
Qu&y  in  nostrd  cditione,  uncinis  [hunc  in  morem] 
inclusa  leguntur,  ea  vel  plane  adulterina  aut  insU 
ticia  sunt  —  vcl,  propter  scripturce  varietatem,  pro 
incertis  habenda — vely  licet  reipsd  fortasse  germanay 
criticorum  tamen  dissensione  in  dubium  vocata. 


M.  TULLII  CICERONIS 
EPISTOLARUM 

AD  DIVERSOS 
Liber  XIII. 

(1.)  M.  T.  C.  S.  P.  D.   C.  MEMMIO. 

(Argumcntum.  —  C.  Memmius,  qui  tribunus  pl. 
Lucullos  triumphaturos  vexaverat,  et  przetor  ab  Cae- 
sare  rationem  gesti  consulatus  repetiverat,  damnatus 
lege  de  ambitu,  exsulabat  Athenis ;  sed,  ante  quam 
Cicero,  in  provinciam  iturus,  adveniret,  discesserat 
Mitylenas.  Ab  hoc  ergo  per  literas  petit,  ut  in  gra- 
tiam  cum  Patrone  Epicureo  redeat,  eique  locum 
concedat,  ubi  Epicurus  habitaverat.) 

Etsi  non  satis  mihi  constiterat,  cum  aliquane 
animi  mei  molestia,  an  potius  libenter,  te  Athenis 
visurus  essem,  quod  injuria,  quam  accepisti,  dolore 
me  afficeret;  sapientia  tua,  qua  fers  injuriam,  lae- 
titia ;  tamen  vidisse  te  mallem.  Nam,  quod  est  mo« 
lestiae,  non  sane  multo  levius  est,  cum  te  non  video ; 
quod  esse  potuit  voluptatis,  certe,  si  vidissem  te, 
plus  fuisset.  Itaque  non  dubitabo  dare  operam  ut 
te  videam,  cum  id  satis  commode  facere  potero.  In- 
terea,  quod  per  literas  et  agi  tecum,  et  (ut  arbitror) 
confici  potest,  agam  nunc.   Ac  te  illud  primum  ro- 

gabo,  ne  quid  invitus  mea,  causa,  facias :  sed  id,  quod 
mea  intelliges  multum,  tua  nullam  in  partem,  in- 
teresse,  ita  mihi  des,  si  tibi,  ut  id  libenter  facias, 
ante  persuaseris. 

Cum  Patrone  Epicureo  mihi  omnia  sunt;  nisi 
quod  in  philosophia  vehementer  ab  eo  dissentio.  Sed 
et  initio  Romae,  cum  te  quoque  et  tuos  omnes  ob- 
servabat,  me  coluit  in  primis:  et  nuper,  cum  ea, 
quae  voluit,  de  suis  commodis  et  praemiis,  consecu- 
tus  est,  me  habuit  suorum  defensorum  et  amiccrum 
fere  principem :  etiam  a  Phaedro  (qui  nobis,  cum 
pueri  essemus,  antequam  Philonem  cognovimus, 
valde,  ut  philosophus,  postea  tamen,  ut  vir  bonus,  et 
suavis,  et  officiosus,  probabatur)  traditus  mihi  com- 
mendatusque  est. 

Is  igitur  Patro  cum  ad  me  Romam  literas  misis- 

set,  uti  te  sibi  placarem,  peteremque,  ut  nescio  quid 

illud  Epicuri  parietinarum  sibi    concederes;    nihil 

scripsi  ad  te  ob  eam  rem,  quod  aadificationis  tnae 

consilium  mea.   commendatione  nolebam  impediri. 

Idem,  ut  veni  Athenas,  cum,  idem  ut  ad  te  scribe- 

rem,  rogasset ;  ob  eam  causam  impetravit,  quod  te 

abjecisse  illam  aedificationem  constabat  inter  omnes 

amicos  tuos.    Quod  si  ita  est,  et  si  jam  plane  tua. 

nihil  interest,  velim,  si  qua  offensiuncula  facta  est 

animi  tui,   perversitate  aliquorum  (novi  enim  gen- 

tem  illam),  des  te  ad  lenitatem,  vel  propter  tuam 

summam  humanitatem,  vel  etiam  honoris  mei  causa. 

Equidem,  si,  quid  ipse  sentiam,  quaeris,  nec,  cur 

ille  tantopere  contendat,  video,  nec  cur  tu  repugnes ; 

nisi  tamen  multo  minus  tibi  concedi  potest  quam 

illi,  laborare  sine  causa.    Quamquam    Patronis  et 

orationem  et  causam  tibi  cognitam  esse  certo  scio : 

honorem,  officium,  testamentorum  jus,  Epicuri  auc- 

toritatem,  Phaedri  obtestationem,  sedem,  domicilium, 

vestigia  summorum  hominum,  sibi  tuenda  esse  di- 

cit.    Totam  hominis  vitam  rationemque,   quam  se- 

quitur  in  philosophia,  derideamus,  licet,  si  hanc  ejus 

contentionem  volumus  reprehendere.  Sed,  (mehercu- 
les)  quando  illi,  caeterisque  quos  illa  delectant,  non 
valde  inimici  sumus ;  nescio  an  ignoscendum  sit 
huic,  si  tantopere  laborat :  in  quo  etiam  si  peccat, 
magis  ineptiis  quam  improbitate  peccat. 

Sed,  ne  plura,  (dicendum  enim  aliquando  est) 
Pomponium  Atticum  sic  amo,  ut  alterum  fratrem. 
Nihil  est  illo  mihi  nec  carius,  nec  jucundius.  Is  (non 
quo  sit  ex  istis :  est  enim  omni  liberali  doctrina  po- 
lltissimus :  sed  valde  diligit  Patronem,  valde  Phae- 
drum  amavit)  sic  a  me  hoc  contendit,  homo  minime 
ambitiosus,  minime  in  rogando  molestus,  ut  nihil 
unquam  magis :  nec  dubitat,  quin  ego  a  te  nutu 
hoc  consequi  possem,  etiam  si  aedificaturus  esse?. 
Nunc  vero,  si  audierit,  te  aedificationem  deposuisse, 
neque  tamen  me  a  te  impetrasse ;  non  te  in  me  illi- 
beralem,  sed  me  in  se  negligentem,  putabit. 

Quamobrem,  peto  a  te,  ut  scribas  ad  tuos,  posse 
tua  voluntate  decretum  illud  Areopagitarum,  quem 
v7rojuvr)fj.ocTia-juov  illi  vocant,  tolli.  Sed  redeo  ad  prima. 
Prius,  velim,  tibi  persuadeas,  ut  hoc  mea  causa  li- 
benter  facias,  quam  ut  facias.  Sic  tamen  habeto ;  si 
feceris,  quod  rogo,  fore  mihi  gratissimum.  Vale. 


(2.)  CICERO  MEMMIO  SAL. 

(Argumcntum.  —  Petit,  ut  Euandro  statuario  de 
sacrarii  habitatione  accommodet.) 


Caio  Aviano  Euandro,  qui  habitat  in  tuo  sacrario, 
et  ipso  multum  utor,  et  patrono  ejus  M.  ^Emilio  fa- 
miliarissime.  Peto  igitur  a  te  in  majorem  modum, 
(quod  sine  tua  molestia  fiat)  ut  ei  de  habitatione  ac- 
commodes.  Nam,  propter  opera  instituta  multa  mul- 
torum,  subitum  est  ei  remigrare  Calendis  Quintili- 
bus.  Impedior  verecundia,  ne  te  pluribus  verbis  ro- 
gem.  Neque   tamen  dubito,  quin,  si  tua  nihil  aut 

non  multum  intersit,  eo  sis  animo,  quo  ego  essem, 
si  quid  tu  me  rogares.  Mihi  certe  gratissimum  fece- 
ris.  Vale. 


(3.)  M.  T.  C.  S.  P.  D.  C.  MEMMIO. 

(Argumentum. —  Fufium  commendat,  quem  an- 
tea  quoque  prsesens  prsesenti  commendarat.) 


Aulum  Fufium,  unum  ex  meis  intimis,  observan- 
tissimum  studiosissimumque  nostri,  eruditum  homi- 
nem,  et  surama  humanitate,  tuaque  amicitia  dignis- 
jsimum,  velim  ita  tractes,  ut  mihi  coram  recepisti. 
Tam  gratum  mihi  id  erit,  quam  quod  gratissimum. 
Ipsum  prseterea  summo  officio,  et  summa  observan- 
tia,  tibi  in  perpetuum  devinxeris.  V  ale. 


(4.)   M.  T.  C.  Q.  VALERIO,  Q.  F.  ORCjE, 
LEG.  PROPRiET.  S.  D. 

(Argumentum.  —  Cum  Caesar,  victor  civilium  bel- 
lorum,  agrum  militibus  divisurus  esset,  eique  negotio 
prasfecisset  Q.  Valerium ;  huic  Volaterranos  com- 
mendat,  ne  illorum  ager  divisioni  subjiciatur.) 


Cum  municipibus  Volaterranis  mihi  summa  ne- 
cessitudo  est.  Magno  enim  meo  beneficio  afTecti,  cu- 
mulatissime  mihi  gratiam  retulerunt :  nam  nec  in  hono- 
ribus  meis,  nec  in  laboribus,  unquam  def uerunt.  Cum 
quibus  si  mihi  nulla  causa  intercederet,  tamen,  quod 
te  vehementissime  diligo,  quodque  me  a  te  plurimi 
fieri  sentio,  et  monerem  te,  et  hortarer,  ut  eorum 
fortunis  consuleres,  praesertim  cum  prope  praecipuam 
causam  haberent  ad  jus  obtinendum  ;  primum,  quod 
Sullani  temporis  acerbitatem,  Deorum  immortalium 
benignitate,  subterfugerunt ;  deinde,  quod,  summo 

studio  populi  Romani,  a  me  in  consulatu  meo  dc- 
fensi  sunt.  Cum  tribuni  plebis  legem  iniquissimam 
de  eorum  agris  promulgavissent,  facile  senatui  popu- 
loque  Romano  persuasi,  ut  eos  cives,  quibus  fortuna 
pepercisset,  salvos  esse  vellent. 

Hanc  actionem  meam  C.  Cassar  primo  suo  consu- 
latu  in  lege  agraria  comprobavit ;  agrumque  Vola- 
terranum  et  oppidum  omni  periculo  in  perpetuum 
liberavit ;  ut  mihi  dubium  non  sit,  quin  is,  qui  no- 
vas  necessitudines  adjungat,  vetera  sua  beneficia  con- 
servari  velit.  Quamobrem  est  tuae  prudentiae,  aut 
sequi  ejus  auctoritatem,  cujus  sectam  atque  impe- 
rium  summa  cum  tua  dignitate  secutus  es;  aut 
certe  illi  integram  omnem  causam  reservare.  Illud 
vero  dubitare  non  debes,  quin  tam  grave,  tam  fir- 
mum,  tam  honestum  municipium  tibi  tuo  sumrno 
beneficio  in  perpetuum  obligari  velis. 

Sed  haec,  quae  supra  scripta  sunt,  eo  spectant,  ut 
te  horter  et  suadeam.  Reliqua  sunt,  quae  pertinent 
ad  rogandum :  ut  non  solum  tua  causa  tibi  consi- 
lium  me  dare  putes,  sed  etiam,  quod  mihi  opus  sit, 
me  a  te  petere  et  rogare.  Gratissimum  igitur  mihi 
feceris,  si  Volaterranos  omnibus  rebus  integros  in- 
columesque  esse  volueris.  Eorum  ego  domicilia,  se- 
des,  rem,  fortunas,  quae  a  Diis  immortalibus,  et  a 
praestantissimis  in  nostra  republica  civibus,  summo 
senatus  populique  Romani  studio,  conservatae  sunt, 
tuae  fidei,  justitiae,  bonitatique,  commendo. 

Si,  pro  meis  pristinis  opibus,  facultatem  mihi  res 
hoc  tempore  daret,  ut  ita  defendere  possem  Volater- 
ranos,  quemadmodum  consuevi  tueri  meos ;  nullum 
officium,  nullum  denique  certamen,  in  quo  illis  pro- 
desse  possem,  prastermitterem.  Sed,  quando  apud  te 
nihilo  minus  hoc  tempore  valere  me  confido,  quam 
valuerim  semper  apud  omnes;  pro  nostra  surama 
necessitudine,  parique  inter  nos  et  mutua  benevolen- 
tia,  abs  te  peto,  ut  ita  de  Volaterranis  mereare,  ut 

existiment,  eum  quasi  divino  consilio  isti  negotio 
prcspositum  esse,  apud  quem  unum  nos,  eorum  per- 
petui  defensores,  plurimum  valere  possemus.  Vale. 


( 5.)   M.  T.  C.  Q.  VALERIO,   Q.  F.  ORC^, 
LEG.  PROPR^ET.  S.  P.  D. 

(Argumentum. — Ne  ager  C.  Curtii  dividatur, 
rationibus  et  argumentis  rogat.) 


Non  moleste  fero,  eam  necessitudinem,  quse  mihi 
tecum  est,  notam  esse  quam  plurimis :  neque  tamen 
cb  cam  causam  (quod  tu  optime  existimare  potes) 
te  impedio,  quominus  susceptum  negotium,  pro  tua 
fide  et  diligentia,  ex  voluntate  Ccesaris,  qui  tibi  rem 
magnam  difricilemque  commisit,  gerere  possis.  Nam, 
cum  multi  a  me  petant  multa,  qucd  de  tua  erga  me 
voluntate  non  dubitent ;  non  committo,  ut  ambitione 
mea  conturbem  oflicium  tuum. 

C.  Curtio  ab  ineunte  aetate  familiarissime  sum 
usus.  Ejus  et  Sullani  temporis  injustissima  calami- 
tate  dolui ;  et,  cum  iis  qui  similem  injuriam  accepe- 
rant,  amissis  omnibus  fortunis,  reditus  tamen  in  pa- 
triam  voluntate  omnium  concedi  videretur,  adju- 
tor  incolumitatis  fui.  Is  habet  in  Volaterrano  pos- 
S2ssionem,  cum  in  eam  tamquam  a  naufragio  reli- 
quias  contulisset.  Hoc  autem  tempore  eum  Cassar  in 
senatum  legit :  quem  ordinem  ille,  ista  possessione 
amissa,  tueri  vix  potest.  Gravissimum  autem  est,  cum 
superior  factus  sit  ordine,  inferiorem  esse  fortuna : 
minimeque  convenit,  ex  eo  agro,  qui  Ctssaris  jussu  di- 
vidatur,  eum  moveri,  qui  Ca^saris  beneficio  senator  sit. 

Sed  mihi  minus  libet  multa  de  aequitate  rei  scri- 
bere,  ne  causa  potius  apud  te  valuisse  videar,  quam 
giatia.  Quamobrem  te  in  majorem  modum  rogo,  ut 
C.  Curtii  rem,  meam  putes  essc :   quidquid  mea 

causa  faceres,  ut,  id  C.  Curtii  causa,  cum  feceris,  ex- 
istimes,  quod  ille  per  me  habuerit,  id  me  habere  abs 
te.  Hoc  te  vehementer  etiam  atque  etiam  rogo.  Vale. 


(6.)  M.  T.  C.  Q.  VALERIO,   Q.  F.   ORCJE, 
PROCOS.  S.  P.  D. 

(Argumentum. —  Cuspii  amicos  generatim  omnes 
commendat,  nominatim  L.  Julium  et  P.  Cornelium.) 

Si  vales,  bene  est :  valeo.  Credo  te  memoria  te- 
nere,  me  et  coram  P.  Cuspio  tecum  locutum  esse, 
cum  te  prosequerer  paludatum  ;  et  item  postea  plu~ 
ribus  verbis  tecum  egisse,  ut,  quoscurnque  tibi  ejus 
necessarios  commendarem,  haberes  eos  in  numero 
meorum  necessariorum.  Id  tu  (pro  tua  summa  erga 
me  benevolentia,  perpetuaque  observantia)  mihi  li- 
beralissime  atque  humanissime  recepisti.  Cuspius, 
homo  in  omnes  suos  officiosissimus,  mirifice  quos- 
dam  homines  ex  ista  provincia  tuetur  et  diligit, 
propterea  quod  fuit  in  Africa  bis,  cum  maximis  so- 
cietatis  negctiis  pra:esset.  Itaque  hoc  ejus  officium, 
qucd  adhibet  erga  Dlos,  ego  mea,  facultate  et  gratia 
soleo,  quantum  possum,  adjuvare.  Quare  Cuspiano- 
rum  omniurn  commendationis  causam  hac  tibi  epi- 
stola  exponendam  putavi :  reliquis  epistolis  tantum 
faciam,  ut  notam  apponam  eam,  quae  milii  tecum 
convenit ;  et  simul  significem,  de  numero  esse  Cus- 
pii  amicorum.  Sed  hanc  commendationem,  quam  his 
literis  consignare  volui,  scito  esse  omnium  gravissi- 
mam.  Nam  P.  Cuspius  singulari  studio  contendit  a 
me,  ut  tibi  quam  diligentissime  L.  Julium  commen- 
darem. 

Ejus  ego  studio  vix  videor  mihi  satisfacere  posse, 
si  utar  verbis  iis,  quibus,  cum  diligentissime  quid 
agimus,  uti  solemus.  Nova  quacdam  postulat:  et 
putat  me  ejus  generis  artificium  quoddam  tenere. 

Ei  ego  pollicitus  sum,  me  ex  intima  nostra,  arte  de- 
promturum  mirificum  genus  commendationis. 

Id  cum  assequi  non  possum,  tu  re  velim  efficias, 
ut  ille,  genere  mearum  literarum  incredibili,  quid- 
dam  perfectum  arbitretur.  Id  facies,  si  omne  genus 
liberalitatis,  quod  et  ab  humanitate  et  potestate  tua 
proficisci  poterit,  non  modo  re,  sed  etiam  verbis, 
vultu  denique,  expromseris :  quae  quantum  in  pro- 
vincia  valeant,  vellem  expertus  esses.  Sed  tamen 
[suspicor]  ipsum  hominem,  quem  tibi  commendo, 
perdignum  esse  tua  amicitia.  Non  solum,  quia  mihi 
Cuspius  dicit,  credo  (tametsi  id  satis  esse  debebat), 
sed  quia  novi  ejus  judicium  in  hominibus  et  amicis 
deligendis. 

Harum  literarum  vis  quanta  fuerit,  propediem 
judicabo ;  tibique,  ut  confido,  gratias  agam.  Ego, 
quse  te  velle,  quaeque  ad  te  pertinere  arbitrabor,  om- 
nia  studiose  diligenterque  curabo.  Cura  ut  valeas. 

P.  Cornelius,  qui  tibi  has  literas  dedit,  est  mihi  a  P. 
Cuspio  commendatus  :  cujus  causa  quanto  opere  cu- 
perem  deberemque,  profecto  ex  me  facile  cognosti. 
Vehementer  te  rogo,  ut  cures,  ut  ex  hac  commenda- 
tione  mihi  Cuspius  quam  maximas,  quam  primum, 
quam  saepissime,  gratias  agat.  Vale. 


(70  M.  T.  C.  CLUVIO  S.  P.  D. 

(Argumcntum. —  Petit  a  Cluvio,  ne  municipii 
Atellani  vectigalis  ager  dividatur,  sed  causam  inte- 
gram  Caesari  reservet.) 

Cum,  in  Galliam  proficiscens,  (pro  nostra  necessi- 
tudine,  tuaque  summa  in  me  observantia)  ad  me  do- 
mum  venisses,  locutus  sum  tecum  de  agro  vectigali 
municipii  Atellani,  qui  esset  in  Gallia:  quantoque 
opere  ejus  municipii  causa  laborarem,  tibi  ostendi. 
Post  tuam  autem  profectionem,  cum  et  maxima  res 

municipii  honestissimi  mihique  conjunctissimi,  et 
summum  meum  officium  ageretur ;  pro  tuo  animo 
in  me  singulari,  existimavi,  me  oportere  ad  te  accu- 
ratius  scribere :  etsi  non  sum  nescius,  et  quae  tem- 
porum  ratio,  et  quae  tua  potestas  sit;  tibique  negotium 
datum  esse  a  C.  Caesare,  non  judicium,  praeclare  in- 
telligo.  Quare  a  te  tantum  peto,  quantum  et  te  fa- 
cereposse,  etlibenter  mea  causa  facturumesse,  arbitror. 

Etprimum,  velim,  existimes,  (quod  res  est)  muni- 
cipii  fortunas  omnes  in  isto  vectigali  consistere ;  his 
autem  temporibus  hoc  municipium,  maximis  oneri- 
bus  pressum,  summis  afFectum  esse  difficultatibus. 
Hoc  etsi  commune  videtur  esse  cum  multis ;  tamen 
mihi  crede,  singulares  huic  municipio  calamitates 
accidisse  :  quas  idcirco  non  commemoro,  ne,  de  mi- 
seriis  meorum  necessariorum  conquerens,  homines, 
quos  nolo,  videar  offendere. 

Itaque,  nisi  magnam  spem  haberem,  C.  Caesari 
nos  causam  municipii  probaturos,  non  erat  causa, 
cur  a  te  hoc  tempore  aliquid  contenderem.  Sed,  quia 
confido,  mihique  persuasi,  illum  et  dignitatis  muni- 
cipii,  et  aequitatis,  etiam  voluntatis  erga  se,  habitu- 
rum  esse  rationem  ;  ideo  a  te  non  dubitavi  conten- 
dere,  ut  hanc  causam  ilii  integram  conservares.  Quod 
etsi  nihilo  minus  a  te  peterem,  si  nihil  audivissem  te 
tale  fecisse  ;  tamen  majorem  spem  impetrandi  nac- 
tus  sum,  posteaquam  mihi  dictum  est,  hoc  idem  a 
te  Regienses  impetravisse.  Qui  etsi  te  aliqua  neces- 
situdine  attingunt ;  tamen  tuus  amor  in  me  sperare 
me  cogit,  te,  quod  tuis  necessariis  tribueris,  idem 
esse  tributurum  meis ;  prassertim  cum  ego  pro  his 
unis  petam ;  habeam  autem,  qui  simili  causa  labo- 
rent,  complures  necessarios. 

Hoc  me  non  sine  causa  facere,  neque  aliqua  levi 
ambitione  commotum  a  te  contendere,  etsi  te  existi- 
mare  arbitror  ;  tamen  mihi  affirmanti  credas  velim, 
me  huic  municipio  debere  plurimum  ;  nullum  un- 
quam  fuisse  tempus  neque  honorum  neque  laborum 

meorum,  in  quo  non  hujus  municipii  studium  in  me 
exstiterit  singulare. 

Quapropter,  a  te  etiam  atque  etiam,  pro  nostra 
summa  conjunctione,  proque  tua  in  me  perpetua  et 
maxima  benevolentia,  majorem  in  modum  peto  atque 
contendo,  ut,  cum  fortunas  agi  ejus  municipii  intel- 
ligas,  quod  sit  mihi  necessitudine,  officiis,  benevo- 
lentia  conjunctissimum,  id  mihi  des  ;  quod  erit  hu- 
jusmodi,  ut,  si  a  Caesare,  quod  speramus,  impetrari- 
mus,  tuo  beneficio  nos  id  consecutos  esse  judicemus : 
sin  minus;  pro  eo  tamen  id  habeamus,  cum  a  te 
data  sit  opera,  ut  impetraremus.  Hoc  cum  mihi 
gratissimum  feceris,  tum  viros  optimos,  homines 
honestissimos,  eosdemque  gratissimos,  et  tua  neces- 
situdine  dignissimos,  summo  beneficio  in  perpetuum 
tibi  tuisque  devinxeris.  Vale. 


(  8.)  M.  T.  C.  M.  RUTILIO  S.  P.  D. 

(Argumcntum.  —  Rutilium  rogat,  ut,  in  agrorum 
divisione,  Albinii  praedia  ne  attingat.) 

Cum  et  mihi  conscius  essem,  quanti  te  facerem, 
et  tuam  erga  me  benevolentiam  expertus  essem,  non 
dubitavi  a  te  petere,  quod  mihi  petendum  esset.  P. 
Sextium  quanti  faciam,  ipse  optime  scio:  quanti 
autem  facere  debeam,  et  tu,  et  omnes  homines  sci- 
unt.  Is  cum  ex  aliis  te  mei  studiosissimum  esse 
cognosset,  petivit  a  me,  ut  ad  te  quam  accuratissime 
scriberem  de  re  C.  Albinii  senatoris,  cujus  ex  filia 
natus  est  L.  Sextius,  optimus  adolescens,  filius  P. 
Sextii.  Hoc  idcirco  scripsi,  ut  inteUigeres,  non  so- 
lum  me  pro  P.  Sextio  laborare  debere,  sed  Sextium 
etiam  pro  Albinio. 

Res  autem  est  haec.  A  M.  Laberio  C.  Albinius 
praedia  in  aestimationem  accepit ;  quae  praedia  La- 
berius  emerat  a  Caesare  de  bonis  Plotianis.    Ea  si 

dicam  non  esse  e  re  publica  dividi,  docere  te  videar, 
non  rogare.  Sed  tamen,  cum  Cassar  Sullanas  ven- 
ditiones  et  assignationes  ratas  esse  velit,  quo  firmio- 
res  existimentur  suae ;  si  ea  praedia  dividentur,  quae 
ipse  Caesar  vendidit,  quae  tandem  in  ejus  venditioni- 
bus  esse  poterit  auctoritas  ? 

Sed,  hoc  quale  sit,  tu  pro  tua  prudentia  considera- 
bis. .  Ego  te  plane  rogo,  atque  ita,  ut  majore  studio, 
justiore  de  causa,  magis  ex  animo,  rogare  nihil  pos- 
sim,  ut  Albinio  parcas,  praedia  Laberiana  ne  attin- 
gas. 

Magna  me  affeceris  non  modo  laetitia,  sed  etiam 
quodammodo  gloria,  si  P.  Sextius  homini  maxime 
necessario  satisfecerit  per  me,  cum  ego  illi  uni  pluri- 
mum  debeam.  Quod  ut  facias,  te  vehementer  etiam 
atque  etiam  rogo.  Majus  mihi  dare  beneficium  nul- 
lum  potes.  Id  mihi  intelliges  esse  gratissimum.  Vale. 


( 9.)  M.  T.  C.  CRASSIPEDI  S.  P.  D. 

(Argumentum.  —  Crassipedi,  Bithyniae  quaestori, 
Bithynicam  publicanorum  societatem,  in  primisque 
Cn.  Pupium,  commendat.) 


Quamquam  tibi  praesens  commendavi,  ut  potui 
diligentissime,  socios  Bithyniae ;  teque  cum  mea  com- 
mendatione,  tum  etiam  tua.  sponte,  intellexi  cupere 
ei  societati,  quibuscumque  rebus  posses,  commodare ; 
tamen,  cum  ii,  quorum  res  agitur,  magni  sua  in- 
teresse  arbitrarentur,  me  etiam  per  literas  declarare 
tibi,  qua  essem  erga  ipsos  voluntate,  non  dubitavi 
haec  ad  te  scribere. 

Volo  enim  te  existimare,  me,  cum  universo  or- 
dini  publicanorum  [multum]  semper  libentissime 
tribuerim,  idque  magnis  ejus  ordinis  erga  me  meri- 
tis  facere  debuerim,  tum  in  primis  amicum  esse  huic 
Bithynicae  societati :  quas  societas  [ordine  ipso,  et  homi- 

num  genere,  pars  est  maxima  civitatis.]  Constat  enim 
ex  caeteris  societatibus :  et  casu  permulti  sunt  in 
ea,  societate  valde  mihi  familiares,  in  primisque  is, 
cujus  praecipuum  officium  agitur  hoc  tempore,  P. 
Rupilius,  P.  F.  Menenia,  qui  est  magister  in  e& 
societate. 

Quae  cum  ita  sint,  in  majorem  modum  a  te  peto, 
Cn.  Pupium,  qui  est  in  operis  ejus  societatis,  omni- 
bus  tuis  ofHciis  atque  omni  liberalitate  tueare  ;  cu- 
resque,  ut  ejus  operae  (quod  tibi  facile  factu  est) 
quam  gratissimae  sint  sociis  :  remque  et  utilitatem 
sociorum  (cujus  rei  quantam  potestatem  quaestor 
habeat,  non  sum  ignarus)  per  te  quam  maxime  de- 
fensam  et  auctam  velis.  Id  cum  mihi  gratissimum 
feceris,  tum  illud  tibi  expertuS  promitto  et  spondeo, 
te  socios  Bithyniae,  si  iis  commodaris,  memores  esse 
et  gratos  cogniturum.  Vale. 


(  10.)  CICERO  BRUTO  S. 

(Argume?ittim.  —  M.  Bruto,  quem  Caesar,  in 
Africanum  bellum  profecturus,  Cisalpinae  Galliae 
praefecerat,  (lib.  VI,  epist.  6 )  M.  Terentium  Var- 
ronem,  quaestorem  sorte  datum,  diligentissime  com- 
mendat.) 


Cum  ad  te  tuus  quaestor,  M.  Varro,  proficiscere- 
tur,  commendatione  egere  eum  non  putabam.  Satis 
enim  commendatum  tibi  eum  arbitrabar  ab  ipso 
more  majorum  ;  qui  (ut  te  non  fugit)  hanc  quaestu- 
rae  conjunctionem  liberorum  necessitudini  proximam 
voluit  esse.  Sed,  cum  sibi  ita  persuasisset  ipse,  meas 
de  se  accurate  scriptas  literas  maximum  apud  te 
pondus  habituras,  a  meque  contenderet,  ut  quam 
diligentissime  scriberem ;  malui  facere,  quod  meus 
familiaris  tanti  sua  interesse  arbitraretur. 

Ut  igitur  debere  me  facere  hoc  intelligas,  cum 


AD  DIVERSOS.  Lib.  XIII.  10.         13 

primum  M.  Terentius  in  forum  venit,  ad  amicitiam 
se  meam  contulit.  Deinde,  ut  se  corroboravit,  duae 
causse  accesserunt,  quae  meam  in  illum  benevolen- 
tiam  augerent ;  una,  qucd  versabatur  in  hoc  studio 
nostro,  quo  etiam  nunc  maxime  delectamur,  et  cum 
ingenio  (ut  nosti),  nec  sine  industria;  deinde,  quod 
mature  se  contulit  in  societates  publicanorum  :  quod 
quidem  nollem  :  maximis  enim  damnis  affectus  est. 
Sed  tamen  causa  communis  ordinis,  mihi  commen- 
datissimi,  fecit  amicitiam  nostram  firmiorem.  Deinde 
versatus  in  utrisque  subselliis  optima.  et  iide  et  fama, 
jam  ante  hanc  commutationem  reipublicae,  petitioni 
sese  dedit,  honoremque  honestissimum  existimavit 
fructum  laboris  sui. 

His  autem  temporibus  a  me  Brundisio  cum  lite- 
ris  et  mandatis  profectus  ad  Caesarem  est :  qua  in  re 
et  amorem  ejus  in  suscipiendo  negotio  perspexi,  et 
in  conficiendo  ac  renuntiando  fidem.  Videor  mihi, 
cum  separatim  de  probitate  ejus  et  moribus  dicturus 
fuissem,  si  prius  causam,  cur  eum  tantopere  dilige- 
rem,  tibi  exposuissem,  in  ipsa  causa  exponenda  satis 
etiam  de  probitate  dixisse.  Sed  tamen  separatim 
promitto,  in  meque  recipio,  fore  eum  tibi  et  volup- 
tati  et  usui.  Nam  et  modestum  hominem  cognosces, 
et  prudentem,  et  a  cupiditate  omni  remotissimum  ; 
praeterea  magni  laboris,  summaeque  industriae. 

Neque  ego  haec  polliceri  debeo,  quae  tibi  ipsi,  cum 
bene  cognoris,  judicanda  sunt ;  sed  tamen,  in  omni- 
bus  novis  conjunctionibus,  interest,  qualis  primus 
aditus  sit,  et  qua  commendatione  quasi  amicitiae 
fores  aperiantur  :  quod  ego  his  literis  efficere  volui ; 
etsi  id  ipsa  per  se  necessitudo  quaesturse  efficere  de« 
bet.  Sed  tamen  nihilo  infirmius  illud,  hoc  addito. 

Cura  igitur,  si  me  tanti  facis,  quanti  et  Varro  ex- 
istimat,  et  ipse  sentio,  ut  quam  primum  intelligam, 
hanc  meam  commendationem  tantum  ilii  uiilitatis 
attulisse,  quantum  et  ipse  sperarit,  nec  ego  dubi- 
tarim.  Vale. 

(Epist.)  vol.  ii.  c 

(11.)  M.T.C.  BRUTO  S.P.D. 

(Argumentum.  —  Commendat  Bruto  vectigalia, 
quae  Arpinates  in  Gallia  habebant ;  et  legatos,  qui 
ad  ea  exigenda  proficiscebantur.) 


Quia  semper  animadverti,  studiose  te  operam  dare, 
ut  ne  quid  meorum  tibi  esset  ignotum ;  propterea 
non  dubito,  quin  scias,  non  solum  cujus  municipii 
sim,  sed  etiam,  quam  diligenter  soleam  meos  muni- 
cipes,  Arpinates,  tueri.  Quorum  quidem  omnia  com- 
moda,  omnesque  facultates,  quibus  et  sacra  conficere, 
et  sarta  tecta  aedium  sacrarum,  locorumque  commu- 
nium,  tueri  possint,  consistunt  in  his  vectigalibus, 
quae  habent  in  provincia  Gallia.  Ad  ea  visenda,  pe- 
cuniasque,  quae  a  colonis  debentur,  exigendas,  to- 
tamque  rem  et  cognoscendam  et  administrandam, 
legatos  equites  Romanos  misimus,  Q.  Fufidium, 
Q.  F.  M.  Faucium,  M.  F.  Q.  Mamercum,  Q.  F. 

Peto  a  te  majorem  in  modum,  pro  nostra  necessi* 
tudine,  ut  tibi  ea  res  curae  sit,  operamque  des,  ut 
per  te  quam  commodissime  negotium  municipii  ad- 
ministretur,  quam  primumque  conficiatur ;  ipsosque, 
quorum  nomina  scripsi,  ut  quam  honorificentissime, 
pro  tua  natura,  et  quam  liberalissime,  tractes. 

Bonos  viros  ad  tuam  necessitudinem  adjunxeris  ; 
municipiumque  gratissimum  beneficio  tuo  devinxe- 
ris :  mihi  vero  etiam  eo  gratius  feceris,  quod,  cum 
semper  tueri  municipes  meos  consuevi,  tum  hic  an- 
nus  praecipue  ad  meam  curam  officiumque  pertinet. 
Nam,  constituendi  municipii  causa,  hoc  anno  aedi- 
lem  filium  meum  fieri  volui,  et  fratris  iilium,  et  M. 
Caesium,  hominem  mihi  maxime  necessarium  (is 
enim  magistratus  in  nostro  municipio,  nec  alius 
ullus,  creari  solet) ;  quos  cohonestaris,  in  primisque 
me,  si  res  publica  municipii,  tuo  studio  et  diligentia 
bene  administrata  erit.  Quod  ut  facias,  tc  vehemen- 
ter  etiam  atque  etiam  rogo.  Vale. 

( 12.)  M.  T.  C.  BRUTO  S.  P.  D. 

(Argumentum.  — Q.  Fufidium,  Arpinatis  muni- 
cipii  legatum,  qui  tribunus  militum  in  Cilicia  fue- 
rat,  diligenter  commendat.) 

Alia  epistola  communiter  commendavi  tibi  legatos 
Arpinatium,  ut  potui  diligentissime  :  hac  separatim 
Q.  Fufidium,  quocum  mihi  omnes  necessitudines 
sunt,  diligentius  commendo,  non  ut  aliquid  de  illa 
commendatione  comminuam,  sed  ut  hanc  addam. 
Nam  et  privignus  est  M.  Caesii,  mei  maxime  et  fa- 
miliaris  et  necessarii ;  et  fuit  in  Cilicia  mecum  tribu- 
nus  militum  :  quo  in  munere  ita  se  tractavit,  ut  ac- 
cepisse  ab  eo  beneficium  viderer,  non  dedisse.  Est 
prreterea  (quod  apud  te  valet  plurimum)  a  nostris 
studiis  non  abhorrens.  Quare,  velim  eum  quam  libe- 
ralissime  complectare;  operamque  des,  ut  in  ea 
legatione,  quam  suscepit  contra  suum  commodum, 
secutus  auctoritatem  meam,  quam  maxime  ejus  ex- 
cellat  industria.  Vult  enim  (id,  quod  optimo  cuique 
natura  tributum  est)  quam  maximam  laudem,  cum 
a  nobis  qui  eum  impuhmus,  tum  a  municipio,  con- 
sequi;  quod  ei  continget,  si,  hac  mea  commenda- 
tione,  tuum  erga  se  studium  erit  consecutus.  Vale. 


(13.)  M.T.C.  BRUTO  S.  P.  D. 

(Argumentum L.  Castronium,  Lucensem  mu- 

nicipem,  commendat.) 


Lucius  Castronius  Paetus,  longe  princeps  munici- 
pii  Lucensis,  est  honestus,  gravis,  plenus  officii,  bo- 
nus  plane  vir,  et  cum  virtutibus,  tum  etiam  fortuna 
(si  quid  hoc  ad  rem  pertinet)  ornatus  :  meus  autem 
est  familiarissimus,  sic  prorsu^,  ut  ncstri  ordinis  ob- 
servet  neminem   diligentius.    Quare,  ut  et  meum 

amicum,  et  tua  dignum  amicitia,  tibi  commendo. 
Cui  quibuscumque  rebus  commodaveris,  tibi  pro- 
fecto  jucundum,  mihi  certe  erit  gratum.  Vale. 


(  14.)  M.  T.  C.  BRUTO  S.  P.D. 

(Argumetitum.  —  Petit,  ut  exactionem  ejus  pe- 
cuniae,  quam  L.  Straboni  P.  Cornelius  debet,  suo 
studio  et  diligentia  curet.) 

Lucio  Titio  Strabone,  equite  Romano,  in  primis 
honesto  et  ornato,  familiarissime  utor.  Omnia  mihi 
cum  eo  intercedunt  jura  summas  necessitudinis.  Huic 
in  tua  provincia  pecuniam  debet  P.  Cornelius.  Ea 
res  a  Volcatio,  qui  Romse  jus  dicit,  rejecta  ia  Gral- 
liam  est.  Peto  a  te  hoc  diligentius,  quam  si  mea  res 
esset,  (quo  est  honestius  de  amicorum  pecunia  labo- 
rare,  quam  de  sua)ut  negotium  conficiendum  cures. 
Ipse  suscipias,  transigas ;  operamque  des,  quoad 
tibi  aequum  et  rectum  videbitur,  ut  quam  commo- 
dissima  conditione  libertus  Strabonis,  qui  ejus  rei 
causa  missus  est,  negotium  conficiat,  ad  nummos- 
que  perveniat.  Id  et  mihi  gratissimum  erit ;  et  tu 
ipse  L.  Titium  cognosces  amicitia  tua  dignissimum. 
Quod  ut  tibi  curae  sit,  (ut  omnia  solent  esse,  quae  me 
velle  scis)  te  vehementer  etiam  atque  etiam  rogo. 
Vale. 


(15.)  M.T.C.  C.  CESARI,  IMP.  S.  P.  D. 

{Argumcntum.  —  Prascilium,  adolescentem,  patre 
natum  Caesaris  amicissimo,  commendat.  Caesare  IV 
Cos.  sine  collega.) 


Praecilium  tibi  commendo  unice,  tui  necessarii, 
mei  familiarissimi,  viri  optimi  filium ;  quem  cum 

adolescentem  ipsum,  propter  ejus  modestiam,  huma- 
nitatem,  animum  et  amorem  erga  me  singularem, 
mirifice  diligo ;  tum  patrem  ejus,  re  doctus,  intel- 
lexi  et  didici  mihi  fuisse  semper  amicissimum.  En, 
hic  ille  est,  de  illis  maxime  qui  irridere  atque  objur- 
gare  me  solitus  est,  quod  me  non  tecum,  praesertim 
cum  abs  te  honorificentissime  invitarer,  conjunge- 
rem. 

AW*  e/xov  ov  7T0Te  %v/uov  evt  aTY^eaatv  e7rei%ev, 
'£;  vetyeXYj  exaKv-^e  /xeKatva. 

Audiebam  enim  nostros  proceres  clamitantes, 

AKxt/xog  eaa* ,  iva  Ttg  tre  *ou  o-^tyovwv  ev  enrvi. 

Sed  tamen  iidem  me  consolantur :  et  jam  homi- 
nem  perustum,  inani  gloria  volunt  incendere  ;  atque 
ita  loquuntur : 

My;  fj.OLv  aa7rov$et  ye  xat  axKettvg  aTroXot/x^v, 
AKKa^  ^aeya  pe^ag  t/,  xat  eaao/xevotat  7rv%ea%at. 

Sed  me  minus  jam  movent,  ut  vides.  Itaque  ab  Ho- 
meri  magniloquentia  confero  me  ad  vera  prgecepta 

Evpi7Ti^0V. 

MltTiO   LTOtytLTTYiV,  OLTTtg  01%  ailTW  LT0§0g. 

Quem  versum  senex  Praecilius  laudat  egregie :  et 
ait,  posse  eumdem  et  a//a  npoaaoj  y.at  oTnaaw  videre  ; 
et  tamen  nihilominus 

Atev  apttTTevetVy  xat  V7cetpoyov  e/x/xevat  aXXwv. 

Sed,  ut  redeam  ad  id,  unde  coepi,  vehementer  mihi 
gratum  feceris,  si  hunc  adolescentem  humanitate 
tua,  quae  est  singularis,  comprehenderis ;  et  ad  id, 
quod  ipsorum  Praeciliorum  causa  te  velle  arbitror, 
addideris  cumulum  commendationis  meae.  Genere 
novo  sum  literarum  ad  te  usus,  ut  intelligeres,  non 
vulgarem  esse  commendationem.  Vale. 

c3 

(  16.)  M.  T.  C.  C.  C^ESARI,  IMP.  S.  P.  D. 

{Argumentum.  —  Apollonium,  P.  Crassi  liber- 
tum,  Csesari  in  Hispania  contra  Pompeii  filios  beUum« 
gerenti,  commendat.) 


Publium  Crassum  ex  omni  nobilitate  adolescen- 
tem  dilexi  plurimum  :  et  de  eo  cum  ab  ineunte  ejus 
astate  bene  speravissem,  tum  per  me  existimare  ccepi, 
iis  judiciis,  quse  de  eo  feceram,  cognitis.  Ejus  liber- 
tum,  Apollonium,  jam  tum  equidem  cum  ille  vive- 
ret,  et  magni  faciebam,  et  probabam.  Erat  enim  et 
studiosus  Crassi,  et  ad  ejus  optima  studia  vehemen- 
ter  aptus.  Itaque  ab  eo  admodum  diligebatur.  Post 
mortem  autem  Crassi,  eo  mihi  etiam  dignior  visus 
est,  quem  in  fidem  atque  amicitiam  meam  recipe- 
rem,  quod  eos  a  se  observandos  et  colendos  puta- 
bat,  quos  ille  dilexisset,  et  quibus  carus  fuisset. 

Itaque  et  ad  me  in  Ciliciam  venit ;  multisque  in 
rebus  mihi  magno  usui  fuit  et  fides  ejus,  et  pruden- 
tia :  et,  Ut  opinor,  tibi  in  Alexandrino  bello,  quan- 
tum  studio  et  fidelitate  consequi  potuit,  non  defuit. 
Quod  cum  speraret  te  quoque  ita  existimare,  in  His- 
paniam  ad  te,  maxime  ille  quidem  suo  consilio,  sed 
etiam  me  auctore,  est  profectus.  Cui  ego  commen- 
dationem  non  sum  pollicitus,  non  quin  eam  valitu- 
ram  apud  te  arbitrarer  :  sed  neque  mihi  egere  com- 
mendatione  videbatur,  qui  et  in  bello  tecum  fuisset, 
et,  propter  memoriam  Crassi,  de  tuis  unus  esset ;  et, 
si  uti  commendationibus  vellet,  etiam  per  alios  eum 
videbam  id  consequi  posse.  Testimonium  mei  de  eo 
judicii,  quod  et  ipse  magni  asstimabat,  et  ego  apud 
te  valere  eram  expertus,  ei  libenter  dedi. 

Doctum  igitur  hominem  cognovi,  et  studiis  opti- 
mis  deditum,  idque  a  puero.  Nam  domi  mege  cum 
Diodoto  Stoico,  homine  (meo  judicio)  eruditissimo, 
multum  a  puero  fuit.  Nunc  autem,  incensus  studio 
rerum  tuarum,  cas   litcris  Graecis  mandare  cupit. 

Posse  arbitror :  valet  ingenio :  habet  usum :  jam 
pridem  in  eo  genere  studii  literarumque  versatur : 
satisfacere  immortalitati  laudum  tuarum  mirabiliter 
cupit. 

Habes  opinionis  meas  testimonium :  sed  tu  hoc 
facilius  multo,  pro  tua  singulari  prudentia,  judicabis. 
Et  tamen,  quod  negaveram,  commendo  tibi  eum. 
Quidquid  ei  commodaveris,  erit  id  majorem  in  mo- 
dum  gratum.  Vale. 


(17.)  M.T.C.  SER.  SULPICIO  S.P.D. 

(Argumentum.  —  Manium  Curium  Servio  Sul- 
picio,  Achaiae  prassidi,  commendat.) 


Manius  Curius,  qui  Patris  negotiatur,  multis  et 
magnis  de  causis  a  me  diligitur.  Nam  et  amicitia 
pervetus  mihi  cum  eo  est,  ut  primum  in  forum  ve- 
nit,  instituta :  et  Patris,  cum  aliquoties  antea,  tum 
proxime  hoc  miserrimo  bello,  domus  ejus  tota  mihi 
patuit ;  qua,  si  opus  fuisset,  tam  essem  usus,  quam 
mea.  Maximum  autem  mihi  vinculum  cum  eo  est 
quasi  sanctioris  cujusdam  necessitudinis,  quod  est 
Attici  nostri  familiarissimus,  eumque  unum  praeter 
caeteros  observat  ac  diligit.  Quem  si  tu  jam  forte 
cogndsti,  puto  me  hoc,  quod  facio,  facere  serius.  Ea 
est  enim  humanitate  et  observantia,  ut  eum  tibi  jam 
per  se  ipsum  commendatum  putem. 

Quod  tamen  si  ita  est,  magnopere  a  te  quaeso, 
ut  ad  eam  voluntatem,  si  quam  in  illum  ante  has 
meas  literas  contulisti,  quam  maximus  post  mea 
commendatione  cumulus  accedat.  Sin  autem,  propter 
verecundiam  suam,  minus  se  tibi  obtulit,  aut  non- 
dum  eum  satis  habes  cognitum,  aut  quae  causa  est, 
cur  majoris  commendationis  indigeat ;  sic  tibi  eum 
commendo,  ut  neque  majore  studio  quemquam,  ne- 
que  justioribus  de  causis,  coinmendare  possim.  Fa- 

ciamque  id,  quod  debent  facere  ii,  qui  religiose  et 
sine  ambitione  commendant.  Spondebo  enim  tibi, 
vel  potius  spondeo,  in  meque  recipio,  eos  esse  Manii 
Curii  mores,  eamque  tum  probitatem,  tum  etiam 
humanitatem,  ut  eum  et  amicitia.  tua,  et  tam  accu- 
rata  commendatione,  si  tibi  sit  cognitus,  dignum  sis 
existimaturus.  Mihi  certe  gratissimum  feceris,  si 
intellexero,  has  literas  tantum,  quantum  scribens 
confidebam,  apud  te  pondus  habuisse.  Vale. 


( 18.)  CICERO  SERVIO  S. 

(Argumentum.  —  Gratias  agit,  quod  optima  in 
Atticum  voluntate  sit,  quem  dum  commendari  dicit 
necesse  non  esse,  eo  ipso  valde  commendat,  quo  Ser- 
vius  ei  neque  in  Epiroticis  neque  in  aliis  rebus  desit.) 

Non  concedam,  ut  Attico  nostro,  quem  elatum 
laetitia.  vidi,  jucundiores  tuae,  suavissime  ad  eum  et 
humanissime  scripta?,  literae  fuerint,  quam  mihi. 
Nam,  etsi  utrique  nostrum  prope  aeque  gratae  erant, 
tamen  ego  admirabar  magis,  te,  quasi  rogatus,  aut 
certe  admonitus,  liberaliter  Attico  respondisses,  (quod 
tamen  dubium  nobis,  quin  ita  futurum  fuerit,  non 
erat)  ultro  ad  eum  scripsisse,  eique  nec  opinanti 
voluntatem  tuam  tantam  per  literas  detulisse.  De 
quo  non  modo  rogare  te,  ut  eo  studiosius  mea  quo- 
que  causa.  facias,  non  debeo,  (nihil  enim  cumulatius 
fieri  potest,  quam  polliceris)  sed  ne  gratias  quidem 
agere,  quod  tu  et  ipsius  causa,  et  tua  sponte  feceris. 

Illud  tamen  dicam,  mihi  id,  quod  fecisti,  esse  gra- 
tissimum.  Tale  enim  tuum  judicium,  de  homine  eo 
quem  unice  diligo,  non  potest  mihi  non  summe  esse 
jucundum.  Quod  cum  ita  sit,  esse  gratum  necesse 
est.  Sed  tamen,  cum  mihi,  pro  conjunctione  nostra, 
vel  peccare  apud  te  in  scribendo  licet ;  utrumque 
eorum,  quae  negavi  mihi  facienda  esse,  faciam.  Nam 

et  ad  id,  quod  Attici  causa  te  ostendisti  esse  facturum, 
tantum  velim  addas,  quantum  ex  nostro  amore  ac- 
cessionis  ficri  potest :  et,  quod  modo  verebar  tibi 
gratias  agere,  nunc  plane  ago ;  teque  ita  existimare 
volo,  quibuscumque  officiis  in  Epiroticis  reliquisque 
rebus  Atticum  obstrinxeris,  iisdem  me  tibi  obliga- 
tum  fore.  Vale. 


(19.)  M.T.  C.  SER.  SULPICIO  S.  P.  D. 

(Argumcntum.  —  Rogat,  ut  Lysonem,  quem  an- 
tea  commendaverat,  in  fidem  et  necessitudinem  re- 
cipiat) 


Cum  Lysone  Patrensi  est  mihi  quidem  hospitium 
vetus ;  quam  ego  necessitudinem  sancte  colendam 
puto.  Sed  ea  causa  etiam  cum  aliis  compluribus ; 
familiaritas  tanta  nullo  cum  hospite  ;  et  ea  cum 
officiis  ejus  multis,  tum  etiam  consuetudine  quoti- 
diana,  sic  est  aucta,  ut  nihil  sit  familiaritate  nostra 
conjunctius. 

Is  cum  Romae  annum  prope  ita  fuisset  ut  me- 
cum  viveret,  etsi  eramus  in  magna  spe,  te  meis  lite- 
ris  commendationeque  diligentissime  facturum,  id 
quod  fecisti,  ut  ejus  rem  et  fortunas  absentis  tuerere ; 
tamen,  quod  in  unius  potestate  erant  omnia,  et  quod 
Lyso  fuerat  in  nostra  causa  nostrisque  praesidiis,  quo- 
tidie  aliquid  timebamus.  EfFectum  tamen  est  et  ipsius 
splendore,  et  nostro  reliquorumque  hospitum  studio, 
ut  omnia,  quae  vellemus,  a  Caesare  impetrarentur  : 
quod  intelliges  ex  iis  literis,  quas  Caesar  ad  te  dedit. 

Nunc  non  modo  non  remittimus  tibi  aliquid  ex 
nostra  commendatione,  quasi  adepti  jam  omnia ;  sed 
eo  vehementius  a  te  contendimus,  ut  Lysonem  in 
fidem  necessitudinemque  tuam  recipias :  cujus  du- 
bia  fortuna,  timidius  tecum  agebamus,  verentes,  ne 
quid  accideret  ejusmodi,  ut  ne  tu  quidem  mederi 

posses  :  explorata  vero  ejus  incolumitate,  omnia  a  te 
studia  summa  cura,  peto.  Quae  ne  singula  enume- 
rem,  totam  tibi  domum  commendo ;  in  his  adoles- 
centem  filium  ejus,  quem  C.  Memmius  Gemellus, 
cliens  meus,  cum  in  calamitate  exsilii  sui  Patrensis 
civis  factus  esset,  Patrensium  legibus  adoptavit ;  ut 
ejus  ipsius  haereditatis  jus  causamque  tueare.  Caput 
illud  est,  ut  Lysonem,  quem  ego  virum  optimum 
gratissimumque  cognovi,  recipias  in  necessitudinem 
tuam. 

Quod  si  feceris,  non  dubito,  quin,  in  eo  diligendo, 
caeterisque  postea  commendando,  idem,  quod  ego, 
sis  judicii  et  voluntatis  habiturus.  Quod  cum  fieri 
vehementer  studeo,  tum  etiam  iJlud  vereor,  ne,  si 
minus  cumulate  videbere  fecisse  aliquid  ejus  causa, 
me  ille  negligenter  scripsisse  putet,  non  te  oblitum 
mei.  Quanti  enim  me  faceres,  cum  ex  sermonibus 
quotidianis  meis,  tum  ex  epistolis  etiam  tuis,  potuit 
cognoscere.  Vale. 


(20.)  CICERO  SERVIO  S. 

(Argumentum.  —  Asclaponem  medicum  com- 
mendat.) 

Asclapone  Patrensi,  medico,  utor  valde  familia- 
riter ;  ejusque  cum  consuetudo  mihi  jucunda  fuit, 
tum  ars  etiam,  quam  sum  expertus  in  valetudine 
meorum  :  in  qua  mihi,  cum  ipsa  scientia,  tum  etiam 
fidelitate  benevolentiaque,  satisfecit.  Hunc  igitur 
tibi  commendo  ;  et  a  te  peto,  des  operam,  ut  intelli- 
gat,  diligenter  me  scripsisse  de  sese,  meamque  com- 
mendationem  usui  magno  sibi  fuisse.  Erit  id  mihi 
vehementer  gratum.  Vale. 

(21.)  M.T.C.  SER.  SULPICIO  S.P.D. 

(Argumentum.  —  M.  iEmilii  rem  familiarem,  et 
in  primis  libertum  ejus  Hammonium,  commendat.) 

Marcus  iEmilius  Avianus  ab  ineunte  adolescen- 
tia  me  observavit,  semperque  dilexit,  vir  cum  bonus, 
tum  perhumanus,  et  in  omni  genere  officii  diligen- 
dus.  Quem  si  arbitrarer  esse  Sicyone,  et  nisi  audi- 
rem,  ibi  eum  etiam  nunc,  ubi  ego  reliqui,  Cibyras 
commorari,  nihil  esset  necesse,  plura  me  ad  te  de  eo 
scribere.  Perficeret  enim  ipse  profecto  suis  moribus, 
suaque  humanitate,  ut,  sine  cujusquam  commen- 
datione,  diligeretur  abs  te  non  minus,  quam  et  a  me 
et  a  caeteris  suis  familiaribus. 

Sed,  cum  illum  abesse  putem,  commendo  tibi  ma- 
jorem  in  modum  domum  ejus,  quae  est  Sicyone, 
remque  familiarem,  maxime  Caium  Avianum  Ham- 
monium,  libertum  ejus,  quem  quidem  tibi  etiam  suo 
nomine  commendo.  Nam,  cum  propterea  mihi  est 
probatus,  quod  est  in  patronum  suum  officio  et  fide 
singulari;  tum  etiam  in  me  ipsum  magna  officia  con- 
tulit,  mihique  molestissimis  temporibus  ita  fideliter 
benevoleque  prassto  fuit,  ut  si  a  me  manumissus 
esset. 

Itaque  peto  a  te,  ut  eum  Hammonium  et  in  pa- 
troni  ejus  negotio  sic  tueare,  ut  ejus  procuratorem, 
[quem  tibi  commendo,]  etipsum  suonomine  diligas, 
habeasque  in  numero  tuorum.  Hominem  pudentem 
et  officiosum  cognosces,  et  dignum,  qui  a  te  diliga- 
tur.  Vale. 


(22.)  CICERO  SERVIO  S. 

{Argnmentum.  —  T.  Manlium  suo  et  Varronis 
nomine  commendat.) 

Titum  Manlium,  qui  negotiatur  Thsspiis,  vehe- 
menter  diligo.  Nam  et  semper  me  coluit,  diligentis- 
simeque  observavit,  et  a  studiis  nostris  non  abhor- 
ret.  Accedit  eo,  quod  Varro  Murena  magnopere 
ejus  causa  vult  omnia :  qui  tamen  existimavit,  etsi 
suis  literis,  quibus  tibi  Manlium  commendabat, 
valde  confideret,  tamen  mea  commendatione  aliquid 
accessionis  fore.  Me  quidem  cum  Manlii  familiari- 
tas,  tum  Varronis  studium,  commovit,  ut  ad  te 
quam  accuratissime  scriberem.  Gratissimum  igitur 
mihi  feceris,  si  huic  commendationi  meas  tantum  tri- 
bueris,  quantum  cui  tribuisti  plurimum :  id  est,  si 
T.  Manllum,  quam  maxime,  quibuscumque  rebus 
honeste  ac  pro  tua  dignitate  poteris,  juveris  atque 
ornaveris.  Ex  ipsiusque  praeterea  gratissimis  et  hu- 
manissimis  moribus,  confirmo  tibi,  te  eum,  quem 
soles  fructum  a  bonorum  virorum  officiis  exspectare, 
esse  capturum.  Vale. 


(  23.)  CICERO  SERVIO  S. 

(Argumentum.  —  Cossinium  Anchialum  liber- 
tum  commendat.) 

Lucio  Cossinio,  amico  et  tribuli  tuo,  valde  fami- 
liariter  utor.  Nam  et  inter  nosmet  ipsos  vetus  usus 
intercedit;  et  Atticus  noster  majorem  etiam  mihi 
cum  Cossinio  consuetudinem  fecit.  Itaque  tota  Cos- 
sinii  dorr.us  me  diligit,  in  primisque  libertus  ejus, 
L.  Cossinius  Anchialus,  homo  et  patrono,  et  patroni 
necessariis  (quo  in  numero  egosum),  probatissimus. 
Hunc  tibi  ita  commendo,  ut,  si  meus  libertus  esset, 
eodemque  apud  me  loco  esset,  quo  et  est  apud  patro- 
num  suum,  majore  studio  commendare  non  possem. 
Quare  pergratum  mihi  feceris,  si  eum  in  amicitiam 
tuam  receperis,  atque  eum,  (quod  sine  molestia  tua 
fiat)  si  qua  in  re  opus  ei  fuerit,  juveris.  Id  et  mihi 

vehementer  gratum  erit,  et  tibi  postea  jucundum. 
Hominem  enim  summa  probitate,  humanitate,  ob- 
servantiaque,  cognosces.  Vale. 


(24.)  CICERO  SERVIO  S. 

(Argumcnium.  —  Gratias  agit,  quod  sua  com- 
mendatione  Lysoni  offensionem  remiserit :  eumque 
diligentius  commendat.) 


Cum  antea  capiebam  ex  officio  meo  voluptatem, 
quod  memineram,  quam  tibi  diligenter  Lysonem, 
hospitem  et  familiarem  meum,  commendassem ;  tum 
vero,  posteaquam  ex  literis  ejus  cognovi,  tibi  eum 
falso  suspectum  fuisse,  vehementissime  lsetatus  sum, 
me  tam  diligentem  in  eo  commendando  fuisse.  Ita 
enim  scripsit  ad  me,  sibi  meam  commendationem 
maximo  adjumento  fuisse,  quod  ad  te  delatum  dice- 
ret,  sese  contra  dignitatem  tuam  Romas  de  te  loqui 
solitum  esse.  De  quo  etsi  (pro  tua  facilitate  et  hu- 
manitate)  purgatum  se  tibi  scribit  esse ;  tamen  pri- 
mum,  ut  debeo,  tibi  gratias  ago,  cum  tantum  literaa 
meas  potuerunt,  ut,  his  lectis,  omnem  ofTensionem 
suspicionis,  quam  habueras  de  Lysone,  deponeres: 
deinde,  credas  mihi  affirmanti  velim,  me  hoc  non 
pro  Lysone  magis,  quam  pro  omnibus  scribere,  ho- 
minem  esse  neminem,  qui  unqn.am  rnentionem  tui 
sine  tua  summa  laude  fecerit.  Lyso  vero  cum  me« 
cum  prope  quotidie  esset,  unaque  viveret,  non  solum, 
quia  me  libenter  audire  arbitrabatur,  sed  quia  liben- 
tius  ipse  loquebatur,  omnia  milii  tua  et  facta  et  dicta 
laudabat. 

Quapropter,  etsi  a  te  ita  tractatur,  ut  jam  non 
desideret  commendationem  meam,  unisque  se  literis 
meis  omnia  consecutum  putet ;  tamen  a  te  peto  ma- 
jorem  in  modum,  ut  eum  etiam  atque  etiam  tuis 
officiis,  liberalitate,   complectare.  Scriberem  ad  te, 

{Ep'tst.)  VOL.  IT.  D 


20        AD  DIVERSOS.  Lib.  XIII.  26. 

qualis  vir  esset,  ut  superioribus  literis  feceram,  nisi 
eum  jam  per  se  ipsum  tibi  satis  esse  notum  arbitra- 
rer.  Vale. 


(25.)  CICERO  SERVIO  S. 

(Argumentum.  —  Hegesaretum  breviter,  secl  ac- 
curate,  commendat.) 


Hegesaretus,  Larissaeus,  magnis  meis  beneficiis 
ornatus  in  consulatu  meo,  memor  et  gratus  fuit,  me- 
que  postea  diligentissime  coluit.  Eum  tibi  magnopere 
commendo,  ut  et  hospitem  meum  et  familiarem,  et 
gratum  hominem,  et  virum  bonum,  et  principem 
civitatis  suae,  et  tua  necessitudine  dignissimum.  Per- 
gratum  mihi  feceris,  si  dederis  operam,  ut  is  intelli- 
gat,  hanc  meam  commendationem  magnum  apud  te 
pondus  habuisse.  Vale. 


( 26.)  CICERO  SERVIO  S. 

(Argumentum.  —  Mescinii  Rufi  Achaica  negotia 
commendat.) 


LuciusMescinius  eamecum  necessitudine  conjunc- 
tus  est,  quod  mihi  quaestor  fuit.  Sed  hanc  causam, 
quam  ego  (ut  a  majoribus  accepi)  semper  gravem 
duxi,  fecit  virtute  et  humanitate  sua  justiorem.  Ita- 
que  eo  sicutor,  ut  nec  familiarius  ullo,  nec  libentius. 
Is  quamquam  confidere  videbatur,  te  sua  causa, 
quae  honeste  posses,  libenter  esse  facturum,  mag- 
num  esse  tamen  speravit  apud  te  meas  quoque  lite- 
ras  pondus  habituras.  Id  cum  ipse  ita  judicabat, 
tum  (pro  familiari  consuetudine)  saepe  ex  me  audie- 
rat,  quam  suavis  esset  inter  nos,  et  quanta,  con- 
junctio. 

Peto  igitur  a  te,  tanto  scilicet  studio,  quanto  in- 
telligis  debere  me  petere  pro  homine  tam  mihi  neces- 
sario,  et  tam  familiari,  ut  ejus  negotia,  quae  sunt  in 
Achaia,  (ex  eo,  quod  haeres  est  M.  Mindio,  fratri 
suo,  qui  Eli  negotiatus  est)  explices  et  expedias, 
cum  jure  et  potestate  quam  habes,  tum  etiam  auctori- 
tate  et  consilio  tuo.  Sic  enim  praescripsimus  iis,  qui- 
bus  ea  negotia  mandavimus,  ut,  omnibus  in  rebus 
quae  in  aliquam  controversiam  vocarentur,  te  arbitro, 
et  (quod  coinmodo  tuo  fieri  posset)  te  disceptatore, 
uterentur.  Id  ut  honoris  mei  causa  suscipias,  vehe- 
menter  te  etiam  atque  etiam  rogo. 

Illud  praeterea,  si  non  alienum  tua  dignitate  pu- 
tabis  esse,  feceris  mihi  pergratum  ;  si  qui  difficiliores 
erunt,  ut  rem  sine  controversia  confici  nolint,  si  eos, 
quando  cum  senatore  res  est,  Romam  rejeceris. 
Quod  quo  minore  dubitatione  facere  posses,  literas 
ad  te  a  M.  Lepido  consule,  non  quae  te  aliquid  ju- 
berent,  (neque  enim  id  tuae  dignitatis  esse  arbitra- 
bamur)  sed  quodam  modo  quasi  commendaticias, 
sumsiinus. 

Scriberem,  quam  id  beneficium  bene  apud  Mes- 
cinium  positurus  esses,  nisi  et  te  scire  confiderem,  et 
mihi  peterem.  Sic  enim  velim  existimes,  non  minus 
me  de  illius  re  laborare,  quam  ipsum  de  sua.  Sed 
cum  illum  studeo  quam  facillime  ad  suum  pervenire, 
tum  illud  laboro,  ut  non  minimum  hac  mea  com- 
mendatione  se  consecutum  arbitretur.  Vale. 


( 27.)  CICERO  SERVIO  S. 

(Argumcntum.  —  Gratias  agit,  quod  Avianum 
commendatione  sua  liberaliter  tractasset :  eumque 
commendat  iterum.) 

Licet  eodem  exemplo  saepius  tibi  hujus  generis 
literas  mittam,  cum  gratias  agam,  quod  meas  com- 

mendationes  tam  diligenter  observes  (quod  feci  in 
aliis,  et  faciam,  ut  video,  saepius);  sed  tamen  non 
parcam  operae ;  et,  ut  vos  soletis  in  formulis,  sic 
ego  in  epistolis,  de  eadem  re  alio  modo.  C.  Avianus 
igitur  Hammonius  incredibiles  mihi  gratias  per  lite- 
ras  egit,  et  suo,  et  ^Smilii  Aviani,  patroni  sui,  no- 
mine ;  nec  liberalius  nec  honorificentius  potuisse 
tractari,  nec  se  praesentem,  nec  rem  familiarem  abs- 
entis  patroni  sui. 

Id  mihi  cum  jucundum  est  eorum  causa,  quos 
tibi  ego,  summa  necessitudine  et  summa  conjunc- 
tione  adductus,  commendaveram,  quod  M.  jEmilius 
unus  est  ex  meis  familiarissimis  atque  intimis  maxi- 
me  necessarius  homo,  et  magnis  meis  beneficiis  de- 
vinctus,  et  prope  omnium,  qui  mihi  debere  aliquid 
videntur,  gratissimus  ;  tum  multo  jucundius,  te  esse 
in  me  tali  voluntate,  ut  plus  prosis  aoricis  meis, 
quam  ego  praesens  fortasse  prodessem ;  credo,  quod 
magis  ego  dubitarem,  quid  illorum  causa  facerem, 
quam  tu,  quid  mea.  Sed  hoc  non  dubito  quin  ex- 
istimes  mihi  esse  gratum.  Illud  te  rogo,  ut  illos  quo- 
que  gratos  homines  esse  putes  :  quod  ita  esse  tibi 
promitto  atque  confirmo.  Quare,  velim,  quidquid 
habent  negotii,  des  operam,  (quod  commodo  tuo  fiat) 
ut,  te  obtinente  Achaiam,  conficiant. 

Ego  cum  tuo  Servio  jucundissimo  conjunctissime 
vivo;  magnamque,  cum  ex  ingenio  ejus  singulari- 
que  studio,  tum  ex  virtute  et  probitate,  voluptatem 
capio.  Vale. 

(  28.)  CICERO  SERVIO  S. 

(Argumentum.  —  Agit  gratias  quod  Mescinio 
commendatio  sua  profuerit ;  rogatque,  ut  pergat  ei 
bene  facere.  Deinde  commendat  Lacedaemonios.) 


Etsi  libenter  petere  a  te  soleo,  si  quid  opus  est 
meorum  cuipiam  ;  tamen  multo  libentius  gratias  tibi 

ago,  cum  fecisti  aliquid  commendatione  mea ;  quod 
semper  facis.  Incredibile  est  enim,  quas  mihi  gratias 
omnes  agant,  etiam  mediocriter  a  me  tibi  commen- 
dati :  quae  mihi  omnia  grata :  sed  de  L.  Mescinio 
gratissimum.  Sic  enim  est  mecum  locutus,  te,  ut 
meas  literas  legeris,  statim  procuratoribus  suis  polli- 
citum  esse  omnia ;  multo  vero  plura  et  majora  fe- 
cisse.  Id  igitur  (puto  enim  etiam  atque  etiam  mihi 
dicendum  esse)  velim  existimes,  mihi  te  fecisse  gra- 
tissimum.  Quod  quidem  hoc  vehementius  lastor, 
quod  ex  ipso  Mescinio  te  video  magnam  capturum 
voluptatem.  Est  enim  in  eo  cum  virtus,  et  probitas, 
et  summum  officium,  summaque  observantia,  tum 
studia  illa  nostra,  quibus  antea  delectabamur,  nunc 
etiam  vivimus. 

Quod  reliquum  est,  velim  augeas  tua  in  eum  be- 
neficia  omnibus  rebus,  quae  te  erunt  dignae.  Sed  duo 
quidem  te  nominatim  rogo  :  primum,  ut,  si  quid 
satisdandum  erit,  M  Amplius  eo  nomine  non  peti," 
cures,  ut  satisdetur  iide  mea.  Deinde,  cum  fere  con- 
sistat  hasreditas  in  iis  rebus  quas  avertit  Oppia,  quae 
uxor  Mindii  fuit ;  adjuves,  ineasque  rationem,  quem- 
admodum  ea  mulier  Romam  perducatur.  Quod  si 
putarit  illa  fore ;  ut  opinio  nostra  est,  negotium 
conficiemus.  Hoc  ut  assequamur,  te  vehementer 
etiam  atque  etiam  rogo. 

Illud,  quod  supra  scripsi,  id  in  me  recipio,  te  ea, 
quae  fecisti  Mescinii  causa,  quaeque  feceris,  ita  bene 
collocaturum,  ut  ipse  judices,  homini  te  gratis&imo, 
jucundissimo,  benigne  fecisse.  Volo  enim,  ad  id 
quod  mea  causa  fecisti,  hoc  etiam  accedere. 

Nec  Lacedasmonios  dubitare  arbitror,  quin  ipsi 
sua,  majorumque  suorum  auctoritate  satis  commen- 
dati  sint  fidei  et  justitiae  tuae :  et  ego,  qui  te  optime 
novissem,  non  dubitavi,  quin  tibi  notissima  et  jura 
et  merita  populorum  essent.  Itaque,  cum  a  me  pe- 
teret  Philippus  Lacedaemonius,  ut  tibi  civitatem 
commendarem  ;  ctsi  memineram;  me  ei  civitati  om- 

nia  debere ;  tamen  respondi,  commendatione  Lace- 
daemonios  apud  te  non  egere. 

Itaque  sic  velim  existimes,  me  omnes  Achaiae  civi- 
tates  arbitrari,  (pro  horum  temporum  perturbatione) 
felices,  quod  his  tu  praesis :  eumdemque  me  ita  ju- 
dicare,  te,  quod  unus  optime  nosses,  non  nostra  so- 
lum,  sed  etiam  Graeciae,  monimenta  omnia,  tua. 
sponte  amicum  Lacedaemoniis  et  esse  et  fore.  Quare 
tantum  a  te  peto,  ut,  cum  ea  facies  Lacedaemonio- 
rum  causa,  quae  tua  fides,  amplitudo,  justitia  postu- 
lat,  ut  his,  si  tibi  videbitur,  significes,  te  non  mo- 
leste  ferre,  quod  intelligas,  ea  quae  facias,  mihi  quo- 
que  grata  esse.  Pertinet  enim  ad  ofTicium  meum, 
eos  existimare,  curae  mihi  suas  res  esse.  Hoc  te  ve- 
hementer  etiam  atque  etiam  rogo.  Vale. 


(  29.)  M.  T.  C.  L.  PLANCO  S.  D. 

(Argumcntum,  —  Capitonem  pro  Antistii  haere- 
ditate  diligentissime  commendat.) 


Non  dubito,  quin  scias,  in  iis  necessariis  qui  tibi 
a  patre  relicti  sunt,  me  tibi  esse  vel  conjunctissimum, 
non  his  modo  causis  quae  speciem  habeant  magnae 
conjunctionis,  sed  iis  etiam  quae  familiaritate  et  con- 
suetudine  teneantur;  quam  scis  mihi  jucundissi- 
mam  cum  patre  tuo  et  summam  fuisse.  Ab  his 
initiis  noster  in  te  amor  profectus,  auxit  paternam 
necessitudinem,  et  eo  magis,  quod  intellexi,  ut  pri- 
mum  per  aetatem  judicium  facere  potueris,  quanti 
quisque  tibi  faciendus  esset,  me  a  te  in  primis  ccep- 
tum  esse  observari,  coli,  diligi.  Accedebat  non  me- 
diocre  vinculum,  cum  studiorum  (quod  ipsum  est  per 
se  grave) ,  tum  eorum  studiorum,  earumque  artium, 
quae  per  se  ipsae  eos,  qui  voluntate  eadem  sunt, 
etiam  familiaritate  devinciunt. 

Exspectare   te  arbitror,  hsec  tam  longs  rcpetita 

principia  quo  spectent.  Id  primum  ergo  habeto,  non 
sine  magna  justaquecausa  hanc  a  me  commemora- 
tionem  esse  factam.  C.  Ateio  Capitone  utor  familia- 
rissime.  Notae  tibi  sunt  varietates  meorum  tempo- 
rum.  In  omni  genere  et  honorum  et  laborum  meo- 
rum,  et  animus,  et  opera,  et  auctoritas,  et  gratia, 
etiam  res  familiaris,  C.  Capitonis  praesto  fuit,  et  pa- 
tuit,  et  temporibus  et  fortunae  meae. 

Hujus  propinquus  fuit  T.  Antistius;  qui  cum 
sorte  quaestor  Macedoniam  obtineret,  neque  ei  suc- 
cessum  esset,  Pompeius  in  eam  provinciam  cum 
exercitu  venit.  Facere  Antistius  nihil  potuit.  Nam, 
si  potuisset,  nihil  ei  fuisset  antiquius,  quam  ad  Ca- 
pitonem  (quem,  ut  parentem,  diligebat)  reverti ; 
praesertim  cum  sciret,  quanti  is  Caesarem  faceret, 
semperque  fecisset.  Sed,  oppressus,  tantum  attigit 
negotii,  quantum  recusare  non  potuit 

Cum  signaretur  argentum  Apolloniae,  non  pos- 
sum  dicere  eum  praefuisse,  neque  possum  negare 
affuisse,  sed  non  plus  duobus  [an]  tribus  mensibus. 
Deinde  abfuit  a  castris  :  fugit  omne  negotium.  Hoc 
mihi  ut  testi  velim  credas :  meam  enim  ille  moesti- 
tiam  in  illo  bello  videbat ;  mecum  omnia  communi- 
cabat.  Itaque  abdidit  se  in  intimam  Macedoniam, 
quo  potuit  longissime  a  castris,  non  modo  ut  non 
praeesset  ulli  negotio,  sed  etiam  ut  ne  interesset  qui- 
dem. 

Is,  post  proclium,  se  ad  hominem  necessarium,  A. 
Plautium,  in  Bithyniam  contulit.  Ibi  eum  Caesar 
cum  vidisset,  nihil  aspere,  nihil  acerbe  dixit :  Ro- 
mam  jussit  venire.  Ille  in  morbum  continuo  incidit ; 
ex  quo  non  convaluit.  JEger  Corcyram  venit:  ibi 
est  mortuus.  Testamento,  quod  Romae  Paulo  et 
Marcello  consulibus  fecerat,  haeres  ex  parte  dimidia 
et  tertia  est  Capito:  in  sextante  sunt  ii,  quorum 
pars,  sine  ulla  cujusquam  querela,  publica  potest 
esse :  ea  est  ad  HS  XXX.  Sed  de  hoc  Caesar  vi- 
derit. 

Te,  mi  Plance,  pro  paterna  necessitudine,  pro  nos- 
tro  amore,  pro  studiis  et  omni  cursu  nostro  totius 
vitae  simillimo,  rogo,  et  a  te  ita  peto,  ut  majore  cura, 
majore  studio  nullo  possim,  ut  hanc  rem  suscipias  ; 
meam  putes  esse ;  enitare,  contendas,  efficias,  ut, 
mea  commendatione,  tuo  studio,  Caesaris  beneficio, 
hasreditatem  propinqui  sui  C.  Capito  obtineat.  Om- 
nia,  quae  potui,  in  hac  summa  tua  gratia  ac  poten- 
tia,  a  te  impetrare,  si  petiissem,  ultro  te  ad  me  de 
tulisse  putabo,  si  hanc  rem  impetravero. 

Illud  fore  tibi  adjumento  spero,  cujus  ipse  Caesar 
esse  optimus  judex  potest :  semper  Csesarem  Capito 
coluit  et  dilexit.  Sed  ipse  hujus  rei  testis  est :  novi 
hominis  mcmoriam.  Itaque  nihil  te  doceo.  Tantum 
tibi  sumito  pro  Capitcne  apud  Carsarem,  quantum 
ipsum  meminisse  senties.  Ego,  quod  in  me  ipso  ex- 
periri  potui,  ad  te  deferam.  In  eo  quantum  sit  pon- 
deris,  tu  videbis.  Quam  partem  in  republica.  causam- 
que  dcfenderim,  per  quos  homines  ordinesque  stete- 
rim,  quibusque  munitus  rueiim,  non  ignoras. 

Hoc  mihi  velim  credas  :  si  quid  fecerim  hoc  ipso 
in  bello  minus  ex  Cassaiis  voluntate  (quod  intcllex- 
erim  scire  ipsum  Cassarem,  me  invitissimum  fecisse), 
id  fecisse  aliorum  ccnsilio,  hortatu,  auctoritate : 
quod  fuerim  moderatior  temperatiorque,  quam  in  ea 
parte  quisquam,  id  me  fecisse  maxime  auctoritate 
Capitonis ;  cujus  similes  si  reliquos  necessarios  ha- 
buissem,  reipublicas  fortasbe  nonnihil,  mihi  certe  plu- 
rimum,  prcfuisscm. 

Hanc  rem,  mi  Plance,  si  etTeceris ;  meam  de  tua, 
erga  me  benevolentia  spem  conflrmaveris ;  ipsum  Ca- 
pitonem,  gratissimum,  officiosissimum,  optimum  vi- 
rum,  ad  tuam  necessitudinem  tuo  summo  beneficio 
adjunxeris.  Vale. 

(  30.)  M.  T.  C.  ACILIO,  PROC.  S.  P.  D. 

(Argumentum. — L.  Manlium  in  fraterna,  haere- 
ditate  commendat.) 


Lucius  Manlius  est  Sosis.  Is  fuit  Catinensis :  sed 
est,  una,  cum  reliquis  Neapolitanis,  civis  Romanus 
factus,  decurioque  Neapoli :  erat  enim  adscriptus  in 
id  municipium  ante  civitatem  sociis  et  Latinis  datam. 
Ejus  frater  Catinae  nuper  mortuus  est.  Nullam  om- 
nino  arbitramur  de  ea  haereditate  controversiam  eum 
habiturum ;  et  est  hodie  in  bonis.  Sed,  cum  habet 
praaterea  negotia  vetera  in  Sicilia,  sua;  et  hanc  hae- 
reditatem  fraternam,  et  omnia  ejus  tibi  commendo, 
in  primisque  ipsum,  virum  optimum,  mihique  fami- 
liarissimum,  his  studiis  literarum  doctrinasque  praedi- 
tum,  quibus  ego  maxime  delector.  Peto  igitur  abs 
te,  ut  eum,  sive  aderit,  sive  non  venerit  in  Siciliam, 
in  meis  intimis  maximeque  necessariis  scias  esse ;  ita- 
que  tractes,  ut  intelligat,  meam  commendationem 
6ibi  magno  adjumento  fuisse.  Vale. 


(31.)  M.T.C.  ACILIO,  PROC.  S.  P.  D. 

(Argumentum.  —  Flavium,  Pisonis  generi  sui 
pernecessarium,  commendat.) 


Caio  Flavio,  honesto  et  ornato  equite  Romano,  utor 
valde  familiariter.  Fuit  enim  generi  mei,  C.  Pisonis, 
pernecessarius :  meque  diligentissime  observat  et 
ipse,  et  L.  Flavius,  frater  ejus.  Quapropter  velim, 
honoris  mei  causa,  quibus  rebus  honeste  et  pro  tua 
dignitate  poteris,  quam  honorificentissime  et  quam 
liberalissime  C.  Flavium  tractes.  Id  mihi  sic  erit 
gratum,  ut  gratius  esse  nihil  possit.  Sed  prasterea 
tibi  affirmo,  (neque  id  ambitione  adductus  facio,  sed 
cum  familiaritate  et  necessitudine,  tum  etiam  veritate) 

te  ex  C.  Flavii  officio  et  observantia,  et  pncterea 
s plendore  atque  inter  suos  gratia,  magnam  volupta- 
tem  esse  capturum.  Vale. 


(32.)  M.T.C.  ACILIO,  PROC.  S.  P.  D. 

{Argumcntum.  —  Hospites  suos,  Archagathum  et 
Philonem,  commendat.) 

In  Halesina  civitate,  tam  lauta,  tamque  nobili, 
conjunctissimos  habeo  et  hospitio  et  familiaritate  M. 
et  C.  Clodios,  Archagathum  et  Philonem.  Sed  vere- 
or,  ne,  quia  ccmplures  tibi  prsecipue  commendo, 
exa?quare  videar  ambitione  quadam  commendationes 
meas :  quamquam  a  te  quidem  cumulate  satisflt  et 
mihi,  et  meis  omnibus.  Sed  velim  sic  existimes, 
hanc  familiam,  et  hos,  mihi  maxime  esse  conjunctos 
vetustate,  officiis,  benevolentia.  Quamobrem,  peto  a 
te  majorem  in  modum,  ut  his,  omnibus  in  rebus, 
quantum  tua  fides  dignitasque  patietur,  commcdes. 
Id  si  feceris,  erit  mihi  vehementissime  gratum.  Vale. 


(33.)  M.T.C.  ACILIO,  PROC.  S.P.D. 

(Argumcntum.  —  Nasonis   libertos  et    negotia 
commendat.) 


Cnaeo  Otacilio  Nasone  utor  familiarissime,  ita 
prorsus,  ut  illius  ordinis  nullo  familiarius.  Nam  et 
humanitate  ejus  et  probitate  in  consuetudine  quotidi- 
ana  magnopere  delector.  Nihil  jam  opus  est  exspec- 
tare  te,  quibus  eum  verbis  tibi  commendem,  quo  sic 
utar,  ut  scripsi.  Habet  is  in  provincia  tua  negotia, 
quae  procurant  liberti,  Hilarus,  Antigonus,  Demo- 
stratus ;  quos  tibi,  negotiaque  omnia  Nasonis,  non 
secus  commendo,  ac  si  mea  essent.  Gratissimum  mihi 

fcceris,  si  intellexero,  hanc  commendationem  mag 
num  apud  te  pondus  habuisse.  Vale. 


(34.)  M.  T.  C.  ACILIO,  PROC.  S.  P.D. 

(Argumentum.  —  Lysonem  Lilybsetanum  com- 
mendat.) 

Avitum  mihi  hospitium  est  cum  Lysone,  Lysonis 
filio,  Lilybaetano ;  valdeque  ab  eo  observor  :  cogno- 
vique  dignum  et  patre  et  avo  :  est  enim  nobilissima 
familia.  Quapropter,  commendo  tibi  majorem  in 
modum  rem  domumque  ejus  ;  magnoque  opere  abs 
te  peto,  cures,  ut  is  intelligat,  meam  commenda- 
tiunem  maximo  sibi  apud  te  et  adjumento  et  orna- 
mento  fuisse.  Vale. 


(35.)  M.T.C.  ACILIO,  lltOC.  S.  P.  D. 

(Argumentum.  —  Philoxenum,  hospitem  et  fami- 
liarem  suum,  commendat.) 


Caius  Avianus  Philoxenus  antiquus  est  hospes 
meus,  et,  praster  hospitium,  valde  etiam  familiaris  ; 
quem  Caesar  meo  beneficio  in  Novocomenses  retulit. 
Nomen  autem  Aviani  secutus  est,  quod  homine  nullo 
plus  est  usus,  quam  Flacco  Aviano,  meo  (quemad- 
modum  te  scire  arbitror)  familiarissimo.  Quae  ego 
omnia  collegi,  ut  intelligeres,  non  vulgarem  essc 
commendationem  hanc  meam.  Peto  igitur  abs  te,  ut 
omnibus  rebus  (quod  sine  molestia,  tua  facere  possis) 
ei  commodes,  habeasque  in  numero  tuorum ;  per- 
ficiasque,  ut  intelligat,  has  literas  meas  magno  sihi 
usui  fuisse.  Erit  id  mihi  majorem  in  modum  gia- 
tum.  Vale. 

(36.)  M.T.C.  ACILIO,  PROC.  S.  P.  D. 

(Argumcntum Demetrium  Megam  in  jure  ci« 

vitatis,  caeterisque  rebus,  commendat.) 


Cum  Demetrio  Mega,  mihi  vetustum  hospitium 
est;  familiaritas  autem  tanta,  quanta  cum  Siculo 
nullo.  Ei  Dolabella,  rogatu  meo,  civitatem  a  Caesare 
impetravit :  qua  in  re  ego  interfui.  Itaque  nunc  P. 
Cornelius  vocatur.  Cumque,  propter  quosdam  sordi- 
dos  homines  qui  Caesaris  beneficia  vendebant,  tabu- 
lam,  in  qua  nomina  civitate  donatorum  incisa  essent, 
revelli  jussisset;  eidem  Dolabellae  (me  audiente) 
Caesar  dixit,  nihil  esse,  quod  de  Mega,  vereretur; 
beneficium  suum  in  eo  manere. 

Hoc  te  scire  volui,  ut  eum  in  civium  Romanorum 
numero  haberes  :  caeterisque  in  rebus  tibi  eum  ita 
commendo,  ut  majore  studio  neminem  commenda- 
rim.  Gratissimum  mihi  feceris,  si  eum  ita  tractaris, 
ut  intelligat,  meam  commendationem  magno  sibi  or- 
namento  fuisse.  Vale. 


(37.)  M.T.C.  ACILIO,  PROC.  S.P.D. 

(Argumcntum.  —  Commendat  Hippiam  in  Hbe- 
ratione  bonorum.) 


Hippiam,  Philoxeni  filium,  Calactinum,  hospitem 
et  necessarium  meum,  tibi  commendo  in  majorem 
modum.  Ejus  bona  (quemadmodum  ad  me  delata 
res  est)  publice  possidentur  alieno  nomine,  contra 
leges  Calactinorum.  Id  si  ita  est,  etiam  sine  mea. 
commendatione,  ab  aequitate  tua,  res  ipsa  impetrare 
debet,  ut  ei  subvenias.  Quoquo  modo  autem  se  res 
habet,  peto  a  te,  ut,  honoris  mei  causa,  eum  expe- 
dias,  tantumque  ei  commodes  et  in  hac  re  et  in  cae- 

teris,  quantum  tua  fides  clignitasque  patietur.    Id 
mihi  vehementer  gratum  erit.  Vale. 


(38.)  M.T.C  ACILIO,  PROC.  S.P.D. 

(Argumentum.  —  Bruttii  negotia  procuratoresque 
commendat) 

Lucius  Bruttius,  eques  RonianUs,  adolescens  om- 
nibus  rebus  ornatus,  in  meis  familiarissimis  est,  me- 
que  observat  diligentissime :  cujus  cum  patre  magna 
mihi  fuit  amicitia  jam  inde  a  quaestura,  mea  Siciliensi. 
Omnino  nunc  ipse  Bruttius  Ronice  mecum  est :  sed 
tamen  domum  ejus,  et  rem  familiarem,  et  procura- 
tores,  tibi  sic  commendo,  ut  majore  studio  commen- 
dare  non  possim.  Gratissimum  mihi  feceris,  si  cura- 
ris,  ut  intelligat  Bruttius  (id,  qucd  ei  recepi)  hanc 
meam  commendationem  sibi  magno  adjumento  fuisse. 
Vale. 


(39.)  M.  T.  C.  ACILIO,  PROC.  S.  P.  D. 

(Argitmcntnm.  —  Titurnium   Rufum  commen. 
dat.) 


Cum  familia  Titurnia  necessitudo  mihi  intercedit 
vetus  ;  ex  qua  reliquus  est  M.  Titurnius  Rufus,  qui 
mihi  omni  diligentia  atque  officio  est  tuendiis.  Est 
igitur  in  tua  potestate,  ut  ille  in  me  satis  sibi  praesi- 
dii  putet  esse.  Quapropter,  eum  tibi  commendo  ma- 
jorem  in  modum  i  et  abs  te  peto,  efficias,  ut  is  com- 
mendationem  hanc  intelligat  sibi  magno  adjumento 
fuisse.  Erit  mihi  vehementer  gratum.  Vale. 


(Epist.)  vol.  u. 

(  40.)  M.  T.  C.  Q.  ANCHARIO,  Q.  F.  PROC. 
S.  P.  D. 

{Argumentum. —  Aurelios  fratres  proconsuli  Ma- 
cedoniae  commendat.) 


Lucium  et  Caium  Aurelios,  L.  filios,  quibus  et 
ipsis,  et  patre  eorum,  viro  optimo,  familiarissime 
utor,  commendo  tibi  majorem  in  modum,  adolescen- 
tes  omnibus  optimis  artibus  ornatos,  meos  perneces- 
sarios,  tua  amicitia  dignissimos.  Si  ulia  mea  apud 
te  commendatio  valuit  (quod  scio  multas  plurimum 
valuisse),  ha?c  ut  valeat,  rogo.  Quod  si  eos  honori- 
fice  liberaliterque  tractaris ;  et  tibi  gratissimos  opti- 
mosque  adolescentes  adjunxeris,  etmihi  gratissimum 
feceris.  Vale. 


(41.)  M.T.C.  L.  CULLEOLO  S.  P.  D. 

(Argumenfum, —  Gratias  agit,  et  suo  et  Pompeii 
nomine,  pro  Culleoli  erga  Lucceium  benignitate: 
eumdemque  denuo  commendat.) 


Quas  fecisti  L.  Lucceii  causa,  scire  te  plane  volo, 
te  homini  gratissimo  commodasse  :  et  cum  ipsi,  quae 
fecisti,  pergrata  sunt,  tum  Pompeius,  quotiescumque 
me  videt,  (videt  autem  saspe)  gratias  tibi  agit  singu- 
lares.  Addo  etiam  illud,  quod  tibi  jucundissimum 
esse  certo  scio,  me  ipsum,  ex  tua  erga  Lucceium  be- 
nignitate,  maxima  voluptate  affici. 

Quod  superest,  quamquam  mihi  non  est  dubium, 
quin,  cum  antea  nostra  causa,  nunc  jam  etiam  tua3 
constantia?  gratia,  mansurus  sis  in  eadem  ista,  libera- 
litate ;  tamen  abs  te  vehementer  etiam  atque  etiam 
peto,  ut  ea,  quae  initio  ostendisti,  deincepsque  fe- 
cisti,  ad  exitum  augeri  et  cumulari  per  te  velis.  Id  et 
Lucceio  et  Pompeio  valde  gratum  fore,  teque  apud  eos 

praeclare  positurum,  confirmo  et  spondeo.  De  re  pu- 
blica,  deque  his  negotiis  cogitationibusque  nostris, 
perscripseram  ad  te  diligenter  paucis  ante  diebus : 
easque  literas  dederam  pueris  tuis.  Vale. 


( 42.)  M.  T.  C.  L.  CULLEOLO,  PROC.  S.  P.  D. 

(Argumentum.  — Eumdem  Lucceium  commendat 
Culleolo.) 


Lucius  Lucceius  meus,  homo  omnium  gratissi- 
mus,  mirificas  tibi  apud  me  gratias  egit,  cum  diceret, 
omnia  te  cumulatissime  et  liberalissime  procuratori- 
bus  suis  pollicitum  esse.  Cum  oratio  tua  tam  ei  grata 
fuerit,  quam  gratam  rem  ipsam  existimas  fore,  cum, 
(ut  spero)  quae  pollicitus  es,  feceris  ?  Omnino  osten- 
derunt  Bulliones,  sese  Lucceio  Pompeii  arbitratu 
satisfacturos.  Sed  vehementer  opus  est  nobis,  et  vo- 
luntatem,  et  auctoritatem,  et  imperium  tuum,  acce- 
dere.  Quod  ut  facias,  te  etiam  atque  etiam  rogo. 
Illudque  mihi  gratissimum  est,  quod  ita  sciunt  Luc- 
ceii  procuratores,  et  ita  Lucceius  ipse  ex  literis  tuis, 
quas  ad  eum  misisti,  intellexit,  hominis  nullius  apud 
te  auctoritatem  aut  gratiam  valere  plus,  quam  meam. 
Id  ut  re  experiatur,  iterum  et  saepius  te  rogo.  Vale. 


(  43.)  M.  T.  C.  QUINTIO  GALLO  S.  P.  D. 

(Argumentnm.  —  Oppium  Gallo  commendat,  Eg- 
natii  negotia  procurantem.) 

Etsi  plurimis  rebus  spero  fore  ut  perspiciam, 
(quod  tamen  jampridem  perspicio)  me  a  te  amari ; 
tamen  nunc  ea  causa  tibi  datur,  in  qua,  facile  decla- 
rare  possis  tuam  erga  me  benevolentiam.  L.  Oppi- 
us,  M.  F.  Philomeli  negotiatur,  homo  mihi  famili- 

aris.  Eum  tibi  unice  commendo ;  eoque  magis,  quod 
cum  ipsum  diligo,  tum  quod  negotia  procurat  L. 
Egnatii  Rufi,  quo  ego  uno  equite  Romano  familia- 
rissime  utor,  et  qui  consuetudine  quotidiana,  tum 
officiis  plurimis  maximisque,  mihi  conjunctus  est. 
Oppium  igitur  praesentem  ut  diligas,  Egnatii  absentis 
rem  ut  tueare,  a?que  a  te  peto,  ac  si  mea  negotia  es- 
sent.  Velim,  memoriae  tuaa  causa,  des  literarum  ali- 
quid,  quas  tibi  in  provincia,  reddantur :  sed  ita  con- 
scribas,  ut  tum,  cum  eas  leges,  facile  recordari  pos-* 
sis  hujus  mese  commendationis  diligentiam.  Hoc  te 
vehementer  etiam  atque  etiam  rogo.  Vale. 


( 44.)  CICERO  GALLO  S. 

(Argumcntum.  —  Eumdem  Oppium  eidem  Gallo 
commendat,  una  cum  Egnatii  negotiis.) 


Etsi,  ex  tuis,  et  ex  L.  Oppii,  familiarissimi  mei, 
literis,  cognovi,  te  memorem  commendationis  mea? 
fuisse,  idque,  pro  tua  summa.  erga  me  benevolentia, 
proque  nostra  necessitudine,  minime  sum  admiratus  ; 
tamen  etiam  atque  etiam  tibi  L.  Oppium  prsesentem, 
et  L.  Egnatii,  mei  familiarissimi,  absentis  negotia, 
commendo.  Tanta  mihi  cum  eo  necessitudo  est  fa- 
miliaritasque,  ut,  si  mea  res  esset,  non  magis  labora- 
rem.  Quapropter,  gratissimum  mihi  feceris,  si  cura- 
ris,  ut  is  jntelligat,  me  a  te  tantum  amari,  quantum 
ipse  existimo.  Hoc  mihi  gratius  facere  nihil  potes. 
Idque  ut  facias,  vehementer  te  rogo.  Vale. 


(45.)  M.  T.  C.  APULEIO,  PROQUiESTORI, 
S.P.D. 

(Argumentum.-—  Egnatii    scrvum    et    ncgotia 
Apuleio,  proquaestori  Asia?,  commendat.) 

Lucio  Egnatio  uno  equite  Romano  vel  familiaris- 
sime  utor.  Ejus  Anchialum  servum,  negotiaque, 
quae  habet  in  Asia,  tibi  commendo,  non  minore  stu- 
dio,  quam  si  rem  meam  commendarem.  Sic  enim 
existimes,  velim,  mihi  cum  eo  non  modo  quotidianani 
consuetudinem  summam  intercedere,  sed  etiam  of- 
ficia  magna  et  mutua  [nostra]  inter  nos  esse.  Quam- 
obrem,  etiam  atque  etiam  a  te  peto,  ut  cures  ut 
intelligat,  me  ad  te  satis  diligenter  scripsisse :  nam 
de  tua  erga  me  voluntate  non  dubitabat.  Id  ut  facias, 
te  etiam  atque  etiam  rogo.  Vale. 

(  46.)  M.  T.  C.  APULEIO,  PROQU^STORI, 
S.  P.  D. 

{Argumcntum.  —  Nostium  cohaeredem  commen- 
dat.) 


Lucius  Nostius  ZoVlus  est  cohaeres  meus,  haeres 
autem  patroni  sui.  Ea  re  utrumque  scripsi,  ut  et 
mihi  cum  illo  causam  amicitiae  scires  esse,  et  homi- 
nemprobum  existimares,  quipatroni  judicio  ornatus 
esset.  Eum  tibi  igitur  sic  commendo,  ut  unum  ex 
nostra  domo.  Valde  mihi  gratum  erit,  si  curaris  ut 
intelligat,  hanc  commendationem  sibi  apud  te  magno 
adjumento  fuisse.  Vale. 


(47.)  M.T.C.  SILIO  S.P.D.    - 

{Argumcntum.  —  Egnatium,    communem  ami- 
cum,  commendat.) 


Quid  ego  tibi  commendem  eum,  quem  tu  ipse  di- 
ligis  ?  Sed  tamen,  ut  scires,  eum  a  me  non  diligi  so- 
lum,  verum  etiam  amari,  ob  eam  rem  tibi  haec  scri- 
bo.  Omnium  tuorum  officiorum,  quae  et  multa  et 
magna  sunt,  mihi  gratissimum  fuerit,  si  ita  tractaiis 

Egnatium,  ut  sentiat,  et  se  a  me,  et  me  a  te,  amari. 
Hoc  te  vehementer  etiam  atque  etiam  rogo.  Illa  nos- 
tra  scilicet  ceciderunt.  Utamur  igitur  vulgari  conso- 
latione,  Quid,  si  melius  hoc?  Sed  haec  coram. 
Tu  fac  (quod  facis)  ut  me  ames,  teque  amari  a  me 
scias.  Vale. 


(  48.)  M.  T.  C.  C.  SEXTILIO  RUFO,  QUyEST. 
S.  P.  D. 

(Argumcntum.  —  Ciliciae  quaestori  omnes  Cypri- 
os,  et  in  primis  Faphios,  commendat.) 

Omnes  tibi  commendo  Cyprios,  sed  magis  Pa- 
phios ;  quibus  tu  quaecumque  commodaris,  erunt 
mihi  gratissima.  Eoque  facio  libentius,  ut  eos  tibi 
commendem,  quod  et  tuae  laudi  (cujus  ego  fautor 
sum)  conducere  arbitror,  cum  primus  in  eam  insulam 
quaestor  veneris,  ea  te  instituere,  quae  sequantur  alii : 
quae  (ut  spero)  facilius  consequere,  si  et  P.  Lentuli, 
necessarii  tui,  legem,  et  ea  quae  a  me  constituta  sunt, 
sequi  volueris.  Quam  rem  tibi  confido  magnae  laudi 
fore.  Vale. 


(49.)   CICERO  CURIO,  PROC.  S.P.D. 

(Argumcntum. —  Quintum  Pompeium  ita  pro- 
consuli  Curio  commendat,  ut  quasi  propter  famili- 
aritatem  postulet,) 

Quintus  Pompeius,  Sexti  F.  multis  et  veteribus 
causis  necessitudinis  mihi  conjunctus  est.  Is,  cum 
antea,  meis  comn;endationibus,  et  rem  et  gratiam  et 
auctoritatem  suam  tueri  consucrit,  nunc  profecto,  te 
provinciam  obtinentc,  meis  literis  assequi  dcbet,  ut 
ncmini  se  intelligat  commcndatiorem  unquam  fuissc. 

Quamobrem,  a  te  majorem  in  modum  peto,  ut,  cum 
omnes  meos  ajque  ac  tuos  observare  (pro  nostra  ne- 
cessitudine)  debeas,  hunc  in  primis  ita  in  tuam  fidem 
recipias,  ut  ipse  intelligat,  nullam  rem  sibi  majori 
usui  aut  ornamento,  quam  meam  commendationem, 
esse  potuisse.  Vale. 

(50.)  M.  T.  C.  AUCTO,  PROC.  S.D. 

(Argumentum.  —  Manium  Curium  commendat, 
ut  ab  omni  incommodo,  detrimento,  et  molestia,  in- 
tegrum  conservet.) 


Sumsi  hoc  mihi,  pro  (ua  in  me  observantia,  quam 
penitus  perspexi,  quamdiu  Brundisii  fuimus,  ut  ad  te 
familiariter,  et  quasi  pro  meo  jure,  scriberem,  si  quae 
res  esset,  de  qua  valde  laborarem.  M'  Curius,  qui 
Patris  negotiatur,  ita  mihi  familiaris  est,  ut  nihil  pos- 
sit  esse  conjunctius.  Multa  illius  in  meofficia,  multa 
in  iilum  mea :  quodque  maximum  est,  summus  in- 
ter  nos  amor  et  mutuus.  Quae  cum  ita  sint,  si  ullam 
in  amicitia  mea  spem  habes ;  si  ea,  quas  in  me  officia 
et  studia  Brundisii  contulisti,  vis  mihi  etiam  gratiora 
efficere ;  quamquam  sunt  gratissima ;  si  me  a  tuis 
omnibus  amari  vides ;  hoc  mihi  da  atque  largire,  ut 
M'  Curium,  sartum  et  tectum,  ut  aiunt,  ab  omni 
[que]  incommodo,  detrimento,  molestia,  [sincerum, 
integrumque]  conserves.  Et  ipse  spondeo,  et  omnes 
hoc  tibi  tui  pro  me  recipient,  ex  mea  amicitia  et  ex 
tuo  in  me  officio,  maximum  te  fructum  summamque 
voluptatem  esse  capturum.  Vale. 

(51.)  M.T.  C.  P.  CiESIO  S.D. 

(Argumentum.  —  P.  Messienum  commendat.) 


Publium  Messienum,  equitem  Romanum,  omnii 

bus  rebus  ornatum,  meumque  perfamiliarem,  tibi 
commendo  ea.  commendatione  quas  potest  esse  dili- 
gentissima.  Peto  a  te,  et  pro  nostra  et  pro  paterna 
amicitia,  ut  eum  in  tuam  fidem  recipias,  ejusque  rem 
famamque  tueare.  Virum  bonum,  tuaque  amicitia 
dignum,  tibi  adjunxeris,  mihique  gratissimum  fece- 
ris.  Vale. 


(52.)  CICERO  REGI  S.  D. 

(Argumentum.  —  Hospitem    suum,    Licinium 
Aristotelem,  commendat.) 

Aulus  Licinius  Aristoteles,  Melitensis,  antiquissi- 
mus  est  hospes  meus,  et  praeterea  conjunctus  magno 
usu  familiaritatis.  Haec  cum  ita  sint,  non  dubito, 
quin  tibi  satis  commendatus  sit.  Etenim  ex  multis 
cognosco,  meam  commendationem  plurimum  apud 
te  valere.  Hunc  ego  a  Caesare  liberavi.  Frequens 
enim  fuerat  nobiscum,  atque  etiam  diutius  in  causa. 
est,  quam  nos,  commoratus :  quo  melius  te  de  eo 
existimaturum  arbitror.  Fac  igitur,  mi  Rex,  ut  intel- 
ligat,  has  sibi  literas  plurimum  profuisse.  Vale. 


( 53.)  CICERO  THERMO,  PROPR.  S. 

(Argumentum.  —  Curvum  in    omnibus   rebus, 
praecipue  in  Hellcspontiis  negotiis,  commendat.) 

Lucio  Genucilio  Curvo  jampridem  utor  familiaris- 
sime,  optimo  viro,  et  homine  gratissimo.  Eum  tibi 
penitus  commendo  atque  trado :  primum,  ut  omni« 
bus  in  rebus  ei  commodes,  quoad  fides  tua  digni- 
tasque  patietur :  patictur  autem  in  omnibus :  nihil 

cnini  abs  te  unquam,  quod  sit  alienum  tuis  aut 
etiam  suis  moribus,  postulabit.  Praecipue  autem  tibi 
commendo  negotia  ejus,  quse  sunt  in  Hellesponto  ; 
primum,  ut  obtineat  id  juris  in  agris,  quod  ei  Pari- 
ana  civitas  decrevit  et  dedit,  et  quod  semper  obtinuit 
sine  ulla  controversia :  deinde,  si  quid  habebit  cum 
aliquo  Hellespontio  controversiaB,  ut  in  illam  %ioixr,criv 
rejicias.  Sed  non  mihi  videor,  cum  tibi  totum  homi- 
nem  diligentissime  commendarim,  singulas  ad  te  ejus 
causas  perscribere  debere.  Summa  illa  sit :  quidquid 
officii,  beneficii,  honoris,  in  Genucilium  contuleris, 
id  te  existimabo  in  me  ipsum  atque  in  rem  meam 
contulisse.  Vale. 


( 54.)  M.  T.  C.  THERMO,  PROPR.  S.  D. 

(Argumentum.  —  Gratias  agit,  quod  liberaliter 
tractiisset  MarciUum :  deinde  petit,  ne  socrus  ejus 
rea  fiat.) 


Cum  multa  mihi  grata  sunt,  quse  tu,  adductus 
mea  commendatione,  fecisti;  tum  in  primis,  quod 
M.  Marcilium,  amici  atque  interpretis  mei  filium,, 
liberalissime  tractavisti.  Venit  enim  Laodiceam,  et 
tibi  apud  me,  mihique  propter  te,  gratias  maximas 
egit.  Quare,  quod  reliquum  est,  a  te  peto,  cum  apud 
gratos  homines  beneficium  ponis,  ut  eo  libentius  his 
commodes,  operamque  des  (quoad  fides  tua  patietur), 
ut  socrus  adolescentis  rea  ne  fiat.  Ego  cum  antea 
studiose  commendabam  Marcilium,  tum  multo  nunc 
studiosius,  quod  in  longa  apparitione  singularem  et 
prope  incredibilem  patris  Marcilii  fidem,  abstinen- 
tiam,  modestiamque,  cognovi.  Vale. 

(55,)  M.T.C  THERMO,  PROPR.  S.  D. 

(Argumentum.  —  Anneium  commendat,  legatum 
suum,  praecipue  in  causa  Sardiana.) 

Etsi  mihi  videor  intellexisse,  cum  tecum  Ephesi 
de  re  M.  Anneii,  legati  mei,  locutus  sum,  te  ipsius 
causa  vehementer  omnia  velle  ;  tamen  et  M.  Annei- 
um  tanti  facio,  ut  mihi  nihil  putem  praetermitten- 
dum,  quod  illius  intersit:  et  me  a  te  tanti  fieri  puto, 
ut  non  dubitem,  quin  ad  tuam  voluntatem  magnus 
cumulus  accedat  commendationis  meae.  Nam,  cum 
jam  diu  diligerem  M.  Anneium,  deque  eo  sic  existi- 
marem,  ut  res  declarat  (quod  ultro  ei  detulerim  lega- 
tionem,  cum  multis  petentibus  denegassem) ;  tum 
vero,  posteaquam  mecum  in  bello  atque  in  re  militari 
fuit,  tantam  in  eo  virtutem,  prudentiam,  fidem,  tan- 
tamque  erga  mebenevolentiam,  cognovi,  uthominem 
neminem  pluris  faciam.  Eum  cum  Sardianis  habere 
controversiam  scis :  causam  tibi  exposuimus  Ephe- 
si ;  quam  tu  tamen  coram  facilius  meliusque  cognos- 
ces. 

De  reliquo,  mihi  (mehercule)  diu  dubium  fuit, 
quid  ad  te  potissimum  scriberem.  Jus  enim  quemad- 
modum  dicas,  clarum,  et  magna  cum  tua  laude  no- 
tum  est.  Nobis  autem  in  hac  causa  nihil  aliud  opus 
est,  nisi  te  jus  instituto  tuo  dicere.  Sed  tamen,  cum 
me  non  fugiat,  quanta  sit  in  praetore  auctoritas,  prae- 
sertim  ista  integritate,  gravitate,  clementia,  qua  te 
esse  inter  omnes  constat;  peto  abs  te,  pro  nostra 
conjunctissima  necessitudine  plurimisque  officiis  pari- 
bus  ac  mutuis,  ut  voluntate,  auctoritate,  studio  tuo, 
perficias,  ut  M.  Anneius  intelligat,  te  et  sibi  amicum 
esse  (quod  non  dubitat,  saepe  enim  mecum  locutus 
est),  et  multo  amiciorem  hismeis  literis  esse  factum. 
In  tuo  toto  imperio  atque  provincia  nihil  est,  quod 
mihi  gratius  facere  possis.  Jam,  apud  ipsum,  gratis- 
simum  hominem,  atque  optimum  virum,  quam  bene 

positurus  sis  studium  tuum  atque  officium,  dubitare 
te  non  existimo.  Vale. 


(56.)  M.T.C.  THERMO,  PROPR.  S.  D. 

{Argumentum.  —  Negotia  Cluvii  Puteolani  com- 
mendat.) 


Cluvius,  Puteolanus,  valde  me  observat,  valdeque 
est  mihi  familiaris.  Is  ita  sibi  persuadet,  quod  in  tua 
provincia  negotii  habeat,  nisi,  te  provinciam  obti- 
nente,  meis  commendationibus  confecerit,  id  se  in 
perditis  et  desperatis  habiturum.  Nunc,  cum  mihi 
ab  amico  officiosissimo  tantum  oneris  imponitur,  ego 
quoque  tibi  imponam  pro  tuis  in  me  summis  officiis  ; 
ita  tamen,  ut  tibi  nolim  molestus  esse.  Mylasii  et 
Alabandenses  pecuniam  Cluvio  debent.  Dixerat  mihi 
Euthydemus,  cum  Ephesi  essem,  se  curaturum,  ut 
ecdici  Mylasii  Romam  mitterentur.  Id  factum  ncn 
est.  Legatos  audio  missos  esse  :  sed  malo  ecdicos,  ut 
aliquid  confici  possit.  Quare  peto  a  te,  ut  et  eos  et 
Alabandenses  jubeas  ecdicos  Romam  mittere. 

Praeterea  Philotes  Alabandensis  wrc$rmas  Cluvio 
dedit :  has  commissae  sunt.  Velim,  cures,  ut  aut  de 
hypothecis  decedat,  easque  procuratoribus  Cluvii  tra- 
dat,  aut  pecuniam  solvat.  Praeterea  Heracleotae  et 
Bargyletae,  qui  item  debent,  aut  pecuniam  solvant, 
aut  fructibus  suis  satisfaciant.  Caunii  praeterea  de- 
bent :  sed  aiunt  se  depositam  pecuniam  habuisse.  Id 
velim  cognoscas:  et,  si  intellexeris,  eos  neque  ex 
edicto,  neque  ex  decreto,  depositam  habuisse,  des 
operam,  ut  usurae  Cluvio,  instituto  tuo,  conserven- 
tur. 

His  de  rebus  eo  magis  laboro,  quod  agitur  res  Cn. 
Pompeii  etiam,  nostri  necessarii ;  et  quod  is  magis 
etiam  mihi  laborare  videtur,  quam  ipse  Cluvius: 

cui  satisfactum  esse  a  nobis  valde  volo.    His  de  rc- 
bus  te  vehementer  etiam  atque  etiam  rogo.  Vale. 


( 57.)  CICERO  THERMO,  PROPR.  S. 

(Argumentum Petit,  ut  Anneium,   legatum 

suum,  remittat;  ejusque  causam  Sardianam  com- 
mendat.) 


Quo  magis  quotidie  ex  literis  nuntiisque  bellum 
magnum  esse  in  Syria  cognosco,  eo  vehementius  a 
te,  pro  nostra  necessitudine,  contendo,  ut  mihi  M. 
Anneium  legatum  primo  quoque  tempore  remittas. 
Nam  ejus  opera,  consilio,  scientia  rei  militaris,  vel 
maxime  intelligo,  me  et  rempublicam  adjuvari  posse. 
Quod  nisi  tanta  res  ejus  ageretur,  nec  ipse  adduci 
potuisset,  ut  a  me  discederet,  neque  ego,  ut  eum  a 
me  dimitterem. 

Ego  in  Ciliciam  proficisci  cogito  circiter  Cal. 
Maias.  Ante  eam  diem  Anneius  ad  me  redeat,  opor- 
tet.  Illud,  quod  tecum,  et  coram  et  per  literas,  dili- 
gentissime  egi,  id  et  nunc  etiam  atque  etiam  rogo, 
curas  tibi  sit,  ut  suum  negotium,  quod  habet  cum 
populo  Sardiano,  pro  causse  veritate  et  pro  sua  dig- 
nitate,  conficiat.  Intellexi  ex  tua  oratione,  cum  te- 
cum  Ephesi  locutus  sum,  te  ipsius  M.  Anneii  causti 
omnia  velle.  Sed  tamen  sic  velim  existimes,  te  mihi 
nihil  gratius  facere  posse,  quam  si  intelkxero,  per 
te,  illum  ipsum  negotium  ex  sententia  confecisse. 
Idque  quam  primum  ut  eificias,  te  etiam  atque  etiam 
rogo.  Vale. 

( 58.)   M.  CICERO   C.   TITIO,  L.  F.  RUFO, 
PR.  URBANO,  S. 

(Argumcntum Ex  provincia  Custidium,  mu- 

nicipem  suum,  commendat.) 

Lucius  Custidius  est  tribulis  et  municeps  et  fa- 
iniliaris  meus.  Is  causam  habet ;  quam  causam  ad 
te  defcret.  Commendo  tibi  hominem,  sicuti  tua  fides 
et  meus  pudor  postulat ;  tantum,  ut  faciles  ad  te  ad- 
itus  habeat ;  quae  aequa  postulabit,  ut  libente  te  im- 
petrct ;  sentiatque  meam  sibi  amicitiam,  etiam  cum 
longissime  absim,  prodesse  in  primis  apud  te.  Vale. 


(59.)    M.T.C.    C.  CURTIO  PEDUOEANO, 
PRiETORI,  S.D. 

(Argumentum. —  Commendat  M.  Fabium  Cur- 
tio  praetori.) 


Marcum  Fabium  unice  diligo ;  summaque  mihi 
cum  eo  consuetudo  et  familiaritas  est  pervetus.  In 
ejus  controversiis  quid  decernas,  a  te  non  peto  (ser- 
vabis,  ut  tua  fides  et  dignitas  postulat,  edictum  et  in- 
stitutum  tuum),  sed  ut  quam  facillimos  ad  te  aditus 
habeat;  quae  erunt  aequa,  libente  te  impetret;  ut 
meam  amicitiam  sibi,  etiam  cum  procul  absim,  pro- 
desse  sentiat,  praesertim  apud  te.  Hoc  te  vehementer 
etiam  atque  etiam  rogo.  Vale. 


(GO.)  M.T.C.  MUNATIO,  C.  F.  S.D. 

(Argumcntum. —  Commendat  Livineium   liber- 
tum.) 


Lucius  Livineius  Trypho  est  [omnino]  L.  Reguli, 
familiarissimi  mei,  libertus :  cujus  calamitas  etiam 
officiosiorem  me  facit  in  illum ;  nam  benevolentior, 
quam  semper  fui,  esse  non  possum.  Sed  ego  libertum 
ejus  per  se  ipsum  diligo.  Summa  enim  ejus  erga  me 
nilicia  exstiterunt  his  nostris  teinporibus,  quibus  fa- 
cillime  bonam  bencvolentiam  hominum  et  iidem  per- 

(Epht.)  VOT..   !T.  F 

spicere  potui.  Eum  tibi  ita  commendo,  ut  homines 
grati  et  memores  bene  meritos  de  se  commendare 
debent.  Pergratum  mihi  feceris,  si  ille  intellexerit, 
se,  quod  pro  salute  mea.  multa  pericula  adierit,  saepe 
hieme  summa  navigarit,  pro  tua,  erga  me  benevolen- 
tia,  gratum  etiam  tibi  fecisse.  Vale. 


( 61.)  M.  T.  C.  P.  SILIO,  PROPR.  S.  D. 

(Jrgumentum Commendat  Pinnium  Bithyniae 

propraetori  in  exigenda  pecunia,  quam  ei  Nicaeenses 
debebant.) 


Tito  Pinnio  famiiiarissime  me  usum  esse,  scire  te 
arbitror :  quod  quidem  ille  testamento  declaravit : 
qui  me,  cum  tutorem,  tum  etiam  secundum  haere- 
dem,  instituerit.  Ejus  filio,  mire  studioso,  et  erudito, 
et  modesto,  pecuniam  Nicaeenses  grandem  debent, 
ad  HS  octogies :  et,  ut  audio,  in  primis  volunt  ei 
solvere.  Pergratum  igitur  mihi  feceris  (quando  non 
modo  reliqui  tutores,  qui  sciunt,  quanti  me  facias, 
sed  etiam  puer  ipse  sibi  persuasit,  te  omnia  mea. 
causa.  facturum  esse),  si  dederis  operam,  quoad  tua 
fides  dignitasque  patietur,  ut  quam  primum  pecunia 
Pinnio  solvatur  Nicsensium  nomine.  Vale. 


(62.)  M.T.C.  P.  SILIO,  PROPR.  S.D. 

(Argu7ncntu))i De  Atilio  gratias  agit :  suum 

fratrem  commendat.) 


Et  in  Atilii  negotio  te  amavi.  Cum  enim  sero  ve- 
nissem,  tamen  honestum  equitem  Romanum  bene- 
ficio  tuo  conservavi.  Et  (mehercule)  semper  sic  in 
animo  habui,  te  in  meo  aere  esse  propter  Lamiae  nos- 
tri   conjunctionem    et   singularem    necessitudinem. 

Itaque  primum  tibi  ago  gratias,  quod  me  omni  mo- 
lestia  liberas:  deinde  impudentia  prosequor:  sed 
idem  sarciam.  Te  enim  semper  sic  colam  et  tue- 
bor,  ut  quem  diligentissime.  Quintum  fratrem 
meum,  si  me  diligis,  eo  numero  cura  ut  habeas,  quo 
me.  Ita  magnum  beneficium  tuum  magno  cumulo 
auxeris.  Vale. 


(63.)  M.T.  C.  P.  SILIO,  PROPR.  S.  P.D. 

(Argumentum.  —  C.  Laenium  diligentissime  com- 
mendat.) 


Non  putavi  fieri  posse,  ut  mihi  verba  deessent : 
sed  tamen,  in  C,  Laenio  commendando,  desunt.  Ita- 
que  rem  tibi  exponam  paucis  verbis,  sed  tamen,  ut 
plane  perspicere  possis  voluntatem  meam.  Incredi- 
bile  est,  quanti  faciamus  et  ego,  et  frater  meus,  qui 
mihi  carissimus  est,  M.  Laenium.  Id  fit,  cum  pluri- 
mis  ejus  officiis,  tum  summa  probitate  et  singulari 
modestia.  Eum  ego  a  me  invitissimus  dimisi,  cum 
propter  familiaritatem  et  consuetudinis  suavitatem, 
tum  quod  consilio  ejus  fideli  ac  bono  libenter  utebar. 
Sed  vereor,  ne  jam  mihi  superesse  verba  putes,  quae 
dixeram  defutura.  Commendo  tibi  hominem,  sicut 
intelligis,  me,  de  quo  ea  supra  scripserim,  debere 
commendare :  a  teque  vehementer  etiam  atque  etiam 
peto,  ut,  quod  habec  in  tua  provincia  negotii,  expe- 
dias:  quod  tibi  videbitur  rectum  esse,  ipsi  dicas. 
Hominem  facillimum  liberalissimumque  cognosces. 
Itaque  te  rogo,  ut  eum  solutum,  liberum,  confectis 
ejus  negotiis  per  te,  quam  primum  ad  me  remittas.  Id 
mihi  fratrique  meo  gratissimum  feceris.  Vale. 

(64.)  M.T.C.  P.  SILIO,  PROPR.  S.D. 

{Argumentum.  —  Ti.  Nerone  suo  honorifice  trac- 
tato,  gratias  agit  Silio ;  eumque  magis  et  vehemen- 
tius  commendat.) 


Nero  meus  mirificas  apud  me  tibi  gratias  egit, 
prorsus  incredibiles,  ut  nullum  honorem  sibi  haberi 
potuisse  diceret,  qui  a  te  praetermissus  esset.  Mag- 
num  fructum  ex  ipso  capies :  nihil  est  enim  illo  ado- 
lescente  gratius.  Sed  (mehercule)  mihi  quoque  gra- 
tissimum  fecisti.  Pluris  enim  ex  omni  nobilitate  ne- 
minem  facio.  Itaque,  si  ea  feceris,  quse  ille  per  me 
tecum  agi  voluit,  gratissimum  mihi  feceris. 

Primum,  de  Pausania  Alabandensi,  sustentes 
rem,  dum  Nero  veniat.  Vehementer  ejus  causa  cu- 
pere  eum  intellexi.  Itaque  hoc  valde  te  rogo.  Deinde 
Nysaeos,  quos  Nero  in  primis  habet  necessarios,  dili- 
gentissimeque  tuetur  ac  defendit,  habeas  tibi  com- 
mendatissimos  ;  ut  intelligat  illa  civitas,  sibi  in  Ne- 
ronis  patrocinio  summum  esse  praesidium. 

Strabonem  Servilium  tibi  saepe  commendavi : 
nunc  eo  facio  id  impensius,  quod  ejus  causam  Nero 
suscepit.  Tantum  a  te  petimus,  ut  agas  eam  rem, 
nec  relinquas  hominem  innocentem  ad  alicujus  tui 
dissimilis  quaestum.  Id  cum  gratum  mihi  erit,  tum 
etiam  existimabo,  te  humanitate  tua  esse  tisum. 

Summa  hujus  epistolae  haec  est,  ut  ornes  omnibus 
rebus  Neronem,  sicut  instituisti  atque  fecisti.  Mag- 
num  theatrum  habet  ista  provincia  [non  ut  haec  nos- 
tra]  ad  adolescentis  nobuis,  ingeniosi,  abstinentis, 
commendationem  atque  gloriam.  Quare,  si  te  fautore 
usus  erit  (sicuti  profecto  et  utetur  et  usus  est),  am- 
plissimas  clientelas,  acceptas  a  majoribus,  confirmare 
poterit,  et  beneficiis  suis  obligare.   Hoc  in  genere  si 

cum  adjuveris  eo  studio,  quo  ostendisti,  apud  ipsum 
praeclarissime  posueris ;  sed  mihi  etiam  gratissimum 
feceris.  Valc. 


(65.)  M.T.C.  P.  SILIO,  PROPR.  S.  D. 

(Aroumentam.  —  Ilisponem  commendat,  ut  pac- 
tionescum  civitatibus  pro  publicanis  conficiat.) 

Cum  P.  Terentio  Hispone,  qui  operas  in  scriptura 
pro  magistro  dat,  mihi  summa  familiaritas  consue- 
tudoque  est ;  multaque  et  magna  inter  nos  officia  pa- 
ria  et  mutua  intercedunt.  Ejus  summa  existimatio 
agitur  in  eo,  ut  pactiones  cum  civitatibus  reliquis 
conficiat.  Non  me  praeterit,  nos  eam  rem  Ephesi  ex- 
pertos  esse,  neque  ab  Ephesiis  ullo  modo  impetrare 
potuisse.  Sed  cum  (quemadmodum  omnes  existi- 
mant,  et  ego  intelligo)  tua  cum  summa  integritate, 
tum  singulari  humanitate  et  mansuetudine,  conse- 
cutus  es,  ut,  libentissimis  Graecis,  nutu,  quod  velis, 
consequare  ;  peto  a  te  majorem  in  modum,  ut,  hono- 
ris  mei  causa,  hac  laude  Hisponem  affici  velis. 

Praeterea  cum  sociis  scripturae  mihi  summa  neces- 
situdo  est,  non  solum  ob  eam  causam,  quod  ea  socie- 
tas  universa  in  mea  fide  est,  sed  etiam  quod  pleris- 
que  sociis  utor  familiarissime.  Ita  et  Hisponem  meum 
per  me  ornaris,  et  societatem  mihi  conjunctiorem 
feceris ;  tuque  ipse,  et  ex  hujus  observantia,  gratissi- 
mi  hominis,  et  ex  sociorum  gratia,  hominum  am- 
plissimorum,  maximum  fructum  capies,  et  me  sum- 
mo  beneficio  afFeceris.  Sic  enim  velim  existimes,  ex 
tota.  tua  provincia,  omnique  isto  imperio,  nihil  esse, 
miod  mihi  gratius  facere  possis.  Vale. 

(66.)  M.T.C.  P.SERVILIO,  PROPR.  S.  D. 

(Argumentum. —  Caecinam,  in  colligendis  Asiati- 
cae  negotiationis  reliquis,  commendat.) 

Aulum  Caecinam,  maxime  proprium  clientem  fa- 
miliae  vestrae,  non  commendarem  tibi,  cum  scirem, 
qua  fide  in  tuos,  qua  clementia  in  calamitosos,  soleres 
esse ;  nisi  me  et  patris  ejus,  quo  sum  familiarissime 
usus,  memoria,  et  hujus  fortuna,  ita  moveret,  ut  ho- 
minis,  omnibus  mecum  studiis  officiisque  conjunctis- 
simi,  movere  debebat.  A  te  hoc  omni  contentione 
peto,  sic,  ut  majore  cura,  majore  animi  labore,  pc- 
tere  non  possim,  ut  ad  ea,  quae  tua  sponte  sine  cu- 
jusquam  commendatione  faceres  in  honiinem  tantum 
et  talem,  calamitosum,  aliquem  afFerant  cumulum 
mese  literae,  quo  studiosius  eum,  quibuscumque  re- 
bus  possis,  juves. 

Quod  si  Romae  fuisses,  etiam  salutem  A.  Caecinae 
essemus  (ut  opinio  mea  fert)  per  te  consecuti.  De 
qua  tamen  magnam  spem  habemus,  freti  clementia 
collegae  tui.  Nunc,  cum,  tuamjustitiam  secutus,  tu- 
tissimum  sibi  portum  provinciam  istam  esse  duxit ; 
etiam  atque  etiam  te  rogo  atque  oro,  ut  eum  et  in 
reliquis  veteris  negotiationis  colligendis  juves,  et  cae- 
teris  rebus  tegas  atque  tueare.  Hoc  mihi  gratius  fa- 
cere  nihil  potes.  Vale. 

(67.)  M.T.C.  P.  SERVILIO,  PROPR.  S.D. 

(Argumentum.  —  Commendat  Andronem  Laodi- 
censem.) 

Ex  provinciamea  Ciliciensi,  cui  scis  rpetc  Itoixriaeig 
Asiaticas  attributas  fuisse,  nullo  sum  familiarius 
usus,  quam  Androne,  Artemonis  filio,  Laodicensi : 
eumque  habui  in  cu  civitatc,  cum  hospitem,  tum  ve- 

hementer  ad  meae  vitae  rationem  et  consuetudinem 
accommodatum.  Quem  quidem  multo  etiam  pluris, 
postea  quam  decessi,  facere  coepi,  quod  multis  rebus 
expertus  sum  gratum  hominem,  meique  memorem. 
Itaque  eum  Romae  libentissime  vidi.  Non  te  enim  fu- 
git,  qui  plurimis  in  ista  provincia  benigne  fecisti, 
quam  multi  grati  reperiantur. 

Hsec  propterea  scripsi,  ut  et  me  non  sine  causa  la- 
borare  intelligeres,  et  tu  ipse  eum  dignum  hospitio 
tuo  judicares.  Feceris  igitur  mihi  gratissimum,  si  ei 
declararis,  quanti  me  facias :  id  est,  si  receperis  eum 
in  fidem  tuam,  et,  quibuscumque  rebus  honeste  ac 
sine  molestia  tua  poteris,  adjuveris.  Hoc  milii  erit 
vehementer  gratum :  idque  ut  facias,  te  etiam  atque 
etiam  rogo.  Vale. 


(68.)    M.  T.  C.    P.   SERVILIO    ISAURICO, 
PROC.  COLLEGiE,  S.  D. 

(Argumcntum, —  Laetatur  felici  navigationis  cur- 
su :  ut  de  provinciae  statu  scribat,  petit :  officia  sua 
promittit.) 

Gratae  mihi  vehementer  tuae  literae  fuerunt ;  ex 
quibus  cognovi  cursus  navigationum  tuarum.  Signi- 
ficabas  enim  memoriam  tuam  nostrae  necessitudinis, 
qua  mihi  nihil  poterat  esse  jucundius.  Quod  reli- 
quum  est,  multo  etiam  erit  gratius,  si  ad  me  de  re 
publica,  id  est,  de  statu  provinciae,  de  institutis  tuis, 
familiariter  scribes.  Quae  quamquam  ex  multis  (pro 
tua  claritate)  audiam,  tamen  libentissime  ex  tuis  li- 
teris  cognoscam.  Ego  ad  te,  de  reipublicae  summa 
quid  sentiam,  non  saepe  scribam,  propter  periculum 
ejusmodi  literarum.  Quid  agatur  autem,  scribam 
saepius. 

Sperare  tamen  videor,  Cajsari,  collega?  nostro,  tbrc 
curae,  et  esse,  ut  habeamus  aliquam  rempublicam ; 

cujus  consiliis  magni  referebat  te  interesse.  Sed,  si 
tibi  utilius  est,  id  est,  gloriosius,  Asiae  praeesse,  et  is- 
tam  partem  reipublicas  male  affectam  tueri ;  mihi 
quoque  idem,  quod  tibi  et  laudi  tuae  profuturum 
est,  optatius  debet  esse. 

Ego,  quae  ad  tuam  dignitatem  pertinere  arbitra- 
bor,  summo  studio  diligentiaque  curabo  :  in  primis- 
que  tuebor  omni  observantia.  clarissimum  virum,  pa- 
trem  tuum  ;  quod,  et  pro  vetustate  necessitudinis,  et 
pro  beneficiis  vestris,  et  pro  dignitate  ipsius,  racere 
debeo.  Vale. 


(«•.)    M.  T.  C.    P.  SERVILIO,    COLLEG.E, 
S.D. 

(Argumentum C.  Curtium,  ut  in  fidem  reci- 

piatur,  commendat.) 


Caius  Curtius  Mithres  est  ille  quidem,  ut  scis,  li- 
bertus  Postumi,  familiarissimi  mei :  sed  me  colit  et 
observat  aeque,  atque  illum  ipsum  patronum  suum. 
Apud  eum  ego  sic  Ephesi  fui,  quotiescumque  fui, 
tamquam  domi  mese.  Multaque  acciderunt,  in  qui- 
bus  et  benevolentiam  ejus  erga  me  experirer  et  fidem. 
Itaque,  si  quid  aut  mihi  aut  meorum  cuipiam  in 
Asiaopus  est,  adhunc  scribere  consuevi;  hujuscum 
opera  et  fide,  tum  domo  et  re,  uti,  tamquam  mea. 
Haec  ad  te  eo  pluribus  scripsi,  ut  intelligeres,  me 
non  vulgariter,  ncc  ambitiose,  sed  ut  pro  homine  in- 
timo,  ac  mihi  pernecessario,  scribere. 

Peto  igitur  a  te,  ut,  in  ea  controversia  quam  habet 
de  fundo  cum  quodam  Coiophonio,  et  in  caeteris  re- 
bus,  quantum  fides  tua  patietur,  quantumque  tuo 
commodo  poteris,  tantum  ei  honoris  mei  causa  com- 
modes :  etsi,  ut  ejus  modestiam  cognovi,  gravis  tibi 
nulla  in  re  crit.  Si  et  mca  commcndatione  et  sua  pro» 
bitate  assecutus  erit,  uti  dc  se  bcnc  existimes ;  om> 

nia  se  adeptum  arbitrabitur.  Ut  igitur  eum  recipias 
in  iidem,  habeasque  in  numero  tuorum,  te  vehcmen- 
ter  etiam  atquc  etiam  rogo.  Ego,  quae  te  velle,  qua?- 
que  ad  te  pertinere  arbitrabor,  omnia  studiose  diligen- 
terque  curabo.  Vale. 


(70.)  M.T.C.  P.  SERVILIO,  COLLEGiE, 
S.P.D. 

(Argumentum,  —  Balbi  libertum   Menandmm 
commendat.) 


Quia  non  est  obscura  tua  in  me  benevolentia,  sic 
fit,  ut  multi  per  me  tibi  velint  commendari.  Ego  au- 
tem  tribuo  nonnunquam  in  \ulgus ;  sed  plerumque 
necessariis,  ut  hoc  tempore :  nam  cum  T.  Ampio 
Balbo  mihi  summa  familiaritas  necessitudoque  est. 
Ejus  libertum,  T.  Ampium  Menandrum,  hominem 
frugi  et  modestum,  et  patrono  et  nobis  vehementer 
probatum,  tibi  commendo  majorem  in  modum.  Ve- 
hementer  mihi  gratum  feceris,  si,  quibuscumque  re- 
bus  sine  tua  molestia  poteris,  ei  commodaris.  Quod 
ut  facias,  te  vehementer  etiam  atque  etiam  rogo. 
Vale. 


(71.)  M.T.C.  P.  SERVILIO,  COLLEGyE, 
S.D. 

{Argumenttim,  —  Commendat  T.  Agusium,  ve- 
terem  amicum.) 


Multos  tibi  commendem,  necesse  est,  quando  om- 
nibus  nota  nostra  necessitudo  est,  tuaque  erga  me 
benevolentia.  Sed  tamen,  etsi  omnium  causa,  quos 
commendo,  velle  debeo ;  tamen  cum  omnibus  non 
eadem  mihi  causa  est.  T.  Agusius  et  comes  meus  fuit 

illo  miserrimo  tempore,  et  omnium  itinerum,  navi- 
gationum,  laborum,  periculorum  meorum,  socius: 
neque  hoc  tempore  discessisset  a  me,  nisi  ego  ei  per- 
misissem.  Quare  sic  tibi  eum  commendo,  ut  unum 
de  meis  domesticis  et  maxime  necessariis.  Pergratum 
mihi  feceris,  si  eum  ita  tractaris,  ut  intelligat,  hanc 
commendationem  sibi  magno  usu  atque  adjumento 
fuisse. 


(72.)  M.T.C.  P.  SERVILIO,  COLLEG^, 
S.D. 

(Argumentum Caerelliae  negotia  et  procurato- 

res  commendat.) 


Caerelliae,  necessaria?  mea?,  rem,  nomina,  posses- 
siones  Asiaticas,  commendavi  tibi  praesens  in  hortis 
tuis,  quam  potui  diligentissime :  tuque  mihi,  (pro 
tua  consuetudine,  proque  tuis  in  me  perpetuis  max- 
imisque  officiis)  omnia  te  facturum,  liberalissime  re- 
cepisti.  Aleminisse  te  id  spero :  scio  enim  solere. 
Sed  tamen  Caerelliae  procuratores  scripserunt,  te, 
propter  magnitudinem  provincia?,  multitudinemque 
negotiorum,  etiam  atque  etiam  esse  commonefacicn- 
dum.  Peto  igitur,  ut  memineris,  te  omnia,  quac  tua 
fides  pateretur,  mihi  cumulate  recepisse. 

Equidem  existimo,  habere  te  magnam  facultatem 
(sed  hoc  est  tui  consilii  et  judicii)  ex  eo  senatus-con- 
sulto,  quod  in  haeredes  C.  Vennonii  factum  est,  Cae- 
rellia;  commodandi.  Id  senatus-consultum  tu  inter- 
pretabere  pro  tua  sapientia.  Scio  enim,  ejus  ordinis 
auctoritatem  semper  apud  te  magni  fuisse.  Quod  re- 
liquum  est,  sic  velim  existimes,  quibuscumque  rebus 
Caerellia?  benigne  feceris,  mihi  te  gratissimum  cs.-c 
facturum.  Vale. 

(  73.)  M.  T.  C.  Q.  PHILIPPO,  PROCOS.  S.  D. 

(Argumcntum Salvum  ex  provincia  revertisse 

gratulatur  :  Egnatii  et  Oppii  causa,  gratias  agit ;  et 
ut  Antipatri  filios  sibi  condonet,  ro^at.) 


Gratulor  tibi,  quod  ex  provincia  salvum  te  ad  tuos 
recepisti,  incolumi  fama,  et  re  publica.  Quod  si  Romae 
te  vidissem,  coram  gratias  egissem,  quod  tibi  L.  Egna- 
tius,  familiarissimus  meus,  absens,  L.  Oppius,  pras- 
sens,  curas  fuisset.  Cum  Antipatro  Derbete  mihi  non 
solum  hospitium,  verum  etiam  summa  familiaritas, 
intercedit.  Ei  te  vehementer  succensuisse  audivi ;  et 
mcleste  tuli.  De  re  nihil  possum  judicare,  nisi  illud 
mihi  certe  persuadeo,  te,  talem  virum,  nihil  temere  fe- 
cisse.  A  te  autem  (pro  vetere  nostra.  necessitudine) 
etiam  atque  etiam  peto,  ut  ejus  filios,  qui  in  tua  po- 
testate  sunt,  mihi  potissimum  condones ;  nisi  quid 
existimas  in  ea  re  violari  existimationem  tuam.  Quod 
ego  si  arbitrarer,  nunquam  te  rogarem  :  mihique  tua 
fama  multo  antiquior  esset,  quam  illa  necessitudo  est. 
Sed  mihi  ita  persuadeo,  (potest  iieri,  ut  fallar)  eam 
rem  laudi  tibi  potius  quam  vituperationi  fore.  Quid 
fieri  possit,  et  quid  mea  causa,  facere  possis,  (nam, 
quin  veiis,  non  dubito)  velim,  si  tibi  grave  non  erit, 
certiorem  me  facias.  Vale. 


(74.)  M.T.C.  Q.  PHILIPPO,  PROCOS.  S.D. 

(Argumentum.  —  Oppium  praesentem,  et  Egnatii 
absentis  negotia,  commendat.) 


Etsi  non  dubito,  (pro  tua  in  me  observantia, 
proque  nostra,  necessitudine)  quin  commendationem 
mcam  memoria  teneas ;  tamen  etiam  atque  etiam 
eumdem  tibi  L.  Oppium,  familiarem  meum,  praesen- 
tem,  et  L.  Egnatii,  familiarissimi  mei,  absentis,  neg- 

otia  commendo.  Tanta  mihi  cum  eo  necessitudo 
est,  familiaritasque,  ut,  si  mea  res  esset,  non  magis 
laborarem.  Quapropter,  gratissimum  mihi  feceris,  si 
curaris  ut  is  intelligat,  me  a  te  tantum  amari,  quan- 
tum  ipse  existimo.  Hoc  mihi  gratius  facere  nihilpo- 
tes.  Idque  ut  facias,  te  vehementer  rogo.  Vale. 


(  75.)  M.  T.  C.  T.  TITIO,  T.  F.  LEGATO, 


(Argnmcntum.  —  Avianum  Flaccum  commendat 
Titio  legato,  in  causa  frumentaria.) 

Etsi  non  dubito,  quin  apud  te  mea  commendatio 
prima  satis  valeat,  tamen  obsequor  homini  familia- 
rissimo,  C.  Aviano  Flacco,  cujus  causa  omnia  tum 
cupio,  tum  (mehercule)  etiam  debeo.  De  quo  et 
pracsens  tecum  egi  diligenter,  cum  tu  mihi  humanis- 
sime  respondisti ;  et  scripsi  ad  te  accurate  antea :  sed 
putat  interesse  sua,  me  ad  te  quam  saepissime  scri- 
bere.  Quare,  velim  mihi  ignoscas,  si,  illius  voluntati 
obtemperans,  minus  videbor  meminisse  constantiae 
tuae.  A  te  idem  illud  peto,  ut  de  loco,  quo  deportet 
frumentum,  et  de  tempore,  Aviano  commodes :  quo- 
rum  utrumque  per  eumdem  me  obtinuit  triennium, 
dum  Pompeius  isti  negotio  praefuit.  Summa  est,  in 
quo  mihi  gratissimum  facere  possis,  si  curaris  ut 
Avianus,  quando  se  a  me  amari  putat,  me  a  te  amari 
sciat.  Erit  id  mihi  pergratum.  Vale. 


(70.)  M.T.C.  QUATUORVIRIS  ET  DECU- 
RIONIBUS,  S.D. 

(Argumcntum Petit  C.  Valgio  emtas  posses- 

sionis  in  agro  Fregellano  immunitatem.) 

Tantae  mihi  cum  Q.  Hippio  causae  necessitudinis 
sunt,  ut  nihil  possit  esse  conjunctius,  quam  nos  inter 
nos  sumus.  Quod  nisi  ita  esset,  uterer  mea,  consue- 
tudine,  ut  vobis  nulla  in  re  molestus  essem.  Etenim 
vos  mihi  optimi  testes  estis,  cum  mihi  persuasum 
esset,  nihil  esse,  quod  a  vobis  impetrare  non  possem, 
nunquam  me  tamen  gravem  vobis  esse  voluisse.  Ve- 
hementer  igitur  vos  etiam  atque  etiam  rogo,  ut,  ho- 
noris  mei  causa,  liberalissime  C.  Valgium  Hippia- 
num  tractetis,  remque  cum  eo  conficiatis,  ut,  quam 
possessionem  habet  in  agro  Fregellano,  a  vobis  em- 
tam,  eam  liberam  et  immunem  habere  possit.  Id  si 
a  vobis  impetraro,  summo  me  beneficio  vestro  aflfec- 
tum  arbitrabor. 


(77.)  M.T.C.  P.  SULPICIO,  IMP.  S.D. 

(Argumcntum.  —  Officio  suo  in  supplicatione  de- 
cernenda  narrato,  commendat  M.  Bolanum ;  et,  ut 
servum  fugitivum  restitui  curet,  amanter  rogat.) 


Cum  his  temporibus  non  sane  in  senatum  ventita- 
rem ;  tamen,  ut  tuas  literas  legi,  non  existimavi,  me, 
salvo  jure  nostrae  veteris  amicitiae,  multorumque  in- 
ter  nos  officiorum,  facere  posse,  ut  honori  tuo  dees- 
sem.  Itaque  afTui,  supplicationemque  tibi  libenter  de- 
crevi :  nec,  reliquo  tempore  ullo,  aut  rei  aut  existima- 
tioni  aut  dignitati  tuae  deero.  Atque,  hoc  ut  tui  ne- 
cessarii  sciant,  hoc  me  animo  erga  te  esse,  velim  fa- 
cias  eos  per  literas  certiores,  ut,  si  quid  tibi  opus  sit, 
ne  dubitent  mihi  jure  suo  denuntiare. 

M.  Bolanum,  virum  bonum  et  fortem,  et  omni- 
bus  rebus  ornatum,  meumque  veterem  amicum,  tibi 
magnopere  commendo.  Pergratum  mihi  feceris,  si 
curaris  ut  is  intelligat,  hanc  commendationem  sibi 
magno  adjumento  fuisse.  Ipsumque  virum  optimum 

gratissimumque  cognosces.  Promitto  tibi,  te  ex  ejus 
amicitia.  magnam  voluptatem  esse  capturum. 

Pra?tereaa  tepeto  majorem  in  modum  (pro  nostra 
amicitia.  et  pro  tuo  perpetuo  in  me  studio),  ut  in  hac 
re  etiam  elabores.  Dionysius,  servus  meus,  qui  meam 
bibliothecen  multorum  nummorum  tractavit,  cum 
multos  libros  surripuisset,  nec  se  impune  laturum 
putaret,  aufugit.  Is  est  in  provincia  tua.  Eum  et  M. 
Bolanus,  familiaris  meus,  et  multi  alii,  Naronae  vi- 
derunt :  sed,  cum  se  a  me  manumissum  esse  diceret, 
crediderunt.  Hunc  tu  si  mihi  restituendum  curaris, 
non  possum  dicere,  quam  mihi  gratum  futurum  sit. 
Res  ipsa  parva ;  sed  animi  mei  dolor  magnus  est. 
Ubi  sit,  et  quid  fieri  possit,  Bolanus  te  docebit.  Ego 
si  hominem  per  te  recuperaro,  summo  me  a  te  bene- 
ficio  affectum  arbitrabor.  Vale. 


( 78.)  M.  T.  C.  ALLIENO,  PROCOS.  S.  D. 

(Argumcnium.  —  Petit,  ut  Democritum  in  suam 
fidem  recipiat.) 

Democritus,  Sicyonius,  non  solum  hospes  meus 
est,  sed  etiam  (quod  non  multis  contingit,  Graecis 
praesertim)  valde  familiaris.  Est  enim  in  eo  summa 
probitas,  summa  virtus,  summa  in  hospites  liberali- 
tas  et  observantia :  meque  praeter  caeteros  et  colit,  et 
observat,  et  diligit.  Eum  tu  non  modo  suorum  ci- 
vium,  verum  paene  Achaiae,  principem  cognosces. 
Huic  ego  tantummodo  aditum  ad  tuam  cognitionem 
patefacio  et  munio :  cognitum  per  te  ipsum,  (qua? 
tua  natura  est)  dignum  tua  amicitia  atque  hospitio 
judicabis.  Peto  igitur  a  te,  ut,  his  literis  lectis,  reci- 
pias  eum  in  tuam  fidem  ;  polliceare,  omnia  te  factu- 
rum  mea,  causa.  De  reliquo,  si  (id,  quod  confido) 
fore  dignum  eum  tua  amicitia  hospitioque  cognove- 

ris ;  peto,  ut  eum  complectare,  diligas,  in  tuis  ha- 
beas.  Erit  id  mihi  majorem  in  modum  gratum. 
Vale. 


(79.)  M.T.C.  ALLIENO,  PROCOS.  S.  P.  D. 

(Argumentnm.  —  Caium  et  Marcum  Avianos, 
fratres,  commendat.) 

Et  te  scire  arbitror,  quanti  fecerim  C.  Avianum 
Flaccum ;  et  ego  ex  ipso  audieram,  optimo  et  gratis- 
simo  homine,  quam  a  te  liberaliter  esset  tractatus. 
Ejusfilios,  dignissimos  illo  patre,  meosque  necessarios, 
quos  ego  unice  diligo,  commendo  tibi  sic,  ut  majore 
studio  nullos  commendare  possim.  C.  Avianus  in  Si- 
cilia  est.  Marcus  est  nobiscum.  Ut  illius  dignitatem 
prassentis  ornes,  rem  utriusque  defendas,  te  rogo. 
Hoc  mihi  gratius  in  ista  provincia  facere  nihil  potes. 
Idque  ut  facias,  te  vehementer  etiam  atque  etiam  ro- 
go.  Vale. 


M.  TULLII  CICERONI S 
EPISTOLARUM 

AD  DIVERSOS 
Liber  XIV. 


(1.)    TULLIUS   TERENTLE   SU^,   TUL- 
LIOLiE  SUiE,  CICERONI  SUO,  S.D. 

(Argumcntum.  —  Ab  exsule  scripta,  querula  ; 
deinde  de  spe  restitutionis,  utcumque  exigua. ;  de 
familia,  de  pestilentia,  Plancii  officiis,  Pisonis  huma- 
nitate,  et  aliis,  agit.) 

Et  literis  multorum,  et  sermone  omnium,  perfer- 
tur  ad  me,  incredibilem  tuam  virtutem  et  fortitudi- 
nem  esse;  teque  nec  animi  nec  corporis  laboribus 
defatigari.  Me  miserum  !  te,  ista  virtute,  fide,  pro- 
bitate,  humanitate,  in  tantas  aerumnas  propter  me 
incidisse  !  Tulliolamque  nostram,  ex  quo  patre  tan- 
tas  voluptates  capiebat,  ex  eo  tantos  percipere  luctus  ! 
Nam  quid  ego  de  Cicerone  dicam  ?  qui,  cum  pri- 
mum  sapere  coepit,  acerbissimos  dolores  miseriasque 
percepit.  Quae  si,  ut  tu  scribis,  fato  facta  putarem, 
ferrem  paulo  facilius:  sed  omnia  sunt  mea  culpa 

commissa,  qui  ab  his  me  amari  putabam,  qui  invide- 
bant ;  eos  non  sequebar,  qui  petebant. 

Quod  si  nostris  consiliis  usi  essemus,  neque  apud 
nos  tantum  valuisset  sermo,  aut  stultorum  amicorum, 
aut  improborum  ;  beatissimi  viveremus.  Nunc,  cum 
sperare  nos  amici  jubent,  dabo  operam,  ne  mea  vale- 
tudo  tuo  labori  desit.  Res  quanta  sit,  intelligo; 
quantoque  fuerit  facilius  manere  domi,  quam  redire. 
Sed  tamen,  si  omnes  tribunos  plebis  habemus,  si 
Lentulum  tam  studiosum,  quam  videtur,  si  vero 
etiam  Pompeium  et  Caesarem;  non  est  desperan- 
dum. 

De  familia,  quomodo  placuisse  amicis  scribis,  fa- 
ciemus.  De  loco,  nunc  quidem  jam  abiit  pestilentia : 
sed,  quamdiu  fuit,  me  non  attigit. 

Plancius,  homo  ofnciosissimus,  me  cupit  esse  se- 
cum  :  et  adhuc  rctinet.  Ego  volebam  loco  magis  de- 
serto  esse  in  Epiro,  quo  neque  Hispo  veniret,  nec 
milites :  sed  adliuc  Plancius  me  retinet.  Sperat  posse 
tieri,  ut  mecum  in  Italiam  decedat.  Quem  ego  diem 
si  videro,  et  si  in  vestrum  complexum  venero,  ac  si 
et  vos  et  me  ipsum  recuperaro ;  satis  magnum 
mihi  fructum  videbor  percepisse,  et  vestras  pietatis, 
et  meae. 

Pisonis  humanitas,  virtus,  amor  in  omnes  nos, 
tantus  est,  ut  nihil  supra  possit.  Utinam  ea  res  ei  vo- 
luptati  sit !  gloriae  quidem  video  fore.  De  Quinto 
fratre  nihil  ego  te  accusavi :  sed  vos,  cum  praesertim 
tam  pauci  sitis,  volui  esse  quam  conjunctissimos. 
Quibus  me  voluisti  agere  gratias,  egi ;  et  me  a  te 
certiorem  factum  esse  scripsi. 

Quod  ad  me,  mea  Terentia,  scribis,  te  vicum  ven- 
dituram;  quid,  obsecro  te,  (me  miserum!)  quidfu- 
turum  est  ?  Et,  si  nos  premet  eadem  fortuna,  quid 
puero  misero  fiet  ?  Non  queo  reliqua  scribere ;  tanta 
vis  lacrymarum  est ;  ne  te  in  eumdem  fletum  ad . 
ducam.  Tantum  scribo:  si  crunt  in  officio  amici, 
pecunia  non  dccrit :  si  non  crunt,  tu  effieerc  tua  pc- 

cunia  non  poteris.  Per  fortunas  miseras  nostras,  vide, 
ne  puerum  perditum  perdamus :  cui  si  aliquid  erit, 
ne  egeat,  mediocri  virtute  opus  est,  et  mediocri  for- 
tuna,  ut  cffitera  consequatur. 

Fac  valeas,  et  ad  me  tabellarios  mittas,  ut  sciam, 
quid  agatur,  et  vos  quid  agatis.  Mihi  omnino  jam 
brevis  exspectatio  est.  Tulliolas  et  Ciceroni  salutem 
dic.  Valete.  D.  a.  d.  VI  Calendas  Decembres,  Dyr- 
rhachii.  Dyrrhachium  veni,  quod  et  libera  civitas  est, 
et  in  me  officiosa,  et  proxima  Italiaa.  Sed,  si  me  of- 
fendet  loci  celebritas,  alio  me  conferam,  et  ad  te  scri- 
bam. 


(  2.)  TULLIUS  TERENTI^E  SUiE,  TULLIO- 
LM  ET  CICERONI  SUIS,  S.  D. 

(Argumcntum.  —  Brevitatem  literarum  excusat : 
Pisonis  generi  officia  laudat :  dolet  Terentiac  vicem  : 
rogat,  ne  suam  dotem  projiciat,  et  ut  valetudini  sua? 
consulat.) 


Noli  putare,  me  ad  quemquam  longiores  epistolas 
scribere,  nisi,  si  quis  ad  me  plura  scripsit,  cui  puto 
rescribi  oportere.  Nec  enim  habeo,  quod  scribam; 
nec  hoc  tempore  quidquam  difficilius  facio.  Ad  te 
vero,  et  ad  nostram  Tulliolam,  non  queo  sine  pluri- 
mis  lacrymis  scribere.  Vos  enim  video  esse  miserri- 
mas,  quas  ego  beatissimas  semper  esse  volui ;  idque 
praestare  debui ;  et,  nisi  tam  timidi  fuissemus,  pras- 
stitissem. 

Pisonem  nostrum  merito  ejus  amo  plurimum. 
Eum,  ut  potui,  per  literas  cohortatus  sum,  gratias- 
que  egi,  ut  debui.  In  novis  tribunis  plebis  intelligo 
spem  te  habere.  Id  erit  firmum,  si  Pompeii  voluntas 
erit :  sed  Crassum  tamen  metuo.  A  te  quidem  om- 
nia  fieri  fortissime  et  amantissime  video :  nec  miror: 
sed  moereo  casum  ejusmodi,  ut  tantis  tuis  miseriis 


AD  DIVERSOS.  Liu.  XIV.  3.  67 

meae  miseriae  subleventur.  Nam  ad  me  P.  Valerius, 
homo  officiosus,  scripsit  (id,  quod  ego  maximo  cum 
fletu  legi),  quemadmodum  a  Vestae  ad  tabulam  Va- 
leriam  ducta  esses. 

Hem,  mea  lux  !  meum  desiderium  !  unde  omnes 
opem  petere  solebant ;  te  nunc,  mea  Terentia,  sic 
vexari,  sic  jacere  in  lacrymis  et  sordibus  !  idque  fieri 
mea  culpa,  qui  caeteros  servavi,  ut  nos  periremus  ! 

Quod  de  domo  scribis,  hoc  est,  de  area ;  ego  vero 
tum  denique  mihi  videbor  restitutus,  si  illa  nobis  erit 
restituta.  Verum  haec  non  sunt  in  nostra  manu.  Illud 
doleo,  quae  impensa  facienda  est,  in  ejus  partem  te 
miseram  et  despoliatam  venire.  Quod  si  conficitur 
negotium,  omnia  consequemur :  sin  eadem  nos  for- 
tuna  premet,  etiamne  reliquias  tuas  misera  projicies? 
Obsecro  te,  mea  vita !  quod  ad  sumtum  attinet,  sine 
alios,  qui  possunt,  si  modo  volunt,  sustinere ;  et  va- 
letudinem  istam  infirmam,  si  me  amas,  noli  vexare. 
Nam  mihi  ante  oculos  dies  noctesque  versaris.  Om- 
nes  labores  te  excipere  video :  timeo,  ut  sustineas : 
sed  video  in  te  esse  omnia.  Quare,  ut  id,  quod  spe- 
ras,  et  quod  agis,  consequamur,  servi  valetudini. 

Ego,  ad  quos  scribam,  nescio,  nisi  ad  eos  qui  ad 
me  scribunt,  aut  ad  eos  de  quibus  ad  me  vos  aliquid 
scribitis.  Longius,  quoniam  ita  vobis  placet,  non  dis- 
cedam :  sed  velim,  quam  saepissime  literas  mittatis, 
praesertim,  si  quid  est  firmius,  quod  speremus.  Va- 
lete,  mea  desideria,  valete.  A.  d.  III  Nonas  Octobr. 
Thessalonica. 


(3.)  TULLIUS  TERENT.  ET  TULL.  ET  CI- 
CERONI  SUIS  S.  D. 

(Argumentum.  —  Sua  culpa  factum  dolet,  ut  in 
tantas  miserias  inciderint  Dcin  ad  capita  epistola? 
uxoris  respondet  ita,  ut  nimium  prae  se  dolorem  fc- 
rat,  eique  paene  succumbat.) 

Accepi  ab  Aristocrito  tres  epistolas,  quas  ego  lacry- 
mis  prope  delevi.  Conficior  enim  mcerore,  mea  Te- 
rentia :  nec  meae  me  miserias  magis  excruciant,  quam 
tua3  vestraeque.  Ego  autem  hoc  miserior  sum,  quam 
tu,  quaa  es  miserrima,  quod  ipsa  calamitas  communis 
est  utriusque  nostrum ;  sed  culpa  mea  propria  est. 
Meum  fuit  ofncium,  vel  legatione  vitare  periculum, 
vel  diligentia  et  copiis  resistere,  vel  cadere  fortiter. 
Hoc  miserius,  turpius,  indignius  nobis,  nihil  fuit. 
Quare  cum  dolore  coniicior,  tum  etiam  pudore.  Pu- 
det  enim  me  uxori  meas  optimae,  suavissimis  liberis, 
virtutem  et  diligentiam  non  praestitisse,  Nam  mihi 
ante  oculos  dies  noctesque  versatur  squalor  vester,  et 
mceror,  et  infirmitas  valetudinis  tuae :  spes  autem  sa- 
lutis  pertenuis  ostenditur.  Inimici  sunt  multi :  in- 
vidi  pasne  omnes.  Ejicere  nos  magnum  fuit ;  exclu- 
dere  facile  est.  Sed  tamen,  quamdiu  vos  eritis  in  spe, 
non  deficiam,  ne  omnia  mea  culpa.  cecidisse  videan- 
tur.  Uttuto  sim,  quod  laboras,  id  mihi  nunc  facilli- 
mum  est :  quem  etiam  inimici  volunt  vivere  in  his 
tantis  miseriis.  Ego  tamen  faciam,  quae  praecipis. 
Amicis,  quibus  voluisti,  egi  gratias :  et  eas  literas 
Dexippo  dedi :  meque,  de  eorum  officio,  scripsi,  a  te 
certiorem  esse  factum. 

Pisonem  nostrum  mirifico  ^sse  studio  in  nos  et  of- 
ficio,  et  ego  perspicio,  et  omnes  praedicant.  Dii  fax- 
int,  ut  tali  genero  mihi  pracsenti,  tecum  simul  et  cum 
liberis  nostris,  frui  liceat !  Nunc  spes  reliqua  est  in 
novis  tribunis  plebis,  et  in  primis  quidem  diebus. 
Nam,  si  inveterarit,  actum  est.  Ea  re  ad  te  statim 
Aristocritum  misi,  ut  ad  me  continuo  initia  rerum  et 
rationem  totius  negotii  posses  scribere :  rtsi  Dexippo 
quoque  ita  imperavi,  statim  ut  recurreret ;  et  ad  fra- 
trem  misi,  ut  crebro  tabellarios  mitteret :  nam  ego 
eo  nomine  sum  Dyrrhachii  hoc  tempore,  ut  quam  ce- 
lerrime,  quid  agatur,  audiam :  et  sum  tuto :  civitas 
cnim  haec  semper  a  me  defensa  est.  Cum  inimici  nos- 
tri  vcnire  dicentur,  tum  in  Epirum  ibo. 

Quod  scribis,  te,  si  velim,  ad  me  venturam  ;  ego 
vero,  cum  sciam  magnam  partem  istius  oneris  abs  te 
sustineri,  te  istic  esse  volo.  Si  perficitis  quod  agitis, 
me  ad  vos  venire  oportet :  sin  autem  ....  Sed  niliil 
opus  est  reliqua  scribere.  Ex  primis,  aut,  summum, 
secundis  literis  tuis,  constituere  poterimus,  quid  no- 
bis  faciendum  sit.  Tu  modo  ad  me  velim  omnia  dili- 
gentissime  perscribas :  etsi  magis  jam  rem,  quam 
literas,  debeo  exspectare. 

Cura  ut  valeas,  et  ita  tibi  persuadeas,  mihi  te  ca- 
rius  nihil  esse,  nec  unquam  fuisse.  Vale,  mea  Teren- 
tia,  quam  ego  videre  videor  :  itaque  debilitor  lacry- 
mis.  Vale.  Pridie  Calendas  Decembr.  Dyrrhachii. 


(  4.)  TULLIUS  TERENTIiE  ET  TULLIOLiE 
ET  CICERONI  SUIS  S.  P.  D. 

(Argumentum.  —  Respondet  ad  varia  capita  lite- 
rarum  Terentiae,  non  solum  dolenter,  sed  etiam  mol- 
liore,  quam  virum  decebat,  animo.) 


Ego  minus  saepe  ad  vos  do  literas,  quam  possum, 
propterea  quod,  cum  omnia  mihi  tempora  sunt  ml- 
sera ;  tum  vero,  cum  aut  scribo  ad  vos,  aut  vestras 
lego,  conficior  lacrymis,  sic,  ut  ferre  non  possim. 
Quod  utinam  minus  vitae  cupidi  fuissemus  !  certe 
nihil,  aut  non  multum,  in  vita  mali  vidissemus.  Quod 
si  nos  ad  aliquam  alicujus  commodi  aliquando  recu- 
perandi  spem  fortuna  reservavit ;  minus  est  erratum 
a  nobis :  sin  haec  mala  fixa  sunt ;  ego  vero  te  quam 
primum,  mea  vita  !  cupio  videre,  et  in  tuo  complexu 
emori;  quando  nequeDii,  quostu  castissime  coluisti, 
neque  homines,  quibus  ego  servivi,  nobis  gratiam 
retulerunt. 

Nos  Brundisii  apud  M.  Laenium  Flaccum  dies 
XIII  fuimus,  virum  optimum  ;  qui  periculum  for- 
tunarum  et  capitis  sui,  prae  mea  salute,  neglexit ; 


70         AD  DIVERSOS,  Lib.  XIV.  4. 

neque  legis  improbissimae  poena  deductus  est,  quo. 
minus  hospitii  et  amicitiae  jus  officiumque  praestaret. 
Huic  utinam  aliquando  gratiam  referre  possimus ! 
Habebimus  quidem  semper. 

Brundisio  profecti  sumus  a.  d.  V  Calendas  Maii. 
Per  Macedoniam  Cyzicum  petebamus.  O  me  perdi- 
tum  !  O  afflictum  !  quid  nunc  rogem  te,  ut  venias, 
mulierem  asgram,  et  corpore  et  animo  confectam  ? 
non  rogem  ?  sine  te  igitur  sim  ?  Opinor,  sic  agam. 
Si  est  spes  nostri  reditus,  eam  confirmes,  et  rem  ad- 
juves.  Sin  (ut  ego  metuo)  transactum  est,  quoquo 
modo  potes,  ad  me  fac  venias.  Unum  hoc  scito  :  si 
te  habebo,  non  mihi  videbor  plane  perissa.  Sed  quid 
de  Tulliola  mea  fiet  ?  jam  id  vos  videte  :  mihi  deest 
consiiium.  Sed  certe,  quoquo  modo  se  res  habebit, 
illius  misella?  et  matrimonio  et  famae  serviendum  est. 
Quid  ?  Cicero  meus  quid  aget  ?  Iste  vero  sit  in  sinu 
semper  et  complexu  meo.  Non  queo  plura  jam  scri- 
bere:  impedit  mceror.  Tu  quid  egeris,  nescio:  utrum 
aliquid  teneas,  an  (quod  metuo)  plane  sis  spoliata. 
Pisonem,  ut  scribis,  spero  fore  semper  nostrum. 

De  familia  liberata,  nihil  est,  quod  te  moveat. 
Primum,  tuis  ita  promissum  est  te  facturam  esse,  ut 
quisque  esset  meritus.  Est  autem  in  ofiicio  adhuc 
Orpheus:  praeterea  magnopere  nemo.  Caeterorum 
servorum  ea  causa  est,  ut,  si  res  a  nobis  abisset,  li- 
berti  nostri  essent,  si  obtinere  potuissent :  sin  ad  nos 
pertinerent,  servirent,  praeterquam  oppido  pauci.  Sed 
haec  minora  sunt. 

Tu  quod  me  hortaris,  ut  animo  sim  magno,  et 
spem  habeam  recuperanda*  salutis ;  id  velim  sit  ejus- 
modi,  ut  recte  sperare  possimus.  Nunc,  miser,  quando 
tuas  jam  literas  accipiam  ?  quis  ad  me  perferet  ? 
quas  ego  exspectassem  Brundisii,  si  esset  licitum  per 
nautas,  qui  tempestatem  prajtermittere  noluerunt. 

Quod  reliquum  est,  sustenta  te,  mea  Terentia,  ut 
potes.  Honestissime  viximus:  fioruimus.  Nonvitium 
nostrum.  sed  virtus  nowtra,  nos  afflixit.  Peccatum  e*t 

nullum,  nisi  quod  non  una  animam  cum  ornamentis 
amisimus.  Sed,  si  hoc  fuit  liberis  nostris  gratius,  nos 
vivere ;  caetera,  quamquam  ferenda  non  sunt,  fera- 
mus.  Atque  ego,  qui  te  confirmo,  ipse  me  non  pos- 
sum. 

Clodium  Philetaerum,  quod  valetudine  oculorum 
impediebatur,  hominem  fidelem,  remisi.  Sallustius 
officio  vincit  omnes.  Pescehnius  est  perbenevolus  no- 
bis ;  quem  semper  spero  tui  fore  observantem.  Sicca 
dixerat,  se  mecum  fore  :  sed  Brundisio  discessit. 

Cura,  quoad  potes,  ut  valeas :  et  sic  existimes,  me 
vehementius  tua  miseria  quam  mea  commoveri.  Mea 
Terentia,  fidissima  atque  optima  uxor  !  et  mea  ca- 
rissima  filiola !  et  spes  reliqua  nostra,  Cicero !  va- 
lete.  Pridie  Calendas  Maii.  Brundisio. 


(  5.)  M.  T.  C.  TERENTI^E  ET  TULL.  SUIS 
S.  P.  D. 

(Argumcntum. —  Reditum  ex  provincia  Cilicia 
significat :  Terentiae  diligentiam  in  scribendo  laudat : 
quae  fieri  velit  de  Preciana  auctione,  mandat.) 

Si  tu  et  Tullia,  lux  nostra,  valetis,  ego  et  suavissi- 
mus  Cicero  valemus.  Pridie  Idus  Octobres  Athenas 
venimus,  cum  sane  adversis  ventis  usi  essemus,  tar- 
deque  et  incommode  navigassemus.  De  nave  exeunti- 
bus  nobis  Acastus  cum  literis  preesto  fuit  uno  et  vi- 
cesimo  die,  sane  strenue.  Accepi  tuas  literas,  quibus 
intellexi,  te  vereri,  ne  superiores  mihi  redditae  non 
essent.  Omnes  sunt  redditae :  diligentissimeque  a  te 
perscripta  sunt  omnia :  idque  mihi  gratissimum  fuit. 
Neque  sum  admiratus,  hanc  epistolam,  quam  Acas- 
tus  attulit,  brevem  fuisse :  jam  enim  me  ipsum  ex- 
spectabas,  sive  nos  ipsos,  qui  quidem  quam  primum 
ad  vos  venire  cupimus  :  etsi,  in  quam  rempublicam 
veniamus,  intelligo.    Cognovi   enim   ex  multorura 

amicorum  literis,  quas  attulit  Acastus,  ad  arma  rem 
spectare ;  ut  mihi,  cum  venero,  dissimulare  non  lice- 
at,  quid  sentiam.  Sed,  quando  subeunda  fortuna  est, 
eo  citius  dabimus  operam  ut  veniamus,  quo  facilius 
de  tota  re  deliberemus.  Tu,  velim,  (quod  commodo 
valetudinis  tuae  fiat)  quam  longissime  poteris,  obviam 
nobis  properes. 

De  haereditate  Preciana,  quae  quidem  mihi  magno 
dolori  est,  (valde  enim  illum  amavi) ;  sed  hoc  vehrn 
cures :  si  auctio  ante  meum  adventum  fiet,  ut  Pom- 
ponius,  aut  (si  is  minus  poterit)  Camillus,  nostrum 
negotium  curet.  Nos,  cum  salvi  venerimus,  reliqua 
per  nos  agemus :  sin  tu  jam  Poma  profecta  eris, 
tamen  curabis,  ut  hoc  ita  fiat.  Nos,  si  Dii  adjuva- 
bunt,  circiter  Idus  Novembres  in  Italia  speramus 
fore.  Vos,  mea  suavissima  et  optatissima  Terentia, 
et  Tulliola,  si  nos  amatis,  curate  ut  valeatis.  Athenis, 
a.  d.  XV  Calendas  Novembr. 


(6.)  M.T.C  TERENTI^E  ET  TULLI^ 
S.  P.  D. 

{Argumcntum. —  Excusat  infrequentiam  litera- 
rum :  ut  satisfiat,  cui  debebat,  monet :  gratias  agi  ab 
siui,  non  miratur :  Pollicem  exspectat.) 


Nec  saspe  est,  cui  literas  demus  ;  nec  rem  habe- 
mus  ullam,  quam  scribere  velimus.  Ex  tuis  literis, 
quas  proxime  accepi,  cognovi,  pra^dium  nullum  ve- 
nire  potuisse.  Quare  videatis,  velim,  quomodo  satis- 
fiat  ei,  cui  scitis  me  satisfieri  velle.  Quod  nostra  tibi 
gratias  agit ;  id  ego  non  miror,  te  mereri,  ut  ea  tibi 
merito  tuo  gratias  agere  possit.  Pollicem,  si  adhuc 
non  est  profectus,  quam  primum  fac  extrudas.  Cura 
ut  valeas.  Idibus  Quintil. 

(  7.)  M.  T.  C.  TERENTLE  SUiE  S.  P.  D. 

(Argumentum.  —  Sollicitudinem  deposuisse  signi- 
ficat,  cum  causa  ejus.  Ut  forti  animo  sit,  et  valetu- 
dinem  curet,  hortatur.) 

Omnes  molestias  et  sollicitudines,  quibus  et  te  mi- 
serrimam  habui  (id,  quod  mihi  molestissimum  est), 
Tulliolamque,  quae  nobis  nostra  vita  dulcior  est,  de- 
posui  et  ejeci.  Quid  causae  autem  fuerit,  postridie 
intellexi,  quam  a  vobis  discessi.  XoXyjv  axpa-rov  noctu 
ejeci :  statim  ita  sum  levatus,  ut  mihi  Deus  aliquis 
medicinam  fecisse  videatur.  Cui  quidem  tu  Deo 
(quemadmodum  soles)  pie  et  caste  satisfacias,  id  est, 
Apollini  et  JEsculapio. 

Navem  spero  nos  valde  bonam  habere :  in  eam 
simul  atque  conscendi,  haec  scripsi.  Deinde  conscri- 
bam  ad  nostros  familiares  multas  epistolas,  quibus  te 
et  Tulliolam  nostram  diligentissime  commendabo. 
Cohortarer  vos,  quo  animo  fortiore  essetis,  nisi  vos 
fortiores  cognossem,  quam  quemquam  virum.  Et 
tamen  ejusmodi  spero  negotia  esse,  ut  et  vos  istic 
commodissime  sperem  esse,  et  me  aliquando  cum  si- 
milibus  nostri  rempublicam  defensurum. 

Tu,  primum,  valetudinem  tuam,  velim,  cures  : 
deinde,  tibi  si  videbitur,  villis  iis  utere,  quae  longis- 
sime  aberunt  a  militibus.  Fundo  Arpinati  bene  po- 
teris  uti  cum  familia,  urbana,  si  annona  carior  fuerit. 
Cicero  bellissimus  tibi  salutem  plurimam  dicit.  Etiam 
atque  etiam  vale.  D.  III  Idus  Jun. 

(  8.)  M.  T.  C.  TERENTLE  S.  P.  D. 

iArgumentum.  — Hortatur,  ut  valetudinem  curet, 
et,  si  quid  novi,  pergat  scribere.  Ante  Pharsalicam 
pugnam.) 

XEpist.)  VOL.  II.  h 

Si  vales,  bene  est :  ego  valeo.  Valetudinem  tuam, 
velim,  cures  diligentissime.  Nam  mihi  et  scriptum 
et  nuntiatum  est,  te  in  febrim  subito  incidisse.  Quod 
celeriter  me  fecisti  de  Caesaris  literis  certiorem,  fe- 
cisti  mihi  gratum.  Item  posthac,  si  quid  opus  erit,  si 
quid  acciderit  novi,  facies  ut  sciam.  Cura  ut  valeas. 
Vale.  D.  IV  Nonas  Junias. 


(9.)  M.T.C.  TERENTLE  S.  P.D. 

(Argmncntum.  —  Significat  dolorem  suum  ex 
Dolabellae  generi  et  Tullias  valetudine.  Post  pugnam 
Pharsalicam.) 


Ad  caeteras  meas  miserias  accessit  dolor  e  Dola- 
bella?  valetudine  et  e  Tulliae.  Omnino,  de  omnibus 
rebus,  nec  quid  consilii  capiam,  nec  quid  faciam, 
scio.  Tu,  velim,  tuam  et  Tulliae  valetudinem  cures. 
Vale. 


( 10.)  M.  T.  C.  TERENTLE  SUJE  S.  P.  D. 

(Argumcntum Ut  cum  Attico,  ad  quem  scrip- 

serat  consilium  suum,  agat,  admonet.  Tertio  belli 
anno,  .Caesare  dictatore  II.) 


Quid  fieri  placeret,  scripsi  ad  Pomponium  serius 
quam  oportuit.  Cum  eo  si  locuta  eris,  inteUiges, 
quid  fieri  velim.  Apertius  scribi,  quando  ad  illum 
scripseram,  necesse  non  fuit.  De  ea  re,  et  de  ca?teris 
rebus,  quam  primum,  velim,  nobis  literas  mittas. 
Valetudinem  tuam  cura  diligenter.  Vale.  VII  Idus 
Quintil. 

(  11.)  M.T.C.  TERENTLE  SILE  S.  P.D. 

(Argumcntum,  —  Tulliam  ad  se  venisse  dicit :  sibi 
autem  in  animo  esse  iilium  ad  Caesarem  mittere. 
Eodem  anno.) 


Si  vales  bene  est :  valeo.  Tullia  nostra  venit  ad 
me  pridie  Idus  Junii :  cujus  summa  virtute  et  singu- 
lari  humanitate,  graviore  etiam  sum  dolore  affectus, 
nostra  factum  esse  negligentia,  ut  longe  alia  in  for- 
tuna  esset,  atque  ejus  pietas  ac  dignitas  postulabat. 
Nobis  erat  in  animo  Ciceronem  ad  Cassarem  mittere, 
et  cum  eo  Cn.  Sallustium.  Si  profectus  erit,  faciam 
te  certiorem.  Valetudinem  tuam  cura  diligenter. 
Vale.  XVII  Calendas  Quintil. 


(12.)  M.T.C.  TERENTI^E  S.P.D. 

(Argumcnlum.  —  Scripta  epistola  ante  superio- 
rem,  post  Pharsalicam  pugnam,  qua  gratulationi  Te- 
rentiae,  quod  liberatus  periculis  in  Italiam  redierit, 
respondet.) 


Quod  nos  in  Italiam  salvos  venisse  gaudes ;  per- 
petuo  gaudeas,  velim.  Sed,  perturbati  dolore  animi, 
magnisque  injuriis,  metuo  ne  id  consilii  ceperimus, 
quod  non  facile  explicare  possimus.  Quare,  quantum 
potes,  adjuva.  Quid  autem  possis,  mihi  in  mentem 
non  venit.  In  viam  quod  te  des  hoc  tempore,  nihil 
est :  et  longum  est  iter,  et  non  tutum  :  et  non  video, 
quid  prodesse  possis,  si  veneris.  Vale.  D.  pridie  No- 
nas  Novemb.  Brundisio. 

( 13.)  M.  T.  C.  TERENTI^E  S.  P.  D. 

(Argumcntum.  —  Permittit  uxori,  ut  de  nuntio 
remittendo  consilium  capiat  ex  tempore.  Caesare  dic- 
tatore  iterum.) 


Quod  scripsi  ad  te  proximis  literis  de  nuntio  re- 
mittendo;  quae  sit  istius  vis  hoc  tempore,  et  quae 
concitatio  multitudinis,  ignoro.  Si  metuendus  iratus 
est,  quies  tamen  ab  illo  fortasse  nascetur.  Totum 
judicabis  quale  sit ;  et,  quod  in  miserrimis  rebus 
minime  miserum  putabis,  id  facies.  Vale.  VI  ldus 
Quintiles. 


(14.)  TULLIUS  TERENTLE,  ET  PATER 
TULLIOL^,  DUABUS  ANIMIS  SUIS; 
ET  CICERO  MATRI  OPTIMiE,  SUAVISS. 
SORORI,  S.P.  D. 

{Argumcntum.  —  Cum  Cassar  Rubiconem  trans- 
isset,  et  Pompeius  fugisset  cum  senatu  ex  Urbe,  mo- 
net  suas,  ut  cum  amicis  consultent,  maneantne  Cassare 
adventante,  an  discedant  ex  Urbe.) 


Si  vos  valetis,  nos  valemus.  Vestrum  jam  consi- 
lium  est,  non  solum  meum,  quid  sit  vobis  faciendum. 
Si  ille  Romam  modeste  venturus  est,  recte  in  prae- 
sentia  domi  esse  potestis  :  sin  homo  amens  diripien- 
dam  urbem  daturus  est,  vereor,  ut  Dolabella  ipse 
satis  nobis  prodesse  possit.  Etiam  illud  metuo,  ne 
jam  intercludamur,  ut,  cum  velitis  exire,  non  liceat. 
Reliquum  est,  quod  ipsae  optime  considerabitis,  ves- 
tri  similes  feminae  sintne  Romae.  Si  enim  non  sunt, 
videndum  cst,  ut  honeste  vos  esse  possitis.  Quomodo 
quidem  nunc  se  res  habet,  modo  ut  haec  vobis  loca 
tenere  liceat,  bellissime  vel  mecum,  vel  in  nostris 

praediis,  esse  poteritis.  Etiam  illud  verendum  est,  ne 
brevi  tempore  fames  in  Urbe  sit. 

His  de  rebus,  velim,  cum  Pomponio,  cum  Ca- 
millo,  cum  quibus  vobis  videbitur,  consideretis.  Ad 
summam,  animo  forti  sitis.  Labienus  rem  meliorem 
fecit.  Adjuvat  etiam  Piso,  quod  ab  Urbe  discedit,  et 
sceleris  condemnat  generum  suum.  Vos,  meae  caris- 
simae  animae,  quam  saepissime  ad  me  scribite,  et  vos 
quid  agatis,  et  quid  istic  agatur.  Quintus  pater,  et 
filius,  et  Rufus,  vobis  salutem  dicunt.  Valete.  VIII 
Calend.  Quintiles.  Minturnis. 


( 15.)  M.  T.  C,  TERENTI^  SUJE  S.  P.  D. 

(Argumcntum.  —  Consilium  de  filio  ad  Caesarem 
mittendo  mutatum  significat.) 


Si  vales,  bene  est.  Constitueramus  (ut  ad  te  antea 
scripseram)  obviam  Ciceronem  Caesari  mittere ;  sed 
mutavimus  consilium,  quia  de  illius  adventu  nihil 
audiebamus.  De  caeteris  rebus,  etsi  nihil  erat  novi, 
tamen,  quid  velimus,  et  quid  hoc  tempore  putemus 
opus  esse,  ex  Sicca  poteris  cognoscere.  Tulliam  ad- 
huc  mecum  teneo.  Valetudinem  tuam  cura  diligenter. 
Vale.  XII  Calendas  Quintiles. 


(  16.)  M.  T.  C.  TERENTLE  SU^  S.  P.  D. 

(Argumentum.  —  De  literis  :  de  Volumnia  :  de 
suo  dolore.) 

Si  vales,  bene  est :  valeo.  Etsi  ejusmodi  tempora 
nostra  sunt,  ut  nihil  habeam,  quod  aut  a  te  literarum 
exspectem,  aut  ipse  ad  te  scribam;  tamen,  nescio 
quomodo,  et  ipse  vestras  literas  exspecto,  et  scribo  ad 
vos,  cum  habeo,  qui  ferat.  Volumnia  debuit  in  te 

officiosior  esse,  quam  fuit ;  et  id  ipsum,  quod  fecit, 
potuit  diligentius  facere  et  cautius.  Quamquam  alia 
sunt,  quae  magis  curemus,  magisque  doleamus :  quae 
me  ita  conflciunt,  ut  ii  voluerunt,  qui  me  de  mea 
sententia  detruserunt.  Cura  ut  valeas.  Pridie  Ca- 
lend.  Januar. 


(  17.)  M.  T.  C.  TERENTLE  SU^E  S.D. 

(Argumcntum. —  Nihil  esse  ait,  quod  scribat: 
quomodo  ipse  sit,  ex  Lepta  et  Trebatio  posse  co- 
gnosci.) 


S.  V.  B.  E.  V.  Si  quid  haberem,  quod  ad  te  scri- 
berem,  facerem  id  et  pluribus  verbis,  et  saepius. 
Nunc  quae  sint  negotia,  vides.  Ego  autem  quomodo 
sim  affectus,  ex  Lepta  et  Trebatio  poteris  cognoscere, 
Tu  fac,  ut  tuam  et  Tulliae  valetudinem  cures.  Vale. 


( 18  )  TULLIUS  TERENTLE  SUffi,  ET  PA- 
TER  SUAVISS.  FILI.E  TULLIOL^,  CI- 
CERO  MATRI  ET  SORORI,  S.P.D. 

{Argumcntum. —  Ejusdem  argumenti  est,  cujus 
erat  epistola  XIV ;  quippe  permittit  suis,  quid  fa- 
ciendum  videatur,  adventante  ad  Urbem  Caesare.) 


Consideranduin  vobis  etiam  atque  etiam,  animae 
meae,  diligenter  puto,  quid  faciatis ;  Romaene  sitis, 
an  mecum  in  aliquo  tuto  loco.  Id  non  solum  meum 
consilium  est,  sed  etiam  vestrum.  JMihi  veniunt  in 
mentem  haec :  Romae  vos  esse  tuto  posse  per  Dola- 
bellam ;  eamque  rem  posse  nobis  adjumento  esse,  si 
qua  vis,  aut  si  quae  rapinae  fieri  coeperint.  Sed  rursus 
illud  me  movet,  quod  video,  omnes  bonos  abesse  Ro- 
ma,  et  eos  mulieres  suas  secum  habere.  Haec  autem 

regio,  in  qua  ego  sum,  nostrorum  est  cum  oppido- 
rum,  tum  etiam  praediorum ;  ut  et  multum  esse  me- 
cum,  et,  cum  abieritis,  commode  et  in  nostris  esse 
possitis. 

Mihi  plane  non  satis  constat  adhuc,  utrum  sit  me- 
lius.  Vos  videte,  quid  aliae  faciant  isto  loco  feminae ; 
et  ne,  cum  velitis,  exire  non  liceat.  Id,  velim,  dili- 
genter  etiam  atque  etiam  vobiscum  et  cum  amicis 
consideretis.  Domus  ut  propugnacula  et  praesidium 
habeat,  Philotimo  dicetis.  Et  velim  tabellarios  insti- 
tuatis  certos,  ut  quotidie  aliquas  a  vobis  literas  acci- 
piam.  Maxime  autem  date  operam  ut  valeatis,  si 
nos  vultis  valere.  IX  Cal.  Formiis. 


(19.)  M.T.C.  TERENTLE  S.  D. 

(Argumcntum. —  Dolorem  ex  valetudine  filiae' 
quae  cum  patre  Brundisii  post  Pharsalicam  cladem 
erat,  significat :  addit  de  propioris  accessus  impedi- 
mentis.) 


In  maximis  meis  doloribus  excruciat  me  valetudo 
Tulliae  nostrae.  De  qua,  nihil  est  quod  ad  te  plura 
scribam  :  tibi  enim  aeque  magnae  curae  esse  certo  scio. 
Quod  me  propius  vultis  accedere,  video  ita  esse  fa- 
ciendum.  Etiam  ante  fecissem  :  sed  me  multa  impe- 
dierunt,  quae  ne  nunc  quidem  expedita  sunt.  Sed  a 
Pomponio  exspecto  literas,  quas  ad  me  quam  primum 
perferendas  cures,  velim.  Da  operam  ut  valeas. 


(20.)  M.T.C.  TERENTI^E  SILE  S.P.D. 

(Argumcntum. —  Recreatus  literis  Caesaris,  non 
dubitat  propius  accedere.  Parari  ergo  omnia  in  Tus- 
culano  jubet.) 

In  Tusculanum  nos  venturos  putamus  aut  Nonis, 
aut  postridie :  ibi  ut  sint  omnia  parata :  plures  enim 
fortasse  nobiscum  erunt ;  et,  ut  arbitror,  diutius  ibi 
commorabimur.  Labrum  si  in  balineo  non  est ;  ut 
sit :  item  caetera,  quse  sunt  ad  victum  et  ad  valetudi- 
nem  necessaria.  Vale.  Cal.  Octobr.  de  Venusino. 


(21.)  M.T.C.  T^RENTLE  SUJE  S.  P.  D, 

(Argumcntum.  —  Ejusdem  temporis,  aut  paulo 
superioris,  epistolium.) 

Si  vales,  bene  est :  valeo.  Da  operam,  ut  conva- 
lescas.  Quod  opus  erit,  ut  res  tempusque  postulat, 
provideas  atque  administres :  et  ad  me  de  omnibus 
rebus  quam  saepissime  literas  mittas.  Vale. 

(22.)  M.T.  C.  TERENTLE  SILE  S.  P.  D. 

(Hrgumcntum.  —  Incertum  se  consilii  ostendit.) 


Si  vales,  bene  est :  valeo.  Nos  quotidie  tabellarios 
nostros  exspectamus  :  qui  si  venerint,  fortasse  erimus 
certiores,  quid  nobis  faciendum  sit ;  faciemusque  te 
statim  certiorem.  Valetudinem  tuam  cura  diligenter. 
Vale.  Calendis  Septembribus. 


(23.)  M.T.C.  TERENTLE  SILE  S.P.D. 

(Argumentum.  —  Biduo  ante  eam,  quae  sequitur, 
scripta  :  se  a  Caesare  literas  satis  liberales  accepisse 
nuntiat.) 


Si  vales,  bene  est :  valeo.  Redditae  mihi  tandem 
sunt  a  Cassare  literae  satis  liberales ;  et  ipse  opinione 

celerius  venturus  esse  dicitur.  Cui  utrum  obviam 
procedam,  an  hic  eum  exspectem,  cum  constituero, 
faciam  te  certiorem.  Tabellarios  mihi,  velim,  quam 
primum  remittas.  Valetudinem  tuam  cura  diligen- 
ter.  Vale.  D.  pridie  Idus  Sext. 


(24.)  M.  T.C.  TERENTLE  S.P.D. 

(Argumentum.  —  De  Caesaris  ex  iEgypto  et  Asia 
adventu,  se  nihil  certi  habere  significat.) 

Si  vales,  bene  est :  valeo.  Nos  neque  de  Caesaris 
adventu,  neque  de  literis  quas  Philotimus  habere 
dicitur,  quidquam  adhuc  certi  habemus.  Si  quid  erit 
certi,  faciam  te  statim  certiorem.  Valetudinem  tuam 
fac  ut  cures.  Vale.  III  Idus  Sextiles. 


M.  TULLII  CICERONIS 
EPISTOLARUM 

AD  DIVERSOS 

LlBER   XV. 


(1.)  M.  TULLIUS,  M.  F.  CICERO,  PRO- 
CONS.  S.P.D.  COSS.  PRffiTT.  TRIBB. 
PL.  SENATUI. 

{Argumcntum.  —  De  bello  Parthico  quae  cogno- 
verat,  ad  senatum  perscribit  ex  provincia.) 


Si  vos  V.  B.  E.  E.  Q.  V.  Etsi  non  dubie  mihi 
nuntiabatur,  Parthos  transisse  Euphraten  cum  om- 
nibus  fere  suis  copiis  ;  tamen  (quod  arbitrabar,  a  M. 
Bibulo  proconsule  certiora  de  his  rebus  ad  vos  scribi 
posse)  statuebam  mihi  non  necesse  esse  publice  scri- 
bere  ea  quae  de  alterius  provincia  nuntiarentur.  Post- 
ea  vero  quam  certissimis  auctoribus,  legatis,  nun- 
tiis,  literis,  sum  certior  factus ;  vel  quod  tanta  res 
erat,  vel  quod  nondum  audieramus  Bibulum  in 
Syriam  venisse,  vel  quia  administratio  hujus  belli 
mihi  cum  Bibulo  paene  est  communis  ;  quae  ad  me 
delata  essent,  scribenda  ad  vos  putavi. 

Regis  Antiochi  Commageni  legati  primi  mihi 
nuntiarunt,   Parthorum  magnas  copias   Euphraten 

transire  cocpisse.  Quo  nuntio  allato,  cum  essent  non- 
nulli  qui  ei  regi  minorem  fidem  habendam  puta- 
rent,  statui  exspectandum  esse,  si  quid  certius  aflfer- 
retur. 

A.  d.  XIII  Calendas  Octobr.  cum  exercitum  in 
Ciliciam  ducerem,  in  finibus  Lycaoniae  et  Cappa- 
dociae  milii  literae  redditae  sunt  a  Tarcondimoto,  qui 
fidelissimus  socius  trans  Taurum,  amicissimusque 
populi  Romani,  existimatur :  Pacorum,  Orodis,  regis 
Parthorum,  filium,  cum  permagno  equitatu  Par- 
thico  transisse  Euphraten,  et  castra  posuisse  Tybae  : 
magnumque  tumultum  esse  in  provincia,  Syria  exci- 
tatum.  Eodem  die  ab  Iamblicho,  phylarcho  Ara- 
bum  (quem  homines  opinantur  bene  sentire,  ami- 
cumque  esse  reipublicae  nostrae),  literae  de  eisdem 
rebus  mihi  redditae  sunt. 

His  rebus  allatis,  etsi  intelligebam,  socios  infirme 
animatos  esse,  et  novarum  rerum  exspectatione  sus- 
pensos ;  sperabam  tamen,  eos,  ad  quos  jam  accesse- 
ram,  quique  nostram  mansuetudinem  integritatem- 
que  perspexerant,  amiciores  populo  Romano  esse 
factos ;  Ciliciam  autem  firmiorem  fore,  si  aequitatis 
nostrae  particeps  facta  esset.  Et  ob  eam  causam,  et 
ut  opprimerentur  ii  qui  ex  Cilicum  gente  in  armis 
essent,  et  ut  hostis  is,  qui  esset  in  Syria,  sciret,  ex- 
ercitum  populi  Romani  non  modo  non  cedere  his 
nuntiis  allatis,  sed  etiam  propius  accedere,  exerci- 
tum  ad  Taurum  institui  ducere. 

Sed,  si  quid  apud  vos  auctoritas  mea  ponderis 
habet  (in  iis  praesertim  rebus  quas  vos  audistis,  ego 
paene  cerno),  magno  opere  vos  et  hortor  et  moneo, 
ut  his  provinciis,  serius  vos  quidem  quam  decuit, 
sed  aliquando  tamen,  consulatis. 

Nos  quemadmodum  instructos,  et  quibus  praesidiis 
munitos,  ad  tanti  belli  opinionem  miseritis,  non  estis 
ignari  :  quod  ego  negotium,  non  stultitia  obcaecatus, 
sed  verccundia  deterritus,  non  recusavi.  Neque  enim 
unquam   ullum   periculum   tantum    putavi,   quod 

subterfugere  mallem,  quam  vestrae  auctoritati  ob- 
temperare. 

Hoc  autem  tempore  res  sese  sic  habet,  ut  (nisi  ex- 
ercitum  tantum,  quantum  ad  maximum  bellum  mit- 
tere  soletis,  mature  in  has  provincias  miseritis)  sum- 
mum  periculum  sit,  ne  amittendae  sint  omnes  hae 
provinciae,  quibus  vectigalia  populi  Romani  conti- 
nentur.  Quamobrem  autem  in  hoc  provinciali  de- 
lectu  spem  habeatis  aliquam,  causa  nulla  est :  ne- 
que  multi  sunt ;  et  diffugiunt  qui  sunt,  metu  oblato. 
Et,  quod  genus  hoc  militum  sit,  judicavit  vir  fortis- 
simus  M.  Bibulus  in  Asia ;  qui,  cum  vos  ei  per- 
misissetis  delectum  habere,  noluit.  Nam  sociorum 
auxilia,  propter  acerbitatem  atque  injurias  imperii 
nostri,  aut  ita  imbecilla  sunt,  ut  non  multum  nos 
juvare  possint,  aut  ita  alienata  a  nobis,  ut  neque  ex- 
spectandum  ab  iis,  neque  committendum  iis,  quid- 
quam  esse  videatur.  Regis  Deiotari  et  voluntatem, 
et  copias,  quantaecumque  sunt,  nostras  esse  duco. 
Cappadocia  est  inanis.  Reliqui  reges  tyrannique 
neque  opibus  satis  firmi,  nec  voluntate,  sunt.  Mihi, 
in  hac  paucitate  militum,  animus  certe  non  deerit ; 
spero,  ne  consilium  quidem.  Quid  casurum  sit,  in- 
certum  est.  Utinam  saluti  nostrae  consulere  possi- 
mus  !  dignitati  certe  consulemus. 


(2.)  M.  TULLIUS,  M.  F.  CICERO,  PROCOS. 
S.  P.  D.  COSS.  PR^ETT.  TRIBB.  PL.  SE- 

NAT. 

(Argumcntum.  —  Exponit,  audito  Parthorum  ad- 
ventu,  quid  egerit  pro  tuenda  provincia,  sociisque  in 
fide  continendis:  adjungit  de  rege  Ariobarzane  ab 
insidiis  liberato.) 

S.  V.  V.  B.  E.  E.  Q.  V.  Cum  pridie  Calend. 
Sext.  in  provinciam  venissem,  neque  maturius  prop- 

ter  itinerum  et  navigationum  difficultatem  venire 
potuissem  ;  maxime  convenire  officio  meo,  reique 
publicae  conducere,  putavi,  parare  ea,  quae  ad  exer- 
citum,  qussque  ad  rem  militarem,  pertinerent.  Quae 
cum  essent  a  me,  cura  magis  et  diligentia,  quam 
facultate  et  copia,  constituta,  nuntiique  et  literae  de 
bello  a  Partbis  in  provinciam  Syriam  illato,  quoti- 
die  fere  afferrentur ;  iter  mihi  faciendum  per  Lyca- 
oniam,  et  per  Isauros,  et  per  Cappadociam,  arbi- 
tratus  sum.  Erat  enim  magna  suspicio,  Parthos,  si 
ex  Syria  egredi,  atque  irrumpere  in  meam  provin- 
ciam  conarentur,  iter  eos  per  Cappadociam,  quod  ea 
maxime  pateret,  esse  facturos. 

Itaque,  cum  exercitu,  per  Cappadocias  partem 
eam  quae  cum  Cilicia  continens  est,  iter  feci,  castra- 
que  ad  Cybistra  (quod  oppidum  est  ad  montem  Tau- 
rum)  locavi;  ut  Artuasdes,  rex  Armenius,  (quo- 
cumque  animo  esset)  sciret,  non  procul  a  suis  finibus 
exercitum  populi  Romani  esse  ;  et  Deiotarum,  fide- 
lissimum  regem  atque  amicissimum  reipublicae  nos- 
trae,  maxime  conjunctum  haberem,  cujus  et  consilio 
et  opibus  adjuvari  posset  respublica. 

Quo  cum  in  loco  castra  haberem,  equitatumque 
in  Ciliciam  misissem,  ut  et  meus  adventus  iis  civi- 
tatibus,  quae  in  ea  parte  essent,  nuntiatus,  firmiores 
animos  omnium  faceret ;  et  ego  mature,  quid  agere- 
tur  in  Syria,  scire  possem ;  tempus  ejus  tridui,  quod 
in  his  castris  morabar,  in  magno  officio  et  necessario 
mihi  ponendum  putavi.  Cum  enim  vestra  auctoritas 
intercessisset,  ut  ego  regem  Ariobarzanem,  Euseben 
et  Philorhom&um,  tuerer,  ejusque  regis  salutem,  in- 
columitatem,  regnumque,  defenderem ;  regi  regno- 
que  praesidio  essem  :  adjunxissetisque,  salutem  ejus 
regis  populo  senatuique  magnae  curas  esse,  quod 
nullo  unquam  de  rege  decretum  esset  a  nostro  ordi- 
ne :  existimavi,  me  judicium  vestrum  ad  regem  de- 
ferre  debere,  eique  praesidium  meum,  et  fidem,  et 
diligentiam,  polliceri :  ut  (cum  salus  ipsius,  et  inco- 

lumitas  regni,  mihi  commendata  esset  a  vobis)  dice- 
ret,  si  quid  vellet. 

Quae  cum  essem  in  consilio  meo  cum  rege  locutus, 
initio  ille  orationis  suae  vobis  maximas  (ut  debuit), 
deinde  etiam  mihi,  gratias  egit:  quod  ei  permag- 
num  et  perhonorificum  videbatur,  S.  P.  Q.  R.  tantaa 
curae  esse  salutem  suam  ;  meque  tantam  diligentiam 
adhibere,  ut  et  mea  fides,  et  commendationis  vestrae 
auctoritas,  perspici  posset.  Atque  ille  primo,  quod 
mihi  maximae  laetitiae  fuit,  ita  mecum  locutus  est, 
ut  nullas  insidias  neque  vitae  suae,  neque  regno,  dice- 
ret  se  aut  intelligere  fieri,  aut  etiam  suspicari.  Cum 
ego  ei  gratulatus  essem,  idque  me  gaudere  dixis- 
sem  ;  cohortatus,  ut  recordaretur  casum  illum  in- 
teritus  paterni,  et  vigilanter  se  tucretur,  atque  ad- 
monitu  senatus  consuleret  saluti  suae ;  tum  a  me 
discessit  in  cppidum  Cybistra. 

Postero  autem  die,  cum  Ariarathe,  fratre  suo,  et 
cum  paternis  amicis,  majoribus  natu,  ad  me  in  castra 
venit :  perturbatusque  et  flens,  cum  idem  et  frater 
faceret,  et  amici,  meam  fidem,  vestram  commenda- 
tionem,  implorare  ccepit.  Cum  admirarer,  quid  acci- 
disset  novi,  dixit,  ad  se  indicia  manifestarum  insidia- 
rum  esse  delata,  quae  essent  ante  adventum  meum 
occultata  ;  quod  ii,  qui  ea  patefacere  possent,  prop- 
ter  metum  reticuissent :  eo  autem  tempore,  spe  mei 
praesidii,  complures  ea,  quae  scirent,  audacter  ad  se 
detulisse  :  in  his  amantissimum  sui,  summa  pietate 
praeditum,  fratrem,  dicere  ea,   quae  is  me  quoque 
audiente  dicebat,   se  sollicitatum  esse,  ut   regnare 
vellet :  id  vivo  fratre  suo  accidere  non  potuisse  :  se 
tamen,  ante  illud  tempus,  eam  rem  nunquam  in 
medium,  propter  periculi  metum,   protulisse.  Quae 
cum  esset  locutus,  monui  regem,  ut  omnem  diligen- 
tiam  ad  se    conservandum   adhiberet ;    amicosque, 
patris  ejus  atque  avi  judicio  probatos,  hortatus  sum, 
regis  sui  vitam,  docti  casu  acerbissimo  patris  ejus, 
omni  cura  custodiaquc  defenderent. 

Cum  rex  a  me  equitatum  cohortesque  de  exercitu 
meo  postularet;  etsi  intelligebam,  vestro  senatds- 
consulto^non  modo  posse  me  id  facere,  sed  etiam 
debere ;  tamen,  cum  respublica  postularet,  propter 
quotidianos  ex  Syria.  nuntios,  ut  quam  primum  ex- 
ercitum  ad  Ciliciae  fines  adducerem  ;  cumque  mihi 
rex,  patefactis  jam  insidiis,  non  egere  exercitu  po- 
puli  Romani,  sed  posse  se  suis  opibus  defendere, 
videretur ;  illum  cohortatus  sum,  ut  in  sua  vita,  con- 
servanda  primum  regnare  disceret :  a  quibus  per- 
spexisset  sibi  insidias  paratas,  in  eos  uteretur  jure 
regio ;  pcena  afficeret  eos,  quos  necesse  esset ;  reli- 
quos  metu  liberaret:  praesidio  exercitus  mei  ad 
eorum,  qui  in  culpa  essent,  timorem  potius,  quam 
ad  contentionem,  uteretur  :  fore  autem,  ut  omnes, 
cum  senatus-consultum  nossent,  intelligerent,  me 
regi,  si  opus  esset,  ex  auctoritate  vestra.  praesidio 
futurum. 

Ita  confirmato  illo,  ex  eo  loco  castra  movi ;  iter 
in  Ciliciam  facere  institui ;  cum  hac  opinione  e  Cap- 
padocia  discederem,  ut,  consilio  vestro,  casu  incredi- 
bili  ac  paene  divino,  regem,  quem  vos  honorificentis- 
sime  appellassetis,  nullo  postulante,  quemque  meae 
fidei  commendassetis,  et  cujus  salutem  magnae  vobis 
curaa  esse  decrevissetis,  meus  adventus  praesentibus 
insidiis  liberaret.  Quod  ad  vos  a  me  scribi,  non  alie- 
mim  putavi,  ut  intelligeretis,  ex  iis  quae  paene  acci- 
derunt,  vos  multo  ante,  ne  ea  acciderent,  providisse  : 
eoque  vos  studiosius  feci  certiores,  quod  in  rege 
Ariobarzane  ea  mihi  signa  videor  virtutis,  ingenii, 
fidei,  benevolentiaeque  erga  vos,  perspexisse,  ut  non 
sine  causa,  tantam  curam  diligentiamque  in  ejus  vos 
salutem  videamini  contulisse. 

(3.)  M.T.C.  M.  CATONI  S.D. 

(Argumcntum.  —  De  rumore  belli  Parthici  scri- 
bit;  et,  quare  publice  non  scripserit,  excusat.) 

Cum  ad  me  legati,  missi  ab  Antiocho  Comma- 
geno,  venissent  in  castra  ad  Iconium  a.  d.  III  Non. 
Septembres,  iique  mihi  nuntiassent,  regis  Partho- 
rum  filium,  quocum  esset  nupta  regis  Armeniorum 
soror,  ad  Euphraten  cum  maximis  Parthorum  copiis, 
multarumque  praeterea  gentium  magna.  manu,  ve- 
nisse,  Euphratenque  jam  transire  ccepisse ;  dicique 
Armenium  regem  in  Cappadociam  impetum  esse 
facturum  ;  putavi,  pro  nostra,  necessitudine,  me  hoc 
ad  te  scribere  oportere. 

Publice,  propter  duas  causas,  nihil  scripsi ;  quod 
et  ipsum  Commagenum  legati  dicebant  ad  senatum 
statim  nuntios  literasque  misisse  ;  et  existimabam, 
M.  Bibulum  proconsulem,  qui  circiter  Idus  Sextiles 
ab  Epheso  in  Syriam  navibus  profectus  erat,  (quod 
secundos  ventos  habuisset)  jam  in  provinciam  suam 
pervenisse  ;  cujus  literis  omnia  certiora  perlatum  iri 
ad  senatum  putabam. 

Mihi  (ut  in  hujusmodi  re,  tantoque  bello)  maxi- 
mae  curae  est,  ut,  quae  copiis  et  opibus  tenere  vix 
possimus,  ea  mansuetudine  et  continentia.  nostra, 
sociorum  fidelitate,  teneamus.  Tu,  velim,  ut  con- 
suesti,  nos  absentes  diligas  et  defendas.  Vale. 


(  4.)  M.  T.  C.  IMP.  M.  CATONI  S.  D. 

(Argumentum.  —  Res,  a  se  in  provincia  gestas, 
narrat  ordine ;  et,  ut  in  senatu  supplicationes  sibi 
decernat,  petit.) 


Summa  tua  auctoritas  fecit,  meumque  perpetuum 
de  tua  singulari  virtute  judicium,  ut  magni  mea  in- 
teresse  putarem,  et  res  eas,  quas  gessissem,  tibi  no- 
tas  esse,  et  non  ignorari  a  te,  qua  aequitate  et  conti- 
nentia  tuerer  socios,  provinciamque  administrarem. 
II  is  enim  a  te  cognitis,  arbitrabar,  facilius  me  tibi, 
qu«  vellem,  probaturum.  Cum  in  provinciam  pridie 

Cal.  Sextiles  venissem,  et,  propter  anni  tempus,  ad 
exercitum  mihi  confestim  esse  eundum  viderem,  bi- 
duum  LaodiceaB  fui ;  deinde  Apameaa  quatriduum  ; 
triduum  Synnadis  ;  totidem  dies  Philomeli.  Quibus 
in  oppidis  cum  magni  conventus  fuissent,  multas 
civitates  acerbissimis  tributis,  et  gravissimis  usuris, 
et  falso  aere  alieno,  liberavi. 

Cumque,  ante  adventum  meum,  seditione  qua- 
dam  exercitus  esset  dissipatus ;  quinque  cohortes 
sine  legato,  sine  tribuno  miiitum,  denique  etiam  sine 
centurione  ullo,  apud  Philomelum  consedissent,  re- 
liquus  exercitus  esset  in  Lycaonia ;  M.  Anneio  le- 
gato  imperavi,  ut  eas  quinque  cohortes  ad  reliquum 
exercitum  duceret ;  coactoque  in  unum  locum  exer- 
citu,  castra  in  Lycaonia  apud  Iconium  faceret.  Quod 
cum  ab  illo  diligenter  esset  actum ;  ego  in  castra  a. 
d.  VII  Cal.  Septemb.  veni ;  cum  interea,  superiori- 
bus  diebus,  ex  senatiis-consulto,  et  evocatorum  fir- 
mam  manum,  et  equitatum  sane  idoneum,  et  popu- 
lorum  liberorum  regumque  sociorum  auxilia  volun- 
taria,  comparavissem. 

Interim  cum,  exercitu  lustrato,  iter  in  Ciliciam 
facere  coepissem,  Cal.  Septemb.legati,  arege  Comma- 
geno  ad  me  missi,  pertumultuose,  neque  tamen  non 
vere,  Parthos  in  Syriam  transisse  nuntiaverunt. 
Quo  audito,  veliementer  sum  commotus,  cum  de 
Syria,  tum  de  mea  provincia,  de  reliqua  denique 
Asia. 

Itaque  exercitum  mihi  ducendum  per  Cappado- 
cias  regionem  eam,  quag  Ciliciam  attingeret,  putavi. 
Nam,  si  me  in  Ciliciam  demisissem,  Ciliciam  qui- 
dem  ipsam,  propter  montis  Amani  naturam,  facile 
tenuissem :  (duo  sunt  enim  aditus  in  Ciliciam  ex 
Syria  ;  quorum  uterque  parvis  praesidiis,  propter  an- 
gustias,  intercludi  potest ;  nec  est  quidquam  Cilicia 
contra  Syriam  munitius  :)  sed  me  Cappadocia  mo- 
vebat,  quag  patet  a  Syria,  regesque  habet  rinitimos, 
qui  ctiamsi  sunt  amici  nobis,  tamen  aperte  Parthis 

i  3 


90  AD  DIVERSOS.  Lib.  XV.  4. 

inimici  esse  non  audent.  Itaque  in  Cappadocia  ex- 
trema,  non  longe  a  Tauro,  apud  oppidum  Cybistra, 
castra  feci,  ut  et  Ciliciam  tuerer,  et,  Cappadociam 
tenens,  nova  finitimorum  consilia  impedirem.  1 

Interea,  in  hoc  tanto  motu,  tantaque  ^exspecta- 
tione  maximi  beili,  rex  Deiotarus,  (cui,  non  sine 
causa,  plurimum  semper,  et  meo  et  tuo  et  senatus 
judicio,  tributum  est)  vir,  cum  benevolentia  et  fide 
ergapopulum  Romanum  singulari,  tum  [praestanti] 
magnitudine  et  animi  et  consilii,  legatos  ad  me  misit, 
se  cum  omnibus  suis  copiis  in  mea  castra  esse  ventu- 
rum.  Cujus  ego  studio  officioque  commotus,  egi  ei 
per  literas  gratias  ;  idque  ut  maturaret,  hortatus 
sum. 

Cum  autem  ad  Cybistra,  propter  rationem  belli, 
quinque  dies  essem  moratus  ;  regem  Ariobarzanem, 
cujus  salutem  a  senatu,  te  auctore,  commendatam 
habebam,  praesentibus  insidiis  nec-opinantem  libe- 
ravi :  neque  solum  ei  saluti  fui,  sed  etiam  curavi, 
ut  cum  auctoritate  regnaret.  Metram,  et  eum,  quem 
tu  diligenter  mihi  commendaras,  Athenaeum,  im- 
portunitate  Athenaidis  exsilio  multatos,  maxima, 
apud  regem  auctoritate  gratiaque  constitui.  Cum- 
que  magnum  bellum  in  Cappadocia.  concitaretur,  si 
sacerdos  armis  se  (quod  facturus  putabatur)  defen- 
deret,  adolescens,  et  equitatu  et  peditatu  et  pecunia, 
paratus,  [et  toto  iis]  qui  novari  aliquid  volebant ; 
perfeci,  ut  e  regno  ille  discederet ;  rexque,  sine  tu- 
multu  ac  sine  armis,  omni  auctoritate  aulae  commu- 
nita,  regnum  cum  dignitute  obtineret. 

Interea  cognovi  multorum  literis  atque  nuntiis, 
magnas  Parthorum  copias  et  Arabum  ad  oppidum 
Antiochiam  accessisse,  magnumque  eorum  equita- 
tum,  qui  in  Ciliciam  transisset,  ab  equitum  meorum 
turmis,  et  a  cohorte  praetoria,  quae  erat  Epiphaniae 
praesidii  causa,  occidione  occisum.  Quare,  cum  vide- 
rem,  a  Cappadocia  Parthorum  copias  aversas  non 
longc  a  finibus  esse  Ciliciae,  quam  potui  maximis 

itineribus  ad  Amanum  exercitum  duxi.  Quo  ut  veni, 
hostem  ab  Antiochia.  recessisse,  Bibulum  Antiochiae 
esse,  cognovi :  Deiotarumque  confestim,  jam  ad  me 
venientem  cum  magno  et  firmo  equitatu  et  peditatu, 
et  cum  omnibus  suis  copiis,  certiorem  feci,  non  vi- 
deriesse  causam,  cur  abesset  a  regno;  meque  ad 
eum,  si  quid  novi  forte  accidisset,  statim  literas  nun- 
ticsque  missurum  esse. 

Cumque  eo  animo  venissem,  ut  utrique  provinciae, 
si  ita  tempus  ferret,  subvenirem  ;  tum  id,  quod  jam 
ante  statueram  vehementer  interesse  utriusque  pro- 
vinciae,  pacare  Amanum,  et  perpctuum  hostem  ex 
eo  monte  tollere,  agere  perrexi.  Cumque  me  disce- 
dere  ab  eo  monte  simulassem,  et  alias  partes  Ciliciae 
petere,  abessemque  ab  Amano  iter  unius  diei,  et 
castra  apud  Epiphaniam  fecissem ;  a.  d.  quartum 
Idus  Octobres,  cum  advesperasceret,  expedito  exer- 
citu  ita  noctu  iter  feci,  ut  a.  d.  tertium  Idus  Octo- 
bres,  cum  lucisceret,  in  Amanum  adscenderem  ;  dis- 
tributisque  cohortibus  et  auxiliis,  cum  aliis  Q.  frater, 
legatus,  mecum  simul ;  aliis  C.  Pomtinus,  legatus  ; 
reliquis  M.  Anneius  et  L.  Tullius,  legati,  praees- 
sent ;  plerosque  nec-opinantes  oppressimus ;  qui 
occisi  captique  sunt,  interclusi  fuga. 

Eranam  autem,  quae  fuit  non  vici  instar,  sed  ur- 
bis,  quod  erat  Amani  caput,  itemque  Sepyram,  et 
Commorin,  acriter  et  diu  repugnantibus,  Pomtino 
illam  partem  Amani  tenente,  ex  antelucano  tempore 
usque  ad  horam  diei  decimam,  magna.  multitudine 
hostium  occisa,  cepimus :  castellaque  sex  capta : 
complura  incendimus. 

His  rebus  ita  gestis,  castra  in  radicibus  Amani 
habuimus  apud  Aras  Alexandri  quatriduum  :  et,  in 
reliquiis  Amani  delendis,  agrisque  vastandis,  quae 
pars  ejus  montis  meae  provinciae  est,  id  tempus  om- 
ne  consumsimus. 

Confectis  his  rebus,  ad  oppidum  Elcutherocilicum 
rindenissum  cxcrcitum   adduxi:    quod   cum  csset 

altissimo  et  munitissimo  loco,  ab  iisque  incoleretur 
qui  ne  regibus  quidem  unquam  paruissent ;  cum  et 
fugitivos  reciperent,  et  Parthorum  adventum  acerri- 
me  exspectarent ;  ad  existimationem  imperii  perti- 
nere  arbitratus  sum,  comprimere  eorum  audaciam ; 
quo  facilius  etiam  caeterorum  animi,  quialieni  essent 
ab  imperio  nostro,  frangerentur. 

Vallo  et  fossa  circumdedi :  sex  castellis,  castris- 
que  maximis,  sepsi :  aggere,  vineis,  turribus,  oppug- 
navi :  ususque  tormentis  multis,  multis  sagittariis, 
magno  labore  meo,  sine  ulla  molestia  sumtuve  socio- 
rum,  septimo  quinquagesimo  die  rem  confeci ;  ut, 
omnibus  partibus  urbis  disturbatis  aut  incensis,  com- 
pulsi  in  potestatem  meam  pervenirent. 

His  erant  finitimi  pari  scelere  et  audacia  Tiba- 
rani :  ab  his,  Pindenisso  capto,  obsides  accepi :  ex- 
ercitum  in  hiberna  dimisi.  Q.  fratrem  negotio  prae- 
posui,  ut  in  vicis,  aut  captis  aut  male  pacatis,  exer- 
citus  collocaretur. 

Nunc,  velim,  tibi  sic  persuadeas,  si  de  his  rebus 
ad  senatum  relatum  sit,  me  existimaturum,  sum- 
mam  mihi  laudem  tributam,  si  tu  honorem  meum 
sententia  tua  comprobaris.  Idque,  etsi  talibus  de  re- 
bus  gravissimos  homines  et  rogare  solere  et  rogari 
scio,  tamen  admonendum  potius  te  a  me,  quam  ro- 
gandum,  puto.  Tu  es  enim  is,  qui  me  tuis  sententiis 
saepissime  ornasti ;  qui  oratione,  qui  praedicatione, 
qui  summis  laudibus  in  senatu,  in  concionibus,  ad 
ccelum  extulisti ;  cujus  ego  semper  tanta  esse  verbo- 
rum  pondera  putavi,  ut  uno  verbo  tuo,  cum  mea 
laude  conjuncto,  omnia  assequi  me  arbitrarer. 

Te  denique  memini,  cum  cuidam  clarissimo  atque 
optimo  viro  supplicationem  non  decerneres,  dicere, 
te  decreturum,  si  referretur  ob  eas  res  quas  is  consul 
in  Urbe  gessisset.  Tu  idem  mihi  supplicationem  de- 
crevisti  togato,  non  (ut  multis)  re  publica  bene  gesta, 
sed  (ut  nemini)  republica  conservata.  Mitto,  quod 
invidiam,  quod  pericula,  quod  omnes  meas  tempes- 

tates,  et  subieris,  et  multo  etiam  magis,  si  per  me 
licuisset,  subire  paratissimus  fueris;  quod  denique 
iriimicum  meum,  tuum  inimicum  putaris ;  cujus 
etiam  interitum,  (ut  facile  intelligerem,  mihi  quan- 
tum  tribueres)  Milonis  causa  in  senatu  defendenda, 
approbaris. 

A  me  autem  haec  sunt  profecta,  qua?  ego  in  bene- 
ficii  loco  non  pono,  sed  in  veri  testimonii  atque  ju- 
dicii ;  ut  prasstantissimas  tuas  virtutes  non  tacitus 
admirarer,  (quis  enim  idem  non  facit  ?)  sed  in  om- 
nibus  orationibus,  sententiis  dicendis,  causis  agendis, 
omnibus  scriptis,  Graecis,  Latinis,  omni  denique 
varietate  literarum  mearum,  te  non  modo  iis  quos 
vidissemus,  sed  iis  de  quibus  audissemus,  omnibus 
anteferrem. 

Quacres  fortasse,  quid  sit,  quod  ego  hoc  nescio 
quid  gratulationis  et  honoris  a  senatu  tanti  asstimem. 
Agam  jam  tecum  familiariter,  ut  est  et  studiis  et 
officiis  nostris  mutuis,  et  summa,  amicitia  dignum,  et 
necessitudine  etiam  paterna.  Si  quisquam  fuit  un- 
quam  remotus  et  natura,  et  magis  etiam  (ut  mihi 
quidem  sentire  videor)  ratione  atque  doctrina,  ab 
inani  laude,  et  sermonibus  vulgi,  ego  profecto  is 
sum.  Testis  est  consulatus  meus ;  in  quo,  sicut  in 
reliqua.  vita,  fateor,  ea  me  studiose  secutum,  ex  qui- 
bus  vera  gloria  nasci  posset ;  ipsam  quidem  gloriam 
per  se  nunquam  putavi  expetendam. 

Itaque  et  provinciam  ornatam,  et  spem  non  du- 
biam  triumphi,  neglexi.  Sacerdotium  denique,  cum 
(quemadmodum  te  existimare  arbitror)  non  difficil- 
lime  consequi  possem,  non  appetivi.  Idem,  post  in- 
juriam  acceptam,  (quam  tu  reipublicae  calamitatem 
semper  appellas,  ego  meam  non  modo  non  calamita- 
tem,  sed  etiam  gloriam)  studui  quam  ornatissima 
senatus  populique  Romani  de  me  judiciaintercedere. 
Itaque  et  augur  postea  fieri  volui,  quod  antea  neg- 
lexeram  ;  et  eum  honorem,  qui  a  senatu  tribui  rebus 

bellicis  solet,  neglectum  a  me  olim,  nunc  mihi  expe- 
tendum  puto. 

Huic  meae  voluntati  (in  qua  inest  aliqua  vis  desi- 
derii  ad  sanandum  vulnus  injuria?)  ut  faveas,  adju- 
torque  sis,  (quod  paulo  ante  me  negaram  rogatu- 
rum)  vehementer  te  rogo  :  sed  ita,  si  non  jejunum 
hoc  nescio  quid,  quod  ego  gessi,  et  contemnendum, 
videbitur,  sed  tale  atque  tantum,  ut  multi,  nequa- 
quam  paribus  rebus,  honores  summos  a  senatu  con- 
secuti  sint.  Equidem  etiam  mihi  illud  animum  ad- 
vertisse  videor,  (scis  enim,  quam  attente  te  audire 
soleam)  te  non  tam  res  gestas,  quam  mores,  instituta, 
atque  vitam,  imperatorum  spectare  solere,  in  haben- 
dis  aut  non  habendis  honoribus.  Quod  si  in  mea 
causa  considerabis,  reperies,  me,  exercitu  imbecillo, 
contra  metum  maximi  belli,  firmissimum  praesidium 
habuisse  aequitatem  et  continentiam.  His  ego  subsi- 
diis  ea  sum  consecutus,  quae  nullis  legionibus  conse- 
qui  potuissem  ;  ut  ex  alienissimis  sociis  amicissimos, 
ex  infidelissimis  firmissimos,  redderem  ;  animosque, 
novarum  rerum  exspectatione  suspensos,  ad  veteris 
imperii  benevolentiam  traducerem. 

Sed  nimis  haec  multa  de  me,  praesertim  ad  te,  a 
quo  uno  omnium  sociorum  querelae  audiuntur  :  co- 
gnosces  ex  iis  qui  meis  institutis  se  recreatos  putant. 
Cumque  omnes,  uno  prope  consensu,  de  me  apud  te 
ea,  quae  mihi  optatissima  sunt,  praedicabunt ;  tum 
duae  maximae  clientelae  tuae,  Cyprus  insula  et  Cap- 
padociae  regnum,  tecum  de  me  loquentur.  Puto 
etiam  regem  Deiotarum,  qui  uni  tibi  est  maxime 
necessarius. 

Quae  si  etiam  majora  sunt ;  et  in  omnibus  saeculis 
pauciores  viri  reperti  sunt,  qui  suas  cupiditates  quam 
qui  hostium  copias  vincerent;  est  profecto  tuum, 
cum  ad  res  bellicas  haec,  quae  rariora  et  difficiliora 
sunt,  genera  virtutis  adjunxeris,  ipsas  etiam  illas 
res  gestas  justiores  et  majores  putare. 

Extremum  illud  est,  ut,  quasi  diffidens  rogationi 
rnes,  philosophiam  ad  te  allegem  ;  qua  nec  mihi 
carior  ulla  unquam  res  in  vita  fuit,  nec  hominum 
generi  majus  a  Diis  munus  ullum  est  datum.  Hsec 
igitur,  quae  mihi  tecum  communis  est,  societas 
studiorum  atque  artium  nostrarum  (quibus  a  pue- 
ritia  dediti  ac  devincti,  soli  propemodum  nos  philoso- 
phiam  illam  veram  et  antiquam,  quas  quibusdam 
otii  esse  ac  desidiae  videtur,  in  forum  atque  in  rem 
publicam,  atque  in  ipsam  aciem  psene,  deduximus) 
tecum  agit  de  mea  laude ;  cui  negari  a  Catone  fas 
esse  non  puto.  Quamobrem  tibi  sic  persuadeas,  ve- 
lim  :  si  mihi  tua  sententia  tributus  honos  ex  meis 
literis  fuerit,  me  sic  existimaturum,  cum  auctoritate 
tua,  tum  benevolentia  erga  me,  mihi,  quod  maxime 
cupierim,  contigisse.  Vale. 


(  5.)  M.  CATO  M.  T.  C.  IMP.  S.  P.  D. 

(Argumcntiim.  —  Excusat  se,  quod  supplicatio- 
nem  non  decreverit:  et  tamen  decretam  gaudet: 
seque  honorificentius  dicit  sensisse,  quam  eos  qui 
supplicationem  decreverant.) 


Quod  et  res  publica  me  et  nostra  amicitia  hortatur, 
libenter  facio,  ut  tuam  virtutem,  innocentiam,  dili- 
gentiam,  cognitam  in  maximis  rebus,  domi  togati, 
armati  foris,  pari  industria  [administrare]  gaudeam. 
Itaque,  quod  pro  meo  judicio  facere  potui,  ut  inno- 
centia  consilioque  tuo  defensam  provinciam,  serva- 
tum  Ariobarzanis  cum  ipso  rege  regnum,  sociorum 
revocatam  ad  studium  imperii  nostri  voluntatem, 
sententia  mea  et  decreto  laudarem,  feci.  Supplica- 
tionem  decretam  (si  tu,  qua  in  re  nihil  fortuito,  sed 
summa  tua  ratione  et  continentia,  reipublicae  provi- 
sum  est,  Diis  immortalibus  gratulari  nos,  quam  tibi 
referre  acceptum,  mavis)  gaudeo. 


96  AD  DIVERSOS.  Lib.  XV.  6. 

Quod  si  triumphi  praerogativam  putas  supplica- 
tionem,  et  idcirco  casum  potius  quam  te  laudari 
mavis;  neque  supplicationem  sequitur  semper  tri- 
umphus ;  et  triumpho  multo  clarius  est,  senatum 
judicare,  potius  mansuetudine  et  innocentia  impera- 
toris,  provinciam,  quam  vi  militum  aut  benignitate 
Deorum,  retentam  atque  conservatam  esse :  quod 
ego  mea  sententia  censebam. 

Atque  haec  ego  idcirco  ad  te,  contra  consuetudinem 
meam,  pluribus  scripsi,  ut  (quod  maxime  volo)  ex- 
istimes,  me  laborare,  ut  tibi  persuadeam,  me  et  vo- 
luisse  de  tua  majestate,  quod  amplissimum  sim  ar- 
bitratus  ;  et,  quod  tu  maluisti,  factum  esse  gaudere. 
Vale,  et  nos  dilige  ;  et  instituto  itinere  severitatem 
diligentiamque  sociis  et  reipublicae  praesta.  Vale. 


( 6.)  M.  T.  C.  M,  CATONI  S.  P.  D. 

(Argumcntum.  —  Quantam  ex  Catonis  lauda- 
tione  voluptatem  ccperit,  cum  ipsius  laude  eximia 
exponit ;  petitque,  si  favere  noluerit  in  adipiscendo 
triumpho,  saltem,  si  adipiscatur,  gaudeat.) 

U  Laetus  sum  laudari  me,"  inquit  Hector  (opinor) 
apud  Naevium,  "  abs  te,  pater,  a  laudato  viro."  Ea 
est  enim  profecto  jucunda  laus,  quae  ab  iis  proficisci- 
tur  qui  ipsi  in  laude  vixerunt.  Ego  vero,  vel  gratu- 
latione  literarum  tuarum,  vel  testimoniis  sententiae 
dictae,  nihil  est  quod  me  non  assecutum  putem.  Id- 
que  mihi  cum  amplissimum,  tum  gratissimum  est, 
te  libenter  amicitiae  dedisse,  quod  liquido  veritati 
dares.  Et,  si  non  modo  omnes,  verum  etiam  multi, 
Catones  essent  in  civitate  nostra,  in  qua  unum  ex- 
stitisse  mirabile  est ;  quem  ego  currum,  aut  quam 
lauream,  cum  tua  laudatione  conferrem  ?  Nam,  ad 
meum  sensum,  et  ad  illud  sincerum  ac  subtile  judi- 
cium,   nihil   potest  esse  laudabilius,  quam  ea  tua 

oratio,  quae  est  ad  me  perscripta  a  meis  necessa- 
riis. 

Sed  causam  mea?  voluntatis  (non  enim  dicam, 
cupiditatis)  exposui  tibi  superioribus  literis :  quae 
etiamsi  parum  justa  tibi  visa  est,  hanc  tamen  habet 
rationem,  non  ut  nimis  concupiscendus  honos,  sed 
tamen,  si  deferatur  a  senatu,  minime  adspernandus, 
esse  videatur.  Spero  autem,  illum  ordinem,  pro  meis 
ob  rempublicam  susceptis  laboribus,  me  non  indig- 
num  honore,  usitato  prassertim,  existimaturum. 

Quod  si  ita  erit,  tantum  ex  te  peto,  (quod  amicis- 
sime  scribis)  ut,  cum,  tuo  judicio,  quod  amplissimum 
esse  arbitraris,  mihi  tribueris  ;  si  id,  quod  maluero, 
accidit,  gaudeas.  Sic  enim  fecisse  te,  et  sensisse,  et 
verius  scripsisse,  video  :  resque  ipsa  declarat,  tibi 
illum  honorem  nostrum  supplicationis  jucundum 
fuisse,  quod  scribendo  affuisti.  Hasc  enim  senatus- 
consulta,  non  ignoro,  ab  amicissimis  ejus,  cujus  de 
honore  agitur,  scribi  solere.  Ego,  ut  spero,  te  prope- 
diem  videbo,  atque  utinam  republica,  meliore,  quam 
timeo !  Vale. 


(  7.)  M  T.  C.  PROCOS.  C.  MARCELLO, 
COS.  DESIGN.  S.P.D. 

(Argvmentum,  —  C.  Marcello,  Marci  patrueli, 
de  consulatu  gratulatur,  postquam  audivit  designa- 
tum  esse.) 


Maxima,  sum  laetitia  affectus,  cum  audivi,  te  con- 
sulem  factum  esse  :  eumque  honorem  tibi  Deos  for- 
tunare  volo,  atque  a  te  pro  tua,  parentisque  tui  dig- 
nitate  administrari.  Nam,  cum  te  semper  amavi 
dilexique,  tum  mei  amantissimum  cognovi  in  omni 
varietate  rerum  mearum  ;  tum,  patris  tui  pluribus 
bcieticiis  vel  defensus  tristibus  temporibus,  vel  or- 
natus  sccundis,  et  sum  totus  vester,  et  esse  debeo ; 

{Eput)  voi..  n.  k 

cum  praesertim  matris  tuae,  gravissimae  atque  opti- 
mae  feminae,  majora  erga  salutem  dignitatemque 
meam  studia,  quam  erant  a  muliere  postulanda,  per- 
spexerim.  Quapropter,  a  te  peto  majorem  in  mo- 
dum,  ut  me  absentem  diligas  atque  defendas.   Vale. 


(  8.)  M.  T.  C.  PROC.  MARCELLO,  COLLE- 
GyE,  S.  P.  D. 

(Argumentum. — C.  Marcello  auguri  de  filii  Caii 
consulatu  gratulatur ;  petitque,  ut  se  absentem  de- 
fendat.) 


Marcellum  tuum  consulem  factum,  teque  ea,  la?- 
titia  affectum  esse  quam  maxime  optasti,  miran- 
dum  in  mcdum  gaudeo ;  idque  cum  ipsius  causa, 
tum  quod  te  omnibus  secundissimis  rebus  dignissi- 
mum  judico  ;  cujus  erga  me  singularem  benevolen- 
tiam,  vel  in  labore  meo  vel  in  honore,  perspexi :  to- 
tam  denique  domum  vestram  vel  salutis  vel  dignita- 
tis  meae  studiosissimam  cupidissimamque  cognovi. 
Quare,  gratum  mihi  feceris,  si  uxori  tuae  Juniae, 
gravissimae  atque  optimae  feminae,  meis  verbis  eris 
gratulatus.  A  te  id,  quod  suesti,  peto,  me  absentem 
diligas  atque  defendas.  Vale. 

( 9.)    M.  T.  C.  PROCOS.  M.  MARCELLO, 
COS.  S.  P.  D. 

(Argumentum.  —  M.  Marcello  gratulatur  de  fra- 
tre  patruele  consule  facto :  petitque,  ut  sibi  in  pro- 
vincia.  succedatur.) 


Te  et  pietatis  in  tuos,  et  animi  in  rempublicam, 
et  clarissimi  atque  optimi  consulatus,  C.  Marcello 
consule  facto,  fructum  cepisse,  vehementer  gaudeo. 

Non  dubito,  quid  praesentes  sentiant :  nos  quidem 
longinqui,  et  a  te  ipso  missi  in  ultimas  gentes,  ad 
ccelum  (mehercule)  te  tollimus  verissimis  ac  justissi- 
mis  laudibus.  Nam,  cum  te  a  pueritia  tua  unice  di- 
lexerim,  tuque  me  in  omni  genere  semper  amplissi- 
mum  esse  et  volueris  et  judicaris ;  tum  hoc  vel  tuo 
facto,  vel  populi  Romani  de  te  judicio,  multo  acrius 
vehementiusque  diligo  :  maximaque  laetitia  afficior, 
cum  ab  hominibus  prudentissimis,  virisque  optimis, 
omnibus  dictis,  factis,  studiis,  institutis,  vel  me  tui 
similem  esse  audio,  vel  te  mei. 

Unum  vero  si  addis  ad  praeclarissimas  res  consu- 
latus  tui,  ut  aut  mihi  succedat  quam  primum  ali- 
quis,  aut  ne  quid  accedat  temporis  ad  id  quod  tu 
mihi  et  senatus-consulto  et  lege  finisti ;  omnia  me 
per  te  consecutum  putabo.  Cura  ut  valeas,  et  me 
absentem  diligas  atque  defendas. 

Quae  mihi  de  Parthis  nuntiata  sunt,  quia  non  pu- 
tabam  a  me  etiam  nunc  scribenda  esse  publice,  prop- 
terea  ne  pro  familiaritate  quidem  nostra  volui  ad  te 
scribere ;  ne,  cum  ad  consulem  scripsissem,  publice 
viderer  scripsisse.  Vale. 


( 10.)  M.  T.  C.   IMP.  C.  MARCELLO,  C.  F. 
COS.  DESIGN.  S.  P.  D. 

(Argumentum Commendat  studiose  suam  ex- 

istimationem  consuii  C.  Marcello  in  supplicatione 
decernenda.) 

Quando  id  accidit,  quod  mihi  maxime  fiiit  opta- 
tum,  ut  omnium  Marcellorum,  Marcellinorum  etiam, 
(mirificus  enim  generis  ac  nominis  vestri  fuit  erga 
me  semper  animus)  quando  ergo  ita  accidit,  ut  om- 
nium  vestrum  studio  tuus  consulatus  satisfacere  pos- 
set,  in  quem  meae  res  gestae,  lausque  et  honos  earum 
potissimum  incideret ;  peto  a  te  id,  quod  facillimum 

factu  est,  non  adspemante  (ut  confido)  senatu,  ut 
quam  honorificentissimum  senatus-consultum,  literis 
meis  recitatis,  faciendum  cures. 

Si  mihi  tecum  minus  esset,  quam  est  cum  tuis 
omnibus,  allegarem  ad  te  ilios,  a  quibus  intelligis 
me  praecipue  diligi.  Patris  tui  beneficia  in  me  sunt 
amplissima :  neque  enim  saluti  meas,  neque  honori, 
amicior  quisquam  dici  potest.  Frater  tuus  quanti  me 
fefciat,  semperque  fecerit,  esse  hominem  qui  ignoret, 
arbitror  neminem.  Domus  tua  denique  tota  me  sem- 
per  omnibus  summis  officiis  prosecuta  est.  Neque 
vero  tu,  in  me  diligendo,  cuiquam  concessisti  tuorum. 
Quare  a  te  peto  majorem  in  modum,  ut  me  per  te 
quam  ornatissimum  velis  esse  ;  meamque,  et  in  sup- 
plicatione  decernenda,  et  in  caeteris  rebus,  existima- 
tionem  satis  tibi  esse  commendatam  putes.  Vale. 


(11.)   M.  T.  C.  IMP.  C.  MARCELLO,  COS. 
DESIGN.  S.  P.  D. 

(Argumcntum.  —  Supplicatione  sibi  decreta,  gra- 
tias  agit  consuli;  et  propediem  ad  Urbem  se  fore 
si^nificat) 

Quantae  curae  tibi  meus  honos  fuerit,  et  quam 
idem  exstiteris  consul  in  me  ornando  et  ampli- 
ficando,  qui  fueras  semper  cum  parentibus  tuis,  et 
cum  tota  domo,  etsi  res  ipsa  loquebatur,  cognovi 
tamen  ex  meorum  omnium  fiteris.  Itaque  nihil  est 
tantum,  quod  ego  non  tua  causa  debeam,  facturus- 
que  sim,  cum  studiose,  tum  libenter.  Nam  magni 
interest,  cui  debeas :  debere  autem  nemini  malui, 
quam  tibi,  cui  me  cum  studia  communia,  beneficia 
paterna,  tuaque,  jam  ante  conjunxerant ;  tum  acce- 
dit  (mea  quidem  sententia)  maximum  vinculum, 
quod  ita  rem  publicam  geris  atque  gessisti,  qua  mihi 
carius  nihil  est,  ut,  quantum  tibi  omnes  boni  debe- 

ant,  quominus  tantumdem  ego  unus  debeam,  non 
recusem.  Quamobrem,  tibi  velim  hi  sint  exitus,  quos 
mereris,  et  quos  fore  confido.  Ego,  si  me  navigatio 
ron  morabitur,  quae  incurrebat  in  ipsos  Etesias,  pro- 
pediem  te,  ut  spero,  videbo.  Vale. 

( 12.)  M.  T.  C.   IMP.   L.  PAULO,   COS.  DE- 
SIGN.  S.  P.  D. 

(Argiimcntum. —  Gratulatur  Paulo  de  consulatu ; 
et,  ne  sibi  provincia  prorogetur,  rogat.) 

Etsi  mihi  nunquam  fuit  dubium,  quin  te  populus 
Romanus,  pro  tuis  summis  in  rempublicam  meritis, 
et  pro  amplissima  familiae  dignitate,  summo  studio, 
cunctis  suffragiis  consulem  facturus  esset ;  tamen 
incredibili  lastitia  sum  affectus,  cum  id  mihi  nuntia- 
tum  est ;  eumque  honorem  tibi  Deos  fortunare  volo, 
a  teque  ex  tua  majorumque  tuorum  dignitate  ad- 
ministrari. 

Atque  utinam  prassens  illum  diem  mihi  optatissi- 
mum  videre  potuissem,  proque  tuis  amplissimis  erga 
me  studiis  atque  beneficiis  tibi  operam  meam  studium- 
que  navare !  Quam  mihi  facultatem  cum  hic  nec- 
opinatus  et  improvisus  provincias  casus  eripuit ;  ta- 
men,  ut  te  consulem,  rem  publicam  pro  tua  digni- 
tate  gerentem,  videre  possim,  magnopere  a  te  peto, 
ut  operam  des,  efriciasque,  nequidmihi  fiat  injuriae, 
neve  quid  temporis  ad  meum  annuum  munus  acce- 
dat.  Quod  si  feceris,  magnus  ad  tua  pristina  erga 
me  studia  cumulus  accedet,  Vale. 

(13.)  M.T.C.  IMP.  L.  PAULO,  COS.  S.P.D. 

(Argumcntum, — A  consule  petit,  ut  supplicati- 
ones  sibi  decernat;  et  suam  existimationem  in  caetc- 
rifl  commcndat. ) 

k3 

Maxime  mihi  fuit  optatum,  Romse  esse  tecum, 
multas  ob  causas,  sed  praecipue,  ut,  et  in  petendo  et 
in  gerendo  consulatu,  meum  tibi  debitum  studium 
perspicere  posses.  Ac  petitionis  quidem  tuae  ratio 
mihi  semper  fuit  explorata :  sed  tamen  navare  ope- 
ram  volebam.  In  consulatu  vero  cupio  equidem  te 
minus  habere  negotii :  sed  moleste  fero,  me  consu- 
lem  studium  tuum  adolescentis  perspexisse ;  te  me- 
um,  cum  id  aetatis  sim,  perspicere  non  posse.  Sed 
ita,  fato  nescio  quo,  contigisse  arbitror,  ut  tibi  ad 
me  ornandum  semper  detur  facultas;  mihi  ad  re- 
munerandum  nihil  suppetat,  praeter  voluntatem. 

Ornasti  consulatum,  ornasti  reditum  meum.  In- 
cidit  meum  tempus  rerum  gerendarum  in  ipsum  con- 
sulatum  tuum.  Itaque  cum  et  tua  summa  ampli- 
tudo  et  dignitas,  et  meus  magnus  honos  magnaque 
existimatio,  postulare  videatur,  ut  a  te  plurimis  ver- 
bis  contendam  ac  petam,  ut  quam  honorificentissi- 
mum  senatus-consultum  de  meis  rebus  gestis  facien- 
dum  cures  ;  non  audeo  vehementer  a  te  contendere, 
ne  aut  ipse  tuae  perpetuae  consuetudinis  erga  me 
oblitus  esse  videar,  aut  te  oblitum  putem.  Quare,  ut  te 
velle  arbitror,  ita  faciam  ;  atque  ab  eo,  quem  omnes 
gentes  sciunt  de  me  optime  meritum,  breviter  pe- 
tam. 

Si  alii  consules  essent,  ad  te  potissimum,  Paule, 
mitterem,  ut  eos  mihi  quam  amicissimos  redderes. 
Nunc,  cum  tua  summa  potestas,  summaque  auctori- 
tas,  notaque  omnibus  nostra  necessitudo  sit,  vehe- 
menter  te  rogo,  ut  et  quam  honorificentissime  cures 
decernendum  de  meis  rebus  gestis,  et  quam  celer- 
rime. 

Dignas  res  esse  honore  et  gratulatione,  cognosces 
ex  iis  literis,  quas  ad  te  et  collegam  et  senatum  pu- 
blice  misi :  omniumque  mearum  reliquarum  rerum, 
maximeque  existimationis  meae,  procurationem  sus- 
ceptam  velim  habeas.  In  primisque  tibi  curae  sit, 
quod  abs  tc  superioribus  quoque  literis  petivi,  ne 

mihi  tempus  prorogetur.  Cupio  te  consulem  videre ; 
omniaque  spero,  cum  absens,  tum  etiam  praesens,  te 
consule  assequi.  Vale, 


( 14.)  M.T.  C.  IMP.  C.  CASSIO,PROQlLEST. 
S.  P.  D. 

(Argumentum.  —  Facturum  se  Fabii  causa,  quae 
rogaverat  Cassius,  pollicetur :  quem  dolet  non  vi- 
disse  ad  Urbem  e  provincia  redeuntem.  Rogat,  ope- 
ram  det,  ne  sibi  temporis  aliquid  accedat  ad  annum 
provinciae.) 


Marcum  Fabium  quod  mihi  amicum  tua  com- 
mendatione  das,  nullum  in  eo  facio  quaestum.  Mul- 
ti  enim  anni  sunt,  cum  ille  in  aere  meo  est,  et  a  me 
diligitur  propter  summam  humanitatem  et  observan- 
tiam.  Sed  tamen,  quod  ab  eo  te  egregie  diligi  sensi, 
multo  amicior  ei  sum  factus.  Itaque,  quamquam 
profecerunt  literae  tuae,  tamen  aliquanto  plus  com- 
mendationis  apud  me  habuit  animus  ipsius  erga  te, 
mihi  perspectus  et  cognitus.  Sed  de  Fabio  faciemus 
studiose,  quae  rogas  :  tu,  multis  de  causis,  vellem  me 
convenire  potuisses;  primum,  ut  te,  quem  jamdiu 
plurimi  facio,  tanto  intervallo  viderem ;  deinde,  ut 
tibi  (quod  feci  per  literas)  possem  praesens  gratulari : 
tum,  ut,  quibus  de  rebus  vellemus,  tu  tuis,  egomeis, 
inter  nos  communicaremus ;  postremo,  ut  amicitia 
nostra,  quae  summis  officiis  ab  utroque  culta  est, 
sed  longis  intervallis  temporum  interruptam  con- 
suetudinem  habuit,  confirmaretur  vehementius. 

Id  cum  non  accidit,  utemur  bono  literarum,  et 
eadem  fere  absentes,  quae,  si  coram  essemus,  con- 
sequemur.  Unus  scilicet  fructus,  qui  in  te  videndo 
est,  percipi  literis  non  potest :  alter,  gratulationis,  est 
is  quidem  exilior,  quam  si  tibi,  te  ipsum  intuens,  gra- 
tularer ;  sed  tamen  et  feci  ante,  et  facio  nunc ;  ti- 

bique,  cum  pro  rerum  magnitudine  quas  gessisti, 
tum  pro  opportunitate  temporis,  gratulor,  quod  te 
de  provincia  decedentem  summa  laus  et  summa  gra- 
tia  provinciae  prosecuta  est.  Tertium  est,  ut  id,  quod 
de  nostris  rebus  coram  communicassemus  inter  nos, 
conficiamusidem  literis.  Ego,  caeterarum  rerum  causa, 
tibi  Romam  properandum  magnopere  censeo.  Nam  et 
ea,  quae  reliqui,  tranquilla  de  te  erant ;  et,  hac  tua 
recenti  victoria  tantu,  clarum  adventum  tuum  fore 
intelligo.  Sed,  si  qua  sunt  onera  tuorum,  si  tanta 
sunt,  ut  ea  sustinere  possis,  propera ;  nihil  tibi  erit 
lautius,  nihil  gloriosius  :  sin  majora,  considera,  ne  in 
alienissimum  tempus  cadat  adventus  tuus. 

Hujus  rei  totum  consilium  tuum  est:  tu  enim  scis, 
quid  sustinere  possis.  Si  potes,  laudabile  atque  po- 
pulare  est:  sin  plane  non  potes,  absens  hominum 
sermones  facilius  sustinebis.  De  me  autem  idem  te- 
cum  his  ago  literis,  quod  superioribus  egi,  ut  om- 
nes  tuos  nervos  in  eo  contendas,  ne  quid  mihi  ad 
hanc  provinciam,  quam  et  senatus  et  populus  annu- 
am  esse  voluit,  temporis  prorogetur.  Iioc  a  te  ita 
contendo,  ut  in  eo  fortunas  meas  positas  putem. 
Habes  Paulum  nostrum  nostri  cupidissimum :  est 
Curio  :  est  Furnius.  Sic,  velim,  enitare,  quasi  in  eo 
sint  mihi  omnia. 

Extremum  illud  est  de  iis  quae  proposueram, 
confirmatio  nostrae  amicitiae :  de  qua.  pluribus  ver- 
bis  nihil  opus  est.  Tu  puer  me  appetisti :  ego  autem 
semper  ornamento  te  mihi  fore  duxi.  Fuisti  etiam 
praesidio  tristissimis  meis  temporibus.  Accessit,  post 
tuum  discessum,  familiaritas  mihi  cum  Bruto  tuo 
maxima.  Itaque  in  vestro  ingenio  et  industria  mihi 
plurimum  et  suavitatis  et  dignitatis  constitutum  pu- 
to.  Id  tu  ut  tuo  studio  confirmes,  te  vehementer 
rogo :  literasque  ad  me  et  continuo  mittas,  et,  cum 
Romam  veneris,  quam  saepissime.  Vale. 

( 15.)  M.  T.  C.  C.  CASSIO  S.  P.  D. 

(Argumentum.  —  Consilium  suum  de  non  reno- 
vando  civili  bello  demonstrat :  Cassaris  clementiam 
laudat :  Italia?  gemitus  ostendit :  Cassii  sententiam 
de  futuris  exquirit.  Caesare  iterum  et  Servilio  Coss.) 

Etsi  uterque  nostrum,  spe  pacis,  et  odio  civilis 
sanguinis,  abesse  a  belli  pertinacia  voluit;  tamen, 
quando  ejus  consilii  princeps  ego  fuisse  videor,  plus 
fortasse  tibi  praestare  ipse  debeo,  quam  a  te  exspec- 
tare.  Etsi  (ut  saepe  soleo  mecum  recordari)  sermo 
familiaris  meus  tecum,  et  item  mecum  tuus,  ad- 
duxit  utrumque  nostrdm  ad  id  consilium,  ut  uno 
proelio  putaremus,  si  non  totam  causam,  at  certe 
nostrum  judicium,  definiri  convenire.  Neque  quis- 
quam  hanc  nostram  sententiam  vere  unquam  repre- 
hendit,  praeter  eos,  qui  arbitrantur  melius  esse,  de- 
leri  omnino  rempublicam,  quam  imminutam  et  de- 
bilitatam  manere.  Ego  autem  ex  interitu  ejus  nul- 
lam  spem  scilicet  mihi  proponebam  ;  ex  reliquiis 
magnam. 

Sed  ea  sunt  consecuta,  ut  magis  mirum  sit,  acci- 
dere  illa  potuisse,  quam  nos  non  vidisse  ea  futura, 
nec,  homines  cum  essemus,  divinare  potuisse.  Equi- 
dem  fateor,  meam  conjecturam  hanc  fuisse,  ut,  illo 
quasi  quodam  fatali  proclio  facto,  et  victores  commu- 
ni  saluti  consuli  vellent,  et  victi  suae :  utrumque 
autem  positum  esse  arbitrabar  in  celeritate  victoris. 
Quae  si  fuisset,  eamdem  clementiam  experta  esset 
Africa,  quam  cognovit  Asia,  quam  etiam  Achaia,  et, 
ut  opinor,  ipso  legato  ac  deprecatore.  Amissis  au- 
tem  temporibus  (quae  plurimum  valent,  praesertim 
in  bellis  civilibus),  interpositus  annus  alios  induxit 
ut  victoriam  sperarent,  alios,  ut  ipsum  vinci  contem- 
nerent. 

Atque  horum  malorum  omnium  culpam  fortuna 

snstinet.  Quis  enim  aut  Alexandrini  belli  tantam 
moram  huic  bello  adjunctum  iri,  aut  nescio  quem 
istum  Pharnacem  Asiae  terrorem  illaturum  putaret  ? 
Nos  tamen,  in  consilio  pari,  casu  dissimili  usi  sumus. 
Tu  enim  eam  partem  petisti,  ut  et  consiliis  interes- 
ses,  et  (quod  maxime  curam  levat)  futura  animo 
prospicere  posses.  Ego,  qui  festinavi,  ut  «Caesarem 
in  Italia  viderem,  (sic  enim  arbitrabamur)  eumque, 
multis  honestissimis  viris  conservatis  redeuntem,  ad 
pacem  currentem  (ut  aiunt)  incitarem ;  ab  illo  lon- 
gissime  et  absum  et  abfui. 

Versor  autem  in  gemitu  Italiae,  et  in  Urbis  miser- 
rimis  querelis ;  quibus  aliquid  opis  fortasse  ego  pro 
mea,  tu  pro  tua,  pro  sua  quisque  parte  ferre  potuis- 
set,  si  auctor  afTuisset.  Quare,  velim,  pro  tua  perpetua. 
erga  me  benevolentia,  scribas  ad  me,  quid  videas,  quid 
sentias,  quid  exspectandum,  quid  agendum,  nobis  ex- 
istimes.  Magni  erunt  mihi  tuae  literae :  atque  utinam 
primis  illis,  quas  Luceria  miseras,  paruissem !  Sine  ul- 
la  enim  molestia  dignitatem  meam  retinuissem.  Vale. 


(10.)  M.  T.  C.  C.  CASSIO  S.  P.  D. 

(Argumcntum,  —  Jocatur  in  opiniones  Epicureas, 
et  in  ipsum  Cassium,  Epicureae  philosophiae  studio- 
sum.) 


Puto  te  suppudere,  cum  haec  te  tertia  jam  epistola 
ante  oppresserit,  quam  tu  [schedulaml  aut  literam. 
Sed  non  urgeo  :  longiores  enim  exspectabo,  vel  po- 
tius  exigam.  Ego,  si  semper  haberem,  cui  darem, 
vel  ternas  in  hora  darem.  Fit  enim,  nescio  qui,  ut 
quasi  coram  adesse  videare,  cum  scribo  aliquid  ad 
te :  neque  id  xa-r  eiZwXwv  <pxvTxo-ia;,  ut  dicunt  tui 
amici  novi,  qui  putant  etiam  8iavorjT<xa;  ^ayracr^af 
spectris  Catianis  excitari.  Nam,  ne  te  fugiat,  Catius 

Insuber,  Epicureus,  qui  nuper  est  mortuus,  quae 
ille  Gargettius,  etiam  ante  Democritus,  s*oWa,  hic 
spectra  nominat. 

His  autem  spectris  etiamsi  oculi  possint  feriri, 
quod  vel  ipsa  accurrunt,  animus  qui  possit,  ego  non 
video;  Doceas  tu  me,  oportebit,  cum  salvus  veneris, 
in  meane  potestate  sit  spectrum  tuum,  ut,  simul  ac 
mihi  collibitum  sit  de  te  cogitare,  illud  accurrat: 
neque  solum  de  te,  qui  mihi  haeres  in  medullis  ;  sed> 
si  insulam  Britanniam  coepero  cogitare,  ejus  etdouhw 
mihi  advolet  ad  pectus. 

Sed  haec  posterius  :  tento  enim  te,  quo  animo  ac- 
cipias.  Si  enim  stomachabere,  et  moleste  feres,  plura 
dicemus :  postulabimusque,  ex  qua  haeresi,  "  vi, 
hominibus  armatis,"  dejectus  sis,  in  eam  restituare. 
In  hoc  interdicto  non  solet  addi,  "  in  hoc  anno." 
Quare,  si  jam  biennium  aut  triennium  est,  cum  vir- 
tuti  nuntium  remisisti,  delenitus  illecebris  volupta- 
tis;  in  integro  res  nobis  erit.  Quamquam  quicum 
loquor  ?  cum  uno  fortissimo  viro ;  qui,  posteaquam 
forum  attigisti,  nihil  fecisti,  nisi  plenissimum  am- 
plissimae  dignitatis.  In  ista  ipsa  alpeo-ei,  metuo,  ne 
plus  nervorum  sit,  quam  ego  putarim,  si  modo  eam 
tu  probas.  Quid  tibi  in  mentem  venit  ?  inquies. 
Quia  nihil  habebam  aliud,  quod  scriberem.  De  re 
publica.  enim  nihil  scribere  possum :  neque  enim, 
quod  sentio,  libet  scribere.  Vale. 

(  17.)  M.  T.  C.  C.  CASSIO  S.  P.  D. 

{Argumentum. —  Queritur  de  importunis  tabel- 
lariis :  narrat  de  P.  Sullae  morte,  bello  Hispaniensi, 
Pansae  profectione  in  provinciam :  Cassii  consilium 
probatBrundisinaemansionit, :  literasmutuasposcit.) 

Praeposteros  habes  tabellarios ;  etsi  me  quidem 
non  offendunt :  sed  tamen,  cum  a  me  discedunt,  fla- 

gitant  literas ;  cum  ad  me  veniunt,  nullas  afferunt. 
Atque  id  ipsum  facerent  commodius,  si  mihi  aliquid 
spatii  ad  scribendum  darent :  sed  petasati  veniunt : 
comites  ad  portam  exspectare  dieunt.  Ergo  ignosces  : 
alteras  habebis  has  breves :  sed  exspecta  -rnxvra.  Trept 
navTwv.  Etsi  quidego  me  tibi  purgo,  cum  tui  ad  me 
inanes  veniant ;  ad  te  cum  epistolis  revertantur  ? 

Nos  hic  (tamen  ad  te  scribam  aliquid)  D.  Sullam 
patrem  mortuum  habebamus  :  alii  a  latronibus,  alii 
cruditate,  dicebant.  Populus  non  curabat :  combus- 
tum  enim  esse  constabat.  Hoc  tu,  pro  sapientia,  tua, 
feres  aequo  animo :  quamquam  Tvpoo-wnov  noKewg 
amisimus.  Caesarem  putabant  moleste  laturum,  ve- 
rentem,  ne  hasta  refrixisset.  Mindius  Marcellus  et 
Attius  pigmentarius  valde  gaudebant,  se  adversari- 
um  perdidisse. 

De  Hispania  novi  nihil;  sed  exspectatio  valde 
magna:  rumores  tristiores,  sed  a$so-7roToi.  Pansa 
noster  paludatus  a.  d.  III  Calend.  Jan.  profectus 
est;  ut  quivis  intelligere  posset  id,  quod  tu  nuper 
dubitare  ccepisti,  to  xakov  oV  aOVo  alptTov  esse»  Nam, 
quod  multos  miseriis  levavit,  et  quod  se  in  his  malis 
hominem  pragbuit,  mirabilis  eum  virorum  bonorum 
benevolentia  prosecuta  est. 

Tu  quod  adhuc  Brundisii  moratus  es,  valde  pro- 
bo,  et  gaudeo :  et  (mehercule)  puto  te  sapienter  factu- 
rum,  si  axevocfl-ouSof  fueris.  Nobis  quidem,  qui  te 
amamus,  erit  gratum.  Et  (amabo  te),  cum  dabis 
posthac  aliquid  domum  literarum,  mei  memineris. 
Ego  nunquam  quemquam  ad  te,  cum  sciam,  sine 
meis  literis  ire  patiar.  Vale. 


(  18.)  M.  T.  C.   C.  CASSIO  S.  P.  D. 

(Argumenium Epistolaa  brevitatem  excusat : 

tristitiam  temporum  accusat ;  nihil  ex  Hispania  af- 
ferri  significat.) 

Longior  epistola  fuisset,  nisi  co  ipso  tempore  pe- 
tita  esset  a  me,  cum  jam  iretur  ad  te :  longior  etiam, 
si  <pKvapov  aliquem  habuisset :  nam  o-wou^a^/v  sine 
periculo  vix  possumus.  Ridere  igitur  (inquies)  pos- 
sumus.  Non  (mehercule)  facillime :  verumtamen 
aliam  aberrationem  a  molestiis  nullam  habemus. 
Ubi  igitur  (inquies)  philosophia  ?  Tua  quidem  in 
culina ;  mea  molesta  est :  pudet  enim  servire.  Ita- 
que  facio  me  alias  res  agere,  ne  convicium  Platonis 
audiam.  De  Hispania  nihil  adhuc  certi,  nihil  omni- 
no  novi.  Te  abesse,  mea  causa.  moleste  fero,  tua  gau- 
deo.  Sed  flagitat  tabellarius.  Valebis  igitur ;  meque, 
ut  a  puero  fecisti,  amabis. 


(  19.)  C.  CASSIUS  M.  T.  C.  S.  P.  D. 

{Argumentum.  —  Respondet  duabus  Ciceronis 
epistolis,  quae  ante  proximam  superiorem  leguntur. 
Epicureos  laudat  a  virtutis  studio.  Cupere  videtur 
ut  Caesar  in  Hispania  vincat,  jam  cognita  ejus  cle- 
mentia.) 


Non  (mehercule)  in  hac  mea  peregrinatione  quid- 
quam  libentius  facio,  quam  scribo  ad  te :  videor 
enim  cum  praesente  loqui  et  jocari.  Nec  tamen  hoc 
usu  venit  propter  spectra  Catiana  :  pro  quo  tibi  prox- 
ima  epistola  tot  rusticos  Stoicos  regeram,  ut  Catium 
Athenis  natum  esse  dicas. 

Pansam  nostrum,  secunda  voluntate  hominum, 
paludatum  ex  Urbe  exisse,  cum  ipsius  causa.  gaudeo, 
tum  (mehercule)  etiam  omnium  nostrum.  Spero 
enim,  homines  intellecturos,  quanto  sit  omnibus 
odio  crudelitas,  et  quanto  amori  probitas  et  clemen- 
tia:  atque  ea,  quae  maxime  mali  petant  et  concu. 
piscant,  ad  bonos  pervenire.  Difficile  est  enim  per- 
suadere  hominibus,  to  xaAov  oY  auro  a/pgrov  esse: 
r^ovr,v  vero,  et  aTapa£<av,  virtute,  justitia,  tw  k&Kco, 

(Ej)ist.)   VOL.    II.  L 

parari,  et  verum  et  probabile  est.  Ipse  enim  Epicu- 
rus,  a  quo  omnes  Catii  et  Amafinii,  mali  verborum 
interpretes,  proficiscuntur,  dicit :  cvx  ea-nv  yjSbw?, 
avev  tou  xcn?\(vg  xou  S/xa/w^,  ^v.  Itaque  et  Pansa,  qui 
ij5ov)jv  sequitur,  virtutem  retinet :  et  ii,  qui  a  nobis 
(piKrjhvoi  vocantur,  sunt  (ptkoxothot  xoti  (ptXoStxotioi, 
omnesque  virtutes  et  colunt  et  retinent. 

Itaque  Sulla,  cujus  judicium  probare  debemus, 
cum  dissentire  philosophos  videret,  non  quaesiit, 
quid  bonum  esset :  omnia  bona  coemit :  cujus  ego 
mortem  forti  (mehercules)  animo  tuli.  Nec  tamen 
Caesar  diutius  nos  eum  desiderare  patietur :  nam 
habet  damnatos,  quos  pro  illo  nobis  restituat ;  nec 
ipse  sectorem  desiderabit,  cum  filium  viderit. 

Nunc,  ut  ad  rem  publicam  redeam,  quid  in  His- 
paniis  geratur,  rescribe.  Peream,  nisi  sollicitus  sum, 
ac  malo  veterem  et  clementem  dominum  habere, 
quam  novum  et  crudelem  experiri.  Scis,  Cnaeus 
quam  sit  fatuus:  scis,  quomodo  crudelitatem  vir- 
tutem  putet :  scis,  quam  se  semper  a  nobis  derisum 
putet.  Vereor,  ne  nos  rustice  gladio  velit  am,uuxT>j- 
ptcrixi.  Quid  fiat,  si  me  diligis,  rescribe. 

Hui !  quam  velim  scire,  utrum  ista  sollicito  animo 
an  soluto  legas  !  sciam  enim  eodem  tempore,  quid 
me  facere  oporteat.  Ne  longior  sim,  vale  :  et  me, 
ut  facis,  ama.  Si  Caesar  vicit,  celeriter  me  exspecta. 


(  20.)  M.  T.  C.  TREBONIO  S.  P.  D. 

(Argnmentum.  —  Librum,  quem  "  Oratorem  " 
inscripsit,  mittit :  Sabinorum  probitatem  laudat : 
crebriores  literas  postulat.  Missa  in  Asiam  post  Cae- 
saris  necem.) 


"  Oratorem"  meum  (sic  enim  inscripsi)  Sabino 
tuo  commendavi.  Natio  me  hominis  impulit,  ut  ei 
recte  putarem  :  nisi  forte,  candidatorum  licentia  hic 

quoque  usus,  hoc  subito  cognomen  arripuit:  etsi 
modestus  ejus  vultus,  sermoque  constans,  habere 
quiddam  a  Curibus  videbatur. 

Sed  de  Sabino  satis.  Tu,  mi  Treboni,  quando  ad 
amorem  meum  aliquantum  olim  discedens  addidisti ; 
quo  tolerabilius  feramus  igniculum  desiderii  tui,  cre- 
bris  nos  literis  appellato ;  atque  ita,  si  idem  fiat  a 
nobis  :  quamquam  duae  causae  sunt,  cur  tu  frequen- 
tior  in  isto  officio  esse  debeas,  quam  nos ;  primum, 
quod  olim  solebant,  qui  Romae  erant,  ad  provinciales 
amicos  de  re  publica  scribere  :  nunc  tu  nobis  scribas 
oportet :  res  enim  publica  istic  est :  deinde,  quod 
nos  aliis  officiis  tibi  absenti  satisfacere  possumus ;  tu 
nobis,  nisi  literis,  non  video  qua  re  alia  satisfacere 
possis. 

Sed  caetera  scribes  ad  nos  postea.  Nunc  haec  pri- 
mo  cupio  cognoscere :  iter  tuum  cujusmodi  sit ;  ubi 
Brutum  nostrum  videris  ;  quamdiu  simul  fueris : 
deinde,  cum  processeris  longius,  de  bellicis  rebus,  de 
toto  negotio,  ut  existimare  possimus,  quo  statu  si- 
mus.  Ego  tantum  me  scire  putabo,  quantum  ex 
tuis  literis  habebo  cognitum.  Cura  ut  valeas,  meque 
ames  amore  illo  tuo  singulari. 


(21.)  M.T.C.  TREBONIO  S.  P.D. 

(Argumentum. —  Rogat,  ut  sui  absentis  desideri- 
um  epistolis  crebris  et  longis  leniat :  de  Calvo  ora- 
tore  jam  mortuo  quid  sentiat,  exponit.) 

Et  epistolam  tuam  legi  libenter,  et  librum  liben- 
tissime  :  sed  tamen,  in  ea  voluptate,  hunc  accepi  do- 
lorem,  quod,  cum  incendisses  cupiditatem  meam  con- 
suetudinis  nostrae  augendae,  (nam  ad  amorem  qui- 
dem  nihil  poterat  accedere)  tum  discedis  a  nobis , 
nieque  tanto  desiderio  afficis,  ut  unam  mihi  consola- 
tionem  relinquas,  fore,  ut  utriusque  nostrdm  absen- 

tis  desiderium  crebris  et  longis  epistolis  leniatur: 
quod  ego  non  modo  de  me  tibi  spondere  possum,  sed 
de  te  etiam  milii.  Nullam  enim  apud  me  reliquisti 
dubitationem,  quantum  me  amares.  Nam,  ut  illa 
omittam,  quse  civitate  teste  fecisti,  cum  mecum  in- 
imicitias  communicasti,  cum  me  concionibus  tuis  de- 
fendisti,  cum  quaestor  in  mea  atque  in  publica  causa 
consulum  partes  suscepisti,  cum  tribuno  plebis  quae- 
stor  non  paruisti,  cui  tuus  praesertim  collega  pareret : 
ut  haec  recentia,  quae  meminero  semper,  obliviscar ; 
quae  tua  sollicitudo  de  me  in  armis,  quae  laetitia  in 
reditu  !  quae  cura,  qui  dolor,  cum  ad  te  curae  et  do- 
lores  mei  perferrentur !  Brundisium  denique  te  ad 
me  venturum  fuisse,  nisi  subito  in  Hispaniam  missus 
esses  !  Ut  haec  igitur  omittam,  quae  mihi  tanti  aesti- 
manda  sunt,  quanti  vitam  aestimo  et  salutem  meam  ; 
liber  iste,  quem  mihi  misisti,  quantam  habet  declara- 
tionem  amoris  tui !  primum,  quod  tibi  facetum  vide- 
tur,  quidquid  ego  dixi ;  quod  aliis  fortasse  non  item : 
deinde,  quod  ifia,  sive  faceta  sunt,  sive  secus,  fiant, 
narrante  te,  venustissima.  Quin  etiam,  antequam  ad 
me  veniatur,  risus  omnis  paene  consumitur. 

Quod  si,  in  his  scribendis,  nihil  aliud,  nisi  (quod 
necesse  fuit)  de  uno  me  tamdiu  cogitavisses,  ferreus 
essem,  si  te  non  amarem.  Cum  vero  ea,  quae  scrip- 
tura  persecutus  es,  sine  summo  amore  cogitare  non 
potueris ;  non  possum  existimare,  plus  quemquam  a 
se  ipso,  quam  me  a  te  amari.  Cui  quidem  ego  amori, 
utinam  caeteris  rebus  possem  !  amore  certe  responde- 
bo  ;  quo  tamen  ipso  tibi  conlido  futurum  satis. 

Nunc  ad  epistolam  venio,  cui,  copiose  et  suaviter 
scriptae,  nihil  est  quod  multa  respondeam.  Primum 
enim  ego  illas  Calvo  literas  misi,  non  plus,  quam 
has  quas  nunc  legis,  existimans  exituras.  Aliter 
enim  scribimus,  quod  eos  solos,  quibus  mittimus ; 
aliter,  quod  multos,  lecturos  putamus.  Deinde  inge- 
nium  ejus  melioribus  extuli  laudibus,  quam  tu  id 
vere  potuisse  fieri  putas.   Primum,  quod  ita  judica- 

bam,  acute  movebatur.  Genus  quoddam  sequebatur, 
in  quo,  judicio  lapsus,  quo  valebat,  tamen  asseque- 
batur,  quod  probaret.  Multae  erant  et  reconditae  Ute- 
rae :  vis  non  erat.  Ad  eam  igitur  adhortabar.  In 
excitando  autem  et  in  acuendo,  plurimum  valet,  si 
laudes  eum,  quem  cohortere. 

Habes  de  Calvo  judicium  et  consiliurri  meum  ; 
consilium,  quod  hortandi  causa  laudavi ;  judicium, 
quod  de  ingenio  ejus  valde  existimavi  bene.  Reli- 
quum  est,  tuam  profectionem  amore  prosequar,  red- 
itum  spe  exspectem,  absentem  memoria  colam, 
omne  desiderium  literis  mittendis  accipiendisque  le- 
niam.  Tu,  velim,  tua  in  me  studia  et  officia  mul- 
tum  tecum  recordere :  quae  cum  tibi  liceat,  mihi 
nefas  sit,  oblivisci,  non  modo  virum  bonum  me  exis- 
timabis,  verum  etiam  te  a  me  amari  plurimum  judi- 
cabis.  Vale. 


i,  3 

EPISTOLARUM 

( 1.)  M.T.  C.  ET  CICERO  MEUS,  ET  FR.  ET 
FRATRIS  FIL.  TIRONI  S.  P.  D. 

{Argumcntum.  —  Suum  desiderium  Tironi,  quem 
Patris  aegrotum  reliquerat,  cum  ex  provincia  domum 
iret,  signiflcat.) 


Paulo  facilius  putavi  posse  me  ferre  desiderium 
tui ;  sed  plane  non  fero :  et,  quamquam  magni  ad 
honorem  nostrum  interest,  quam  primum  ad  Urbem 
me  venire,  tamen  peccasse  mihi  videor,  qui  a  te  dis- 
cesserim.  Sed,  quia  tua  voluntas  ea  videbatur  esse, 
ut  prorsus,  nisi  confirmato  corpore,  nolles  navigare, 
approbavi  tuum  consilium  ;  neque  nunc  muto,  si  tu 
in  eadem  es  sententia.  Sin  autem,  postea  quam  ci- 
bum  cepisti,  videris  tibi  posse  me  consequi,  tuum 
consilium  est. 

Marionem  ad  te  eo  misi,  ut  aut  tecum  ad  me  quam 
primum  veniret,  aut,  si  tu  morarere,  statim  ad  me  red- 

iret.  Tu  autem  hoc  tibi  persuade,  si  commodo  va!e- 
tudinis  tuae  fieri  possit,  nihil  me  malb,  quam  te  esse 
mecum ;  si  autem  intelliges  opus  esse,  te  Patris,  con- 
valescendi  causa,  paulum  commorari,  nihil  me  malle, 
quam  te  valere.  Si  statim  navigas,  nos  Leucade  con- 
sequere:  sin  te  confirmare  vis;  et  comites,  et  tem- 
pestates,  et  navem  idoneam,  ut  habeas,  diligenter 
videbis. 

Unum  illud,  mi  Tiro,  videto,  si  me  amas,  ne  te 
Marionis  adventus  et  hae  literae  moveant.  Quod  va- 
letudini  tuae  maxime  conducet,  si  feceris,  maxime 
obtemperaris  voluntati  meae.  Hasc  pro  tuo  ingenio 
considera.  Nos  ita  te  desideramus,  ut  amemus : 
amor,  ut  valentem  videamus,  hortatur  :  desiderium, 
ut  quam  primum.  Illud  igitur  potius.  Cura  ergo  po- 
tissimum  ut  valeas  :  de  tuis  innumerabilibus  in  me 
officiis  erit  hoc  gratissimum.  III  Nonas  Novembres. 


(2.)  TULLIUS  TIRONISUO  S.P.D. 

(Argumcntum.  —  Sollicitudinem  suam  significat, 
suumque  ad  Alyziam  accessum :  valetudinem  ut 
curet,  rogat.) 

Non  queo  ad  te,  nec  lubet,  scribere,  quo  animo 
sim  aflfectus :  tantum  scribo,  et  tibi  et  mihi  maximae 
voluptati  fore,  si  te  firmum  quam  primum  videro. 
Tertio  die  abs  te  ad  Alyziam  accesseramus.  ls  locus 
est  citra  Leucadem  stadia  CXX.  Leucade  aut  te  ip- 
sum,  aut  tuas  literas  a  Marione  putabam  me  accep- 
turum.  Quantum  me  diligis,  tantum  fac  ut  valeas, 
vel  quantum  te  a  me  scis  diligi.  Nonis  Novembr. 
Alyzia. 

(3.)    TULLIUS  ET  CICERO  TIRONI  SUO 
S.D.  ET  Q.  PATER,  ET  Q.  FILIUS. 

(Argumentum.  —  Rogat,  ut  omni  cura.  valetudini 
serviat.) 


Nos  apud  Alyziam,  ex  quo  loco  tibi  literas  ante 
dederamus,  unum  diem  commorati  sumus,  quod 
Quintus  nos  consecutus  non  erat.  Is  dies  fuit  Nonae 
Novembres.  Inde  ante  lucem  proficiscentes,  ante 
diem  VIII  Idus  Novembres  has  literas  dedimus. 
Tu,  si  nos  omnes  amas,  et  praecipue  me,  magistrum 
tuum,  confirma  te.  Ego  valde  suspenso  animo  ex- 
specto,  primum  te  scilicet,  deinde  Marionem  cum 
tuis  literis.  Omnes  cupimus,  ego  in  primis,  quam 
primum  te  videre ;  sed,  mi  Tiro,  valentem.  Quare, 
nihil  properaris  :  satis  [quotidie]  videro,  si  valebis. 
Utilitatibus  tuis  possum  carere  :  te  valere,  tua  causa. 
primum  volo,  tum  mea,  mi  Tiro.  Vale. 


( 4.)  M.  T.  C.  ET  Q.  FR.  ET  Q.  FIL. 
TIRONI  S. 

(Argumcrttictn Tota  cohortatio  est  ad  curan- 

dam  valetudinem.) 


Varie  sum  afFectus  tuis  literis ;  valde  priore  pagi- 
na  perturbatus,  paulum  altera  recreatus.  Quare  nunc 
quidem  non  dubito,  quin,  quoad  plane  valeas,  te  nc- 
que  navigationi  neque  vias  committas.  Satis  te  ma- 
ture  videro,  si  plane  confirmatum  videro.  Dc  medi- 
co  et  tu  bene  existimari  scribis,  et  ego  sic  audio  :  sed 
plane  curationes  ejus  non  probo.  Jus  enim  dandum 
tibi  non  fuit,  cum  xaxocrro/zayo?  esses :  sed  tamen  et 
ad  illum  scripsi  accurate,  et  ad  Lysonem. 

Ad  Curium  vero,  suavissimum  hominem,  ct  sum- 

mi  officii,  summaeque  humanitatis,  multa  scripsi ;  in 
his  etiam,  ut,  si  tibi  videretur,  te  ad  se  transferret. 
Lyso  enim  noster,  vereor,  ne  negligentior  sit ;  pri- 
mum,  quia  omnes  Graeci ;  deinde,  quod,  cum  a  me 
literas  accepisset,  mihi  nullas  remisit.  Sed  eum  tu 
laudas :  tu  igitur,  quid  faciendum  sit,  judicabis.  11- 
lud,  mi  Tiro,  te  rogo,  sumtu  ne  parcas  ulla  in  re, 
quod  ad  valetudinem  opus  sit.  Scripsi  ad  Curium, 
quod  dixisses,  daret.  Medico  [_ipsi]  puto  aliquid 
dandum  esse,  quo  sit  studiosior. 

Innumerabilia  tua  sunt  in  me  officia,  domestica, 
forensia,  urbana,  provincialia ;  in  re  privata,  in  pu- 
blica,  in  stuuiis,  in  literis  nostris.  Omnia  viceris,  si, 
ut  spero,  te  validum  videro.  Ego  puto  te  bellissime, 
si  recte  erit,  cum  quaestore  Mescinio  decursurum. 
Noninhumanus  est;  teque,  utmihivisus  est,  diligit. 
Et,  cum  valetudini  tuae  diligentissime  consulueris, 
tum,  mi  Tiro,  consulito  navigationi.  Nulla  in  re  jam 
te  festinare  volo :  nihil  laboro,  nisi  ut  salvus  sis. 

Sichabeto,  mi  Tiro,  neminem  esse,  qui  me  amet, 
quin  idem  te  amet :  et,  cum  tua  et  mea  maxime  in- 
terest  te  valere,  tum  multis  est  curae.  Adhuc,  dum 
mihi  nullo  loco  deesse  vis,  nunquam  te  confirmare 
potuisti.  Nunc  te  nihil  impedit :  omnia  depone ;  cor- 
pori  servi.  Quantam  diligentiam  in  valetudinem  tuam 
contuleris,  tanti  me  fieri  judicabo.  Vale,  mi  Tiro, 
vale,  vale,  et  salve.  Lepta  tibi  salutem  dicit,  et  om- 
nes.  Vale.  VII  Idus  Novembr.  Leucade. 


(5.)     TULLIUS,     ET    CICERO,    ET  Q.  Q. 
TIRONI  HUMANISS.  ET  OKT.  S.  P.  D. 

(Argumcntum.  —  Rogant  Tironem,  ut  valetudi- 
nem  curet.) 

Vide,  quanta  sit  in  te  suavitas.  Duas  horas  Thy- 
rei  fuimus.    Xenomenes  hospes  tam  te  diligit,  quam 

si  vixerit  tecum.  Is  omnia  pollicitus  est,  quae  tibi  es- 
sent  opus.  Facturum  puto.  Mihi  placebat,  si  lirmior 
esses,  ut  te  Leucadem  deportaret,  ut  ibi  te  plane  con- 
firmares.  Videbis,  quid  Curio,  quid  Lysoni,  quid 
medico,  placeat.  Volebam  ad  te  Marionem  remittere, 
quem,  cum  meliuscule  tibi  esset,  ad  me  mitteres  : 
sed  cogitavi,  unas  literas  Marionem  afferre  posse, 
me  autem  crebras  exspectare.  Poteris  igitur,  et  fa- 
cies,  si  me  diligis,  ut  quotidie  sit  Acastus  in  portu. 
Multi  erunt,  quibus  recte  literas  dare  possis,  qui  ad 
me  libenter  perferant.  Equidem  Patras  euntem  nc- 
minem  praetermittam. 

Ego  omnem  spem  tui  diligenter  curandi  in  Curio 
habeo.  Nihil  potest  illo  lieri  humanius,  nihil  nostri 
amantius.  Ei  te  totum  trade.  Malo  te  paulo  post 
valentem,  quam  statim  imbecillum,  videre.  Cura 
igitur  nihil  aliud,  nisi  ut  tu  valeas :  caetera  ego  cura- 
bo.  Etiam  atque  etiam  vale.  Leucade  proficiscens, 
VII  Idus  Novembr. 


(G.)    M.  TULLIUS    CIC.    PATER  ET   FIL. 
ET  Q.  Q.  TiRONI  S.D. 

(Argumentum Rogat,  ne  quid  omittat,  quod 

ad  recuperandam  valetudinem  spectet.) 

Tertiam  ad  te  hanc  epistolam  scripsi  eodem  die, 
magis  instituti  mei  tenendi  causa,  quia  nactus  eram 
cui  darem,  quam,  quo  haberem,  quod  scriberem. 
Igitur  illa :  quantum  me  diligis,  tantum  adhibe  iii 
te  diligentia?.  Ad  tua  innumerabilia  in  me  oflicia  ad- 
de  hoc,  quod  mihi  erit  gratissimum  omnium :  cum 
valetudinis  rationem  (ut  spero)  habueris,  habeto 
etiam  navigationis.  In  Italiam  euntibus  omnibus  ad 
me  literas  dabis,  ut  ego  euntem  Patras  neminem 
praetermitto.    Cura,  cura  te,  mi  Tiro.  Quando  non 

contigit,  ut  simul  navigares,  nihil  est,  quod  festines : 
nec  quidquam  cures,  nisi  ut  valeas.  Etiam  atque 
etiam  vale.  VII  Idus  Novembr.  Actio,  vesperi. 

(7.)  M.T.  C.  TIRONI  S.  P.D. 

(Argumentum.  — -  Adversis  ventis  se  teneri  scribit ; 
ut  valetudinem  curet,  nec  nisi  confirmatus  naviget, 
hortatur.) 

Septimum  jam  diem  Corcyrae  tenebamur ;  Quin- 
tus  autem  pater  et  filius  Buthroti.  Solliciti  eramus 
de  tua  valetudine  mirum  in  modum :  nec  miraba- 
mur,  nihil  a  te  literarum.  Iis  enim  ventis  istinc  navi- 
gatur,  qui  si  essent,  nos  Corcyras  non  sederemus. 
Cura  igitur  te,  et  confirma :  et,  cum  commode,  et 
per  valetudinem  et  per  anni  tempus,  navigare  pote- 
ris,  ad  nos,  amantissimos  tui,  veni.  Nemo  nos  amat, 
qui  te  non  diligat.  Carus  omnibus  exspectatusque 
venies.  Cura  ut  valeas,  etiam  atque  etiam,  Tiro  nos- 
ter.  Vale.  XV  Calend.  Novembr.  Corcyra. 


(  8.)  Q.  C.  TIRONI  S. 

(Argumentum.  —  Q.  Cicero,   quantae  sibi  Tiro- 
nis  valetudo  curae  sit,  amantissimis  verbis  ostendit.) 


Magnae  nobis  est  sollicitudini  valetudo  tua.  Nam, 
tametsi,  qui  veniunt,  uxivbvva.  y.ev9  -^poviojTepot  8s  nun- 
tiant,  tamen  in  magna  consolatione  ingens  inest  sol- 
licitudo,  si  diutius  a  nobis  abfuturus  est  is,  cujus 
usum  et  suavitatem  desiderando  sentimus.  Attamen, 
quamquam  videre  te  tota  cogitatione  cupio,  tamen 
te  penitus  rogo,  ne  te  tam  longae  navigationi  et  viae 
per  hiemem,  nisi  bene  firmum,  committas ;  neve 
navigcs,  nisi  explorate.  Vix  in  ipsis  tectis  et  oppidis 

frigus  infirma  valetudine  vitatur  ;  nedum  in  mari  et 
via  sit  facile  abesse  ab  injuria  temporis. 

Vvyog  Se  Xs7tt(}>  yj)<x)Ti  7roKejuiooTaTOv^ 

inquit  Euripides.  Cui  tu  quantum  credas,  nescio. 
Ego  certe  singulos  ejus  versus,  singula  ejus  testimo- 
nia  puto.  Effice,  si  me  diligis,  ut  valeas,  et  ut  ad  nos 
firmus  ac  valens  quani  primum  venias.  Ama  nos,  et 
vale.  Q.  F.  tibi  salutem  dicit. 


(9.)   M.T.  ET  C.  ET  Q.  TIRONI  S.P.D. 

(Argumentum.  —  Navigationis  descriptio,  et   ad 
curandam  valetudinem  plenior  cohortatio.) 


Nos  a  te  (ut  scis)  discessimus  a.  d.  IV  Non. 
Novembres.  Leucadem  venimus  a.  d.  VIII  Idus 
Novembres ;  a.  d.  VII  Actium.  Ibi,  propter  tem- 
pestatem,  ad  VI  Idus  morati  sumus.  Inde  a.  d.  quin- 
tum  Idus  Corcyram  bellissime  navigavimus.  Corcy- 
raa  fuimus  usque  ad  XVI  Calend.  Decembr.  tem- 
pestatibus  retenti.  A.  d.  XVCalend.  Decembr.  a  por- 
tu  Corcyraeorum  ad  Cassiopen  stadia  CXX  proces- 
simus.  Ibi  retenti  ventis  sumus  usque  ad  IX  Calen- 
das.  Interea,  qui  cupide  profecti  sunt,  multi  naufra- 
gia  fecerunt. 

Nos  eo  die  ccenati  solvimus.  Inde,  Austro  lenissi- 
mo,  ccelo  sereno,  nocte  illa  et  die  postero  in  Italiam 
ad  Hydruntem  ludibundi  pervenimus:  eodemque 
vento  postridie  (id  erat  a.  d.  VII  Calend.  Decembr.) 
hora  quarta  Brundisium  venimus :  eodemque  tem- 
pore  simul  nobiscum  in  oppidum  introiit  Terentia ; 
quae  te  facit  plurimi. 

A.d.  V  Cal.Decembr.  servus  Cn.  Plancii  Brundisii 
tandem  aliquando  mihi  a  te  exspectatissimas  literas 
reddidit,  datas  Idibus  Novembr.  quae  me  molestia 
valde  levarunt:  utinam    omnino   liberassent!    Sed 


AD  DIVERSOS.  Lm.  XVI.  10.       121 

tamen  Asclapo  medicus  plane  confirmat,  propediem 
te  valentem  fore.  Nunc  quid  ego  te  horter,  ut  om- 
nem  diligentiam  adhibeas  ad  convalescendum  ?  Tuam 
prudentiam,  temperantiam,  amorem  erga  me,  novi. 
Scio  te  omnia  facturum,  ut  nobiscum  quam  primum 
sis.  Sed  tamen  ita  velim,  ut  ne  quid  properes.  Sym- 
phoniam  Lysonis  velim  vitasses,  ne  in  quartam  heb- 
domada  incideres.  Sed,  cum  pudori  tuo  maluisti  cb- 
sequi,  quam  valetudini,  reliqua  cura. 

Curio  misi,  ut  medico  honos  haberetur,  et  tibi  da- 
ret,  quod  opus  esset :  me,  cui  jussisset,  curaturum. 
Equum  et  mulum  Brundisii  tibi  reliqui. 

Romae,  verecr,  ne  ex  Cal.  Jan.  magni  tumultus 
sint.  Nos  agemus  omnia  mcdice.  Reliquum  est,  ut 
te  hoc  rogem,  et  a  te  petam,  ne  temere  naviges.  So- 
lent  nautae  festinare  quaestus  sui  causii.  Cautus  sis, 
mi  Tiro.  Mare  magnum  et  difficile  tibi  restat.  Si 
poteris,  cum  Mescinio ;  caute  is  solet  navigare :  si 
minus,  cum  honesto  aliquo  homine,  cujus  auctoritate 
navicularius  moveatur.  In  hoc  omnem  diligentiam  si 
adhibueris,  teque  nobis  incolumem  pracstiteris,  omnia 
a  te  habebo.  Etiam  atque  etiam,  noster  Tiro,  vale. 
Medico,  Curio,  Lysoni,  de  te  scripsi  diligentissime. 
Vale,  salve. 


(10.)  M.T.C.  TIRONI  S.P.D. 

(Argurnentum.  —  Tironem  ad  se  venire  cupit ; 
sed  viam  timet,  ne  valetudini  noceat.  Ejus  operam  in 
studiis  laudat  et  exigit.) 


Ego  vero  cupio  te  ad  me  venire :  sed  viam  timeo. 
Gravissime  aegrotasti :  inedia,  et  purgationibus,  et 
vi  ipsius  morbi,  consumtus  es.  Graves  solent  offen- 
siones  esse  ex  gravibus  morbis,  si  qua  culpa  commissa 
est.  Jam  ad  id  biduum,  quod  fueris  in  via,  dum  in 
Cumanum  venis,  accedent  continuo  ad  reditum  dies 

(Epist.)  VOL.  II.  m 

quinque.    Ego  in  Formiano  a.  d.  III  Calend.  esse 
volo.  Ibi  te  ut  firmum  offendam,  mi  Tiro,  effice. 

Literulae  meae,  sive  nostrae,  tui  desiderio  oblangue- 
runt.  Hac  tamen  epistola,  quam  Acastus  attulit, 
oculos  paulum  sustulerunt.  Pompeius  erat  apud  me, 
cum  hasc  scribebam,  hilare  et  libenter.  Ei  capienti 
audire  nostra,  dixi,  sine  te  omnia  mea  muta  esse. 
Tu  Musis  nostris  para  ut  operas  reddas.  Nostra  ad 
diem  dictam  fient.  Docui  enim  te,  fides  sT-jfj.iv  quod 
haberet.  Fac  plane  ut  valeas.  Nos  [ad  summum.] 
Vale.  XIV  Cal. 


(11.)  M.T.  ET  C.  TERENTIAETTULLIA, 
Q.  FRATER  ET  Q.  F.  TIRONI  S.  P.  D. 

(Argumcntum.  —  Rogat,  ut  valetudinis  unice  ra- 
tionem  habeat.  De  suo  ad  Urbem  adventu,  de  tur- 
bato  statu  reip.  et  de  triumpho  ac  Campana  praefec- 
tura,  significat.) 


Etsi  opportunitatem  operae  tuae  omnibus  locis  de- 
sidero,  tamen  non  tam  mea  quam  tua  causa  doleo, 
te  non  valere.  Sed,  cum  in  quartanam  conversa  vis 
est  morbi,  (sic  enim  scribit  Curius)  spero,  te,  dili- 
gentia  adhibita,  etiam  firmiorem  fore.  Modo  fac, 
(id,  quod  humanitatis  tuae  est)  ne  quid  aliud  cures 
hoc  tempore,  nisi  ut  quam  commodissime  convales- 
cas.  Non  ignoro,  quantum  ex  desiderio  labores :  sed 
erunt  omnia  facilia,  si  valebis.  Festinare  te  nolo,  ne 
nauseae  molestiam  suscipias  aeger,  et  periculose  hieme 
naviges. 

Ego  ad  Urbem  accessi  pridie  Nonas  Januarias. 
Obviam  mihi  sic  est  proditum,  ut  nihil  potuerit  fieri 
ornatius.  Sed  incidi  in  ipsam  flammam  civilis  discor- 
diae,  vel  potius  belli :  cui  cum  cuperem  mederi,  et 
(ut  arbitror)  possem ;  cupiditates  certorum  homi- 
num  (nam  ex  utraque  parte  sunt,  qui  pugnare  cupi- 

ant)  impedimento  mihi  fuerunt  omnino:  et  ip.se 
Caesar,  amicus  noster,  minaces  ad  senatum  et  acer- 
bas  literas  miserat;  et  erat  adhuc  impudens,  qui 
exercitum  et  provinciam  invito  senatu  teneret:  et 
Curio  meus  illum  incitabat.  Antonius  quidem  noster, 
et  Q.  Cassius,  nulla  vi  expulsi,  ad  Ctesarem  cum  Cu- 
rione  profecti  erant. 

Posteaquam  senatus  consulibus,  praetoribus,  tribu- 
nis  plebis,  et  nobis  qui  proconsules  sumus,  negotium 
dederat,  ut  curaremus,  ne  quid  respublica  detrimenti 
caperet ;  nunquam  majore  in  periculo  civitas  fuit : 
nunquam  improbi  cives  habuerunt  paratiorem  du- 
cem.  Omnino  ex  hac  quoque  parte  diligentissime 
comparatur.  Id  fit  auctoritate  et  studio  Pompeii  nos- 
tri,  qui  Caesarem  sero  ccepit  timere. 

Nobis,  inter  has  turbas,  senatus  tamen  frequens 
flagitavit  triumphum  :  sed  Lentulus  consul,  quoma- 
jus  suum  beneficium  faceret,  simul  atque  expedisset 
quae  essent  necessaria  de  re  publica,  dixit  se  relatu- 
rum.  Nos  agimus  nihil  cupide;  eoque  est  nostra 
pluris  auctoritas.  Italiae  regiones  descriptae  sunt, 
quam  quisque  partem  tueretur.  Nos  Capuam  sum- 
simus.  Haec  te  scire  volui.  Tu  etiam  atque  etiam 
cura  ut  valeas ;  literasque  ad  me  mittas,  quoties- 
cumque  habebis,  cui  des.  Etiam  atque  etiam  valc. 
D.  pridie  Idus  Jan. 


(  12.)  M.  T.  C.  TIRONI  SUO  S.  P.  D. 

(Argumentum. — Deplorat  statum  reipublica? : 
initia  belli  civilis  exponit:  Tironem,  ut  valetudinis 
rationem  rediturus  habeat,  admonet.) 

Quo  in  discrimine  versetur  salus  mea  et  bonorum 
omnium  atque  universae  reipublicae,  ex  eo  scire  po- 
tes,  quod  domos  nostras,  et  patriam  ipsam  vcl  diri- 
piendam  vel  inflammandam,  reliquimus.  In  eum  lo- 

cum  res  deducta  est,  ut,  nisi  qui  Deus  vel  casus  ali- 
quis  subvenerit,  salvi  esse  nequeamus.  Equidem  ut 
veni  ad  Urbem,  non  destiti  omnia  et  sentire  et  di- 
cere  et  facere,  quae  ad  concordiam  pertinerent ;  sed 
mirus  invaserat  furor  non  solum  improbis,  sed  etiam 
his  qui  boni  habentur,  ut  pugnare  cuperent,  me  cla- 
mante,  nihil  esse  bello  civili  miserius. 

Itaque,  cum  Ca?sar  amentia.  quadam  raperetur,  et, 
oblitus  nominis  atque  honorum  suorum,  Ariminum, 
Pisaurum,  Anconam,  Arretium  occupavisset,  Ur« 
bem  reliquimus ;  quam  sapienter,  aut  quam  fortiter, 
nihil  attinet  disputare. 

Quo  quidem  in  casu  simus,  vides.  Feruntur  om- 
nino  conditiones  ab  illo,  ut  Pompeius  eat  in  Hispa- 
niam  ;  delectus,  qui  sunt  habiti,  et  praesidia  nostra, 
dimittantur ;  se  ulteriorem  Galliam  Domitio,  citeri- 
orem  Considio  Noniano  (his  enim  obtigerunt)  tradi- 
turum  ;  ad  consulatfis  petitionem  se  venturum  ;  ne- 
que  se  jam  velle,  absente  se,  rationem  haberi  sui ; 
se  prrcsentem  trinum  nundinum  petiturum. 

Accepimus  conditiones ;  sed  ita,  ut  removeat  prae- 
sidia  ex  his  locis  quae  occupavit,  ut,  sine  metu,  de 
iis  ip  jis  conditionibus  Romaa  senatus  haberi  possit. 
Id  ille  si  fecerit,  spes  est  pacis,  non  honestae :  leges 
enim  imponuntur.  Sed  quidvis  est  melius,  quam  sic 
esse,  ut  sumus.  Sin  autem  ille  suis  conditionibus 
stare  noluerit,  bellum  paratum  est;  ejusmodi  tamen, 
quod  sustinere  ille  non  possit,  praesertim  cum  a  suis 
conditionibus  ipse  fugerit :  tantummodo  ut  eum  in- 
tercludamus,  ne  ad  Urbem  possit  accedere  ;  quod 
sperabamus  fieri  posse.  Delectus  enim  magnos  habe- 
bamus  :  putabamusque  illum  metuere,  si  ad  Urbem 
ire  ccepisset,  ne  (xallias  amitteret ;  quas  ambas  habet 
inimicissimas,  praeter  Transpadanos :  ex  Hispania- 
que  sex  legiones,  et  magna  auxilia,  Afranio  et  Pe- 
treio  ducibus,  habet  a  tergo.  Videtur,  si  insaniet, 
posse  opprimi,  modo  ut  Urbe  salva.  IVIaximam  au- 
tem  plagam  accepit,  quod  is,  qui  summam  auctori- 

tatem  in  illius  exercitu  habebat,  T.  Labienus,  socius 
sceleris  esse  noluit :  reliquit  illum,  et  nobiscum  est : 
multique  idem  facturi  esse  dicuntur. 

Ego  adhuc  orae  maritimae  praasum  a  Formiis. 
Nullum  majus  negotium  suscipere  volui,  quo  plus 
apud  illum  meae  literae  cohortationesque  ad  pacem 
valerent.  Sin  autem  erit  bellum,  video  me  castris  et 
certis  legionibus  praefuturum.  Habeo  etiam  illam 
molestiam,  quod  Dolabella  noster  apud  Caesarem 
est. 

Haec  tibi  nota  esse  volui :  quae  cave  ne  te  pertur- 
bent,  et  impediant  valetudinem  tuam.  Ego  A.  Var- 
roni  (quem  cum  amantissimum  mei  cognovi,  tum 
etiam  valde  tui  studiosum)  diligentissime  te  commen- 
davi,  ut  et  valetudinis  tuae  rationem  haberet  et  naviga- 
tionis,  et  totum  te  susciperet  ac  tueretur :  quem  om- 
nia  facturum  confido :  recepit  enim,  et  mecum  locu- 
tus  est  suavissime. 

Tu,  cum  eo  tempore  mecum  esse  non  potuisti,  quo 
ego  maxime  operam  et  fidelitatem  desideravi  tuam, 
cave  festines,  aut  committas,  ut  aut  seger  aut  hieme 
naviges.  Nunquam  sero  te  venisse  putabo,  si  salvus 
veneris.  Adhuc  neminem  videram,  qui  te  postea  vi- 
disset,  quam  M.  Volusius,  a  quo  tuas  literas  accepi : 
quod  non  mirabar  :  neque  enim  meas  puto  ad  te  li- 
teras  tanta  hieme  perferri.  Sed  da  operam  ut  valeas  : 
et,  si  valebis,  cum  recte  navigari  poterit,  tum  na- 
viges.  Cicero  meus  in  Formiano  erat ;  Terentia  et 
Tullia  Romae .  Cura  ut  valeas.  IV  Calendas  Febr. 
Capua. 


( 13.)  M.  T.  C.  TIRONI  S.  P.  O. 

{Argumcntum. —  Cohortatio  ad  valetudinem  cu~ 
randam.) 


m  3 

Omnia  a  te  data  mihi  putabo,  si  te  valentem  vide- 
ro.  Summa  cura,  exspectabam  adventum  Menandri, 
quem  ad  te  miseram.  Cura,  si  me  diligis,  ut  valeas : 
et,  cum  te  bene  confirmaris,  ad  nos  venias.  Vale.  IV 
Idus  April. 


(14.)  M.T.  C.  TIRONI  S.P.D. 

(Argumcntum.  —  Sollicitudinem  suam,  sogrotan- 
te  Tirone,  significat ;  et,  valetudinem  ut  curet,  hor- 
tatur.) 


Andricus  postridie  ad  me  venit,  quam  exspecta- 
ram.  Itaque  habui  noctem  plenam  timoris  ac  mise- 
riae.  Tuis  literis  nihilo  sum  factus  certior,  quomodo 
te  haberes  :  sed  tamen  sum  recreatus.  Ego  omni  de- 
lectationeliterisqueomnibus  careo;  quas,  ante  quam 
te  videro,  attingere  non  possum.  Medico,  mercedis 
quantum  poscet,  promitti  jubeto.  Id  scripsi  ad  Um- 
mium.  Audio  te  animo  angi,  et  medicum  dicere,  ex 
eo  te  laborare.  Si  me  diligis,  excita  ex  somno  tuas 
literas,  humanitatemque,  propter  quam  mihi  es  ca- 
rissimus.  Nunc  opus  est  te  animo  valere,  ut  corpore 
possis.  Id  cum  tua,  tum  mea  causa  facias,  a  te  peto. 
Acastum  retine,  quo  commodius  tibi  ministretur. 
Conserva  te  mihi.  Dies  promissorum  adest ;  quem 
etiam  repraesentabo,  si  adveneris.  Etiam  atque  etiam 
vale.  IV  Idus,  hora  VI. 


(  15.)  M.  T.  C.  TIRONI  S.P.  D. 

(Argumentum Suam  de  Tironis  valetudine  sol- 

licitudinem  significat.) 


yEgypta  ad  me  venit  pridic  Idus  Apriles.  Is  etsi 
mihi  nuntiavit,  te  plane  febri  carere,  et  bcllehabere; 

tamen,  quod  negavit  te  pctuisse  ad  me  scribere,  cu- 
ram  mihi  attulit,  et  eo  magis,  quod  Hermia,  quem 
eodem  die  venire  oportuerat,  non  venerat.  Incredi- 
bili  sum  sollicitudine  de  tua  valetudine ;  qua  si  me 
liberaris,  ego  te  omni  cura  liberabo. 

Plura  scriberem,  si  jam  putarem,  libenter  te  le- 
gere  posse.  Ingenium  tuum,  quod  ego  maximi  facio, 
confer  ad  te  mihi  tibique  conservandum.  Cura  te 
etiam  atque  etiam  diligenter.  Vale. 

Scripta  jam  epistola,  Hermia  venit.  Accepi  tuam 
epistolam,  vacillantibus  literulis:  nec  mirum,  tam 
gravi  morbo.  Ego  ad  te  JEgyptam  misi,  quod  nec 
inhumanus  est,  et  te  visus  est  mihi  diligere,  ut  is 
tccum  esset ;  et  cum  eo  coquum,  quo  utere.  Vale. 


( 16.)    QUINTUS  CICERO    M.  CICERONI, 
FRATRI,  S.P.D. 

{Argumcntum. —  Quintus  fratri  de  Tirone  ma« 
riumisso  et  gratias  agit  et  gratulatur.) 


De  Tirone,  mi  Marce,  ita  te,  meumque  Cicero- 
nem,  et  mpam  Tulliolam,  tuumque  filium  videam, 
ut  mihi  gratissimum  fecisti,  cum  eum,  indignum  illa 
fertuna,  nobis  amicum  quam  servum  esse  maluisti. 
Mihi  crede,  tuis  et  illius  literis  perlectis,  exsilui  gau- 
dio ;  et  tibi  et  ago  gratias  et  gratulor.  Si  enim  mihi 
Statii  fidelitas  est  tantae  voluptati ;  quanti  esse  m 
isto  haec  eadem  bona  debent,  additis  literis,  sermoni- 
bus,  humanitate,  quse  sunt  his  ipsis  commodis  poti- 
ora  ?  Amo  te  omnibus  equidem  maximis  de  causis, 
verum  etiam  propter  hanc,  vel  quod  mihi  sic,  ut 
debuisti,  nuntiasti.  Te  totum  in  literis  vidi.  Sabini 
pueris  et  promisi  omnia,  et  faciam.  Vale. 


128        AD  DlVERSOS.  Lib.  XVI.  18. 

(17.)  M.T.  C.  TIRONI  S.  P.  D. 

(Argumenium.  —  Tironem  modeste  reprehendit, 
quod  adverbio  "  Fideliter"  non  recte  usus  fuerat : 
et,  ut  valetudini  serviat,  admonet.) 


Video,  quid  agas.  Tuas  quoque  epistolas  vis  re- 
ferri  in  volumina.  Sed  heus,  tu,  qui  xai/wv  esse  meo- 
rum  scriptorum  soles,  unde  illud  tam  axypov,  "  va- 
letudini  hdeliter  inserviendo  ?"  Unde  in  istum  locum 
"  fideliter"  venit  ?  cui  verbo  domicilium  est  propri- 
um  in  officio  ;  migrationes  in  alienum  multae.  Nam 
et  doctrina,  et  domus,  et  ars,  et  ager  etiam,  fidelis 
dici  potest ;  ut  sit  (quomodo  Theophrasto  placet)  ve- 
recunda  tralatio.  Sed  hasc  coram.  Demetrius  venit 
adme:  quo  quidem  comitatu  aQwuiXYio-a:  satis  scis. 
Tu  eum  videlicet  non  potuisti  videre  :  cras  aderit : 
videbis  igitur :  nam  ego  hinc  perendie  mane  cogito. 
Valetudo  tua  me  valde  sollicitat :  sed  inservi,  et  fac 
omnia  :  tum  te  mecum  esse,  tum  mihi  cumulatissime 
satisfacere,  putato.  Cuspio  quod  operam  dedisti,  mihi 
gratum  est.  Valde  enim  ejus  causa  volo.  Vale. 


(  18.)  TULLIUS  TIRONI  S.  P.  D. 

(Argumcntum Liberto  Tironi  respondet,  pa- 

troni  nomina,  ne  invidiam  ferant,  deprecanti.  De 
valetudine  gratulatur,  cui  ut  indulgcat,  monet  Ad- 
miscet  alia.) 


Quid  igitur  ?  non  sic  oportet  ?  Equidem  censed 
sic:  addendum  etiam,  usuo."  Sed,  si  placet,  invidia 
vitetur;  quam  quidem  ego  saepe  contemsi.  Tibi 
Zixy<)pr\atv  gaudeo  profuisse.  Si  vero  etiam  Tuscula- 
num,  Dii  boni !  quanto  mihi  illud  erit  amabilius  l 
Sed,  si  mc  amas  (quod  quidem  aut  facis,  aut  per- 

b^lle  simulas;  quod  tamen  in  modum  procedit),  sed 
ut  est,  indulge  valetudini  tuae :  cui  quidem  tu  ad- 
huc,  dum  mihi  deservis,  servisti  non  satis.  Ea 
quid  postulet,  non  ignoras :  7te\J//v,  axoirtav,  Trzpi-ncLi  ov 
crviuusTpov,  rep-^/tv,  suKvaiav  xoiXtag.  Fac  bellus  rever- 
tare :  non  modo  te,  sed  etiam  Tusculanum  ncstrum, 
plus  amem. 

Parhedrum  excita,  ut  hortum  ipse  conducat :  sic 
olitorem  ipsum  commovebis.  Helico  nequissimus 
HS  CI3  dabat,  nullo  aprico  horto,  nullo  emissario, 
nulla  maceria,  nulla  casa.  Iste  nos  tanta  impensa 
derideat?  Calface  hominem,  ut  ego  M.  Othonem. 
ltaque  abutor  coronis.  De  Crabra  quid  agatur,  etsi 
nunc  quidem  etiam  nimium  est  aquas,  tamen  veliin 
scire. 

Horologium  mittam,  et  libros,  si  erit  sudum.  Sed 
tu  nullosne  tecum  libellos  ?  an  pangis  aliquid  So- 
phocleum  ?  Fac  opus  appareat.  A.  Ligurius,  Caasa- 
ris  familiaris,  mortuus  est,  bonus  homo,  et  nobis  ami- 
cus.  Te  quando  exspectemus,  fac  ut  sciam.  Cura  te 
diligenter.  Vale. 


(19.)  M.  T.  C.  TIRONI  S.  P.  D. 

(Argumentum.  —  De  literis,   de   Demetrio,   de 
Aufidiano  nomine.) 


Exspecto  tuas  literas  de  multis  rebus ;  te  ipsum 
multo  magis.  Demetrium  redde  nostrum,  et  aliud, 
si  quid  potest,  boni.  De  Aufidiano  nomine  nihil  te 
hortor :  scio  tibi  curae  esse :  sed  confice.  Et,  si  ob 
eam  rem  moraris,  accipio  causam :  si  id  te  non  te- 
net,  advola.  Literas  tuas  valde  exspecto.  Vale. 

( 20.)  M.  T.  C.  TIRONI  S.  P.  D. 

(Argumentum. —  De  cura  valetudinis,  et  com- 
ponendis  libris :  de  olitore,  de  spectaculo  Calenda- 
rum.) 


Sollicitat  (ita  vivam)  me  tua,  mi  Tiro,  valetudo  : 
sed  confldo,  si  diligentiam,  quam  instituisti,  adhibiu 
eris,  cito  te  firmum  fore.  Libros  compone;  indicem, 
cum  Metrodoro  lubebit,  quando  ejus  arbitratu  viven- 
dum  est.  Cum  olitore,  ut  videtur.  Tu  potes  Calendis 
spectare  gladiatores,  postridie  redire :  et  ita  censeo. 
Verum,  ut  videbitur.  Cura  te,  si  me  amas,  diligen- 
ter.  Vale. 


(21.)   C.  FILIUS   TIRONI   SUO    DULCISS. 
S.  P.  D. 

(Argumentum. —  Suum  virtutis  amorem  studi- 
umque  Cicero  filius  significat :  de  prasdio  emto  gra- 
tulatur.  Antonio  et  Dolabella  Coss.  aut  paulo  ante, 
videtur  scripta.) 


Cum  vehementer  tabellarios  exspectarem  quotidie, 
aliquando  venerunt  post  diem  XL  et  VI  quam  a 
vobis  discesserant :  quorum  mihi  fuit  adventus  op- 
tatissimus.  Nam,  cum  maximam  cepissem  laetitiam 
ex  humanissimi  et  carissimi  patris  epistola,  tum  vero 
jucundissimae  tuae  literas  cumulum  mihi  gaudii  attu- 
lerunt.  Itaque  me  jam  non  pcenitebat,  intercapedi- 
nem  scribendi  fecisse  :  sed  potius  laetabar.  Fructum 
enim  magnum  humanitatis  tuae  capiebam  ex  silentio 
mearum  literarum.  Vehementer  igitur  gaudeo,  te 
meam  sine  dubitatione  accepisse  excusationem. 

Gratos  tibi  optatosque  esse,  qui  de  me  rumores  af- 
feruntur,  non  dubito,  mi  dulcissime  Tiro  :  praesta- 
boque,  et  enitar,  ut  in  dics  magis  magisque  ha?c  nas- 

cens  de  me  duplicetur  opinio.  Quare,  quod  polliceris 
te  buccinatorem  fore  existimationis  meae,  firmo  id 
constantique  animo  facias  licet.  Tantum  enim  mihi 
dolorem  cruciatumque  attulerunt  errata  aetatis  meae, 
ut  non  solum  animus  a  factis,  sed  aures  quoque  a 
commemoratione,  abhorreant.  Cujus  te  sollicitudinis 
et  doloris  participem  fuisse,  notum  exploratumque 
est  mihi:  nec  id  mirum.  Narn,  cum  omnia  mea 
causa  velles  mihi  successa;  tum  etiam  tua.  Socium 
enim  te  meorum  commodorum  semper  esse  volui. 
Quod  igitur  tum  ex  me  doluisti,  nunc,  ut  duplicetur 
tuum  ex  me  gaudium,  prasstabo. 

Cratippo  me,  scito,  non  ut  discipulum,  sed  ut  fili- 
um,  esse  conjunctissimum.  Nam  cum  audio  illum 
libenter,  tum  etiam  propriam  ejus  suavitatem  vehe- 
menter  amplector.  Sum  totos  dies  cum  eo,  noctisque 
saepenumero  partem:  exoro  enim,  ut  mecum  quam 
saepissime  ccenet.  Hac  introducta  consuetudine,  saepe 
inscientibus  nobis  et  ccenantibus  obrepit ;  sublataque 
severitate  philosophiae,  humanissime  nobiscum  joca- 
tur.  Quare  da  operam,  ut  hunc  talem,  tam  jucun- 
dum,  tam  excellentem  virum  videas  quam  primum. 
Nam  quid  ego  de  Bruttio  dicam  ?  quem  nullo  tem- 
pore  a  me  patior  discedere :  cujus  cum  frugi  severa- 
que  est  vita,  tum  etiam  jucundissima  convictio.  Non 
est  enim  sejunctus  jocus  a  philologia  et  quotidiana 
cv%riTYicrst.  Huic  egolocum  in  proximo  conduxi ;  et, 
ut  possum,  ex  meis  angustiis  illius  sustento  tenuita- 
tem.  Pra?terea  declamitare  Graece  apud  Cassium  in- 
stitui :  Latine  autem  apud  Bruttium  exerceri  volo. 

Utor  familiaribus  et  quotidianis  convictoribus, 
quos  secum  Mitylenis  Cratippus  adduxit,  homini- 
bus  et  doctis  et  illi  probatissimis.  Multum  etiam 
mecum  est  Epicrates,  princeps  Atheniensium,  et 
Leonides,  et  horum  caeteri  similes.  Ta  pev  ouv  xa0' 
•f]fxa.g  TaSe. 

De  Gorgia  autem  quod  mihi  scribis,  erat  quidem 

ille  in  quotidiana.  declamatione  utilis :  sed  omnia 
postposui,  dummodo  praeceptis  patris  parerem  :  Biv.p- 
prfay  enim  scripserat,  ut  eum  dimitterem  statim. 
Tergiversari  nolui,  ne  mea  nimia  o-ttouSij  suspicionem 
ei  aliquam  importaret.  Deinde  illud  etiam  mihi  suc- 
currebat,  grave  esse,  me  de  judicio  patris  judicare. 
Tuum  tarnen  studium  et  consilium  gratum  accep- 
tumque  est  mihi. 

Excusationem  angustiarum  tui  temporis  accipio : 
scio  enim,  quam  soleas  esse  occupatus.  Emisse  te 
praedium  vehementer  gaudeo :  feliciterque  tibi  rem 
istam  evenire  cupio.  Hoc  loco  me  tibi  gratulari,  noli 
mirari :  eodem  enim  fere  loco,  tu  quoque,  emisse  te, 
fecisti  me  certiorem.  Habes,  ubi  deponendae  tibi  sint 
urbanitates.  Rusticus  Romanus  factus  es.  Quomodo 
ego  mihi  nunc  ante  oculos  tuum  j  ucundissimum  con- 
spectum  propono  ?  videor  enim  videre  ementem  te 
rusticas  res,  cum  villico  loquentem,  in  lacinia  servan- 
tem  ex  mensa  secunda  semina.  Sed,  quod  ad  rem 
pertinet,  me  tum  tibi  defuisse,  aeque  ac  tu,  doleo. 
Sed  noli  dubitare,  mi  Tiro,  quin  te  sublevaturus 
sim,  si  modo  fortuna  me;  praesertim  cum  sciam, 
communem  nobis  emtum  esse  istum  fundum. 

De  mandatis  quod  tibi  curae  fuit,  est  mihi  gratum. 
Sed  peto  a  te,  ut  quam  celerrime  mihi  librarius  mit- 
tatur,  maxime  quidem  Graecus  :  multum  mihi  enim 
eripitur  operae  in  exscribendis  hypomnematis.  Tu, 
velim,  in  primis  cures  ut  valeas,  ut  una.  g-uu^XoXq- 
yeiv  possimus.  Anterum  tibi  commendo.  Vale. 


(  22.)  TULLIUS  TIRONI  S.  P.  D. 

(Argumentum. — Valetudinis  curandae  admonet 
aegrotantem :  librarios  tamen  regere  jubet :  addit  de 
variis.) 


AD  DIVERSOS.  Lib.  XVI.  23.        133 

Spero  ex  tuis  literis,  tibi  melius  esse  :  cupio  certe. 
Cui  quidem  rei  omni  ratione  cura  ut  inservias :  et 
cave  suspiceris,  contra  meam  voluntatem  te  facere, 
quod  non  sis  mecum.  Mecum  es,  si  te  curas.  Quare, 
malo  te  valetudini  tuae  servire,  quam  meis  oculis  et 
auribus.  Etsi  enim  et  audio  te  et  video  libenter,  ta- 
men  hoc  multo  erit,  si  valebis,  jucundius.  Ego  hic 
cesso,  quia  ipse  nihil  scribo :  lego  autem  libentissime. 
Tu  istic,  si  quid  librarii  mea  manu  non  intelligent, 
monstrabis.  Una  omnino  interpositio  difficilior  est, 
quam  ne  ipse  quidem  facile  legere  soleo,  de  quadri- 
mo  Catone. 

De  triclinio  cura,  ut  facis.  Tertia  aderit,  modo  ne 
Publius  rogatus  sit.  Demetrius  iste  nunquam  om- 
nino  Phalereus  fuit :  sed  nunc  plane  BiUenus  est. 
Itaque  te  do  vicarium :  tu  eum  observabis.  Etsi.... 
verumtamen  de  illis  . . .  nosti  caetera.  Sed  tamen,  si 
quem  cum  eo  sermonem  habueris,  scribes  ad  me,  ut 
mihi  nascatur  epistolae  argumentum,  et  ut  tuas  quam 
longissimas  literas  legam.  Cura,  mi  Tiro,  ut  valeas. 
Hoc  mihi  gratius  facere  nihil  potes.  Vale. 


(23.)  TULLIUS  TIRONI  SUO  S.P.D. 

(Argumentum.  —  Hortatur,  ut  professionem  con- 
ficiat :  scribitque  sibi  in  animo  esse  amicitiam  Anto- 
nii  conservare.) 


Tu  vero  confice  professionem,  si  potes  :  etsi  haec 
pecunia  ex  eo  genere  est,  ut  professione  non  egeat. 
Verumtamen  Balbus  ad  me  scripsit,  tanta  se  epi- 
phora  oppressum,  ut  loqui  non  possit,  Antonius  de 
lege  quid  egerit.  Liceat  modo  rusticari.  Ad  Bithy- 
nicum  scripsi.  De  Servilio  tu  videris,  qui  senectutem 
non  contemnis.  Etsi  Atticus  noster,  quia  quondam 
me  commoveri  votvtxotg  intellexit,  idem  semper  pu- 

(Epist.)  vol.  ii,  N 

tat ;  nec  videt,  quibus  praesidiis  philosophiae  septus 
sim  :  et  (hercle),  quod  timidus  ipse  est,  jopu^orroiet. 
Ego  tamen  Antonii  inveteratam  sine  ulla  oflfensione 
amicitiam  retinere  sane  volo ;  scribamque  ad  eum, 
sed  non  ante  quam  te  videro  :  nec  tamen  te  avoco  a 
syngrapha:  yow  y.vr,fXY]g.  Cras  exspecto  Leptam  : 
[etenim]  ad  cujus  rutam  pulegio  mihi  tui  sermonis 
utendum  est.  Vale. 


(24.)  TULLIUS  TIRONI  S.  P.  D. 

(Argumcntum. —  Domesticas  res,  deinde  publi- 
cas,  narrat.) 


Etsi  mane  Harpalum  miseram,  tamen,  cum  ha- 
betfem  cui  recte  darem  literas,  etsi  novi  nihil  erat, 
iisdem  de  rebus  volui  ad  te  saepius  scribere  ;  non  quin 
confiderem  diligentiae  tuae;  sed  rei  me  magnitudo 
movebat.  Mihi  prora  et  puppis  (ut  Graecorum  pro- 
verbium  est)  fuit  a  me  tui  dimittendi,  ut  rationes 
nostras  explicares.  Ofillio  et  Aurelio  utique  satis  fiat. 
A  Flamma.,  si  non  potes  omne,  partem  aliquam  ve- 
lim  extorqueas ;  in  primisque,  ut  expedita  sit  pensio 
Calendis  Jan.  De  attributione  conficies.  De  reprae- 
sentatione  videbis.  De  domesticis  hactenus. 

De  publicis  omnia  mihi  certa :  quid  Octavius, 
quid  Antonius ;  quae  hominum  opinio ;  quid  futu- 
rum  putes.  Ego  vix  teneor,  quin  accurram.  Sed  st ! 
literas  tuas  exspecto :  et  scito  Balbum  tum  fuisse 
Aquini,  cum  tibi  est  dictum,  et  postridie  Hirtium. 
Puto  utrumque  ad  aquas.  Sed  quod  egerint.  Dola- 
bellae  procuratores  fac  admoneantur.  Appellabis 
etiam  Papiam.  Vale. 

( 25.)  CICERO  FILIUS  TIRONI  S.  P.  D. 

(Argumcntum.  —  Literas  a  Tirone  quam  creber- 
rinias  requirit.) 


Etsi  justa,  et  idonea,  usus  es  excusatione  de  inter- 
missione  literarum  tuarum,  tamen,  id  ne  saepius  fa- 
cias,  rogo.  Nam,  etsi  de  re  publica  rumoribus  et  nun- 
tiis  certior  fio,  et  de  sua,  in  me  voluntate  semper  ad 
me  perscribit  pater ;  tamen  de  quavis  minima  re 
scripta  a  te  ad  me  epistola  semper  fuit  gratissima. 
Quare,  cum  in  primis  tuas  desiderem  literas,  noli 
committere,  ut  excusatione  potius  expleas  officium 
scribendi,  quam  assiduitate  epistolarum.  Vale. 


(26.)     QUINTUS    CICERO    TIRONI    SUO 
S.  P.  D. 

{Argumentum. — Negligentia?  in  mittendis  epi- 
stolis  accusat,  quas  etiam  sine  argumento  scribi 
postulat.  Familiariter  et  jocose.) 


Verberavi  te  cogitationis  tacito  duntaxat  convicio, 
quod  fasciculus  alter  ad  me  jam  sine  tuis  literis  per- 
latus  est.  Non  potes  efFugere  hujus  culpae  pcenam. 
De  patrono,  Marcus  est  adhibendus :  isque,  diu  et 
multis  lucubrationibus  commentata,  oratione,  vide  ut 
probare  possit,  te  non  peccasse.  Plane  te  rogo,  sicut 
olim  matrem  nostram  facere  memini,  quae  lagenas 
etiam  inanes  obsignabat,  ne  dicerentur  inanes  aliquae 
fuisse,  quaefurtim  essent  exsiccatae ;  sic  tu,  etiam  si, 
quod  scribas,  non  habebis,  scribito  tamen,  ne  furtum 
cessationis  quaesivisse  videaris.  Valde  enim  mihi 
semper  et  vera  et  dulcia  tuis  epistolis  nuntiantur. 
Ama  nos,  etvale. 

(27.)     QUINTUS    CICERO    TIRONI    SUO 
S.  P.  D. 

(Argumcntum.  —  Invehitur  in  consules  designa- 
tos,  Hirtium  et  Pansam.  Benevolentiam  suam  signi- 
ficat) 


Mirificam  mihi  verberationem  cessationis  epistola 
dedisti.  Nam,  quag  parcius  frater  perscripserat,  vere- 
cundia  videlicet  et  properatione,  ea  tu,  sine  assenta- 
tione,  ut  erant,  ad  me  scripsisti,  et  maxime  de  con- 
sulibus  designatis  ;  quos  ego  penitus  novi  libidinum 
et  languoris  effeminatissimi  animi  plenos :  qui  nisi 
a  gubernaculis  recesserint,  maximum  ab  universo 
naufragio  periculum  est.  Incredibile  est,  qua3  ego 
illos  scio,  oppositis  Gallorum  castris,in  zestivis  fecisse; 
quos  ille  latro,  nisi  aliquid  firmius  fuerit,  societate 
vitiorum  deleniet.  Res  est  aut  tribuniciis  aut  privatis 
consiliis  munienda.  Nam  isti  duo  vix  sunt  digni, 
quibus  alteri  Ctcsenam,  alteri  Cossutianarum  taber- 
narum  fundamenta,  credas.  Te,  ut  dixi,  fero  oculis. 
Ego  vos  a.  d.  III  Calend.  videbo ;  tuosque  oculos, 
etiam  si  te  veniens  in  medio  foro  videro,  dissuaviabor. 
Meama.  Vale. 

Libri  hujus  epistoIcG  partim  ante  consulatum  Cice- 
ronis,  partim  post  consulatum,  scriptae  sunt.  Nam, 
toto  consulatus  illius  tempore,  Atticus  Romae  fuit, 
omnium  consiliorum  et  actionum  ejus  monitor,  ad- 
jator,  et  administer.  Porro  illae,  quae  consulatum 
antecedunt,  quae  sunt  numero  novem,  (nimirum  us- 
que  ad  eam  quae  incipit,  "  Teucris  illa")  nihil  sane 
continent,  quod  ad  historiam  magnopere  pertineat. 
Consequentes  vero,usquead  epistolam  "  Nihil  mihi," 
M.  Messala  et  M.  Pisone  consulibus  datae,  primum, 
rem  Clodii  narrant,  ut  domi  C.  Csesaris  cum  vestitu 
muliebri  deprehensus  fuerit,  cum  pro  populo  fieret : 
totumque  de  re  illa  judicium,  quo,  non  modo  praeter 
fas  et  aequum,  sed  etiam  praeter  omnium  hominum 
opinionem,  absolutus  fuit :  deinde,  quam  mortuo 
plausu  populus  Romanus  Pompeium  exceperit,  e 
nobili  illa.  Asiatica.  expeditione  reversum.  Nam, 
cum  nobilcs  homines,  in  iis  L.  Lucullum  cuni  pri- 

n  3 

mis,  haberet  infensos,  (illos,  quia  aegre  ferrent,  ho- 
minis  potentiam  adeo  crevisse,  ut  jam  formidabilis 
posset  esse ;  hunc,  quia  erepti  sibi  triumphi  de  Mi- 
thridate,  jam  fere  debellato,  haereret  memoria)  non 
modo  obtinere  nunquam  potuit  ut  acta  sua  a  populo 
confirmarentur,  deque  militum  praemiis  decernere- 
tur ;  sed  ne  illud  quidem,  ut,  rebus  ab  se  gestis  re- 
citandis,  plausus  ex  animo  daretur  (ep.  12,)  Quae 
quidem  res  omnium,  quae  deinceps  secuta  sunt,  ma- 
lorum  fons  et  origo  fuit.  Nam,  quod  nec  per  Messa- 
lam  et  Pisonem  primo  anno,  nec  per  Metellum  et 
Afranium  (ex  quibus  hunc,  omnibus  invitis,  per  lar- 
gitionem  et  ambitum,  quo  acta  sua  confirmarentur, 
creandum  curaverat)  sequenti  anno  ;  quod  per  Fla- 
vium  tribunum  plebis,  ut  lex  agraria  perferretur, 
impetrare  non  potuit ;  coitione  facta  cum  Ca?sare  et 
M.  Crasso,  anno  tertio  obtinuit,  Caesare  imprimis 
consule  declarato.  Tres  ultimae  epistolae,  Q.  Metello 
Celere,  L.  Afranio,  consulibus,  missa?  sunt ;  quorum 
cjnsulatu  de  Clodio  ad  plebcm  traducendo  agi  ccep- 
tum  est.  Quare,  si  ratio  temporum  subducatur,  in- 
telligcmus  tam  paucas  libri  hujus  epistolas  annis 
amplius  octo  scriptas  fuisse  ;  nempe  a  consulatu  mi- 
nimum  L.  Caecilii  Metelli  Cretici  et  Q.  Marcii  Va- 
tiae  (qui  aedilitatem  Ciceronis  statim  secutus  est),  us- 
que  ad  eos  quos  proxime  diximus  consules. 


EPISTOLA  1. 

CICERO  ATTICO  SAL. 

Petitionis  nostrae,  quam  tibi  summae  curae  esse 
scio,  hujusmodi  ratio  est,  quod  adhuc  conjectura 
provideri  possit.  Prensat  unus  P.  Galba :  sine  fuco 
ac  fallaciis,  more  majorum,  negatur.  LJt  opinio  est 
hominum,  non  aliena  rationi  nostrae  fuit  illius  haec 
praepropera  prensatio :  nam  illi  ita  negant  vulgo,  ut 

mihi  se  debere  dicant.  Ita  quiddam  spero  nobis  pro- 
tici,  cum  hoc  percrebrescit,  plurimos  nostros  amicos 
inveniri.  Nos  autem  initium  prensandi  facere  cogita- 
ramus  eo  ipso  tempore,  quo  tuum  puerum  cum  his 
literis  proficisci  Cincius  dicebat,  in  Campo,  comitiis 
tribuniciis,  a.  d.  XVI  Calend.  Sextiles.  Competito- 
res,  qui  certi  esse  videantur,  Galba,  et  Antonius,  et 
Q.  Cornificius.  Puto  te  in  hoc  aut  risisse,  aut  inge- 
muisse.  Utfrontem  ferias,  sunt,  qui  etiam  Caesonium 
putent.  Aquillium  non  arbitramur,  qui  denegavit,  et 
juravit  morbum,  et  illud  suum  regnum  judiciale  op- 
posuit.  Catilina,  si  judicatum  erit,  meridienon  lucere, 
certus  erit  competitor.  De  Aufidio,  et  de  Palicano, 
non  puto  te  exspectare,  dum  scribam. 

De  iis  qui  nunc  petunt,  Caesar  certus  putatur. 
Thermus  cum  Silano  contendere  existimatur;  qui 
sic  inopes  et  ab  amicis  et  existimatione  sunt,  ut  mihi 
videatur  non  esse  aSwurov  Curium  obducere:  sed 
hoc,  praeter  me,  nemini  videtur. 

Nostris  rationibus  maxime  conducere  videtur, 
Thermum  fieri  cum  Caesare.  Nemo  est  enim,  ex  iis 
qui  nunc  petunt,  qui,  si  in  nostrum  annum  reciderit, 
tirmior  candidatus  fore  videatur ;  propterea  quod  cu- 
rator  est  viae  Flaminiae,  qua*  tum  erit  absoluta.  Sane 
facile  eum  [liberi]  Ssp/uov  ciceri  [consuli]  accuderint. 

Petitorum  haec  est  adhuc  informata  cogitatio.  Nos, 
in  omni  munere  candidatorio  fungendo,  summam  ad- 
hibebimus  diligentiam :  et  fortasse,  quoniam  videtur 
in  sufTYagiis  multum  posse  Gallia,  cum  Romae  a  ju- 
diciis  forum  refrixerit,  excurremus  mense  Septembri 
legati  ad  Pisonem,  ut  Januario  revertamur.  Cum 
perspexero  voluntates  nobilium,  scribam  ad  te.  Cae- 
tera  spero  prolixa  esse,  his  duntaxat  urbanis  compe- 
titoribus.  lllam  manum  tu  mihi  cura  ut  praestes, 
quoniam  propius  abes,  Pompeii,  nostri  amici.  Nega 
me  ei  iratum  fore,  si  ad  meacomitia  non  venerit. 

Atque  haec  hujusmodi  sunt.  Sed  cst,  quod  abs  te 
mihi  ignosci  pervelim.   Cajcilius,  avunculus  tuus,  <\ 

P.  Vario  cum  magna  pecunia  fraudaretur,  agere  cce- 
pit  cum  ejus  fratre  Caninio  Satrio  de  iis  rebus,  quas 
eum  dolo  malo  mancipio  accepisse  de  Vario  diceret. 
Una  agebant  cseteri  creditores,  in  quibus  erat  Lucul- 
lus,  et  P.  Scipio,  et  is,  quem  putabant  magistrum 
fore,  si  bona  venirent,  L.  Pontius.  Verum  hoc  ridi- 
culum  est,  de  magistro  nunc  cognoscere.  Rogavit  me 
Caecilius,  ut  adessem  contra  Satrium.  Dies  fere  nul- 
lus  est,  quin  hic  Satrius  domum  meam  ventitet.  Ob- 
servat  L.  Domitium  maxime :  me  habet  proximum : 
fuit  et  mihi,  et  Q.  fratri,  magno  usui  in  nostris  peti- 
tionibus.  Sane  sum  perturbatus,  cum  ipsius  Satrii 
familiaritate,  tum  Domitii,  in  quo  uno  maxime  am- 
bitio  nostra  nititur. 

Demonstravi  haec  Caecilio  :  simul  et  illud  ostendi, 
si  ipse  unus  cum  illo  uno  contenderet,  me  ei  satis- 
facturum  fuisse :  nunc,  in  causa  universorum  credi- 
torum,  hominum  praesertim  amplissimorum,  qui,  sine 
eo  quem  Caecilius  suo  nomine  perhiberet,  facile  cau- 
sam  communem  sustinerent,  aequum  esse,  eum  et 
officio  meo  consulere,  et  tempori.  Durius  accipere 
hoc  mihi  visus  est,  quam  vellem,  et  quam  homines 
belli  solent;  et  postea  prorsus  ab  instituta.  nostra 
paucorum  dierum  consuetudine  longe  refugit. 

Abs  te  peto,  ut  mihi  hoc  ignoscas,  et  me  existimes 
humanitate  esse  prohibitum,  ne  contra  amici  sum- 
mam  existimationem,  miserrimo  ejus  tempore,  veni- 
rem  ;  cum  is  omnia  sua  studia  et  officia  in  me  con- 
tulisset.  Quod  si  voles  in  me  esse  durior,  ambitionem 
putabis  mihi  obstitisse.  Ego  autem  arbitror,  etiam  si 
id  sit,  mihi  ignoscendum  esse :  sttsi  ou^  ieptffov,  ov§e 
fioeiYiV.  Vides  enim,  in  quo  cursu  simus,  et  quam 
omnes  gratias  non  modo  retinendas,  verum  etiam  ac- 
quirendas,  putemus.  Spero  tibi  me  causam  probasse ; 
cupio  quidem  certe.  Hermathena  tua  valde  me  de- 
lectat ;  et  posita  ita  belle  est,  ut  totum  gymnasium 
yiXiw  oDfcSrtfAOL  esse  videatur.  Multum  te  amamus. 
Vale. 

(  2.)  CICERO  ATTICO  S. 

Lucio  Julio  Caasare,  C.  Marcio  Figulo,  consuli- 
bus,  filiolo  me  auctum  scito,  salva  Terentia.  Abs  te 
tam  diu  nihtl  literarum  ?  Ego  de  meis  ad  te  rationi- 
bus  scripsi  antea  diligenter.  Hoc  tempore  Catilinam, 
competitorem  nostrum,  defendere  cogitamus.  Judi- 
ces  habemus,  quos  voluimus,  summa  accusatoris  vo- 
luntate.  Spero,  si  absolutus  erit,  conjunctiorem  il- 
lum  nobis  fore  in  ratione  petitionis :  sin  aliter  accide- 
rit,  humaniter  feremus.  Tuo  adventu  nobis  opus  est 
maturo ;  nam  prorsus  summa  hominum  est  opinio, 
tuos  famiUares,  nobiles  homines,  adversarios  honori 
nostro  fore.  Ad  eorum  voluntatem  mihi  concilian- 
dam,  maximo  te  mihi  usui  fore  video.  Quare,  Janua- 
rio  mense,  ut  constituisti,  cura  ut  Romae  sis. 

(3.)  CICERO  ATTICO  S. 

Aviam  tuam  scito  desiderio  tui  mortuam  esse,  et 
simul,  quod  verita  sit,  ne  Latinae  in  officio  non  ma- 
nerent^  et  in  montem  Albanum  hostias  non  adduce- 
rent.  Ejus  rei  consolationem  ad  te  L.  Saufeium  mis- 
surum  esse  arbitror.  Nos  hic  te  ad  mensem  Janua- 
rium  exspectamus,  ex  quodam  rumore,  an  ex  literis 
tuis  ad  alios  missis  ?  nam  ad  me  de  eo  nihil  scrip- 
sisti.  Signa,  quae  nobis  curasti,  ea  sunt  ad  Caietam 
exposita.  Nos  ea  non  vidimus :  neque  enim  exeundi 
Uoma  potestas  nobis  fuit.  Misimus,  qui  pro  vectura 
solveret.  Te  multum  amamus,  quod  ea  abs  te  dili- 
genter,  parvoque,  curata  sunt. 

Quod  ad  me  saspe  scripsisti  de  nostro  amico  pla- 
cando,  feci  et  expertus  sum  omnia :  sed  mirandum 
in  modum  est  animo  abalienato  :  quibus  de  suspicio- 
nibus,  etsi  audisse  te  arbitror,  tamen  ex  me,  cum  ve- 
neris,  cognosccs.  Sallustium  pnesentem  restituere  in 
ejus  veterem  gratiam  non  potui.  Hoc  ad  te  scripsi, 

quod  is  me  accusare  de  te  solebat.  In  se  expertus  est, 
illum  esse  minus  exorabilem,  meum  studium  nec 
tibi  defuisse.  Tulliolam  C.  Pisoni,  L.  F.  Frugi,  de- 
spondimus. 


(  4.)  CICERO  ATTICO  S. 

Crebras  exspectationes  nobis  tui  commoves.  Nu- 
per  quidem,  cum  jam  te  adventare  arbitraremur,  re- 
pente  abs  te  in  mensem  Quintilem  rejecti  sumus. 
Nunc  vero  censeo  (quod  commodo  tuo  facere  poteris) 
venias  ad  id  tempus,  quod  scribi^.  Obieris  Quinti 
fratris  comitia ;  nos  longo  intervallo  viseris  ;  Acuti- 
lianam  controversiam  transegeris.  Hoc,  me  etiam 
Peducreus,  ut  ad  te  scriberem,  admonuit :  putamus 
enim  utile  esse,  te  aliquando  jam  rem  transigere. 
Mea  intercessio  parata  et  est  et  fuit.  Nos  hic,  incre- 
dibili  ac  singulari  populi  voluntate,  de  C.  Macro 
transegimus  :  cui  cum  a?qui  fuissemus,  tamen  multo 
majorem  fructum  ex  populi  existimatione,  illo  dam- 
nato,  cepimus,  quam  ex  ipsius,  si  absolutus  esset, 
gratia  cepissemus. 

Quod  ad  me  de  Hermathena  scribis,  permihi  gra- 
tum  est,  et  ornamentum  Academiae  proprium  mea±, 
quod  et  Hermes  commune  omnium,  et  Minerva  sin- 
gulare  est  insigne  ejus  gymnasii.  Quare  velim,  (ut 
scribis)  cseteris  quoque  rebus  quam  plurimis  eum  lo- 
cum  ornes.  Quae  mihi  antea  signa  misisti,  ea  non- 
dum  vidi :  in  Formiano  sunt ;  quo  ego  nunc  pro- 
flcisci  cogitabam.  Iila  omnia  in  Tusculanum  depor- 
tabo.  Caietam,  si  quando  abundare  coepero,  ornabo. 
Libros  tuos  conserva ;  et  noli  desperare,  eos  me  meos 
facere  posse ;  quod  si  assequor,  supero  Crassum  di- 
vitiis,  atque  ornnium  vicos  et  prata  contcmno. 

( 5.)  CICERO  ATTICO  S. 

Quantum  dolorem  acceperim,  et  quanto  fructu  sim 
privatus  et  forensi  et  domestico,  Lucii  fratris  nostri 
morte,  in  primis,  pro  nostra  consuetudine,  tu  existi- 
mare  potes.  Nam  mihi  omnia,  quas  jucunda,  ex  hu- 
manitate  alterius  et  moribus,  homini  accidere  pos- 
sunt,  ex  illo  accidebant.  Quare,  non  dubito,  quin 
tibi  quoque  id  molestum  sit,  cum  et  meo  dolore  mo- 
veare,  et  ipse  omni  virtute  officioque  ornatissimum, 
tuique  (et  sua,  sponte,  et  meo  sermone)  amantem,  af- 
flnem,  amicumque,  amiseris. 

Quod  ad  me  scribis  de  sorore  tua ;  testis  erit  tibi 
ipsa,  quantae  mihi  curae  fuerit,  ut  Quinti  fratris  ani- 
mus  in  eam  esset  is,  qui  esse  deberet.  Quem  cum 
esse  offensiorem  arbitrarer,  eas  literas  ad  eum  misi, 
quibus  et  placarem  ut  fratrem,  et  monerem  ut  mino- 
rem,  et  objurgarem  ut  errantem.  Itaque  ex  iis,  quas 
postea  saepe  ab  eo  ad  me  scripta  sunt,  confido  ita  esse 
omnia,  ut  et  oporteat,  et  velimus. 

De  literarum  missione,  sine  causa,  abs  te  accusor. 
Nunquam  enim  a  Pomponia,  nostra.  certior  sum  fac- 
tus,  esse,  cui  literas  dare  possem.  Porro  autem  nc- 
que  mihi  accidit,  ut  haberem,  qui  in  Epirum  profi- 
cisceretur ;  neque  dum  te  Athenis  esse  audiebamus. 

De  Acutiliano  autem  negotio  quod  mihi  manda,- 
ras,  ut  primum  a  tuo  digressu  Romam  veni,  confe- 
ceram  :  sed  accidit,  ut  et  contentione  nihil  opus  esset, 
et  ut  ego,  qui  in  te  satis  consilii  statuerim  esse,  mal- 
lem  Peducaeum  tibi  consilium  per  literas,  quam  me, 
dare.  Etenim,  cum  multos  dies  aures  meas  Acutilio 
dedissem,  (cujus  sermonis  genus  tibi  notum  esse  ar- 
bitror)  non  mihi  grave  duxissem  scribere  ad  te  de 
illius  querimoniis,  cum  eas  audire,  quod  erat  subodio- 
sum,  leve  putassem.  Sed  abs  te  ipso,  qui  me  accu- 
sas,  unas  mihi  scito  literas  redditas  esse,  cum  et  otii 
ad  scribendum  plus,  et  facultatem  dandi  majorem, 
habueris.    Quod  scribis,  etiam  si  cujus  animus  in  te 

esset  offensior,  a  me  recolligi  oportere  ;  quid  dicas  : 
neque  id  neglexi :  sed  est  miro  quodam  modo  affec» 
tus.  Ego  autem,  quae  dicenda  fuerunt  de  te,  non 
praeterti.  Quid  autem  contendendum  esset,  ex  tua 
putabam  voluntate  statuere  oportere ;  quam  si  ad 
me  perscxipseris,  intelliges  me  nequediligentiorem  esse 
voluisse,  quam  tu  esses,  neque  negligentiorem  fore, 
quam  tu  velis. 

De  Tadiana  re,  mecum  Tadius  locutus  est,  te  ita 
scripsisse,  nihil  esse  jam,  quod  laboraretur,  quoniam 
haereditas  usucapta  esset.  Id  mirabamur  te  ignorare, 
de  tutela  legitima,  in  qua  dicitur  esse  puella,  nihil 
usucapi  posse. 

Epiroticam  emtionem  gaudeo  tibi  placere.  Quae 
tibi  mandavi,  et  qua?  tu  intelliges  convenire  nostro 
Tusculano,  velim,  (ut  scribis)  cures,  quod  sine  mo- 
lestia  tua  facere  poteris  :  nam  nos,  ex  omnibus  mo- 
lestiis  et  laboribus,  uno  illo  in  loco  conquiescimus ; 
quo  fratrem  quotidie  exspectamus. 

Terentia  magnos  articulorum  dolores  habet ;  et  te, 
et  sororem  tuam,  et  matrem,  maxime  diligit,  salu- 
temque  tibi  plurimam  adscribit,  et  Tulliola,  deliciae 
nostrae.  Cura  ut  valeas,  et  nos  ames ;  et  tibi  persua- 
deas,  te  a  me  fraterne  amari. 

(  6.)  CICERO  ATTICO  S. 

Non  committam  posthac,  ut  me  accusare  de  episto- 
larum  negligentia  possis.  Tu  modo  videto,  in  tanto 
otio,  ut  par  mihi  sis.  Domum  Rabirianam  Neapoli, 
quam  tu  jam  dimensam  et  exaedificatam  animo  ha- 
bebas,  M.  Fonteius  emit  HS  CCCI33  3XXX.  Id 
te  scire  volui,  si  quid  forte  ea  res  ad  cogitationes  tuas 
pertineret.  Quintus  frater,  ut  mihi  videtur,  quo  vo- 
lumus  animo  est  in  Pomponiam  ;  et  cum  ea  nunc  in 
Arpinatibus  praediis  erat,  et  secum  habebat  hominem 
yjjYio-TOfxixSr},  D.  Turranium.  Pater  nobis  decessit  a. 
d.  VIII  Cal.  Decembres. 

Hebc  habebam  fere,  quae  te  scire  vellem.  Tu,  ve- 
lim,  si  qua  ornamenta  yvfivao-t<*>$ri  reperire  poteris, 
quae  loci  sint  ejus  quem  tu  non  ignoras,  ne  praeter- 
mittas.  Nos  Tusculano  ita  delectamur,  ut  nobismet 
ipsis  tum  denique,  cum  illo  venimus,  placeamus. 
Quid  agas  omnibus  de  rebus,  et  quid  acturus  sis,  fac 
nos  quam  diligentissime  certiores.  Vale. 


(  7.)  CICERO  ATTICO  S. 

Apud  matrem  recte  est ;  eaque  nobis  curae  est.  L. 
Cincio  HS  XXCD  constitui  me  curaturum  Idibus 
Febr.  Tu,  velim,  ea,  quae  nobis  emisse  et  parasse 
scribis,  des  operam  ut  quam  primum  habeamus  :  et, 
velim,  cogites,  (id,  quod  mihi  pollicitus  es)  quemad- 
modum  bibliothecam  nobis  conficere  possis.  Omnem 
spem  delectationis  nostrse,  quam,  cum  in  otium  ve- 
nerimus,  habere  volumus,  in  tua  humanitate  positam 
habemus. 


(8.)  CICERO  ATTICO  S. 

Apud  te  est,  ut  volumus.  Mater  tua  et  soror  a  me 
Quintoque  fratre  diligitur.  Cum  Acutilio  sum  locu- 
tus :  is  sibi  negat  a  suo  procuratore  quidquam  scrip- 
tum  esse,  et  miratur  istam  controversiam  fuisse,  quod 
ille  recusarit  satisdare,  amplius  abs  te  non  peti. 

Quod  te  de  Tadiano  negotio  decidisse  scribis,  id 
ego  Tadio  et  gratum  esse  intellexi,  et  magnopere  ju- 
cundum.  Ille  noster  amicus,  vir  (mehercule)  opti- 
mus,  et  mihi  amicissimus,  sane  tibi  iratus  est.  Hoc, 
si,  quanti  tu  aestimes,  sciam,  tum,  quid  mihi  elabo- 
randum  sit,  scire  possim. 

L.  Cincio  HS  CCIOO  CCI03  CCCC  pro  signis 
Megaricis,  ut  tu  ad  me  scripseras,  curavi.  Hermae 
tui  Pentelici  cum  capitibus  aeneis,  de  quibus  ad  me 

(Epist.)  vot..  tt.  o 

scripsisti,  jam  nunc  me  admodum  delectant.  Quare, 
velim,  et  eos,  et  signa,  et  caetera,  quae  tibi  ejus  loci, 
et  nostri  studii,  et  tuae  elegantiae,  esse  videbuntur, 
quam  plurima,  quam  primumque,  mittas,  et  maxime 
quae  tibi  gymnasii  xystique  videbuntur  esse :  nam  in 
eo  genere  sic  studio  efferimur,  ut  abs  te  adjuvandi, 
ab  aliis  prope  reprehendendi,  simus.  SiLentulinavis 
non  erit,  quo  tibi  placebit,  imponito.  Tulliola,  deli- 
ciolae  nostrae,  tuum  munusculum  flagitat ;  et  me,  ut 
sponsorem,  appellat.  Mihi  autem  abjurare  certius  est, 
quam  dependere. 


( !).)  CICERO  ATTICO  S. 

Nimium  raro  nobis  abs  te  literae  afTeruntur ;  cum 
et  multo  tu  facilius  reperias,  qui  Romam  proficiscan- 
tur,  quam  ego,  qui  Athenas ;  et  certius  tibi  sit,  me 
esse  Romae,  quam  mihi,  te  Athenis.  Itaque,  propter 
hanc  dubitationem  meam,  brevior  haec  ipsa  epistola 
est ;  quod,  cum  incertus  essem,  ubi  esses,  nolebam 
illum  nostrum  familiarem  sermonem  in  alienas  ma- 
nus  devenire. 

Signa  Megarica,  et  Hermas,  de  quibus  ad  me 
scripsisti,  vehementer  exspecto.  Quidquid  ejusdem 
generis  habebis,  dignum  Academia  tibi  quod  vide- 
bitur,  ne  dubitaris  mittere ;  et  arcae  nostrae  confidito. 
Genus  hoc  est  voluptatis  meae :  quae  yvfxvaaiwlri  max- 
ime  sunt,  ea  quaero.  Lentulus  naves  suas  pollicetur. 
Peto  abs  te,  ut  haec  cures  diligenter.  Chilius  te  rogat, 
et  ego  ejus  rogatu,  Ev/xoXttiSwv  7ruTp«x. 


(10.)  CICERO  ATTICO  S. 

Cum  essem  in  Tusculano,  (erit  hoc  tibi  pro  illo 
tuo,  "  Cum  essem  in  Ceramico")  verumtamen  cum 
ibi  esscm,  Roma  puer,  asorore  tuamissus,  epistolam 

mihi  abs  te  allatam  dedit ;  nuntiavitque,  eo  ipso  die 
post  meridiem  iturum,  qui  ad  te  proficisceretur.  Eo 
factum  est,  ut  epistolae  tuae  rescriberem  aliquid;  bre- 
vitate  temporis  tam  pauca  cogerer  scribere. 

Primum,  tibi  de  nostro  amico  placando,  aut  etiam 
plane  restituendo,  polliceor :  quod  ego  etsi  mea 
sponte  ante  faciebam,  eo  nunc  tamen  et  agam  stu- 
diosius,  et  contendam  ab  illo  vehementius,  quod  tan- 
tam  ex  epistola  voluntatem  ejus  rei  tuam  perspicere 
videor.  Hoc  te  intelligere  volo,  pergraviter  illum  esse 
offensum :  sed,  quia  nullam  video  gravem  subesse 
causam,  magnopere  confido  illum  fore  in  officio,  et  in 
nostra  potestate. 

Signa  nostra,  et  Hermeraclas,  (ut  scribis)  cum 
commodissime  poteris,  velim  imponas,  et  si  quid 
aliud  oixnov  ejus  loci,  quem  non  ignoras,  reperies,  et 
maxime,  quae  tibi  palaestrae  gymnasiique  videbuntur 
esse.  Etenim,  ibi  sedens,  haec  ad  te  scribebam ;  ut 
me  locus  ipse  admoneret.  Praeterea  typos  tibi  man- 
flo,  quos  in  tectorio  atrioli  possim  includere,  et  pute- 
alia  sigillata  duo. 

Bibliothecam  tuam  cave  cuiquam  despondeas, 
quamvis  acrem  amatorem  inveneris  :  nam  ego  omnes 
nieas  vindemiolas  eo  reservo,  ut  illud  subsidium  se- 
nectuti  parem. 

De  fratre,  confido  ita  esse,  ut  semper  volui  et  ela- 
boravi.  Multa  signa  sunt  ejus  rei ;  non  minimum, 
quod  soror  praegnans  est. 

De  comitiis  meis  et  tibi  me  permisisse  memini,  et 
ego  jampridem  hoc  communibus  amicis,  qui  te  ex- 
spectant,  pra?dico  :  te  non  modo  non  arcessi  a  me, 
sed  prohiberi ;  quod  intelligam,  multo  magis  inter- 
esse  tua,  te  agere  quod  agendum  est  hoc  tempore, 
quam  mea,  te  adesse  comitiis.  Proinde  eo  animo  te 
velim  esse,  quasi  mei  negotii  causa  in  ista  loca  missus 
esses.  Me  autem  eum  et  ofrendes  erga  te,  et  audies, 
quasi  mihi,  si  qua  parta  erunt,  non  modo  te  praesente, 

sed  per  te,  parta  sint.  Tulliola  tibi  diem  dat ;  spon- 
sorem  appellat. 

(11.)  CICERO  ATTICO  S. 

Et  mea  sponte  faciebam  antea,  et  post,  duabus 
epistolis  tuis  perdiligenter  in  eamdem  rationem  scrip- 
tis,  magnopere  sum  commotus.  Eo  accedebat  horta- 
tor  assiduus,  Sallustius,  ut  agerem  quam  diligentis- 
sime  cum  Lucceio  de  vestra,  vetere  gratia  reconcilian- 
da.  Sed,  cum  omnia  fecissem,  non  modo  eam  volun- 
tatem  ejus,  quae  fuerat  erga  te,  recuperare  non  po- 
tui,  verum  ne  causam  quidem  elicere  immutatae  vo- 
luntatis.  Tametsi  jactat  ille  quidem  illud  tuum 
arbitrium,  et  ea,  quae  jam  tum,  cum  aderas,  offen- 
dere  ejus  animum  intelligebam  •  tamen  habet  quid- 
dam  profecto,  quod  magis  in  animo  ejus  insederit, 
quod  neque  epistolae  tuae,  neque  nostra  allegatio  tam 
potest  facile  delere,  quam  tu  pra?sens,  non  modo  ora- 
tione,  sed  tuo  vultu  illo  familiari,  tolles,  si  modo 
tanti  putabis  id,  quod,  si  me  audies,  et  si  humani- 
tati  tuae  constare  voles,  certe  putabis.  Ac,  ne  illud 
mirere,  cur,  cum  ego  antea  significarem  tibi  per  lite- 
ras,  me  sperare  illum  in  nostra  potestate  fore,  nunc 
idem  videar  diffidere;  incredibile  est,  quanto  mihi 
videatur  illius  voluntas  obstinatior,  et  in  hac  iracun- 
diaobfirmatior :  sed  hax  aut  sanabuntur,  cum  veneris ; 
aut  ei  molesta  erunt,  in  utro  culpa  erit. 

Quod  in  epistola  tua  scriptum  erat,  me  jam  arbi- 
trari  designatum  esse ;  scito,  nihil  tam  exercitum 
esse  nunc  Romae,  quam  candidatos,  omnibus  iniqui- 
tatibus ;  nec,  quando  futura  sint  comitia,  sciri.  Ve- 
rum  haec  audies  de  Philadelpho. 

Tu,  velim,  quae  Academias  nostrse  parasti,  quam- 
primum  mittas.  Ttlire  quam  illius  loci  non  modo 
usus,  sed  etiam  cogitatio,  delectat.  Libros  vero  tuos 
cave   cuiquam   tradas.   Nobis  eos,   quemadmodum 

scribis,  conserva.  Suininum  me  eorum  studium  te- 
net,  sicut  odium  jam  caeterarum  rerum  ;  quas  tu,  in- 
credibile  est,  quam  brevi  tempore  quanto  deteriores 
offensurus  sis,  quam  reliquisti. 


( 12.)  CICERO  ATTICO  S. 

Teucris  illa  lentum  sane  negotium :  neque  Cor- 
nelius  ad  Terentiam  postea  rediit.    Opinor,  ad  Con- 
sidium,  Axium,  Selicium,  confugiendum  est:  nam 
a  Caecilio  propinqui  minore  centesimis  nummum  mo- 
vere  non  possunt.  Sed,  ut  ad  prima  illa  redeam,  ni- 
hil  ego  illa  impudentius,  astutius,  lentius,  vidi.  Li- 
bertum  mitto  :  Tito  mandavi :   <™>]\J/e<?  atque  ava&o- 
Xa< ;  sed  nescio,   an  t<xvtojul<xtov  ^ojv.    Nam  mihi 
Pompeiani  prodromi  nuntiant,  aperte  Pompeium  ac- 
turum,  Antonio  succedi  oportere :  eodemque  tempore 
aget  praetor  ad  populum.  Res  ejusmodi  est,  ut  ego, 
nec  per  bonorum,  nec  per  popularem  existimationem, 
honeste  possim  hominem  defendere ;  nec  mihi  libeat ; 
quod  vel  maximum  est.  Etenim  accidit  hoc,  quod 
totum  cujusmodi  sit,  mando  tibi,  ut  perspicias.  Li- 
bertum  ego  habeo,  sane  nequam  hominem,  Hilarum 
dico,  ratiocinatorem,  et  clientem  tuum.  De  eo  mihi 
Valerius  interpres  nuntiat,  Chiliusque  se  audisse  scri- 
bit  haec;  esse  hominem  cum  Antonio:  Antonium 
porro  in  cogendis  pecuniis   dictitare,  partem  mihi 
quaeri,  et  a  me  custodem  communis  quaestus  libertum 
esse  missum.    Non  sum  mediocriter  commotus :  ne- 
que  tamen  credidi :  sed  certe  aliquid  sermonis  fuit. 
Totum  investiga,  cognosce,  perspice ;  et  nebulonem 
illum,  si  quo  pacto  potes,  ex  istis  locis  amove.  Hu- 
jus  sermonis  Valerius  auctorem  Cn.  Plancium  no- 
minabat.  Mando  tibi  plane,  totum,  ut  videas,  cujus- 
modi  sit. 

Pompeium  nobis  amicissimum  constat  esse.  Di- 
vortium  Muciae  vehementer  probatur.   P.  Clodium, 

o  3 

Appii  F.  credo  te  audisse,  cum  veste  muliebri  de- 
prehensum  domi  C.  Caesaris,  cum  pro  populo  fieret ; 
eumque  per  manus  servulae  servatum  et  eductum ; 
rem  esse  insigni  infamia :  quod  te  moleste  ferre  certo 
scio. 

Quod  prasterea  ad  te  scribam,  non  habeo  :  et  (me- 
hercule)  eram  conturbatior :  nam  puer  festivus,  ana- 
gnostes  noster,  Sositheus,  decesserat;  meque  plus, 
quam  servi  mors  debere  videbatur,  commoverat.  Tu, 
velim,  saepe  ad  nos  scribas.  Si  rem  nullam  habebis, 
quod  in  buccam  venerit,  scribito.  CaL  Januar.  M. 
Messala,  M.  Pisone,  consulibus. 


( 13.)  CICERO  ATTICO  S. 

Accepi  tuas  tres  jam  epistolas ;  unam  a  M.  Cor- 
nelio,  quam  Tribus  Tabernis  (ut  opinor)  ei  dedisti ; 
alteram,  quam  mihi  Canusinus  tuushospes  reddidit; 
tertiam,  quam  (ut  scribis),  ancora.  soluta,  de  phaselo 
dedisti ;  quae  fuerunt  omnes  rhetorum :  pure  lo- 
quuntur,  cum  humanitatis  sparsae  sale,  tum  insignes 
amoris  notis.  Quibus  epistolis  sum  equidem  abs  te 
lacessitus  ad  scribendum ;  sed  idcirco  sum  tardior, 
quod  non  invenio  fidelem  tabellarium  ;  quotus  enim 
quisque  est,  qui  epistolam  paulo  graviorem  ferre  pos- 
sit,  nisi  eam  pellectione  relevarit  ?  Accedit  eo,  quod 
mihi  non  est  notum,  ut  quisque  in  Epirum  proficis- 
catur.  Ego  enim  te  arbitror,  caesis  apud  Amaltheam 
tuam  victimis,  statim  esse  ad  Sicyonem  oppugnan- 
dum  profectum.  Neque  tamen  id  ipsum  certum  ha- 
beo,  quando  ad  Antonium  proficiscare,  aut  quid  in 
Epiro  temporis  ponas.  Ita  neque  Achaicis  homini- 
bus,  neque  Epiroticis,  paulo  liberiores  literas  com- 
mittere  audeo. 

Sunt  autem,  post  discessum  a  me  tuum,  res  dig- 
nae  literis  nostris,  sed  non  committendae  ejusmodi 
periculo,  ut  aut  interire,  aut  aperiri,  aut  intercipi, 

possint.  Primum  igitur  scito,  primum  me  non  esse 
rogatum  sententiam,  praspositumque  esse  nobis  paci- 
ficatorem  Allobrogum  ;  idque,  admurmurante  sena- 
tu,  neque  me  invito,  esse  factum.  Sum  enim  et  ab 
observando  homine  perverso  liber,  et  ad  dignitatem 
in  republica  retinendam  contra  illius  voluntatem  so- 
lutus  :  et  ille  secundus  in  dicendo  locus  habet  aucto- 
ritatem  paene  principis,  et  voluntatem  non  nimis  de- 
vinctam  beneficio  consulis, 

Tertius  est  Catulus ;  quartus  (si  etiam  hoc  quaeris) 
Hortensius.  Consul  autem  ipse  parvo  animo  et  pravo, 
tantum  cavillator  genere  illo  moroso,  quod  etiam  sine 
dicacitate  ridetur,  facie  magis  quam  facetiis  ridicu- 
lus,  nihil  agens  cum  republica,  sejunctus  ab  opti- 
matibus:  a  quo  nihil  speres  boni  reipublicae,  quia 
non  vult ;  nihil  metuas  mali,  quia  non  audet.  Ejus 
autem  collega  et  in  me  perhonorificus,  et  partium 
studiosus,  ac  defensor  bonarum.  Quinimmo  leviter 
inter  se  dissident. 

Sed  vereor,  ne  hoc,  quod  infectum  est,  serpat  lon- 
gius.  Credo  enim  te  audisse,  cum  apud  Caesarem  pro 
populo  fieret,  venisse  eo  muliebri  vestitu  virum ;  id- 
que  sacrificium  cum  virgines  instaurassent,  mentio- 
nem  a  Q.  Cornificio  in  senatu  factam  :  (is  fuit  prin- 
ceps;  ne  tu  forte  aliquem  nostrum  putes;)  postea 
rem  ex  senatus-consulto  ad  pontifices  relatam,  idque 
ab  iis  nefas  esse  decretum :  deinde,  ex  senatus-con- 
sulto,  consules  rogationem  promulgasse ;  uxori  Cae- 
sarem  nuntium  remisisse. 

In  hac  causa  Piso,  amicitia  P.  Clodii  ductus,  ope- 
ram  dat,  ut  ea  rogatio,  quam  ipse  fert,  et  fert  ex  se- 
natus-consulto  et  de  rehgione,  antiquetur.  Messala 
vehementer  adhuc  agit  severe.  Boni  viri  precibus 
Clodii  removentur  a  causa:  operae  comparantur: 
nosmet  ipsi,  qui  Lycurgei  a  principio  fuissemus, 
quotidie  demitigamur.  Instat  et  urget  Cato.  Quicl 
multa  ?  vereor,  ne  haec,  neglecta  a  bonis,  defensa  ab 
improbis,  magnorum  rcipublicae  malorum  causa  sinU 

Tuus  autem  illc  amicus,  (sciV  quem  dicam  ?)  de 
quo  tu  ad  me  scripsisti,  posteaquam  non  auderet  re- 
prehendere,  laudare  ccepisse,  nos  (ut  ostendit)  admo- 
dum  diligit,  amplectitur,  amat,  aperte  laudat;  oc- 
culte,  sed  ita  ut  perspicuum  sit,  invidet.  Nihil  come, 
nihil  simplex,  nihil  ev  tqi(  7ro\tTixoig  honestum,  nihil 
illustre,  nihil  forte,  nihil  liberum. 

Sed  haec  ad  te  scribam  alias  subtilius  :  nam  neque 
adhuc  mihi  satis  nota  sunt :  et  huic  terrae  filio,  ne- 
scio  cui,  committere  epistolam  tantis  de  rebus  non 
audeo. 

Provincias  praetores  nondum  sortiti  sunt :  res  eo- 
dem  est  loci,  quo  reliquisti.  Ton-oSscnxv^  quam  postu- 
las,  Miseni  et  Puteolorum,  includam  orationi  meae. 
A.  d.  III  Non.  Decembres  mendose  fuisse  animad- 
verteram. 

Quae  laudas  ex  orationibus,  mihi  crede,  valde  mihi 
placebant :  sed  non  audebam  antea  dicere.  Nunc 
vero,  quod  a  te  probata  sunt,  multomihi  A-r-nxwTspa 
videntur.  In  illam  orationem Metellinam  addidi  quas- 
dam.  Liber  tibi  mittetur  ;  quoniam  te  amor  nostri 
(pikopyTopx  reddidit. 

Novi  tibi  quidnam  scribam  ?  quid  ?  etiam.  Mes- 
sala  consul  Autronianam  domum  emit  HS  CCCC 
XXXVII.  Quid  id  ad  me  ?  inquies.  Tantum,  quod 
ea  emtione  et  nos  bene  emisse  judicati  sumus;  et 
homines  intelligere  cceperunt,  licere  amicorum  facul- 
tatibus  in  emendo  ad  dignitatem  aliquam  pervenire. 
Teucris  illa  lentum  negotium  est ;  sed  tamen  est  in 
spe.  Tu  ista  confice.  A  nobis  liberiorem  epistolam 
exspecta.  VI  Calend.  Febr.  M.  Messala  et  M.  Pi- 
sone  consulibus. 


( 14.)   CICERO  ATTICO  S. 

Vereor,  ne  putidum  sit  scribere  ad  te,  quam  sim 
occupatus ;  sed  tamen  distinebar,  ut  huic  vix  tantulse 

epistolae  tempus  habuerim,  atque  id  ereptum  e  sum- 
mis  occupationibus.  Prima  concio  Pompeii  qualis 
fuisset,  scripsi  ad  te  antea,  non  jucunda  miseris, 
inanis  improbis,  beatis  non  grata,  bonis  non  gravis  : 
itaque  frigebat.  Tum,  Pisonis  consulis  impulsu,  le- 
vissimus  tribunus  plebis,  Fufius,  in  concionem  pro- 
duxit  Pompeium.  Res  agebatur  in  circo  Flaminio  : 
et  erat  in  eo  ipso  loco  illo  die  nundinarum  ira*r,yvpis. 
Quaesivit  ex  eo,  placeretne  ei,  judices  a  praetore  legi, 
quo  consilio  idem  praetor  uteretur :  id  autem  erat  de 
Clodiana  religione  ab  senatu  constitutum.  Tum  Pom- 
peius  juaX'  aptaToxpoLTixojg  iocutus  est ;  senatusque 
auctoritatem  sibi  omnibus  in  rebus  maximam  videri, 
semperque  visam  esse,  respondit,  et  id  multis  verbis. 

Postea  Messala  consul  in  senatu  de  Pompeio  quae- 
sivit,  quid  de  religione,  et  de  promulgata  rogatione, 
sentiret.  Locutus  ita  est  in  senatu,  ut  omnia  illius 
ordinis  consulta  ysvixoog  laudaret :  mihique,  ut  asse- 
dit,  dixit,  se  putare,  satis  ab  se  etiam  de  [istis]  re- 
bus  esse  responsum. 

Crassus,  posteaquam  vidit,  illum  excepisse  laudem 
ex  eo  quod  suspicarentur  homines  ei  consulatum 
meum  placere,  surrexit,  ornatissimeque  de  meo  con- 
sulatu  locutus  est ;  ut  ita  diceret,  se,  quod  esset  se- 
nator,  quod  civis,  quod  liber,  quod  viveret,  mihi  ac- 
ceptum  referre ;  quoties  conjugem,  quoties  domum, 
quoties  patriam  videret,  toties  se  beneficium  meum 
videre.  Quid  multa  ?  totum  hunc  locum,  quem  ego 
varie  meis  orationibus,  quarum  tu  Aristarchus  es, 
soleo  pingere,  de  flamma,  de  ferro,  (nosti  illas  A>jxu- 
0ou?)  valde  graviter  pertexuit. 

Proxime  Pompeium  sedebam.  Intellexi  hominem 
moveri ;  utrum  Crassum  inire  eam  gratiam,  quam 
ipse  praetermisisset,  an  esse  tantas  res  nostras,  quae 
tam  libenti  senatu  laudarentur,  ab  eo  praesertim  qui 
mihi  laudem  illam  eo  minus  deberet,  quod  meis  om- 
nibus  literis  in  Pompeiana  laude  perstrictus  esset. 

Hic  dies  me  valde  Crasso  adjunxit :  et  tamen,  ab 

illo  aperte,  tecte  quidquid  est  datum,  libenter  ac- 
cepi.  Ego  autem  ipse  (Dii  boni !)  quo  modo  eveitep- 
ne pevo-ot/uLriv  novo  auditori  Pompeio  !  Si  unquam  mi- 
hi  TtegioZot,  yj  xx/x7rtxi9  tj  £yS-u//rjyuaTa,  rj  xarao-xeua/, 
suppeditaverunt,  illo  tempore.  Quid  multa  ?  clamo- 
res.  Etenim  haec  erat  uVo&co-if,  de  gravitate  ordinis, 
de  equestri  concordia,  de  consensione  Italiae,  de  im- 
mortuis  reliquiis  conjurationis,  de  vilitate,  de  otio. 
Nosti  jam  in  hac  materia  sonitus  nostros  :  tanti  fue- 
runt,  ut  ego  eo  brevior  sim,  quod  eos  usque  istinc 
exauditos  putem. 

Romanae  autem  se  res  sic  habent.  Senatus  Apeiog 
TTayo;  :  nihil  constantius,  nihil  severius,  nihil  for- 
tius.  Nam,  cum  dies  venisset  rogationi  ex  senatus- 
consulto  ferendae,  concursabant  barbatuli  juvenes, 
totus  ille  grex  Catilinae,  duce  filiola  Curionis;  et 
populum,  ut  antiquaret,  rogabant.  Piso  autem  con- 
sul,  lator  rogationis,  idem  erat  dissuasor. 

Operae  Clodianae  pontes  occuparant.  Tabellae  mi- 
nistrabantur  ita,  ut  nulla  daretur  "  Uti  rogas."  Hic 
tibi  Rostra  Cato  advolat  ;  convicium  Pisoni  con- 
suli  mirificum  facit ;  si  id  est  convicium,  vox  plena 
gravitatis,  plena  auctoritatis,  plena  denique  salutis. 
Accedit  eodem  etiam  noster  Hortensius,  multi  prae- 
terea  boni.  Insignis  vero  opera  Favonii  fuit. 

Hoc  concursu  optimatum  comitia  dimittuntur  : 
senatus  vocatur.  Cum  decerneretur  frequenti  senatu 
(contra  pugnante  Pisone,  ad  pedes  omnium  singilla- 
tim  accidente  Clodio),  ut  consules  populum  cohorta- 
rentur  ad  rogationem  accipiendam  ;  homines  ad  XV 
Curioni,  nullum  senatCis-consultum  facienti,  assen- 
serunt :  ex  altera  parte  facile  CCCC  fuerunt.  Acta 
res  est.  Fufius  tribunus  tum  concessit. 

Clodius  conciones  miseras  habebat,  in  quibus  Lu- 
cullum,  Hortensium,  C.  Pisonem,  Messalam  consu- 
lem,  contumeliose  laedebat ;  me  tantum  comperisse 
omnia  criminabatur.  Senatus  et  de  provinciis  praeto- 
rum,  et  de  legationibus,  et  de  caeteris  rebus  decer- 

nebat,  ut,  ante  quam  rogatio  lata  esset,  ne  quid  age- 
retur. 

Habes  res  Romanas.  Sed  tamen  etiam  illud,  quod 
non  speraram,  audi.  Messala  consul  est  egregius,  for- 
tis,  constans,  diligens,  nostri  laudator,  amator,  imita- 
tor.  Ille  alter  uno  vitio  minus  vitiosus  ;  quod  iners, 
quod  somni  plenus,  quod  imperitus,  quod  ot7rpaxTo~ 
tcxto?,  sed  voluntate  ita  xayjxTri;,\it  Pompeium,  post 
illam  concionem  qua  ab  eo  senatus  laudatus  est,  odisse 
cceperit.  Itaque  mirum  in  modum  omnes  a  se  bonos 
alienavit.  Neque  id  magis  amicitia  Clodii  adductus 
facit,  quam  studio  perditarum  rerum  atque  partium. 
Sed  habet  sui  similem  in  magistratibus,  praater  Fu« 
fium,  neminem.  Bonis  utimur  tribunis  plebis,  Cor- 
nuto  vero  pseudocatone. 

Quid  quasris  ?  Nunc  ut  ad  privata  redeam,  Tev- 
ypig  promissa  patravit.  Tu  mandata  effice,  quae  re- 
cepisti.  Quintus  frater,  qui  Argiletani  asdificii  reli- 
quum  dodrantem  emit  HS  DCCXXV,  Tusculanum 
venditat,  ut,  si  possit,  emat  Pacilianam  domum. 
Cum  Lucceio  in  gratiam  redi :  video  hominem  val- 
de  petiturire.  Navabo  operam.  Tu  quid  agas,  ubi 
sis,  cujusmodi  istas  res  sint,  fac  me  quam  diligentis- 
sime  certiorem.  Idibus  Febr. 


(  15.)  CICERO  ATTICO  S. 

Asiam  Quinto,  suavissimo  fratri,  obtigisse  audisti : 
non  enim  dubito,  quin  celerius  tibi  hoc  rumor,  quam 
ullius  nostrum  literas  nuntiarint.  Nunc,  quoniam  et 
laudis  avidissimi  semper  fuimus,  et,  praeter  caeteros, 
(piXsWrjveg  et  sumus  et  habemur,  et  multorum  odia 
atque  inimicitias,  reipublicag  causa,  suscepimus  ; 
7rai>TotYis  apeTYig  luty.vY)o->ceo,  curaque  effice,  ut  ab  om- 
nibus  et  laudemur  et  amemur. 

His  de  rebus  plura  ad  te  in  ea  epistola  scribam, 
quam  ipsi  Quinto  dabo.    Tu  me,  velim,  certiorcm 

facias,  quid  de  meis  mandatis  egeris,  atque  etiam, 
quid  de  tuo  negotio ;  nam,  ut  Brundisio  profectus  es, 
nullae  mihi  abs  te  sunt  redditae  literae.  Valde  aveo 
scire  quid  agas.  Idib.  Mart. 


(  1G.)  CICERO  ATTICO  S. 

Quaeris  ex  me,  quid  acciderit  de  judicio,  quod 
tam  praeter  opinionem  omnium  factum  sit :  et  simul 
vis  scire,  quo  modo  ego  minus,  quam  soleam,  proeli- 
atus  sim.  Respondebo  tibi  varepoy  7rporepov,  'O/uijpi- 
xwf.  Ego  enim,  quam  diu  senatus  auctoritas  mihi 
defendenda  fuit,  sic  acriter  et  vehementer  prceliatus 
sum,  ut  clamor  concursusque  maxima  cum  mea 
laude  fierent.  Quod  si  tibi  unquam  sum  visus  in  re 
publica  fortis,  certe  me  in  illa  causa  admiratus  esses. 
Cum  enim  ille  ad  conciones  confugisset,  in  iisque 
meo  nomine  ad  invidiam  uteretur,  Dii  immortales  ! 
quas  ego  pugnas  et  quantas  strages  edidi !  quos  im- 
petus  in  Pisonem,  in  Curionem,  in  totam  illam  ma- 
num  feci !  quo  modo  sum  insectatus  levitatem  se- 
num,  libidinem  juventutis  !  saepe  (ita  me  I)ii  ju- 
vent !)  te  non  solum  auctorem  consiliorum  meorum, 
verum  etiam  spectatorem  pugnarum  mirificarum, 
desideravi. 

Postea  vero  quam  Hortensius  excogitavit,  ut  le- 
gem  de  religione  Fufius  tribunus  plebis  ferret ;  in 
qua  nihil  aliud  a  consulari  rogatione  differebat,  nisi 
judicum  genus  (in  eo  autem  erant  omnia) ;  pugna- 
vitque,  ut  ita  fieret ;  quod  et  sibi  et  aliis  persuaserat, 
nullis  illum  judicibus  effugere  posse;  contraxi  vela, 
perspiciens  inopiam  judicum ;  neque  dixi  quidquam 
pro  testimonio,  nisi  quod  erat  ita  notum  atque  tes- 
tatum,  ut  non  possem  praeterire. 

Itaque,  si  causam  quaeris  absolutionis,  (ut  jam 
Trpog  to  Trporepov  revertar)  egestas  judicum  fuit,  et 
turpitudo.    Id   autem  ut  accideret,  commissum  est 

Hortensii  consilio ;  qui,  dum  veritus  est,  ne  Fufius 
ei  legi  intercederet,  quae  ex  senatus-consulto  fereba- 
tur,  non  vidit  illud,  satius  esse  illum  in  infamia  re- 
linqui  ac  sordibus,  quam  infirmo  judicio  committi : 
sed,  ductus  odio,  properavit  rem  deducere  in  judi- 
cium  :  cum  illum  plumbeo  gladio  jugulatum  iri  ta- 
men  diceret. 

Sed,  judicium,  si  quaeris,  quale  fuerit ;  incredibili 
exitu ;  sic,  uti  nunc  ex  eventu  ab  aliis,  a  me  tamen 
ex  ipso  initio,  consilium  Hortensii  reprehendatur. 
Nam,  ut  rejectio  facta  est  clamoribus  maximis ;  cum 
accusator,  tamquam  censor  bonus,  homines  nequis- 
simos  rejiceret;  reus,  tamquam  clemens  lanista, 
frugalissimum  quemque  secerneret ;  ut  primum  ju- 
dices  consederunt,  valde  diffidere  boni  coeperunt. 
Non  enim  unquam  turpior  in  ludo  talario  consessus 
fuit :  maculosi  senatores,  nudi  equites,  tribuni,  non 
tam  aerati,  quam,  ut  appellantur,  aerarii.  Pauci  ta- 
men  boni  inerant,  quos  rejectione  fugare  ille  non 
potuerat ;  qui  mcesti  (inter  sui  dissimiles),  et  mce- 
rentes,  sedebant,  et  contagione  turpitudinis  vehe- 
menter  permovebantur.  Hic,  ut  quaeque  res  ad  con- 
silium  primis  postulationibus  referebatur,  incredibi- 
lis  erat  severitas,  nulla  varietate  sententiarum  :  nihil 
impetrarat  reus  :  plus  accusatori  dabatur,  quam  pos- 
tulabat:  triumphabat  (quid  quaeris  ?)  Hortensius, 
se  vidisse  tantum :  nemo  erat,  qui  illum  reum,  ac 
non  millies  condemnatum,  arbitraretur. 

Me  vero  teste  producto,  credo  te,  ex  acclamatione 
Clodii  advocatorum,  audisse,  quae  consurrectio  judi- 
cum  facta  sit,  ut  me  circumsteterint,  ut  aperte  jugu- 
la  sua  pro  meo  capite  P.  Clodio  ostentarint.  Quae 
mihi  res  multo  honorificentior  visa  est,  quam  aut 
illa,  cum  jurare  tui  cives  Xenccratem  testimonium 
dicentem  prohibuerunt ;  aut  cum  tabulas  Metelli 
Numidici,  cum  hae  (ut  mos  est)  circumferrentur, 
nostri  judices  adspicere  noluerunt :  multo  ha?c,  in- 
quam,  nostra  res  major.    Itaque  judicum  vocibus, 

cum  cgo  sic  ab  iis,  ut  salus  patrise,  defenderer,  frac- 
tus  reus,  et  una  patroni  omnes  conciderunt. 

Ad  me  autem  eadem  frequentia  postridie  convenit, 
quacum,  abiens  consulatu,  sum  domum  reductus; 
clamare  praeclari  Areopagitae,  se  non  esse  venturos, 
nisi  praesidio  constituto.  Refertur  ad  consilium  :  una 
sola  sententia  praesidium  non  desideravit.  Defertur 
res  ad  senatum ;  gravissime  ornatissimeque  decerni- 
tur :  laudantur  judices :  datur  negotium  magistrati- 
bus :  responsurum  hominem  nemo  arbitrabatur.  'E<r- 
ttets  vuv  /to/,  Mouca;,  07T7Tuj;  3>j  TrpuoTOv  Ttup  EfXTTSas. 
N6sti  Calvum,  ex  Nanneianis  illum,  illum  laudato- 
rem  meum,  de  cujus  oratione  erga  me  honorifica  ad 
te  scripseram.  Biduo,  per  unum  servum,  et  eum  ex 
gladiatorio  ludo,  confecit  totum  negotium :  arcessi- 
vit  ad  se ;  promisit,  intercessit,  dedit.  Jam  vero  (o, 
Dii  boni,  rem  perditam  !)  etiam  noctes  certarum 
mulierum,  atque  adolescentulorum  nobilium  intro- 
ductiones,  nonnullis  judicibus  pro  mercedis  cumulo 
fuerunt. 

Ita,  summo  discessu  bonorum,  pleno  foro  servo- 
rum,  XXV  judices  ita  fortes  tamen  fuerunt,  ut,  sum . 
mo  proposito  periculo,  vel  perire  maluerint,  quam 
perdere  omnia.  XXXI  fuerunt,  quos  fames  magis 
quam  fama  commoverit :  quorum  Catulus  cum  vi- 
disset  quemdam,  "  Quid  vos,"  inquit,  "  praasidium 
a  nobis  postulabatis  ?  an,  ne  nummi  vobis  eriperen- 
tur,  timebatis  ?" 

Habes,  ut  brevissime  potui,  genus  judicii,  et  cau- 
sam  absclutionis.  Quaeris  deinceps,  qui  nunc  sit  sta- 
tus  rerum,  et  qui  meus.  Reipublicae  statum  illum, 
quem  tu  meo  consilio,  ego  divino,  confirmatum  pu- 
tabam,  qui,  bonorum  omnium  conjunctione,  et  auc- 
toritate  consulatvis  mei,  fixus  et  fundatus  videbatur, 
nisi  quis  nos  Deus  respexerit,  elapsum  scito  esse  de 
manibus  uno  hoc  judicio  ;  si  judicium  est,  triginta 
homines  [populi  Romani]  levissimos  ac  nequissimos, 
nummulis  acceptis,  jus  ac  fas  omne  delere  ;  ct,  quod 

omnes  non  modo  homines,  verum  etiam  pecudes, 
factum  esse  sciant,  id  Talnam,  et  Plautum,  et  Spon- 
giam,  et  caeteras  hujusmodi  quisquilias,  statuere, 
nunquam  esse  factum. 

Sed  tamen,  ut  te  de  re  publica  consoler,  non 
ita,  ut  sperarunt  rnali,  tanto  imposito  reipublicae  vul- 
nere,  alacris  exsultat  improbitas  in  victoria.  Nam 
plane  ita  putaverunt,  cum  religio,  cum  pudicitia, 
cum  judiciorum  fldes,  cum  senatus  auctoritas  con- 
cidisset,  fore,  ut  aperte  victrix  nequitia  ac  libido 
pcenas  ab  optimo  quoque  peteret  sui  doloris,  quem 
improbissimo  cuique  inusserat  severitas  consulatus 
mei. 

Idem  ego  ille  (non  enim  mihi  videor  insolenter 
gloriari,  cum  de  me  apud  te  loquor,  in  ea  praesertim 
epistola,  quamnolo  aliis  legi)  idem,  inquam,  ego  re- 
creavi  afflictos  animos  bonorum,  unumquemque  con- 
iirmans,  excitans.  Insectandis  vero  exagitandisque 
nummariis  judicibus,  omnem  omnibus  studiosis  ac 
fautoribus  illius  victoriae  iuxppY}(riav  eripui :  Pisonem 
consulem  nulla  in  re  consistere  unquam  sum  passus : 
desponsam  homini  jam  Syriam  ademi :  senatum  ad 
pristinam  suam  severitatem  revocavi,  atque  abjectum 
excitavi :  Clodium  pra?sentem  fregiin  senatu,  cum  ora- 
tione  perpetua,  plenissima  gravitatis,  tum  altercatio- 
ne  ejusmodi,  ex  qua  iicet  pauca  degustes  :  nam  cae- 
tera  non  possunt  habere  neque  vim  neque  venustatem, 
remoto  illo  studio  contentionis,  quem  aywvcx.  vos  ap- 
pellatis. 

Nam,  ut  Idibus  Maii  in  senatum  convenimus,  ro- 
gatus  ego  sententiam,  multa  dixi  de  summa  re  pu- 
blica ;  atque  ille  locus  inductus  a  me  est  divinitus ; 
ne,  una  plaga  accepta,  patres  conscripti  conciderent, 
ne  deficerent :  vulnus  esse  ejusmodi,  quod  mihi  nec 
dissimulandum  nec  pertimescendum  videretur :  ne 
aut  metuendo  ignavissimi,  aut  ignorando  stultissimi, 
judicaremur :  bis  absolutum  esse  Lentulum,  bis  Ca- 
tilinam ;  hunc  tertium  jam  esse  a  judicibus  in  rem- 

publicam  immissum.  "  Erras,  Clodi :  non  te  judices 
urbi,  sed  carceri,  reservarunt ;  neque  te  retinere  in 
civitate,  sed  exsilio  privare,  voluerunt.  Quamobrem, 
patres  conscripti,  erigite  animos ;  retinete  vestram 
dignitatem.  Manet  illa  in  republica  bonorum  con- 
sensio :  dolor  accessit  bonis  viris ;  virtus  non  est  im- 
minuta:  nihil  est  damni  factum  novi:  sed,  quod 
erat,  inventum  est.  In  unius  hominis  perditi  judicio 
plures  similes  reperti  sunt."  Sed  quid  ago  ?  Paene 
orationem  in  epistolam  inclusi.  Redeo  ad  alterca- 
tionem. 

Surgit  pulchellus  puer :  objicit  mihi,  me  ad  Bai- 
as  fuisse.  Falsum  !  Sed  tamen  quid  hoc  ?  Simile 
est,  inquam,  quasi  dicas  in  operto  fuisse.  Quid  in- 
quit,  homini  Arpinati  cum  aquis  caldis  ?  Narra,  in- 
quam,  patrono  tuo,  qui  Arpinates  aquas  concupivit : 
nosti  enim  marinas.  Quousque,  inquit,  hunc  regem 
feremus  ?  Regem  appellas,  inquam,  cum  Rex  tui 
mentionem  nullam  fecerit  ?  (ille  autem  Regis  haere- 
ditatem  spe  devorarat.)  Domum,  inquit,  emisti.  Pu- 
tes,  inquam,  dicere,  judices  emisti.  Juranti,  inquit, 
tibi  non  crediderunt.  Mihi  vero,  inquam,  XXV  ju- 
dices  crediderunt :  XXXI,  quoniam  nummos  ante 
acceperunt,  tibi  nihil  crediderunt.  Magnis  clamori- 
bus  afflictus,  conticuit,  et  concidit. 

Noster  autem  status  est  hic.  Apud  bonos  iidem 
sumus,  quos  reliquisti ;  apud  sordem  urbis  et  faecem, 
multo  melius  nunc,  quam  reliquisti :  nam  et  illud 
nobis  non  obest,  videri  nostrum  testimonium  non  va- 
luisse.  Missus  est  sanguis  invidiae  sine  dolore  ;  at- 
que  etiam  hoc  magis,  quod  omnes  illi  fautores  illius 
flagitii,  rem  manifestam  illam  redemtam  esse  a  ju- 
dicibus,  confitentur. 

Accedit,  quod  illa  concionalis  hirudo  aerarii,  nii- 
fcera  ac  jejuna  plebecula,  me  ab  hoc  Magno  unice 
diligi  putat :  et  (hercule)  multa,  et  jucunda  consuetu- 
dine  conjuncti  inter  nos  sumus,  usque  eo,  ut  nostri 
isti  comissatores  conjurationis,  barbatuli  juvenes,  il- 

lum  in  sermonibus  Cnaeum  Ciceronem  appellent. 
Itaque,  etludis,  et  gladiatoribus,  mirandas  eTnc^yua- 
c-<a?,.sine  ulla  pastoricia  fistula,  auferebamus. 

Nunc  est  exspectatio  comitiorum,  in  qua,  omni- 
bus  invitis,  trudit  noster  Magnus  Auli  filium  ;  atque 
in  eo  neque  auctoritate  neque  gratia  pugnat,  sed 
quibus  Philippus  omnia  castella  expugnari  posse 
dicebat,  in  quas  modo  asellus  onustus  auro  posset 
adscendere.  Consul  autem  ille,  Doterionis  histrionis 
similis,  suscepisse  negotium  dicitur,  et  domi  divi- 
sores  habere  :  quod  ego  non  credo.  Sed  senatus-con- 
sulta  duo  jam  facta  sunt,  odiosa,  quod  in  consulem 
facta  putantur,  Catone  et  Domitio  postulante ;  unum, 
ut  apud  magistratus  inquiri  liceret ;  alterum,  cujus 
domi  divisores  haberent,  adversus  rempublicam. 

Lurco  autem,  tribunus  plebis,  qui  magistratum 
simul  cum  lege  y£lia  iniit,  solutus  est  et  JElm  et 
Fufia,  ut  legem  de  ambitu  ferret ;  quam  ille  bono 
auspicio  claudus  homo  promulgavit.  Ita  comitia  in 
ante  diem  sextum  Calendas  Sextiles  dilata  sunt: 
novi  est  in  lege  hoc,  ut,  qui  nummos  in  tribus  pro- 
nuntiarit,  si  non  dederit,  impune  sit;  sin  dederit, 
ut,  quoad  vivat,  singulis  tribubus  HS  MMM  de- 
beat.  Dixi,  hanc  legem  P.  Clodium  jam  ante  ser- 
vasse,  pronuntiare  enim  solitum  esse,  et  ncn  dare. 

Sed  heus  tu  !  videsne,  consulatum  illum  nostrum, 
quem  Curio  antea  «7ro^s<veriv  vocabat,  si  hic  factus 
erit,  [fabam  mimum]  futurum  ?  quare,  ut  opinor, 
<p<\ocro<p>iTeov  (id,  quod  tu  facis),  et  istos  consulatus 
non  flocci  eaTeoi/. 

Quod  ad  me  scribis,  te  in  Asiam  statuisse  non 
ire  ;  equidem  mallem,  ut  ires ;  ac  vereor,  ne  quid  in 
ista  re  minus  commode  liat.  Sed  tamen  non  possum 
reprehendere  consilium  tuum,  praesertim  cum  ego- 
met  in  provinciam  non  sim  profectus. 

Epigrammatis  tuis,  quae  in  Amaltheo  posuisti, 
contenti  erimus,  prassertim  cum  et  Chilius  nos  reli- 
querit,  et  Archias  nihil  de  me  scripserit ;  ac  vereor, 

ne,  Lucullis  quoniam  Graecum  poema  condidit,  nunc 
ad  Caecilianam  fabulam  spectet 

Antonio,  tuo  nomine,  gratias  egi ;  eamque  epi- 
stolam  Manlio  dedi.  Ad  te  ideo  antea  rarius  scripsi, 
quod  non  habebam  idoneum,  cui  darem  ;  nec  satis 
sciebam,  quid  darem.  [Vale.  Te  vindicavi.]  Cin- 
cius  si  quid  ad  me  tui  negotii  detulerit,  suscipiam ; 
sed  nunc  magis  in  suo  est  occupatus ;  in  quo  ego  ei 
non  desum. 

Tu,  si  uno  in  loco  es  futurus,  crebras  a  nobis 
literas  exspecta  :  ast  plures  etiam  ipse  mittito.  Ve- 
lim,  ad  me  scribas,  cujusmodi  sit  Afx<x\Seiov  tuum, 
quo  ornatu,  qua  T07ro% £<r«x  ;  et,  quae  poemata  quas- 
que  historias  de  A/xaXS^a  habes,  ad  me  mittas.  Lu- 
bet  mihi  facere  in  Arpinati.  Ego  tibi  aliquid  de 
meis  scriptis  mittam.  Nihil  erat  absoluti. 


(  17.)  CICERO  ATTICO  S. 

Magna  mihi  varietas  voluntatis,  et  dissimilitudo 
opinionis  ac  judicii  Quinti  fratris  mei,  demonstrata 
est  ex  literis  tuis,  in  quibus  ad  me  epistolarum  illius 
exempla  misisti ;  qua  ex  re,  et  molestia  sum  tanta 
affectus,  quantum  mihi  meus  amor  summus  erga 
utrumque  vestrum  afferre  debuit;  et  admiratione, 
quidnam  accidisset,  quod  afferret  Quinto  fratri  meo 
aut  offensionem  tam  gravem,  aut  commutationem 
tantam  voluntatis.  Atque  illud  a  me  jam  ante  intel- 
ligebatur,  quod  te  quoque  ipsum  discedentem  a  no- 
bis  suspicari  videbam,  subesse  nescio  quid  opinionis 
incommodae ;  sauciumque  ejus  animum  insedisse 
quasdam  odiosas  suspiciones;  quibus  ego  mederi 
cum  cuperem  antea  saepe,  et  vehementius  etiam  post 
sortitionem  provinciae;  nec  tantum  intelligebam  ei 
esse  offensionis,  quantum  literae  tuae  declarant,  nec 
tantum  proficiebam,  quantum  volebam. 

Sed  tamen  hoc  me  ipse  consolabar,  quod  non  du* 

bitabam,  quin  te  ille  aut  Dyrrhachii,  aut  in  istis  locis 
uspiam,  visurus  esset.  Quod  cum  accidisset ;  confi- 
debam  ac  mihi  persuaseram,  fore,  ut  omnia  placa- 
rentur  inter  vos,  non  modo  sermone  ac  disputatione, 
sed  conspectu  ipso  congressuque  vestro.  Nam,  quanta 
sit  in  Quinto  fratre  meo  comitas,  quanta  jucunditas, 
quam  mollis  animus  et  ad  accipiendam  et  ad  depo- 
nendam  ofTensionem,  nihil  attinet  me  ad  te,  qui  ea 
nosti,  scribere. 

Sed  accidit  perincommode,  quod  eum  nusquam 
vidisti.  Valuit  enim  plus,  quod  erat  illi  nonnullorum 
artificiis  inculcatum,  quam  aut  officium,  aut  necessi- 
tudo,  aut  amor  vester  ille  pristinus,  qui  plurimum 
valere  debuit.  Atque  hujus  incommodi  culpa  ubi 
resideat,  facilius  possum  existimare,  quam  scribere. 
Vereor  enim,  ne,  dum  defendam  meos,  non  parcam 
tuis.  Nam  sic  intelligo,  ut  nihil  a  domesticis  vulne- 
ris  factum  sit,  illud  quidem,  quod  erat,  eos  certe  sa- 
nare  potuisse.  Sed  hujusce  rei  totius  vitium,  quod 
aliquanto  etiam  latius  patet  quam  videtur,  praesenti 
tibi  commodius  exponam. 

De  iis  literis  quas  ad  te  Thessalonica  misit,  et  de 
sermonibus,  quos  ab  illo  et  Romae  apud  amicos  tuos, 
et  in  itinere,  habitos  putas  ;  ecquid  tantum  causae 
sit,  ignoro  :  sed  omnis  in  tua  posita  est  humanitate 
mihi  spes  hujus  levandae  molestiae.  Nam^  si  ita  sta- 
tueris,  et  irritabiles  animos  esse  optimorum  saepe 
hominum,  et  eosdem  placabiles  ;  et  esse  hanc  agili- 
tatem,  ut  ita  dicam,  mollitiamque  naturas  plerum- 
que  bonitati ;  et  (id,  quod  caput  est)  nobis  inter  nos 
nostra  sive  incommoda,  sive  vitia,  sive  injurias  esse 
tolerandas  ;  facile  haec,  quemadmodum  spero,  miti- 
gabuntur.  Quod,  ego,  ut  facias,  te  oro :  nam  ad 
me,  qui  te  unice  diligo,  maxime  pertinet,  neminem 
csse  meorum,  qui  aut  te  non  amet,  aut  abs  te  non 
ametur. 

Illa  pars  epistolae  tuae  minime  fuit  necessaria,  in 
qua  exponis,  quas  facultates  aut  provincialium  aut 

urbanorum  commodorum,  et  aliis  temporibus,  et  me 
ipso  consule,  praetermiseris.  Mihi  enim  perspecta 
est  ingenuitas  et  magnitudo  animi  tui ;  neque  ego 
inter  me  atque  te  quidquam  interesse  unquam  duxi, 
praeter  voluntatem  institutae  vitae  ;  quod  me  ambitio 
quaedam  ad  honorum  studium,  te  autem  alia  mini- 
me  reprehendenda  ratio  ad  honestum  otium,  duxit. 

Vera  quidem  laude  probitatis,  diligentiae,  religio- 
nis,  neque  me  tibi,  neque  quemquam,  antepono : 
amoris  vero  erga  me,  cum  a  fraterno  [amore]  domes- 
ticoque  discessi,  tibi  primas  defero.  Vicfr  enim, 
vidi,  penitusque  perspexi,  in  meis  variis  temporibus, 
et  sollicitudines  et  laetitias  tuas.  Fuit  mihi  saepe  et 
laudis  nostraa  gratulatio  tua  jucunda,  et  timoris  con- 
solatio  grata.  Quin  mihi  nunc,  te  absente,  non  so- 
lum  consilium,  quo  tu  excellis,  sed  etiam  sermonis 
communicatio,  quae  mihi  suavissima  tecum  solet  esse, 
maxime  deest ;  quid  dicam,  in  publica  re  ?  quo  in 
genere  mihi  negligenti  esse  non  licet ;  an  in  forensi 
labore  ?  quem  antea  propter  ambitionem  sustinebam, 
nunc,  ut  dignitatem  tueri  gratia  possim  ;  an  in  ipsis 
domesticis  negotiis  ?  in  quibus  ego  cum  antea,  tum 
vero  post  discessum  fratris,  te  sermonesque  nostros 
desidero.  Postremo  non  labor  meus,  non  requies; 
non  negotium,  non  otium  ;  non  forenses  res,  non  do- 
mesticae,  non  publicae,  non  privatae,  carere  diutius 
tuo  suavissimo  atque  amantissimo  consilio  ac  sermone 
possunt. 

Atque  harum  rerum  commemorationem  verecun- 
dia  saepe  impedivit  utriusque  nostrum.  Nunc  autem 
ea  fuit  necessaria,  propter  eam  partem  epistolae  tuae, 
per  quam  te  ac  mores  tuos  mihi  purgatos  ac  proba- 
tos  esse  voluisti.  Atque,  in  ista  incommoditate  alie- 
nati  illius  animi  et  offensi,  illud  inest  tamen  com- 
modi,  quod  et  mihi  et  caeteris  amicis  tuis  nota  fuit, 
et  abs  te  aliquando  testificata,  tua  voluntas  omitten- 
dae  provinciae ;  ut,  quod  una  non  estis,  non  dissen- 
sione  ac  dissidio  vestro,  sed  voluntate  ac  judicio  tuo, 

factum  esse  videatur.  Quare  et  illa,  quse  violata,  ex- 
piabuntur ;  et  haec  nostra,  quae  sunt  sanctissime 
conservata,  suam  religionem  obtinebunt. 

Nos  hic  in  republica  infirma,  misera,  commuta- 
bilique,  versamur.  Credo  enim  te  audisse,  nostros 
equites  pasne  a  senatu  esse  disjunctos  ;  qui  primum 
illud  valde  graviter  tulerunt,  promulgatum  ex  sena- 
tus-consulto  fuisse,  ut  de  iis,  qui  ob  judicandum  pe- 
cuniam  accepissent,  quaereretur.  Qua  in  re  decer- 
nenda.  cum  ego  casu  non  affuissem,  sensissemque  id 
equestrem  ordinem  ferre  moleste,  neque  aperte  di- 
cere  ;  objurgavi  senatum,  ut  mihi  visus  sum,  sum- 
ma  cum  auctoritate ;  et,  in  causa  non  verecunda, 
admodum  gravis  et  copiosus  fui. 

Ecce  aliae  deliciae  equitum  vix  ferendae,  quas  ego 
non  solum  tuli,  sed  etiam  ornavi.  Asiani,  qui  de 
censoribus  conduxerant,  questi  sunt  in  senatu,  se, 
cupiditate  prolapsos,  nimium  magno  conduxisse : 
ut  induceretur  locatio,  postulaverunt.  Ego  princeps 
in  adjutoribus,  atque  adeo  secundus  :  nam,  ut  illi 
auderent  hoc  postulare,  Crassus  eos  impulit.  Invi- 
diosa  res,  turpis  postulatio,  et  confessio  temeritatis. 
Summum  erat  periculum,  ne,  si  nihil  impetrassent, 
plane  alienarentur  a  senatu.  Huic  quoque  rei  sub- 
ventum  est  maxime  a  nobis ;  perfectumque,  ut  fre- 
quentissimo  senatu  et  libentissimo  uterentur :  mul- 
taque  a  me  de  ordinum  dignitate  et  concordia  dicta 
sunt  Cal.  Decemb.  et  postridie.  Neque  adhuc  res 
confecta  est,  sed  voluntas  senatus  perspecta:  unus 
enim  contra  dixerat  Metellus,  consul  designatus. 
Quin  erat  dicturus  (ad  quem,  propter  diei  brevita- 
tem,  perventum  non  est)  heros  llle  noster,  Cato. 

Sic  ego  conservans  rationem  institutionemque  nos- 
tram,  tueor,  ut  possum,  illam  a  me  conglutinatam 
concordiam  :  sed  tamen,  quoniam  ista  sunt  infirma, 
munitur  quaedam  nobis  ad  retinendas  opes  nostras 
tuta  (ut  spero)  via,  quam  tibi  literis  satis  explicare 
non  possum ;  significatione  parva  ostendam  tamen. 

Utor  Pompeio  familiarissime.  Video,  quid  dicas.  Ca- 
vebo,  quae  sunt  cavenda ;  ac  scribam  alias  ad  te  de 
meis  consiliis  capessendae  rei  publica?  plura. 

Lucceium  scito  consulatum  habere  in  animo  sta- 
tim  petere :  duo  enim  soli  dicuntur  petituri.  Caesar 
cum  eo  coire  per  Arrium  cogitat :  et  Bibulus  cum 
hoc  se  putat  per  Pisonem  posse  conjungi.  Rides  ? 
Non  sunt  haec  ridicula,  mihi  crede.  Quid  aliud  scri- 
bam  ad  te  ?  quid  ?  multa  sunt :  sed  in  aliud  tem- 
pus.  Te  si  exspectari  velis,  cures  ut  sciam.  Jam 
illud  modeste  rogo,  quod  maxime  cupio,  ut  quam- 
primum  venias.  Nonis  Decemb. 


( 18.)  CICERO  ATTICO  S. 

Nihil  mihi  nunc  scito  tam  deesse,  quam  hominem 
eum,  quocum  omnia,  quae  me  cura  aliqua  afficiunt, 
una  communicem  ;  qui  me  amet,  qui  sapiat,  quicum 
ego  colloquar,  nihil  fingam,  nihil  dissimulem,  nihil 
obtegam.  Abest  enim  frater  afekeo-TUTos  et  aman- 
tissimus  :  Metellus  non  homo,  sed  litus  atque  aer, 
et  solitudo  mera  :  tu  autem,  qui  saepissime  curam 
et  angorem  animi  mei  sermone  et  consilio  levasti 
tuo ;  qui  mihi  et  in  publica  re  socius,  et  in  privatis 
omnibus  conscius,  et  omnium  meorum  sermonum  et 
consiliorum  particeps  esse  soles,  ubinam  es  ? 

Ita  sum  ab  omnibus  destitutus,  ut  tantum  requie- 
tis  habeam,  quantum  cum  uxore,  et  filiola,  et  mel- 
lito  Cicerone,  consumitur.  Nam  illae  ambitiosae  nos- 
tras  fucosaeque  amicitiae  sunt  in  quodam  splendore 
forensi ;  fructum  domesticum  non  habent.  Itaque, 
cum  bene  completa  domus  est,  tempore  matutino, 
cum  ad  forum  stipati  gregibus  amicorum  descendi- 
mus,  reperire  ex  magna  turba  neminem  possumus, 
quocum  aut  jocari  iibere,  aut  suspirare  familiariter, 
possimus.  Quare,  te  exspectamus,  te  desideramus, 
te  jam  etiam  arcessimus.  Multa  enim  me  sollicitant 

anguntque,  quae  mihi  videor,  aures  nactus  tuas, 
unius  ambulationis  sermone  exhaurire  posse. 

Ac  domesticarum  quidem  sollicitudinum  aculeos 
omnes  et  scrupulos  occultabo  ;  neque  ego  huic  epi- 
stolae  atque  ignoto  tabellario  committam.  Atque  hi 
(nolo  enim  te  permoveri)  non  sunt  permolesti ;  sed 
tamen  insident  et  urgent,  et  nullius  amantis  consilio 
aut  sermone  requiescunt. 

In  re  publica  vero,  quamquam  animus  est  prae- 
sens,  tamen  voluntas  etiam  atque  etiam  ipsa  medici- 
nam  effugit.  Nam,  ut  ea  breviter,  quae  post  tuum 
discessum  acta  sunt,  colligam,  jam  exclames,  ne- 
cesse  est,  res  llomanas  diutius  stare  non  posse.  Et- 
enim,  post  profectionem  tuam,  primus  (ut  opinor) 
introitus  fuit  in  causam  fabulae  Clodianae ;  in  qua 
ego  nactus,  ut  mihi  videbar,  locum  resecandae  libi- 
dinis,  et  coercendae  juventutis,  vehemens  fui,  et  om- 
nes  profudi  vires  animi  atque  ingenii  mei,  non  odio 
adductus  alicujus,  sed  spe  reipublicae  corrigendae,  et 
sanandae  civitatis.  Afflicta  respublica  est  emto  con- 
stupratoque  judicio.  Vide,  quae  sint  postea  conse- 
cuta. 

Consul  est  impositus  is  nobis,  quem  nemo,  praeter 
nos  philosophos,  adspicere  sine  suspiratu  posset. 
Quantum  hoc  vulnus !  Facto  senatds-consulto  de 
ambitu,  de  judiciis,  nulla  lex  perlata,  exagitatus  se- 
natus,  alienati  equites  Romani.  Sic  ille  annus  duo 
firmamenta  reipublicae,  per  me  unum  constituta, 
evertit :  nam  et  senatus  auctoritatem  abjecit,  et  or- 
dinum  concordiam  disjunxit. 

Instat  hic  nunc  ille  annus  egregius.  Ejus  initium 
ejusmodi  fuit,  ut  anniversaria  sacra  Juventatis  non 
committerentur :  nam  M.  Luculli  uxorem  Mem- 
mius  suis  sacris  initiavit.  Menelaus,  aegre  id  passus, 
divortium  fecit.  Quamquam  ille  pastor  Idaeus  Mene- 
laum  solum  contemserat ;  hic  noster  Paris  tam  M c- 
nelaunr,  quam  Agamemnonem,  liberum  non  pu- 
tavit. 


168  AD  ATTICUM.  Ltb.  I.  18. 

Est  autem  C.  Herennius  quidam  tribunus  plebis, 
quem  tu  fortasse  ne  nosti  quidem,  (tametsi  potes 
nosse ;  tribulis  enim  tuus  est ;  et  Sextus,  pater  ejus, 
nummos  vobis  dividere  solebat.)  Is  ad  plebem  P. 
Clodium  traducit ;  idemque  fert,  ut  universus  popu- 
lus  in  Campo  Martio  suffragium  de  re  Clodii  ferat. 
Hunc  ego  accepi  in  senatu,  ut  soleo :  sed  nihil  est 
illo  homine  lentius.  Metellus  est  consul  egregius,  et 
nos  amat ;  sed  imminuit  auctoritatem  suam,  quod 
habet,  dicis  causa,  promulgatum  illud  idem  de  Clo- 
dio.  Auli  autem  fUius  (o  Dii  immortales !)  quam 
ignavus,  ac  sine  animo  miles  !  quam  dignus,  qui 
Palicano  (sicut  facit)  os  ad  male  audiendum  quoti- 
die  praebeat ! 

Agraria  autem  promulgata  est  a  Flavio,  sane 
levis,  eadem  fere,  quae  fuit  Plotia.  Sed  interea 
vroKiTixog  avr\p  ou$  ovap  quisquam  inveniri  potest. 
Qui  poterat,  familiaris  noster  (sic  est  enim  ;  volo  te 
hoc  scire)  Pompeius,  togulam  illam  pictam  silentio 
tuetur  suam.  Crassus  verbum  nullum  contra  gra- 
tiam.  Caeteros  jam  nosti:  qui  ita  sunt  stulti,  ut, 
amissa  republica,  piscinas  suas  fore  salvas  sperare 
videantur. 

Unus  est,  qui  curet,  constantia  magis  et  integri- 
tate,  quam  (ut  mihi  videtur)  consilio  aut  ingenio, 
Cato ;  qui  miseros  publicanos,  quos  habuit  aman- 
tissimos  sui,  tertium  jam  mensem  vexat,  neque  iis  a 
senatu  responsum  dari  patitur.  Ita  nos  cogimur  reli- 
quis  de  rebus  nihil  decernere  ante  quam  publicanis 
responsum  sit :  quare  etiam  legationes  rejectum  iri 
puto. 

Nunc  vides,  quibus  fluctibus  jactemur :  et,  si,  ex  iis 
qu«  scripsimus,  (tanta  es  perspicacitate)  etiam  a  me 
non  scripta  perspicis,  revise  nos  aliquando  :  et,  quam- 
quam  sunt  haec  fugienda,  quo  te  voco ;  tamen  fac, 
ut  amorem  nostrum  tanti  aestimes,  ut  eo  vel  cum  his 
molestiis  perfrui  velis.  Nam,  ne  absens  censeare, 
curabo  edicendum  et  proponendum  locis  omnibus. 

Sub  lustrum  autem  censeri,  germani  negotiatoris 
est.  Quare,  cura  ut  te  quamprimum  videamus.  Cal. 
Febr,  Q.  Metello  et  L.  Afranio  Coss. 


(  19.)  CICERO  ATTICO  S. 

Non  modo,  si  mihi  tantum  esset  otii,  quantum 
est  tibi,  verum  etiam,  si  tam  breves  epistolas  vellem 
mittere,  quam  tu  soles  facere,  te  superarem,  et  in 
scripto  multo  essem  crebrior,  quam  tu  :  sed  ad  sum- 
mas  atque  incredibiles  occupationes  meas  accedit, 
quod  nullam  a  me  epistolam  ad  te  sino  absque  ar- 
gumento  ac  sententia,  pervenire.  Et  primum  tibi,  ut 
aequum  est,  civi  amanti  patriam,  quae  sunt  in  re  pu- 
blica,  exponam  :  deinde,  quoniam  tibi  amore  nos 
proximi  sumus,  scribemus  etiam  de  nobis  ea,  quae 
scire  te  non  nolle  arbitramur. 

Atque  in  re  publica.  nunc  quidem  maxime  Gallici 
belli  versatur  metus.  Nam  iEdui,  fratres  nostri, 
pugnant :  Sequani  permale  pugnarunt ;  et  Helvetii 
sinedubio  sunt  in  armis,  excursionesque  in  provinciam 
faciunt.  Senatus  decrevit,  ut  consules  duas  Gallias  sor- 
tirentur,  delectus  haberetur,  vacationes  ne  valerent, 
legati  cum  auctoritate  mitterentur,  qui  adirent  Galliae 
civitates,  darentque  operam,  ne  eae  cum  Helvetiis  se 
jungerent.  Legati  sunt  Q.  Metellus  Creticus,  et  L. 
Flaccus,  et,  to  eni  t>j  (paxr,  juvpov,  Lentulus,  Clodiani 
filius. 

Atque  hoc  loco  illud  non  queo  praeterire,  quod, 
cum  de  consularibus  mea  prima  sors  exisset,  una 
voce  senatus  frequens  retinendum  me  in  Urbe  cen- 
suit.  Hoc  idem  post  me  Pompeio  accidit:  ut  nos 
duo,  quasi  pignora  reipublicae,  retineri  videremur. 
Quid  enim  ego  aliorum  in  me  e7ri$wvri[Acx.Tcx.  exspec- 
tem,  cum  haec  domi  nascantur  ? 

Urbanae  autem  res  sic  se  habent.  Agraria  lcx  a 
Flavio  tribuno  plebis  vehementer  agitabatur,  auctore 

(Epist.)  VOL.  II.  Q 


170  AD  ATTICUM.  Lib.  I.  19. 

Pompeio ;  quae  nihil  populare  habebat,  praeter  aueto- 
rem.  Ex  hac  ego  lege,  secunda,  concionis  voluntate, 
omnia  tollebam,  quae  ad  privatorum  incommodum 
pertinebant :  liberabam  agrum  eum,  qui,  P.  Mucio, 
L.  Calpurnio  consulibus,  publicus  fuisset :  Sullano- 
rum  hominum  possessiones  confirmabam  :  Volater- 
ranos  et  Arretinos,  quorum  agrum  Sulla  publicarat, 
neque  diviserat,  in  sua  possessione  retinebam :  unam 
rationem  non  rejiciebam,  ut  ager  hac  adventicia.  pe- 
cunia  emeretur,  quae  ex  novis  vectigalibus  per  quin- 
quennium  reciperetur. 

Huic  toti  rationi  agrariae  senatus  adversabatur, 
suspicans,  Pompeio  novam  quamdam  potentiam 
quaeri.  Pompeius  vero  ad  voluntatem  perferendae 
legis  incubuerat.  Ego  autem,  magna  cum  agrario- 
rum  gratia,  confirmabam  omnium  privatorum  pos- 
sessiones  :  (is  enim  est  noster  exercitus,  hominum, 
ut  tute  scis,  locupletium :)  populo  autem,  et  Pom- 
peio  (nam  id  quoque  volebam)  satis  faciebam  em- 
tione:  qua  constituta  diligenter,  et  sentinam  Urbis  ex- 
hauriri,  et  Italiae  solitudinem  frequentari,  posse  arbi- 
trabar.   Sed  haec  tota  res,  interpellata  bello,  refrixerat. 

Metellus  est  consul  sane  bonus ;  et  nos  admodum 
diligit.  Ille  alter  ita  nihil  est,  ut  plane,  quid  emerit, 
nesciat. 

Haec  sunt  in  re  publica  :  nisi  etiam  illud  ad  rem 
publicam  putas  pertinere,  Herennium  quemdam,  tri- 
bunum  plebis,  tribulem  tuum,  sane  hominem  nequam 
atque  egentem,  saepe  jam  de  P.  Clodio  ad  plebem  tra- 
ducendo  agere  ccepisse.  Huic  frequenter  interceditur. 

[Haec  sunt,  utopinor,  in  re  publica.]  Ego  autem, 
ut  semel  Nonarum  illarum  Decembrium,  junctam 
invidia.  ac  multorum  inimicitiis,  eximiam  quamdam 
atque  immortalem  gloriam  consecutus  sum,  non  de- 
stiti  eadem  anhni  magnitudine  in  re  publica  versari, 
et  illam  institutam  ac  susceptam  dignitatem  tueri. 
Sed,  posteaquam  primum  Clodii  absolutione  levita- 
tem  inflrmitatemque  judiciorum  perspexi ;    deinde 

vidi  nostros  publicanos  facile  a  senatu  disjungi,  quam- 
quam  a  me  ipso  non  divellerentur  ;  tum  autem  bea- 
tos  homines  (hos  piscinarios  dico,  amicos  tuos)  non 
obscure  nobis  invidere ;  putavi,  mihi  majores  quas- 
dam  opes  et  firmiora  praesidia  esse  quaerenda. 

Itaque  primum  eum,  qui  nimium  diu  de  rebus 
nostris  tacuerat,  Pompeium  adduxi  in  eam  volunta- 
tatem,  ut  in  senatu,  non  semel,  sed  saepe,  multisque 
verbis,  hujus  mihi  salutem  imperii  atque  orbis  ter- 
rarum  adjudicarit.  Quod  non  tam  interfuit  mea, 
(neque  enim  illae  res  aut  ita  sunt  obscurae,  ut  testi- 
monium,  aut  ita  dubiae,  ut  laudationem,  desiderent) 
quam  reipublicae ;  quod  erant  quidam  improbi,  qui 
contentionem  fore  aliquam  mihi  cum  Pompeio,  ex 
rerum  illarum  dissensione,  arbitrarentur.  Cum  hoc 
ego  me  tanta  familiaritate  conjunxi,  ut  uterque  nos- 
trum  in  sua  ratione  munitior,  et  in  re  publica  flr- 
mior,  hac  conjunctione  esse  possit. 

Odia  autem  illa  libidinosfe  et  delicatae  juventutis, 
quae  erant  in  me  incitata,  sic  mitigata  sunt  comitate 
quadam  mea,  me  unum  ut  omnes  illi  colant.  Nihil 
jam  denique  a  me  asperum  in  quemquam  fit,  nec 
tamen  quidquam  populare  ac  dissolutum ;  sed  ita 
temperata  tota  ratio  est,  ut  reipublicae  constantiam 
praestem,  privatis  rebus  meis  (propter  infirmitatem 
bonorum,  iniquitatem  malevolorum,  odium  in  me 
improborum)  adhibeam  quamdam  cautionem  et  dili- 
gentiam  ;  atque  ita  amem,  si  iis  novis  amicitiis  im- 
plicati  sumus,  ut  crebro  mihi  vafer  ille  Siculus  in- 
susurret  Epicharmus  cantilenam  illam  suam  : 

Nacpe,  xai  [xsfxvaa   amcrTsiv'  ap$po>.  tocvto.  tojv  <ppsvwv. 

Ac  nostrae  quidem  rationis  ac  vitae  quasi  quamdam 
formam,  ut  opinor,  vides.  De  tuo  autem  negotio 
saepe  ad  me  scribis ;  cui  mederi  nunc  non  possumus. 
Est  enim  illud  senatus-consultum  summa  pedario- 
rum  voluntate,  nullius  nostrum  auctoritate,  factum. 
Nam,  quod  me  esse  ad  scribendum  vides,  ex  ipso 

senatiis-consulto  intelligere  potes,  aliam  rem  tum 
relatam ;  hoc  autem,  de  populis  liberis,  sine  causa 
additum :  et  ita  factum  est  a  P.  Servilio  filio,  qui 
in  postremis  sententiam  dixit :  sed  immutari  hoc 
tempore  non  potest.  Itaque  conventus,  qui  initio 
celebrabantur,  jam  diu  fieri  desierunt.  Tu  si  tuis 
blanditiis  tamen  a  Sicyoniis  nummulorum  aliquid 
cxpresseris  ;  velim,  me  facias  certiorem. 

Commentarium  consulatus  mei  Grraace  composi- 
tum  misi  ad  te ;  in  quo  si  quid  erit,  quod  homini 
Attico  minus  Graecum  eruditumque  videatur ;  non 
dicam,  quod  tibi  (ut  opinor)  Panormi  Lucullus  de 
suis  historiis  dixerat ;  se,  quo  facilius  illas  probaret 
Romani  hominis  esse,  idcirco  barbara  quaklam  et 
GoXoiKtx  dispersisse.  Apud  me  si  quid  erit  ejusmodi, 
me  imprudente  erit  et  invito.  Latinum  si  perfecero, 
ad  te  mittam.  Tertium  poema  exspectato,  ne  quod 
genus  a  me  ipso  laudis  meas  pnetermittatur. 

Hic  tu,  cave,  dicas,  ng  -nc/.np  aivrio-ei ;  Si  est 
enim  apud  homines  quidquam,  quod  potius  sit,  lau- 
detur  ;  nos  vituperemur,  qui  non  potius  alia  laude- 
mus.  Quamquam  non  eyxouyu<a<7T/xa  sunt  haec,  sed 
/o-Top/xa,  quas  scribimus. 

Quintus  frater  purgat  se  multum  per  literas,  et 
affirmat,  nihil  a  se  cuiquam  de  te  secus  esse  dictum. 
Verum  haec  nobis  coram  summa  cura  et  diligentia 
sunt  agenda :  tu  modo  nos  revise  aliquando.  Cossi- 
nius  hic,  cui  dedi  literas,  valde  mihi  bonus  homo,  et 
non  levis,  et  amans  tui,  visus  est,  et  talis,  qualeni 
esse  eum  tuae  mihi  Hterae  nuntiarant.  Idibus  Mart. 


( 20.)  CICERO  ATTICO  S. 

Cum  e  Pompeiano  me  Romam  recepissem  a.  d. 
IV  Idus  Maii,  Cincius  noster  eam  mihi  abs  te  epi- 
stolam  reddidit,  quam  tu  Idib.  Feb.  dederas.  Ei 
nunc  epistolae  literis  his  respondebo.  Ac  primum, 

tibi  perspectum  esse  judicium  de  te  meum,  laetor ; 
deinde,  te  in  iis  rebus,  quae  mihi  asperius  a  nobis 
atque  nostris,  et  injucundius,  actae  videbantur,  mo- 
deratissimum  fuisse,  vehementissime  gaudeo  ;  idque 
neque  amoris  mediocris,  et  ingenii  summi  ac  sa- 
pientiae  judico.  Qua  de  re  cum  ad  me  ita  suaviter, 
diligenter,  officiose,  et  humaniter,  scripseris,  ut  non 
modo  te  hortari  amplius  non  debeam,  sed  ne  exspec- 
tare  quidem  abs  te,  aut  ab  ullo  homine,  tantum  fa- 
cilitatis  ac  mansuetudinis  potuerim ;  nihil  duco 
esse  commodius,  quam  de  his  rebus  nihil  amplius 
scribere.  Cum  erimus  congressi ;  tum,  si  quid  res 
feret,  coram  inter  nos  conferemus. 

Quod  ad  me  de  re  publica  scribis,  disputas  tu 
quidem  et  amanter  et  prudenter ;  et  a  meis  consiliis 
ratio  tua  non  abhorret :  (nam  neque  de  statu  nobis 
nostrae  dignitatis  est  recedendum,  neque,  sine  nostris 
copiis,  intra  alterius  praesidia  veniendum :  et  is,  de 
quo  scribis,  nihil  habet  amplum,  nihil  excelsum, 
nihil  non  submissum  atque  populare)  verumtamen 
fuit  ratio  mihi  fortasse,  ad  tranquillitatem  meorum 
temporum,  non  inutilis ;  sed  (mehercule)  reipublicae 
multo  etiam  utilior,  quam  mihi,  civium  improbo- 
rum  impetus  in  me  reprimi,  cum  hominis  amplis- 
sima  fortuna,  auctoritate,  gratia,  fluctuantem  sen- 
tentiam  confirmassem,  et  a  spe  malorum  ad  mearum 
rerum  laudem  convertissem.  Quod  si  cum  aliqua, 
levitate  mihi  faciendum  fuisset,  nullam  rem  tanti 
aestimassem  ;  sed  tamen  a  me  ita  acta  sunt  omnia, 
non  ut  ego,  illi  assentiens,  levior,  sed  ut  ille,  me  pro- 
bans,  gravior  videretur. 

Reliqua  sic  a  me  aguntur  et  agentur,  ut  non  com- 
mittamus,  ut  ea,  quae  gessimus,  fortuito  gessisse  vi- 
deamur.  Meos  bonos  viros,  illos  quos  significas,  et 
eam,  quam  mihi  dicis  obtigisse,  27raprav,  non  modo 
nunquam  deseram  ;  sed  etiam,  si  ego  ab  illa  deserar, 
tamen  in  mea  pristina  sententia,  permanebo.  Illud 
tamen,  velim,  existimes,  me  hanc  viam  optimatium, 

q3 

post  Catuli  mortem,  nec  praesidio  ullo  nec  conutatu 
tenere :  nam,  ut  ait  Rhinton,  ut  opinor, 

Ol  y.tv  TTftp'  ovlsy  etaiv,  olg  V  ouSev  /ixsXei. 

Mihi  vero  ut  invideant  piscinarii  nostri,  aut  scribam 
ad  te  alias,  aut  in  congressum  nostrum  reservabo. 
A  curia.  autem  nulla  me  res  divellet ;  vel  quod  ita 
rectum  est ;  vel  quod  rebus  meis  maxime  consen- 
taneum  ;  vel  quod,  a  senatu  quanti  fiam,  minime 
me  poenitet. 

De  Sicyoniis  (ut  ad  te  scripsi  antea)  non  multum 
spei  est  in  senatu  :  nemo  est  enim  jam,  qui  quera- 
tur.  Quare,  si  id  exspectas,  longum  est.  Alia  via,  si 
qua  potes,  pugna.  Cum  est  actum,  neque  animad- 
versum  est,  ad  quos  pertineret ;  et  raptim  in  eam 
sententiam  pedarii  cucurrerunt.  Inducendi  senatiis- 
consulti  maturitas  nondum  est ;  quod  neque  sunt, 
qui  querantur  ;  et  multi,  partim  malevolentia,  par- 
tim  opinione  aequitatis,  delectantur. 

Metellus  tuus  est  egregius  consul :  unum  repre- 
hendo,  quod  otium  e  Gallia  nuntiari  non  magnopere 
gaudet.  Cupit  (credo)  triumphare.  Hoc  vellem  me- 
diocrius:  castera  egregia.  Auli  filius  vero  ita  se 
gerit,  ut  ejus  consulatus  non  consulatus  sit,  sed 
Magni  nostri  v7rwrrtov. 

De  meis  scriptis,  misi  ad  te  Graece  perfectum 
Consulatum  meum :  eum  librum  L.  Cossinio  dedi. 
Puto  te  Latinis  meis  delectari ;  huic  autem  Graeco 
Graecum  invidere.  Alii  si  scripserint,  mittemus  ad 
te ;  sed,  mihi  crede,  simul  atque  hoc  nostrum  lege- 
runt,  nescio  quo  pacto  retardantur. 

Nunc  ut  ad  rem  meam  redeam ;  L.  Papirius  Pae- 
tus,  vir  bonus,  amatorque  noster,  mihi  libros  eos, 
quos  Ser.  Claudius  reliquit,  donavit.  Cum  mihi,  per 
legem  Cinciam  licere  capere,  Cincius  amicus  tuus 
diceret ;  libenter,  dixi,  me  accepturum,  si  attulisset. 
Nunc,  si  me  amas,  si  te  a  me  amari  scis,  enitere  per 
amicos,  clientes,  hospites,  libertos  denique,  ac  servos 

tuos,  ut  scheda  ne  qua  depereat :  nam  et  Graecis 
his  libris,  quos  suspicor,  et  Latinis,  quos  scio  illuni 
reliquisse,  mihi  vehementer  opus  est.  Ego  autem 
quotidie  magis,  quod  mihi  de  forensi  labore  temporis 
datur,  in  iis  studiis  conquiesco.  Per  mihi,  per,  in« 
quam,  gratum  feceris,  si  in  hoc  tam  diligens  fueris, 
quam  soles  in  his  rebus  quas  me  valde  velle  arbi- 
traris:  ipsiusque  Paeti  tibi  negotia  commendo,  de 
quibus  tibi  ille  agit  maximas  gratias  :  et,  ut  jam 
invisas  nos,  non  solum  rogo,  sed  etiam  suadeo. 

DuiE  primac  libri  hujus  epistolae  scriptas  sunt,  item 
ut  ultimae  superioris,  Q.  Metello  Celere,  L.  Afranio; 
reliquae  omnes,  C.  Julio  Caesare,  M.  Bibulo,  Coss. 
mensibus  fere  XVII.  Continent  vero  contentionem 
Clodii,  ut  tribunus  pl.  fieret:  quod  demum  obti- 
nuit,  Caesare  annitente ;  cujus  item  opera,  quo  ma- 
gistratum  illum  capere  posset,  plebeius  factus  est. 
Nam,  Ciceroni  iratus,  quod  quodam  in  judicio  sta- 
tum  temporum  deplorasset,  ejus  inimicum  Clodium, 
frustra  jam  pridem  a  patribus  ad  plebem  transire  ni- 
tentem,  eodem  die,  horaque,  nova  lege  de  adoptione 
ejus  lata,  traduxit.  Auctor  est  Suetonius.  Idem  hoc 
ipso  anno  agrariam  legem  pertulit,  contra  dicente 
Catone ;  quem,  ea  de  causa,  e  senatu  abreptum  in 
carcerem  duci  jussit ;  invitis  optimatibus  et  collega ; 
quem,  obnuntiantem,  armis  foro  depulit ;  seque  do- 
mesticis  parietibus,  reliquo  anni  tempore,  continere 
coegit ;  ut,  nisi  per  edicta,  prorsus  nihil  ageret ;  quac 

tamenilleacerbissima  in  collegam  proponebat:  hisque 
comitia  in  mensem  Octobrem  distulit.  Perlata  igitur 
hge,  XX  millia  hominum,  qui  tres  pluresve  libero 
haberent,  in  campum  Stellatem,  majoribus  consecra- 
tum  (ut  Tranquillus  ait),  in  agrumque  Campanum 
ad  sub&idia  Reip.  vectigalem  relictum,  induxit.  Pu- 
blicanos,  a  Catone  vexatos,  remissionem  petentes, 
tcrtia.  mercedum  parte  relevavit.  Et,  ut  in  quosdam 
diversae  factionis  cives  saevire  posset,  Vettium  quem- 
dam  praemiis  adduxit,  qui  se  ab  illis,  de  inferenda 
Cn.  Pompeio  nece,  sollicitatum  diceret ;  quamvis  ir- 
rito  conatu,  propterea  quod  unum  atque  alterum 
frustra,  nec  sine  suspicione  fraudis,  nominaverit. 
Quare,  tam  praecipitis  consilii  eventum  desperans,  in- 
tercepisse  veneno  indicem  creditus  est.  Haec  fere  in 
hoc  secundo  libro  continentur,  ad  remp.  spectantia. 
Alia  privata  sunt. 

( 1.)  CICERO  ATTICO  S. 

Calendis  Juniis,  eunti  mihi  Antium,  et  gladiatores 
M.  Metelli  cupide  relinquenti,  venit  obviam  tuus 
puer.  Is  mihi  literas  abs  te,  et  commentarium  con- 
sulatus  mei  Graece  scriptum,  reddidit.  In  quo  laeta- 
tus  sum,  aliquanto  ante,  de  iisdem  rebus  Graece  item 
scriptum  librum  L.  Cossinio  ad  te  perferendum  de- 
disse.  Nam,  si  ego  tuum  ante  legissem,  furatum  me 
abs  te  esse,  diceres :  quamquam  tua  illa  (legi  enim 
libenter)  horridula  mihi  atque  incomta  visa  sunt : 
sed  tamen  erant  ornata  hoc  ipso,  quod  ornamenta 
neglexerant ;  et,  ut  mulieres,  ideo  bene  olere,  quia 
nihil  olebant,  videbantur. 

Meus  autem  liber  totum  Isocrati  yuupo&jxiov,  atque 
omnes  ejus  discipulorum  arculas,  ac  nonnihil  etiam 
Aristotelia  pigmenta,  consumsit :  quem  tu  Corcyrae, 
ut  niihi  aliis  literis  significas,  strictim  attigisti ;  post 
autem,  ut  arbitror,  a  Cossinio  accepisti ;  quem  tibi 
cgo  non  essem  ausus  mittere,  nisi  eum  lente  ac  fasti- 

diose  probavissem.  Quamquam  ad  me  rescripsit  jam 
Rhodo  Posidonius,  se,  nostrum  illud  v7rojuvrjjua  cum 
legeret,  quod  ego  ad  eum,  ut  ornatius  de  iisdem 
rebus  scriberet,  miseram,  non  modo  non  excitatum 
esse  ad  scribendum,  sed  etiam  plane  perterritum. 
Quid  quaeris  ?  conturbavi  Graecam  nationem.  Ita, 
vulgo  qui  instabant,  ut  darem  sibi,  quod  ornarent, 
jam  exhibere  mihi  molestiam  destiterunt.  Tu,  si 
tibi  placuerit  liber,  curabis,  ut  et  Athenis  sit,  et  in 
caeteris  oppidis  Graeciae.  Videtur  enim  posse  aliquid 
nostris  rebus  lucis  afferre. 

Oratiunculas  autem,  et  quas  postulas,  et  plures 
etiam,  mittam  ;  quoniam  quidem  ea,  quae  nos  scri- 
bimus,  adolescentulorum  studiis  excitati,  te  etiam 
delectant.  Fuit  enim  mihi  commodum,  quod  in  eis 
orationibus,  quae  "  Philippice"  nominantur,  enitu- 
erat  civis  ille  tuus  Demosthenes,  et  quod  se  ab  hoc 
refractariolo  judiciali  dicendi  genere  abjunxerat,  ut 
aejwjQTepo,'  rig,  xou  7rohiTixa>Tepog  videretur,  curare, 
ut  meas  quoque  essent  orationes,  quae  "  Consulares" 
nominarentur  :  quarum  una  est  in  senatu  Cal.  Jan. 
altera  ad  populum  de  lege  agraria ;  tertia  de  Otho- 
ne ;  quarta  pro  Rabirio ;  quinta  de  proscriptorum 
filiis ;  sexta,  cum  provinciam  in  concione  deposui ; 
septima,  qua  Catilinam  emisi ;  octava,  quam  habui 
ad  populum  postridie  quam  Catilina  protugit ;  nona 
in  concione,  quo  die  Allobroges  [indicarunt ;]  deci- 
ma  in  senatu,  Nonis  Decemb.  Sunt  prajterea  duae 
breves,  quasi  <x7togtth<j pxTtx  legis  agrariae.  Hoc  to- 
tum  cruiuot.  curabo  ut  habeas.  Et,  quoniam  te  cuni 
scripta,  tum  res  meae,  delectant ;  iisdem  ex  libris  per- 
spicies,  et  quae  gesserim,  et  quae  dixerim;  aut  ne 
poposcisses  :  ego  enim  tibi  me  non  offerebam. 

Quod  quaeris,  quid  sit,  quod  te  arcessam  ;  ac 
simul,  impeditum  te  negotiis  esse,  significas  ;  neque 
recusas,  quin,  non  modo  si  opus  sit,  scd  etiam  si 
velim,  accurras  ;  nihil  sane  est  necesse ;  verumta- 
men  videbare  mihi   tempora  peregrinationis  com- 


AD  ATTICUM.  Lib.  II.  1.  179 

modius  posse  describere.  Nimis  abes  diu,  praesertim 
cum  sis  in  propinquis  locis :  neque  nos  te  fruimur ; 
et  tu  nobis  cares. 

Ac  nunc  quidem  otium  est :  sed,  si  paulo  plus 
furor  Pulchelli  progredi  posset,  valde  ego  te  istinc 
excitarem.  Verum  praeclare  Metellus  impedit,  et  im- 
pediet.  Quid  quaeris  ?  est  consul  <pihc7r<xTpig,  et  (ut 
semper  judicavi)  natura  bonus.  Ille  autem  non  si- 
mulat,  sed  plane  tribunus  plebis  fieri  cupit.  Qua  de 
re  cum  in  senatu  ageretur,  fregi  hominem  ;  et  incon- 
stantiam  cjus  reprehendi,  qui  Romae  tribunatum 
plebis  peteret,  cum  in  Sicilia  aedilitatem  se  petere  saepe 
dictitasset.  Sed  neque  magnopere  dixi  esse  nobis  labo- 
randum ;  quod  nihilo  magis  ei  liciturum  esset  ple- 
beio  rempublicam  perdere,  quam  similibus  ejus,  me 
consule,  patriciis  esset  licitum. 

Jam,  cum  se  ille  septimo  die  venisse  a  freto,  ne- 
que  sibi  obviam  quemquam  prodire  potuisse,  et  noctu 
se  introisse,  dixisset,  in  eoque  se  in  concione  jactas- 
set ;  nihil  ei  novi  dixi  accidisse :  ex  Sicilia  septimo 
die  Romam ;  tribus  horis  Roma  Interamnam  :  noc- 
tu  introisse  item  ante:  non  esse  itum  obviam,  ne 
tum  quidem,  cum  iri  maxime  debuit. 

Quid  quaeris?  hominem  petulantem  modestum 
reddo,  non  solum  perpetua  gravitate  orationis,  sed 
etiam  hoc  genere  dictorum.  Itaque  jam  familiariter 
cum  ipso  etiam  cavillor  ac  jocor.  Quin  etiam  cum 
candidatum  deduceremus,  quaerit  ex  me,  num  con- 
suessem  Siculis  locum  gladiatoribus  dare?  negavi. 
At  ego,  inquit,  novus  patronus  instituam  :  sed  soror, 
quae  tantum  habeat  consularis  loci,  unum  mihi  so- 
lum  pedem  dat.  Noli,  inquam,  de  uno  pede  sororis 
queri :  licet  etiam  alterum  tollas.  Non  consulare, 
inquies,  dictum.  Fateor  :  sed  ego  illam  odi  male 
consularem :  ea  est  enim  seditiosa :  ea  cum  viro 
bellum  gerit,  neque  solum  cum  Metello,  sed  etiam 
cum  Fabio,  quod  eos  in  hoc  esse  nioleste  fert. 

Quod  de  agraria  lege  quapris,   sane  jam  videtur 

refiixisse.  Quod  me  quodam  modo,  molli  brachio, 
de  Pompeii  familiaritate  objurgas ;  nolim  ita  existi- 
mes,  me  mei  praesidii  causa  cum  illo  conjunctum 
esse :  sed  ita  res  erat  instituta,  ut,  si  inter  nos  esset 
aliqua  forte  dissensio,  maximas  in  republica  discor- 
dias  versari  esset  necesse.  Quod  a  me  ita  praecautum 
atque  ita  provisum  est,  non  ut  ego  de  optima  illa 
mea  ratione  decederem,  sed  ut  ille  esset  melior,  et 
aliquid  de  populari  levitate  deponeret :  quem  de 
meis  rebus,  in  quas  eum  multi  incitarant,  multo 
scito  gloriosius,  quam  de  suis,  praedicare :  sibi  enim 
bene  gestae,  mihi  conservatae,  reipublicae  dat  testi- 
monium.  Hoc  facere  illum,  mihi  quam  prosit,  ne- 
scio  ;  reipublicae  certe  prodest 

Quid,  si  etiam  Caesarem  (cujus  nunc  venti  valde 
sunt  secundi)  reddo  meliorem  ?  num  tantum  obsum 
reipublicae?  Quin  etiam,  si  mihi  nemo  invideret; 
si  omnes,  ut  erat  aequum,  faverent ;  tamen  non 
minus  esset  probanda  medicina,  quae  sanaret  vitiosas 
partes  reipublicae,  quam  quae  exsecaret.  Nunc  vero, 
cum  equitatus  ille,  quem  ego  in  clivo  Capitolino,  te 
signifero  ac  principe,  collocaram,  senatum  deseru- 
erit ;  nostri  autem  principes  digito  se  coelum  putent 
attingere,  si  mulli  barbati  in  piscinis  sint,  qui  ad 
manum  accedant ;  alia  autem  negligant ;  nonne  tibi 
satis  prodesse  videor,  si  perficio,  ut  nolint  obesse, 
qui  possunt  ?  Nam  Catonem  nostrum  non  tu  amas 
plus,  quam  ego :  sed  tamen  ille,  optimo  animo 
utens,  et  summa  fide,  nocet  interdum  reipublicae. 
Dicit  enim,  tamquam  in  Platonis  7roA/Te<a,  non  tam- 
quam  in  Romuli  faece,  sententiam. 

Quid  verius,  quam  in  judicium  venire,  qui  ob 
rem  judicandam  pecuniam  acceperit  ?  Censuit  hoc 
Cato  :  assensit  senatus.  Equites  curiae  bellum,  non 
mihi :  nam  ego  dissensi.  Quid  impudentius  publi- 
canis  renuntiantibus  ?  Fuit  tamen,  retinendi  ordinis 
causa,  facienda  jactura.  Restitit  et  pervicit  Cato. 
Jtaque  nunc,  consule  in  carcere  incluso,  saepe  item 

seditione  commota,  adspiravit  nemo  eorum,  quorum 
ego  concursu,  itemque  consules  qui  post  me  fuerunt, 
rempublicam  defendere  solebant.  Quid  ergo  ?  istos 
inquies,  mercede  conductos  habebimus  ?  Quid  fa- 
ciemus,  si  aliter  non  possumus  ?  An  libertinis  atque 
etiam  servis  serviemus  ?  sed,  ut  tu  ais,  o.Kig  o-fro\j§r]  ?. 

Favonius  meam  tribum  tulit  honestius,  quam 
suam  ;  Lucceii  perdidit.  Accusavit  Nasicam  inho- 
neste  (ac  modeste  tamen  dixit),  ita  utRhodi  videre- 
tur  molis  potius,  quam  Moloni,  operam  dedisse. 
Mihi,  quod  defendissem,  leviter  succensuit.  Nunc 
tamen  petit  iterum  reipublicae  causa.  Lucceius  quid 
agat,  scribam  ad  te,  cum  Caesarem  videro,  qui 
aderit  biduo.  Quod  Sicyonii  te  laedunt,  Catoni  et 
ejus  aemulatori  attribuas  Servilio.  Quid  ?  ea  plaga 
nonne  ad  multos  bonos  viros  pertinet  ?  sed,  si  ita 
placuit,  laudemus  ;  deinde  in  dissensionibus  soli  re- 
linquamur. 

Amalthea  mea  te  exspectat,  et  indiget  tui.  Tus- 
culanum  et  Pompeianum  valde  me  delectant ;  nisi 
quod  me,  illum  ipsum  vindicem  aeris  alieni,  aere  non 
Corinthio,  sed  hoc  circumforaneo,  obruerunt.  In 
Gallia  speramus  esse  otium.  "  Prognostica"  mea, 
cum  oratiunculis,  propediem  exspecta:  et  tamen,  quid 
cogites  de  adventu  tuo,  scribe  ad  nos :  nam  mihi 
Pomponia  nuntiari  jussit,  te  mense  Quintili  Romae 
fore.  Id  a  tuis  literis,  quas  ad  me  de  accessu  tuo 
miseras,  discrepabat. 

Paetus  (ut  antea  ad  te  scripsi)  omnes  libros,  quos 
frater  suus  reliquisset,  mihi  donavit.  Hoc  illius  mu- 
nus  in  tua  diligentia  positum  est.  Si  me  amas,  cura 
ut  conserventur,  et  ad  me  perferantur.  Hoc  mihi 
nihil  potest  esse  gratius :  et,  cum  Graecos,  tum  vero 
diligenter  Latinos,  ut  conserves,  velim  :  tuum  esse 
hoc  munusculum  putabo. 

Ad  Octavium  dedi  literas :  cum  ipso  nihil  eram 
locutus  :  neque  enim  ista  tua  negotia  provincialia 

(Epist.)  vol.  II,  R 

putabam  ;  neque  te  in  tocullionibus  habebam  :  sed 
seripsi,  ut  tlebui,  diligenter. 


(  2.)  CICERO  ATTICO  S. 

Cura  (amabo  te)  Ciceronem  nostrum. .  Ei  nos 
Seioi  videmur.  T\e\\rtvviwv  in  manibus  tenebam ;  et. 
(hercule)  magnum  acervum  Dicaearchi  mihi  ante 
pedes  exstruxeram.  O  magnum  hominem  !  et  a  quo 
multo  plura  didiceris,  quam  de  Procilio.  Kopt&tcov 
et  A%Y)v<xt(i)v  puto  me  Romae  habere.  Mihi  credes, 
leges  ;  hrrc  doceo;  mirabilis  vir  est.  'HpwS*;?,  si  ho- 
mo  esset,  eum  potius  legeret,  quam  unam  literam 
scriberet ;  qui  me  _pistola  petivit,  ad  te,  ut  video, 
comminus  accessit.  Conjurasse  mallem,  quam  resti- 
tisse  conjurationi,  si  illum  mihi  audiendum  putas- 
sem. 

De  Lollio,  sanus  non  es  :  de  Vinio,  laudo.  Sed 
heus  tu,  ecquid  vides  Calendas  venire,  Antonium 
non  venire  ?  judices  cogi  ?  nam  ita  ad  me  mittunt, 
Nigidium  minari  in  concione,  se  judicem,  qui  non 
atTuerit,  compellaturum.  Velim  tamen,  si  quid  est 
de  Antonii  adventu  quod  audieris,  scribas  ad  me  ; 
et,  quoniam  huc  non  venis,  coenes  apud  nos  Qtique 
pridie  Cal.  Cave  aliter  facias.  Cura  ut  valeas. 


(3.)  CICERO  ATTICO  S. 

Primum,  ut  opinor,  evayyeXitx.  Valerius  absolutus 
est,  Hortensio  defendente.  Id  judicium  K.  Atilio 
condonatum  putabatur:  et  Epicratem  suspicor,  ut 
scribis,  lascivum  fuisse.  Etenim  mihi  caliga?  ejus,  ut 
fasciae  cretatae,  non  placebant.  Quid  sit,  sciemus, 
cum  veneris.  Fenestrarum  angustias  quod  reprehen- 
dis,  scito  te  Kvpov  7rot(^ei<xv  reprehendere  :  nam,  cum 

ego  idein  istuc  dicerem,  Cyrus  aiebat,  viridariorum 
hatp&o-etg  latis  luminibus  non  tam  esse  suaves.  Et- 
enim  so~toj  o-4/ig  jixsv  7j  a'  to  os  opojjusvov,  e#,  y.  axTtvsg 
8«,  dj  xai  s.  Vides  enim  caetera.  Nam,  si  xut  sl^ojKojv 
s{j.TtTOj<rsig  videremus,  valde  laborarent  s3oj\a  in  an- 
gustiis:  nunc  fit  lepide  illa  sxyycig  radiorum.  Cae- 
tera  si  reprehenderis,  non  feres  tacitum,  nisi  quid 
erit  ejusmodi,  quod  sine  sumtu  corrigi  possit. 

Venio  nuncadmensemJanuarium,  etad  u-rroo-Taatv 
nostram  ac  TtoKnstav  :  in  qua  lojxcaTixojg  stg  sxaTspovy 
sed  tamen  ad  extremum,  ut  illi  solebant,  tyiv  apsc- 
xwcrxv.  Est  res  sane  magni  consilii :  nam  aut  forti- 
ter  resistendum  est  legi  agrariae  ;  in  quo  est  quaedam 
dimicatio,  sed  plena  laudis  :  aut  quiescendum  ;  quod 
est  non  dissimile,  atque  ire  in  Solonium,  aut  An- 
tium :  aut  etiam  adjuvandum ;  quod  a  me  aiunt 
Caesarem  sic  exspectare,  ut  non  dubitet,  Nam  fuit 
apud  me  Cornelms;  hunc  dico  Balbum,  Caesaris 
familiarem.  Is  arfirmabat,  illum  omnibus  in  rebus 
meo  et  Pompeii  consilio  usurum,  daturumque  ope- 
rani,  ut  cum  Pompeio  Crassum  conjungeret.  Hic 
sunt  haec.  Conjunctio  mihi  summa  cum  Pompeio ; 
si  placet,  etiam  cum  Caesare  ;  reditus  in  gratiam 
cum  inimicis,  pax  cum  multitudine,  senectutis  otium. 
£ed  me  xaTaaTaatg  mea  illa  commovet,  quae  est  in 
libro  111  : 

M  Tnterea  cursus,  quos  prima  a  parte  juventse, 
Quosque  adeo  consul  virtute  animoque  petisti, 
Hos  retine ;  atque  auge  famam,  laudesque  bonorlllT).,, 

Haec  mihi  cum  in  eo  libro,  in  quo  multa  mnt 
scripta  acicToxpaTtxojg,  Calliope  ipsa  praescripserit, 
non  opinor  esse  dubitandum,  quin  sempcr  nobis 
videatur 

E/ff  utvsog  apir/Tog  a;iuvscrhou  Trspt  TraTpr^g, 

Sed  haec  ambulationibus  Conipitaliciis  reservemus. 

Tu  pridie  Compitaiia  mcmento.  Balincum  calfieri 

jubebo :  et  Pomponiam  Terentia  rogat :  matrem 
adjungemus.  ®eo$pa<TTov  nspi  <Pi\orifxtotg  afFer  mihi 
de  libris  Quinti  fratris. 


( 4.)   CICERO  ATTICO  S. 

Fecisti  mihi  pergratum,  quod  Serapionis  librum 
ad  me  misisti :  ex  quo  quidem  ego  (quod  inter  nos 
liceat  dicere)  millesimam  partem  vix  intelligo.  Pro 
eo  tibi  praesentem  pecuniam  solvi  imperavi,  ne  tu 
expensum  muneribusferres.  At,  quoniam  nummorum 
mentio  facta  est ;  amabo  te,  cura,  ut  cum  Titinio, 
quoquo  modo  poteris,  transigas.  Si  in  eo,  quod  os- 
tenderat,  non  stat ;  mihi  maxime  placet,  ea,  quse 
male  emta  sunt,  reddi,  si  voluntate  PomponicC  fieri 
poterit :  si  ne  id  quidem,  nummi  potius  reddantur, 
quam  ullus  sit  scrupulus.  Valde  hoc  velim,  ante 
quam  proficiscare,  amanter  (ut  soles)  diligenterque 
conficias. 

Clodius  ergo,  ut  ais,  ad  Tigranem  ?  velim,  [Syspi- 
rae]  conditione :  sed  facile  patior.  Accommodatius 
enim  nobis  erit  ad  liberam  legationem  tempus  illud, 
cum  et  Quintus  noster  jam  (ut  speramus)  in  otio  con- 
sederit,  et,  iste  sacerdos  Bonae  Deae,  cujus  modi  futu- 
rus  sit,  sciemus.  Interea  quidem  cum  Musis  nos  de- 
lectabimus  animo  aequo,  immo  vero  etiam  gaudenti 
ac  libenti.  Neque  mihi  unquam  veniet  in  mentem 
Crasso  invidere,  neque  pcenitere,  quod  a  me  ipse 
non  desciverim. 

De  geographia,  dabo  operam,  ut  tibi  satisfaciam  : 
sed  nihil  certi  polliceor.  Magnum  opus  est ;  sed  ta- 
men,  ut  jubes,  curabo,  ut  hujus  peregrinationis  ali- 
quod  tibi  opus  exstet.  Tu  quidquid  indagaris  de  re 
publica,  et  maxime  quos  consules  futuros  putes, 
iacito  ut  sciam  :  tametsi  minus  sum  curiosus:  statui 
enim  nihil  jam  de  re  publica  cogitare. 

Terentiae  saltum  perspeximus.  Quid  quaeris  ?  prae- 

ler  quereum  Dodonaeam,  nihil  desideramus,  quonii- 
nus  Epirum  ipsam  possidere  videamur.  Nos  circiter 
Cal.  aut  in  Formiano  erimus,  aut  in  Pompeiano. 
Tu,-  si  in  Formiano  non  erimus,  si  nos  amas,  in 
Pompeianum  venito.  Id  et  nobis  erit  perjucundum, 
et  tibi  non  sane  devium.  De  muro,  imperavi  Phi- 
lotimo,  ne  impediret,  quominus  id  fieret,  quod  tibi 
videretur.  Censeo  tamen,  adhibeas  Vettium.  His 
temporibus,  tam  dubia,  vita  optimi  cujusque,  magni 
aestimo  unius  aestatis  fructum  palaestrae  Palatinae; 
sed  ita  tamen,  ut  nihil  minus  velim,  quam  Pompo- 
niam  et  puerum  versari  in  timore  ruinae» 

(5.)  CICERO  ATTICO  S. 

Cupio  equidem,  et  jampridem  cupio,  Alexan- 
driam  reliquamque  iEgyptum  visere,  et  simul  ab 
hac  hominum  satietate  nostri  discedere,  et  cum  ali- 
quo  desiderio  reverti :  sed  hoc  tempore,  et  his  mit- 
tentibus, 

AiBsojuoci  Tpoox;,   xoii  TpojyZx;  eXxc!7/7re7rXcu;. 

Quid  enim  nostri  optimates,  si  qui  reliqui  sunt,  lo- 
quentur  ?  an,  me  aliquo  praemio  de  sententia  esse 
deductum  ? 

UovXv^y.juotg  /t/.ot  7rpwrog  eAsy^sfvp  avaS-ojcre/, 

Cdto  ille  noster,  qui  mihi  unus  est  pro  centum  mil- 
libus.  Quid  vero  historiae  de  nobis  ad  annos  DC 
praedicarint  ?  quas  quidem  ego  multo  magis  vereor, 
quam  eorum  hominum,  qui  hodie  vivunt,  rumuscu- 
los.  Sed,  opinor,  excipiamus,  et  exspectemus.  Si 
enim  deferetur,  erit  quaedim  nostra  potestas  ;  et 
tum  deliberabimus.  Etiam  est  in  non  accipiendo 
nonnulla  gloria  :  quare,  si  quid  ©eoipaviK  tecum  forte 
contulerit,  ne  omnino  repudiaris.  De  istis  rebus  ex- 
specto  tuas  literas :  quid  Arrius  narret ;  quo  animo  se 
destitutum  ferat :  [ecquij  consules  parentur  ;  utrum, 

ut  populi  sermo,  Pompeius  et  Crassus ;  an,  ut 
mihi  scribitur,  cum  Gabinio  Servius  Sulpicius :  et, 
num  quae  novae  leges  :  et,  num  quid  novi  omnino : 
et,  quoniam  Nepos  proficiscitur,  cuinam  auguratus 
deferatur  ;  quo  quidem  uno*ego  ab  istis  capi  possum. 
Vide  levitatem  meam.  Sed  quid  ego  haec,  quae  cu- 
pio  deponere,  et  toto  animo  atque  omni  cura,  <T;Xocc- 
<p«»  ?  Sic,  inquam,  in  animo  est :  vellem  ab  initio. 
Nunc  vero,  quoniam,  quae  putavi  esse  praeclara,  ex- 
pertus  sum,  quam  essent  inania,  cum  omnibus  Mu- 
sis  rationem  habere  cogito. 

Tu  tamen  de  Curtio  ad  me  rescribe  certius ;  et, 
num  quis  in  ejus  locum  paretur;  et,  quid  de  P. 
Clodio  fiat :  et  omnia,  quemadmodum  polliceris, 
e7n  c-^o\Yjg  scribe;  et,  quo  die  Roma  te  exiturum 
putes,  velim  ad  me  scribas ;  ut  certiorem  te  faciam, 
quibus  in  locis  futurus  sim  ;  epistolamque  statim  des 
de  iis  rebus,  de  quibus  ad  te  scripsi.  Valde  enim  ex- 
specto  tuas  literas. 


(6.)   CICERO  ATTICO  S. 

Quod  tibi  superioribus  literis  promiseram,  fore  ut 
opus  exstaret  hujus  peregrinationis  ;  nihil  jam  mag- 
nopere  confirmo.  Sic  enim  sum  complexus  otium, 
ut  ab  eo  divelli  non  queam.  Itaque  aut  libris  me 
delecto,  quorum  habeo  Antii  festivam  copiam ;  aut 
fluctus  numero  ;  nam  ad  lacertos  captandos  tempes- 
tates  non  sunt  idoneae.  A  scribendo  prorsus  abhor- 
ret  animus.  Etenim  yewypa<p*x«,  quae  constitueram, 
magnum  opus  est :  ita  valde  Eratosthenes,  quem 
mihi  proposueram,  a  Serapione  et  ab  Hipparcho  re- 
prehenditur.  Quid  censes,  si  Tyrannio  accesserit? 
Et  (hercule)  sunt  res  difficiles  ad  explicandum,  et 
ojtxoet^eig:  nec  tam  possunt  avS^poypacpeicSaf,  quam 
videbatur :  et  (quod  caput  est)  mihi  quaevis  satis 
justa  causa  cessandi  est. 


AD  ATTICUM.  Lib.  II.  7.  187 

Quin  etiam  dubitem,  an  hic  an  Antii  considam, 
et  hoc  tempus  omne  consumam ;  ubi  quidem  ego 
mallem  duumvirum,  quam  Romae,  me  fuisse.  Tu 
vero  sapientior  Buthroti  domum  parasti.  Sed,  mihi 
crede,  proxima  est  illi  municipio  haec  Antiatium 
civitas.  Esse  locum  tam  prope  Romam,  ubi  multi 
sint,  qui  Vatinium  nunquam  viderint  ?  ubi  nemo  sit 
praeter  me,  qui  quemquam  ex  vigintiviris  vivum  et 
salvum  velit  ?  ubi  me  interpellet  nemo,  diligant  om- 
nes  ?  Hic  nimirum  nohiTzvTzov ;  nam  istic  non  so- 
lum  non  licet,  sed  etiam  taedet;  itaque  avexSoTa, 
quae  tibi  uni  legamus,  Theopompino  genere,  aut 
etiam  asperiore  multo,  pangentur.  Neque  aliud  jam 
quidquam  noKiTtvotxou,  nisi  odisse  improbos,  et  id 
ipsum  nullo  cum  stomacho,  sed  potius  cum  aliqua 
scribendi  voluptate. 

Sed  ut  ad  rem,  scripsi  ad  quaestores  urbanos  de 
Quinti  fratris  negotio.  Vide,  quid  narrent,  ecqua 
spes  sit  denarii,  an  cistophoro  Pompeiano  jaceamus. 
Praterea,  de  muro,  statue,  quid  faciendum  sit. 
Aliud  quid  ?  etiam.  Quando  te  proficisci  istinc  pu« 
tes,  fac  ut  sciam. 


(7.)  CICERO  ATTICO  S. 

De  geographia  etiam  atque  etiam  deliberabimus. 
Orationes  autem  me  duas  postulas ;  quarum  alte- 
ram  non  libebat  mihi  scribere,  quia  abscideram  ;  al- 
teram,  ne  laudarem  eum,  quem  non  amabam.  Sed 
id  quoque  videbimus :  denique  aliquid  exstabit ;  ne 
tibi  plane  cessasse  videamur. 

De  Publio  quae  ad  me  scribis,  sane  mihi  jucunda 
sunt :  eaque  etiam,  velim,  omnibus  vestigiis  inda- 
gata,  ad  me  afferas,  cum  venies ;  et  interea  scribas, 
si  quid  intelliges,  aut  suspicabere  :  et  maxime  de  le- 
gatione  quid  sit  acturus.  Equidem,  ante  quam  tuas 
fegi    literas.   hominein  ire  cupiebam ;  non  (meher- 

cule)  ut  difterrein  cum  eo  vadimonium  (nam  mira 
sum  alacritate  ad  litigandum) ;  sed  videbatur  mihi, 
si  quid  esset  in  eo  populare,  quod  plebeius  factus  es- 
set,  id  amissurus.  Quid  enim  ad  plebem  transisti  ? 
ut  Tigranem  ires  salutatum  ?  Narra  mihi :  reges 
Armenii  patricios  saiutare  non  soient  ?  Quid  qua?ris  ? 
Acueram  me  ad  exagitandam  hanc  ejus  legationem  : 
quam  si  ille  contemnit,  et  si  (ut  scribis)  bilem  id 
commovet  et  latoribus  et  auspicibus  legis  curiatce, 
spectaculum  egregium. 

Hercule,  verum  ut  loquamur,  subcontumeliose 
tractatur  noster  Publius :  prhnum,  qui  cum  in  do- 
mo  Ca?saris  quondam  unus  vir  fuerit,  nunc  ne  in 
viginti  quidem  esse  potuerit :  deinde,  alia  legatio 
dicta  erat,  aiia  data  est.  Illa  opima,  ad  exigendas  pe- 
cunias,  Druso  (ut  opinor)  Pisaurensi,  an  epuloni  Va- 
tinio,  reservatur :  htec  jejuna  ac  bclla  relegado  datur 
ei,  cujus  tribunatus  ad  istorum  tempora  reservatur. 
Incende  hominem,  amabo  te,  quod  potes.  Una  spes 
cst  salutis,  istorum  intcr  ipsos  dissensio :  cujus  ego 
quaedam  initia  sensi  ex  Curione.  Jam  vero  Arrius 
consulatum  sibi  ereptum  fremit.  Megabocchus,  et 
haec  sanguinaria  juventus  inimicissima  est.  Accedat 
vero,  accedat  etiam  ista  rixa  auguratus ;  spero  me 
praxlaras  de  istis  rebus  epistolas  ad  te  sa?pe  missu- 
rum. 

Sed,  illud  quid  sit,  scire  cupio,  quod  jacis  ob- 
scure,  jam  etiam  ex  ipsis  quinque  viris  loqui  quos- 
dam.  Quidnam  id  est  ?  si  est  enim  aliquid,  plus  est 
boni,  quam  putaram.  Atqueha?c,  sic  velim  existimes, 
non  me  abs  te  ttx.ra.  to  npaxrixw  quaerere,  quod 
gestiat  animus  aliquid  agere  in  re  publlca.  Jam  pri- 
dem  gubernare  me  tasdebat,  etiam  cum  licebat. 
Nunc  vero  cum  cogar  exire  de  navi,  non  abjectis, 
sed  ereptis  gubernaculis ;  cupio  istorum  naufragiaex 
tcrra  intueri ;  cupio,  ut  ait  tuus  amicus  Sopboclefl, 

, Y.1U   \i'KQ    cr  ->'•? 

De  muro,  quid  opus  sit,  videbis.  Castricianum 
mendum  nos  corrigemus :  tamen  ad  me  Quintus 
[CIO  CCIOO  IOOO]  scripserat,  nunc  ad  sororem 
tuam  HS  XXX.  Terentia  tibi  salutem  dicit.  Cicero 
tibi  mandat,  ut  Aristodemo  idem  de  se  respondeas, 
quod  de  fratre  suo,  sororis  tuas  filio,  respondisti.  De 
Amalthea  quod  me  admones,  non  negligemus.  Cura 
ut  valeas. 

(8.)  CICERO  ATTICO  S. 

Epistolam  cum  a  te  avide  exspectarem  ad  vespe- 
rum,  ut  soleo;  ecce  tibi  nuntius,  pueros  venisse 
Roma.  Voco ;  quaero,  ecquid  literarum  ?  negant. 
Quid  ais  ?  inquam  ;  nihilne  a  Pomponio  ?  Perter- 
riti  voce  et  vultu,  confessi  sunt  se  accepisse,  sed  ex- 
cidisse  in  via.  Quid  quceris  ?  permoieste  tuli :  nulla 
enim  abs  te  per  hos  dies  epistola  inanis  aliqua  re 
utili  et  suavi  venerat.  Nunc,  si  quid  in  ea  epistola, 
quam  ante  diem  XVI  Cal.  Maias  dedisti,  fuit  his- 
toria  dignum,  scribe  quamprimum,  ne  ignoremus : 
sin  nihil  praeter  jocationem,  redde  id  ipsum. 

Et  scito  Curionem  adolescentem  venissead  me  sa- 
lutatum.  Valde  ejus  scrmo  de  Publio  cum  tuis  lite- 
ris  congruebat.  Ipse  vero  mirandum  in  modum  "  re- 
ges  odisse  superbos."  Perasque  narrabat  incensam 
esse  juventutem,  neque  ferre  haec  posse.  Bene  habe- 
mus  :  nos,  si  in  his  spes  est,  opinor,  aliud  agamus. 
Ego  me  do  historiaj ;  quamquam,  licet  me  Saufeium 
putes  esse,  nihil  me  est  inertius.  Sed  cognosce  itinera 
nostra ;  ut  statuas,  ubi  nos  visurus  sis. 

In  Formianum  volumus  venire  Parilibus:  inde 
(quoniam  putas  praetermittendum  nobis  esse  hoc  tem- 
pore  Cratera  illum  delicatum)  Cal.  JMaii  de  Formi- 
ano  proficiscemur,  ut  Antii  simus  a.  d.  V  Non.  Maii. 
Iiiidi  enim  Antii  futuri  sunt  a  IV  ad  prid.  Non.  Maii : 
eos  Tullia  spectare  vult.  Inde  cogito  in  Tuscula- 
num ;  deinde  Arpinum ;  Romam  ad  Cal.  Jun.  Te 

aut  in  Formiano,  aut  Antii,  aut  in  Tusculano,  cura 
ut  videamus.  Epistolam  superiorem  restitue  nobis; 
et  appinge  aliquid  novi. 


( 9.)  CICERO  ATTICO  S. 

S.  V.  B.  E.  Cum  milii  dixisset  Caecilius  qmestor, 
puerum  se  Romam  mittere,  ha?c  scripsi  raptim,  ut 
tuos  elicerem  mirificos  cum  Publio  dialogos,  cum 
eos,  de  quibus  scribis,  tum  illum,  quem  abdis,  et 
ais,  longum  esse,  qua?  ad  ea  responderis,  perscribere  : 
illum  vero,  qui  nondum  habitus  est,  quem  illa,6oc*»7n?, 
cum  e  Solonio  redierit,  ad  te  est  rclatura,  sic  velim 
putes,  nihil  hoc  posse  milii  esse  jucunclius.  Si  vero, 
quae  de  me  pacta  sunt,  ea  non  servantur,  in  ccelo 
jum  :  ut  sciat  hic  noster  llierosolymarius  traductor 
ad  plebem,  quam  bonam  meis  putissimis  orationibus 
gratiam  retulerit:  quarum  exspecta  divinam  tt*x.:- 
.  Etenim,  quantum  conjectura  auguramur,  si 
erit  nebulo  iste  cum  his  dynastis  in  gratia,  nonmodo 
de  cynico  consulari,  sed  ne  de  istis  quidem  piscina- 
ruin  Tritonibus,  poterit  se  jactare  :  non  enimpoteri- 
mus  ulla  esse  invidia,  spoliati  opibus  et  iila  senato- 
ria  potentia.  Sin  autem  ab  his  dissentiet,  erit  absur- 
dum  in  nos  invehi ;  verumtamen  invehatur. 

Festive,  (mihi  crede)  et  minore  sonitu  quam  pu- 
taram,  orbis  hic  in  republica.  est  conversus :  citius 
omnino,  quam  potuit,  id  culpa  Catonis,  sed  rursus 
improbitate  istorum,  qui  auspicia,  qui  TEliam  legem, 
qui  Juniam  et  Liciniam,  qtii  Ca?ciliam  ct  Didiam, 
neglexerunt ;  qui  omnia  remcdia  reipublica?  etrude- 
runt;  qui  regna,  qui  pracdia  tetrarchis,  qui  inima- 
nes  pecunias  paucis,  dederunt. 

Video  jam,  quo  invidia  transeat,  et  ubi  sit  habita- 
tura.  Nihil  me  existimaris,  neque  usu,  neque  a 
Theophrasto  didicissc,  nisi  brevi  tempore  desiderari 
nostra  illa  tempora  videris.   Etenim,  si  fuit  invidiosa 

senatus  potentia ;  cum  ea  non  ad  populum,  sed  ad 
tres  homines  immoderatos,  redacta  sit,  quiduam 
censes  fore  ?  Proinde  isti  licet  faciant,  quos  volent, 
consules,  tribunos  plebis  ;  denique  etiam  Vatinii  stru- 
mam  sacerdotii  l&atyy  vestiant ;  videbis  brevi  tem- 
pore  magnos  non  modo  eos,  qui  nihil  titubarunt, 
sed  etiam  illum  ipsum,  qui  peccavit,  Catonem. 
Nam  nos  quidem,  si  per  istum  tuum  sodalem  Pu- 
blium  licebit,  (roQio-rsvstv  cogitamus ;  si  ille  cogit 
avra,  tum  duntaxat  nos  defendere ;  et,  quod  est 
proprium  artis  hujus,  e-rayyeXAoaa*, 

Avdp*  a7ra[AVVsoScut  ots  Ttg  TrpoTepog  yaXeTryv*. 

Patria  propitia  sit :  habet  a  nobis,  etiamsi  non  plus 
quam  debitum  est,  plus  certe  quam  postulatum  est. 
Male  vehi  malo,  alio  gubernante,  quam,  tam  ingratis 
vectoribus,  bene  gubernare.  Sed  hasc  coram  commo- 
dius  ;  nunc  audi,  quod  quEeris. 

Antium  me  ex  Formiano  recipere  cogito  a.  d. 
V  Nonas  Maias.  Antio  volo  Nonis  Maiis  proficisci  in 
Tusculanum.  Sed,  cum  e  Formiano  rediero,  (ibi 
esse  usque  ad  prid.  Calend.  Maias  volo)  faciam 
statim  te  certiorem.  Terentia  tibi  salutem.  Ktxepwv 
6  [xiHpog  a.a7caXsTOLi  Titov  A2->;va/ov. 


(10.)  CICERO  ATTICO  S. 

Volo  ames  meam  constantiam ;  ludos  Antii  spec- 
tare  non  placet.  Est  enim  O7ro0-oXo/xoi>,cum  velim  vi- 
tare  omnium  deliciarum  suspicionem,  repente  ava- 
q>atveo%o(i  non  solum  delicate,  sed  etiam  inepte,  pere- 
grinantem.  Quare  usque  ad  Nonas  Maias  te  in  For- 
miano  exspectabo.  Nunc  fac  ut  sciam,  quo  die  te 
visuri  simus.  Ab  Appii  Foro,  hora.  quarta.  Dederam 
aliam  paulo  ante  a  Tribus  Tabernis. 

(11.)  CICERO  ATTICO  S. 

Narro  tibi :  plane  relegatus  mihi  videor,  postea- 
quam  in  Formiano  sum.  Dies  enim  nullus  erat, 
Antii  cum  essem,  quo  die  non  melius  scirem,  Ro- 
mae  quid  ageretur,  quam  ii  qui  erant  Romae.  Et- 
enim  literae  tuae,  non  solum  quid  Romae,  sed  etiam 
quid  in  re  publica,  neque  solum  quid  tieret,  verum 
etiam  quid  futurum  esset,  indicabant.  Nunc,  nisi  si 
quid  ex  praetereunte  viatore  exceptum  est,  scire  ni- 
hil  possumus.  Quare,  quamquam  jam  te  ipsum  ex- 
specto,  tamen  isti  puero,  quem  ad  me  statim  jussi 
recurrere,  da  ponderosam  aliquam  epistolam,  ple- 
nam  omnium  non  modo  actorum,  sed  etiam  opinio- 
num  tuarum  :  ac  diem,  quo  Roma  sis  exiturus,  cura 
ut  sciam. 

Nos  in  Formiano  esse  volumus  usque  ad  prid. 
Nonas  Maias.  Eo  si  ante  eam  diem  non  veneris, 
Roma?  te  fortasse  videbo :  nam  Arpinum  quid  ego 
te  invitem  ? 

TTpr\yjt>,  a.X\'  uyaSrj  xovpOTpoQog '   ovti  eywye 
'H?  yair\g  Svva/uai  yKvKepooTepov  uKKo  i$ea%ui. 

Haec  igitur.  Cura  ut  valeas. 

( 12.)   CICERO  ATTICO  S. 

Negent  illi  Publium  plebeium  factum  esse.  Hoc 
vero  regnum  est,  et  ferri  nullo  pacto  potest.  Emit- 
tat  ad  me  Publius,  qui  obsignent ;  jurabo,  Cnaeum 
nostrum,  collegam  Balbi,  Antii  mihi  narrasse,  se  in 
auspicio  fuisse. 

O  suaves  epistolas  tuas,  uno  tempore  mihi  datas, 
duas  !  quibus  evayyehta  quae  reddam,  nescio :  de- 
beri  quidem  plane  fateor ;  sed  vide  cvyxvpruuct. 

Emerseram  commode  ex  Antiati  in  Appiam  ad 
Tres  Tabernas,  ipsis  Cerealibus,  cum  in  me  incur- 

rit  Roma  veniens  Curio  meus.  Ibitlem  illico  puer 
abs  te  cum  epistolis.  Ille  ex  me,  nihilne  audissem 
novi :  ego  negare.  Publius,  inquit,  tribunatum  ple- 
bis  petit.  Quid  ais  ?  et  inimicissimus  quidem  Csesa- 
ris,  et  ut  omnia,  inquit,  ista  rescindat.  Quid  Caesar  ? 
inquam.  Negat,  se  quidquam  de  illius  adoptione  tu- 
lisse.  Deinde  suum,  Memmii,  Metelli  Nepotis,  ex- 
promsit  odium. 

Complexus  juvenem  dimisi,  properans  ad  episto- 
las.  Ubi  sunt,  qui  aiunt  Xwar\q  Qwvns?  Quanto  ma- 
gis  vidi  ex  tuis  literis,  quam  ex  illius  sermone,  quid 
ageretur  !  De  ruminatione  quotidiana,  de  cogita- 
tione  Publii,  de  lituis  j3ow7n8o?,  de  signifero  Athe- 
nione,  de  literis  missis  ad  Cnaeum,  de  Theophanis 
Memmiique  sermone.  Quantam  porro  mihi  exspec- 
tationem  dedisti  convivii  istius  aaehyovg !  Sum  in 
curiositate  o%u7reivog :  sed  tamen  facile  patior  te  id 
ad  me  cru// ?roc-<oi/  non  scribere ;  praesentem  audire 
malo. 

Quod  me,  ut  scribam  aliquid,  hortaris ;  crescit 
mihi  quidem  materies,  ut  dicis :  sed  tota  res  etiam 
nunc  fluctuat ;  x<xt  07zwpr\v  Tpu£.  Quae  si  desederit, 
magis  erunt  judicata,  quae  scribam :  quae  sif  statim  a 
me  ferre  non  potueris,  primus  habebis  tamen,  et 
aliquamdiu  solus.  Dicaearchum  recte  amas.  Lucu- 
lentus  homo  est,  et  civis  haud  paulo  melior  quam 
isti  nostri  aZixaiapyoi.  Literas  scripsi  hora  decima 
Cerealibus,  statim,  ut  tuas  legeram :  sed  eas  eram 
daturus,  ut  putaram,  postridie  ei,  qui  milii  primus 
obviam  venisset.  Terentia  delectata  est  tuis  literis. 
Impertit  tibi  multam  salutem :  xai  Kixspoov  6  <p<Xo- 

ffO^Og  TOV  7T0X<T<X0V  TlTOV  0MT7I a%£7 U.I, 


( 13.)   CICERO  ATTICO  S. 

Facinus  indignum  !  epistolam,  avSwpet  tibi  a  Tri- 
bus  Tabernis  rescriptam  ad  tuas  suavissimas  episto- 
(Epist.)  vot,.  ii.  s 

las,  neminem  reddldisse  ?  At  scito,  eum  fasciculum, 
quo  illam  conjeceram,  domum  eo  ipso  die  latum 
esse,  quo  ego  dederam,  et  ad  me  in  Formianum  re- 
latum  esse.  Itaque  tibi  tuam  epistolam  jussi  referri ; 
ex  qua  intelligeres,  quam  milii  tum  illcL'  grata?  fuis- 
sent. 

Roma?  quod  scribis  sileri,  ita  putabam.  At  (hc?r- 
cule)  in  agris  non  siletur :  nec  jam  ipsi  agri  regnum 
vestrum  ferre  possunt.  Si  vero  in  hanc  Tr,\s7rv\ov 
veneris  lieuoTpvyovtrjv  (Formias  dico),  qui  fremitus 
hominum  !  quam  irati  animi !  quanto  in  odio  nos- 
ter  amicus  Magnus !  cujus  cognomen  una  cum 
Oassi  Divitis  cognomine  consenescit. 

Credas  mihi,  velim  :  neminem  adhuc  oftendi,  qui 
haec  tam  lente,  quam  ego  fero,  ferret.  Quare,  mihi 
crede,  ptKocoQ/ofA**.  Juratus  tibi  possum  dicerc,  ni- 
hil  esse  tanti.  Tu  si  literas  ad  Sicyonios  habes,  ad- 
vola  in  Formianum ;  unde  nos  pridie  Nonas  Maias 
eogitamus. 


(14.)   CICERO  ATTICO  S. 

Quantam  tu  mihi  moves  exspectationem  de  ser- 
mone  Bibuli !  quantam  de  colloquio  /Sow^-<5o;  /  quan- 
tam  etiam  de  illo  delicato  convivio  !  Proinde  ita  fac 
venias  ad  sitientis  aures  :  quamquam  nihil  est  jam, 
quod  magis  timendum  nobis  putem,  quam  ne  ille 
noster  Sampsiceramus,  cum  se  omnium  sermonibus 
sentiet  vapulare,  et  cum  has  actiones  evavocTpsiiTovg 
videbit,  ruere  incipiat.  Ego  autem  usque  eo  sum 
enervatus,  ut  hoc  otio,  quo  nunc  tabescimus,  malim 
evTvpuvveiffQou,  quam  cum  optima.  spe  dimicare. 

De  pangendo  quod  me  crebro  adhortaris,  fieri  ni- 
hil  potest.  Basilicam  habeo,  non  villam,  frequentia 
Formianorum :  at  [quam  parem]  basilica^  tribun 
TEmiliam  !  Sed  omitto  vulgus  :  post  horam  IV  mo 
lesti  cnnteri  non  sunt.   C.  Arrius  proximus  est  vici 

nus :  immo  ille  quidem  jam  contubernalis ;  qui 
etiam  se  idcirco  Romam  ire  negat,  ut  hic  mecum 
totos  dies  philosophetur.  Ecce  ex  altera  parte  Sebo- 
sus,  ille  Catuli  familiaris.  Quo  me  vertam  ?  Statim 
(mehercule)  Arpinum  irem,  ni  te  in  Formiano  com- 
modissime  exspectari  viderem,  duntaxat  ad  prid. 
Non.  Maias.  Vide  enim,  quibus  hominibus  aures  sint 
deditse  mess  Occasionem  mirificam,  si  qui  nunc, 
dum  hi  apud  me  sunt,  emere  de  me  fundum  For- 
mianum  velit.  Et  tamen  illud  probem  ?  "  Magnum 
quid  aggrediamur,  et  multae  ccgitationis  atque  otii." 
Sed  tamen  satisfiet  a  nobis,  neque  parcetur  labori. 


( 15.)   CICERO  ATTICO  S. 

Ut  scribis,  ita  video,  non  minus  incerta  in  re  pu- 
blicii,  quam  in  epistola  tua  :  sed  tamen  ista  ipsa  me 
varietas  sermonum  opinionumque  delectat.  Roma? 
enim  videor  esse,  cum  tuas  literas  lego,  et  (ut  fit  in 
tantis  rebus)  mcdo  hoc,  modo  illud,  audire.  Illud 
tamen  explicare  non  possum,  quidnam  invenire  pos- 
sit,  nullo  recusante,  ad  facultatem  agrariam.  Bibuli 
autem  ista  magnitudo  animi  in  comitiorum  dilatione, 
quid  habet,  nisi  ipsius  judicium,  sineulla  correctione 
reipublicas  ?  Nimirum  in  Pubiio  spes  est :  iiat,  fiat 
tribunus  plebis :  si  nihil  aliud,  ut  eo  citius  tu  ex 
Epiro  revertare :  nam,  ut  illo  tu  careas,  non  video 
posse  fieri ;  prassertim  si  mecum  aliquid  volet  dispu- 
tare.  Sed  id  quidem  non  dubium  est,  quin,  si  quid 
eritejusmodi,  sis  advolaturus.  Verum,  ut  hoc  non  sit; 
tamen,  seu  ruet,  seu  eriget  rempublicam,  praBclarum 
spectaculum  mihi  propono,  medo  te  consessore  spec- 
tare  liceat. 

Ctim  lui^c  maxime  scriberem,  ecce  tibi  Sebosus. 
Nondum  plane  ingemueram  ;  Salve,  inquit  Arrius. 
Iloc  est  Uoma  decedere?  Quos  ego  homines  ciiugi, 
cum  in  hos  incidi  ?  Et^o  vero 

"  In  montes  patrios,  et  ad  incunabula  nostra," 

pergam.  Denique,  si  solus  non  potuero,  cum  rus- 
ticis  potius,  quam  cum  his  perurbanis ;  ita  tamen, 
ut,  quoniam  tu  certi  nihil  scribis,  in  Formiano  tibi 
prasstoler  usque  ad  III  Non.  Maias. 

Terentiae  pergrata  est  assiduitas  tua  et  diligentia 
in  controversia  Mulviana.  Nescit  omnino,  te  com- 
munem  causam  defendere  eorum  qui  agros  publicos 
possideant.  Sed  tamen  tu  aliquid  publicanis  pendis ; 
haec  etiam  id  recusat.  Ea  tibi  igitur,  et  K«jt6fwv, 
apia-ToxpocTiHWTocro;  ttxi^  salutem  dicunt. 

( 16.)   CICERO  ATTICO  S. 

Ccenato  mihi,  et  jam  dormitanti,  prid.  Cal.  Mai. 
epistola  est  illa  reddita,  in  qua  de  agro  Campano 
scribis.  Quid  quaeris  ?  Primum  ita  me  pupugit,  ut 
somnum  mihi  ademerit ;  sed  id  cogitatione  magis, 
quam  molestia.  Cogitanti  autem  ha?c  fere  succurre- 
bant.  Primum,  ex  eo  quod  superioribus  literis  scrip- 
seras,  ex  familiari  te  illius  audisse,  prolatum  iri  ali- 
quid,  quod  nemo  improbaret ;  majus  aliquid  timue- 
ram  :  hoc  mihi  ejusmodi  non  videbatur.  Deinde,  ut 
me  ego  consoler,  omnis  exspectatio  largitionis  agra- 
riae  in  agrum  Campanum  videtur  esse  derivata  :  qui 
ager,  ut  dena  jugera  sint,  non  amplius  hominum 
quinque  millia  potest  sustinere.  Reliqua  omnismul- 
titudo  ab  illis  abalienetur,  necesse  est ;  praeterea,  si 
ulla  res  est,  quae  bonorum  animos  (quos  jam  video 
esse  commotos)  vehementius  possit  incenclere,  haec 
certe  est ;  et  eo  niagis,  quod,  portoriis  Italiae  sublatis, 
agro  Campano  diviso,  quod  vectigal  supercst  domes- 
ticum,  praeter  vicesimam  ?  quae  mihi  videtur  una 
ronciuncula,  clamore  pedissequorum  nostrorum,  esse 
peritura.  Cnaeus  quidem  noster,  jam  plane,  quid  co- 
gitet,  nescio : 

4>vcrayap  ov  aixr/.poicriv  avKicrxotg  eri, 
AaX'  aypiocig  §vcraicri,  q,opfisiag  arep: 

qui  quidem  etiam  istuc  adduci  potuerit :  nam  adhuc 
hoc  eo-ocp/^ro,  se  leges  Cacsaris  probare;  actiones 
ipsum  prcestare  debere ;  agrariam  legem  sibi  placu- 
isse ;  potuerit  intercedi,  necne,  nihil  acl  se  pertinere; 
de  rege  Aiexandrino  placuisse  sibi  aliquando  con- 
fici;  Bibulus  de  ccelo  tum  servasset,  necne,  sibi 
quasrendum  non  fuisse^  de  publicanis,  voluisse  illi 
ordini  commodare ;  quid  futurum  fuerit,  si  Bibulus 
tum  in  forum  descendisset,  se  divinare  non  potuisse. 

Nunc  vero,  Sampsicerame,  quid  dices  ?  Vectigal 
te  nobis  in  monte  Antilibano  constituisse,  agri  Cam- 
pani  abstulisse  ?  Quid  ?  hoc  quemadmodum  obtine- 
bis  ?  Oppressos  vos,  inquit,  tenebo  exercitu  Czesaris. 
Non  (mehercule)  me  tu  quidem  tam  isto  exercitu, 
quam  ingratis  animis  eorum  hominum  qui  appel- 
lantur  boni ;  qui  mihi  non  modo  praemiorum,  sed 
ne  sermonum  quidem,  unquam  fructum  ullum  aut 
gratiam  retulerunt.  Qucd  si  in  eam  me  partem 
incitarem,  profecto  jam  aliquam  reperirem  resis- 
tcndi  viam.  Nunc  prorsus  hoc  statui,  ut,  quoniam 
tanta  controversia  est  Dica?archo,  familiari  tuo,  cum 
Theophrasto,  amico  meo,  ut  ilie  tuus  rov  wpocmmav 
@tcv  longe  cmnibus  anteponat,  hic  autem  rov  ^ecupr,- 
rr/.ov,  utrique  a  me  mos  gestus  esse  videatur,  Puto 
enim  me  Dicaearcho  affatim  satisfecisse :  respicio 
nunc  ad  hanc  familiam,  quae  mihi  non  modo,  ut  re- 
quiescam,  permittit,  sed  reprehendit,  quia  non  sem- 
per  quierim.  Quare,  incumbamus,  o  noster  Tite,  ad 
illa  praeclara  studia  ;  et  eo,  unde  discedere  non  opor- 
tuit,  aliquando  revertamur. 

Quod  de  Quinti  fratris  epistola  scribis,  ad  me  quo- 
nue  tmtTTfocr^s  Xewv,  ctizw  §£....  quid  dicam,  nescio : 
nam  ita  deploratprimisversibusmansionemsuam,  ut 
quemvis  movere  possit :  ita  rursus  reinittit,  ut  mc  ro- 
get,  ut  annales  suos  emendem,  etedam.  Illud  tamcn. 

s  :>, 

quod  scribit,  animadvertas,  velim,  de  portorio  cir- 
cumvectionis.  Ait,  se,  de  consilii  sententia,  rem  ad 
senatum  rejecisse.  Nondum  videlicet  meas  literas 
legerat;  quibus  ad  eum,  re  consulta  et  explorata, 
perscripseram,  non  deberi.  Velim,  si  qui  Graeci  jam 
Itomam  ex  Asia  de  ea  causa  venerunt,  videas ;  et, 
si  tibi  videbitur,  his  demonstres,  quid  ego  de  ea  re 
sentiam. 

Si  possum  discedere,  ne  causa  optima  in  senatu 
nereat,  ego  satisfaciam  publicanis ;  ei  8e  julyi,  (vere 
tecum  loquar)inhac  re  malo  universa?  Asiae,  et  neg- 
otiatoribus :  nam  eorum  quoque  vehementer  inter- 
est.  Hoc  ego  sentio  valde  nobis  opus  esse  ;  sed  tu  id 
videbis.  Quaestores  autem,  quneso,  num  etiam  de  cis- 
tophoro  dubitant  ?  nam,  si  illud  nihil  erit ;  cum 
enmua  omnia  experti,  ego  ne  illud  quidem  contem- 
nam,  quod  extremum  est.  TeinArpinati  videbimus, 
et  hospitio  agresti  accipiemus  ;  quoniam  maritimum 
hoc  contemsisti. 

(170  CICERO  ATTICO  S. 

Prorsus,  ut  scribis,  ita  sentio.  Turbatur  Sampsi- 
ceramus :  nihil  est,  quod  non  timendum  sit ;  6/mo\o- 
yov/jLEvw;  rvpawt§*  0Vffxeva{tTcu.  Quid  enim  ista  re- 
pentina  affinitatis  conjunctio,  quid  ager  Campanus, 
quid  effusio  pecunia?,  significant  ?  qua?  si  essent  ex- 
trema,  tamen  esset  nimium  mali :  sed  ea  natura  rei 
est,  ut  haec  extrema  esse  non  possint.  Quid  enim 
eos  ha?c  ipsa  per  se  delectare  possunt  ?  Nunquam 
huc  venissent,  nisi  ad  alias  res  pestiferas  aditus  sibi 
compararent.  Dii  immortales ! 

Verum,  ut  scribis,  ha°c  in  Arpinati  a.  d.  VI  circi- 
ter  Id.  Mai.  non  deflebimus,  ne  et  opera  et  oleum 
philologice  nostrae  perierit ;  sed  conferemus  tran- 
quillo  animo.  Neque  tam  me  i-jsX7naTia.  consolatur, 
ut  antea,  quam  a^ta^opta,  qua  nulla  in  re  tam  utor, 
quam  in  hac  civili  ct  publica. 

Quin  etiam,  quod  est  subinane  in  nobis,  et  non 
a^AoSoJov,  (bellum  est  enim  sua  vitia  nosse)  id 
afficitur  quadam  delectatione.  Solebat  enim  me  pun- 
gere,  ne  Sampsicerami  merita  in  patriam  ad  annos 
DC  majora  viderentur,  quam  nostra:  hac  quidem 
cura,  certe  jam  vacuum  est ;  jacet  enim  ille  sic,  ut 
[Phocis]  Curiana  stare  videatur.  Sed  haec  coram. 

Tu  tamen  videris  mihi  Romag  fore  ad  nostrum  ad- 
ventum :  quod  sane  facile  patiar,  si  tuo  commodo 
fieri  possit.  Sin,  ut  scribis,  ita  venies ;  velim  e  Theo- 
phane  expiscere,  quonam  in  me  animo  sit  Alabar- 
ches.  Quaeres,  scilicet,  ut  soles,  xaTa  tg  xtjSs^uowxoi/,  et 
ad  me  ab  eo  quasi  u7ro9>jxa;  afferes,  quemadmodum 
me  geram.  Aliquid  ex  ejus  sermone  poterimus  vepi 
to>v  ckwv  suspicari. 


( 18.)   CICERO  ATTICO  S. 

Accepi  aliquot  epistolas  tuas  ;  ex  quibus  intel- 
kxi,  quam  suspenso  animo  et  sollicito  scire  averes, 
quid  esset  novi.  Tenemur  undique:  neque  jam, 
quominus  serviamus,  recusamus:  sed  mortem  et 
ejectionem,  quasi  majora,  timemus  ;  quae  multo  sunt 
minora. 

Atque  hic  status,  qui  una.  voce  omnium  gemitur, 
neque  verbo  cujusquam  sublevatur.  2xo7ro;  est,  ut 
suspicor,  illis  qui  tenent,  nullam  cuiquam  largitio- 
nem  relinquere.  Unus  loquitur,  et  palam  adversatur, 
adolescens  Curio.  Huic  plausus  maximi,  consaluta- 
tio  forensis  perhonorifica,  signa  prasterea  benevolen- 
tiae  permulta,  a  bonis  impartiuntur :  Fufium  clamo- 
ribus,  et  conviciis,  et  sibilis,  consectantur. 

His  ex  rebus  non  spes,  sed  dolor  est  major  ;  cum 
videas  civitatis  voluntatem  solutam,  virtutem  alliga- 
tam.  Ac,  ne  forte  quacras  x«t«  ?vS7ttov  de  singulis 
rebus,  universa  res  eo  est  deducta.  spes  ut  nulla  dt. 

aliquando  non  modo  privatos,  verum  etiam  magi- 
stratus,  liberos  fore.  Hac  tamen  in  oppressione, 
sermo,  in  circulis  duntaxat  et  conviviis,  est  liberior, 
quam  fuit.  Vincere  incipit  timorem  dolor,  sed  ita, 
ut  omnia  sint  plenissima  desperationis.  Habet  etiam 
Campanalex  exsecrationem  in  conclone  candidatorum, 
si  mentionemfecerint,  quo  aliter  ager  possideatur,  at- 
que  ut  ex  legibus  Juliis.  Xon  dubitant  jurare  cas- 
teri :  Laterensis  existimatur  laute  fecisse,  quod  tri- 
bunatum  plebis  petere  destit.it,  ne  juraret. 

Sed  de  re  publica  non  libet  plura  scribere.  Displi- 
ceo  mihi,  nec  sine  summo  scribo  dolore.  Me  tueor,  ut 
oppressis  omnibus,  non  demisse  ;  ut  tantis  rebus  ges- 
tis,  parum  fortiter.  A  Ccsare  valde  liberaliter  invi- 
tor  in  legationem  illam,  sibi  ut  sim  lesatus :  atque 
ctiam  libera  legatio  voti  causa  datur.  Scd  haec  et  pra> 
sidii  apud  pudorem  Pulchelli  non  habet  satis,  et  a 
fratris  adventu  me  ablegat :  illa  et  munitior  est,  et 
non  impedit,  quominus  adsim,  cum  velim.  Hanc  ego 
teneo ;  sed  usurum  me  non  puto  ;  neque  tamen  scit 
qoisquam.  Non  lubet  fugere :  aveopugnare:  magna 
sunt  hominum  studia:  se<l  nihil  afhrmo.  Tu  hoc  si- 
lebis. 

De  Statio  manumisso,  et  nonnullis  aliis  rebus,  an- 
gorquidem|  sed  jam  prorsus  occallui.  Tu,  vellem, 
jegove  cuperem,]  adesses:  nec  mihi  eonsilium  nec 
consolatio  deesset.  Sed  ita  te  para,  ut,  si  inclamaro, 
advolcs. 


(  PJ.)  CICERO  ATTICO  S. 

Multa  me  sollicitant,  et  ex  reipublica?  tanto  motu, 
et  ex  iis  periculis  qiue  mihi  ipsi  intenduntur,  etsex- 
centa  sunt.  Sed  mihi  nihil  cst  molestius,  quam  Sta- 
tium  manumissum.  t4  Nec  meum  imperium  ?  ac 
mitto  impcrium  ;  non  simultatem  meam  revereri  sai- 
?M  Nec,  quid  faciam,  scio:  neque  tantum  est  in 

re,  quantus  est  sermo.  Ego  autem  ne  irasci  possum 
quidem  iis,  quos  valde  amo ;  tantum  doleo,  ac  miri- 
fice  quidem. 

Caetera  in  magnis  rebus  ;  minae  Clodii,  contentio- 
nesque,  quae  mihi  proponuntur,  modice  me  tangunt. 
Etenim  vel  subire  eas  videor  mihi  summa,  cum  digni- 
tate,  vel  declinare  nulla  cum  molestia,  posse.  Dices 
fortasse,  dignitatis  a?^,  tamquam  Zgvog :  saluti,  si 
me  amas,  consule.  Me  miserum !  cur  non  ades  ?  ni- 
hil  te  profecto  praeteriret:  ego  fortasse  tv<PKwtto)^  et 
nimium  too  xocKuj  7r£ca7rs7rov#or. 

Scito  nihil  unquam  fuisse  tam  infame,  tam  turpe, 
tam  peraeque  omnibus  generibus,  ordinibus,  aetatibus 
otTensum,  quam  hunc  statum,  qui  nunc  est ;  magis, 
mehercule,  quam  vellem,  non  modo  quam  putaram. 
Populafes  isti  jam  etiam  modestos  homines  sibilare 
docuerunt.  Bibulus  in  ccelo  est :  nec,  quare,  scio  ; 
sed  ita  laudatur,  quasi 

"  Unus  homo  nobis  cunctando  restituit  rem." 

Pompeius,  nostri  amores,  (quod  mihi  summo  do- 
lori  est)  ipse  se  afflixit :  neminem  tenet :  voluntate, 
an  metu,  necesse  sit  iis  uti,  vereor.  Ego  autem  neque 
pugno  cum  illa  causa,  propter  illam  amicitiam ;  ne- 
que  approbo,  ne  omnia  improbem,  quae  antea  gessi : 
utor  via.  Populi  sensus  maxime  theatro  et  spectacu- 
lis  perspectus  est.  Nam,  gladiatoribus,  qua  dominus, 
qua  advocati,  sibilis  conscissi :  ludis  Apollinaribus, 
Diphilus  tragcedus  in  nostrum  Pompeium  petulanter 
invectus  est.  "  Nostra  miseria  tu  es  Magnus,"  mil- 
lies  coactus  est  dicere.  "  Eamdem  virtutem  istam, 
venict  tempus,  cum  graviter  gemes,"  totius  theatri 
clamore  dixit ;  itemque  caetera :  nam  et  ejusmodi 
sunt  ii  versus,  ut  in  tempus  ab  inimico  Pompeii 
scripti  esse  videantur.  "  Si  neque  leges  neque  mores 
cogunt,"  et  caetera,  magno  cum  fremitu  et  clamore 
sunt  dicta. 

Caesar  cuni  venisset,  mortuo  plausu ;  Curio  tilius 
est  insecutus.  Huic  ita  plausum  est,  ut,  salva  repu- 
blica,  Pompeio  plaudi  solebat.  Tulit  Ccesar  graviter. 
Literae  Capuam  aci  Pompeium  volare  dicebantur. 
Inimici  erant  equitibus,  qui  Curioni  stantes  plause- 
rant ;  hostes  omnibus.  Rosciae  legi,  etiam  frumenta- 
rias,  minitabantur.  Sane  res  erat  perturbata. 

Equidem  malueram,  quod  erat  susceptum  ab  illis, 
silentio  transire  :  sed  vereor,  ne  non  liceat.  Non  fe- 
runt  homines,  quod  videtur  esse  tamen  ferendum. 
Sed  est  jam  una  vox  omnium,  magis  odio  lirmata, 
quam  praesidio.  Noster  autem  Publius  mihi  [inimi- 
catur :  ]  impendet  negotium  ;  ad  quod  tu  scilicet  ad- 
volabis. 

Videor  mihi  nostrum  illum  consularem  exercitum 
bonorum  omnium,  etiam  satis  bonorum,  hafcere  fir- 
missimum.  Pompeius  significat  studium  erga  me  non 
mediocre.  Idem  aifirmat,  verbum  de  me  [ullum]  non 
.'.icturum  :  in  quo  non  me  ille  faliit,  sed  ipse 
foUitur. 

( 'osconio  mortuo,  sum  in  ejus  locum  invitatus  ;  id 
erat  vocari  in  locum  mortui.  Nihil  me  turpius  apud 
homines  fuisset;  neque  vero,  ad  istam  ipsam  ourf** 
\«*y,  quidquarn  alienius.  Sunt  enim  ilii  apud  bonos 
invidiosi :  ego  apud  improbos  meam  retinuissem  in- 
vidiam,  alienam  assumsissem.  Caosar  me  sibi  vult 
esse  legatum  :  honestior  ha?c  declinatio  periculi :  sed 
ego  hoc  repudio.  Quid  ergo  est  ?  pugnare  malo : 
nihi]  tamen  certi.  Iterum  dico,  utinam  adesses  !  sed 
tamen,  sieiitnecesse,  arcessemus.  <^uid  aliud  ?  quid? 
hoc  opinor  :  certi  sumus  perisse  omnia  ;  quid  enim 
xsQa  tamdiu  ? 

1  hax  scripsi  properans,  et  (mehercule)  timide. 
Posthac  ad  te,  aut,  ei  perfidelem  habebo,  cui  dem, 
scribam  plane  omnia,  aut,  si  obscure  scribam,  tu  ta- 
men  intelliges.  In  iis  epistolis  me  L;elium,  te  Yu- 
rium,  faciam  :  c.etera  erunt  «v  aur/uoig.    Ilic  Cari- 

lium  colimus  et  observamus  diligenter.  Edicta  Bi- 
buli  audio  ad  te  missa.  Iis  ardet  dolore  et  ira  noster 
Pompeius. 

(20.)   CICERO  ATTICO  S. 

Anicato  (ut  te  velle  intellexeram)  nullo  loco  defui. 
Numestium  ex  literis  tuis,  studiose  scriptis,  libenter 
in  amicitiam  recepi.  Cascilium,  quibus  rebus  possum, 
tueor  diligenter.  Varro  satisfacit  nobis.  Pompeius 
amat  nos,  carosque  habet.  Credis  ?  inquies.  Credo  : 
prorsus  mihi  persuadet.  Sed  quia  (ut  video)  prag- 
matici  homines  omnibus  historicis  prreceptis,  versi- 
bus  denique,  cavere  jubent,  et  vetant  credere  ;  alte- 
rum  facio,  ut  caveam ;  alterum,  ut  non  credam,  fa- 
cere  non  possum. 

Clodius  adhuc  mihi  denuntiat  periculum :  Pom- 
peius  affirmat,  non  esse  periculum ;  adjurat ;  addit 
etiam,  se  prius  occisum  iri  ab  eo,  quam  me  violatum 
iri.  Tractatur  res.  Simul  ac  quid  erit  certi,  scribam 
ad  te.  Si  erit  pugnandum,  arcessam  ad  societatem 
laboris :  si  quies  dabitur,  ab  Amalthea  te  non  com- 
movebo.  De  re  publica  breviter  ad  te  scribam  :  jam 
enim,  charta  ipsa  ne  nos  prodat,  pertimesco. 

Itaque  posthac,  si  erunt  mihi  plura  ad  te  scriben- 
da,  ahAYiyoptai;  obscurabo. 

Nunc  quidem  novo  quodam  morbo  civitas  mori- 
tur  ;  ut,  cum  omnes  ea,  quse  sunt  acta,  improbent, 
querantur,  doleant,  varietas  in  re  nulla  sit,  aperteque 
loquantur,  et  jam  clare  gemant;  tamen  medicina 
nulla  afferatur.  Neque  enim  resisti  sine  internecione 
posse  arbitramur  :  nec  videmus,  qui  finis  cedendi, 
praeter  exitium,  futurus  sit. 

Bibulus,  hominum  admiratione  et  benevolentia,  in 
coelo  est.  Edicta  ejus  et  conciones  describunt  et  legunt. 
Novo  quodam  genere  in  summam  gloriam  venit : 

populare  nunc  nihil  tam  est,  quam  odium  popula- 
rium. 

Haec  quo  sint  eruptura,  timeo ;  sed,  si  dispicere 
quid  ccepero,  scribam  ad  te  apertius.  Tu,  si  me  amas 
tantum,  quantum  profecto  amas ;  expeditus,  facito, 
ut  sis ;  si  inclamaro,  ut  accurras.  Sed  do  operam  et 
dabo,  ne  sit  necesse. 

Quod  scripseram,  te  Furium  scripturum  ;  nihil 
necesse  est  tuum  nomen  mutare :  me  faciam  Laelium, 
et  te  Atticum  ;  neque  utar  meo  chirographo,  neque 
signo  ;  si  modo  erunt  ejusmodi  literae,  quas  in  ahe- 
num  incidere  nolim. 

Diodotus  mortuus  est:  reliquit  nobis  HS  fortasse 
centies.  Comitia  Bibulus  cum  Archilochio  edicto  in 
ante  diem  XV  Cal.  Novemb.  distulit.  A  Vibio  libros 
accepi.  Poeta  ineptus :  nec  tamen  scit  nihil :  et  est 
non  inutilis.  Describo,  et  remitto. 


(21.)  CICERO  ATTICO  S. 

De  republica  quid  ego  tibi  subtiliter  ?  tota  periit : 
atque  hoc  est  miserior,  quam  reliquisti,  quod  tum 
videbatur  ejusmodi  dominatio  civitatem  oppressisse, 
quae  jucunda  esset  multitudini,  bonis  autem  ita  mo- 
lesta,  ut  tamen  sine  pernicie :  nunc  repente  tanto  in 
odio  est  omnibus,  ut,  quorsum  eruptura  sit,  horrea- 
mus.  Nam  iracundiam  atque  intemperantiam  illo- 
rum  sumus  experti,  qui,  Catoni  irati,  omnia  perdi- 
derunt.  Sed  ita  lenibus  uti  videbantur  venenis,  ut 
posse  videremur  sine  dolore  interire.  Nunc  vero,  sibi- 
lis  vulgi,  sermonibus  honestorum,  fremitu  Italiae, 
vereor  ne  exarserint. 

Equidem  sperabam,  (ut  saepe  etiam  loqui  tecum 
solebam)  sic  orbem  reipublicae  esse  conversum,  ut 
vix  sonitum  audire,  vix  impressam  orbitam,  videre 
possemus :  et  fuisset  ita,  si  homines  transitum  tem  - 

pestatis  exspectare  potuissent.  Sed,  cum  diu  occulte 
suspirassent,  postea  jam  gemere,  ad  extremum  vero 
loqui,  omnes,  et  clamare,  coeperunt.  Itaque  ille  ami- 
cus  noster,  insolens  infamiae.,  semper  in  laude  versa- 
tus,  circumfluens  gloria,  deformatus  corpore,  fractus 
animo,  quo  se  conferat,  nescit :  progressum  praecipi- 
tem,  inconstantem  reditum,  videt:  bonos  inimicos 
habet,  improbos  ipsos  non  amicos.  Ac  vide  mollitiem 
animi.  Non  tenui  lacrymas,  cum  illum  ante  VIII 
Cal.  Sext.  vidi  de  edictis  Bibuli  concionantem.  Qui 
antea  solitus  esset  jactare  se  magnificentissime  illo  in 
loco,  summo  cum  amore  populi,  cunctis  faventibus, 
ut  iile  tum  humilis,  ut  demissus  erat !  ut  ipse  etiam 
sibi,  non  iis  solum  qui  aderant,  displicebat ! 

O  spectaculum  uni  Crasso  jucundum,  caeteris  non 
item !  Nam,  qui  deciderat  ex  astris,  lapsus,  quam 
progressus,  potius  videbatur :  et,  ut  Apelles,  si  Ve- 
nerem,  aut  si  Protogenes  Ialysum  illum  suum  cceno 
oblitum  videret,  magnum,  credo,  acciperet  dolorem ; 
sic  ego  hunc,  omnibus  a  me  pictum  et  politum  artis 
coloribus,  subito  deformatum,  non  sine  magno  dolore 
vidi.  Quamquam  nemo  putabat,  propter  Clodianum 
negotium,  me  illi  amicum  esse  debere ;  tamen  tantus 
fuit  amor,  ut  exhauriri  nulla  posset  injuria.  Itaque 
Archilochia  in  illum  edicta  Bibuli  populo  ita  sunt 
jucunda,  ut  eum  locum,  ubi  proponuntur,  prae  mul- 
titudine  eorum  qui  legunt,  transire  nequeant ;  ipsi 
ita  acerba,  ut  tabescat  dolore ;  mihi  (mehercule)  mo- 
lesta,  quod  et  eum,  quem  semper  dilexi,  nimis  excru- 
ciant,  et  timeo,  tam  vehemens  vir,  tamque  acer  in 
ferro,  et  tam  insuetus  contumeliae,  ne  omni  animi 
impetu  dolori  et  iracundiae  pareat. 

Bibuli  qui  sit  exitus  futurus,  nescio.  Ut  nunc  res 
se  habet,  admirabili  gloria  est*  Quin,  cum  comitia 
in  mensem  Octobrem  distulisset ;  quod  solet  ea  res 
populi  voluntatem  offendere,  putarat  Caesar,  oratione 
sua  posse  impelli  concionem,  ut  iret  ad  Bibulum  : 

(Eyisl.)  vol.it.  t 

multa  cum  seditiosissime  diceret,  vocem  exprimere 
non  potuit.  Quid  quasris  ?  sentiunt,  se  nullam  ullius 
partis  voluntatem  tenere  :  eo  magis  vis  nobis  est  ti- 
menda. 

Clodius  inimicus  est  nobis.  Pompeius  confirmat, 
eum  nihil  esse  facturum  contra  me.  Mihi  periculo- 
sum  est  credere :  ad  resistendum  me  paro.  Studia 
spero  me  summa  habiturum  omnium  ordinum.  Te 
cum  ego  desidero,  tum  vero  res  ac  tempus  illud  vo- 
cat.  Plurimum  consilii,  animi,  prjesidii  denique 
mihi,  si  te  ad  tempus  videro,  accesserit.  Varro  mihi 
satisfacit.  Pompeius  loquitur  divinitus.  Spero  nos 
aut  certe  cum  summa  gloria,  aut  sine  molestia  etiam, 
discessuros.  Tu  quid  agas,  quemadmodum  te  ob- 
lectes,  quid  cum  Sicyoniis  egeris,  ut  sciam,  cura. 

(22.)  CICERO  ATTICO  S. 

Quam  vellem  Roma? !  Mansisses  profecto,  si  ha?c 
fore  putassemus  :  nam  Pulchellum  nostrum  facillime 
teneremus  :  aut  certe,  quid  esset  facturus,  scire  pos- 
semus.  Nunc  se  res  sic  habet :  volitat,  furit ;  nihil 
habet  certi ;  multis  denuntiat ;  quod  fors  obtulerit, 
id  acturus  videtur.  Cum  videt,  quo  sit  in  odio  status 
hic  rerum,  in  eos,  qui  haec  egerunt,  impetum  facturus 
videtur.  Cum  autem  rursus  opes  et  vim  exercitfis 
recordatur,  convertit  se  in  nos:  nobis  autem  ipsis 
cum  vim,  tum  judicium,  minatur. 

Cum  hoc  Pompeius  egit,  et,  ut  ad  me  ipse  refere- 
bat,  (alium  enim  habeo  neminem  testem)  vehementer 
egit,  cum  diceret,  in  summa,  se  perfldiae  et  sceleris 
infamia,  fore,  si  mihi  periculum  crearetur  ab  eo  quem 
ipse  armasset,  cum  plebeium  fieri  passus  esset :  sed 
fidem  recepisse  sibi  et  ipsum  et  Appium  de  me : 
hanc  si  ille  non  servaret,  ita  laturum,  ut  omnes  in- 
telligerent,  nihil  sibi  antiquius  amicitia.  nostra  fuisse. 
IJaec,  et  in  eam  sententiam  cum  multa  dixisset,  aiebat 

illum  primo  sane  diu  multa  contra;  ad  extremum 
autem  manus  dedrsse,  et  affirmasse,  nihil  se  contra 
ejus  vcluntatem  esse  facturum. 

Sed  postea  tamen  ille  non  destitit  de  nobis  asper- 
rime  loqui :  quod  si  non  faceret,  tamen  ei  nihil  cre- 
deremus;  atquc  omnia,  sicut  facimus,  pararemus. 
Nunc  ita  nos  gerimus,  ut  in  dies  singulos  et  studia 
in  nos  hominum,  et  opes  nostrae,  augeantur.  Rem 
publicam  nulla  ex  parte  attingimus  :  in  causis  atque 
in  illa,  opera  nostra  forensi  summa  industria  versa» 
mur  :  quod  egregie,  non  modo  iis  qui  utuntur  opera, 
sed  etiam  in  vulgus,  gratum  esse  sentimus.  Domus 
celebratur  :  occurritur  :  renovatur  memoria  consula- 
tiis  :  studia  significantur :  in  eam  spem  adducimur, 
ut  nobis  ea  contentio,  quae  impendet,  interdum  non 
fugienda  videatur. 

Nunc  mihi  et  consiliia  opus  est  tuis,  et  amore,  et 
fide.  Quare,  advola  :  expedita  mihi  erunt  omnia,  si 
te  habebo.  Multa  per  Varronem  nostrum  agi  pos- 
sunt,  qua3,  te  urgente,  erunt  firmiora;  multaab  ipso 
Pubiio  elici,  multa  cognosci,  quae  tibi  ccculta  esse 
non  poterunt :  muita  etiam  ....  Sed  absurdum  est 
singula  explicare :  tum  ego  requiram  te  ad  omnia. 
Unum  illud  tibi  persuadeas  velim,  omnia  mihi  fore 
explicata,  si  te  videro :  sed  totum  est  in  eo,  si  ante, 
quam  ille  ineat  magistratum. 

Puto,  Pompeium  Crasso  urgente,  si  tu  aderis, 
(qui  per  fiowTri»  ex  ipso  intelligere  possis,  qua  fide  ab 
illis  agatur)  nos,  aut  sine1  moiestia,  aut  certe  sine  er- 
rore,  futuros.  Precibus  nostris  et  cohortatione  non  in- 
digcs  :  quid  mea  voluntas,  quid  tempus,  quid  rei 
magnitudo  postulet,  inteliigis. 

De  re  pubiica  nihil  habeo  ad  te  scribere,  nisi  sum- 
lvium  odium  omnium  hominum  in  eos  qui  tenent  om- 
nia :  mutationis  tamen  spes  nulia.  Sed,  quod  facile 
sentias,  taedet  ipsum  Pompeium,  vehementerque 
pcenitet  Non  provideo  satis,  quem  exituni  futurum 
putem :  sed  certe  videntur  haec  aliquo  eruptura. 

Libros  Alexandri,  negligentis  hominis,  et  non  boni 
poetae,  sed  tamen  non  inutilis,  tibi  remisi.  Numerium 
Numestium  libenter  accepi  in  amicitiam ;  et  homi- 
jiem  gravem,  et  prudentem,  et  dignum  tua  commen- 
datione,  cognovi. 


<23.)  CICERO  ATTICO  S. 

Nunquam  ante  arbitror  te  epistolam  meam  legisse, 
nisi  mea  manu  scriptam :  ex  eo  colligere  poteris, 
quanta  occupatione  distinear.  Nam,  cum  vacui  tem- 
poris  nihil  haberem,  et  cum,  recreandae  voculse  cau- 
sa,  necesse  esset  mihi  ambulare,  haec  dictavi  ambu- 
lans. 

Primum  igitur  illud  te  scire  volo,  Sampsiceramum, 
nostrum  amicum,  vehementer  sui  status  pcenitere; 
restituique  in  eum  locum  cupere,  ex  quo  decidit : 
doloremque  suum  impertire  nobis,  et  medicinam  in- 
terdum  aperte  quserere  ;  quam  ego  possum  invenire 
nullam  :  post  deinde  omnes  iilius  partis  auctores  ac 
socios,  nullo  adversario,  consenescere ;  consensionem 
universorum  nec  voluntatis,  nec  sermonis,  majorem 
unquam  fuisse. 

Nos  autem  (nam,  id  te  scire  cupere,  certo  scio)  pu- 
blicis  consiliis  nullis  intersumus;  totosque  nos  ad 
forensem  operam  laboremque  contulimus.  Ex  quo, 
(quod  facile  intelligi  possit)  in  multa  commemora- 
tione  earum  rerum  quas  gessimus,  desiderioque,  ver- 
samur.  Sed  $qwkiIo;  nostras  consanguineus  non  me- 
diocres  terrores  jacit  atque  denuntiat,  et  Sampsicera- 
mo  negat ;  caeteris  prae  se  fert,  et  ostentat. 

Quamobrem,  si  me  amas  tantum,  quantum  pro- 
fecto  amas ;  si  dormis,  expergiscere  ;  si  stas,  ingre- 
dere  ;  si  ingrederis,  curre  ;  si  curris,  advola.  Credi- 
bile  non  est,  quantum  ego  in  consiliis  et  prudentia 
tua,  quodque  maximum  est,  quantum  in  aniore  et 
/ide,  ponam.    Magnitudo  rei  longam  orationem  for- 

tasse  desiderat :  conjunctio  vero  nostrorum  animorum 
brevitate  contenta  est.  Permagni  nostra  interest,  te, 
si  comitiis  non  potueris,  at,  deciarato  illo,  esse  lio- 
ma;.  Cura  ut  valeas. 


( 24.)  CICEKO  ATTICO  S. 

Quas  Numestio  literas  dedi,  sic  te  iis  evocabam,  ut 
nihil  acrius  neque  incitatius  fieri  posset.  Ad  illam 
xiXsvtTiv  adde  etiam,  si  quid  potes.  Acne  sis  pertur- 
batus ;  novi  enim  te,  et  non  ignoro,  quam  sit  arnor 
cmnis  sollicitus  atque  anxius :  sed  res  est,  ut  spero, 
non  tam  exitu  molesta,  quam  auditu. 

Vettius  ille,  ille  noster  index,  Csesari  (ut  perspici- 
mus)  pollicitus  est,  sese  curaturum,  ut  in  aiiquam 
suspicionem  facinoris  Curio  lilius  adduceretur.  Ita- 
que  insinuatus  in  famiiiaritatem  adolescentis,  et  cum 
eo  (ut  res  indicat)  saope  congressus,  rem  in  eum  lo- 
cum  deduxit,  ut  diceret,  sibi  certum  esse,  cum  suis 
servis  in  Pompeium  impetum  facere,  eumque  occi- 
dere.  Hoc  Curio  ad  patrem  detulit,  ille  ad  Pom- 
peium. 

Res  delata  ad  senatum  est.  Introductus  Vettius  pri- 
mo  negabat,  se  unquam  cum  Curione  restitisse ;  neque 
id  sane  diu  :  nam  statim  iidem  publicam  postuiavit. 
Haud  reclamatum  est.  Tum  exposuit,  manum  iuisse 
juventutis,  duce  Curione,  in  qua  Paulus  initio  fuis- 
set,  et  Q.  Caepio  hic  Brutus,  et  Lentulus,  flaminis 
tilius,  conscio  patre  :  postea  C.  Septimium,  scribam 
Bibuli,  pugionem  sibi  a  Bibulo  attulisse :  quod  to- 
tum  irrisum  est,  Vettio  pugionem  defuisse,  nisi  ei 
consul  dedisset :  eoque  magis  id  ejectum  est,  quod, 
a.  d.  III  Id.  Maias,  Bibulus  Pompeium  fecerat  cer- 
tiorem,  ut  caveret  insidias  :  in  quo  ei  Pompeius  gra- 
tias  egerat. 

Introductus  Curio  iilius  dixit  ad  ea,  quse  Vettius 
at ;  maximeque  in  eo  tum  quidem  Vettius  est 

x  3 

reprehensus,  quod  dixerat,  adolescentium  consilium, 
ut  in  foro  cum  gladiatoribus  Gabinii  Pompeium  adori- 
rentur ;  in  eo  principem  Paulum  fuisse  ;  quem  con- 
stabat  eo  tempore  in  Macedonia  fuisse.  Fit  senatus- 
consultum,  ut  Vettius,  quod  confessus  esset  se  cum 
telo  fuisse,  in  vincula  conjiceretur :  qui  eum  emisis- 
set,  contra  rempublicam  esse  facturum. 

Res  erat  in  ea,  opinione,  ut  putarentid  esse  actum, 
ut  Vettius  in  foro  cum  pugione,  et  item  scrvi  ejus 
comprehenderentur  cum  telis,  deinde  ille  se  diceret 
indicaturum :  idque  ita  actum  esset,  nisi  Curiones 
rem  ante  ad  Pompeium  detulissent. 

Tum  senatds-consultum  in  concione  recitatum  est. 
Postcro  autem  die  Caesar,  is,  qui  olim,  prartor  cum 
esset,  Q.  Catulum  ex  inferiore  loco  jusserat  dicere, 
Vettium  in  Rostra  produxit ;  eumque  in  eo  loco  con- 
stituit,  quo  liibulo  consuli  adspirare  non  liceret.  Hic 
ille  omnia,  quae  voluit,  de  re  publica  dixit ;  et  qui 
illuc  factus  institutusque  venisset,  primum  Caepio- 
nem  de  oratione  sua  sustulit,  quem  in  senatu  acerri- 
me  nominarat ;  ut  appareret,  noctem  et  nocturnam 
deprecationem  intercessisse :  deinde,  quos  in  senatu 
ne  tenuissima  quidem  suspicione  attigerat,  eos  nomi- 
navit ;  Lucullum,  a  quo  solitum  esse  ad  se  mitti  C. 
Fannium,  iilum,  qui  in  P.  Clodium  subscripserat ; 
L.  Domitium,  cujus  domum  constitutam  fuisse,  unde 
eruptio  fieret.  Me  non  nominavit :  sed  dixit,  consu- 
larem  disertum,  vicinum  consulis,  sibi  dixisse,  Aha- 
lam  Servilium  aliquem,  aut  Brutum,  opus  esse  re- 
periri.  Addidit  ad  extremum,  cum,  jam  dimissa  con- 
cione,  revocatus  a  Vatinio  fuisset,  se  audisse  a  Cu- 
rione,  his  de  rebus  conscium  esse  Pisonem,  generum 
meum,  et  M.  Laterensem. 

Nunc  reus  erat  apud  Crassum  Divitem  Vettius  de 
vi :  et,  cum  esset  damnatus,  erat  indicium  postula- 
turus:  quod  si  impetrasset,  judicia  forc  videbantur. 

Ea  nos,  utpote  qui  nihil  contemnere  solemus,  non 
pertimescebamus.    Hominum  quidem  summa  erga 

iios  studia  signiiicabantur :  sed  prorsus  vitae  taedet : 
ita  sunt  omnia  omnium  miseriarum  plenissima.  Mo- 
do  caedem  timueramus,  quam  oratio  fortissimi  senis, 
Q.  Considii,  discusserat :  ea,  quam  quotidie  timere 
potueramus,  subito  exorta  est.  Quid  quaeris?  nihil 
me  infertunatius,  nil  fortunatius  est  Catulo,  cum 
splendore  vita?,  tum  hoc  tempore.  Nos  tamen,  in  his 
miseriis,  erecto  animo  et  minime  perturbato  sumus: 
honestissimeque  dignitatem  nostram  et  magnfi  cura 
tuemur.  Pompeius  de  Clodio  jubet  nos  esse  sine  cu- 
ra ;  et  summam  in  nos  benevolentiam  omni  oratione 
significat. 

Te  habere  consiliorum  auctorem,  sollicitudinum 
socium,  omni  in  cogitatione  conjunctum,  cupio. 
Quare,  ut  Numestio  mandavi,  tecum  ut  ageret,  item, 
atque  eo,  si  potest,  acrius,  te  rogo,  ut  plane  ad  nos 
advoles.  Respiraro,  si  te  videro.     4 


( 25.)  CICERO  ATTICO  S. 

Cum  aliquem  apud  te  laudaro  tuorum  familiarium, 
volam  illum  scire  ex  te,  me  id  fecisse  ;  ut  nuper  me 
scis  scripsisse  ad  te  de  Varronis  erga  me  officio,  te 
ad  me  rescripsisse,  eam  rem  summae  tibi  voluptati 
esse.  Sed  ego  mallem,  ad  ipsum  scripsisses,  mihi  il- 
lum  satisfacere ;  non  quo  faceret,  sed  ut  faceret.  Mi- 
rabiliter  enim  moratus  est,  sicut  nosti,  kXixTa.  xou 
o-ohv.  Sed  nos  tenemus  praeceptum  illud,  ra?  w  xfa- 
TouvTa»v.  At  (hercule)  alter,  tuus  familiaris,  Horta- 
lus,  quam  plena.  manu,  quam  ingenue,  quam  ornate, 
nostras  laudes  in  astra  sustulit,  cum  de  Flacci  prae- 
tura,  et  de  illo  tempore  Allobrogum,  diceret !  Sic  ha  - 
beto,  nec  amantius,  nec  honorificentius,  nec  copiosius, 
potuisse  dici.  Ei  te  hoc  scribere  a  me  tibi  esse  mis- 
Him,  sane  volo.  Sed  quid  tu  scribas  ?  quem  jam  ego 
venire  atque  adesse  arbitror  :  ita  enim  egi  tecum  su- 

perioribus  literis.  Valde  te  exspecto,  valde  desidero ; 
neque  ego  magis,  quam  ipsa  res  et  tempus  poscit. 

His  de  negotiis  quid  scribam  ad  te,  nisiidem,  quod 
saepe  ?  Republica  nihil  desperatius ;  iis,  quorum 
opera,  nihil  majore  odio-  Nos,  ut  opinio,  et  spes,  et 
conjectura  nostra  fert,  firmissima  benevolentia  homi- 
num  muniti  sumus.  Quare,  advola.  Aut  expedies 
nos  omni  molestia,  aut  eris  particeps.  Ideo  sum  bre- 
vior,  quod  (ut  spero)  coram  brevi  tempore  conferre, 
quse  volumus,  licebit.  Cura  ut  valeas. 

nim,  cum  se  a  Cn.  Pompeio,  M.  Crasso,  Caioque 
Cassare,  destitutum  videret ;  ne  sua,  causa.  casdes 
civium  fieret,  invidorum  (ut  ipse  palam  queritur) 
consilio,  circiter  Calendas  Apriles,  Urbe  cessit,  Ga- 
binio  et  Pisone  consulibus.  Domus  ipsius  a  Clodio 
statim  incensa  ;  area  Libertati  consecrata ;  bona  pu- 
blicata ;  prasdia  direpta  sunt :  lex  de  ejus  exsilio  per- 
lata  :  eique  aqua  et  igni  interdictum  :  et  ne  quis  tec- 
tum  intra  quadringenta  millia  passuum  ab  Italia. 
praeberet ;  ne  quis  de  eo  ad  senatum  referret :  ne 
decerneret ;  ne  disputaret ;  ne  loqueretur  ;  ne  pedi- 
bus  iret :  ne  scribendo  adesset ;  ut  in  oratione  "  Post 
Reditum,  in  Senatu,"  et  "  pro  Domo,"  legitur.  Ille 
ergo,  in  Macedoniam  transmittens,Thessalonica3  apud 
Cn.  Plancium,  toto  fere  illo  exsiiii  tempore  mansit; 
unde,  praater  paucas  ex  itinere  missas,  cmnes  fere 
libri  hujus  epistolas  datae  sunt. 


(  1.)  CICERO  ATTICO  S. 

Cum  antea  maxime  nostra  interesse  arbitrabar,  te 
esse  nobiscum  ;  tum  vero,  ut  legi  rogationem,  intel- 
lexi,  ad  iter  id  quod  constitui,  nihil  mihi  optatius 
cadcre  posse,  quam  ut  tu  me  quam  primum  conse- 
quare ;  ut,  cum  ex  Italia  profecti  essemus,  sive  per 
Epirum  iter  esset  faciendum,  tuo  tuorumque  prassi- 
dio  uteremur  ;  sive  aliud  quid  agendum  esset,  cer- 
tum  consilium  de  tua  sententia,  capere  possemus. 
Quamobrem,  te  oro,  des  operam  ut  me  statim  con- 
sequare.  Facilius  potes  ;  quoniam  de  provincia,  Ma- 
cedonia.  perlata  lex  est.  Piuribus  verbis  tecum  age- 
rem,  nisi  pro  me  apud  te  res  ipsa  loqueretur. 

(2.)  CICERO  ATTICO  S. 

Itineris  nostri  causa  fuit,  quod  non  habebam  lo- 
cum,  ubi  pro  meo  jure  diutius  esse  possem,  quam  in 
fundum  Sicas ;  praesertim  nondum  rogatione  correc- 
ta  :  et  simul  intelligebam,  te  ex  eo  loco,  si  te  haberem, 
posse  me  Brundisium  referre ;  sine  te  autem  non  esse 
nobis  illas  partes  tenendas  propter  Autronium.  Nunc, 
(ut  ad  te  antea  scripsi)  si  ad  nos  veneris,  consilium 
totius  rei  capiemus.  Iter  esse  molestum  scio  :  sed 
tota  calamitas  omnes  molestias  habet.  Plura  scribere 
non  possum :  ita  sum  animo  perculso  et  abjecto. 
Cura  ut  valeas.  Dat.  VI  ld.  Apr.  in  oris  Luc. 

( 3.)  CICERO  ATTICO  S. 

Utinam  illum  diem  videam,  cum  tibi  agam  gra- 
tias,  quod  me  vivere  coegisti !  Adhuc  quidem  valde 
me  pcenitet.  Sed  te  oro,  ut  ad  me  Vibonem  statim 
venias,  quo  ego  multis  de  causis  converti  iter  meum. 
Sed,  eo  si  veneris,  de  toto  itinere  ac  fuga  mea,  consi- 
lium  capere  potero.  Si  id  non  feceris,  mirabor :  sed 
confido  te  esse  facturum. 


( 4.)  CICERO  ATTICO  S. 

Miseriae  nostrae  potius,  velim,  quam  inconstantiae, 
tribuas,  quod  a  Vibone,  quo  te  arcessebamus,  subito 
discessimus.  Allata  est  enim  nobis  rogatio  de  per- 
nicie  mea. ;  in  qua,  quod  correctum  esse  audieramus, 
erat  ejusmodi,  ut  mihi  ultra  quadringenta  millia  iice- 
ret  esse.  Illo  cum  pervenire  non  liceret,  statim  iter 
Brundisium  versus  contuli  ante  diem  rogationis  ;  ne 
et  Sica,  apud  quem  eram,  periret;  et  quod  Melita? 
esse  non  licebat. 

Nunc  tu  propera,  ut  nos  consequare,  si  mcdo  re- 

cipiemur.  Adhuc  invitamur  benigne  :  sed,  quod  su- 
perest,  timemus.  Me,  mi  Pomponi,  valde  pcenitet 
vivere :  qua  in  re  apud  me  tu  plurimum  valuisti. 
Sed  haec  coram  :  fac  modo,  ut  venias. 


(5.)  CICERO  ATTICO  S. 

Terentia  tibi  et  sa?pe  et  maximas  agit  gratias  :■  id 
est  mihi  gratissimum.  Ego  vivo  miserrimus,  et  max- 
imo  dolore  conficior.  Ad  te  quid  scribam,  nescio.  Si 
enim  es  Romze,  jain  me  assequi  non  potes  :  sin  es  in 
via,  cum  eris  me  assecutus,  coram  agemus,  qua* 
erunt  agenda.  Tantum  te  oro,  ut,  quoniam  me  ip- 
sum  semper  amasti,  eodem  amore  sis:  ego  enim  idem 
sum  :  inimici  mea  mihi,  non  me  ipsum,  ademerunt. 
Cura  ut  valeas.  Dat.  VIII  Id.  Apr.  Thurii. 


(G.)  CICERO  ATTICO  S. 

Non  fuerat  mihi  dubium,  quin  te  Tarenti  aut 
Brundisii  visurus  essem  :  idque  ad  multa  pertinuit ; 
in  eis,  et  ut  in  Epiro  consisteremus,  et  de  reliquis  re- 
bus  tuo  consilio  uteremur.  Quoniam  id  non  contigit, 
erit  hoc  quoque  in  magno  numero  nostrorum  malo- 
rum.  Nobis  iter  est  in  Asiam,  maxime  Cyzicum. 
Meos  tibi  commendo.  Me  vix  misereque  sustento. 
Dat.  XIV  Cal.  Maii,  de  Tarentino. 


( 70  CICERO  ATTICO  S. 

Brundisium  veni  a.  d.  XIV  Cal.  Maias.  Eo  die 
pueri  tui  mihi  a  te  literas  reddiderunt ;  et  alii  pueri, 
post  diem  tertium  ejus  diei,  alias  literas  attulerunt. 
Quod  me  rogas  et  hortaris,  ut  apud  te  in  Epiro  sim ; 
voluntas  tua  mihi  valde  grata  est,  et  minime  nova : 

sed  et  consilium  mihi  quidem  optatum,  si  liceat  ibi 
omne  tempus  consumere :  odi  enim  celebritatem  ; 
fugio  homines  ;  lucem  adspicere  vix  possum.  Esset 
mihi  ista  solitudo,  pracsertim  tam  familiari  in  loco, 
non  amara:  sed,  itineris  causa,  ut  diverterem,  primum 
est  devium ;  deinde  ab  Autronio  et  caeteris  quatri- 
dui ;  deinde,  sine  te.  Nam  castellum  munitum  ha- 
bitanti  mihi  prodesset ;  transeunti  non  est  necessa- 
rium. 

Quodsi  auderem,  Athenas  peterem.  Saneitaca- 
debat,  ut  vellem.  Nunc  et  nostri  hostes  ibi  sunt ;  et 
te  non  habemus ;  et  veremur,  ne  interpretentur,  il- 
lud  quoque  oppidum  ab  Italia  non  satis  abesse :  nec 
scribis,  quam  ad  diem  te  exspectemus. 

Quod  me  ad  vitam  vocas,  unum  efficis,  ut  a  me 
manus  abstineam ;  alterum  non  potes,  ut  me  non 
nostri  consilii  vitacque  pceniteat.  Quid  enim  est, 
quod  me  retineat,  praesertim  si  spes  ea  non  est,  quac 
nos  proficiscentes  prosequebatur  ?  Non  faciam  ut 
enumerem  miserias  omnes,  in  quas  incidi  per  sum- 
mam  injuriam,  et  scelus,  non  tam  inimicorum  meo- 
rum,  quam  invidorum  ;  ne  et  meum  mcerorem  exa- 
gitem,  et  te  in  eumdem  luctum  vocem.  Hoc  affirmo, 
neminem  unquam  tanta  calamitate  esse  aftectum ; 
nemini  mortem  magis  optandam  fuisse :  cujus  oppe- 
tendse  tempus  honestissimum  praetermissum  est.  Re- 
liqua  tempora  non  sunt  jam  ad  medicinam,  sed  ad 
finem,  doloris. 

De  re  publica  video  te  colligere  omnia,  quae  putes 
aliquam  spem  mihi  posse  afferre  mutandarum  rc- 
rum  :  quae  quamquam  exigua  sunt ;  tamen,  quoni- 
am  placet,  exspectemus.  Tu  nihilominus,  si  prope- 
raris,  nos  consequere.  Nam  aut  accedemus  in  Epi- 
rum,  aut  tarde  per  Candaviam  ibimus.  Dubitatio- 
nem  autem  de  Epiro  non  inconstantia  nostra  afferebat, 
sed  quod  de  fratre,  ubi  eum  visuri  essemus,  nesci?- 
bamus  :  quem  quidem  ego  nec  quomodo  visurus,  nec 

ubi  dimissurus  sim,  scio  :  id  est  maximum  et  miser» 
rimum  mearum.  omnium  miseriarum. 

Ego  et  saspius  ad  te,  et  plura,  scriberem,  nisi  mibi 
dolor  meus  cum  omnes  partes  mentis,  tum  maxime 
bujus  generis  facultatem,  ademisset.  Videre  te  cu- 
pio.  Cura  ut  valeas.  Dat.  prid.  Cal.  Maias,  Brun- 
disii. 


(8.)  CICERO  ATTICO  S. 

Brundisii,  proficiscens,  scripseram  ad  te,  quas  ob 
causas  in  Epirum  non  essemus  profecti ;  quod  et 
Acbaia  prope  esset,  plena  audacissimorum  inimico- 
rum,  et  exitus  difficiles  haberet,  cum  inde  proficisce- 
remur.  Accessit,  cum  Dyrrhachii  essemus,  ut  duo 
nuntii  afferrentur ;  unus,  classe  fratrem  Epheso 
Athenas;  alter,  pedibus  per  Macedoniam,  venire. 
Itaque  illi  obviam  misimus  Athenas,  ut  inde  Thes- 
salonicam  veniret :  ipsi  processimus,  et  Thessaloni- 
cam  a.  d.  X  Cal.  Jun.  venimus :  neque  de  illius 
itinere  quidquam  certi  habebamus,  nisi  eum  ab 
Epheso  ante  aliquanto  profectum. 

Nunc,  istic  quid  agatur,  magno  opere  timeo. 
Quamquam  tu  altera  epistola  scribis  Idibus  Maiis 
audiri,  fore,  ut  acrius  postularetur  ;  altera,  jam  esse 
mitiora :  sed  haec  est  pridie  data,  quam  illa :  quo 
conturbor  magis,  Itaque,  cum  meus  me  moeror  quo- 
tidianus  lacerat  et  conficit,  tum  vero  haec  addita  cura 
vix  mihi  vitam  reliquam  facit.  Sed  et  navigatio  per- 
difficilis  fuit :  et  ille,  incertus  ubi  ego  essem,  fortasse 
alium  cursum  petivit.  Nam  Phaetho  libertus  eum 
non  vidit;  vento  rejectus  ab  illo  in  Macedoniam, 
Pellae  mihi  praesto  fuit. 

Reliqua  quam  mihi  timenda  sint,  video ;  nec,  quid 
scribam,  habeo  ;  et  omnia  timeo  :  nec  tam  miserum 
est  quidquam,  quod  non  in  nostram  fortunam  cadere 

videatur.  Equidem  adhuc  miser,  in  maximis  meis 
aerumnis  et  luctibus,  hoc  metu  adjecto,  maneo  Thes- 
salonicae  suspensus  :  nec  audeo  quidquam. 

Niinc  ad  ea,  quae  scripsisti.  Tryphonem  Caecilium 
non  vidi.  Sermonem  tuum  et  Pompeii  cognovi  ex 
tuis  literis.  Motum  in  republica,  non  tantum  ego 
impendere  video,  quantum  tu  aut  vides,  aut  ad  me 
consolandum  affers.  Tigrane  enim  neglecto,  sublata 
sunt  omnia.  Varronime  jubes  agere  gratias :  faciam  : 
item  Hypsaeo. 

Quod  suades,  ne  longius  discedamus,  dum  Acta 
mensis  Maii  ad  nos  perferantur ;  puto  me  ita  esse 
facturum  ;  sed,  ubi,  nondum  statui :  atque  ita  per- 
turbato  sum  animo  de  Quinto,  ut  nihil  queam  sta- 
tuere.  Sed  tamen  statim  te  faciam  certiorem. 

Ex  epistolarum  mearum  inconstantia,  puto  te  men- 
tis  mese  motum  videre ;  qui,  etsi  incredibili  et  singu- 
lari  calamitate  affiictus  sum,  tamen  non  tam  est  ex 
miseria,  quam  ex  culpae  nostrae  recordatione,  commo- 
tus.  Cujus  enim  scelere  impulsi  ac  proditi  simus, 
jam  profecto  vides  :  atque  utinam  jam  ante  vidisses! 
neque  totum  animum  tuum  moerori  mecum  simul 
dedisses.  Quare,  cum  me  afflictum  et  confectum 
luctu  audies,  existimato,  me  stultitiae  meae  poenam 
ferre  gravius,  quam  eventi ;  quod  ei  crediderim, 
quem  esse  nefarium  non  putarim.  Me  et  meorum 
malorum  memoria,  et  metus  de  fratre,  in  scribendo 
impedit :  tu  ista  omnia  vide,  et  guberna.  Terentia 
tibi  maximas  gratias  agit.  Literarum  exemplum, 
quas  ad  Pompeium  scripsi,  misi  tibi.  Dat.  IV  Cal. 
Jun.  Thessalonicae. 


(9.)  CICERO  ATTICO  S. 

Quintus  frater  cum  ex  Asia  discessisset  antc  Cal. 
Maias,  et  Athenas  venisset  Idibus,  valde  fuit  ei  pro- 
perandum,  ne  quid  absens  acciperct  calamitatis,  si 

quis  forte  fuisset,  qui  contentus  nostris  malis  non  es- 
set.  Itaque  eum  malui  properare  Romam,  quam  ad 
me  venire  :  et  siinul  (dicam  enim,  quod  verum  est ; 
ex  quo  magnitudinem  miseriarum  mearum  perspicere 
possis)  animum  inducere  non  potui,  ut  aut  lllum, 
amantissimum  mei,  mollissimo  animo,  tanto  in  moe- 
rore  adspicerem  ;  aut  meas  miserias,  luctu  afflictus, 
et  perditam  fortunam,  illi  offerrem,  aut  ab  illo  adspici 
paterer.  Atque  etiam  illud  timebam,  (quod  profecto 
accidisset)  ne  a  me  digredi  non  posset.  Versabatur 
mihi  tempus  illud  ante  oculos,  cum  ille  aut  lictores 
dimitteret,  aut  vi  avelleretur  ex  complexu  meo. 
Hujus  acerbitatis  eventum,  altera  acerbitate  non  vi- 
dendi  fratris,  vitavL 

In  hunc  me  casum  vos,  vivendi  auctores,  impulis- 
tis.  Itaque  mei  peccati  luo  pcenas.  Quamquam  me 
tuae  literae  sustentant ;  ex  quibus,  quantum  tu  ipse 
speres,  facile  perspicio :  quae  quidem  tamen  aliquid 
habebant  solatii  ante  quam  eo  venisti,  "  a  Pompeio 
nunc  Hortensium  allice,  et  ejusmodi  viros."  Obse- 
cro,  mi  Pomponi,  nondum  perspicis,  quorum  opera, 
quorum  insidiis,  quorum  scelere,  perierimus  ?  Sed 
tecum  haec  coram  agemus  :  tantum  dico,  (quod  scire 
te  puto)  nos  non  inimici,  sed  invidi,  perdiderunt. 
Nunc,  si  ita  sunt  quae  speras,  sustinebimus  nos  ;  et 
spe,  qua  jubes,  nitemur.  Sin,  ut  mihi  videntur,  in- 
Mrma  sunt ;  quod  optimo  tempore  facere  non  licuit, 
minus  idoneo  fiet. 

Terentia  tibi  saepe  agit  gratias.  Mihi  etiam  unum 
de  malis  in  metu  est,  fratris  miseri  negotium :  quod 
si  sciam  cujusmodi  sit ;  sciam,  quid  agendum  mihi 
sit.  Me  ctiam  nunc  illorum  beneficiorum  et  litera- 
rum  exspectatio,  ut  tibi  placet,  Thessalonicae  tenet. 
Si  quid  erk  novi  allatum,  sciam,  de  reliquo  quid 
agendum  sit.  Tu  si,  ut  scribis,  Cal.  Jun.  Roma  pro- 
fectus  es,  propediem  nos  videbis.  Literas,  quas  ad 
Pompeium  sciipsi,  tibi  misi.  Dat.  Id.  Jun.  Thessa- 
lonicae. 

( 10.)  CICERO  ATTICO  S. 

Acta  quae  essent  usque  ad  VIII  Calend.  Junias, 
cognovi  ex  tuis  literis  :  reliqua  exspectabam,  ut  tibi 
placebat,  Thessalonicse :  quibus  allatis,  facilius  sta- 
tuere  potero  ubi  sim.  Nam,  si  erit  causa,  si  quid 
agetur,  si  spem  videro,  aut  ibidem  opperiar,  aut 
me  ad  te  conferam.  Sin  (ut  tu  scribis)  ista  evanu- 
erint,  aliquid  aliud  videbimus.  Omnino  adhuc  ni- 
hil  mihi  significatis,  nisi  discordiam  istorum ;  quae 
tamen  inter  eos  de  omnibus  potius  rebus  est,  quam 
de  me.  Itaque,  quid  ea  mihi  prosit,  nescio :  sed 
tamen,  quoad  me  vos  sperare  vultis,  vobis  obtempe- 
rabo.  Nam  quod  me  tam  saepe,  et  tam  vehementer 
objurgas,  et  animoinfirmo  esse  dicis;  quaeso,  ecquod 
tantum  malum  est,  quod  in  mea.  calamitate  non  sit  ? 
Ecquis  unquam  tam  ex  amplo  statu,  tam  in  bona 
causa,  tantis  facultatibus  ingenii,  consilii,  gratiae, 
tantis  praesidiis  bonorum  omnium,  concidit  ?  Pos- 
sum  oblivisci,  qui  fuerim  ?  non  sentire,  qui  sim  ? 
quo  caream  honore  ?  qua,  gloria  ?  quibus  liberis  ? 
quibus  fortunis  ?  quo  fratre  ?  quem  ego  (ut  novuni 
calamitatis  genus  attendas)  cum  pluris  facerem, 
quam  me  ipsum,  semperque  fecissem,  vitavi,  ne  vi- 
derem,  ne  autillius  luctum  squaloremque  adspicerem, 
aut  me,  quem  ille  florentissimum  reliquerat,  perdi- 
tum  illi  afflictumque  ofTerrem.  Mitto  caetera  intolc- 
rabilia ;  etenim  fletu  impedior. 

Hic  utrum  tandem  sum  accusandus,  quod  doleo ; 
an,  quod  commisi,  ut  haec  aut  non  retinerem  (quod 
facile  fuisset,  nisi  intra  parietes  meos  de  mea  pemi- 
cie  consilia  inirentur),  aut  certe  vivus  nunc  amitte- 
rem? 

Haec  eo  scripsi,  ut  potius  relevares  me  (quod  facis), 
quam  aut  castigatione  aut  objurgatione  dlgnum  pu- 
tarcs :  eoque  ad  te  minus  multa  scribo,  quod  et  mce- 
rore  inipedior;  et,  quod  exspectem  istinc,  magis  ha- 
beo.  quam  quod  ipse  scribam.  Quae  si  erunt  allala, 

u3 

faciam  te  consilii  nostri  certiorem.  Tu  (ut  adhuc  fe- 
cisti)  quam  plurimis  de  rebus  ad  me  velim  scribas ; 
ut  prorsus  ne  quid  ignorem.  Dat.  XIV  Cal.  Quint. 
Thessalonicae. 


(11.)  CICERO  ATTICO  S. 

Me  et  tuae  literae,  et  quidam  boni  nuntii,  non  op- 
timis  tamen  auctoribus,  et  exspectatio  vestrarum  lite- 
rarum,  et  quod  tibi  ita  placuerat,  adhuc  Thessaloni- 
Cae  tenebant.  Si  accepero  literas,  quas  exspecto ;  si 
spes  erit  ea,  quae  rumoribus  aflferebatur ;  ad  te  me 
conferam  :  si  non  erit,  faciam  te  certiorem,  quid  ege- 
rim.  Tu  me,  (ut  facis)  opera,  consilio,  gratia,  juva: 
consalari  jam  desine :  objurgare  vero  noli :  quod 
cum  facis,  ut  ego  tuum  amorem  et  dolorem  desidero  ! 
quem  ita  aflfeclum  mea  aerumna  esse  arbitror,  ut  te 
ipsum  consolari  nemo  possit.  Quintum  fratrem  op- 
limum  humamssimumque  sustenta.  Ad  me,  ob- 
secro  te,  ut  omnia  certa  perscribas.  Dat.  IV  Cal. 
Quint. 


(  12.)  CICERO  ATTICO  S. 

Tu  quidem  sedulo  argumentaris,  quid  sit  speran- 
dum,  et  maxime  per  senatum  :  idemque  caput  roga- 
tionis  proponi  scribis,  quare  in  senatu  dici  nihil  lice- 
at :  ita-que  siletur.  Hic  tu  me  accusas,  quod  me 
afflictem  ;  cum  ita  sim  afflictus,  ut  nemo  unquam  : 
quod  tute  intelligis.  Spem  ostendis  secundum  com- 
itia.  Quae  ista  est,  eodem  tribuno  plebis,  et  inimico 
consule  designato  ? 

Percussisti  autem  me  etiam  de  oratione  prolata : 
cui  vulneri,  ut  scribis,  medere,  si  quid  potes.  Scripsi 
equidem  olim  iratus,  quod  ille  prior  scripserat ;  sed 
ita  compresseram,ut  nunquam  emanaturam  putarcm. 

Quomodo  exciderit,  neseio.  Sed,  quia  nunquam  ac- 
cidit,  ut  cum  eo  verbo  uno  concertarem ;  et  quia 
scripta  mihi  videtur  negligentius,  quam  caeterae; 
puto  posse  probari,  non  esse  meam.  Id,  si  putas  me 
posse  sanari,  cures  velim :  sin  plane  perii,  minus 
laboro. 

Ego  etiam  nunc  eodem  in  loco  jaceo,  sine  sermone 
ullo,  sine  cogitatione  ulla.  Licet  tibi,  ut  scribis,  sig- 
nificarim,  ut  ad  me  venires  Dodona ;  tamen  intelligo, 
te  re  istic  prodesse,  hic  ne  verbo  quidem  levare  me, 
posse.  Non  queo  plura  scribere :  nec  est,  quod  scri- 
bam  :  vestra  magis  exspecto.  Dat.  XVI  Cal.  SexU 
Thessalonicae. 


( 13.)  CICERO  ATTICO  S. 

Quod  ad  te  scripseram,  me  in  Epiro  futurum  ; 
posteaquam  extenuari  spem  nostram  et  evanescere 
vidi,  mutavi  consilium;  nec  me  Thessalonica  com- 
movi,  ubi  esse  statueram,  quoad  aliquid  ad  me  de  eo 
scriberes,  quod  proximis  literis  scripseras,  fore,  uti 
secundum  comitia  aliquid  de  nobis  in  senatu  agere- 
tur ;  id  tibi  Pompeium  dixisse.  Qua  de  re,  quoniam 
comitia  habita  sunt,  tuque  nihil  ad  me  scribis, 
proinde  habebo,  ac  si  scripsisses  nihil  esse ;  neque, 
temporis  non  longinqui  spe  ductum  esse,  moleste 
feram. 

Quem  autem  motum  te  videre  scripseras,  qui  nobis 
utilis  fore  videretur,  eum  nuntiant,  qui  veniunt,  nul- 
lum  fore.  In  tribunis  plebis  designatis  reliqua  spes 
est :  quam  si  exspectaro,  nori  erit,  quod  putes  me 
causae  meae  ac  voluntati  meorum  defuisse. 

Quod  me  saepe  accusas,  cur  hunc  meum  casum 
tam  graviter  feram ;  debes  ignoscere,  cum  ita  me 
afHictum  vides,  ut  neminem  unquam  nec  videris  nec 
audieris.  Nam,  quod  scribis  te  audire,  me  etiam 
mentis  errore  ex  dolore  affici;  mihi  vero  mens  inte- 

gra  est :  atque  utinam  tam  in  periculo  fuisset,  cum 
ego  iis,  quibus  meam  salutem  carissimam  esse  arbi- 
trabar,  inimicissimis  crudelissimisque  usus  sum : 
qui,  ut  me  paululum  inclinari  timore  viderunt,  sic 
impulerunt,  ut  omni  suo  scelere  et  perfidia  abuteren- 
tur  ad  exitium  meum. 

Nunc,  quoniam  est  Cyzicum  nobis  eundum,  quo 
rarius  ad  me  literae  perferentur,  hoc  velim  diligentius 
omnia,  qua3  putaris  me  scire  opus  esse,  perscribas. 
Quintum  fratrem  meum  fac  diligas :  quem  ego  miser 
si  incolumem  relinquo,  non  me  totum  periisse  arbi- 
trabor.  Dat.  Non.  Sext. 


(14.)  CICERO  ATTICO  S. 

Ex  tuis  literis,  plenus  sum  exspectatione  de  Pom- 
peio,  quidnam  de  nobis  velit,  aut  ostendat.  Comitia 
enim  credo  esse  habita :  quibus  absolutis,  scribis  illi 
placuisse,  agi  de  nobis.  Si  tibi  stultus  esse  videor, 
qui  sperem ;  facio  tuo  jussu ;  etsi  scio  te  me  iis 
epistolis  potius,  et  meas  spes,  solitum  esse  remorari. 
Nunc  velim,  mihi  plane  perscribas,  quid  videas.  Scio 
nos  nostris  multis  peccatis  in  hanc  aerumnam  inci- 
disse.  Ea  si  qui  casus  aliqua  ex  parte  correxerint ; 
minus  moleste  feremus  nos  vixisse,  et  adhuc  vivere. 

Ego,  propter  viae  celebritatem,  et  quotidianam  ex- 
spectationem  rerum  novarum,  non  commovi  me  ad- 
huc  Thessalonica.  Sed  jam  extrudimur,  non  a  Plan- 
cio  (nam  is  quidem  retinet),  verum  ab  ipso  loco,  mi- 
nime  apposito  ad  tolerandam  in  tanto  luctu  calami- 
tatem.  In  Epirum  ideo,  ut  scripseram,  non  veni, 
quod  subito  mihi  universi  nuntii  venerant  et  literae, 
quare  nihil  esset  necesse  quamproxime  Italiam  esse. 
Hinc,  si  aliquid  a  comitiis  audierimus,  nos  in  Asiam 
convertemus :  neque  adhuc  stabat,  quo  potissimum : 
sed  scies.  Dat.  XII  Cal.  Sext.  Thessalonicae. 

Accepi  Id.  Sext.  quatuor  epistolas  a  te  missas ;  unam, 
quame  objurgas,  ut  sim  firmior ;  alteram,  qua  Crassi 
libertum  ais  tibi  de  mea  sollicitudine  macieque  nar- 
rasse ;  tertiam,  qua  demonstras  acta  in  senatu  ;  quar- 
tam  de  eo,  quod  a  Varrone  scribis  tibi  esse  connrma- 
tum  de  voluntate  Pompeii. 

Ad  primam  tibi  hoc  scribo ;  me  ita  dolere,  ut  non 
modoa  mentenon  deserar,sed  idipsum  doleam,  me, 
tam  firma,  mente  ubi  utar,  et  quibuscum,  non  ha- 
bere.  Nam,  si  tu  me  uno  non  sine  mcerore  cares,  quid 
me  censes,  qui  et  te  et  omnibus  ?  et,  si  tu  incolumis 
me  requiris ;  ecquo  modo  a  me  ipsam  incolumitatem 
desiderari  putas  ?  Nolo  commemorare,  quibus  rebus 
sim  spoliatus,  non  solum  quia  non  ignoras,  sed  etiam 
ne  scindam  ipse  dolorem  meum.  Hoc  confirmo,  ne- 
que  tantis  bonis  esse  privatum  quemquam,  neque  in 
tantas  miserias  incidisse. 

Dies  autem  non  modo  non  levat  luctum  hunc,  sed 
etiam  auget.  Nam  caeteri  dolores  mitigantur  vetus- 
tate ;  hic  non  potest  non  et  sensu  praesentis  miseriae, 
et  recordatione  praeteritse  vitae,  quotidie  augeri.  De- 
sidero  enim  non  mea  solum,  neque  meos,  sed  me  ip- 
sum.  Quid  enim  sum  ?  Sed  non  faciam  ut  aut  tuum 
animum  angam  querelis,  aut  meis  vulneribus  szepius 
manus  afferam.  Nam,  quod  purgas  eos,  quos  ego 
milii  scripsi  invidisse,  et  in  eis  Catonem  ;  ego  vero 
tantum  illum  puto  ab  isto  scelere  abfuisse,  ut  maxime 
doleam,  plus  apud  me  simulationem  aliorum,  quam 
istius  fidem,  valuisse.  Caeteri,  quos  purgas,  debent 
mihi  purgati  esse,  tibi  si  sunt.  Sed  haec  sero  agimus. 
Crassi  libertum  nihil  puto  sincere  locutum. 

In  senatu  rem  probe  scribis  actam.  Sed  quid  Cu- 
iio  ?  an  illam  orationem  non  legit  ?  quae  unde  sit 
prolata,  nescio.  Sed  Axius,  ejusdem  diei  scribens  ad 
me  acta,  non  ita  laudat  Curionem.  At  potest  ille  ali- 
quid  praetermittere :  tu,  nisi  quod  erat,  profecto  non 

scripsisti.  Varronis  sermo  facit  exspectationem  Caesa- 
ris :  atque  utinam  ipse  Varro  incumbat  in  causam  ! 
quod  profecto,  cum  sua  sponte,  tum  te  instante,  fa- 
ciet. 

Ego,  si  me  aliquando  vestri  et  patriaa  compotem 
fortuna  fecerit,  certe  efficiam,  ut  maxime  laetere  unus 
ex  omnibus  amicis ;  meaque  officia  et  studia,  quae 
parum  antea  luxerunt,  (fatendum  est  enim)  sic  exse- 
quar,  ut  me  aeque  tibi,  ac  fratri  et  liberis  nostris, 
restitutum  putes.  Si  quid  in  te  peccavi,  ac  potius 
quoniam  peccavi,  ignosce.  In  me  enim  ipsum  pecca- 
vi  vehementius.  Neque  haec  eo  scribo,  quo  te  non 
meo  casu  maximo  dolore  esse  affectum  sciam :  sed 
profecto,  si,  quantum  me  amas  et  amasti,  tantum 
amare  deberes  ac  debuisses,  nunquam  esses  passus, 
me,  quo  tu  abundabas,  egere  consilio;  nec  esses  pas- 
sus  mihi  persuaderi,  utile  nobis  esse,  legem  de  col« 
legiis  perferri. 

Sed  tu  tantum  lacrymas  praebuisti  dolori  meo  (quod 
erat  amoris),  tamquam  ipse  ego  :  quod  meritis  meis 
perfectum  esse  potuit,  ut  dies  et  noctes,  quid  mihi 
faciendum  esset,  cogitares,  id  abs  te,  meo,  non  tuo, 
scelere,  praetermissum  est. 

Quod  si  non  modo  tu,  sed  quisquam  fuisset,  qui 
me  Pompeii  minus  liberali  responso  perterritum  a 
turpissimo  consilio  revocaret  (quod  unus  tu  facere 
maxime  potuisti),  aut  occubuissem  honeste,  aut  vic- 
tores  hodie  viveremus. 

Hic  mihi  ignosces  :  me  enim  ipsum  multo  magis 
accuso  ;  deinde  te,  quasi  me  alterum :  et  simul  meae 
culpae  socium  quaero  :  ac,  si  restituor,  etiam  minus 
videbimur  deliquisse;  abs  teque  certe,  quoniam  nul- 
lo  nostro,  tuo  ipsius  beneficio,  diligemur. 

Quod  te  cum  Culleone  scribis  de  privilegio  locu- 
tum,  est  aliquid ;  sed  multo  est  melius  abrogari.  Si 
enim  nemo  impediet,  quid  est  firmius  ?  Sin  erit  qui 
ferri  non  sinat,  idem  senatus-consulto  intercedet. 
Nec  quidquam  aliud  opus  est,  quam  abrogari :  nam 

prior  lex  nos  nihil  laedebat.  Quam  si,  ut  est  promul- 
gata,  laudare  voluissemus,  aut,  ut  erat  negligenda, 
negligere  ;  nocere  omnino  nobis  non  potuisset.  Hic 
mihi  primum  non  modo  consilium  defuit,  sed  etiam 
obfuit.  Caeci,  CEeci,  inquam,  fuimus,  in  vestitu  mutan- 
do,  in  populo  rogando  :  quod,  nisi  nominatim  me- 
cum  agi  cceptum  esset,  fieri  perniciosum  fuit.  Sed 
pergo  praeterita  :  verumtamen  ob  hanc  causam,  ut, 
si  quid  agatur,  legem  illam,  in  qua.  popularia  multa 
sunt,  ne  tangatis.  Verum  est  stultum,  me  praecipere, 
quid  agatis,  aut  quo  modo:  utinam  modo  agatur 
aliquid !  In  quo  ipso  multa  occultant  tuae  literae ; 
credo,  ne  vehementius  desperatione  perturber.  Quid 
enim  vides  agi  posse,  aut  quo  modo  ?  Per  senatum- 
ne  ?  ast  tute  scripsisti  ad  me,  quoddam  caput  legis 
Clodium  in  curiae  poste  fixisse,  ne  referri  neve  dici  li- 
ceret.  Quo  modo  igitur  Domitius  se  dixit  relaturum  ? 
quo  modo  autem,  iis,  quos  tu  scribis,  et  de  re  dicen- 
tibus,  et,  ut  referretur,  postulantibus,  Clodius  tacuit  ? 
Ac,  si  per  populum,  poteritne,  nisi  de  omnium  tri- 
bunorum  plebis  sententia  ?  Quid  de  bonis  ?  quid  de 
domo  ?  poteritne  restitui  ?  aut,  si  non  poterit,  ego- 
met  quo  modo  potero  ? 

Haec  nisi  vides  expediri,  quam  in  spem  me  vocas  ? 
sin  autem  spei  nihil  est,  quae  est  mihi  vita?  Itaque 
exspecto  Thessalonicae  acta  Calendis  Sextilibus,  ex 
quibus  statuam,  in  tuosne  agros  confugiam,  ut  neque 
videam  homines  quos  nolim,  et  te  (ut  scribis)  vide- 
am,  et  propius  sim,  si  quid  agatur  (idque  intellexi 
cum  tibi,  tum  Quinto  fratri,  placere)  ;  an  abeam  Cy« 
zicum. 

Nunc,  Pomponi,  quoniam  nihil  impertisti  tuae 
prudentiae  ad  salutem  meam,  quod  aut  in  me  ipso 
satis  esse  consilii  decreras,  aut  te  nihil  plus  mihi  de- 
bere,  quam  ut  praesto  esses  ;•  quoniamque  ego,  prodi- 
tus,  inductus,  conjectus  in  fraudem,  omnia  mea  praj- 
sidia  neglexi ;  totam  Italiam,  [in  me]   erectam  ad 

me  defendendum,  destitui  et  reliqui ;  me,  meos,  meis 
tradidi  inimicis,  inspectante  et  tacente  te ;  qui  si  non 
plus  ingenio  valebas  quam  ego,  certe  timebas  mir.us  ; 
si  potes,  erige  afflictos,  et  in  eo  nos  juva.  Sin  omnia 
sunt  obstructa,  id  ipsum  fac  ut  sciamus,  et  nos  ali- 
quando  autobjurgare,  aut  comiter  consolari,  desine. 

Ego  si  tuam  fidem  accusarem,nonmepotissimum 
tuis  tectis  crederem  :  meam  amentiam  accuso,  quod 
a  te  tantum  amari,  quantum  ego  vellem,  putavi : 
quod  si  fuisset,  fidem  eamdem,  curam  majorem,  ad- 
hibuisses ;  me  certe,  ad  exitium  praecipitantem,  re- 
tinuisses  ;  istos  labores,  quos  nunc  in  naufragiis  nos- 
tris  suscipis,  non  subisses. 

Quare,  fac  ut  omnia  ad  me  perspecta  et  explorata 
perscribas ;  meque  (ut  facis)  velis  esse  aliquein ; 
quoniam,  qui  fui,  et  qui  esse  potui,  jam  esse  non 
possum ;  et  ut,  his  literis,  non  te,  sed  me  ipsum,  a 
me  esse  accusatum  putes.  Si  qui  erunt,  quibus  putes 
opus  esse  meo  nomine  literas  dari,  velim  conscribas\ 
curesque  dandas.  Dat.  XIV  Cal.  Sept. 


( 16.)  CICERO  ATTICO  S. 

Totum  iter  mihi  incertum  facit  exspectatio  litera- 
rum  vestrarum,  Cal.  Sext.  datarum,  non  aliud  ali- 
quid.  Si  spes  erit,  Epirum ;  sin  minus,  Cyzicum, 
aut  aliud  quid,  sequemur.  Tuae  quidem  literae,  quo 
saepius  a  me  leguntur,  hoc  spem  faciunt  mihi  mino- 
rem;  quod,  cumleetae  sunt,  tum  id,  quod  attulerunt 
ad  spem,  infirmant ;  ut  facile  appareat,  te  et  conso- 
lationi  servire  et  veritati ;  idque  te  rogo  plane,  ut  ad 
me,  quae  scis,  ut  erunt ;  quae  putabis,  ita  scribas,  ut 
putabis.  Dat.  XII  Cal.  Sept. 


AD  ATTICUM.  Lib.  III.  18.  220 

(  17.)  CICERO  ATTICO  S. 

De  Quinto  fratre  nuntii  nobis  tristes,  nec  varii, 
venerant  ex  ante  diem  Non.  Jun.  usque  ad  prid. 
Cal.  Sept.  Eo  autem  die  Livineius,  JM.  Reguli  li- 
bertus,  ad  me  a  Regulo  missus  veriit.  Is,  omnino 
mentionem  nullam  factam  esse,  nuntiavit ;  sed  fuisse 
tamen  sermonem  de  C.  Clodii  filio  :  isque  mihi  tum 
a  fratre  literas  attulit.  Sed  postridie  Sextii  pueri  ve- 
nerunt,  qui  a  te  literas  attulerunt,  non  tam  explora- 
tas  a  timore,  quam  sermo  Livineii  fuerat.  Sane  sum 
in  meo  infinito  moerore  sollicitus,  et  eo  magis,  quocl 
Appii  qua?stio  est. 

Caetera,  quae  ad  me  eisdem  literis  scribis  de  nostra 
spe,  intelligo  esse  languidiora,  quam  alii  ostendunt. 
Ego  autem  (quoniam  non  longe  ab  eo  tempore  ab- 
sumus,  in  quo  res  dijudicabitur)  aut  ad  te  conferam 
me,  aut  etiam  nunc  circum  haec  loca  commorabor. 

Scribit  ad  me  frater,  omnia  sua  per  te  unum  sus- 
tineri.  Quid  te  aut  horter,  quod  facis?  aut  agam 
gratias,  quod  non  exspectas  ?  Tantum  velim,  fortuna 
det  nobis  potestatem,  ut  incolumes  amore  nostro 
perfruamur.  Tuas  literas  semper  maxime  exspecto  : 
in  quibus,  cave  vereri,  ne  aut  diligentia  tua  mihi 
molesta,  aut  veritas  acerba,  sit.  Dat.  prid.  Non. 
Septemb. 

( 18.)  CICERO  ATTICO  S. 

Exspectationem  nobis  non  parvam  attuleras,  cum 
scripseras,  Varronem  tibi  pro  amicitia.  confirmasse, 
causam  nostram  Pompeium  certe  suscepturum  :  et, 
simul  a  Caesare  ei  literae,  quas  exspectaret,  remissac 
essent,  auctorem  etiam  daturum.  Utrum  id  nihil  fuit, 
an  adversatae  sunt  Cassaris  literae  ?  an  est  aliquid  in 
spe?  Etiam  illud  scripseras,  eumdem,  secundum 
comitia,  dixisse. 

{Epist.)  vot..  11.  x 

Fac  (si  vides,  quantis  in  malis  jaceam,  et,  si  putas 
esse  humanitatis  tuae)  me  fac  de  tota.  causa.  nostrii 
certiorem.  Nam  Quintus  frater,  homo  mirus,  qui  me 
tam  valde  amat,  omnia  mittit  spei  plena,  metuens 
(credo)  defectionem  animi  mei.  Tuae  autem  literae 
sunt  variae :  neque  enim  me  desperare  vis,  nec  te- 
mere  sperare.  Fac,  obsecro  te,  ut  omnia,  quae  per- 
spici  a  te  possunt,  sciamus. 


( 19.)  CICERO  ATTICO  S. 

Quoad  ejusmodi  mihi  literae  a  vobis  afferebantur, 
ut  aliquid  ex  iis  esset  exspectandum  ;  spe  et  cupidi- 
tate  Thessalonicae  retentus  sum.  Posteaquam  omnis 
actio  hujus  anni  confecta  nobis  videbatur,  in  Asiam 
ire  nolui ;  quod  et  celebritas  mihi  odio  est ;  et,  si 
fieret  aliquid  a  novis  magistratibus,  abesse  longe  no- 
lebam.  Itaque  in  Epirum  ad  te  statui  me  conferre : 
non  quo  mea  interesset  loci  natura,  qui  lucem  omnino 
fugerem :  sed  et  ad  salutem  libentissime  ex  tuo  portu 
proflciscar ;  et,  si  ea  praecisa  erit,  nusquam  facilius 
hanc  miserrimam  vitam  vel  sustentabo,  vel,  (quod 
multo  est  melius)  abjecero.  Ero  cum  paucis ;  multi- 
tudinem  dimittam. 

Me  tuae  literae  nunquam  in  tantam  spem  adduxe- 
runt,  quantam  aliorum.  Attamen  mea  spes  etiam 
tenuior  semper  fuit,  quam  tuae  literae.  Sed  tamen, 
quoniam  cceptum  est,  ego,  quoquo  modo  cceptum 
est,  et  quacumque  de  causa,  non  deseram  neque  op- 
timi  atque  unici  fratris  miseras  ac  luctuosas  preces, 
nec  Sextii  caeterorumque  promissa,  nec  spem  aerum- 
nosissimae  mulieris  Terentiae,  nec  miserrimae  mu- 
lieris  Tulliolae  obsecrationem,  et  fideles  literas  tuas. 

Mihi  Epirus  aut  iter  ad  salutem  dabit,  aut,  quod 
scripsi  supra.  Te  oro  et  obsecro,  T.  Pomponi,  si  me 
omnibus  amplissimis,  carissimis,  jucundissimisque 
rebus  perfidia  hominum   spoliatum,    si  me  a  meis 

consiliariis  proditum  et  projectum,  vides ;  si  intelli- 
gis  me  coactum,  ut  ipse  me  et  meos  perderem ;  ut 
me  tua  misericordia,  juves ;  et  Quintum  fratrem,  qui 
potest  esse  salvus,  sustentes :  Terentiam  liberosque 
meos  tueare  :  me,  si  putas  te  istic  visurum,  exspec- 
tes ;  si  minus,  invisas,  si  potes ;  mihique  ex  agro  tuo 
tantum  assignes,  quantum  meo  corpore  occupari  po- 
test ;  et  pueros  ad  me  cum  literis  quamprimum,  et 
quam  saepissime,  mittas.  Dat.  XVI  Cal.  Octob. 


(20.)    CICERO  S.  D.    Q.  C^CILIO,    Q.  F. 
POMPONIANO  ATTICO : 

quod  quidem  ita  esse,  et  avunculum  tuum  functum 
esse  officio,  vehementissime  probo :  gaudere  me  tum 
dicam,  si  mihi  hoc  verbo  licebit  uti.  Me  miserum  ! 
quam  omnia  essent  ex  sententia,  si  nobis  animus,  si 
consilium,  si  fides  eorum  quibus  credidimus,  non 
defuisset :  quae  colligere  nolo,  ne  augeam  mcerorem. 
Sed  tibi  venire  in  mentem  certo  scio,  quae  vita  esset 
nostra,  quae  suavitas,  quae  dignitas.  Ad  quae  recupe- 
randa,  (per  fortunas  !)  incumbe,  ut  facis ;  diemque 
natalem  reditus  mei,  cura,  ut  in  tuis  aedibus  amocnis- 
simis  agam  tecum  et  cum  meis.  Ego  huic  spei  et  ex- 
spectationi,  quae  nobis  proponitur,  maxime  tamen 
volui  praestolari  apud  te  in  Epiro :  sed  ita  ad  me 
scribitur,  ut  putem  esse  commodius,  nos  eisdem  in 
locis  esse. 

De  domo,  et  Curionis  oratione,  ut  scribis,  ita  est. 
In  universa  salute,  si  ea  modo  nobis  restituetur,  in- 
erunt  omnia ;  ex  quibus  nihil  malo,  quam  domum. 
Sed  tibi  nihil  mando  nominatim :  totum  me  tuo 
amori  fideique  commendo.  Quod  te,  in  tanta  hsere- 
ditate,  ab  omni  occupatione  expedisti,  valde  mihi 
gratum  est.  Quod  facultates  tuas  ad  meam  salutem 
polliccris,  ut  omnibus  rebus  a  te  praeter  caeteros  ju- 
ver ;  id  quantum  sit  preesidium,  video ;    intelligo- 

que,  te  multas  partes  meas  salutis  et  suscipere,  et 
posse  sustinere ;  neque,  ut  ita  facias,  rogandum  esse. 

Quod  me  vetas  quidquam  suspicari  accidisse  ad 
animum  tuum,  quod  secus  a  me  erga  te  commis- 
sum  aut  praetermissum  videretur,  geram  tibi  morem, 
et  liberabor  ista,  cura.  Tibi  tamen  eo  plus  debeo, 
quo  tua  in  me  humanitas  fuerit  excelsior,  quam  in  te 
mea. 

Velim,  quid  videas,  quid  intelligas,  quid  agatur, 
ad  me  scribas ;  tuosque  omnes  ad  nostram  salutem 
adhortere.  Rogatio  Sextii  neque  dignitatis  satis  habet, 
nec  cautionis.  Nam  et  nominatim  ferre  oportet,  et  de 
bonis  diligentius  scribi :  et  id  animadvertas,  velim. 
Dat.  IV  Non.  Octobres,  Thessalonicae. 


(21.)  CICERO  ATTICO  S. 

Triginta  dies  erant  ipsi,  cum  has  dabam  literas,  per 
quos  nullas  a  vobis  acceperam.  Mihi  autem  erat  in 
animo,  jam  (ut  antea  ad  te  scripsi)  ire  in  Epirum,  et 
ibi  omneni  casum  potissimum  exspectare.  Te  oro, 
ut,  si  quid  erit,  quod  perspicias,  quamcumque  in 
partem,  quam  planissime  ad  me  scribas ;  et,  meo 
noniine,  (ut  scribis)  literas,  quibus  putabis  opus  essc, 
titdes.  Dat.  V  Cal.  Novembres. 


(  22.)  CICERO  ATTICO  S. 

Etsi  diligenter  ad  me  Quintus  frater  et  Piso,  quaa 
essent  acta,  scripserunt ;  tamen  vellem,  tua  te  occu- 
patio  non  impedisset,  quominus  (ut  consuesti)  ad 
me,  quid  ageretur,  et  quid  intelligeres,  perscriberes. 
Me  adhuc  Plancius  liberalitate  sua  retinct,  jam  ali- 
quoties  conatum  ire  in  Epirum.  Spes  homini  est  in- 
jecta,  (non  eadem,  quas  mihi)  posse  nos  una  dece- 
dere  :  quam  rem  sibi  magno  honori  sperat  fore.  Sed 

jam,  cum  adventare  milites  dicuntur,  faciendum  no- 
bis  erit  ut  ab  eo  discedamus :  quod  cum  faciemus, 
ad  te  statim  mittemus  ;  ut  scias,  ubi  simus. 

Lentulus,  suo  in  nos  officio,  quod  et  re,  et  promis- 
sis,  et  literis  declarat,  spem  nobis  nonnullam  affert 
Pompeii  voluntatis.  Saepe  enim  tu  ad  me  scripsisti, 
eum  totum  esse  in  illius  potestate.  De  Metello, 
scripsit  ad  me  frater,  quantum  sperarit,  perfectum 
esse  per  te.  Mi  Pomponi,  pugna,  ut  tecum  et  cum 
meis  mihi  liceat  vivere  :  et  scribe  ad  me  omnia.  Pre- 
mor,  cum  luctu,  tum  desiderio  rerum  omnium,  quae 
mihi  me  cariores  semper  fuerunt.  Cura  ut  valeas. 

Ego,  quod,  per  Thessaliam  si  irem  in  Epirum, 
perdiu  nihil  eram  auditurus,  et  quod  mei  studiosos 
habeo  Dyrrhachinos,  ad  eos  perrexi,  cum  illa  supe- 
riora  Thessalonicae  scripsissem.  Inde  cum  ad  te  me 
convertam,  faciam  ut  scias.  Tuque  ad  me,  velim, 
omnia  quam  diligentissime,  cuicuimodi  sunt,  scribas. 
Ego  jam  aut  rem,  aut  ne  spem  quidem,  exspecto. 
Dat.  VI  Cal.  Decemb.  Dyrrhachii. 


(23.)  CICERO  ATTICO  S. 

A.  d.  V  Cal.  Decemb.  tres  epistolas  a  te  accepi ; 
unam  datam  a.  d.  VIII  Cal.  Novemb.  in  qua  me 
hortaris,  ut  forti  animo  mensem  Januarium  exspec- 
tem :  eaque,  quae  ad  spem  putas  pertinere,  de  Len- 
tuli  studio,  de  Metelli  voluntate,  de  tota  Pompeii 
ratione,  perscribis.  In  altera  epistola,  praeter  con- 
suetudinem  tuam,  diem  non  adscribis :  sed  satis  sig- 
nificas  tempus.  Lege  enim  ab  octo  tribunis  plebis 
promulgata,  [sciibis,]  te  eas  literas  eoipso  die  dedis- 
se,  id  est,  a.  d.  IV  Cal.  Novembres ;  et,  quid  putes 
utilitatis  eam  promulgationem  attulisse,  scribis.  In 
quo  si  etiam  nostra  salus  cum  hac  lege  despcrata 

x  3 


234         AD  ATTICUM.  Lib.  III.  23. 

erit,  velim,  pro  tuo  in  me  amore,  hanc  inanem  meam 
diligentiam,  miserabilem  potiusquam  ineptam,  putes. 
Sin  est  aliquid  spei,  des  operam,  ut  majore  diligentia 
posthac  a  novis  magistratibus  defendamur.  Nam  ea 
veterum  tribunorum  plebis  rogatio  tria  capita  ha- 
buit ;  unum  de  reditu  meo,  scriptum  incaute :  nihil 
enim  restituitur,  praeter  civitatem  et  ordinem ;  quod 
mihi,  pro  meo  casu,  satis  est.  Sed,  quae  cavenda 
fuerint,  et  quo  modo,  te  non  fugit.  Alterum  caput 
est  tralaticium  de  impunitate,  si  quid  contra  alias  le- 
ges,  ejus  legis  ergo,  factum  sit.  Tertiurn  caput,  mi 
Pomponi,  quo  consilio,  et  a  quo,  sit  inculcatum, 
vide.  Scis  enim  Clodium  sanxisse,  ut  vix,  aut  om- 
nino  non  posset,  nec  per  senatum  nec  per  populum, 
infirmari  sua  lex. 

Sed  vides,  nunquam  esse  observatas  sanctiones 
earum  legum,  quae  abrogarentur.  Nam,  si  id  esset, 
nulla  fere  abrogari  posset :  (neque  enim  ulla  est, 
quae  non  ipsa  se  sepiat  difficultate  abrogationis:) 
sed,  cum  lex  abrogatur,  illud  ipsum  abrogatur,  quo 
non  eam  abrogari  oporteat.  Hoc  cum  [re  vera]  ita 
sit ;  cum  semper  ita  habitum  observatumque  sit ;  octo 
nostri  tribuni  plebis  caput  posuerunt  hoc :  M  Si  quid 
in  hac  rogatione  scriptum  est,  quod  per  leges,  plebis- 
ve  scita,"  [hoc  est,  quod  psrlegem  Clodiam]  "pro- 
mulgare,  abrogare,  derogare,  obrogare,  sine  fraude 
sua  non  liceat,  non  licuerit ;  quodve  ei  qui  promul- 
gavit,  abrogavit,  derogavit,  obrogavit,  ob  eam  rem 
pcenae  multaeve  sit ;  ejus,  hac  lege,  nihil  rogatur." 

Atque  hoc  in  illis  tribunis  plebis  non  laedebat. 
Lege  enim  collegae  sui  non  tenebantur :  quo  major 
est  suspicio  malitiae  alicujus ;  cum  id,  quod  ad  ipsos 
nihil  pertinebat,  erat  autem  contra  me,  scripserunt ; 
ut  novi  tribuni  plebis,  si  essent  timidiores,  multo  ma- 
gis  sibi  eo  capite  utendum  putarent.  Neque  id  a 
Clodio  praetermissum  est.  Dixit  enim  in  concione  a. 
d.  III  Non.  Nov.  hoc  capite  designatis  tribunis  ple- 

bis  praescriptum  esse,  quid  liceret.  Tamen,  in  lege 
nulla  esse  ejusmodi  caput,  te  non  fallit :  quod  si 
opus  esset,  omnes  in  abrogando  uterentur. 

Ut  Ninnium  aut  caeteros  fugerit,  investiges,  ve- 
lim  :  et,  quis  attulerit ;  et,  quare  octo  tribuni  plebis 
ad  senatum  de  me  referre  non  dubitarint ;  [sitne] 
quod  observandum  illud  caput  non  putabant ;  iidem 
in  abrogando  tam  cauti  fuerint,  ut  id  metuerent,  so- 
luti  cum  essent ;  quod  ne  iis  quidem,  qui  lege  tenen- 
tur,  est  curandum.  Id  caput  sane  nolim  novos  tribu- 
nos  plebis  ferre :  sed  perferant  modo  quidlibet :  uno 
capite,  quo  revocabor,  (modo  res  conficiatur)  ero  con- 
tentus. 

Jamdudum  pudet  tam  multa  scribere.  Vereor 
enim,  ne,  re  jam  desperata,  legas ;  ut  haec  mea  dili- 
gentia  miserabilis  tibi,  aliis  irridenda,  videatur.  Sed, 
si  est  aliquid  in  spe,  vide  legem,  quam  T.  Fadio 
scripsit  Visellius :  ea  mihi  perplacet.  Nam  Sextii 
nostri,  quam  tu  tibi  probari  scribis,  mihi  non  placet. 

Tertia  est  epistola  prid.  Id.  Novemb.  data ;  in  qua 
exponis  prudenter  et  diligenter,  quae  sint,  quae  rem 
distinere  videantur ;  de  Crasso,  de  Pompeio,  de  cae- 
teris.  Quare,  oro  te,  ut,  si  qua  spes  erit,  posse  studiis 
bonorum,  auctoritate,  multitudine  comparata,  rem 
confici,  des  operam,  ut  uno  impetu  perfringatur ;  in 
eam  rem  incumbas,  caeterosque  excites.  Sin  (ut  ego 
perspicio,  cum  tua  conjectura,  tum  etiam  mea)  spei 
nihil  est ;  oro  obtestorque  te,  ut  Quintum  fratrem 
ames,  quem  ego  miserum  misere  perdidi ;  neve  quid 
eum  patiare  gravius  consulere  de  se,  quam  expediat 
sororis  tuae  fiho.  Meum  Ciceronem,  cui  nihil  misello 
relinquo  praeter  invidiam  et  ignominiam  nominis  mei, 
tuere,  quoad  poteris  ;  Terentiam,  unam  omnium 
aerumnosissimam,  sustentes  tuis  officiis. 

Ego  in  Epirum  proficiscar,  cum  primorum  die- 
rum  nuntios  excepero.  Tu  ad  me,  velim,  proximis 
literis,  ut  se  initia  dederint,  perscribas.  Dat.  prid. 
Cal.  Deccinb. 

Antea,  cum  ad  me  scripsissetis,  vestro  consensu 
consulum  provincias  ornatas  esse ;  etsi  verebar,  quor- 
sum  id  casurum  esset,  tamen  sperabam,  vos  aliquid 
aliquando  vidisse  prudentius.  Posteaquam  mihi  et 
dictum  est  et  scriptum,  vehementer  consilium  ves- 
trum  reprehendi,  sum  graviter  commotus  ;  quod  illa 
ipsa  spes  exigua,  quse  erat,  [videtur]  esse  sublata. 
Nam,  si  tribuni  plebis  nobis  succensent,  quae  potest 
spes  esse  ?  At  videntur  jure  succensere ;  cum  et  ex- 
pertes  consilii  fuerint,  qui  causam  nostram  suscepe- 
rant ;  et,  nostra  concessione,  omnem  vim  sui  juris 
amiserint ;  praesertim  cum  ita  dicant,  se  nostra  causa 
voluisse  suam  potestatem  esse  de  consulibus  ornan- 
dis,  non  ut  eos  impedirent,  sed  ut  ad  nostram  cau- 
sam  adjungerent:  nunc,  si  consules  a  nobis  alieniores 
esse  velint,  posse  id  libere  facere ;  sin  velint  nostra. 
causa,  nihil  posse  se  invitis.  Nam  quod  scribis,  ni  ita 
vobis  placuisset,  illos  hoc  idem  per  populum  assecu- 
turos  fuisse :  invitis  tribunis  plebis  fieri  nullo  modo 
potuit.  Ita  vereor,  ne  et  studia  tribunorum  amiseri- 
mus,  et,  si  studia  maneant,  vinclum  illud  adjungen- 
dorum  consulum  amissum  sit. 

Accedit  aliud  non  parvum  incommodum,  quod 
gravis  illa  opinio  (ut  quidem  ad  nos  perferebatur), 
senatum  nihil  decernere  ante  quam  de  nobis  actum 
esset,  amissa  est ;  praesertim  in  ea.  causa,  quae  non 
modo  necessaria  non  fuit,  sed  etiam  inusitata  ac  nova. 
Neque  enim  unquam  arbitror  ornatas  esse  provincias 
designatorum ;  ut,  cum  in  hoc  illa  constantia,  quae 
erat  mea  causa  suscepta,  imminuta  sit,  nihiljampos- 
sit  non  decerni. 

Jam  iis,  ad  quos  relatum  est,  amicis  placuisse,  non 
mirum.  Erat  enim  difficile  reperire,  qui  contra  tanta 
commoda  duorum  consulum  palam  sententiam  dice- 
ret.  Fuit  omnino  difficilc  non  obsequi,  vel  amicissi- 
mo  homini,  Lentulo,  vel  Metello,  qui  simultatem 

humanissime  deponeret.  Sed  vereor,  ne,  hos  cum  ta- 
men  tenere  potuerimus,  tribunos  plebis  amiserimus. 
HaeC  res  quemadmodum  ceciderit,  et  tota  res  quo 
loco  sit,  velim,  ad  me  scribas,  et  ita,  ut  instituisti. 
Nam  ista  veritas,  etiamsi  jucunda  non  est,  mihi  ta- 
men  grata  est.  Dat.  IV  Id.  Decembr. 


(25.)  CICERO  ATTICO  S. 

Post  tuum  a  me  discessum,  literse  mihi  Roma  alla- 
tae  sunt,  ex  quibus  perspicio,  nobis  in  hac  calamitate 
tabescendum  esse  :  neque  enim,  (sed  bonam  in  par- 
tem  accipies)  si  ulla  spes  salutis  nostrae  subesset,  tu, 
pro  tuo  amore  in  me,  hoc  tempore  discessisses.  Sed, 
ne  ingrati,  aut  ne  omnia  velle  nobiscum  una  interire, 
videamur,  hoc  omitto :  illud  abs  te  peto,  des  ope- 
ram,  (id,  quod  mihi  affirmasti)  ut  te,  ante  Cal.  Jan. 
ubicumque  erimus,  sistas. 


(2G.)  CICERO  ATTICO  S. 

Literae  mihi  a  Quinto  fratre  cum  senatus-consulto 
quod  de  me  est  factum,  allatae  sunt.  Mihi  in  animo 
est,  legum  lationem  exspectare  :  et,  si  obtrectabitur, 
utar  auctoritate  senatus  ;  et  potius  vita,  quam  patria, 
carebo.  Tu,  quaeso,  festina  ad  nos  venire. 


(27.)  CICERO  ATTICO  S. 

Ex  tuis  literis,  et  ex  re  ipsa,  nos  funditus  perisse 
video.  Te  oro,  ut,  quibus  in  rebus  mei  tui  indige- 
bunt,  nostris  miseriis  ne  desis.  Ego  te,  ut  scribis,  cito 
videbo. 


M.  TULLII  CICERONIS 
EPISTOLARUM 

AD  ATTICUM 

LlBER  IV. 


ARGUMENTUI>r. 

II oc  libro  quatuor  annorum  epistola?  contincntur. 
Tres  primae,  P.  Lentulo  Spinthere,  Q.  Metello  Ne- 
potc ;  quinque  consequentes,  Cn.  Lentulo  Marccl- 
lino,  L.  Philippo ;  post  has,  totidem  Cn.  Pompeio 
Magno  II,  JVI.  Crasso;  reliquaj,  usquead  finem,  Ap. 
Claudio  Pulchro,  L.  Domitio  Ahenobarbo,  consuli- 
bus,  scriptas  sunt.  Necesse  est  autem  aut  eas  una  fu- 
isse,  aut  non  plures  ab  eo,  qui  epistolas  congessit, 
inventas.  Primae  igitur  reditum  Ciceronis  continent; 
qui  fuit  pridie  Nonas  Septembres,  duodevigesimo 
mense  post  ejus  fugam.  Quomodo  area  domus  il- 
lius,  pontificum  sententiis,  liberata  fuerit ;  domus  ac 
villa  publica.  pecunia,  restitutae:  et,  cum  in  reditu 
ejus  summa  annona?  caritas  esset,  senatus-consultum 
in  sententiam  illius  factum  est,  quo  Cn.  Pompeio  rei 
frumentariae  per  quinquennium  cura  dabatur,  cum 
codem  imperio,  quod  is  bello  piratico  habuisset :  item, 


AD  ATTICUM.  Lib,  IV.  1.        239 

ut  T.  Annius  Milo  saepe  cum  Clodio,  aedilitatis  can- 
didato,  manu  armisque  dimicaverit,  ne  ejus  comitia 

nii  reditum,  nocturnumque  in  Urbem  ingressum; 

( 1.)  CICERO  ATTICO  S. 

Cum  primum  Romam  veni,  fuitque,  cui  recte  ad 
te  literas  darem,  nihil  prius  faciendum  mihi  putavi, 
quam  ut  tibi  absenti  de  reditu  nostro  gratularer. 
Cognoram  enim  (ut  vere  scribam)  te,  in  consiliis 

mihi  dandis,  nec  fortiorem  nec  prudentiorem  quam 
me  ipsum,  nec  etiam,  pro  praeterita  mea  in  te  obser- 
vantia,  nimium  in  custodia  salutis  meae  diligentem  ; 
eumdemque  te  (qui,  primis  temporibus,  erroris  nos- 
tri,  aut  potius  furoris,  particeps,  et  falsi  timoris 
socius,  fuisses)  acerbissime  discidium  nostrum  tu- 
lisse ;  plurimumque  operae,  studii,  diligentiae,  labo- 
ris,  ad  conficiendum  reditum  meum,  contulisse. 

Itaque  hoc  tibi  vere  affirmo,  in  maxima  laetitia, 
et  exoptatissima  gratulatione,  unum,  ad  cumulan- 
dum  gaudium,  conspectum,  aut  potius  complexum, 
mihi  tuum  defuisse ;  quem  semel  nactus,  nunquam 
dimisero:  ac,  nisi  etiam  praetermissos  fructus  tuae 
suavitatis  [praeteriti  temporis]  omnes  exegero,  pro- 
fecto  hac  restitutione  fortunae  me  ipse  non  satis  dig- 
num  judicabo. 

Nos  adhuc  (in  nostro  statu  quod  difficillirne  recu- 
perari  posse  arbitrati  sumus)  splendorem  nostrum 
illum  forensem,  et  in  senatu  auctoritatem,  et  apud 
viros  bonos  gratiam,  magis  quam  optaramus,  con- 
secuti  sumus.  In  re  autem  familiari,  (quae  quemad- 
modum  fracta,  dissipata,  direpta  sit,  non  ignoras)  valde 
laboramus ;  tuarumque,  non  tam  facultatum  (quas 
ego  nostras  esse  judico),  quam  consiliorum,  ad  colli- 
gendas  et  constituendas  reliquias  nostras,  indigemus. 

Nunc,  etsi  omnia  aut  scripta  esse  a  tuis  arbitror, 
aut  etiam  nuntiis  ac  rumore  perlata ;  tamen  ea  scri- 
bam  brevi,  quae  te  puto  potissimum  ex  meis  literis 
velle  cognoscere. 

Pridie  Nonas  Sextiles,  Dyrrhachio  sum  profectus, 
ipso  illo  die,  quo  lex  est  lata  de  nobis.  Brundisium 
veni  Nonis  Sextilibus.  Ibi  mihi  Tulliola  mea  fuit 
praesto,  natali  suo  ipso  die,  qui  casu  idem  natalis 
erat  et  Brundisinae  coloniae,  et  tuae  vicinae  Salutis : 
quae  res,  animadversa  a  multitudine,  summa  Brun- 
disinorum  gratulatione  celebrata  est. 

Ante  diem  VI  Id.  Sextiles,  cognovi,  cum  Brun- 

disii  essem,  literis  Quinti  fratris,  mirifico  studio  om- 
nium  setatum  atque  ordinum,  incredibili  concursu 
Italiae,  legem  comitiis  centuriatis  esse  perlatam. 

Inde  a  Brundisinis  honestissimis  ornatus,  iter  ita 
feci,  ut  undique  <id  me  cum  gratulatione  legati  con- 
venerint.  Ad  Urbem  ita  veni,  ut  nemo  ullius  ordinis 
homo  nomenclatori  notus  fuerit,  qui  mihi  obviam 
non  venerit,  praeter  eos  inimicos,  quibus  id  ipsum 
non  liceret  aut  dissimulare  aut  negare. 

Cum  venissem  ad  portam  Capenam,  gradus  tem- 
plorum  ab  infima  plebe  completi  erant :  a  qua  plausu 
maximo  cum  esset  mihi  gratulatio  significata ;  similis 
et  frequentia  et  plausus  me  usque  ad  Capitolium 
celebravit :  in  foroque,  et  in  ipso  Capitolio,  miranda 
multitudo  fuit :  postridie  in  senatu,  qui  fuit  dies 
Non.  Septemb.  senatui  gratias  egimus. 

Eo  biduo  cum  esset  annonae  summa  caritas,  et 
homines  ad  theatrum  primo,  deinde  ad  senatum, 
concurrissent,  impulsu  Clodii ;  mea  opera  frumenti 
inopiam  esse  clamarent;  cum  per  eos  dies  senatus 
de  annona  haberetur,  et  ad  ejus  procurationem,  ser- 
mone  non  solum  plebis,  verum  etiam  bonorum, 
Pompeius  vocaretur,  idque  ipse  cuperet;  multitu- 
doque  a  me  nominatim,  ut  id  decernerem,  postula- 
ret ;  feci,  et  accurate  sententiam  dixi ;  cum  abessent 
consulares,  quod  tuto  se  negarent  posse  sententiam 
dicere,  praeter  Messalam  et  Afranium. 

Factum  est  senatus-consultum  in  meam  senten- 
tiam,  ut  cum  Pompeio  ageretur,  ut  eam  rem  susci- 
peret,  lexque  ferretur  :  quo  senatus-consulto  reci- 
tato,  cum  continuo  populus  (more  hoc  insulso  et 
novo)  plausum,  meo  nomme  recitando,  dedisset ; 
habui  concionem :  omnes  magistratus  praesentes, 
praeter  unum  praetorem  et  duos  tribunos  plebis,  de- 
derunt. 

Postridie  senatus  frequens,  et  omnes  consulares, 
nihil  Pompeio  postulanti  negarunt.  Ille  legatos  quin- 
dccim  cum  postularet,  mc  principem  nominavit ;  et 

{Episb)  VOT  .   TT.  I 

ad  omnia  me  alterum  se  fore  dixit.  Legem  consules 
conscripserunt,  qua  Pompeio,  per  quinquennium, 
omnis  potestas  rei  frumentariae  toto  orbe  terrarum 
daretur :  alteram  Messius,  qui  omnis  pecuniae  dat 
potestatem,  et  adjungit  classem  et  exercitum,  et  ma- 
jus  imperium  in  provinciis,  quam  sit  eorum  qui  eas 
obtineant. 

Illa  nostra  lex  consularis  nunc  modesta  videtur, 
haec  Messii  non  ferenda.  Pompeius  illam  velle  se 
dicit,  familiares  hanc.  Consulares,  duce  Favonio, 
fremunt ;  nos  tacemus  ;  et  eo  magis,  quod  de  domo 
nostra  nihil  adhuc  pontifices  responderunt :  qui  si 
sustulerint  religionem,  aream  praeclaram  habebi- 
mus ;  superficiem  consules  ex  senatus-consulto  a^sti- 
mabunt :  sin  aliter,  demolientur  ;  suo  nomine  loca- 
bunt ;  rem  totam  aestimabunt. 

Ita  sunt  res  nostrae  ;  ut  in  secundis,  fluxas ;  ut  in 
adversis,  bonae.  In  re  familiari  valde  sumus  (ut  scis) 
perturbati.  Praeterea  sunt  quasdam  domestica,  quae 
literis  non  committo.  Quintum  fratrem,  insigni  pie- 
tate,  virtute,  fide  praeditum,  sic  amo,  ut  debeo.  Te 
exspecto  ;  et  oro,  ut  matures  venire ;  eoque  animo 
venias,  ut  me  tuo  consilio  egere  non  sinas.  Alterius 
vitas  quoddam  initium  ordimur.  Jam  quidam,  qui 
nos  absentes  defenderunt,  incipiunt  praesentibus  oc- 
culte  irasci,  aperte  invidere.  Vehementer  te  requiri- 
mus. 


(  2.)  CICERO  ATTICO  S. 

Si  forte  rarius  tibi  a  me,  quam  a  caeteris,  litera? 
redduntur ;  peto  a  te,  ut  id  non  modo  negligentia? 
meae,  sed  ne  occupationi  quidem  tribuas ;  quae  etsi 
summa  est,  tamen  nulla  esse  potest  tanta,  ut  inter- 
rumpat  iter  amoris  nostri  et  officii  mei.  Nam,  ut 
veni  Romam,  iterum  nunc  sum  certior  factus,  esse, 
cui  darem  literas.  Itaque  has  alteras  dedi.  Prioribus 

tibi  declaravi,  adventus  noster  qualis  fuisset,  et  quis 
esset  status,  atque  omnes  res  nostr:3  quemadmodum 
essent,  ut  in  secundis,  fluxae,  ut  in  adversis,  bonaa. 

Post  illas  datas  literas,  secuta  est  summa  contentio 
de  domo.  Diximus  apud  pontifices  pridie  Cal.  Octo- 
bres.  Acta  res  est  accurate  a  nobis :  et,  si  unquam 
in  dicendo  fuimus  aliquid,  aut  etiam,  si  nunquam 
alias  fuimus,  tum  profecto  dolor  et  magnitudo  vim 
quamdam  nobis  dicendi  dedit.  Itaque  oratio  juven- 
tuti  nostrae  deberi  non  potest ;  quam  tibi,  etiamsi 
non  desideras,  tamen  mittam  cito. 

Cum  pontifices  decressent,  ita,  "  Si  neque  populi 
jussu,  neque  plebis  scitu,  is  qui  se  dedicasse  diceret, 
nominatim  ei  rei  praefectus  esset,  neque  populi  jussu, 
aut  plebis  scitu  id  facere  jussus  esset ;  videri,  posse 
sine  religione  eam  partem  areae  mi  restitui ;"  mihi 
facta  statim  est  gratulatio.  Nemo  enim  dubitabat, 
quin  domus  nobis  esset  adjudicata.  Tum  subito  ille  in 
concionem  adscendit,  quam  Appius  ei  dedit.  Nuntiat 
jam  populo,  pontifices  secundum  se  decrevisse ;  me 
autem  vi  conari  in  possessionem  venire.  Hortatur, 
ut  se  et  Appium  sequantur,  et  suam  Libertatem  ut 
defendant. 

Hic  cum  etiam  illi  infimi  partim  admirarentur, 
partim  irriderent,  hominis  amentiam ;  ego  statueram 
illuc  non  accedere,  nisi  cum  consules,  ex  senatus- 
consulto,  porticum  Catuli  restituendam  locassent. 

Cal.  Octob.  habetur  senatus  frequens.  Adhiben- 
tur  omnes  pontifices  qui  erant  senatores ;  a  quibus 
Marcellinus,  qui  erat  cupidissimus  mei,  sententiam 
primus  rogatus,  quaesivit,  quid  essent  in  decernendo 
secuti.  Tum  M.  Lucullus,  de  omnium  collegarum 
sententia,respondit,  religionis  judicespontifices  fuisse, 
legis  senatum  ;  se  et  coilegas  suos  de  religione  sta- 
tuisse,  in  senatu  de  lege  statuturos.  Quisque  horum, 
loco  sententiam  rogatus,  multa  secundum  causam 
nostram  disputavit. 

Cum  ad  Clodium  ventum  est,  cupiit  diem  consu- 

niere;  neque  ei  finis  est  factus :  sed  tamen,  cum 
horas  tres  fere  dixisset,  odio  et  strepitu  senatus  co- 
actus  est  aliquando  perorare.  Cum  fieret  senatds- 
consultum  in  sententiam  Marcellini ;  omnibus  prae- 
ter  unum  assentientibus,  Serranus  intercessit. 

De  intercessione  statim  ambo  consules  referre  cce- 
perunt.  Cum  sententiae  gravissimae  dicerentur  :  M  se- 
natui  placere,  mihi  domum  restitui,  porticum  Catuli 
locari,  auctoritatem  ordinis  ab  omnibus  magistrati- 
bus  defendi ;  si  qua*  vis  esset  facta,  senatum  existi- 
maturum,  ejus  opera  factum  esse,  qui  senatus-con- 
sulto  intercessisset ;"  Serranus  pertimuit ;  et  Corni- 
cinus  ad  suam  veterem  fabulam  rediit :  abjecta  toga, 
se  ad  generi  pedes  abjecit.  Ille  noctem  sibi  postu- 
lavit :  non  concedebant :  reminiscebantur  enim  Cal. 
Januar.  Vix  tamen  de  mea  voluntate  concessum  est. 

Postridie  senatus-consultum  factum  est  id,  quod 
ad  te  misi.  Deinde  consules  porticum  Catuli  resti- 
tuendam  locarunt.  Illam  porticum  redemtores  sta- 
tim  sunt  demoliti,  libcntissimis  omnibus.  Nobis  su- 
perticiem  aedium  consules  de  consilii  sententia  aesti- 
marunt  HS  vicies  ;  caetera  valde  illiberaliter  :  Tus- 
culanam  villam  quingentis  millibus ;  Formianum 
HS  ducentis  quinquaginta  millibus  :  quae  aestimatio 
non  modo  vehementer  ab  optimo  quoque,  sed  etiam 
a  plebe,  reprehenditur. 

Dices,  Quid  igitur  causae  fuit  ?  Dicunt  illi  qui- 
dem,  pudorem  meum  ;  quod  neque  negarim,  neque 
vehementius  postularim :  sed  non  est  id :  nam  hoc 
quidem  etiam  profuisset.  Verum  iidem,  mi  T.  Pom- 
poni,  iidem  (inquam)  illi,  quos  ne  tu  quidem  igno- 
ras,  qui  mihi  pinnas  inciderant,  nolunt  easdem  re- 
nasci.  Sed,  ut  spero,  jam  renascuntur.  Tu  modo  ad 
nos  veni ;  quod  vereor  ne  tardius,  interventu  Varro- 
nis  tui  nostrique,  facias. 

Quoniam,  acta  quae  sint,  habes,  de  reliqua  nostra 
cogitatione  cognosce.  Ego  me  a  Pompeio  legari  ita 
sum  passus,  ut  nulla  re  impedirer.  quin,  si  vellem, 

mihi  esset  integrum,  aut,  si  comitia  censorum  proxi- 
mi  consules  haberent,  petere  [posse],  aut  votivam 
legationem  sumsisse  prope  omnium  fanorum,  luco- 
rum :  sic  enim  nostrae  rationes  postulabant.  Sed 
volui  meam  potestatem  esse,  vel  petendi,  vel  in- 
eunte  aestate  exeundi ;  et,  interea  me  esse  in  oculis 
civium,  de  me  optime  meritorum,  non  alienum  pu- 
tavi. 

Ac  forensium  quidem  rerum  hasc  nostra  consilia 
sunt :  domesticarum  autem  valde  impedita.  Domus 
aedificatur :  scis,  quo  sumtu,  qua  molestia,  reficiatur 
Formianum  ;  quod  ego  nec  relinquere  possum,  nec 
videre.  Tusculanum  proscripsi :  suburbano  non  fa- 
cile  careo.  Amicorum  benignitas  exhausta  est  in  ea 
re,  quse  nihil  habuit  praster  dedecus  (quod  sensisti 
tu  absens) ;  quorum  studiis  ego  et  copiis  (si  esset 
per  meos  defensores  licitum)  facile  essem  omnia  con- 
secutus  :  quo  in  genere  nunc  vehementer  laboratur. 
CcBtera,  quae  me  sollicitant,  /uva-TtxcoTepa.  sunt.  Ama- 
mur  a  fratre,  et  a  filio.  Te  exspectamus. 


( 3.)  CICERO  ATTICO  S. 

Avere  te  certo  scio,  cum  scire  quid  hic  agatur, 
tum  mea  a  me  scire ;  non  quo  certiora  sint  ea  quae 
in  oculis  omnium  geruntur,  si  a  me  scribantur, 
quam  cum  ab  aliis  aut  scribuntur  tibi,  aut  nuntian- 
tur ;  verum  ut  perspicias  ex  meis  literis,  quo  animo 
ea  feram,  quae  geruntur  ;  et  qui  sit  hoc  tempore  aut 
mentis  meae  sensus,  aut  omnino  vitae  status. 

Armatis  hominibus,  ante  diem  tertium  Nonas 
Novembres,  expulsi  sunt  fabri  de  area  nostra  ;  dis- 
turbata  porticus  Catuli,  quae,  ex  senatus-consulto, 
consulum  locatione  reficiebatur,  et  ad  tectum  paene 
pervenerat.  Quinti  fratris  domus  primo  fracta  con- 
jectu  lapidum  ex  arca  nostra,  deinde  inflammata 
jussu  Clodii,  inspcctante  Urbe,  conjectis   ignibus, 

y3 

magna  querela  et  gemitu,  non  dicam  bonorum,  qui 
nescio  an  ulK  sint,  sed  plane  hominum  omnium. 

Ille  vehemens  ruere;  post  hunc  furorem,  nihil 
nisi  caedem  inimicorum  cogitare ;  vicatim  ambire ; 
servis  aperte  spem  libertatis  ostendere.  Etenim  an- 
tea,  cum  judicium  nolebat,  habebat  ille  quidem  dif- 
ficilem  manifestamque  causam,  sed  tamen  causam  : 
poterat  inficiari ;  poterat  in  alios  derivare  ;  poterat 
etiam  aliquid  jure  factum  defendere. 

Post  has  ruinas,  incendia,  rapinas,  desertus  a  suis, 
vix  jam  Decimum  designatorem,  vix  Gellium,  reti- 
net :  servorum  consiliis  utitur :  videt,  si  omnes, 
quos  vult,  palam  occiderit,  nihilo  suam  causam 
dirhciliorem,  quam  adhuc  sit,  in  judicio  futuram. 
Itaque,  ante  diem  tertium  Idus  Novembres,  cum 
•Sacra  via  descenderem,  insecutus  est  me  cum  suis. 
Clamor,  lapides,  fustes,  gladii,  haec  improvisa  om- 
nia.  Discessimus  in  vestibulum  Tertii  Damionis. 
Qui  erant  mecum,  facile  operas  aditu  prohibuerunt. 
Ipse  occidi  potuit :  sed  ego  diaeta  curari  incipio  : 
ehirurgiae  taedet. 

Ille  omnium  vocibus  cum  se  non  ad  judicium, 
sed  ad  supplicium  praesens,  trudi  videret,  omnes 
Catilinas,  Acidinos,  postea  reldidit.  Nam  JMilonis 
domum,  eam,  quae  in  Germalo,  pridie  Idus  Novemb. 
expugnare  et  incendere  ita  conatus  est,  ut  palam 
hora  V  cum  scutis  homines,  eductis  gladiis,  alios 
cum  accensis  facibus,  adduxerit.  Ipse  domum  P. 
Sullae  pro  castris  sibi  ad  eam  impugnationem  sum- 
serat.  Tum  ex  Anniana  Milonis  domo  Q.  Flaccus 
eduxit  viros  acres ;  occidit  homines  ex  omni  latro- 
cinio  Clodiano  notissimos :  ipsum  cupivit ;  sed  ille 
in  interiora  aedium. 

Sulla  se  in  senatu  postridie  Idus  ;  domi  Clodius. 
Egregius  Marcellinus ;  omnes  acres.  Metellus  ca- 
lumnia  dicendi  tempus  exemit,  adjuvante  Oppio; 
etiam  (hercule)  familiari  tuo,  <ie  cujus  constantia 
et  ^rtute  tua?  verissiivite  litene.  Stxlius  furere :  illc 

postea,  si  comitia  sua  non  fierent,  Urbi  minari.  Pro- 
posita.  Marcellini  sententia  (quam  ille  de  scripto  ita 
dixerat,  ut  totam  nostram  causam  areae,  incendio- 
rum,  periculi  mei,  judicio  complecteretur,  eaque 
omnia  comitiis  anteferret),  proscripsit,  se  per  omnes 
dies  comitiales  de  ccelo  servaturum.  Conciones  tur- 
bulentae  Metelli,  temerariae  Appii,  furiosissimae  Pu- 
blii.  Haec  tamen  summa:  nisi  Milo  in  Campum 
obnuntiasset,  comitia  futura. 

Ante  diem  XII  Cal.  Decemb.  Milo  media  nocte 
cum  magna.  manu  in  Campum  venit.  Clodius,  cum 
haberet  fugitivorum  delectas  copias,  in  Campum 
ire  non  est  ausus.  Milo  permansit  ad  meridiem, 
mirifica  bominum  laetitia,  summa  cum  gloria.  Con- 
tentio  fratrum  trium  turpis,  fracta  vis,  contemtus 
furor.  Metellus  tamen  postulat,  ut  sibi  postero  die 
in  foro  obnuntietur:  nihil  esse,  quod  in  Campum 
nocte  veniretur  :  se  hora  prima  in  comitio  fore. 

Itaque,  ante  diem  XI  Cal.  in  comitium  Milo  de 
nocte  venit.  Metellus  cum  prima  luce  furtim  in 
Campum  itineribus  prope  deviis  currebat :  assequi- 
tur  inter  lucos  hominem  Milo ;  obnuntiat.  IUe  se 
recepit,  magno  et  turpi  Q.  Flacci  convicio.  Ante 
iliem  X  Cal.  nundinae :  concio  biduo  nulla. 

Ante  diem  VIII  Cal.  haec  ego  scribebam,  hora. 
noctis  nona.  Milo  Campum  jam  tenebat.  Marcellus 
candidatus  ita  stertebat,  ut  ego  vicinus  audirem. 
Clodii  vestibulum  vacuum  sane  mihi  nuntiabatur  : 
pauci  pannosi,  sine  laterna. 

Meo  consUio  omnia  illi  fieri  querebantur,  ignari 
quantum  in  illo  heroe  esset  arumi,  quantum  etiam 
consilii.  JMiranda  virtus  est.  Nova  quaedam  divina 
mitto  :  sed  haec  summa  est :  comitia  fore  non  arbi- 
tror.  Reum  Publium,  nisi  ante  occisus  erit,  fore  a 
Milone  puto  :  si  se  inter  viam  obtulerit,  occisum  iri 
ab  ipso  Milone  video.  Non  dubitat  facere  ;  prae  se 
feri ;  casum  illum  nostrum  non  extimescit :  nun- 

quam  enim  cujusquam  invidi  et  perfidi  consilio  est 
usus,  nec  inerti  nobili  crediturus. 

Nos  animo  duntaxat  vigemus,  etiam  magis,  quam 
cum  florebamus:  re  familiari  comminuti  sumus. 
Quinti  fratris  tamen  liberalitati,  pro  facultatibus  nos- 
tris,  ne  omnino  exhaustus  esset,  illo  recusante,  sub- 
sidiis  amicorum  respondemus.  Quid  consilii  de  omni 
nostro  statu  capiamus,  te  absente,  nescimus.  Quare 
appropera. 


(  4.)  CICERO  ATTICO  S. 

Perjucundus  mihi  Cincius  fuit  ante  diem  tertium 
Calend.  Februarias,  ante  lucem.  Dixit  enim  mihi, 
te  esse  in  Italia,  seseque  ad  te  pueros  mittere :  quos 
sine  meis  literis  ire  nolui ;  non  quo  haberem,  quod 
tibi,  praesertim  jam  piope  praesenti,  scriberem ;  sed 
ttt  hoc  ipsum  signiricarem,  mihi  tuum  adventum 
suavissimum  exspectatissimumque  esse.  Quare,  ad- 
vola  ad  nos,  eo  animo,  ut  nos  ames,  te  amari  scias. 
Ca?tera  coram  agemus  :  haec  properantes  scripsimus. 

Quo  die  venies,  utique  cum  tuis  apud  me  sis.  Per- 
bclle  feceris,  si  ad  nos  veneris.  Offendes  designatio- 
nem  Tyrannionis  mirificam  librorum  meorum  :  quo- 
rum  reliquiae  multo  meliores  sunt,  quam  putaram. 
Etiam  velim  mihi  mittas  de  tuis  librariolis  duos  ali- 
quos,  quibus  Tyrannio  utatur  glutinatoribus,  ad 
caetera  administris  :  iisque  imperes,  ut  sumant  mem- 
branulam,  ex  qua  indices  fiant,  quos  vos  Graeci  (ut 
opinor)  avWa/doig  appellatis.  Sed  haec,  si  tibi  erit 
commodum.  Ipse  vero  utique  fac  venias,  si  potes  in 
his  locis  adhaerescere,  et  Piliam  adducere  :  ita  enim 
et  aequum  est,  et  cupit  TulHa. 

Mcdius  fidius,  nae  tu  emisti  locum  praeclarum  : 
gladiatores  audio  pugnare  mirifice :  si  locare  vo- 
luisses,  duobus  his  muneribus  liberasses.  Sed  hax 

posterius.  Tu  fac  venias :  et  de  librariis,  si  me  amas, 
diligenier. 


( 5.)  CICERO  ATTICO  S. 

Ai V  tu  ?  an  me  existimas  ab  ullo  malle  mea  legi 
probarique, .  quam  a  te  ?  Cur  igitur  cuiquam  misi 
prius  ?  Urgebar  ab  eo  ad  quem  misi,  et  non  habe- 
bam  exemplar.  Quid  ?  etiam  (dudum  enim  circum- 
rodo,  quod  devorandum  est)  subturpicula  mihi  vide- 
batur  esse  7ruKiv^ia.  Sed  valeant  recta,  vera,  honesta 
consilia.  Non  est  credibile,  quae  sit  perfidia  in  istis 
principibus,  ut  volunt  esse,  et  ut  essent,  si  quidquam 
haberent  fidei.  Senseram,  noram,  inductus,  relictus, 
projectus  ab  iis ;  tamen  hoc  erat  in  animo,  ut  cum  iis 
in  re  publica,  consentirem.  Iidem  erant,  qui  fuerant, 
Vix  aliquando,  te  auctore,  resipivi. 

Dices,  ea  te  monuisse,  suasisse,  quae  facerem ;  non 
etiam  ut  scriberem.  Ego  (mehercule)  mihi  necessi- 
tatem  volui  imponere  hujus  novae  conjunctionis;  ne 
qua  mihi  liceret  labi  ad  illos,  qui  etiam  tum,  cum 
misereri  mei  debent,  non  desinunt  invidere.  Sed  ta- 
men  modici  fuimus  v7ro9acrsi,  ut  scripsi.  Erimus  ube* 
riores,  si  et  ille  libenter  accipiet,  et  hi  subringentur ; 
qui  villam  me  moleste  ferunt  habere,  quae  Catuli 
fuerat ;  a  Vettio  emisse  non  cogitant ;  qui  domum 
negant  oportuisse  me  aedificare ;  vendere  aiunt  opor- 
tuisse.  Sed  quid  ad  hoc  ?  Si  quibus  sententiis  dixi, 
quod  et  ipsi  probarent,  laetati  sunt  tamen,  me  contra 
Pompeii  voluntatem  dixisse.  [Finis:]  sed,  quo- 
niam,  qui  nihil  possunt,  ii  me  nolunt  amare;  demus 
operam,  ut,  ab  iis  qui  possunt,  diligamur. 

Dices  :  vellem  jampridem.  Scio  te  voluisse,  et  me 
asinum  germanum  fuisse.  Sed  jam  tempus  est  me 
ipsum  a  me  amari,  quando  ab  illis  nullo  modo  pos- 
suni. 

Domum  meam  quod  crebro  ihvisis,  est  mihi  valde 

gratum.  Viaticum  Crassipes  praripit.  Tu,  de  via, 
recta  in  hortos  :  videtur  commodius :  ad  te  postridie 
scilicet :  quid  cnim  tua  ?  sed  viderimus.  Bibliothe- 
cam  mihi  tui  pinxerunt  constructione  et  [sittybis.] 
Eos,  velim,  laudes. 


(6.)  CICERO  ATITCO  S. 

De  Lentulo  scilicet  sic  fero,  ut  debeo.  Virum  bo- 
num,  et  magnum  hominem,  et,  in  summa  magnitu- 
dine  animi,  multa  humanitate  temperatum,  perdidi- 
mus ;  nosque  malo  solatio,  sed  nonnullo  tamen,  con- 
solamur,  qvtod  ipsius  vicem  minime  dolemus,  non 
ut  Saufeius  et  vestri;  immo  (hercule)  quia  sic  ama- 
bat  patriam,  ut  mihi  aliquo  Deorum  beneficio  videa- 
tur  ex  ejus  incendio  esse  ereptus.  Nam  quid  fcrdius 
nostra  vita?  pra^cipue  mea?  nam  tu  quidem,  etsi  cs 
natura,  7rohiTixog,  tamen  nullam  habes  propriam  ser- 
vitutem  :  communi  frueris  nomine.  Ego  vero  (qui, 
si  loquor  de  re  publica  quod  oportet,  insanus;  si, 
quod  opus  est,  servus,  existimor  ;  si  taceo,  oppressus 
et  captus)  quo  dolore  esse  debeo  ?  quo  sum  scilicet, 
hoc  etiam  acriore,  quod  ne  dolere  quidem  possum, 
ut  non  ingratus  videar. 

Quid,  si  cessare  libeat,  et  in  otii  portum  confu- 
gere  ?  Nequidquam :  immo  etiam  in  bellum  et  in 
castra.  Ergo  erimus  wr«8w,  qui  rayoi  esse  noluimus? 
$ic  faciendum  e.st :  tibi  enim  ipsi  (cui  utinam  sem- 
per  paruissem  !)  sic  video  placere. 

Reliquum  est,  ^iry.pxa.v  tXoyef*  ravrav  xocjusi.  Non 
(mehercule)  possum  ;  et  Philoxeno  ignosco,  qui  re- 
duci  in  carcerem  maluit.  Verumtamen  id  ipsum  me- 
cum  in  his  locis  commentor,  ut  ista  improbem ;  id- 
que  tu,  cum  una  erimus,  confirmabis. 

A  te  literas  crebro  ad  me  scribi  video ;  sed  omnes 
unojtempore  accepi :  quae  res  etiam  auxit  dolorem 
meum.  Casu  enim  trinas  ante  legeram,  quibus,  me- 

liuscule  Lentulo  esse,  scriptum  erat :  ecce  quartac 
fulmen.  Sed  ille,  ut  scripsi,  non  miser ;  nos  vero 
ferrei. 

Quod  me  admones,  ut  scribam  illa  Hortensiana ; 
in  alia  incidi,  non  immemor  istius  mandati  tui.  Sed 
(mehercule)  incipiendo  refugi ;  ne,  qui  videar  stulte 
illius  amici  intemperiem  non  tulisse,  rursus  stulte  in- 
juriam  illius  faciam  illustrem,  si  quid  scripsero ;  et 
simul,  ne  @>oft\>Tr\g  mea,  quae  in  agendo  apparuit,  in 
scribendo  sit  oculatior,  et  aliquid  satisfactio  levitatis 
habere  videatur.  Sed  viderimus :  tu  modo  quam  sse- 
pissime  ad  me  aliquid. 

Epistolam,  Lucceio  nunc  quam  misi  (qua,  meas 
res  ut  scribat,  rogo),  fac  ut  ab  eo  sumas  :  valdebella 
est :  eumque,  ut  approperet,  adhorteris :  et,  quod 
mihi  se  ita  facturum  rescripsit,  agas  gratias. 

Domum  nostram,  quoad  poteris,  invisas.  Vestorio 
aliquid  significes ;  valde  enim  est  in  me  liberalis. 


(  7.)  CICERO  ATTICO  S. 

Nihil  evxatpoTspov  epistola  tua,  quae  me,  sollicitum 
de  Quinto  nostro,  puero  optimo,  valde  levavit.  Ve- 
nerat  horis  duabus  ante  Chaerippus :  mera  monstra 
nuntiarat.  De  Apollonio  quod  scribis ;  qui  illi  Dii 
irati,  homini  Graeco !  qui  conturbare  quidem  putat 
sibi  licere;  quod  equitibus  Romanis :  nam  Teren- 
tius  suo  jure.  De  Metello,  ou^  bair\  <p9ijusvoicriv.  Sed 
tamen  multis  annis  civis  nemo  erat  mortuus,  qui 

quidem tibi  nummi  meo  periculo  sint:  quid 

enim  vereris,  quemcumque  haeredem  fecit  ?  nisi  Pu- 
blium  fecit.  Verum  fecit  non  improbe ;  quamquam 
fuit  ipse.  Quare  in  hoc  thecam  nummariam  non  re- 
texeris  :  in  aliis  eris  cautior. 

Mea  mandata  de  domo  curabis :  praesidia  locabis  : 
Milonem  admonebis.  Arpinatium  fremitus  est  in- 
credibilia  de  Laterio.  Quid  quaeris?  equidem  dolui : 

6  5'oux  tjULiroiZeTo  /txuQtov.  Quod  superest,  etiam  puerum 
Ciceronem  curabis  et  amabis,  ut  facis. 


( 8.)  CICERO  ATTICO  S. 

Multa  me  in  epistola  tua  delectarunt,  sed  nihil 
magis,  quam  patina  tyrotarichi.  Nam,  de  raudusculo 
quod  SCribis,  /uri7ra)  /usyav  E/1HJ?,  7rptv  TsXeuTT\actvT 
ityg.  ./Edificati  tibi  in  agris  nihil  reperio.  In  oppido 
est  quiddam,  de  quo  est  dubium,  sitne  venale,  ac 
proximum  quidem  nostris  aedibus.  Hoc  scito,  An- 
tium  esse  Romae,  ut  Corcyrae  Buthrotum  illud  tuum : 
nihil  quietius,  nihil  alsius,  nihil  amcenius.  E<>?  /jug->j- 
to?  (QtXos  QJ*0f. 

Postea  vero  quam  Tyrannio  mihi  libros  disposuit, 
mens  addita  videtur  meis  aedibus :  qua  quidem  in  re 
mirifica  opera  Dionysii  et  Menophili  tui  fuit.  Nihil 
venustius,  quam  illa  tua  pegmata,  postquam  [sitty- 
bis]  libros  illustrarunt.  Valde,  ut  scribas  ad  me,  ve- 
lim,  de  gladiatoribus  ;  sed  ita,  bene  si  rem  gerunt : 
non  quaero,  male  si  se  gessere. 

Apenas  vix  discesserat ;  cum  epistola.  Quid  ais  ? 
putasne  fore,  ut  legem  non  ferat  ?  Dic,  oro  te,  cla- 
nus :  vix  enim  mihi  exaudisse  videor.  Verum  statim 
fac  ut  sciam,  si  modo  tibi  est  commodum.  Ludis 
quidem  quoniam  dies  est  additus,  eo  etiam  melius 
hic  eum  diem  cum  Dionysio  conteremus.  De  Tre- 
bonio  prorsus  tibi  assentior.  De  Domitio, 

2uxw,  [x<x  tyjv  Arj/zrjT^a,  cuxov  ou$e  kv 
OuTtog  6/ULGiOv  ysyovsv, 

quam  est  ista  7rspicrTaaig  nostrae ;  vel  quod  ab  iisdem, 
vel  quod  praeter  opinionem,  vel  quod  viri  boni  nus- 
quam.  Unum  dissimile,  quod  huic  merito :  nam  de 
ipso  casu  nescio,  an  illud  melius.  Quid  enim  hoc  mi- 
serius,  quam  eum,  qui  tot  annos,  quot  habet,  desig- 
natus  consul  fuerit,  rieri  consulem  non  pnsse  ?  pra?- 

sertim  cum  aut  solus,  aut  certe  non  plus  quam  cum 
altero,  petat.  Si  vero  id  est,  (quod  nescio  an  sit)  ut  non 
minus  longas  jam  in  codicillorum  fastis  futurorum 
consulum  paginulas  habeat,  quam  factorum ;  quid 
illo  miserius,  nisi  respublica  ?  in  qua  ne  speratur  qui- 
dem  melius  quidquam. 

De  Natta,  ex  tuis  primum  scivi  literis :  oderam 
hominem.  De  poemate  quod  quaeris  ;  quid  si  cupiat 
efFugere  ?  quid  ?  sinas  ?  De  Fabio  Lusco  quod  eram 
exorsus ;  homo  peramans  semper  nostri  fuit,  nec  mi 
unquam  odio.  Satis  enim  acutus  et  permodestus,  ac 
bonae  frugi.  Eum,  quia  non  videbam,  abesse  puta- 
bam :  audivi  ex  Gavio  hoc  Firmano,  Romae  esse  ho- 
minem,  et  fuisse  assiduum.  Percussit  animum.  Di- 
ces,  tantulane  causa  ?  Permulta  ad  me  detulerat  non 
dubia  de  Firmanis  fratribus.  Quid  sit,  quod  se  a  me 
remorit,  si  modo  removit,  ignoro. 

De  eo  quod  me  mones,  ut  et  7ro?aT<xw;me  geram, 
et  tiji/  sa<x>  ypay.fj.Yiv  teneam ;  ita  faciam  :  sed  opus 
est  majore  prudentia :  quam  a  te,  ut  soleo,  petam. 
Tu,  velim,  e  Fabio,  si  quem  habes  aditum,  odorere; 
et  istum  convivam  tuum  degustes  ;  et  ad  me,  de  his 
rebus,  et  de  omnibus,  quotidie  scribas.  Ubi  nihil  erit, 
quod  scribas,  id  ipsum  scribito.  Cura  ut  valeas. 


(9.)  CICERO  ATTICO  S. 

Sane  velim  scire,  num  censum  impediant  tribuni 
diebus  vitiandis  (est  enim  hic  rumor) ;  totaque  de 
censura,  quid  agant,  quid  cogitent.  Nos  hic  cum 
Pompeio  fuimus.  Multa  mecum  de  re  publica,  sane 
sibi  displicens,  ut  loquebatur  (sic  est  enim  in  hoc  ho- 
mine  dicendum),  Syriam  spernens,  Hispaniam  jac- 
tans :  hic  quoque,  ut  loquebatur ;  et  opinor,  usque- 
quaque,  de  hoc  cum  dicemus,  sit  hoc  quasi  xou  ToSe 
<i>a>xuX*8ou :  tibi  etiam  gratias  agebat,  quod  signa 
componenda  suscepisses :  in  nos  vero  suavissime  ( her- 

(Epist.)  vot,.  ii.  % 

cule)  efFusus.  Venit  etiam  ad  me  in  Cumanum  a  se. 
Nihil  minus  velle  mihi  visus  est,  quam  Messalam 
consulatum  petere :  de  quo  ipso  si  quid  scis,  velim 
scire. 

Quod  Lucceio  scribis  te  nostram  gloriam  commen- 
daturum,  et  aedificium  nostrum  quod  crebro  invisis, 
gratum.  Quintus  frater  ad  me  scripsit,  se,  quoniam 
Ciceronem  suavissimum  secum  haberet,  ad  te  Nonis 
Maiis  venturum.  Ego  me  de  Cumano  movi  ante 
diem  V  Cal.  Maias :  eo  die  Neapoli  apud  L.  Pae- 
tum :  ante  diem  IV  Cal.  Maias,  iens  in  Pompeia- 
num,  bene  mane  haec  scripsi. 


( 10.)  CICERO  ATTICO  S. 

Puteolis  magnus  est  rumor,  Ptolemaeum  esse  in 
regno.  Si  quid  habes  certius,  velim  scire.  Ego  hic 
pascor  bibliotheca  Fausti :  fortasse  tu  putabas,  his 
rebus  Puteolanis  et  Lucrinensibus.  Ne  ista  quidem 
desunt :  sed  (mehercule)  a  casteris  oblectationibus  ut 
deseror  et  voluptatibus  propter  rempublicam  ;  sic 
literis  sustentor  et  recreor :  maloque  in  illa  tua  sede- 
cula,  quam  habes  sub  imagine  Aristotelis,  sedere, 
quam  in  istorum  sella  curuli ;  tecumque  apud  te  am- 
bulare,  quam  cum  eo,  quocum  video  esse  ambulan- 
dum. 

Sed  de  illa  ambulatione  fors  viderit,  aut  si  qui  est, 
qui  curet  Deus.  Nostram  ambulationem,  et  Laconi- 
cum,  eaque,  quae  Cyrea  sint,  velim,  quod  poteris, 
invisas;  et  urgeas  Philotimum,  [ut  properet;]  ut 
possim  tibi  aliquid  in  eo  genere  respondere. 

Pompeius  in  Cumanum  PariHbus  venit :  misit  ad 
me  statim,  qui  salutem  nuntiaret.  Ad  eum  postridie 
mane  vadebam,  cum  haec  scripsi. 

(11.)  CICERO  ATTICO  S. 

Delectarunt  me  epistolas  tuaa;  quas  accepi  uno 
tempore  duas  ante  diem  II  Calend.  Perge  reliqua : 
gestio  scire  ista  omnia.  Etiam  illud  cujusmodi  sit, 
velim  perspicias :  potes  a  Demetrio.  Dixit  mihi  Pom- 
peius,  Crassum  a  se  in  Albano  exspectari  ante  diem 
IV  Cal.  Is  cum  venisset,  Romam  esse  statim  ventu- 
ros,  ut  rationes  cum  publicanis  putarent.  Quaesivi, 
gladiatoribusne?  Respondit,  antequam  inducerentur. 
ld  cujusmodi  sit,  aut  nunc,  si  scias,  aut  cum  is  Ro- 
mam  venerit,  ad  me  mittas,  velim. 

Nos  hic  voramus  literas  cum  homine  mirifico  (ita, 
mehercule,  sentio)  Dionysio,  qui  te  omnesque  vos  sa- 
lutat.  OuSfi/  yXuxuTgpov,  r\  ttolvt'  s&ivou.  Quare,  ut  ho- 
mini  curioso,  ita  perscribe  ad  me,  quid  primus  dies, 
quid  secundus,  quid  censores,  quid  Appius,  quid  illa 
populi  Apuleia.  Denique,  etiam  quid  a  te  fiat,  ad  me 
velim  scribas  :  non  enim  (ut  vere  loquamur)  tam  re- 
bus  novis,  quam  tuis  literis,  delector. 

Ego  mecum,  praeter  Dionysium,  duxi  neminem  : 
nec  metuo  tamen,  ne  mihi  sermo  desit :  abs  te,  opere 
delector.  Tu  Lucceio  nostrum  librum  dabis.  Deme- 
trii  Magnetis  tibi  mitto ;  statim  ut  sit,  qui  a  te  mihi 
epistolam  referat. 

( 12.)  CICERO  ATTICO  S. 

Egnatius  Romae  est.  Sed  ego  cum  eo,  de  re  Hali- 
meti,  vehementer  Antii  egi.  Graviter  se  acturum  cum 
Aquilio  confirmavit.  Videbis  ergo  hominem,  si  voles. 
Macroni  vix  videor  praesto  esse.  Idibus  enim  auctio- 
nem  Larini  video,  et  biduum  praeterea.  Id  tu,  quo- 
niam  Macronem  tanti  facis,  ignoscas  mihi,  velim. 
Sed,  si  me  diligis,  postridie  Calendas  coena  apud  mc 
cum  Pilia.  Prorsus  id  facies.  Calendis  cogito  in  hor- 

tis  Crassipedis,  quasi  in  diversorio,  ccenare.  Facio 
fraudem  senatus-consulto.  Inde  domum  coenatus,  ut 
sim  mane  prassto  Miloni.  Ibi  te  igitur  videbo,  et 
[promovebo.]  Domus  te  nostra  tota  salutat. 


(13.)  CICERO  ATTICO  S. 

Nos  in  Tusculanum  venisse  a.  d.  XVII  Cal.  De- 
cemb.  video  te  scire.  Ibi  Dionysius  nobis  prassto  fuit. 
Romse  a.  d.  XIII  Calend.  volumus  esse  :  quid  dico, 
volumus  ?  immo  vero  cogimur.  Milonis  nuptiae : 
comitiorum  nonnulla  opinio  est:  [ergo,  ut  si  rata.] 
Abfuisse  me  in  altercationibus,  quas  in  senatu  factas 
audio,  fero  non  moleste  :  nam  aut  defendissem,  quod 
non  placeret,  aut  defuissem,  cui  non  oporteret.  Sed 
(mehercule)  velim,  res  istas,  et  prsesentem  statum  rei- 
publicae,  et  quo  animo  consules  ferant  hunc  trxvX/A0v9 
rescribas  ad  me,  quantum  potest ;  valde  sum  q^vttsi- 
vo; :  et,  si  quaeris,  omnia  mihi  sunt  suspecta. 

Crassum  quidem  nostrum  minore  dignitate  aiunt 
profectum  paludatum,  quam  olim  aequalem  ejus  L. 
Paulum,  iterum  consulem.  O  hominem  nequam! 
De  libris  oratoriis  factum  est  a  me  diligenter.  Diu 
multumque  in  manibus  fuerunt;  describas,  licet. 
Illud  etiam  te  rogo,  ty,v  7raf0'jaxv  xotTxcrTxcriv  tv7Toj- 
Zu) g>  ne  istuc  hospes  veniam. 


( 14.)  CICERO  ATTICO  S. 

Vestorius  noster  me  per  literas  fecit  certiorem,  te 
Roma  (a.  d.  VI  Idus  Maias,  putare)  profectum  esse 
tardius  quam  dixerat,  quod  minus  valuisses.  Si  jam 
melius  vales,  vehementer  gaudeo.  Velim,  domum  ad 
te  scribas,  ut  mihi  tui  libri  pateant,  non  secus,  ac  si 
ipse  adesses,  cum  caeteri,  tum  Varronis.    Est  enini 

lnihi  utendum  quibusdam  rebus  ex  iis  libris,  ad  eos 
quos  in  manibus  habeo ;  quos,  ut  spero,  tibi  valde 
probabo. 

Tu,  velim,  si  quid  forte  novi  habes,  maxime  a 
Quinto  fratre,  deinde  a  C.  Caesare,  et  si  quid  forte 
de  comitiis,  de  re  publica,  (soles  enim  tu  ha3C  festive 
odorari)  scribas  ad  me :  si  nil  habebis  ;  tamen  scri- 
bas  aliquid.  Nunquam  enim  mihi  tua  epistola  aut 
intempestiva  aut  loquax  visa  est.  Maxime  autem  ro- 
go,  rebus  tuis  totoque  itinere  ex  sententia  confecto, 
nos  quamprimum  revisas.  Dionysium  jube  salvere. 
Cura  ut  valeas. 


(  15.)  CICERO  ATTICO  S. 

De  Eutychide  gratum ;  qui,  vetere  praenomine, 
novo  nomine,  Titus  erit  Caecilius ;  ut  est  ex  me  et 
ex  te  junctus  Dionysius,  M.  Pomponius.  Valde  (me- 
hercule)  mihi  gratum,  si  Eutychides  tuam  erga  me 
benevolentiam  cognoscet ;  et  suam  illam  in  meo  do- 
lore  avjwKoiSbixv  neque  tum  mihi  obscuram,  neque 
post  ingratam,  fuisse. 

Iter  Asiaticum  tuum  puto  tibi  suscipiendum  fu- 
isse.  Nunquam  enim  tu  sine  justissima  causa  tam 
longe  a  tot  tuis  et  hominibus  et  rebus  carissimis  ab- 
esse  voluisses.  Sed  humanitatem  tuam,  amoremque 
in  tuos,  reditus  celcritas  declarabit.  Sed  vereor,  ne 
lepore  te  suo  detineat  diutius  rhetor  Clodius,  et  homo 
pereruditus  (ut  aiunt),  et,  nunc  quidem  deditus  Grae- 
cis  literis,  Pituanius.  Sed,  si  vis  homo  esse,  recipe  te 
ad  nos,  ad  quod  tempus  confirmasti.  Cum  illis  ta- 
men,  cum  salvi  venerint,  Romae  vivere  licebit. 

Avere  te  scribis  accipere  aliquid  a  me  literarum ; 
dcdi,  ac  multis  quidem  de  rebus,  rj  uepoAeySov  per- 
scripta  omnia :  sed,  [ut  conjicio,]  quoniam  mihi  non 
vidcris  in  Epiro  diu  fuisse,  redditas  tibi  non  arbitror. 
Genus  autem  mearum,  ad  te  quidem,  literarum  ejus- 

modi  fere  est,  ut  non  libeat  cuiquam  dare,  nisi  de  quo 
exploratum  sit,  tibi  eum  redditurum.  Nunc  Roma- 
nas  res  accipe. 

A.  d.  III  Nonas  Quintiles,  Sufenas  et  Cato  abso- 
luti ;  Procilius  condemnatus.  Ex  quo  intellectum 
est,  Tpi<rocpEio7r!xytT<x;  ambitum,  comitia,  interregnum, 
majestatem,  totam  denique  rempublicam,  flocci  non 
facere.  Debemus  patrem-familias  domi  suae  occidere 
nolle ;  neque  tamen  id  ipsum  abunde  :  nam  absol- 
verunt  XXII,  condemnarunt  XXVII l.  Publius 
sane,  diserto  epilogo  criminans,  mentes  judicum  mo- 
verat.  Hortalus  in  ea  causa,  fuit,  cujusmodi  solet. 
Nos  verbum  nullum :  verita  est  enim  pusilla,  quae 
nunc  laborat,  ne  [animi  in  Publio  offenderer.] 

His  rebus  actis,  Reatini  me  ad  sua  Tsu7rri  duxe- 
runt,  ut  agerem  causam  contra  Interamnates  apud 
consulem  et  decem  legatos ;  quod  lacus  Velinus,  a  M' 
Curio  emissus,  interciso  monte,  in  Narem  defiuit:  ex 
quo  est  illa  siccata,  et  humida  tamen  modice,  Rosea. 
Vixi  cum  Axio :  quin  etiam  me  ad  Septem  Aquas 
duxit. 

Redii  Romam  Fonteii  causa,  a.  d.  VII  Idus 
Quintiles.  Veni  in  spectaculum  ;  primum,  magno  et 
sequabili  plausu,  (sed  hoc  ne  curaris ;  ego  ineptus, 
qui  scripserim) ;  deinde,  Antiphonti  operam.  Is  erat 
ante  manumissus,  quam  productus.  Ne  diutius  pen- 
deas,  palmam  tulit.    Sed  nihil  tam  pusillum,  nihil 

tam  sine  voce,  nihil  tam Verum  ha?c  tu  tecum 

habeto.  In  Andromacha.  tamen  major  fuit,  quam 
Astyanax  :  in  caeteris  parem  habuit  neminem.  Qua?- 
ris  nunc  de  Arbuscula :  valde  placuit.  Ludi  magni- 
fici  et  grati.  Venatio  in  aliud  tempus  dilata. 

Sequere  nunc  me  in  Campum.  Ardet  ambitus; 
ar,uu  Se  toi  £peu) :  fcenus  ex  triente,  Idibus  Quintili- 
bus,  factum  erat  bessibus.  Dices,  istuc  quidem  non 
moleste  fero.  O  virum  !  O  civem  !  Memmium  Cas- 
saris  omnes  opes  confirmant.  Cum  eo  Domitium 
consules  Junxerunt  ;  yik  pactiene,  epi^tola?  commit- 

tere  non  audeo.  Pompeius  fremit,  queritur,  Scauro 
studet:  sed,  utrum  fronte,  an  mente,  dubitatur. 
Efo^  in  nullo  est:  pecunia  omnium  dignitatem 
exaaquat.  Messala  languet ;  non  quo  aut  animus  de- 
sit,  aut  amici :  sed  coitio  consulum,  et  Pompeius, 
obsunt.  Ea  comitia,  puto  fore,  ut  ducantur.  Tribu- 
nicii  candidati  jurarunt  se  arbitrio  Catonis  petituros. 
Apud  eum  HS  quingena  deposuerunt;  ut,  qui  a 
Catone  damnatus  esset,  id  perderet,  et  competitori- 
bus  tribueretur. 

Haec  ego  pridie  scribebam,  quam  comitia  fore  pu- 
tabantur.  Sed  ad  te  V  Calendas  Sextiles,  si  facta 
erunt,  et  tabellarius  non  erit  profectus,  tota  ccm- 
itia  perscribam :  quas  si,  ut  putantur,  gratuita  fue- 
rint ;  plus  unus  Cato  potuerit,  quam  omnes  quidem 
judices. 

Messius  defendebatur  a  nobis,  e  legatione  revoca- 
tus :  nam  eum  Caesari  legarat  Appius.  Servilius 
edixit,  ut  adesset.  Tribus  habet  Pomtinam,  Veli- 
nam,  Maeciam.  Pugnatur  acriter  :  agitur  tamen  sa- 
tts.  Deinde  me  expedio  ad  Drusum,  inde  ad  Scau- 
rum.  Parantur  orationibus  indices  gloriosi.  Fortas- 
se  accedent  etiam  consules  designati ;  in  quibus  si 
Scaurus  non  fuerit,  in  hoc  judicio  valde  laborabit. 

Ex  Quinti  fratris  literis,  suspicor  jam  eum  esse 
in  Britannia.  Suspenso  animo  exspecto,  quid  agat. 
Illud  quidem  sumus  adepti,  quod  multis  et  magnis 
indiciis  possumus  judicare,  nos  Caesari  et  carissimos 
et  jucundissimos  esse. 

Dionysium,  velim,  salvere  jubeas ;  et  eum  roges 
et  hortere,  ut  quamprimum  veniat,  ut  possit  Cicero- 
nem  meum,  atque  etiam  me  ipsum,  erudire. 


( 16.)  CICERO  ATTICO  S. 

Occupationum  mearum  vel  hoc  signum  erit,  quod 
epistola  librarii  manu  est.  De  epistolarum  frequcn- 

tia  te  nihil  accuso  :  sed  pleraeque  tantummodo  mihi 
nuntiabant,  ubi  esses,  quod  erant  abs  te ;  vel  etiam 
significabant  recte  esse :  quo  in  genere  maxime  de- 
lectarunt  duae,  fere  eodem  tempore  abs  te  Bruto 
datae.  Scire  enim  volebam,  te  commode  navigasse. 
Sed  haec  epistolarum  frequentia  non  tam  ubertate 
sua,  quam  celeritate,  delectavit.  Illa  fuit  gravis,  et 
pfena  rerum,  quam  mihi  M.  Paccius,  hospes  tuus, 
reddidit.  Ad  eam  rescribam  igitur,  et  hoc  qui- 
dem  primum.  Paccio  re  et  verbis  ostendi,  quid  tua 
commendatio  ponderis  haberet.  Itaque  in  intimis 
est  meis,  cum  antea  notus  non  fuisset.  Nunc  pergam 
ad  caetera. 

Varro,  de  quo  ad  me  scribis,  includetur  in  ali- 
quem  locum,  si  modo  erit  locus.  Sed  nosti  genus 
dialogorum  meorum  ;  ut  in  oratoriis,  quos  tu  in  cce- 
lum  fers,  non  mentio  potuit  fieri  cujusquam  ab  iis 
qui  disputant,  nisi  ejus  qui  ilhs  notus  aut  auditus 
esset.  Hanc  ego  de  Republica,  quam  institui  dispu- 
tationem,  in  Africani  personam,  et  Phili,  et  Laelii,  et 
Manilii,  contuli.  Adjunxi  adolescentes,  Q.  Tubero- 
nem,  P.  Rutilium,  duo  Laelii  generos,  Scaevolam  et 
Fannium.  Itaque  cogitabam,  quoniam  in  singulis 
libris  utor  prooemiis,  (ut  Apia-TOTeKr,g  in  iis  quos 
et-uTepixou;  vocat)  aliquid  efficere,  ut  non  sine  causa 
istum  appellarem ;  id  quod  intelligo  tibi  placere. 
Utinam  modo  conata  efficere  possim !  rem  enim 
(quod  te  non  fugit)  magnam  complexus  sum,  etgra- 
vem,  et  plurimi  otii,  quo  ego  maxime  egeo. 

Quod,  in  iis  libris  quos  laudas,  personam  deside- 
ras  Scaevolae ;  non  eam  temere  dimovi :  sed  feci 
idem,  quod  in  UoKtTeta  Deus  ille  noster  Plato.  Cum 
in  Piraeeum  Socrates  venisset  ad  Cephalum,  locuple- 
tem  et  festivum  senem ;  quoad  primus  ille  sermo 
haberetur,  adest  in  disputando  senex :  deinde,  cum 
ipse  quoque  commodissime  locutus  esset,  ad  rem  di- 
vinam  dicit  se  velle  discedere ;  neque  postea  rever- 
titur.  Crcdo  Platonem  vix  putasse  satis  consonum 

fore,  si  hominem  id  aetatis  in  tam  longo  sermone 
diutius  retinuisset.  Multo  ego  satius  hoc  mihi  ca- 
veridum  putavi  in  Scaevola, ;  qui  et  aetate  et  valetu- 
dine  erat  ea,  qua  esse  meministi ;  et  iis  honoribus, 
ut  vix  satis  decorum  videretur,  eum  plures  dies  esse 
in  Crassi  Tusculano.  Et  erat  primi  libri  sermo  non 
alienus  Scaevolae  studiis :  reliqui  libri  r&yyoKoytav 
habent,  ut  scis.  Huic  joculatorem  senem  illum  (ut 
noras)  interesse  sane  nolui. 

De  re  filiae  quod  scribis,  erit  mihi  curae  :  etenim 
est  luculenta  res,  Aureliani  (ut  scribis)  indiciis : 
et  in  eo  me  etiam  Tulliae  meae  venditabo. 

Vestorio  non  desum  :  gratum  enim  tibi  id  esse 
intelligo :  et,  ut  ille  intelligat,  curo.  Sed  scis,  qui  ? 
cum  habeat  [duo]  faciles,  nihil  difficilius. 

Nunc  ad  ea  quae  quasris  de  C.  Catone.  Lege  Ju- 
nia  et  Licinia,  scis  absolutum  :  Fufia  ego  tibi  nuntio 
absolutum  iri :  neque  patronis  suis  tam  libentibus, 
quam  accusatoribus.  Is  tamen,  et  mecum  et  cum 
Milone,  in  gratiam  rediit. 

Drusus  reus  est  factus  a  Lucretio,  judicibus  reji- 
ciendis  a.  d.  V  Non.  Quint.  De  Procilio  rumores 
non  boni :  sed  judicia  nosti.  Hirrus  cum  Domitio  in 
gratia  est.  Senatus-consultum,  quod  hic  consules  de 
provinciis  fecerunt,  "  Quicumque  posthac,"  non 
mihi  *  *  ut  qui  jam  intelligebamus  enuntiationem 
illam  Memmii  valde  Caesari  displicere.  Messala  nos- 
ter,  et  ejus  competitor  Domitius,  liberalis  in  populo 
valde  fuit.  Nihil  gratius.  Certi  erant  consules.  At 
senatus  decrevit,  ut  tacitum  judicium  ante  comitia 
fieret.  Ab  iis  consiliis,  quae  erant  omnibus  sortita  in 
singulos  candidatos,  magnus  timor  candidatorum. 
Sed  quidam  judices,  in  his  Opimius  Veien.  Tro. 
Antius,  tribunos  plebis  appellarunt,  ne  injussu  po- 
puli  judicarent.  Res  cedit.  Comitia  dilata  ex  sena- 
tus-consulto,  dum  lex  de  tacito  judicio  ferretur. 

Venit  legi  dies :  Terentius  intercessit  Consules, 
qui  illud  levi  brachio  egissent,  rem  ad  senatum  detu- 

lerunt.  Hic  Abdera,  non  tacente  me.  Dices,  Tamen 
tu  non  quiescis?  Ignosce:  vix  possum:  verumta- 
men  quid  tam  ridiculum?  Senatus  decreverat,  ne 
prius  comitia  haberentur,  quam  lex  lata  esset:  si 
qui  intercessisset,  res  integra  referretur.  Coepta  ferri 
leviter :  intercessum  non  invitis ;  res  ad  senatum : 
de  ea,  re  ita  censuerunt,  comitia  primo  quoque  tem- 
pore  haberi,  esse  e  re.  Scaurus,  qui  erat  paucis  die- 
bus  illis  absolutus,  cum  ego  partem  ejus  ornatissime 
defendissem,  obnuntiationibus  per  Scaevolam  inter- 
positis,  singulis  diebus  usque  ad  pridie  Cal.  Octo- 
bres  (quo  ego  hasc  die  scripsi)  sublatis,  populo  tri- 
butim  domi  suae  satisfecerat.  Sed  tamen,  etsi  uberior 
liberalitas  hujus,  gratior  esse  videbatur  eorum  qui 
occuparant. 

Cuperem  vultum  videre  tuum,  cum  hax  legeres : 
nam  profecto  [rem  habes  nullam,]  hasc  negotia  mul» 
tarum  nundinarum  fore.  Sed  senatus  hodie  fuerat 
futurus,  id  est,  Cal.  Octobribus  :  jam  enim  luciscit. 
Ibi  loquetur,  praster  Antium  et  Favonium,  libere 
nemo  :  nam  Cato  aegrotat ;  de  me  nihil  timueris :  sed 
tamen  promitto  nihil. 

Quid,  quceris,  aliud?  Judicia,  credo.  Drusus, 
Scaurus,  non  fecisse  videbantur.  Tres  candidati  fore 
rei  putabantur,  Domitius  a  Memmio,  Messala  a  Q. 
Pompeio  Itufo,  Scaurus  a  Triario,  aut  a  L.  Caesare. 
Quid  poteris,  inquies,  pro  iis  dicere  ?  Ne  vivam,  si 
scio.  In  illis  quidem  tribus  libris,  quos  tu  dilaudas, 
nihil  reperio.  Nunc,  ut  opinionem  habeas  rerum,  fe- 
rendum  est.  Quaeris,  ego  me  ut  gesserim  ?  Con- 
stanter  et  libere.  Quid  ille  ?  inquies  :  ut  ferebat  ? 
Humaniter ;  meaeque  dignitatis,  quoad  mihi  satis- 
factum  esset,  habendam  sibi  rationem  putabat.  Quo 
modo  ergo  absolutus  ?  Omnino  yopysiu  yvjuvoi.  Ac- 
cusatorum  incredibilis  infantia,  id  est,  L.  Lentuli, 
L.  F.  quem  fremunt  omnes  praevaricatum ;  deinde 
Pompeii  mira  contentio  ;  judicum  sordes.  Attamen 
XXXII  condemnarunt,  XXXVIII  absolverunt.  Ju- 

dicia  reliqua  impendent :  nondum  est  plane  expedi- 
tus. 

Dices,  Tu  ergo  hzec  quo  modo  fers  ?  Belle  (me- 
hercule),  et  in  eo  me  valde  amo.  Amisimus,  mi 
Pomponi,  omnem,  non  modo  succum  ac  sanguinem, 
sed  etiam  colorem  et  speciem  pristinam,  civitatis. 
Nulla  est  respublica,  quse  delectet,  in  qua  acquies- 
cam.  Idne  igitur,  inquies,  facile  fers  ?  Id  ipsum : 
recordor  enim,  quam  bella  paulisper,  nobis  guber- 
nantibus,  civitas  fuerit ;  quse  mihi  gratia  relata  sit. 
Nullus  dolor  me  angit,  unum  omnia  posse  :  dirum- 
puntur  ii,  qui  me  aliquid  posse  doluerunt :  multa 
mihi  dant  solatia :  nec  tamen  ego  de  meo  statu  de- 
migro:  quaeque  vita  maxime  est  ad  naturam,  ad 
eam  me  refero,  et  literas  et  studia  nostra :  dicendi 
laborem  delectatione  oratoria  consolor.  Domus  me 
et  rura  nostra  delectant.  Non  recordor,  unde  cecide- 
rim,  sed  unde  surrexerim.  Fratrem  mecum  et  te 
si  habebo,  per  me  ista  pedibus  trahantur.  Vobis  e/x- 
(pthoffotpricroti  possum.  Locus  ille  animi  nostri,  sto- 
machus  ubi  habitabat  olim,  concalluit.  Privata  mo- 
do  et  domestica  nos  delectant.  Miram  securitatem 
videbis  ;  cujus  plurimas  (mehercule)  partes  sunt  in 
tuo  reditu  :  nemo  enim  in  terris  est  mihi  tam  con- 
sentientibus  sensibus.  Sed  accipe  alia. 

Res  fluit  ad  interregnum  ;  et  est  nonnullus  odor 
dictaturas :  sermo  quidem  multus ;  qui  etiam  Ga- 
binium  apud  timidos  judices  adjuvit.  Candidati 
consulares  omnes  rei  ambitus.  Accedit  etiam  Gabi- 
nius ;  quem  P.  Sulla,  non  dubitans  quin  foris  es- 
set,  postularat,  contradicente  et  nihil  obtinente  Tor- 
quato.  Sed  omnes  absolventur ;  nec  posthac  quis- 
quam  damnabitur,  nisi  qui  hominem  occiderit.  Hoc 
tamen  agitur  severius :  itaque  judicia  calent.  M. 
Fulvius  Nobilior  condemnatus  est :  multi  alii  ur- 
bani  ne  respondent  quidem.  Quid  aliud  novi  ?  et 
tamen.  Absoluto  Gabinio,  stomachantes  alii  judices, 

hora  post,  Antiochum  Gabinium,  nescio  quem  e 
Sopolidis  pictoribus,  libertum  [ac]  accensum  Ga- 
binii,  lege  Papia  condemnarunt.  Itaque  dixit  statim 
reus  P.  lege  majestatis  ;  oy  a  o/S'  Ap>jc  a^a  fla^D. 

Pomtinus  vult,  a.  d.  IV  Non.  Novembres,  tri- 
umphare.  Huic  obviam  Cato  et  Servilius,  praetores^ 
aperte,  et  Q.  Mucius  tribunus :  negant  enim  latum 
de  imperio  :  et  est  latum  (hercule)  insulse.  Sed  erit 
cum  Pomtino  Appius  consul.  Cato  tamen  affirmat, 
se  vivo  illum  non  triumphare.  Id  ego  puto  (ut  multa 
ejusdem)  ad  nihil  recasurum.  Appius,  sinelege,  suo 
sumtu,  in  Ciliciam  cogitat.  Paccianae  epistolae  re- 
spondi :  cognosce  caetera. 

Ex  fratris  literis,  incredibilia  quaedam  de  Caesa- 
ris  in  me  amore  cognovi :  eaque  sunt  ipsius  Caesa- 
ris  uberrimis  literis  confirmata.  Britannici  belli  ex- 
itus  exspectatur.  Constat  enim,  aditus  insulae  esse 
munitos  mirificis  molibus.  Etiam  illud  jam  co- 
gnitum  est,  neque  argenti  scripulum  esse  ullum  in 
illa  insula,  neque  ullam  spem  praedae,  nisi  ex  man- 
cipiis ;  ex  quibus  nullos  puto  te  literis  aut  mu- 
sicis  eruditos  exspectare. 

Paulus  in  medio  foro  basilicam  jam  paene  texuit 
iisdem  antiquis  columnis  :  illam  autem,  quam  lo- 
cavit,  facit  magnificentissimam.  Quid  quaeris  ?  nihil 
gratius  illo  monimento,  niliil  gloriosius.  Itaque  Cae- 
saris  amici  (me  dico  et  Oppium  ;  dirumparis  licet) 
in  monimentum  illud,  quod  tu  tollere  laudibus  so- 
lebas,  ut  forum  laxaremus,  et  usque  ad  atrium  Li- 
bertatis  explicaremus,  contemsimus  sexcenties  HS. 
Cum  privatis  non  poterat  transigi  minore  pecunia» 
Efficiemus  rem  gloriosissimam :  nam,  in  Campo 
Martio,  Septa  tributis  comitiis  mannorea  sumus  et 
tecta  facturi ;  eaque  cingemus  excelsa  porticu  ;  ut 
mille  passuum  conficiatur:  simul  adjungetur  huic 
operi  Villa  etiam  Publica.  Dices,  quid  mihi  hoc 
monimentum  proderit  ?  Quid  ?  celabo  te  res  Roma- 

nas  ?  non  enim  te  puto  de  lustro,  quod  jam  despe- 
ratum  est,  aut  de  judiciis,  quae  lege  Coctia  fiant, 
quaerere. 

Nunc  te  objurgari  patere,  si  jure.  Scribis  enim 
in  epistola  quam  C.  Decimius  mihi  reddidit,  Bu- 
throto  datam,  in  Asiam  tibi  eundum  esse,  te  arbi- 
trari.  Mihi  (mehercule)  nihil  videbatur  esse,  in  quo 
tantulum  interesset,  utrum  per  procuratores  ageres, 
an  per  te  ipsum ;  ut  abires  toties  et  tam  longe  abes- 
ses.  Sed  haec  mallem,  integra  re,  tecum  egisse :  pro- 
fecto  enim  aliquid  egissem.  Nunc  reprimam  suscep- 
tam  objurgationem  :  utinam  valeat  ad  celeritatem 
reditus  tui !  Ego  ad  te  propterea  minus  saspe  scribo, 
quod  certum  non  habeo,  ubi  sis,  aut  ubi  futurus  sis. 
Huic  tamen  nescio  cui,  quod  videbatur  is  te  visurus 
esse,  putavi  dandas  esse  literas.  Tu,  quoniam  itu- 
rum  te  in  Asiam  esse  putas,  ad  quae  tempora  te  ex- 
spectemus,  facias  me  certiorem,  velim  ;  et  de  Euty- 
chide  quid  egeris. 


( 17.)  CICERO  ATTICO  S. 

O  exspectatas  mihi  tuas  literas  !  o  gratum  adven- 
tum !  o  constantiam  promissi,  et  fidem  miram  !  o 
navigationem  amandam  !  quam  (mehercule)  ego  val- 
de  timebam,  recordans  superioris  tuae  transmissionis 
Seppei;.  Sed,  nisi  fallor,  citius  te,  quam  scribis,  vide- 
bo.  Credo  enim  te  putasse  tuas  mulieres  in  Apulia 
esse :  quod  cum  secus  erit,  quid  te  Apulia  moretur  ? 
nam  Vestorio  dandi  sunt  dies,  et  illeLatinus  Attjx/c- 
jjlo;  ex  intervallo  regustandus.  Quin  tu  huc  advolas, 
et  invisis  illius  nostrae  Reipublicae  germina?  [Ne 
puta :  vide,  nummis  ante  comitia  tributim  uno  loco 
divisis,  palam  inde  absolutum  Gabinium  :  detur  esse 
valiturum.] 

De  Messala  quod  quaeris  ;  quid  scribam,  nescio  : 
nunquam  ego  vidi  tam  pares  candidatos.   Messala? 

(Epist.)  vot..  11.  2  \ 

copias  nosti.  Scaurum  Triarius  reum  fecit.  Si  qua?- 
ris,  nulla  est  magnopere  commota  cujULTraQsia :  sed 
tamen  habet  aedilitas  ejus  memoriam  non  ingratam  ; 
et  est  pondus  apud  rusticos  in  patris  memoria.  Reli- 
qui  duo  plebeii  sic  exaequantur,  ut  Domitius  valeat 
amicis,  adjuvetur  tamen  non  gratissimo  munere; 
Memmius  Caesaris  commendetur  militibus,  Pompeii 
Gallia  nitatur :  quibus  si  non  valuerit,  putant  fore 
aliquem,  qui  comitia  in  adventum  Caesaris  detrudat, 
Catone  praesertim  absoluto. 

Ab  Quinto  fratre,  et  a  Caesare,  accepi,  a.  d.  IX 
Calend.  Novembres,  literas  (confecta  Britannia,  ob- 
sidibus  acceptis,  nulla  pneda,  imperata  tamen  pecu- 
nia)  datas  a  litoribus  Britanniae,  proximo  a.  d.  VI 
Calend.  Octob.  Exercitum  Britannia  reportabant. 
Q.  Pilius  erat  jam  ad  Caesarem  profectus.  Tu,  si 
aut  amor  in  te  est  nostri  ac  tuorum,  aut  ulla  veritas, 
aut  si  etiam  sapis,  ac  frui  tuis  commodis  cogitas,  ad- 
ventare  et  prope  adesse  jam  debes.  Non  (mehercule) 
aequo  animo  te  careo.  Te  autem,  quid  mirum,  qui 
Dionysium  tantopere  desiderem  ?  quem  quidem  abs 
te,  cum  dies  venerit,  et  ego,  et  Cicero  meus  flagita- 
bit.  Abs  te  proximas  literas  habebam  Epheso  a.  d. 
V  Id.  Sext.  datas. 


( 18.)  CICERO  ATTICO  S. 

Puto  te  existimare,  me  nunc,  oblitum  consuetudi- 
nis  et  instituti  mei,  rarius  ad  te  scribere,  quam  sole- 
bam  ;  sed,  cum  loca  et  itinera  tua  nihil  habere  certi 
video,  neque  in  Epirum,  neque  Athenas,  neque  in 
Asiam,  neque  cuiquam,  nisi  ad  te  ipsum  proficis- 
centi,  dedi  literas.  Neque  enim  sunt  eae  epistolae  nos- 
trae,  quae  si  perlatae  non  sint,  nihil  ea  res  nos  ofFen- 
sura  sit ;  quae  tantum  habent  mysteriorum,  ut  eas 
ne  librariis  quidem  fere  committamus.  Lepidum,  quo 
excidat ;  consules  flagrant  infamia,  quod  C.  M em- 

mius  candidatus  pactionem  in  senatu  recitavit,  quam 
ipse  et  suus  competitor  Domitius  cum  consulibus  fe- 
cissent,  uti  ambo  HS  quadragena  consulibus  darent,  si 
essent  ipsi  consules  facti,  nisi  tres  augures  dedissent, 
qui  se  affuisse  dicerent,  cum  lex  curiata  ferretur,  quae 
lata  non  esset ;  et  duo  consulares,  qui  se  dicerent  in 
ornandis  provinciis  consularibus  scribendo  afruisse, 
cum  omnino  ne  senatus  quidem  fuisset.  Haec  pac- 
tio,  non  verbis,  sed  nominibus  et  perscriptionibus, 
multorum  tabulis  cum  esse  facta  diceretur,  prolata  a 
Memmio  est,  nominibus  inductis,  auctore  Pompeio. 
Hic  Appius  erat  idem.  Nihil  sane  jacturas.  Corrue- 
rat  alter  ;  et  plane,  inquam,  jacebat.  Memmius  au- 
tem,  diremta  coitione  invito  Calvino,  plane  refrixe- 
rat:  et  eo  magis  nunc  cogitare  dictaturam,  tum 
favere  justitio,  et  omnium  rerum  licentiae. 

Perspice  aequitatem  animi  mei,  et  ludum,  et  con- 
temtionem  Seleucianae  provinciae,  et  (mehercule) 
cum  Caesare  suavissimam  conjunctionem,  (haec  enim 
me  una  ex  hoc  naufragio  tabula  delectat)  qui  qui- 
dem  Quintum  meum  tuumque  (Dii  boni !)  quemad- 
modum  tractat  honore,  dignitate,  gratia  !  non  secus, 
ac  si  ego  essem  imperator.  Hiberna  legionum  eli- 
gendi  optio  delata  commodum,  ut  ad  me  scribit. 
Hunc  tu  non  ames  ?  Quem  igitur  istorum  ? 

Sed  heus  tu,  scripseramne  tibi,  me  esse  legatum 
Pompeio,  ct  extra  Urbem  quidem  fore  ex  Idibus 
Jan.  ?  Visum  est  hoc  mihi  ad  multa  quadrare.  Sed 
quid  plura  ?  Coram,  opinor,  reliqua ;  ut  tu  tamen 
aliquid  exspectes.  Dionysio  plurimam  salutem :  cui 
quidem  ego  non  modo  servavi,  sed  etiam  aedificavi, 
locum.  Quid  quaeris  ?  ad  summam  laDtitiam  meam, 
quam  ex  tuo  reditu  capio.  magnus  illius  adventu  cu- 
mulus  accedit.  Quo  die  ad  me  venies,  si  me  amas, 
apud  me  cum  tuis  maneas. 

Ex  antaepenultima.  epistola  superioris  libri,  atque 
hujus  secunda,  intelligimus,  cessatum  esse  scribi  in- 
ter  eos,  annos  duos,  et  menses  paulo  amplius  sex : 
nimirum  ex  a.  d.  IX  Cal.  Nov.  L.  Domitio  Aheno- 
barbo  et  Ap.  Claudio  Pulchro  Coss.  ad  usque  men- 
sem  Maiurn,  Coss.  M.  Marcello  et  Ser.  Sulpicio  : 
quo  mense  Cicero,  pro  consule,  in  provinciam  Cili- 
ciam,  cum  imperio,  Roma  profectus  est,  sibi  et  sena- 
tfts-consulto  et  lege  curiata  traditam  extra  sortem : 
Appioque  successit.  Scriptaa  sunt  autcm  libri  hujus 
epistolae  ex  itinere  magna  ex  parte  :  reliquae  ex  pro- 
vincia,  quo  pervenit  prid.  Cal.  Sextiles;  cum  Roma 
egressus  esset,  ut  diximus,  circiter  Cal.  Maii,  JMar- 
cello  et  Sulp.  Coss.  Quas  ex  itinere  scripta;  sunt,  ni- 
hil  continent  memorabile :  quas  in  provincia,  tan- 
tum,  qua  moderatione,  qua,  abstinentia,  illam  guber- 
narit ;  quoque  modo  se  comparaverit,  si  forte  Par- 
thi  in  suam  provinciam  irruptionem  facere  conaren- 

tur.  Nam,  cum,  superiore  anno,  exercitum  populi 
Romani,  Crasso  duce  interfecto,  miserabili  clade  af- 
fecissent ;  reliquiasque  illius,  haud  sane  magnu  ma- 
nu,  in  Syriam  persecuti,  a  Q.  Cassio  Longino  fortis- 
sime  repulsi  fuissent :  majore  ac  firmiore  vi  hoc  anno 
redierunt ;  ab  eodemque  Cassio  rursum  Syria  exce- 
dere  coacti  sunt.  Ita  enim  infra  Cicero:  M  Interim, 
rumore  adventus  nostri,  et  Cassio,  qui  Antiochia, 
tenebatur,  animus  accessit ;  et  Parthis  timor  injec- 
tus  est.  Itaque  cedentes  ab  oppido  Cassius  insecu- 
tus,  rem  bene  gessit :  qua  in  fuga,  magna  auctori- 
tate  Osaces,  dux  Parthorum,  vulnus  accepit ;  eoque 
interiit  paucis  post  diebus."  Continetur  item  his 
epistolis,  quomodo  Cicero  in  Amano,  Pindenisso, 
oppido  Eleutherocilicum  capto,  nomen  Imperatoris 
assecutus  fuerit :  et  qusedam  alia,  haud  magni  ad 
historiam  momenti.  Cessatum  est  autem  scribi  inter 
eos  toto  consulatu  Cn.  Domitii  Calvini,  M.  Valerii 
Messalas,  item  Cn.  Pompeii  Magni  III,  et  Q.  Me- 
telli  Scipionis. 


( 1.)  CICERO  ATTICO  S. 

Ego  vero  et  tuum  in  discessu  vidi  animum,  et  meo 
sum  ipse  testis :  quo  magis  erit  tibi  videndum,  ne 
quid  novi  decernatur;  ut  hoc  nostrum  desiderium 
ne  plus  sit  annuum. 

De  Annio  Saturnino  curasti  probe.  De  satisdando 
vero,  te  rogo,  quoad  eris  Romae,  tu  ut  satisdes :  et 
sunt  aliquot  satisdationes  secundum  mancipium,  vel 
Memmianorum  praediorum,  ve]  Atilianorum.  De 
Oppio,  factum  est  ut  volui,  et  maxime,  quod  DCCC 
aperuisti :  quae  quidem  ego  utique  vel  versura  [fac- 
ta]  solvi  volo  ;  ne  extrema  exactio  nostrorum  nomi- 
num  exspectetur. 

Nuncvenio  ad  transversum  illum  extrema?  epistolae 

2  a  3 

tuae  versiculum,  in  quo  me  admones  de  sorore :  qua* 
res  se  sic  habet.  Ut  veni  in  Arpinum,  cum  ad  me  fra- 
ter  venisset,  in  primis  nobis  sermo,  isque  multus,  de 
te  fuit :  ex  quo  veni  ad  ea  quae  fueramus  ego  et  tu  in- 
ter  nos  de  sorore  in  Tusculano  locuti.  Nihil  tam  vidi 
mite,  nihil  tam  placatum,  quam  tum  meus  frater  erat 
in  sororem  tuam  ;  ut  etiam,  si  qua  fuerat  ex  ratione 
sumta  offensio,  non  appareret. 

Illo  sic  die.  Postridie  ex  Arpinati  profecti  sumus. 
Ut  in  Arcano  Quintus  maneret,  dies  fecit:  ego 
Aquini ;  sed  prandimus  in  Arcano  :  nosti  hunc  fun- 
dum  :  quo  utvenimus,humanissimeQuintus,  "Pom- 
ponia,"  inquit,  "  tu  invita  muiieres ;  ego  vero  acciam 
pueros."  Nihil  potuit  (mihi  quidem  ut  visum  est) 
dulcius ;  idque  cum  verbis,  tum  etiam  animo  ac 
vultu.  At  illa,  audientibus  nobis,  u  Ego  sum,"  in- 
quit,  "  hic  hospita."  Id  autem  ex  eo,  ut  opinor,  quod 
antecesserat  Statius,  ut  prandium  nobis  videret.  Tum 
Quintus,  "  En,"  inqnit  mihi,  "  ha3c  ego  patior  quo- 
tidie."  Dices,  u  Quid,  quaeso,  istuc  erat?"  Mag- 
num  :  itaque  me  ipsum  commoverat :  sic  absurde  et 
aspere  verbis  vultuque  responderat ;  dissimulavi  do- 
lens. 

Discubuimus  omnes,  pneter  illam ;  cuitamenQuin- 
tus  de  mensa  misit ;  illa  rejecit.  Quid  multa  ?  nihil 
meo  fratre  lenius,  nihil  asperius  tua  sorore,  mihi  vi- 
sum  est :  et  multa  praetereo,  quae  tum  mihi  majori 
stomacho,  quam  ipsi  Quinto,  fuerunt. 

Ego  inde  Aquinum  ;  Quintus  in  Arcano  reman- 
sit ;  et  Aquinum  ad  me  postridie  mane  venit,  mihi- 
que  narravit,  nec  secum  illam  dormire  voluisse  ;  et, 
cum  discessura  esset,  fuisse  ejusmodi,  qualem  ego 
vidissem.  Quid  quaeris  ?  Vel  ipsi  hoc  dicas  licet,  hu- 
manitatem  ei  (meo  judicio)  illo  die  defuisse. 

Hasc  ad  te  scripsi  fortasse  pluribus,  quam  necesse 
fuit,  ut  videres,  tuas  quoque  esse  partcs  instituendi 
ct  monendi.   Reliquurrt  est,  ut,    antc  quam  profi- 

ciscare,  mandata  nostra  exhaurias  ;  scribas  ad  me 
omnia ;  Pomtinum  extrudas ;  cum  profectus  eris, 
cures,  ut  sciam.  Sic  habeas,  nihil  (mehercule)  te  mihi 
nec  carius  esse,  nec  suavius. 

A.  Torquatum  amantissime  dimisi  Minturnis, 
optimum  virum  :  cui,  me  ad  te  scripsisse  aliquid,  in 
sermone  significes,  velim.    ' 


(  2.)  CICERO  ATTICO  S. 

A.  d.  VI  Id.  Maias,  cum  has  dabam  literas,  ex 
Pompeiano  proficiscebar,  ut  eo  die  manerem  in  Tre- 
bulano  apud  Pontium.  Deinde  cogitabam,  sine  ulla 
mora,  justa  itinera  facere.  In  Cumano  cum  essem, 
venit  ad  me  (quod  mihi  pergratum  fuit)  noster  Hor- 
tensius  :  cui,  deposcenti  mea  mandata,  caetera  uni- 
verse  mandavi ;  illud  proprie,  ne  pateretur  (quan- 
tum  esset  in  ipso)  prorogari  nobis  provincias :  in 
quo  eum  tu  velim  confirmes,  gratumque  mihi  fecisse 
dicas,  quod  et  venerit  ad  me,  et  hoc  mihi,  praeterea- 
que  si  quid  opus  esset,  promiserit.  Confirmavi  ad 
eam  causam  etiam  Furnium  nostrum ;  quem  ad 
annum  tribunum  plebis  videbam  fore. 

Habuimus  in  Cumano  quasi  pusillam  Romam : 
tanta  erat  in  his  locis  multitudo  :  cum  interim  Rufio 
noster,  quod  se  a  Vestorio  observari  videbat,  strate- 
gemate  hominem  percussit :  nam  ad  me  non  acces- 
sit.  Itane  ?  cum  Hortensius  veniret,  et  infirmus,  et 
tam  longe,  et  Hortensius,  cum  maxima  praeterea 
multitudo,  ille  non  venit?  Non,  inquam.  Non  vi- 
disti  igitur  hominem,  inquies  V  Qui  potui  non  videre, 
cum  per  emporium  Puteolanorum  iter  facerem  ?  in 
quo  illuiYi,  agentem  aliquid,  credo,  salutavi ;  postea 
jam  jussi  valere,  cum  me,  [spectans]  e  sua.  villa,  niim- 
quid  vellem,  rogasset.  Hunc  hominem  parum  gra- 
tum  quisquam  putet  ?  aut  non  in  co  ipso  laudan- 

dum,  quod  audiri  non  laborarit  ?  Sed  redeo  ad 
illud. 

Noli  putare  mihi  aliam  consolationem  esse  hujus 
ingentis  molestiae,  nisi  quod  spero  non  longiorem 
annua  fore.  Hoc  me  ita  velle  multi  non  credunt,  ex 
consuetudine  aliorum.  Tu,  qui  scis,  omnem  diligen- 
tiam  adhibebis,  tum  scilicet,  cum  id  agi  debebit. 

Cum  ex  Epiro  redieris,  de  re  publica  scribas  ad 
me  velim,  si  quid  erit,  quod  opperiare.  Nondum 
enim  satis  lmc  erat  allatum,  quomodo  Caesar  ferret 
de  auctoritate  perscripta  :  eratque  rumor  de  Trans- 
padanis,  eos  jussos  quatuor-viros  creare.  Quod  si 
ita  est,  magnos  motus  timeo.  Sed  aliquid  ex  Pom- 
peio  sciam. 


(3.)  CICERO  ATTICO  S. 

A.  d.  VI  Id.  Maias,  veni  in  Trebulanum  ad 
Pontium.  Ibi  mihi  tuae  literae  binae  redditae  sunt 
tertio  abs  te  die:  eodem  autem,  [exiens  e]  Pom- 
peiano,  Philotimo  dederam  ad  te  literas  :  nec  vero 
nunc  erat  sane,  quod  scriberem. 

Qui  de  re  publica  rumores,  scribe,  quaeso :  in  op- 
pidis  enim  suramum  video  timorem ;  sed  multa 
inania.  Quid  de  iis  cogites,  et  quando,  scire  velim. 

Ad  quas  literas  tibi  rescribi  velis,  nescio.  Nullas 
enim  adhuc  acceperam,  praeter  quae  mihi  binae  [si- 
mul]  in  Trebulano  redditae  sunt :  quarum  alterae 
edictum  P.  Licinii  habebant,  (erant  autem  Non. 
Maiis  datae),  alterae  rescriptae  ad  meas  Minturnen- 
ses.  Quam  vereor,  ne  quid  fuerit  ff7ro'jb*ouoTepov  in 
iis,  quas  non  accepi,  quibus  rescribi  vis ! 

Apud  Lentulum  ponam  te  in  gratiam.  Dionysius 
nobis  cordi  est.  Nicanor  tuus  operam  mihi  dat  egre- 
giam.  Jam  deest,  quod  scribam ;  et  lucet.  Bene- 
venti  cogitabam  hodie.  Nostra  continentia  et  dili- 


AD  ATTICUM.  Lib.  V.  4.  273 

gentia  faciemus  satis.  A  Pontio,  ex  Trebulano,  a. 
d.  V  Id.  Maias. 


(4.)  CICERO  ATTICO  S. 

Beneventum  veni  a.  d.  V  Id.  Maias.  Ibi  accepi  eas 
literas,  quas  tu  superioribus  literis  significaveras  te 
dedisse  :  ad  quas  ego  ipso  eo  die  dederam  ex  Tre- 
bulano  a  Pontio.  Ac  binas  quidem  tuas  Beneventi 
accepi :  quarum  alteras  Funisulanus  multo  mane 
mihi  dedit,  alteras  scriba  Tullius. 

Gratissima  est  mihi  tua  cura  de  illo  meo  primo 
et  maximo  mandato.  Sed  tua  profectio  spem  meam 
debilitat.  Ac  me  ille :  illuc  quidem  labar,  non  quo  ; 
sed  inopia  cogimur  eo  contenti  esse.  De  illo  altero, 
quem  scribis  tibi  visum  esse  non  alienum,  vereor, 
adduci  ut  nostra  possit;  et,  ut  vis,  dvaSiocyvtvo-Tov. 
Equidem  sum  facilis :  sed  tu  aberis ;  et,  me  abs- 
ente,  res.  Habebis  mei  rationem :  nam  posset  ali- 
quid,  si  utervis  nostrum  adesset,  agente  Servilia, 
Servio  fieri  probabile.  Nunc,  si  jam  res  placeat, 
agendi  tamen  viam  non  video. 

Nunc  venio  ad  illam  epistolam,  quam  accepi  a 
Tullio.  De  Marcello,  fecisti  diligenter.  Igitur,  se- 
natus-consultum  si  erit  factum,  scribes  ad  me :  sin 
minus,  rem  tamen  conficies :  mihi  enim  attribui 
oportebit,  item  Bibulo.  Sed  non  dubito,  quin  sena- 
tus-consultum  expeditum  sit,  in  quo  praesertim  sit 
compcndium  populi.  De  Torquato,  probe.  De  Ma- 
sone,  et  Ligure,  cum  venerint.  De  illo,  quod  C  hae- 
rippus  :  quoniam  hic  quoque  7rpoo-vtvcriv  sustulisti. 
O  provincia  !  etiamne  hic  mihi  curandus  est  ?  cu- 
randus  autem  ?  hactenus,  ne  quid  ad  senatum,  con- 

sule,  aut  numera.  Nam  de  caeteris Sed  tamen 

commode,  quod  cum  Scrof  ii.  De  Pomtino,  recte  scri- 
bis.  Est  enim  ita,  ut,  si  ante  Calend.  Jun.  Brundisii 
futurus  sit,  minus  urgendi  fuerint  M.  Annius  et 

Tullius.  Quae  de  Sicinio  audisti,  ea  mihi  probantur : 
modo  ne  illa  exceptio  in  aliquem  incurrat  bene  de 
nobis  meritum.  Sed  considerabimus :  rem  enim 
probo. 

De  nostro  itinere,  quod  statuero ;  de  quinque 
praefectis,  quid  Pompeius  facturus  sit,  cum  ex  ipso 
cognoro,  faciam  ut  scias.  De  Oppio  bene  curasti, 
quod  ei  DCCC  exposuisti :  idque,  quoniam  Philo- 
timum  habes,  perfice,  et  cognosce  rationem  :  et,  ut 
agam  amplius,  si  me  amas,  prius  quam  proficiscaris, 
effice :  magna  me  cura  levaris. 

Habes  ad  omnia  :  etsi  paene  praeterii,  chartam 
tibi  deesse :  mea  cautio  est;  siquidem  ejus  inopia 
minus  multa  ad  me  scribis.  Tu  vero  aufer  ducentos : 
etsi  meam  in  eo  parcimoniam  hujus  paginae  con- 
tractio  significat,  dum  acta  et  rumores  vellet.  Jam 
si  qua  certa  habes  de  Caesare,  exspecto  literas;  et 
alias  Pomtino  de  omnibus  rebus  diligenter  dabis. 


(5.)  CICERO  ATTICO  S. 

Plane  deest,  quod  scribam :  nam  nec,  quod  man- 
dem,  habeo  ;  nihil  enim  praetermissum  est :  nec 
quod  narrem ;  novi  enim  niliil :  nec  jocandi  locus 
est ;  ita  me  multa  sollicitant.  Tantum  tamen  scito, 
Idibus  Maiis  nos,  Venusia  mane  proficiscentes,  has 
dedisse.  Eo  autem  die  credo  aliquid  actum  in  senatu. 
Sequantur  igitur  nos  tuae  literae,  quibus  non  modo 
res  omnes,  sed  etiam  rumores,  cognoscamus.  Eas 
accipiemus  Brundisii :  ibi  enim  Pomtinum  ad  eam 
diem,  quam  tu  scripsisti,  exspectare  consilium  est. 

Nos  Tarenti,  quos  cum  Pompeio  $ix\oyovg  de  re 
publica  habuerimus,  ad  te  perscribemus  ;  etsi  id  ip- 
sum  scire  cupio,  quod  ad  tempus  recte  ad  te  scribere 
possim  ;  id  est,  quamdiu  Romae  futurus  sis ;  ut  aut 
quo  dem  posthac  literas  sciam,  aut  ne  dem  frustra. 
Sed,  ante  quam  proficiscare,  utique  explicatum  sit 

illud  HS  XX  et  DCCC.  Hoc,  velim,  in  maximis 
rebus  et  maxime  necessariis  habeas ;  ut,  quod  auc- 
tore  te  velle  ccepi,  adjutore  assequar. 


(  G.)  CICERO  ATTICO  S. 

Tarentum  veni  a.  d.  XV  Calend.  Jun.  Quod 
Pomtinum  statueram  exspectare,  commodissimum 
duxi,  dies  eos,  quoad  ille  veniret,  cum  Pompeio  con- 
sumere ;  eoque  magis,  quod  ei  gratum  esse  id  vide- 
bam  ;  qui  etiam  a  me  petierit,  ut  secum  et  apud  se 
essem  quotidie :  quod  concessi  libenter.  Multos 
enim  ejus  praeclaros  de  re  publica  sermones  acci- 
piam :  instruar  etiam  consilus  idoneis  ad  hoc  nos- 
trum  negotium. 

Sed  ad  te  brevior  jam  in  scribendo  incipio  fieri, 
dubitans,  Romaene  sis,  an  jam  profectus.  Quod  ta- 
men  quoad  ignorabo,  scribam  ahquid  potius,  quam 
committam,  ut,  tibi  cum  possint  reddi  a  me  literae, 
non  reddantur.  Nec  tamen  jam  habeo,  quod  aut 
mandem  tibi,  aut  narrem.  Mandavi  omnia;  quae 
quidem  tu  (ut  polliceris)  exhauries :  narrabo,  cum 
aliquid  habebo  novi.  Illud  tamen  non  desinam,  dum 
adesse  te  putabo,  de  Caesaris  nomine  rogare,  ut  con- 
fectum  relinquas.  Avide  exspecto  tuas  literas,  et 
maxime,  ut  norim  tempus  profectionis  tuae. 


(  7.)  CICERO  ATTICO  S. 

Quotidie,  vel  potius  in  dies  singulos,  breviores 
literas  ad  te  mitto.  Quotidie  enim  magis  suspicor,  te 
in  Epirum  jam  profectum.  Sed  tamen,  ut  manda- 
tum  scias  me  curasse ;  quot  ante,  ait  se  Pompeius 
[quinos]  praefectos  delaturum  novos,  vacationes,  ju- 
diciariam  causam.  Ego  cum  triduum  cum  Pompeio 
ct  apud  Pompeium  fuissem,  proficiscebar  Brundi- 

sium  a.  d.  XIII  Cal.  Junias.  Civem  illum  egregium 
relinquebam,  et  ad  haec,  quae  timentur,  propulsanda 
paratissimum.  Tuas  literas  exspectabo,  cum  ut,  quid 
agas,  tum  ut,  ubi  sis,  sciam. 


(8.)  CICERO  ATTICO  S. 

Me  et  incommoda  valetudo  (qua.  jam  emerseram, 
utpote  cum  sine  febri  laborassem),  et  Pomtini  ex- 
spectatio,  de  quo  adhuc  ne  rumor  quidem  venerat, 
tenebat  duodecimum  jam  diem  Brundisii.  Sed  cur- 
sum  exspectabamus. 

Tu  si  modo  es  Romae,  (vix  enim  puto)  sin  es, 
hoc  vehementer  animadvertas,  velim.  Roma  accepe- 
ram  literas,  Milonem  meum  queri  per  literas  inju- 
riam  meam,  quod  Philotimus  socius  esset  in  bonis 
suis.  Id  ego  ita  fieri  volui  de  C.  Duronii  sententia  ; 
quem  et  amicissimum  Miloni  perspexeram,  et  talem 
virum,  qualem  tu  judicas,  cognoram.  Ejus  autem 
consilium,  meumque,  hoc  fuerat ;  primum,  ut  in 
potestate  nostra  esset  res,  ne  illum  malus  emtor  et  alie- 
nus  mancipiis,  quae  permulta  secum  habet,  spoliaret : 
deinde,  ut  Faustae,  cui  cautum  ille  [esse]  voluisset, 
ratum  esset.  Erat  etiam  illud,  ut  ipsi  nos,  si  quid 
servari  posset,  quam  facillime  servaremus.  Nunc 
rem  totam  perspicias,  velim  :  nobis  enim  scribuntur 
saepe  majora.  Sed,  si  ille  queritur,  si  scribit  ad  ami- 
cos,  si  idem  Fausta  vult,  Philotimus  (ut  ego  ei  co- 
ram  dixeram,  mihique  ille  receperat)  ne  sit,  invito 
Milone,  in  bonis.  Nihil  nobis  fuerat  tanti.  Sin  haec 
leviora  sunt,  tu  judicabis.  Loquere  cum  Duronio. 
Scripsi  etiam  ad  Camillum,  ad  Lamiam  ;  eoque 
magis,  quod  non  confidebam  Romae  te  esse.  Summa 
erit  haec  :  statues,  ut  ex  fide,  fama,  reque  mea,  vide- 
bitur. 

(  9.)  CICERO  ATTICO  S. 

Actium  venimus  a.  d.  XVII  Cal.  Quintiles  ;  cum 
quidem,  et  Corcyraa  et  Sybotis,  muneribus  tuis,  quse 
et  Areus,  et  meus  amicus  Eutychides  opipare  et 
<pi\o7rpoar,vB(xr(nroi.  nobis  congesserant,  epulati  esse- 
mus  Saliarem  in  modum.  Actio  maluimus  iter  fa- 
cere  pedibus,  qui  incommodissime  navigassemus ;  et 
Leucaten  flectere  molestum  videbatur.  Actuariis  au- 
tem  minutis,  Patras  accedere  sine  his  impedimentis, 
non  satis  visum  est  decorum, 

Ego,  ut  saspe  tu  me  currentem  hortatus  es,  quo- 
tidie  meditor,  praecipio  meis ;  faciam  denique,  ut 
summa  modestia  et  summa  abstinentia  munus  hoc 
extraordinarium  traducamus.  Parthus,  velim,  qui- 
escat,  et  fortuna  nos  juvet :  nostra  prasstabimus. 

Tu,  quaeso,  quid  agas,  ubi  quoque  tempore  futu- 
rus  sis,  quales  res  nostras  Romag  reliqueris,  maxime 
de  XX  et  DCCC,  cura  ut  sciamus.  Id,  unis  dili- 
genter  literis  datis,  quae  ad  me  utique  perferantur, 
consequere.  Illud  tamen  (quoniam  nunc  abes,  cum 
id  non  agitur;  aderis  autem  ad  tempus,  ut  mihi 
rescripsisti)  memento  curare  per  te,  et  per  omnes 
nostros,  in  primis  per  Hortensium,  ut  annus  noster 
maneat  suo  statu,  ne  quid  novi  decernatur.  Hoc  tibi 
ita  mando,  ut  dubitem,  an  etiam  te  rogem,  ut  pug- 
nes,  ne  intercaletur.  Sed  non  audeo  tibi  omnia  onera 
imponere :  annum  quidem  utique  teneto. 

Cicero  meus,  modestissimus  et  suavissimus  puer, 
tibi  salutem  dicit.  Dionysium  semper  equidem,  ut 
scis,  dilexi ;  sed  quotidie  pluris  facio,  et  (mehercule) 
in  primis,  quod  te  amat,  nec  tui  mentionem  inter- 
mitti  sinit. 

( 10.)  CICERO  ATTICO  S. 

Ut  Athenas  a.  d.  VII  Cal.  Quintiles  veneram, 
exspectabam    ibi  jam  quartum  diem   Pomtinum  : 
(Epitt.)  VOL.  II.  2  B 

neque  de  ejus  adventu  certi  quidquam  habebam  : 
eram  autem  totus,  crede  mihi,  tecum :  et  quam- 
quam  sine  his  per  me  ipse,  tamen  acrius,  vestigiis 
tuis  monitus,  de  te  cogitabam.  Quid  quaeris  ?  Non 
(mehercule)  alius  ullus  sermo,  nisi  de  te.  Sed  tu 
aliquid  de  me  scire  fortasse  mavis  :  haec  sunt. 

Adhuc  sumtus  nec  in  me  aut  publice  aut  priva- 
tim,  nec  in  quemquam  comitum.  Nihil  accipitur 
lege  Julia,  nihil  ab  hospite.  Persuasum  est  omnibus 
meis,  serviendum  esse  famae  meae.  Belle  adhuc.  Hoc, 
animadversum,  Graecorum  laude  et  multo  sermone 
celebratur.  Quod  superest,  elaboratur  in  hoc  a  me, 
sicut  tibi  sensi  placere.  Sed  haec  tum  laudemus, 
cum  erunt  perorata.  Reliqua  sunt  ejusmodi,  ut 
meum  consilium  saepe  reprehendam,  quod  non  ali- 
qua  ratione  ex  hoc  negotio  emerserim.  O  rem  mini- 
me  aptam  meis  moribus !  O  illum  verum,  efioi 
rig  ... ! 

Dices,  quid  adhuc  ?  nondum  in  negotio  versaris. 
Nescio ;  et  puto  molestiora  restare :  etsi  haec  ipsa 
fero  equidem,  fronte  (ut  puto)  et  vultu,  bellissime; 
sed  angor  intimis  sensibus  :  ita  multa  vel  iracunde, 
vel  insolenter,  vel  in  omni  genere  stultitiae  insulse, 
arroganter,  et  dicuntur  et  tacentur  quotidie.  Quae, 
non  quo  tecelem,  non  perscribo,  sed  quia  Suc-ef^Ta 
sunt.  Itaque  admirabere  meam  jSa^ur^Ta,  cum  salvi 
redierimus :  tanta  mihj  //fXerrj  hujus  virtutis  datur. 
Ergo  haec  quoque  hactenus.  Etsi  mihi  nihil  erat  pro- 
positum  ad  scribendum ;  quia,  quid  ageres,  ubi  ter- 
rarum  esses,  ne  suspicabar  quidem  :  nec  (hercule) 
unquam  tam  diu  ignarus  rerum  mearum  fui ;  quid 
de  Caesaris,  quid  de  Milonis,  nominibus  actum  sit : 
ac  non  modo  nemo,  sed  ne  rumor  quidem  quisquam, 
ut  sciremus,  in  re  publica  quid  ageretur.  Quare,  si 
quid  erit,  quod  scias  de  iis  rebus  quas  putabis  scire 
me  velle,  per  mihi  gratum  erit,  si  id  curaris  ad  me 
perferendum. 

Quid  est  praeterea  ?  Nihil  sane,  nisi  illud  :  valde 

me  Athenae  delectarunt ;  urbs  duntaxat,  et  urbis 
ornamentum,  et  hoininum  amores  in  te,  et  in  nos 
quaedam  benevolentia  ;  sed  multum  et  philosophia  : 
avu>-  xoctu)  si  quid  est,  est  in  Aristo,  apud  quem 
eram  :  nam  Xenonem  tuum,  vel  nostrum  potius, 
Quinto  concesseram  ;  et  tamen,  propter  vicinitatem, 
totos  dies  simul  eramus  invicem.  Cum  primum  po- 
teris,  tua  consilia  ad  me  scribas  ;  ut  sciam,  quid 
agas,  ubi  quoque,  et  maxime  quando  Romae  futu- 
xus  sis. 


(11.)  CICERO  ATTICO  S. 

Hui !  totiesne  me  literas  dedisse  Romam,  cum  ad 
te  nullas  darem?  At  vero  posthac  frustra  potius 
dabo,  quam,  si  recte  dari  potuerint,  committam  ut 
non  dem.  Ne  provincia  nobis  prorogetur,  (per  for- 
tunas  !)  dum  ades,  quidquid  provideri  potest,  pro- 
vide.  Non  dici  potest,  quam  flagrem  desiderio  Urbis, 
quam  vix  harum  rerum  insulsitatem  feram. 

Marcellus  fcede  de  Comensi:  etsi  ille  magistra- 
tum  non  gesserat;  erat  tamen  Transpadanus.  Ita 
mihi  videtur  non  minus  stomachi  nostro  ac  Caesari 
fecisse  :  sed  hoc  ipse  viderit.  Pompeius  mihi  quoque 
videbatur  (quod  scribis  Varronem  dicere)  in  Hispa- 
niam  certe  iturus.  Id  ego  minime  probabam  ;  qui 
quidem  Theophani  facile  persuasi,  nihil  esse  melius, 
quam  nusquam  illum  discedere.  Ergo  Graecus  in- 
cumbet.  Valet  autem  auctoritas  ejus  apud  illum 
plurimum.  Egohas,  pridie  Nonas  Quintiles,  profi- 
ciscens  Athenis,  dedi ;  cum  ibi  decem  ipsos  fuissem 
dies.  Venerat  Pomtinus  :  una  Cn.  Volusius :  ad- 
erat  quEestor:  tuus  unus  Tullius  aberat.  A(ppaxTa 
Rhodiorum,  et  dicrota  Mitylenaeorum,  habebam  ;  et 
aliquid  [etkxov  Sg<.  ]  De  Parthis  erat  silentium.  Quod 
superest,  Dii  juvent. 

Nos  adhuc  iter  per  Graeciam  summa  cum  admira- 
tione  fecimus :  nec  (meliercule)  habeo,  quod  adhuc 
quem  accusem  meorum.  Videntur  mihi  nosse  nos, 
nostram  causam,  et  conditionem  profectionis  suae : 
plane  serviunt  existimationi  meee.  Quod  superest,  si 
verum  illud  est,  o/ay'  >j  oec-Tro^a,  certe  permanebunt : 
nihil  enim  a  me  tieri  ita  videbunt,  ut  sibi  sit  delin- 
quendi  locus.  Sin  id  parum  profuerit,  tiet  aliquid  a 
nobis  severius :  nam  adhuc  lenitate  dulces  sumus  ; 
et  (ut  spero)  proticimus  aliquantum.  Sed  ego  hanc 
(ut  singuli  dicunt)  a»s|ia»  in  unum  annum  medita- 
tus  sum :  proinde  pugna,  ne,  si  quid  prorogatum 
sit,  turpis  inveniar. 

Nunc  redeo  ad  quae  mihi  mandas.  [In  prasfectis 
excusatio  ni  sit,]  quos  voles,  deferto:  non  ero  tam 
fjLSTeoopo;,  quam  in  Apuleio  fui.  Xenonem  tam  dili- 
go,  quam  tu  :  quod  ipsum  sentire  certo  scio.  Apud 
Patronem  et  reliquos  barones,  te  in  maxima  gratia 
posui :  et  (hercule)  merito  tuo  feci :  nam  mihi  is, 
ter,  dixit,  te  scripsisse  ad  se,  mihi  ex  illius  literis 
rem  illam  cura?  fuisse  ;  quod  ei  pergratum  erat.  Sed, 
cum  Patron  mecum  egisset,  ut  peterem  a  vestro 
Areopago,  6;rojuv>j;uaT<oyxov  tollerent,  quem  Polychar- 
mo  praetore  fecerant ;  commodius  visum  est  et  Xe- 
noni,  et  post  ipsi  Patroni,  me  ad  Memmium  scri- 
bere,  qui,  pridie  quam  ego  Athenas  veni,  Mitylenas 
profectus  erat,  ut  is  ad  suos  scriberet,  posse  id  sua 
voluntate  fieri :  non  enim  dubitabat  Xeno,  quin  ab 
Areopagitis,  invito  Meinmio,  impetrari  non  posset. 
Memmius  autem  aedificandi  consilium  abjecerat: 
sed  erat  Patroni  iratus.  Itaque  scripsi  ad  eum  accu- 
rate ;  cujus  epistolae  misi  ad  te  exemplum. 

Tu,  velim,  Piliam  meis  verbis  consolere  :  indica- 
bo  enim  tibi :  tu  illi  nihil  dixeris.  Accepi  fasciculum, 
in  quo  erat  epistola  Piliae :  abstuli,  aperui,  legi : 
valde  scripta  est  Vu/uwro&»$v  Brundisio  quae  tibi  epi- 
stolae  redditae  sunt  sine  mea,  tum  videlicet  datae,  cum 

ego  me  non  belle  haberem.  Nam  illam  [vo/xavavSpiav] 
excusationem  ne  acceperis.  Cura  ut  omnia  sciam, 
sed  maxime,  ut  valeas. 


( 12.)  CICERO  ATTICO  S. 

Negotium  magnum  est  navigare,  atque  id  mense 
Quintili.  Sexto  die  Delum  Athenis  venimus  :  pridie 
Nonas  Quintiles  a  Piraeeo  ad  Zostera,  vento  molesto, 
qui  nos  ibidem  Nonis  tenuit.  A.  d.  VIII  Idus  ad 
Ceo  jucunde  :  inde  Gyarum  saevo  vento,  non  ad- 
verso  :  hinc  Scyrum,  inde  Delum,  utroque  citius 
quam  vellemus,  cursum  confecimus.  Jam  nosti 
avppaxTa  Rhodiorum :  nihil,  quod  minus  fluctum 
ferre  possit.  Itaque  erat  in  animo  nihil  festinare, 
Delo  nec  movere,  nisi  omina  axpwTriptujv  vpia  vidis- 
sem. 

De  Messala  ad  te,  statim  ut  audivi,  de  Gyaro 
dedi  literas ;  et  id  ipsum  consilium  nostrum  etiam 
ad  Hortensium ;  cui  quidem  valde  av^ywviwv.  Sed 
tuas  de  ejus  judicii  sermonibus,  et  (mehercule)  omni 
de  reipublicae  statu,  literas  exspecto,  noXiTixufTspov 
quidem  scriptas,  (quoniam  meos  cum  Thallumeto 
nostro  pervolutas  libros)  ejusmodi  inquam  literas, 
ex  quibus  ego,  non  quid  fiat,  (nam  id  vel  Helenius, 
vir  gravissimus,  potest  efficere,  cliens  tuus)  sed  quid 
futurum  sit.  Etiam  cum  haec  leges,  habebimus  con- 
sules.  Omnia  perspicere  poteris,  de  Caesare,  de  Pom- 
peio,  de  ipsis  judiciis. 

Nostra  autem  negotia,  quoniam  Romae  commo- 
raris,  (amabo  te)  explica.  Cui  rei  fugerat  me  rescri- 
bere,  de  strue  laterum  plane  rogo.  De  aqua,  si  quid 
poterit  fieri,  eo  sis  animo,  quo  soles  esse  :  quam  ego, 
cum  mea  sponte,  tum  tuis  sermonibus,  aestimo  plu- 
rhni.  Ergo  aliquid  conficies.  Praeterea,  si  quid  Phi- 
Jippus  rogavit,  quod  in  sua  re  faceres,  id  vclim  fa- 

2  «  3 

cias.  Plura  scribam  ad  te,  cum  constitero  :   nune 
eram  plane  in  medio  mari. 


(13.)  CICERO  ATTICO  S. 

Ephesum  venimus  a.  d.  XI  Cal.  Sextiles,  sexagesi- 
mo  et  quingentesimo  post  pugnam  [Bovillam.]  Na- 
vigavimus  sine  timore,  et  sine  nausea ;  sed  tardius, 
propter  aphractorum  Rhodiorum  imbecillitatem. 

De  concursu  legationum,  privatorum,  et  de  incre- 
dibili  multitudine,  quae  mihi  jam  Sami,  sed  mirabi- 
lem  in  modum  Ephesi,  praesto  fuit,  aut  audisse  te 
puto ;  aut  quid  ad  me  attinet  ?  Verumtamen,  decu- 
mani,  ac  si  venissem  cum  imperio,  Graeci,  quasi 
Ephesio  praetori,  se  alacres  obtulerunt.  Ex  quo  te  in- 
telligere  certo  scio,  multorum  annorum  ostentationes 
meas  nunc  in  discrimen  esse  adductas.  Sed,  ut  spero, 
utemur  ea  palaestra,  quam  a  te  didicimus ;  omnibus- 
que  satisfaciemus  ;  et  eo  facilius,  quod  in  nostra  pro- 
vincia.  confectae  sunt  pactiones.  Sed  hactenus,  praeser- 
tim  cum  cocnanti  milii  nuntiaret  Caestius,  se  de  nocte 
proficisci. 

Tua  negotia  Ephesi  curae  mihi  fuerunt :  Thermo- 
que,  tametsi  ante  adventum  meum  liberalissime  erat 
pollicitus  tuis  omnibus,  tamen  Philogenem  et  Seium 
tradidi ;  Apollonidensem  Xenonem  commendavi. 
Omnino  omnia  se  facturum  recepit.  Ego  prseterea 
rationem  Philogeni  permutationis  ejus,  quam  tecum 
feci,  edidi.  Ergo  haec  quoque  hactenus.  Redeo  ad 
urbana. 

Per  fortunas  !  quoniam  Romae  manes,  primum 
illud  praefulci  atque  praemuni,  quaeso,  ut  simus  an- 
nui;  ne  intercaletur  quidem.  Deinde  exhauri  mea 
mandata;  maximeque,  si  quid  potest,  de  illo  domes- 
tico,  scrupulum,  quem  non  ignoras ;  deinde  de  Cae- 
sarc;  cujus  in  cupiditatem,  te  auctorc,  incubui;  nec 

me  piget.  Et,  si  intelligis,  quam  meum  sit  scire  et 
curare,  quid  in  re  publica,  fiat ;  fiat  autem  ?  immo 
vero,  etiam  quid  futurum  sit ;  perscribe  ad  me  om- 
nia,  sed  diiigentissime ;  in  primisque,  ecquid  judi- 
ciorum  status,  aut  factorum  autfuturorum  etiam,  la- 
boret.  De  aqua,  si  curae  est,  si  quid  Philippus  aget, 
animadvertas. 


( 14.)  CICERO  ATTICO  S. 

Antequam  aliquo  loco  consedero,  neque  longas  a 
me,  neque  semper  mea  manu,  literas  exspectabis. 
Cum  autem  erit  spatium,  utrumque  prsestabo.  Nunc 
iter  conficiebamus  aestuosa  et  pulverulenta  via.  De- 
deram  Epheso  pridie :  has  dedi  Trallibus. 

In  provincia,  mea  fore  me  putabam  Cal.  Sextilibus. 
Ex  ea  die,  si  me  amas,  7rxpx7rr]yfxx  evixva-tov  commo- 
veto.  Tamen  interea  haec,  quae  vellem,  mihi  affere- 
bantur:  primum  otium  Parthicum,  dein  confectae 
pactiones  publicanorum,  postremo  seditio  militum 
sedata  ab  Appio,  stipendiumque  eis  usque  ad  Idus 
Quintiles  persolutum. 

Nos  Asia  accepit  admirabiliter.  Adventus  noster 
nemini  ne  minimo  quidem  fuit  sumtui.  Spero  meos 
omnes  servire  laudi  meae :  tamen  magno  timore  sum : 
sed  bene  speramus.  Omnes  jam  nostri,  praeter  Tul- 
lium  tuum,  venerunt.  Erat  mihi  in  animo  recta  pro- 
ficisci  ad  exercitum,  aestivos  menses  reliquos  rei  mi- 
litari  dare,  hibernos  jurisdictioni. 

Tu,  velim,  si  me  nihilo  minus  nosti  curiosum  in 
re  publica,  quam  te,  scribas  ad  me  omnia,  quae  sint, 
quae  futura  sint.  Nihil  mihi  gratius  facere  potes  ;  nisi 
tamen  id  erit  mihi  gratissimum,  si,  quae  tibi  mandavi, 
confeceris;  in  primisque  illud  evSow^ov,  quo  mihi 
scis  nihil  esse  carius.  Habes  epistolam  plenam  festi- 
Jiationis  et  pulveris.  Reliquae  subtiliores  erunt. 


284  AD  ATTICUM.  Lib.  V.  15. 

( 15.)  CICERO  ATTICO  S. 

Laodiceam  veni  pridie  Cal.  Sextiles :  ex  hoc  die 
clavum  anni  movebis.  Nihil  exoptatius  adventu  meo, 
nihil  carius.  Sed  est  incrcdibile,  quam  me  negotii  tae- 
deat.  Non  habet  satis  magnum  campum  ille  tibi  non 
ignotus  cursus  animi ;  et  industriae  meae  praeclara 
opera  cessat.  Quippe  jus  Laodiceae  me  dicere,  cum 
Romae  A.  Plotius  dicat  ?  et,  cum  exercitum  noster 
amicus  habeat  tantum,  me  nomen  habere  duarum 
legionum  exilium?  Denique  haec  non  desidero; 
lucem,  forum,  urbem,  domum,  vos,  desidero.  Sed 
feram,  ut  potero :  sit  modo  annuum.  Si  proroga- 
tur,  actum  est.  Verum  perfacile  resisti  potest :  tu 
modo  Romae  sis. 

Quaeris,  quid  hic  agam  ?  Ita  vivam,  ut  maximos 
sumtus  facio.  JMirifice  delector  hoc  instituto  :  admi- 
rabilis  abstinentia  ex  praeceptis  tuis ;  ut  verear,  ne 
illud,  quod  tecum  permutavi,  versura  mihi  solvendum 
sit.  Appii  vuhiera  non  refrico :  sed  apparent,  nec  oc- 
culi  possunt. 

Iter  Laodicea  faciebam  a.  d.  III  Non.  Sextiles, 
cum  has  literas  dabam,  in  castra  in  Lycaoniam  : 
inde  ad  Taurum  cogitabam,  ut  cum  Mceragene 
signis  collatis,  si  possem,  de  rcrvo  tuo  deciderem. 
CHtellae  bovi  sunt  impositae ;  plane  non  est  nostrum 
onus  :  sed  feremus  :  modo  (si  me  amas)  sit  annuum. 
Adsis  tu  ad  tempus,  ut  senatum  totum  excites.  Miri- 
fice  sollicitus  sum,  quod  jam  diu  ignota  sunt  mihi 
ista  omnia.  Quare,  (ut  ad  te  ante  scripsi)  cum  caete- 
ra,  tum  res  publica,  cura  ut  mihi  nota  sit.  Plura 
scribebam  tarde  reddituro  :  sed  dabam  familiari  ho- 
mini  ac  domestico,  C.  Andronico,  Puteolano.  Tu  au- 
tem  saepe  darc  tabellariis  publicanorum  poteris,  per 
magistros  scripturae  et  portfis  nostrarum  dicecesium. 

(  16.)  CICERO  ATTICO  S. 

Etsi  in  ipso  itinere  et  via  discedebant  publicano- 
•rum  tabellarii,  et  eramus  in  cursu ;  tamen  surripien- 
dum  aliquid  putavi  spatii,  ne  me  immemorem  man- 
dati  tui  putares.  Itaque  subsedi  in  ipsa  via,  dum  haec, 
quae  longiorem  desiderant  orationem,  summatim  tibi 
perscriberem. 

Maxima  exspectatione  in  perditam  et  plane  ever- 
sam  in  perpetuum  provinciam  nos  venisse  scito  pri- 
die  Cal.  Sextiles.  Moratus  triduum  Laodiceae,  tri- 
duum  Apameae,  totidem  dies  Synnade,  audivimus 
nihil  aliud,  nisi  imperata  s7rtxepotXia  solvere  non 
posse;  wvag  omnium  venditas;  civitatum  gemitus, 
ploratus ;  monstra  quaedam,  non  hominis,  sed  ferae 
nescio  cujus  immanis.  Quid  quaeris?  taedet  [omnino 
eos]  vitae.  Levantur  tamen  miseras  civitates,  quod 
nullus  fit  sumtus  in  nos,  neque  in  legatos,  neque  in 
quaestorem,  neque  in  quemquam.  Scito,  non  modo 
nos  fcenum,  aut  quod  lege  Julia  dari  solet,  non  acci- 
pere,  sed  ne  ligna  quidem  ;  nec,  pra?ter  quatuor  lec- 
tos  et  tectum,  quemquam  accipere  quidquam ;  multis 
locis  ne  tectum  quidem,  et  in  tabernaculo  manere 
plerumque.  Itaque  incredibilem  in  modum  concur- 
sus  fiunt  ex  agris,  ex  vicis,  ex  domibus  omnibus. 
Mehercule,etiam  adventu  nostro  reviviscunt ;  justitia, 
abstinentia,  clementia  tui  Ciceronis  ita  opiniones  om- 
nium  superavit. 

Appius,  ut  audivit  nos  venire,  in  ultimam  provin- 
ciam  se  conjecit,  Tarsum  usque  :  ibi  forum  agit.  De 
Partho  silentium  est :  sed  tamen  concisos  equites  nos- 
tros  a  barbaris  nuntiabant  ii,  qui  veniebant.  Bibulus 
ne  cogitabat  quidem  etiam  nunc  in  provinciam  suam 
accedere.  Id  autem  facere  ob  eam  causam  dicebant, 
quod  tardius  vellet  decederc.  Nos  in  castra  propera- 
baraus,  quae  aberant  bidui. 

Accepi  Roma,  sine  epistola  tua,  fasciculum  litera- 
rum  :  in  quo,  si  modo  valuisti,  et  Romae  fuisti,  Phi- 
lotimi  duco  esse  culpam,  non  tuam.  Hanc  epistolam 
dictavi  sedens  in  rheda,  cum  in  castra  proficiscerer,  a 
quibus  aberam  bidui.  Paucis  diebus  habebam  certos 
homines,  quibus  darem  literas:  itaque  eo  me  ser- 
vavi. 

Nos  (tametsi  hoc  te  ex  aliis  audire  malo)  sic  in 
provincia  nos  gerimus,  quod  ad  abstinentiam  attinet, 
ut  nuljus  teruncius  insumatur  in  quemquam.  Id  fit 
etiam  et  legatorum,  et  tribunorum,  et  praefectorum 
diligentia :  nam  omnes  mirifice  o-vjnfihofof-Qvo-iv  glo- 
rise  mcae.  Lepta  noster  mirificus  est.  Sed  nunc  pro- 
pero  :  perscribam  ad  te  paucis  diebus  omnia. 

Cicerones  nostros  Deiotarus  filius,  qui  rex  ab  se- 
natu  appellatus  est,  sccum  in  regnum.  Dum  in  aesti- 
vis  nos  essemus,  illum  pueris  locum  esse  bellissimum 
duximus. 

Sextius  ad  me  scripsit,  quae  tecum  esset  de  mea 
domestica  et  maxima  cura  locutus,  et  quid  tibi  esset 
visum.  Amabo  te,  incumbe  in  eam  rem,  et  ad  me 
scribe,  quid  et  possit,  et  tu  censeas.  Idem  scripsit, 
Hortensium  de  proroganda  nostra  provincia  dixisse 
nescio  quid.  Mihi  in  Cumano,  diligentissime  se,  ut 
annui  essemus,  defensurum,  receperat.  Si  quidquam 
me  amas,  hunc  locum  muni.  Dici  non  potest,  quam 
invitus  a  vobis  absim  :  et  simul  hanc  gloriam  justi- 
tiae  et  abstinentiae  fore  illustriorem  spero,  si  cito  de- 
cesserimus ;  id  quod  Scaevola?  contigit,  qui  solos  no- 
vem  menses  Asine  praefuit. 

Appius  noster,  cum  me  adventare  videret,  profec- 
tus  est  Tarsum  usque  Laodicea. :  ibi  forum  agit,  cum 
ego  sim  in  provincia ;  quam  ejus  injuriam  non  in- 
sector :  satis  enim  habeo  negotii  in  sanandis  vulneri- 
bus,  qua3  sunt  imposita  provinciae :  quod,  do  operam, 

ut  faciam  quam  minima  illius  contumelia.  Sed  hoc 
Bruto  nostro  velim  dicas,  illum  fecisse  non  belle,  qui, 
adventu  meo,  quam  longissime  potuerit,  discesserit. 


(  18.)  CICERO  ATTICO  S. 

Quam  vellem  Romae  esses,  si  forte  non  es :  nihil 
enim  certi  habebamus,  nisi  accepisse  nos  tuas  literas 
a.  d.  XIV  Cal.  Sextiles  datas ;  in  quibus  scriptum 
esset,  te  in  Epirum  iturum  circiter  Cal.  Sextiles.  Sed, 
sive  Romae  es,  sive  in  Epiro,  Parthi  Euphraten  trans- 
ierunt,  duce  Pacoro,  Orodis,  regis  Parthorum,  filio, 
cunctis  fere  copiis.  Bibulus  nondum  audiebatur  esse 
in  Syria.  Cassius  in  oppido  Antiochiae  cum  omni  ex- 
ercitu.  Nos  in  Cappadocia,  ad  Taurum  cum  exercitu 
ad  Cybistra.  Hostis  in  Cyrrhestica ;  quae  Syriae  pars 
proxima  est  provinciae  meae. 

His  de  rebus  scripsi  ad  senatum :  quas  literas,  si 
Romae  es,  videbis,  putesne  reddendas ;  et  multa,  im- 
mo  omnia :  quorum  x6<paX«ioi/,  ne  quid  (inter  caesa 
et  porrecta,  ut  aiunt)  oneris  mihi  addatur  aut  tem- 
poris.  Nobis  enim,  hac  infirmitate  exercitus,  inopia 
sociorum,  praesertim  fidelium,  certissimum  subsidium 
est  hiems.  Ea  si  venerit,  nec  illi  ante  in  meam  pro- 
vinciam  transierint,  unum  vereor,  ne  senatus,  prop- 
ter  urbanarum  rerum  metum,  Pompeium  nolit  di- 
mittere.  Quod  si  alium  ad  ver  mittit,  non  laboro : 
nobis  modo  temporis  ne  quid  prorogetur. 

Haec  igitur,  si  Romae  es:  sin  abes,  aut  etiam  si 
ades,  haec  negotia  sic  se  habent.  Stamus  animis,  et, 
quia  consiliis  (ut  videmur)  bonis  utimur,  speramus 
etiam  manu.  Tuto  consedimus,  copioso  a  frumento, 
Ciliciam  prope  conspiciente,  expedito  ad  mutandum, 
loco ;  parvo  exercitu,  sed  (ut  spero)  ad  benevolen- 
tiam  erga  nos  consentiente  :  quem  nos,  Deiotari  ad- 
ventu  cum  suis  omnibus  copiis,  duplicaturi  eramus. 

Sociis  multo  fidelioribus  utimur,  quam  quisquam 
usus  esset ;  quibus  incredibilis  videtur  et  nostra  man- 
suetudo  et  abstinentia.  Delectus  habetur  civium  Ro- 
manorum  :  frumentum  ex  agris  in  loca  tuta  compor- 
tatur.  Si  fuerit  occasio,  manu  ;  sin  minus,  locis,  nos 
defendemus.  Quare,  bono  animo  es :  video  enim  te ; 
et,  quasi  coram  adsis,  ita  cerno  cj^raGeiav  amoris 
tui.  Sed  te  rogo,  (si  ullo  pacto  fieri  poterit)  si  inte- 
gra  in  senatu  nostra  causa  ad  Cal.  Januarias  manse- 
rit,  ut  Romas  sis  mense  Januario.  Profecto  nihil  ac- 
cipiam  injuriae,  si  tu  aderis.  Amicos  consules  habe- 
mus,  nostrum  tribunum  plebis  Furnium.  Verum 
tua  est  opus  assiduitate,  prudentia,  gratia.  Tempus 
est  necessarium.  Sed  turpe  est,  me  pluribus  verbis 
agere  tecum. 

Cicerones  nostri  sunt  apud  Deiotarum ;  sed,  si 
opus  erit,  deducentur  Rhodum.  Tu,  si  es  Romae, 
ut  soles,  diligentissime  ;  si  in  Epiro,  mitte  tamen  ad 
nos  de  tuis  aliquem  tabellarium  ;  ut  et  tu,  quid  nos 
agamus,  et  nos,  quid  tu  agas,  quidque  acturus  sis, 
scire  possimus.  Ego  tui  Bruti  rem  sic  ago,  ut  suam 
ipse  non  ageret.  Sed  jam  exhibeo  pupillum,  neque 
defendo  :  sunt  enim  negotia  et  lenta,  et  inania.  Fa- 
ciam  tamen  satis ;  tibi  quidem,  cui  difficilius  est, 
quam  ipsi :  sed  certe  satisfaciam  utrique. 


( 19.)  CICERO  ATTICO  S. 

Obsignaram  jam  epistolam  eam,  quam  puto  te 
modo  perlegisse,  scriptam  mea.  manu,  in  qua  omnia 
continentur,  cum  subito  Appii  tabellarius  a.  d.  XI 
Cal.  Octob.  septimo  quadragesimo  die  Roma  celeri- 
ter  (hui  tam  longe!)  mihi  tuas  literas  reddidit:  ex 
quibus  non  dubito,  quin  tu  Pompeium  exspectaris, 
dum  Arimino  rediret,  et  jam  in  Epirum  profectus 
sis :  magisque  vereor,  ut  scribis,  ne  in  Epiro  sollici- 

tus  sis  non  minus,  quam  nos  hic  sumus.  De  Ati- 
liano  nomine  scripsi  ad  Philotimum,  ne  appellaret 
Messalam. 

Itineris  nostri  famam  ad  te  pervenisse  laetor ;  raa- 
gisque  laetabor,  si  reliqua  cognoris.  Filiolam  tuam 
tibi  jam  Romae  jucundam  esse  gaudeo ;  eamque, 
quam  nunquam  vidi,  tamen  et  amo,  et  amabilem 
esse  certo  scio.  Etiam  atque  etiam  valete,  Patron,  et 
tui  condiscipuli.  Quae  de  Tarentinis  in  militia.  labo- 
ravi,  ea  tibi  grata  esse  gaudeo.  Quod  scribis,  libente 
te  repulsam  tulisse  eum  qui  cum  sororis  tuae  filii  pa- 
truo  certaret;  magni  amoris  signum.  Itaque  me 
etiam  admonuisti  ut  gauderem :  nam  mihi  in  men- 
tem  non  venerat.  Non  credo,  inquis.  Ut  libet :  sed 
plane  gaudeo  ;  quoniam  to  ve/j.eaa.v  interest  tou  <p£o- 


(20.)  CICERO  ATTICO  S. 

Saturnalibus  mane  se  mihi  Pindenissae  dediderunt, 
septimo  et  quadragesimo  die  postquam  oppugnare 
eos  coepimus.  Qui  (malum  !)  isti  Pindenissae?  qui 
sunt  ?  inquies  :  nomen  audivi  nunquam.  Quid  ego 
faciam  ?  potui  Ciliciam  iEtoliam  aut  Macedoniam 
reddere  ?  Hoc  jam  sic  habeto,  nec  hoc  exercitu  hic 
tanta  negotia  geri  potuisse :  quae  cognosce  ev  eTnTo/xj : 
sic  enim  concedis  mihi  proximis  literis. 

Ephesum  ut  venerim,  nosti ;  qui  etiam  mihi  gra- 
tulatus  es  illius  diei  celebritatem,  qua  nihil  me  un- 
quam  delectavit  magis.  Inde  oppidis  iis,  qua  ieram, 
mirabiliter  accepti,  Laodiceam  pridie  Cal.  Sextiles 
venimus.  Ibi  morati  biduum,  periilustres  fuimus ; 
honorificisque  verbis  omnes  injurias  revellimus  su- 
periores.  Quod  idem  dein  Apameae  quinque  dies 
morati,  et   Synnadis  triduum,  Philomeli   quinque 

(Epist.)  vol.  it.  2  c 

dies,  Iconii  decem,  fecimus.    Nihil  ea  jurisdictione 
aequabilius,  nihil  lenius,  nihil  gravius. 

Inde  in  castra  veni  a.  d.  VII  Cal.  Septembres. 
A.  d.  III,  exercitum  lustravi  apud  Iconium.  Ex  his 
castris,  cum  graves  de  Parthis  nuntii  venissent,  per- 
rexi  in  Ciliciam  per  Cappadociae  partem  eam  quas 
Ciliciam  attingit,  eo  consilio,  ut  Armenius  Artavas- 
des,  et  ipsi  Parthi,  Cappadocia  se  excludi  putarent. 
Cum  dies  quinque  ad  Cybistra  [Cappadociae]  castra 
habuissem,  certior  sum  factus,  Parthos  ab  illo  aditu 
Cappadociaa  longe  abesse ;  Ciliciae  magis  imminere. 
Itaque  confestim  iter  in  Ciliciam  feci  per  Tauri 
pylas. 

Tarsum  veni  a.  d.  III  Non.  Octob.  Inde  ad  Ama- 
num  contendi,  qui  Syriam  a  Cilicia  aquarum  divor- 
tio  dividit ;  qui  mons  erat  hostium  plenus  sempiter- 
norum.  Hic  a.  d.  III  Idus  Octob.  magnum  numerum 
hostium  occidimus.  Castella  munitissima,  nocturno 
Pomtini  adventu,  nostro  matutino,  cepimus,  incen- 
dimus.  Impcratorcs  appellati  sumus.  Castra  paucos 
dies  habuimus,  ea  ipsa,  quas  contra  Darium  habue- 
rat  apud  Issum  Alexander,  imperator  haud  paulo 
melior,  quam  aut  tu  aut  ego. 

Ibi  dies  quinque  morati,  direpto  et  vastato  Amano, 
inde  discessimus.  Scis  enim  dici  quaedam  iravixa, 
dici  item  t«  xeva  tou  7rcKsy.ov,  Rumore  adventus 
nostri,  et  Cassio,  qui  Antiochia,  tenebatur,  animus 
accessit,  et  Parthis  timor  injectus  est.  Itaque  eos, 
cedentes  ab  oppido,  Cassius  insecutus,  rem  bene  ges- 
sit.  Qua,  in  fuga,  magna  auctoritate  Osaces,  dux 
Parthorum,  vulnus  accepit,  eoque  interiit  paucis  post 
diebus.  Erat  in  Syria.  nostrum  nomen  in  gratia. 

Venit  interim  Bibulus.  Credo,  voluit  appellatione 
hac  inani  nobis  esse  par.  In  eodem  Amano  coepit 
laureolam  in  mustaceo  quaerere.  At  ille  cohortem 
primam  totam  perdidit,  centurionemque  primipili, 
nobilem  sui  generis,  Asinium  Dentonem,  et  reliquos 

cohortis  ejusdem,  et  Sex.  Lucilium,  T.  Gavii  Caepio- 
nis,  locupletis  et  splendidi  hominis,  filium,  tribu- 
num  miHtum.  Sane  plagam  odiosam  acceperat,  cum 
re,  tum  tempore. 

Nos  Pindenissum  (quod  oppidum  munitissimum 
Eleutherocilicum  omnium  memoria  in  armis  fuit ; 
feri  homines  et  acres,  et  omnibus  rebus  ad  defenden- 
dum  parati)  cinximus  vallo  et  fossa :  aggere  maxi- 
mo,  vineis,  turre  altissima,  magna  tormentorum  co- 
pia,  multis  sagittariis,  magno  labore,  apparatu,  mul- 
tis  sauciis  nostris,  incolumi  exercitu,  negotium  con- 
fecimus.  Hilara  sane  Saturnalia.  Militibus  quoque, 
equis  exceptis,  reliquam  praedam  concessimus.  Man- 
cipia  venibant  Saturnalibus  tertiis.  Cum  haec  scri- 
bebam,  in  tribunali  res  erat  ad  HS  CXX.  Hinc  ex- 
crcitum  in  hiberna  agri  male  pacati  deducendum 
Quinto  fratri  dabam.  Ipse  me  Laodiceam  recipie- 
bam.  Haec  adhuc :  sed  ad  praeterita  revertamur. 

Quod  me  maxime  hortaris,  et  (quod  pluris  est 
quam  omnia)  in  quo  laboras,  ut  etiam  Ligurino 
/uwjuio  satisfaciam  ;  moriar,  si  quidquam  fieri  potest 
elegantius.  Nec  jam  ego  hanc  continentiam  appello, 
quae  virtus  voluptati  resistere  videtur.  Ego,  in  vita 
mea,  nulla  unquam  voluptate  tanta  sum  afTectus, 
quanta  afficior  hac  integritate :  nec  me  tam  fama, 
quae  summa  est,  quam  res  ipsa,  delectat.  Quid  quae- 
ris  ?  fuit  tanti :  me  ipse  non  noram  ;  nec  satis  scie- 
bam,  quid  in  hoc  genere  facere  possem :  recte  7re- 
q>vaiu>/u.at.  Nihil  est  praeclarius.  Interim  haec  Kaju7rp<x. 

Ariobarzanes  opera  mea  vivit,  regnat.  Ev  nafohu*, 
consilio  et  auctoritate,  et  quod  msidiatoribus  ejus 
a7rpoG-<Tovme,  nonmodo  a5wpo§ox^Tov,praebui,  regem 
regnumque  servavi.  Interea  e  Cappadocia  ne  pilum 
quidem :  atque  ctiam  spero,  toto  anno  imperii  nos- 
tri,  teruncium  sumtus  in  provincia  nullum  forc. 
Brutum  abjectura,  quantum  potui,  excitavi:  quem 
non  minus  amo,  quam  tu ;  pa?ne  dixi,  quam  te. 
Habes  omnia. 

Nunc  publice  literas  Romam  mittere  parabam. 
Uberiores  erunt,  quam  si  ex  Amano  misissem.  At 
te  Romae  non  fore  ?  sed  est  totum,  quod  Cal.  Martiis 
futurum  est :  vereor  enim,  ne,  cum  de  provincia,  age- 
tur,  si  Caesar  resistet,  nos  retineamur.  His  tu  si 
adesses,  nihil  timerem. 

Redeo  ad  urbana ;  quae  ego  diu  ignorans,  ex  tuis 
jucundissimis  literis  a.  d.  V  Cal.  Jan.  denique  co- 
gnovi.  Eas  diligentissime  Philogenes,  libertus  tuus, 
curavit,  perlonga  et  non  satis  tuta  via,  perferendas : 
nam,  quas  Lenii  pueris  scribis  datas,  non  acceperam. 
[ Jucunda]  de  Caesare,  et  quae  senatus  decrevit,  et  quae 
tu  speras  :  quibus  ille  si  cedit,  salvi  sumus. 

Incendio  Plaetoriano  quod  Seius  ambustus  est,  mi- 
nus  moleste .  fero.  Lucceius  de  Q.  Cassio  cur  tam 
vehemens  fuerit,  et  quid  actum  sit,  aveo  scire.  Ego, 
cum  Laodiceam  venero,  Quinto,  sororis  tuae  nlio, 
togam  puram  jubeor  dare ;  cui  moderabor  diligen- 
tius.  Deiotarus,  cujus  auxiliis  magnis  usus  sum,  ad 
me  (ut  scripsit)  cum  Ciceronibus  Laodiceam  venturus 
erat.  Tuas  etiam  Epiroticas  exspecto  literas  ;  ut  ha- 
beam  rationem  non  modo  negotii,  verum  etiam  otii 
tui.  Nicanor  in  officio  est,  et  a  me  liberaliter  tracta- 
tur:  quem,  ut  puto,  Romam  cum  literis  publicis 
mittam ;  ut  et  diligentius  perferantur,  et  idem  ad 
me  certa  de  te  et  a  te  referat.  Alexis  quod  mihi 
toties  salutem  adscribit,  est  gratum ;  sed  cur  non 
suis  literis  idem  facit,  quod  meus  ad  te  Alexis  facit  ? 
Phemio  quaeritur  xepag.  Sed  haec  hactenus. 

Cura  ut  valeas,  et  ut  sciam,  quando  cogites  Ro- 
mam.  Etiam  atque  etiam  vale.  Tua  tuosque  Ther- 
mo  et  praesens  Ephesi  diligentissime  commendaram, 
et  nunc  per  literas  :  ipsumque  intellexi  esse  perstu- 
diosum  tui.  Tu,  velim,  quod  antea  ad  te  scripsi,  de 
domo  Pammeni,  des  operam,  ut,  quod  tuo  meoque 
beneficio  puer  habet,  cures,  ne  qua  ratione  convefla- 
tur.  Utrique  nostrum  honestum  existimo ;  tum  mihi 
erit  pergratum. 

Te  in  Epirum  salvum  venisse,  et  (ut  scribis)  cx 
sententia,  navigasse,  vehementer  gaudeo:  non  esse 
Romae  meo  tempore  pernecessario,  submoleste  fero  : 
hoc  me  tamen  consolor,  quod  non  spero  te  istic  ju- 
cunde  hiemare,  et  libenter  requiescere. 

Cassius,  frater  Q.  Cassii,  familiaris  tui,  pudenti- 
ores  illas  literas  miserat,  (de  quibus  tu  ex  me  requi- 
ris,  quid  sibi  voluerint)  quam  eas,  quas  postea  misit, 
quibus  per  se  scribit  confectum  esse  Parthicum  bel- 
lum.  Recesserant  illi  quidem  ab  Antiochia  ante  Bi* 
buli  adventum,  sed  nullo  nostro  eurjjULsprhao(Ti.  Hodie 
vero  hiemant  in  Cyrrhestica ;  maximumque  bellum 
impendet :  nam  et  Orodis,  regis  Parthorum,  filius 
in  provincia,  nostra  est :  nec  dubitat  Deiotarus,  (cu- 
jus  filio  pacta  est  Artavasdis  filia,  ex  quo  sciri  po- 
test)  quin  cum  omnibus  copiis  ipse  prima,  astate 
Euphraten  transiturus  sit. 

Quo  autem  die  Cassii  literae  victrices  in  senatu 
recitatae  sunt,  id  est,  Nonis  Octobribus,  eodem  meae 
tumultum  nuntiantes.  Axius  noster  ait,  nostras  auc* 
toritatis  plenas  fuisse ;  illis  negat  creditum.  Bibuli 
nondum  erant  allatae ;  quas  certo  scio  plenas  timoris 
fore. 

Ex  iis  rebus  hoc  vereor,  ne,  cum  Pompeius,  prop- 
ter  metum  rerum  novarum,  nusquam  dimittatur, 
Caesari  nullus  honos  a  senatu  habeatur;  dum  hic 
nodus  expediatur,  non  putet  senatus,  nos,  antequam 
sUccessum  sit,  oportere  decedere,  nec,  in  tanto  motu 
rerum,  tantis  provinciis  singulos  legatos  praeesse. 
Hic,  ne  qukl  mihi  prorogetur,  quod  ne  intercessor 
quidem  sustinere  possit,  horreo ;  atque  eo  magis, 
quod  tu  abes,  qui  consilio,  gratia,  studio,  multis  rebus 
occurreres. 

Dices  me  ipsum  mihi  sollicitudinem  struere.  Co- 
gor :  et  velim  ita  sit :  sed  omnia  metuo.    Etsi  bel- 

lum  axpoTsXeuTiov  habet  illa  tua  epistola,  quam  de- 
disti  nauseans  Buthroto :  "  Tibi,  ut  video  et  spero, 
nulla  ad  decedendum  erit  mora."  Mallem,  "  ut 
video:"  nihil  opus  fuit,  "ut  spero."  Acceperam 
autem  satis  celeriter  Iconii  per  publicanorum  tabella- 
rios  a  Lentuli  triumpho  datas.  In  his  y\vxv7rixpov  il- 
lud  confirmas,  moram  mihi  nullam  fore  :  deinde  ad- 
dis,  si  quid  secus,  te  ad  me  [fore]  venturum.  An- 
gunt  me  dubitationes  tuae :  simul  et  vides,  quas  ac- 
ceperim  literas.  Nam,  quas  Hermoni  centurionis 
Camulae  [ipse]  scribis  te  dedisse,  non  accepi.  Lenii 
pueris  te  dedisse,  saepe  ad  me  scripseras.  Eas  Laodi- 
ceae  denique,  cum  eo  venissem,  III  Id.  Febr.  Leni- 
us  mihi  reddidit,  datas  a.  d.  X  Cal.  Octobres.  Lenio 
tuas  commendationes  et  statim  verbis,  et  reliquo  tem- 
pore  re  probabo.  Hae  literae  caetera  vetera  habebant, 
unum  hoc  novum,  de  Cybiratis  pantheris.  Multum 
te  amo,  quod  respondisti  M.  Octavio,  te  non  putare : 
sed  posthac  omnia,  qua?  certa  non  erunt,  pro  certo 
negato :  nos  enim,  et  nostra  sponte  bene  firmi,  et 
(mehercule)  auctoritate  tua  inflammati,  vicimus  om- 
nes  (hoc  tu  ita  reperies)  cum  abstinentia,  tum  justi- 
tia,  facilitate,  clementia.  Cave  putes  quidquam  ho- 
niines  magis  unquam  esse  miratos,  quam  nullum 
teruncium,  me  obtinente  provinciam,  sumtus  factum 
esse,  nec  in  rem  publicam,  nec  in  quemquam  meo- 
rum,  praeterquam  in  L.  Tullium  legatum.  Is,  cacte- 
roqui  abstinens,  (sed  Julia  lege  transitans,  semel  ta- 
men  in  diem,  non,  ut  alii  solebant,  omnibus  vicis) 
facit  ut  mihi  excipiendus  sit,  cum  teruncium  nego 
sumtus  factum.  Praeter  eum,  accepit  nemo.  Has  a 
nostro  Q.  Titinio  sordes  accepimus. 

Ego,  aestivis  confectis,  Quintum  fratrem  hibernis 
et  Ciliciae  praefeci :  Q.  Volusium,  tui  Tiberii  gene- 
rum,  certum  hominem,  sed  mirifice  etiam  abstinen- 
tem,  misi  in  Cyprum,  ut  ibi  pauculos  dies  esset ;  ne 
cives  Romam  pauci,  qui  illic  negotiantur,  jus  sibi 
dictum  negarent :  nam  evocari  ex  insula  Cyprios  non 


AD  ATTICUM.  Lib.  V.  21.         29o 

licet.  Ipse  in  Asiam  profectus  sum  Tarso  Nonis  Ja- 
nuariis ;  non  (mehercule)  dici  potest,  qua  admira- 
tione  Ciliciae  civitatum,  maximeque  Tarsensium. 

Postea  vero  quam  Taurum  transgressus  sum, 
mirifica  exspectatio  Asiae  nostrarum  dioecesium,  quae, 
sex  mensibus  imperii  mei,  nullas  meas  acceperat  li^ 
teras,  nunquam  hospitem  viderat.  Illud  autem  tem- 
pus  quotannis  ante  me  fuerat  in  hoc  quaestu.  Civi- 
tates  locupletes,  ne  in  hiberna  milites  reciperent, 
magnas  pecunias  dabant :  Cyprii  talenta  Attica  CC ; 
qua  ex  insula  (non  uV*/;6oXjxwf,  sed  verissime,  lo- 
quor)  nummus  nullus,  me  obtinente,  erogabitur. 

Ob  haec  beneficia,  quibus  illi  obstupescunt,  nullos 
honores  mihi,  nisi  verborum,  decerni  sino  :  statuas, 
fana,  TeJfyiTnrot,  prohibeo :  nec  sum  in  ulla  re  alia 
molestus  civitatibus ;  scd  fortasse  tibi,  qui  haec  prae- 
dicem  de  me.  Perfer,  si  me  amas  :  tu  enim  me  haec 
facere  voluisti. 

Iter  igitur  ita  per  Asiam  feci,  ut  etiam  fames,  qua 
nihil  miserius  est,  quae  tum  erat  in  hac  mea  Asia, 
(messis  enim  nulla  fuerat)  mihi  optanda  fuerit  Qua- 
cumque  iter  feci,  nulla  vi,  nullo  judicio,  nulla  con- 
tumelia,  auctoritate  et  cohortatione  perfeci,  ut  et  Grae- 
ci  et  cives  Romani,  qui  frumentum  compresserant, 
magnum  numerum  populis  pollicerentur. 

Idibus  Februariis,  quo  die  has  literas  dedi,  forum 
institueram  agere  Laodiceae  Cybiraticum ;  Apa- 
mense  ex  Idibus  Martiis ;  ibidem  Synnadense,  Pam- 
phylium,  (tum  Phemio  dispiciam  xe$otg)  Lycaonium, 
Isauricum  :  ex  Idibus  Maiis  in  Ciliciam,  ut  ibi  Ju- 
nius  consumatur ;  velim,  tranquille  a  Parthis. 

Quintilis,  si  erit  ut  volumus,  in  itinere  est,  per 
provinciamredeuntibus,consumendus.  Venimus  enim 
in  provinciam,  Laodiceam,  Sulpicio  et  Marcello  con- 
sulibus,  pridie  Cal.  Sextiles  :  inde  nos  oportet  dece- 
dere  a.  d.  IV  Cal.  Sext.  Primum  contendam  a 
Quinto  fratre,  ut  se  praefici  patiatur :  quod  et  illo  et 
nie  invitissimo  fiet :  sed  aliter  honeste  ficri  non  po- 

test,  praesertim  cum  virum  optimum,  Pomtinum,  ne 
nunc  quidem  retinere  possim.  Rapit  enim  hominem 
Postumius  Romam,  fortasse  etiam  Postumia. 

Habes  consilia  nostra :  nunc  cognosce  de  Bruto. 
Familiares  habet  Brutus  tuus  quosdam  creditores 
fcalaminiorum  ex  Cypro,  M.  Scaptium  et  P.  Matini- 
um  ;  quos  mihi  majorem  in  modum  commendavit. 
Matinium  non  novi.  Scaptius  ad  me  in  castra  venit. 
Pollicitus  sum  curaturum  me,  Bruti  causa,  ut  ei  Sa- 
laminii  pecuniam  solverent.  Egit  gratias.  Praefectu- 
ram  petivit :  negavi  me  cuiquam  negotianti  dare ; 
(quod  idem  tibi  ostenderam.  Cn.  Pompeio  petenti 
probaram  institutum  meum  :  quid  dicam,  Torquato, 
in  M.  Lenio  tuo,  multis  aliis?)  si  praefectus  vellet 
esse  syngraphas  causa,  me  curaturum,  ut  exigeret. 
Gratias  egit :  discessit. 

Appius  noster  turmas  aliquot  equitum  dederat 
huic  Scaptio,  per  quas  Salaminios  coerceret ;  et  eum- 
dem  habuerat  praefectum.  Vexabat  Salaminios :  ego 
equites  ex  Cypro  decedere  jussi.  Moleste  tulit  Scap- 
tius.  Quid  multa  ?  Ut  ei  fidem  meam  praestarem  ; 
cum  ad  me  Salaminii  Tarsum  venissent,  et  una  Scap- 
tius,  imperavi,  ut  pecuniam  solverent.  Multa  de 
syngrapha,  de  Scaptii  injuriis.  Negavi  me  audire. 
Hortatus  sum,  petivi  etiam,  pro  meis  in  civitatem 
beneficiis,  ut  negotium  conficerent :  denique  dixi  me 
coacturum.  Homines  non  modo  non  recusare,  sed 
etiam  hoc  dicere,  se  a  me  solvere.  Quod  enim  prae- 
tori  dare  consuessent,  quoniam  ego  non  acceperam, 
se  a  me  quodam  modo  dare ;  atque  etiam  minus  esse 
aliquanto  in  Scaptii  nomine,  quam  in  vectigali  prae- 
torio.  Collaudavi  homines.  Recte,  inquit  Scaptius  : 
sed  subducamus  summam.  Interim  cum  ego  in  edic- 
to  tralaticio,  centesimas  me  observaturum,  haberem, 
cum  [anatocismo]  anniversario ;  ille  ex  syngrapha 
postulabat  quaternas.  Quid  ais  ?  inquam.  Possum- 
ne  contra  meum  edictum  ?  At  ille  profert  senatus- 
consultum  Lentulo  Philippoque  consulibus,  ut,  qui 

Ciliciam  obtineret,  jus  ex  illa  syngrapha  diceret.  Co- 
horrui  primo :  etenim  erat  interitus  civitatis.  Re- 
perio  duo  senatus-consulta  iisdem  consulibus  de 
eadem  syngrapha.  Salaminii  cum  Romae  versuram 
facere  vellent,  non  poterant ;  quod  lex  Gabinia  veta- 
bat  [e  syngrapha  jus  dicere].  Tum  ii  Bruti  famili- 
ares,  freti  gratia  Bruti,  dare  volebant  quaternis,  si 
sibi  senatus-consulto  caveretur.  Fit  gratia  Bruti  se- 
natCis-consultum,  ut  "  neve  Salaminiis,  neve  qui 
eis  dedisset,  fraudi  esset."  Pecuniam  numerarunt :  at 
postea  venit  in  mentem  foeneratoribus,  nihil  se  ju- 
vareillud  senatus-consultum,  quod  ex  syngraphajus 
dici  lex  Gabinia  vetaret.  Tum  fit  senatus-consultum, 
"  ut  ea  syngrapha  esset  qua  vi  caeterae."  Sed  ut  eodem ; 
cum  haec  disseruissem,  seducit  me  Scaptius ;  ait  se 
nihil  contra  dicere  :  sed  eos  putare,  talenta  CC  se 
debere :  ea  se  velle  accipere :  debere  autem  eos  paulo 
minus  :  rogat,  ut  eos  ad  CC  perducam.  Optime, 
inquam.  Voco  illos  ad  me,  remoto  Scaptio.  Quid 
vos?  quantum,  inquam,  debetis?  Respondent,  CVJ. 
Refero  ad  Scaptium.  Homo  clamare.  Quid  opus 
cst?  inquam.  Rationes  conferatis.  Assidunt,  sub- 
ducunt:  adnummumconvenit.  Illisenumerare  velle, 
urgere,  ut  acciperet.  Scaptius  me  rursus  seducit :  ro- 
gat,  ut  rem  sic  relinquam.  Dedi  veniam  homini  im- 
pudenter  petenti,  Graecis  querentibus  :  ut  in  fano  de- 
ponerent,  postulantibus,  non  concessi.  Clamare  om- 
nes  qui  aderant,  nihil  impudentius  Scaptio,  qui  cen- 
tesimis  cum  anatocismo  contentus  non  esset :  alii,  ni- 
hil  stultius.  Mihi  autem  impudens  magis  quam 
stultus  vidsbatur :  nam  aut  bono  nomine  centesimis 
contentus  erat,  aut,  non  bono,  quaternas  centesimas 
sperabat. 

Habes  meam  causam  ;  quae  si  Bruto  non  proba- 
tur ;  nescio,  cur  illum  amemus :  sed  avunculo  ejus 
certe  probabitur,  praesertim  cum  senatus-consultum 
modo  factum  sit,  puto,  postquam  tu  es  profectus,  in 
creditomrri  causa,  ut  centesimae  perpetuo  ftrnore  du- 

cerentur.  Hoc  quid  intersit,  si  tuos  digitos  novi,  certe 
habes  subductum.  In  quo  quidem,  6$ou  napepyov, 
Lucceius,  M.  F.  queritur  apudme  per  literas,  sum- 
mum  esse  periculum,  ne,  culpa  senatus,  his  decretis, 
res  ad  tabulas  novas  perveniat.  Commemorat,  quid 
olim  mali  C.  Julius  fecerit,  cum  dieculam  duxerit : 
nunquam  respublica  plus.  Sed  ad  rem  redeo.  Me- 
ditare  adversus  Brutum  causam  meam ;  si  haec  causa 
est,  contra  quam  nihil  honeste  dici  potest ;  praeser- 
tim  cum  integram  rem  et  causam  reliquerim. 

Reliqua  sunt  domestica.  De  evfofxuyjp,  probo  idem, 
quod  tu  ;  Postumiae  F.  ille  quoniam  Pontidia?  nuga- 
tur :  sed  vellem  adesses.  A  Quinto  fratre  his  mensi- 
bus  nihil  exspectaris:  nam  Taurus,  propter  nives, 
ante  mensem  Junium  transiri  non  potest.  Ther- 
mum,  ut  rogas,  creberrimis  literis  fulcio.  P.  Vale- 
rium  negat  habere  quidquam  Deiotarus  rex ;  eum- 
que,  ait,  a  se  sustentari.  Cum  scies,  Romae  interca- 
latum  sit,  necne ;  velim  ad  me  scribas  certum,  quo 
die  mysteria  futura  sint.  Literas  tuas  minus  paulo 
exspecto,  quam  si  Romae  esses :  sed  tamen  exspecto. 

neret  exercitum.  Nam,  cum  de  illo  dimittendo  re- 
ferretur,  Curio  ita  est  assensus,  si  reliqui  quoque 
dimitterent ;  Pompeium  notans  sine  dubio.  Hoc  an- 
no  Cicero  de  provincia  decessit  III  Calend.  Sextiles, 
atque  Idib.  Oct.  Athenis  fuit,  unde  postrema  libri 
hujus  epistola  data  est.  Reliqua  sunt  privata  atque 
domestica ;  de  Tullia  Dolabella?  coUocanda ;  et 
aliis  rebus. 


( 1.)  CICERO  ATTICO  S. 

Accepi  tuas  literas  a.  d.  quintum  Terminalia 
Laodiceae,  quas  legi  libentissime,  plenissimas  amoris, 
humanitatis,  officii,  diligentiac.  His  igitur  responde- 
bo  :  sic  enim  postulas :  nec  oixovojjum  meam  institu- 
am  ;  sed  ordinem  conservabo  tuum. 

Recentissimas  a  Cybistris  te  meas  literas  habere 
ais,  a.  d.  X  Cal.  Octob.  datas  :  et  scire  vis,  tuas  ego 
quas  acceperim.  Omnes  fere,  quas  commemoras, 
praeter  eas,  quas  scribis  Lentuli  pueris  et  Equotutico 
et  Brundisio  datas.  Quare,  non  oiyercxt  tua  indus- 
tria  (quod  vereris),  sed  praeclare  ponitur  ;  si  quidem 
id  egisti  ut  ego  delectarer :  nam  nulla  re  sum  delec- 
tatus  magis. 

Quod  meam  /SaS-uryjTa  in  Appio  tibi,  libertatem 
etiam  in  Bruto,  probo ;  vehementer  gaudeo  :  ac  pu- 
taram  secus.  Appius  enim  ad  me  ex  itinere  bis  terve 
V7rojue/ui-^ijuoipov(  literas  miserat,  quod  quaedam  a  se 
constituta  rescinderem.  Ut,  si  medicus,  cum  aegrotus 
alii  medico  traditus  sit,  irasci  velit  ei  medico  qui  sibi 
successerit,  si,  quae  ipse  in  curando  constituerit,  mu- 
tet  ille ;  sicAppius,  cum  «§  atyoupea-ewg  provinciam 
curarit,  sanguinem  miserit,  quidquid  potuit  detraxe- 
rit,  mihi  tradiderit  enectam,  npoGMOLTp e^ofxevr^  eam 
a  me  non  libenter  videt ;  sed  modo  succenset,  modo 
gratias  agit.  Nihil  enim  a  me  fit  cum  ulla  illius  con- 
tumelia.  Tantummodo  dissimilitudo  meae  rationis 

offendit  hominem.  Quid  enim  potest  esse  tam  dissi- 
mile,  quam,  illo  imperante,  exhaustam  esse  sumti- 
bus  et  jacturis  provinciam  ;  nobis  eam  obtinentibus, 
nummum  nullum  esse  erogatum  nec  privatim  nec 
publice  ?  Quid  dicam  de  ilhus  praefectis,  comitibus, 
legatis  ?  etiam  de  rapinis,  de  hbidinibus,  de  contu- 
meliis  ?  Nunc  autem  domus  (mehercule)  nulla  tanto 
consilio  aut  tanta,  disciplina  gubernatur,  aut  tam 
modesta  est,  quam  nostra  tota  provincia. 

Haec  nonnulli  amici  Appii  ridicule  interpretantur ; 
qui  me  idcirco  putent  bene  audire  velle,  ut  ille  male 
audiat,  et  recte  facere,  non  meae  laudis,  sed  illius 
contumeliae,  causa.  Sin  Appius  (ut  Bruti  litera?, 
quas  ad  te  misit,  significabant)  gratias  nobis  agit, 
non  moleste  fero :  sed  tamen  eo  ipse  die,  quo  haec 
ante  lucem  scribebam,  cogitabam  ejus  multa  inique 
constituta  et  acta  tollere. 

Nunc  venio  ad  Brutum,  quem  ego  omni  studio,  te 
auctore,  sum  complexus  ;  quem  etiam  amare  ccepe» 
ram :  sed ....  dico?  revocavi  me,  ne  te  offenderem.  Noli 
enim  putare,  me  quidquam  maluisse,  quam,  ut  man- 
dat  is,  facere ;  nec  ulla  de  re  plus  laborasse.  Man- 
datorum  autem  mihi  libellum  dedit :  iisdemque  de 
rebus  tu  mecum  egeras.  Omnia  sum  diligentissime 
persecutus. 

Primum,  ab  Ariobarzane  sic  contendi,  ut  talenta, 
quae  mihi  polhcebatur,  illi  daret.  Quoad  mecum  rex 
fuit,  perbono  loco  res  erat :  post  a  Pompeii  procura- 
toribus  sexcentis  premi  cceptus  est.  Pompeius  autem 
cum  ob  caeteras  causas  plus  potest  unus,  quam  cse- 
teri  omnes,  tum  quod  putatur  ad  bellum  Parthicum 
esse  venturus.  Ei  tamen  sic  nunc  solvitur  :  tricesimo 
quoque  die  talenta  Attica  XXXIII,  et  hoc  ex  tri- 
butis:  nec  id  satis  efficit  in  usuram  menstruam. 
Sed  Cnaeus  noster  clementer  id  fert:  sorte  caret; 
usura,  nec  ea  solida,  contentus  est.  Alii  neque  solvit 
cuiquam,  nec  potest  solvere  :  nullum  enim  aerarium, 
nullum  vectigal,  habet.   Appii  instituto  tributa  im- 

perat :  ea  vix,  in  fioenus  Pompeii  quod  satis  sit,  effi- 
ciunt.  Amici  regis  duo  tresve  perdivites  sunt :  sed  ii 
suum  tam  diligenter  tenent,  quamego  auttu.  Equi- 
dem  non  desino  tamen  per  literas  rogare,  suadere, 
accusare  regem. 

Deiotarus  etiam  mihi  narravit,  se  ad  eum  legatos 
misisse  de  re  Bruti :  eos  sibi  responsum  retulisse, 
illum  non  habere.  Et  (mehercule)  ego  ita  judico : 
nihil  illo  regno  spoliatius,  nihil  rege  egentius.  Itaque 
aut  tutela  cogito  me  abdicare,  aut  (ut  pro  Glabrione 
Scaevola)  foenus  et  impendium  recusare. 

Ego  tamen,  quas  per  te  Bruto  promiseram  prae- 
fecturas,  M.  Scaptio,  L.  Gavio,  qui  in  regno  rem 
Bruti  procurabant,  detuli :  nec  enim  in  provincia 
mea  negotiabantur.  Tu  autem  meministi,  nos  sic 
agere,  ut,  quot  vellet,  praefecturas  sumeret,  dum  ne 
negotiatori.  Itaque  duas  ei  praeterea  dederam :  sed 
ii,  quibus  petierat,  de  provincia  decesserant. 

Nunc  cognosce  de  Salaminiis ;  quod  video  tibi 
etiam  novum  accidisse,  tamquam  mihi.  Nunquam 
enim  ex  illo  audivi,  illam  pecuniam  esse  suam.  Quin 
etiam  libellum  ipsius  habeo,  in  quo  est,  "  Salaminii 
pecuniam  debent  M.  Scaptio  et  P.  Matinio,  familia- 
ribus  meis."  Eos  mihi  commendat :  adscribit  etiam, 
et  quasi  calcar  admovet,  intercessisse  se  pro  iis  mag- 
nam  pecuniam.  Confeceram,  ut  solverent,  centesi- 
mis  sexennii  ductis  cum  renovatione  singulorum  an- 
norum.  At  Scaptius  quaternas  postulabat.  Metui, 
si  impetrasset,  ne  tu  ipse  me  amare  desineres :  nam 
ab  edicto  meo  recessissem,  et  civitatem,  in  Catonis  et 
in  ipsius  Bruti  fide  locatam,  meisque  beneficiis  orna- 
tam,  funditus  perdidissem. 

Atque  hoc  tempore  ipso  impingit  mihi  epistolam 
Scaptius  Bruti,  rem  illam  suo  periculo  esse ;  quod 
nec  mihi  unquam  Brutus  dixerat,  nec  tibi :  etiam, 
ut  praefecturam  Scaptio  deferrem  :  id  vero  per  te  ex- 
ceperamus,  ne  negotiatori :  quod  si  cuiquam,  huic 
tamen  non :  fuerat  enim  praefectus  Appio ;  et  qui- 

dem  habuerat  turmas  equitum,  quibus  inclusum  in 
curia  senatum  Salamine  obsederat,  ut  fame  senatores 
quinque  morerentur.  Itaque  ego,  quo  die  tetigi  pro- 
vinciam,  cum  mihi  Cyprii  legati  Ephesum  obviam 
venissent,  literas  misi,  ut  equites  ex  insula  statim 
decederent. 

His  de  causis  credo  Scaptium  iniquius  de  me  ali- 
quid  ad  Brutum  scripsisse.  Sed  tamen  hoc  sum  ani- 
mo :  si  Brutus  putabit  me  quaternas  centesimas 
oportuisse  decernere,  qui  in  tota  provincia  singulas 
observarem,  ita-que  edixissem  ;  idque  etiam  acerbis- 
simis  foeneratoribus  probaretur  ;  si  praefecturam  neg- 
otiatori  denegatum  queretur  (quod  ego  Torquato 
nostro  in  tuo  Lenio,  Pompeio  ipsi  in  Sex.  Statio  ne- 
gavi,  et  iis  probavi) ;  si  equites  deductos  moleste  fe- 
ret ;  accipiam  equidem  dolorem,  mihi  illum  irasci, 
sed  multo  majorem,  non  esse  eum  talem,  qualem 
putassem.  IUud  quidem  fatebitur  Scaptius,  me  jus 
dicente,  sibi  omnem  pecuniam  ex  edicto  meo  aufe- 
rendi  potestatem  fuisse.  Addo  etiam  illud,  quod  ve- 
reor  tibi  ipsi  ut  probem  :  consistere  usura  debuit, 
quae  erat  in  edicto  meo.  Deponere  volebant :  impe- 
travi  ab  Salaminiis,  ut  silerent.  Veniam  illi  quidem 
mihi  dederunt ;  sed  quid  iis  fiet,  si  huc  Paulus  vene- 
rit? 

Sed  totum  hoc  Bruto  dedi,  qui  de  me  ad  te  hu- 
manissimas  literas  scripsit :  ad  me  autem,  etiam  cum 
rogat  aliquid,  contumaciter,  arroganter,  axoiyouvrjTo^, 
solet  scribere.  Tu  autem,  velim,  ad  eum  scribas  de 
his  rebus,  ut  sciam,  quo  modo  haec  accipiat :  facies 
enim  me  certiorem  :  atque  hoc  superioribus  literis 
ad  te  diligenter  perscripseram  :  sed  plane  te  intelli- 
gere  volui,  mihi  non  excidisse  illud,  quod  tu  ad  me 
quibusdam  literis  scripsisses ;  si  nihil  aliud  de  hac 
provincia,  nisi  illius  benevolentiam,  deportassem, 
mihi  id  satis  esse.  Sit  sane,  quoniam  ita  tu  vis  ;  sed 
tamen  cum  eo  (credo)  quod  sine  peccato  meo  fiat. 

Igitur  meo  decreto  soluta  res  Scaptio  statim.  Quam 
id  rectum  sit,  tu  judicabis  ;  ne  ad  Catonem  quidem 
provocabo. 

Ssd  noli  me  putare  eyxeXevcr/uocTa.  illa  tua  abje- 
cisse,  quae  mihi  in  visceribus  haerent.  Flens  mihi 
meam  famam  commendasti.  Quae  epistola  tua  est, 
in  qua  mentionem  non  facias  ?  Itaque  irascatur,  qui 
volet :  patiar ;  to  yap  ev  /xer'  e/zou,  praesertim  cum 
sex  libris,  tamquam  praedibus,  me  ipsum  obstrinxe- 
rim,  quos  tibi  tam  valde  probari  gaudeo  :  e  quibus 
unum  io-Toptxw  requiris  de  Cn.  Flavio,  Cn.  F.  Ille 
vero  ante  decemviros  non  fuit ;  quippe  qui  aedilis 
curulis  fuerit ;  qui  magistratus  multis  annis  post 
decemviros  institutus  est.  Quid  ergo  profecit,  quod 
protulit  fastos  ?  Occultatam  putant  quodam  tempore 
istam  tabulam,  ut  dies  agendi  peterentur  a  paucis. 
Nec  vero  pauci  sunt  auctores,  Cn.  Flavium  scribam 
fastos  protulisse,  actionesque  composuisse  :  ne  me 
hoc,  vel  potius  Africanum,  (is  enim  loquitur)  com- 
mentum  putes. 

Oux  eXotSe  <re  illud  de  gestu  histrionis ;  tu  sceleste 
suspicaris  ;  ego  <x$e\to;  scripsi. 

De  me  imperatore  scribis  te  ex  Philotimi  literis 
cognosse.  Sed  credo  te,  jam  in  Epiro  cum  esses,  bi- 
nas  meas  de  omnibus  rebus  accepisse,  unas  a  Pinde- 
nisso  capto,  alteras  a  Laodicea,  utrasque  tuis  pueris 
datas :  quibus  de  rebus,  propter  casum  navigandi, 
per  binos  tabellarios  misi  Romam  literas  publice. 

De  Tullia  mea  tibi  assentior  ;  scripsique  ad  eam, 
et  ad  Terentiam,  mihi  placere :  tu  enim  ad  me  jam 
ante  scripseras,  u  ac  vellem  te  in  tuum  veterem  gre- 
gem  retulisses."  Correcta  vero  epistola  Memmiana, 
nihil  negotii  fuit:  multo  enim  malo  hunc  a  Pon- 
tidia,  quam  illum  a  Servilia.  Quare,  adjunges  Au- 
fium  nostrum,  hominem  semper  amantem  mei ; 
nunc  (credo)  eo  magis,  quod  debet  etiam  fratris 
Appii   amorem   erga  me    cum   reliqua  haereditate 


AD  ATTICUM.  Lib.  VI.  1.  305 

crevisse ;  qui  declaravit,  quanti  me  faceret,  cum  saepe, 
tum  in  Bursa  :  nae,  tu  me  sollicitudine  magna  libe- 
raris. 

Fumii  exceptio  mihi  non  placet :  nec  enim  ego 
ullum  aliud  tempus  timeo,  nisi  quod  ille  solum  ex- 
cipit.  Sed  scriberem  ad  te  de  hoc  plura,  si  Romae 
esses.  In  Pompeio  te  spem  omnem  otii  ponere  non 
miror  :  ita  res  est ;  removendumque  censeo  illud 
"  dissimulantem."  Sed  enim,  oixovo/ulkx.  si  pertur- 
batior  est,  tibi  assignato:  te  enim  sequor  <r%eS«x- 
£ovTor. 

Cicerones  pueri  amant  inter  se,  discunt,  exercen- 
tur  :  sed  alter  (uti  dixit  Isocrates  in  Ephoro  et  Theo- 
pompo)  frenis  eget,  alter  calcaribus.  Quinto  togam 
puram  Liberalibus  cogitabam  dare  :  mandavit  enim 
pater.  Ea  sic  observabo,  quasi  intercalatum  non  sit. 
Dionysius  mihi  quidem  in  amoribus  est :  pueri  au- 
tem  aiunt,  eum  furenter  irasci.  Sed  homo  non  doctior 
nec  sanctior  fieri  potest,  nec  tui  meique  amantior. 

Thermum,  Silium,  vere  audis  laudari ;  valde  se 
honeste  gerunt  Adde  M.  Nonium,  Bibulum  ;  me, 
si  voles.  Jam  Scrofa,  vellem,  haberet,  ubi  posset : 
est  enim  lautum  negotium.  Caeteri  infirmant  7roA<- 
tsujuoc  Catonis.  Hortensio  quod  causam  meam  com- 
mendas,  valde  gratum.  De  Amiano,  spei  nihil  putat 
esse  Dionysius.  Terentii  nullum  vestigium  agnovi. 
Moeragenes  certe  periit :  feci  iter  per  ejus  possessio- 
nem,  in  qua  animal  reliquum  nullum  est.  Haec  non 
noram  tum,  cum  [cum]  Democrito  tuo  locutus  sum. 
Rhosiaca  vasa  mandavi.  Sed  heus  tu,  quid  cogitas  ? 
In  filicatis  lancibus  et  splendidissimis  canistris,  olus- 
culis  nos  soles  pascere  ;  quid  te  in  vasis  fictilibus  ap- 
positurum  putem  ?  Kepag  Phemio  mandatum  est : 
reperietur  ;  modo  aliquid  illo  dignum  canat. 

Parthicum  bellum  impendet.  Cassius  ineptas  lite- 
ras  misit :  necdum  Bibuli  erant  allatae :  quibus  reci- 
tatis,  puto  fore,  ut  aliquando  commoveatur  senatus. 
Equidem  sum  in  magna  animi  perturbatione.  Si  (ut 

opto)  non  prorogatur  nostrum  negotium  ;  habeo  Ju- 
nium  et  Quintilem  inmetu.  Esto;  duo  quidem  men- 
ses  sustinebit  Bibulus.  Quid  illo  fiet,  quem  reliquero, 
praesertim  si  fratrem  ?  quid  me  autem,  si  non  tam 
cito  decedo  ?  Magna  turba  est.  Mihi  tamen  cum 
D^iotaro  convenit,  ut  ille  in  meis  castris  esset  cum 
suis  copiis  omnibus.  Habet  autem  cohortes  quadrin- 
genarias  nostra,  armatura  XXX  ;  equitum  MM. 
Erit  ad  sustentandum,  quoad  Pompeius  veniat ;  qui 
literis,  quas  ad  me  mittit,  significat,  suum  negotium 
illud  fore.  Hiemant  in  nostra  provincia  Parthi :  ex- 
spectatur  ipse  Orodes.  Quid  quaeris?  aliquantum 
est  negotii. 

De  Bibuli  edicto,  nihil  novi,  praeter  illam  excep- 
tionem,  de  qua  tu  ad  me  scripseras,  "  nimis  gravi 
praejudicio  in  ordinem  nostrum."  Ego  tamen  habeo 
lo-oSuvauouc-av,  sed  tectiorem,  ex  Q.  Mucii,  P.  F. 
edicto  Asiatico,  "  extra  quam  si  ita  negotium  gestum 
est,  ut  eo  stari  non  oporteat,  ex  fide  bona. :"  mul- 
taque  sum  secutus  Scaevolae;  in  iis  illud,  in  quo 
sibi  libertatem  censent  Graeci  datam,  ut  Graeci  inter 
se  disceptent  suis  legibus.  Breve  autem  edictum  est 
propter  hanc  meam  Sia/pec-iv,  quod  duobus  generi- 
bus  edicendum  putavi;  quorum  unum  est  provin- 
ciale,  in  quo  est  de  rationibus  civitatum,  de  aere 
alieno,  de  usura,  de  syngraphis ;  in  eodem  omnia  de 
publicanis  :  alterum,  quod  sine  edicto  satis  commode 
transigi  non  potest,  de  haereditatum  possessionibus, 
de  bonis  possidendis,  magistris  faciendis,  vendendis  ; 
quae  ex  edicto  et  postulari  et  fieri  solent :  tertium, 
de  reliquo  jure  dicundo,  aypa^ov  reliqui.  Dixi  me 
de  eo  genere  mea  decreta  ad  edicta  urbana  ac- 
commodaturum :  ita-que  curo,  et  satisfacio  adhuc 
omnibus.  Graeci  vero  exsultant,  quod  peregrinis  ju- 
dicibus  utuntur.  Nugatoribus  quidem,  inquies.  Quid 
refert  ?  tamen  se  a-jrovoyuiav  adeptos  putant ;  vestri 
enim  (credo)  graves  habent,  Turpionem  sutorium, 
et  Vettium  mancipem. 

De  publicanis  quid  agam,  videris  quagrere.  Ha- 
beo  in  deiiciis ;  obsequor ;  verbis  laudo,  orno ;  effi- 
cio,  ne  cui  molesti  sint.  To  w«ca8o§oT«Tov,  usuras 
eorum,  quas  pactionibus  adscripserant,  servavit  etiam 
Servilius  :  ego  sic :  diem  statuo  satis  laxam  ;  quam 
ante  si  solverint,  dico,  me  centesimas  ducturum  •  si 
non  solverint,  ex  pactione.  Itaque  et  Graeci  solvunt 
tolerabili  fcenore;  et  publicanis  res  est  gratissima. 
Sic  illa  jam  habent,  pleno  modio,  verborum  hono- 
rem,  invitationem  crebram.  Quid  plura  ?  sunt  om- 
nes  ita  mihi  familiares,  ut  se  quisque  maxime  putet : 
sed  tamen  /urfiev  avToig. .  . .  scis  reliqua. 

De  statua  Africani,  (a»  7rpayju.0t.Twv  aavyxhaja-Twv ! 
sed  me  ipsum  delectavit  in  tuis  literis)  ai V  tu  ?  Sci- 
pio  hic  Metellus  proavum  suum  nescit  censorem  non 
fuisse?  Atqui  nihil  habuit  aliud  inscriptum,  nisi 
"  Cos."  ea  statua,  quae  ad  Opis  per  te  posita  in  ex- 
celso  est.  In  illa  item,  quae  est  ad  YloXvSevxovg,  (her- 
cule)  inscriptum  est,  "  Cos."  quam  esse  ejusdem, 
status,  amictus,  annulus,  imago  ipsa,  declarat.  At 
(mehercule)  ego  cum  in  turma  inauratarum  eques- 
trium,  quas  hic  in  Capitolio  posuit,  animadveitis- 
sem  in  Serapionis  subscriptione Africani  [cognomen,] 
erratum  fabrile  putavi :  nunc  video  Metelli.  O  a>- 
taTopria-iav  turpem  !  Nam  illud  de  Flavio  et  fastis,  si 
secus  est,  commune  erratum  est ;  et  tu  belle  jjwo/sij- 
cag ;  et  nos  publicam  prope  opinionem  secuti  sumus, 
ut  multa  apud  Graecos.  Quis  enim  non  dixit,  Ev- 
-noKrjy  tcv  Trjg  apyaiag,  ab  Alcibiade,  navigante  in 
ISiciliam,  dejectum  esse  in  mare  ?  Redarguit  Erato- 
sthenes :  affert  enim,  quas  ille  post  id  tempus  fabu- 
las  docuerit :  num  idcirco  Duris  Samius,  homo  in 
historia  diligens,  qucd  cum  multis  erravit,  irridetur  ? 
QuisZaleucum  leges  Locris  scripsisse  non  dixit? 
num  igitur  jacet  Theophrastus,  si  id  a  Timaeo,  tuo 
famihari,  reprehensum  est  ?  Sed  nescire,  proavum 
suum  censorem  non  fuisse,  turpe  cst ;  pracsertim  cum, 

post  eum  consulem,  nemo  Cornelius,  illo  vivo,  cen- 
sor  fuerit. 

Quod  de  Philotimo,  et  de  solutione  HS  XXDC 
scribis ;  Philotimum  circiter  Calend.  Januarias  in 
Chersonesum  audio  venisse :  ac  mihi  ab  eo  nihil  ad- 
huc.  Reliqua  mea  Camillus  scribit  se  accepisse ;  ea 
quae  sint,  nescio,  et  aveo  scire.  Verum  hasc  posterius, 
et  coram  fortasse  commodius.  Illud  me,  mi  Attice, 
in  extrema  fere  parte  epistolae  commovit :  scribis 
enim  sic,  n  Kocn-ov  ?  deinde  me  obsecras  amantis- 
sime,  ne  obliviscar  vigilare,  et  ut  animadvertam, 
quae  fiant.  Num  quid  de  quo  inaudisti  ?  etsi  nihil 
ejusmodi  est:  7roXAou  ye  aou  oet :  nec  enim  me  fefel- 
lisset,  nec  fallet.  Sed  ista  admonitio  tua,  tam  accu- 
rata,  nescio  quid  mihi  significare  visa  est. 

De  M.  Octavio,  iterum  jam  tibi  rescribo,  te  illi 
probe  respondisse :  paulo  vellem  fidentius.  Nam 
Ccelius  libertum  ad  me  misit,  et  literas  accurate  scrip- 
tas :  sed  de  pantheris  foede,  ac  de  civitatibus.  Re- 
scripsi,  alterum  me  moleste  ferre,  si  ego  in  tenebris 
laterem,  nec  audiretur  Romae,  nullum  in  mea  pro- 
vincia  nummum,  nisi  in  aes  alienum,  erogari ;  do- 
cuique,  nec  mihi  conciliare  pecuniam  licere,  nec  illi 
capere :  monuique  eum,  quem  plane  diligo,  ut,  cum 
alios  accusasset,  cautius  viveret :  illud  autem  alte- 
rum,  alienum  esse  existimatione  mea,  Cybiratas  im- 
perio  meo  publice  venari. 

Lepta,  tua  epistola,  gaudio  exsultat :  etenim  scrip- 
ta  belle  est,  meque  apud  eum  magna  in  gratia  po- 
suit.  Filiola  tua  gratum  mihi  fecit,  quod  tibi  cfili- 
genter  mandavit,  ut  mihi  salutem  adscriberes  :  gra- 
tum  etiam  Pilia  ;  sed  illa  officiosius,  quod  mihi,  quem 
nunquam  vidit ;  igitur  tu  quoque  salutem  utrique  ad- 
scribito.  [Literarum  datarum  prid.  Cal.  Januar.  sua- 
vem  habuit]  recordationem  clarissimi  jurisjurandi, 
quod  ego  non  eram  oblitus :  magnus  enim  prastexta- 
tatus  iflo  die  fui. 

Habes  ad  omnia,  non,  ut  postulasti,  ypvaea  %aA- 
meiwv :  sed  paria  paribus  respondimus.  Ecce  autem 
alia  pusilla  epistola ;  quam  non  relinquam  avavn- 
<pa»rjTav.  Bene  (mehercule)  potuit  Lucceius  Tuscula- 
num;  nisi  forte:  solet  enim  cum  suo  tibicine:  et 
velim  scire,  quis  sit  status  ejus.  Lentulum  quidem 
nostrum,  prae  aere,  Tusculanum  proscripsisse  audio. 
Cupio  hos  expeditos  videre  :  cupio  etiam  Sextium  ; 
adde,  si  vis,  Ccelium ;  quibus  omnibus  est, 

AideoSev  [xev  avwacrSat,  denrav  8'  U7rc5£^3a/. 

De  Memmio  restituendo  ut  Curio  cogitet,  te  au- 
disse  puto.  De  Egnatii  Sidicini  nomine,  nec  nulla 
nec  magna  spe  sumus.  Pinarium,  quem  mihi  com- 
mendas,  diligentissime  Deiotarus  curat,  graviter  ae- 
grum.  Kespondi  etiam  minori.  Tu,  velim,  dum  ero 
Laodiceae,  id  est,  ad  Idus  Maias,  quam  saepissime 
mecum  per  literas  colloquare :  et,  cum  Athenas  ve- 
neris,  (jam  enim  sciemus  de  rebus  urbanis,  de  pro- 
vinciis,  quae  omnia  in  mensem  Martium  sunt  collata) 
utique  ad  me  tabeUarios  mittas. 

Sed  heus  tu,  jamne  vos  a  Caesare,  per  Herodem, 
talenta  Attica  L  extorsistis  ?  in  quo,  ut  audio,  magnum 
odium  Pompeii  suscepistis.  Putat  enim,  suos  nummos 
vos  comedisse ;  Caesarem  in  Nemorensi  aedificando 
diligentiorem  fore.  Hoc  ego  ex  P.  Vedio,  magno 
nebulone,  sed  Pompeii  tamen  familiari,  audivi. 

Hic  Vedius  venit  mihi  obviam  cum  duobus  esse- 
dis,  et  rheda  equis  juncta,  et  lectica,  et  familia  mag- 
na;  pro  qua,  si  Curio  legem  pertulerit,  HS  centena 
pendat,  necesse  est.  Erat  praeterea  cynocephalus  in  es- 
sedo  ;  nec  deerant  onagri.  Nunquam  vidi  hominem 
nequiorem  :  sed  extremum  audi.  Diversatus  est 
Laodiceae  apud  Pompeium  Vindullum :  ibi  sua  de- 
posuit,cum  adme  profectus  est.  Moritur  interim  Vin- 
dullus ;  quae  res  ad  Magnum  Pompeium  pertinere 
putabatur.  C.  Vennonius  domum  Vindulli  venit : 
cum  omnia  obsignaret,  in  Vedianas  res  incidit.   In 

his  inventae  sunt  quinque  imagunculae  matronarum, 
in  quibus  una  sororis  amici  tui,  hominis  bruti,  qui 
hoc  utatur ;  et  illius  lepidi,  qui  haec  tam  negligenter 
ferat.  Haec  te  volui  Tnxfio-Top-naou  :  sumus  enim  ambo 
belle  curiosi. 

Unum  etiam  velim  cogites.  Audio  Appium  irpo- 
7rvKoiio9  Eleusine  facere.  Num  inepti  fuerimus,  si 
nos  quoque  Academiae  fecerimus  ?  Puto,  inquies. 
Ergo  id  ipsum  scribes  ad  me.  Equidem  valde  ipsas 
Athenas  amo  :  volo  esse  aliquod  monimentum  :  odi 
falsas  inscriptiones  statuarum  alienarum.  Sed,  ut  tibi 
placebit :  faciesque  me,  in  quem  diem  Romana  in- 
cidant  mysteria,  certiorem,  et  quo  modo  hiemaris. 
Cura  ut  valeas.  Post  Leuctricam  pugnam  die  septin- 
gentesimo  sexagesimo  quinto. 


(2.)   CICERO  ATTICO  S. 

Cum  Philogenes,  libertus  tuus,  Laodiceam  ad  me, 
salutandi  causa,  venisset,  et  se  statim  ad  te  naviga- 
turum  esse  diceret ;  has  ei  literas  dedi;  quibus  ad 
eas  rescripsi,  quas  acceperam  a  Bruti  tabellario.  Et 
respondebo  primum  postremae  tuae  paginae ;  quae 
mihi  magnae  molestiae  fuit ;  quod  ad  te  scriptum  est 
a  Cincio  de  Statii  sermone :  in  quo  hoc  molestissi- 
mum  est,  Statium  dicere,  a  me  quoque  id  consilium 
probari.  Probari  autem  ?  de  isto  hactenus.  Dixerim 
me  vel  plurima  vincula  tecum  summae  conjunctionis 
optare ;  etsi  sunt  amoris  arctissima :  tantum  abest, 
ut  ego  ex  eo,  quo  adstricti  sumus,  laxari  aliquid  ve- 
lim.  Illum  autem  multa  de  istis  rebus  asperius  so- 
lere  loqui,  saepe  sum  expertus  ;  saepe  etiam  lenivi 
iratum  :  id  scire  te  arbitror.  In  hac  autem  peregrina- 
tione  militiave  nostra,  saepe  incensum  ira  vidi,  saepe 
placatum. 

Quid  ad  Statium  scripserit,  nescio  :  quidquid  ac- 
turus  de  tali  re  fuit,  scribendum  tamen  ad  libertum 

non  fuit.  Mihi  autem  erit  maxime  curae,  ne  quid  fiat 
secus,  quam  volumus,  quamque  oportet.  Nec  satis 
est,  in  ejusmodi  re,  se  quemque  praestare :  maxi- 
mae  partes  istius  officii  sunt  pueri  Ciceronis,  sive 
jam  adolescentis ;  quod  quidem  illum  soleo  hortari. 
Ac  mihi  videtur  matrem  valde,  ut  debet,  amare,  te- 
que  mirifice.  Sed  est  magnum  illud  quidem,  verum- 
tamen  multiplex,  pueri  ingenium :  quo  ego  regendo 
habeo  negotii  satis. 

Quoniam  respondi  postremae  tuae  paginae  prima. 
mea  ;  nunc  ad  primam  revertar  tuam.  Peloponne- 
sias  civitates  omnes  maritimas  esse,  hominis  non 
nequam,  sed  etiam  tuo  judicio  probati,  Dicaearchi 
tabulis  credidi.  Is  multis  nominibus,  in  Trophoniana 
Chaeronis  narratione,  Graecos  in  eo  reprehendit,  quod 
mare  tam  secuti  sunt :  nec  ullum  in  Peloponneso 
locum  excipit.  Cum  mihi  auctor  placeret,  (etenim 
erat  lerTopixwTUTcs,  et  vixerat  in  Peloponneso)  admi- 
rabar  tamen ;  et,  vix  accredens,  communicavi  cum 
Dionysio.  Atque  is  primo  est  commotus :  deinde, 
quod  tum  de  isto  Dicaearcho  non  minus  bene  existi- 
mabat,  quam  tu  de  C.  Vestorio,  ego  de  M.  Cluvio, 
non  dubitabat,  quin  ei  crederemus.  Arcadiae  cense- 
bat  esse  Lepreon  quoddam  maritimum  ;  Tenea  au- 
tem,  et  Aliphera,  et  Tritia,  vsoxTto-Tot  eividebantur  ; 
idque  t^  tidv  vewv  xaraAoy^  confirmabat,  ubi  men- 
tio  non  fit  istorum.  Atque  istum  ego  locum  totidem 
verbis  a  Dicaearcho  transtuli.  "  Phliasios"  autem 
dici  sciebam :  et  ita  fac  ut  habeas  :  nos  quidem  sic 
habemus.  Sed  primo  me  avaAoy/a  deceperat,  QXtovg, 
O7rou?,  2<7rou? ;  quod  OnovvTtoi,  Iittovvtioi.  Sed  hoc 
continuo  correximus. 

Laetari  te  nostra  moderatione  et  continentia  video : 
tum  id  magis  faceres,  si  adesses.  Atque  hoc  foro, 
quod  egi,  ex  Idibus  Febr.  Laodiceae  ad  Calend.  Mai- 
as,  omnium  dioecesium,  praeter  Ciliciae,  mirabilia 
quaedam  effecimus:  ita  multae  civitates  omni  aere 
alieno  liberatee,  multae  valde  levatee  sunt:  omnes, 

suis  legibus  et  judiciis  usae,  auTovo/^av  adeptas,  revix- 
erunt. 

His  ego,  duobus  generibus,  facultatem  ad  se  aere 
alieno  liberandas  aut  levandas  dedi ;  uno,  quod  om- 
nino  nullus  in  imperio  meo  sumtus  factus  est,  (nul- 
lum  cum  dico,  non  loquor  xnrspBoKixwg)  nullus,  in- 
quam,  ne  teruncius  quidem.  Hac  autem  re,  incredi- 
bile  est,  quantum  civitates  emerserint.  Accessit  altera. 
JMira  erant  in  civitatibus  ipsorum  furta  Graecorum, 
quae  magistratus  sui  fecerant.  Quaesivi  ipse  de  iis, 
qui  annis  decem  proximis  magistratum  gesserant. 
Aperte  fatebantur  :  itaque,  sine  ulla.  ignominia,  suis 
humeris  pecunias  populis  retulerunt.  Populi  autem, 
nullo  gemitu,  publicanis,  quibus  hoc  ipso  lustro  ni- 
hil  solverant,  etiam  superioris  lustri  reddiderunt. 
Itaque  publicanis  in  oculis  sumus.  Gratis,  inquis, 
viris.  Sensimus. 

Jam  caetera  jurisdictio  nec  imperita,  et  clemens 
cum  admirabili  facilitate.  Aditus  autem  ad  me  mini- 
me  provinciales  :  nihil  per  cubicularium.  Ante  lucem 
inambulabam  domi,  ut  olim  candidatus.  Grata  haec 
et  magna,  mihique  nondum  laboriosa  ex  illa  vetere 
militia. 

Nonis  Maii  in  Ciliciam  cogitabam  :  ibi  cum  Ju» 
nium  mensem  consumsissem,  (atque  utinam  in  pace ! 
magnum  enim  bellum  impendet  a  Parthis)  Quinti- 
lem  in  reditu  ponere.  Annuae  enim  mihi  operae  a.  d. 
III  Calend.  Sextiles  emerentur.  Magna  autem  in 
spe  sum,  mihi  nihil  temporis  prorogatum  iri.  Habe- 
bam  Acta  urbana  usque  ad  Nonas  Martias  ;  e  qui- 
bus  intelligebam,  Curionis  nostri  constantia  omnia 
potius  actum  iri,  quam  de  provinciis.  Ergo,  ut  spero, 
propediem  te  videbo. 

Venio  ad  Brutum  tuum,  immo  nostrum :  sic 
enim  mavis.  Equidem  omnia  feci,  quae  potui  aut  in 
mea  provincia  perficere,  aut  in  regno  experiri.  Omni 
igitur  modo  egi  cum  rege,  et  ago  quotidie,  per  lite- 
ras  scilicet :  ipsum  enim  triduum  quatriduumve  me- 

cum  habui  turbulentis  in  rebus,  quibus  eum  liberav  i. 
Sed  et  tum  praesens,  et  postea  creberrime,  non  de- 
stiti  rogare  et  petere  mea.  causa,  suadere  et  hcrtari 
sua.    Multum  profeci;  sed,  quantum,  non  plane, 
quia  longe  absum,  scio. 

Salaminios  autem  (hos  enim  poteram  coercere) 
adduxi,  ut  totum  nomen  Scaptio  vellent  solvere ;  sed 
centesimis  ductis  a  proxima  quidem  syngrapha,  nec 
perpetuis,  sed  renovatis  quotannis.  Numerabantur 
nummi :  noluit  Scaptius.  Tun',  qui  ais,  Brutum  cu- 
pere  aliquid  perdere  ?  Quaternas  habebat  in  syngra- 
pha  :  fieri  non  poterat :  nec,  si  posset,  ego  pati  pos- 
sem.  Audio  omnino  Scaptium  poenitere.  Nam  quod 
senatus-consultum  esse  dicebat,  ut  jus  ex  syngrapha. 
diceretur;  eo  consilio  factum  est,  quod  pecuniam 
Salaminii  contra  legem  Gabiniam  sumserant :  veta- 
bat  autem  Auli  lex,  jus  dici  de  ita  sumta  pecunia. 
Decrevit  igitur  senatus,  ut  jus  diceretur  ista  syn- 
grapha.  Nunc  ista  habet  juris  idem,  quod  caeterae, 
nihil  praecipui.  Haec,  a  me  ordine  facta,  puto  me 
Bruto  probaturum ;  tibi,  nescio ;  Catoni  certe  pro- 
babo.  Sed  jam  ad  te  ipsum  revertor. 

AiV  tandem,  Attice,  laudator  integritatis  et  ele- 
gantiae  ?  "  Ausus  es  hoc  ex  ore  tuo,"  inquit  Ennius, 
ut  equites  Scaptio  ad  pecuniam  cogendam  darem,  me 
rogare  ?  An  tu,  si  mecum  esses,  qui  scribis  morderi 
te  interdum,  quod  non  simul  sis,  paterere  me  id  fa- 
cere,  si  vellem  ?  Non  amplius,  inquis,  quinquaginta. 
Cum  Spartaco  minus  multi  primo  fuerunt.  Quid 
tandem  isti  mali  in  tam  tenera  insula  non  fe- 
cissent  ?  Non  fecissent,  autem  ?  immo  quid,  ante 
adventum  meum,  non  fecerunt  ?  lnclusum  in  curia 
senatum  habuerunt  Salaminium  ita  multos  dies,  ut 
interierint  nonnulli  fame.  Erat  enim  prasfectus  Ap- 
pii  Scaptius,  et  habebat  turmas  ab  Appio.  Id  me 
igitur  tu,  cujus  (mehercule)  os  mihi  ante  oculos  so- 
let  versari,  cum  de  aliquo  officio  ac  laude  cogito,  tu 
me,  inquam,  rogas,  praefectus  ut  Scaptius  sit  ?  Alias 

(Epist.)  vor.  ii.  2  e 

hoc  statueramus,  ut  negotiatorem  neminem  :  idque 
Bruto  probaveramus.  Habeat  is  turmas  ?  cur  po- 
tius,  quam  cohortes  ?  Sumtu  jam  nepos  evadit  Scap- 
tius.  Volunt,  inquis,  principes.  Scio  :  nam  ad  me 
Ephesum  usque  venerunt,  flentesque  equitum  sce- 
lera,  et  miserias  suas,  detulerunt.  Itaque  statim  dedi 
literas,  ut  ex  Cypro  equites  ante  certam  diem  dece- 
derent :  ob  eamque  causam,  tum  ob  caeteras,  Sala- 
minii  nos  in  ccelum  decretis  suis  sustulerunt.  Sed 
jam  quid  opus  equitatu  ?  solvunt  enim  Salaminii : 
nisi  forte  id  volumus  armis  eflicere,  ut  fcenus  quater- 
nis  centesimis  ducant.  Et  ego  audebo  legere  unquam, 
aut  attingere  eos  libros,  quos  tu  dilaudas,  si  tale  quid 
fecero  ?  Nimis,  nimis,  inquam,  in  isto  Brutum  amasti, 
dulcissime  Attice :  nos,  vereor,  ne  parum.  Atque 
haec,  scripsi  ego  ad  Brutum,  scripsisse  te  ad  me. 
Cognosce  nunc  caetera. 

Pro  Appio  nos  hic  omnia  faciemus ;  honeste  ta- 
men,  sed  plane  libenter  :  nec  enim  ipsum  odimus  : 
et  Brutum  amamus:  et  Pompeius  mirifice  a  me 
contendit ;  quem  (mehercule)  plus  plusque  in  dies 
diligo.  C.  Ccelium  quaestorem  huc  venire  audisti. 
Nescio,  quid  sit :  sed 

Pammenia  illa  mihi  non  placent.  Ego  me  spero 
Athenis  fore  mense  Septembri.  Tuorum  itinerum 
tempora  scire  sane  velim.  Evrfieiav  Sempronii  Rufi 
cognovi  ex  epistola  tua  Corcyraea.  Quid  quaeris  ?  in- 
video  potentiae  Vestorii.  Cupiebam  etiam  nunc  plura 
garrire  ;  sed  lucet :  urget  turba  :  festinat  Philogenes. 
Valebis  igitur ;  et  valere  Piliam  et  Caeciliam  nostram 
jubebis  literis.  Salvebis  a  meo  Cicerone. 


(3.)  CICERO  ATTICO  S. 

Etsi  nil  sane  habebam  novi,  quod  post  accidisset 
quam  dedissem  ad  te  Philogeni,  liberto  tuo,  literas ; 
tamen  cum  Philotimum  Romam  remitterem,  scri- 


AD  ATTICUM.  Lib.  VI.  3.  315 

bendum  aliquid  ad  te  fuit.  Ac  primum  illud,  quod 
me  maxime  angebat,  (non  quo  me  aliquid  juvare 
posses :  quippe  res  [enim]  est  in  manibus  :  tu  autem 
abes  longe  gentium  : 

UoWct  8*  ev  iisroi.iy_iJ.KjL> 

Noroj"  xvhivtiet  xv/jlxt  evpef>ig  ockog) 

obrepsit  dies,  ut  vides  (mihi  enim  a.  d.  III  Cal. 
Sextiles  de  provincia  decedendum  est) ;  nec  succedi- 
tur.  Quem  relinquam,  qui  provinciae  praesit  ?  Ratio 
quidem  et  opinio  hominum  postulat  fratrem  :  pri- 
mum,  quod  videtur  esse  honos ;  nemo  igitur  potior : 
deinde,  quod  solum  habeo  praetorium.  Pomtinus 
enim  ex  pacto  et  conventu,  (nam  ea  lege  exierat) 
jam  a  me  discesserat.  Quaestorem  nemo  dignum  pu- 
tat :  etenim  est  levis,  libidinosus,  tagax. 

De  fratre  autem  primum  illud  est :  persuaderi  ei 
non  posse  arbitror.  Odit  enim  provinciam  :  et  (her- 
cule)  nihil  odiosius,  nihil  molestius.  Deinde,  ut  mihi 
nolit  negare  ;  quidnam  mei  sit  ofticii  ?  Cum  bellum 
esse  in  Syria,  magnum  putetur,  id  videatur  in  hanc 
provinciam  erupturum  ;  hic  praesidii  nihil  sit ;  sum- 
tus  annuus  decretus  sit ;  videaturne  aut  pietatis  esse 
meae,  fratrem  relinquere ;  aut  diligentiae,  nugarum 
aliquid  relinquere  ?  JVIagna  igitur,  ut  vides,  sollicitu- 
dine  afficior,  magna,  inopia  consilii.  Quid  quaeris? 
toto  negotio  nobis  opus  non  fuit.  Quanto  tua  pro- 
vincia  melior !  decedes,  cum  voles ;  nisi  forte  jam 
decessisti :  quem  videbitur,  praeficies  Thesprotiae  et 
Chaoniae.  Necdum  tamen  ego  Quintum  conveneram, 
ut  jam,  si  id  placeret,  scirem,  possetne  ab  eo  impe- 
trari :  nec  tamen,  si  posset,  quid  vellem,  habebam. 

Hoc  est  igitur  ejusmodi ;  reliqua  plena  adhuc  et 
laudis  et  gratia?,  digna  iis  libris  quos  tu  laudas. 
Conservatae  civitates ;  cumulate  publicanis  satisfac- 
tum ;  ofFensus  contumelia  nemo ;  decreto  justo  et 
severo  perpauci ;  nec  tamen  quisquam,  ut  queri 
audeat ;   res  gestae  dignae  triumpho  ;    de  quo  ipso 

nihil  cupide  agemus  ;  sine  tuo  quidem  consilio  certe 
nihil.  Clausula  est  difficilis  in  tradenda  provincia. 
Sed  haec  Deus  aliquis  gubernabit. 

De  urbanis  rebus  scilicet  plura  tu  scis  ;  saepius  et 
certiora  audis.  Equidem  doleo,  non  me  tuis  literis 
certiorem  fieri.  Huc  enim  odiosa  afferebantur  de  Cu- 
rione,  de  Paulo  ;  non  quo  ullum  periculum  videam 
stante  Pompeio,  vel  etiam  sedente ;  valeat  modo  : 
sed  (mehercule)  Curionis  et  Pauli,  meorum  familia- 
rium,  vicem  doleo.  Formam  igitur  milii  totius  rei- 
publicae,  si  jam  es  Romae,  aut  cum  eris,  velim,  mit- 
tas,  quae  milii  obviam  veniat,  ex  qua  me  fingere  pos- 
sim,  et  praemeditari,  quo  animo  accedam  ad  Urbem. 
Est  enim  quiddam,  advenientem  non  esse  peregri- 
num  atque  hospitem. 

Et  (quod  panne  praeterii)  Bruti  tui  causa,  ut  saepe 
ad  te  scripsi,  feci  omnia.  Cyprii  numerabant :  sed 
Scaptius  centesimis,  renovato  in  singulos  annos  fce- 
nore,  contentus  non  fuit.  Ariobarzanes  non  in  Pom- 
peium  prolixior  per  ipsum,  quam  per  me  in  Brutum : 
quem  tamen  ego  praestare  non  poteram.  Erat  enim 
rex  perpauper ;  aberamque  ab  eo  ita  longe,  ut  nihil 
possem,  nisi  literis ;  quibus  pugnare  non  destiti. 
Summa  haec  est.  Pro  ratione  pecuniae,  liberalius  est 
Brutus  tractatus,  quam  Pompeius.  Bruto  curata 
hoc  anno  talenta  circiter  C  ;  Pompeio  in  sex  mensi- 
bus  promissa  CC.  Jam  in  Appii  negotio  quantum 
tribuerim  Bruto,  dici  vix  potest.  Quid  est  igitur, 
quod  laborem  ?  Amicos  habet  meras  nugas,  Mati- 
nium,  Scaptium,  qui,  quia  non  habuit  a  me  turmas 
equitum,  quibus  Cyprum  vexaret,  ut  ante  me  fecerat, 
fortasse  succenset ;  aut  quia  praefectus  non  est,  quod 
ego  nemini  tribui  negotiatori ;  non  C.  Vennonio, 
meo  familiari ;  non  tuo  M.  Lenio ;  et,  quod  tibi 
Romae  ostenderam  me  servaturum,  in  eo  perseveravi. 
Sed  quid  poterit  queri  is,  qui,  auferre  pecuniam  cum 
posset,  noluit?  Scaptio,  qui  in  Cappadocia  fuit, 
puto  esse  satisfactum.   Is  a  me  tribunatum  cum  ac- 

cepisset,  quem  ego  ex  Bruti  literis  detulissem,  post- 
ea  scripsit  ad  me,  se  uti  nolle  eo  tribunatu. 

Gavius  est  quidam,  cui  cum  praefecturam  detulis- 
sem  Bruti  rogatu,  multa  et  dixit  et  fecit  cum  qua- 
dam  mea  contumelia,  P.  Clodii  canis.  Is  me  nec 
proficiscentem  Apameam  prosecutus  est ;  nec,  cum 
postea  in  castra  venisset,  atque  inde  discederet,  num- 
quid  vellem,  rogavit ;  et  fuit  aperte  mihi,  nescio 
quare,  non  amicus.  Hunc  ego  siin  praefectishabuis- 
sem,  quem  tu  me  hominem  putares  ?  Qui,  ut  scis, 
potentissimorum  hominum  contumaciam  nunquam 
tulerim,  ferrem  hujus  asseclae  ?  etsi  hoc  plus  est, 
quam  ferre,  tribuere  etiam  beneficii  aliquid  et  ho- 
noris. 

Is  igitur  Gavius,  cum  Apameae  me  nuper  vidisset 
Romam  proficiscens,  me  ita  appellavit :  (Culleolum 
vix  auderem  :)  Unde,  inquit,  me  jubes  petere  ciba- 
ria  praefecti  ?  Respondi  lenius,  quam  putabant  opor- 
tuisse,  qui  aderant,  me  non  instituisse  iis  dare  ciba- 
ria,  quorum  opera  non  essem  usus.  Abiit  iratus. 
Hujus  nebulonis  oratione  si  Brutus  moveri  potest, 
licebit  eum  solus  ames  ;  me  aemulum  non  habebis. 
Sed  illum  eum  futurum  esse  puto,  qui  esse  debet. 
Tibi  tamen  causam  notam  esse  volui :  et  ad  ipsum 
haec  perscripsi  diligentissime.  Omnino  (soli  enim  su- 
mus)  nullas  unquam  ad  me  literas  misit  Brutus,  ne 
proxime  quidem  de  Appio,  in  quibus  non  inesset 
arrogans,  axo/vwvrjTOi/  ahquid.  Tibi  autem  valde  so- 
let  in  ore  esse, 

"  Granius  autem 

Non  contemnere  se,  et  reges  odisse  superbos :" 

in  quo  tamen  ille  mihi  risum  magis,  quam  stoma- 
chum,  movere  solet :  sed  plane  parum  cogitat,  quid 
scribat,  aut  ad  quem. 

Q.  Cicero  puer  legit,  ut  opinor,  et  certe,  epistolam 
inscriptam  patri  suo.  Solet  enim  aperire,  idque  de 
meo  consilio ;  si  quid  forte  sit,  quod  opus  sit  sciri. 

2e  3 

In  ea  autem  epistola  erat  illud  idem  de  sorore,  quod 
ad  me.  Mirifice  conturbatum  vidi  puerum.  Lacry- 
mans  mecum  est  questus.  Quid  quaeris  ?  miram  in 
eo  pietatem,  suavitatem,  humanitatemque  perspexi : 
quo  majorem  spem  habeo,  nihil  fore  aliter,  ac  de- 
ceat.  Id  te  igitur  scire  volui. 

Ne  illud  quidem  praetermittam  :  Hortensius,  fili- 
us,  fuit  Laodiceae,  gladiatoribus,  flagitiose  et  turpi- 
ter.  Hunc  ego,  patris  causa,  vocavi  ad  ccenam,  quo 
die  venit ;  et,  ejusdem  patris  causa,  nihil  amplius. 
Is  mihi  dixit,  se  Athenis  me  exspectaturum,  ut  me- 
cum  decederet.  Recte,  inquam  :  quid  enim  dicerem  ? 
Omnino  puto  nihil  esse,  quod  dixit :  nolo  quidem  ; 
ne  ofFendam  patrem,  quem  (mehercule)  multum  di- 
ligo.  Sin  fuerit  meus  comcs,  moderabor  ita,  ne  quid 
eum  oftendam,  quem  minime  volo. 

Haec  sunt :  etiam  illud.  Orationem  Q.  Celeris 
mihi,  velim,  mittas  contra  M.  Servilium.  Literas 
mitte  quamprimum  :  si  nihil ;  nihil  fieri,  vel  per 
tuum  tabellarium.  Piliae  et  filiae  salutem.  Cura  ut 
valeas. 

Tarsum  venimus  Nonis  Juniis.  Ibi  me  multa  mo- 
verunt :  magnum  in  Syria  bellum ;  magna  in  Cili- 
cia.  latrocinia ;  mihi  difficilis  ratio  administrandi, 
quod  paucos  dies  habebam  reliquos  annui  muneris. 
Illud  autem  difficillimum  ;  relinquendus  erat  ex  se- 
natus-consulto,  qui  praeesset.  Nihil  minus  probari 
poterat,  quam  quaestor  Mescinius  :  nam  de  Ccelio  ni- 
hil  audiebamus.  Rectissimum  videbatur,  fratrem 
cum  imperio  relinquere  :  in  quo  multa  molesta,  dis- 
cessus  noster,  belli  periculum,  militum  improbitas, 
sexcenta  praeterea.  O  rem  totam  odiosam  !  sed  hfec 
Fortuna  viderit :  quoniam  consilio  non  multum  uti 
licet. 

Tu,  quando  Romam  salvus  (ut  spero)  venisti,  vi- 
debis,  ut  soles,  omnia,  quae  intelliges  nostra  inter- 
esse  ;  in  primis  de  Tullia  mea  ;  cujus  de  conditione 
quid  mihi  placeret,  scripsi  ad  Terentiam,  cum  tu  in 
Graxia,  esses :  deinde  de  honore  nostro.  Quod  enim 
tu  abfuisti,  vereor  ut  satis  diligenter  actum  in  senatu 
sitde  literis  meis.  Illud  prasterea  fxvtjTtxtvTspov  ad  te 
scribam  :  tu  sagacius  odorabere.  Trjg  Zx/xapTog  fxov  6 
oureXsvSepog  (ottrSa  bv  Keyto)  eZo^e  fxoi  Ttptor^v^  e%  tvv 
etKoyevofxevog  nxpetpSeyyeTO,  7re<pvpxxevxt  Tag  ^pvvg  tx 
Tt]g  wvr\g  twv  v7rapyovTtvv  tov  KpoTtovtaTCv  rvpetvvo- 
ktovov.  AeSoixa  8>7,  fxr,Tt  vorjO~yg.  Etg  lr,7rov  tovto  Srj 
nepttjxs-^xixevog,  Ta  Kotna  6~xa(px?\.itjxi.  Non  queo 
tantum,  quantum  vereor,  scribere.  Tu  autem  fac, 
ut  mihi  tuae  literae  volent  obviae.  Haec  festinans 
scripsi  in  itinere  atque  agmine.  Piliae  et  puelta  Caj- 
ciliae  bellissimae  salutem  dices. 

Nunc  quidem  profecto  Romae  es ;  quo  te,  si  ita 
est,  salvum  venisse  gaudeo  :  unde  quidem  quamdiu 
abfuisti,  magis  a  me  abesse  videbare,  quam  si  domi 
esses.  Minus  enim  mihi  meae  notae  res  erant,  minus 
etiam  publicae.  Quare,  velim,  etsi,  ut  spero,  te  hrec 
legente,  aliquantum  viae  processero,  tamen  obvias  mi- 
hi  literas  quam  argutissimas  de  omnibus  rebus  cre- 
bro  mittas,  in  primis  de  quo  scripsi  ad  te  antea  :  t>j  g 
^vvxopov  Tr\g  efxr\g  ov^sKsv^spog  eSo^s  fxot^  Sxfxx  fixTTct,- 
pifav,  xxi  xKvtov  TOig  ^vWoyoig  xxt  Txtg  Keayatg^  v-ko 
Tt  TTS<pvpxY.evxi  Txg  -\ir\$ovg  ev  TOtg  VTtxpyovat  TOtg  to*j 
KpoTwwaTou.  Hoc  tu  indaga,  ut  soles  ;  ast  hoc  ma- 
gis.  ^ 

E^  atTTetog  67TTxKocpov  Tetytov  Tvxpettvxev  fxvtuv  xS' 
fxy\'  op>si\Y}fxxTtov  KxfxtKKto'  exvTOt  ts  opstKovTx  fxvxg 

xV  IX    TtOV  KpOTtOVlXTlXlVV,    XXI    6X    TO»V   XeppOVr)CTlXTlKWV 

fxx/  xxt   fxvxg  xKrifovofirjtjag  yu!  y/x\    tovt<jov   $e  fxtft 

c§oXov  SioiKvaotaQoLi,  7ravT(vv  o^etKri^  cvtojv  tou  ZtvTepiv 
fxr,vog  Tn  vouyurjwa.  Tov  8e  aTreXeu^epov  auTOU,  ovt« 
ofxoovv/xov  Tto  Kovwvoj  7roi.Tpi,  ftxrfiev  bKoayepwg  7re<ppov- 
Ttxevat.  TauTa  ouv,  7rpioT0v  fxev,  tva  TtavTa  ffw^rjTOti' 
SevTepov  8s,  iva  jurfie  toov  toxlov  oKiywp^ar^g  tojv  atio  Trtg 
TTpoexxet/uevrjg  r]/xepag.  'Oaag  aUTOv  r}veyxafxevy  o"po^poe. 
tefotxoi  •  xoti  yap  7rapr,v  npog  r)fxag  xaTao~xe^/0fxevog9 
xoti  ti  cyelov  eK-Tttrag'  enroyvovg  8s,  aKoytog  a7rs<rr>j, 
enenrwvy  etxto'  ataypov  TOtOripov  Te  fxevetv '  meque  ob- 
jurgavit  vetere  proverbio,  t«  xuv  8<8oyU6va.  Reliqua 
vide,  et,  quantum  fieri  potest,  perspiciamus. 

Etsi  annuum  tcmpus  prope  jam  emeritum  habe- 
bamus  (dies  enim  XXXIII  erant  reliqui),  sollicitu- 
dine  provinciae  tamen  vel  maxime  urgebamur.  Cum 
enim  arderet  Syria  bello ;  et  Bibulus,  in  tanto  mce- 
rore  suo,  maximam  curam  belli  sustineret ;  ad  me- 
que  legati  ejus,  et  quaestor,  et  amici,  literas  mitterent, 
ut  subsidio  venirem  ;  etsi  exercitum  infirmum  habe- 
bam  (auxilia  sane  bona,  sed  ea  Galatarum,  Pisida- 
rum,  Lyciorum  ;  haec  enim  sunt  nostra  robora),  ta- 
men  esse  officium  meum  putavi,  exercitum  habere 
quam  proxime  hostem,  quoad  mihi  praeesse  provin- 
ciae  per  senatus-consultum  liceret. 

Sed  (quo  ego  maxime  delectabar)  Bibulus  moles- 
tus  mihi  non  erat ;  de  omnibus  rebus  scribebat  ad 
me  potius  :  et  mihi  decessionis  dies  heKrrfoTtvg  ob- 
reptat;  qui  cum  advenerit,  aXXo  7rpo§Kr}fxa,  quem 
praeficiam  ;  nisi  Caldus  quaestor  venerit ;  de  quo  ad- 
huc  nihil  certi  habebamus. 

Cupiebam  (mehercule)  longiorem  epistolam  fa- 
cere :  sed  nec  erat  res,  de  qua  scriberem ;  nec  jo- 
cari  prse  cura  poteram.  Valebis  igitur,  et  puellae  sa- 
lutem  Atticulae  dices,  nostraeque  Piliae. 

(6.)  CICERO  ATTICO  S. 

Ego,  dum  in  provincia  omnibus  rebus  Appium 
orno,  subito  sum  factus  accusatoris  ejus  socer.    Id 

quidem,  inquis,  Dii  approbent!  Ita  velim;  teque 
ita  cupere  certo  scio.  Sed  crede  mihi,  nihil  minus 
putaram  ego;  qui  de  Ti.  Nerone,  qui  mecum  ege- 
rat,  certos  homines  ad  mulieres  miseram ;  qui  Ko- 
mam  venerunt,  factis  sponsalibus.  Sed  hoc  spero  me- 
lius.  Mulieres  quidem  valde  intelligo  delectari  ob- 
sequio  et  comitate  adolescentis.  Caetera  noli  ef  axav- 

Sed  heus  tu,  7rvpoug  eig  Sr^ov  Athenis?  placet  hoc 
tibi  ?  etsi  non  impediebant  mei  certe  libri :  non  enim 
ista  largitio  fuit  in  cives,  sed  in  hospites  liberalitas. 
Me  tamen  de  Academiae  ivpwvKy  jubes  cogitare, 
cum  jam  Appius  de  Eleusine  non  cogitet  ? 

De  Hortensio  te  certo  scio  dolere.  Equidem  ex- 
crucior :  decreram  enim  cum  eo  valde  lamiliariter 
vivere. 

Nos  provinciae  praefecimus  Ccelium  :  puerum,  in- 
quies,  et  fortasse  fatuum,  et  non  gravem,  et  non  conti- 
nentem.  Assentior :  fieri  non  potuit  aliter.  Nam 
quas  multo  ante  tuas  acceperam  literas,  in  quibus 
e<7ie^£/v  te  scripseras,  quid  esset  mihi  faciendum  de  re- 
linquendo ;  eae  me  pungebant.  Videbam  enim,  quae 
tibi  essent  %7:oyr\g  causae ;  et  erant  eaedem  mihi: 
puero  tradere  me  ?  fratri  autem  ?  Illud  non  utile 
nobis.  Nam,  praeter  fratrem,  nemo  erat,  quem,  sine 
contumelia,  quaestori,  nobili  praesertim,  anteferrem. 
Tamen,  dum  impendere  Parthi  videbantur,  statue- 
ram  fratrem  relinquere,  aut  etiam,  rei  publicae  eausa, 
contra  senatus-consultum,  ipse  remanere:  quipostea- 
quam,  incredibili  felicitate,  discesserunt ;  sublata 
dubitatio  est.  Videbam  sermones  :  Hui '.  fratrem  re- 
liquit  ?  num  est  hoc,  non  plus  annum  obtinere  pro- 
vinciam  ?  Quid,  quod  senatus  eos  voluit  praeesse  pro- 
vinciis,  qui  non  praefuissent  ?  At  hic  triennium. 

Ergo  haec  ad  populum.  Quid,  quse  tecum  ?  Nun- 
quam  essem  sine  cura,  si  quid  iracundius,  aut  con- 
tumeliosius,  aut  negligentius ;  quae  fert  vita  homi- 
num.  Quid,  si  quid  rilius  puer,  et  puer  bene  sibi 

fidens?  qui  esset  dolor?  quem  pater  non  dimitte- 
bat;  teque  id  censere,  moleste  ferebat.  At  nunc 
Coelius,  non  dico  equidem,  quid  egerit ;  sed  tamen 
multo  minus  laboro. 

Adde  illud :  Pompeius,  eo  robore  vir,  iis  radici- 
bus,  Q.  Cassium  sine  sorte  delegit,  Caesar  Antonium : 
ego  sorte  datum  offenderem  ?  ut  etiam  inquireret 
in  eum,  quem  reliquissem  ?  Hoc  melius:  et  hujus 
rei  plura  exempla :  senectuti  quidem  nostrae  profecto 
aptius.  At  te,  apud  eum,  (Dii  boni !)  quanta  in  gra- 
tia  posui !  eique  legi  literas,  non  tuas,  sed  librarii 
tui.  Amicorum  literae  me  ad  triumphum  vocant,  rem 
a  nobis,  ut  ego  arbitror,  propter  hanc  7raXiyyevecrt<xv 
nostram,  non  negligendam.  Quare,  tu  quoque,  mi 
Attice,  incipeid  cupere  ;  quo  nos  minusinepti  vide- 
amur. 

Quintus  filius,  pie  sane,  me  quidem  certe  multum 
hortante,  sed  currentem,  animum  patris  sui  sorori 
tuae  reconciliavit.  Eum  valde  etiam  tuae  literae  ex- 
titarunt.  Quid  quaeris?  confido  rem,  ut  volumus, 
esse. 

Bis  ad  te  antea  scripsi  de  re  mea  familiari,  si  modo 
tibi  redditae  literae  sunt,  Graece,  ev  aivtypoig.  Scilicet, 
nihil  est  movendum.  Sed  tamen,  atyeXwg  percontan- 
do  de  nominibus  Milonis,  et,  ut  expediat,  ut  mihi  re- 
cepit,  hortando,  aliquid  ita  tu  proficies. 

Ego  Laodiceae  quaestorem  Mescinium  exspectare 
jussi,  ut  confectas  rationes  lege  Julia  apud  duas  ci- 
vitates  possim  relinquere.  Rhodum  volo  puerorum 
causa :  inde  quamprimum  Athenas :  etsi  Etesiae 
valde  reflant :  sed  plane  volo  his  magistratibus,  quo- 
rum  voluntatem  in  supplicatione  sum  expertus.  Tu 
tamen  mitte  mihi,  quaeso,  obviam  literas,  numquid 
putes  rei  publicac  nomine  tardandum  esse  nobis. 

Tiro  ad  te  dedisset  literas,  nisi  eum  graviter 
aegrum  reliquissem.  Sed  nuntiant,  melius  esse.  Ego 
tamen  angor:  nihil  enim  illo  adolescente  castius, 
nihil  diligentius. 

Cum  instituissem  ad  te  scribere,  calamumque 
sumsissem,  Battonius,  e  navi,  recta.  ad  me  venit  do- 
mum  Ephesi,  et  epistolam  tuam  reddidit  pridie  Cal. 
Octobres.  Laetatus  sum  felicitate  navigationis  tuae, 
opportunitate  Piliae,  etiam  (mehercule)  sermone 
ejusdem  de  conjugio  Tulliae  meae. 

Battonius  autem  miros  terrores  ad  me  attulit  Cae- 
sarianos :  cum  Lepta  etiam  plura  locutus  est ;  spero, 
falsa,  sed  certe  horribilia :  exercitum  nullo  modo  di- 
missurum :  cum  illo  praetores  designatos,  Cassium 
tribunum  plebis,  Lentulum  consulem,  facere :  Pom- 
peio  in  animo  esse,  Urbem  relinquere. 

Sed  heus  tu,  numquid  moleste  fers  de  illo,  qui  se 
solet  anteferre  patruo  sororis  tuae  filii  ?  at  a  quibus 
victus  ?  Sed  ad  rem. 

Nos  Etesiae  vehementissime  tardarunt.  Detraxit 
XX  ipsos  dies  etiam  aphractus  Rhodiorum.  Cal. 
Octob.  Epheso,  conscendentes,  hanc  epistolam  dedi- 
mus  L.  Tarquitio,  simul  e  portu  egredienti,  sed  ex- 
peditius  naviganti.  Nos,  Rhodiorum  aphractis,  caete- 
risque  longis  navibus,  tranquillitates  aucupaturi  era- 
mus.  Ita  tamen  properabamus,  ut  non  posset  ma- 
gis. 

De  raudusculo  Puteolano,  gratum.  Nunc  velim 
dispicias  res  Romanas :  videas,  quid  nobis  de  trium- 
pho  cogitandum  putes ;  ad  quem  amici  me  vocant. 
Ego,  nisi  Bibulus  (qui,  dum  unus  hostis  in  Syria 
fuit,  pedem  porta  non  plus  extulit,  quam  domo  sua) 
anniteretur  de  triumpho,  aequo  animo  essem.  Nunc 
vero  cLiay^pQv  giutzo».  Sed  explora  rem  totam ;  ut, 

quo  die  congressi  erimus,  consilium  capere  possi- 
mus.  At  multa;  qui  et  properarem,  et  ei  literas 
darem,  qui  aut  mecum,  aut  paulo  ante,  venturu8 
esset.  Cicero  tibi  plurimam  salutem  dicit :  tu  dices, 
utriusque  nostrum  verbis,  et  Piliae  tuae,  et  filia?. 


(  9.)  CICERO  ATTICO  S. 

In  Piraeea  cum  exissem  pridie  Idus  Octobres,  ac- 
cepi  ab  Acasto,  servo  meo,  statim  tuas  literas :  quas 
quidem  cum  exspectassem  jam  diu,  admiratus  sum, 
ut  vidi  obsignatam  epistolam,  brevitatem  ejus;  ut 
aperui,  rursus  cvyyyaw  literularum,  quae  solent  tuae 
compositissimae  et  clarissimae  esse :  ac,  ne  multa, 
cognovi,  ex  eo  quod  ita  scripseras,  te  Romam  venisse 
a.  d.  XII  Calend.  Octob.  cum  febri.  Percussus  ve- 
hementer,  nec  magis,  quam  debui,  statim  quaero  ex 
Acasto.  Ille  et  tibi  et  sibi  visum,  et  ita  se  domi  ex 
tuis  audisse,  ut  nihil  esset  incommode.  Id  videbatur 
approbaie,  quod  erat  in  extremo,  febriculam  tum  te 
habentem  scripsisse.  Sed  amavi  tamen,  admiratusque 
sum,  quod  nihilominus  ad  me  tua  manu  scripsisses. 
Quare  de  hoc  satis.  Spero  enim,  quae  tua  prudentia 
et  temperantia  «st,  et(hercule),  ut  mejubet  Acastus, 
confido,  te  jam,  ut  volumus,  valere. 

A  Turannio  te  accepisse  meas  literas  gaudeo. 
Tlap a£tAa£oi/,  si  me  amas,  ttjv  tu  QvpaTou  (QiXoTifxiav 
avroTOLTot.  Hanc,  quae,  mehercule,  mihi  magno  dolo- 
ri  est,  (dilexi  enim  hominem)  procura,  quantula- 
cumque  est,  Praecianam  haereditatem.  Prorsus  ille  ne 
attingat.  Dices,  nummos  mihi  opus  esse  ad  appara- 
tum  triumphi :  in  quo,  ut  praecipis,  nec  me  xevov  in 
expetendo  cognosces,  nec  aTucpov  in  abjiciendo. 

Intellexi  ex  tuis  literis  te  ex  Turannio  audisse,  a 
me  provinciam  fratri  traditam.  Adeon'  ego  non  per- 
spexeram  prudentiam  literarum  tuarum  ?  Eire-^eiv  te 
scribebas.    Quid  erat  dubitatione  dignum,  si  esset 

quidquam,  cur  placeret,  fratrem,  et  talem  fratrem, 
relinqui  ?  aGet^o-*?  ista  mihi  tua,  non  ewo^»j,  videba- 
tur.  Monebas  de  Q.  Cicerone  puero,  ut  eum  quidem 
neutiquam  relinquerem.  Tovjulov  ovsipov  e/j.01.  Eadem 
omnia,  quasi  collocuti  essemus,  vidimus.  Non  fuit 
faciendum  aliter,  meque  nviyjiovia.  eTroyji  tua  dubita- 
tione  liberavit.  Sed  puto  te  accepisse  de  hac  re  epi- 
stolam,  scriptam  accuratius.  Ego  tabellarios  postero 
die  ad  vos  eram  missurus,  quos  puto  ante  venturos, 
quam  nostrum  Saufeium.  Sed  eum  sine  meis  literis 
ad  te  venire  vix  rectum  erat. 

Tu  mihi,  ut  polliceris,  de  Tulliola  mea,  id  est,  de 
Dolabella,  perscribas;  de  republica,  quam  praevi- 
deo  in  summis  periculis ;  de  censoribus,  maximeque 
de  signis,  tabulis,  quid  fiat ;  referaturne.  Idibus 
Octob.  has  dedi  literas :  quo  die,  ut  scribis,  Caesar 
Placentiam  legiones  quatuor.  Quaeso,  quid  nobis 
futurum  est  ?  In  arce  Athenis  statio  mea  nunc  pla- 
cet. 

adCissarem  se,  qui  tum  erat  Ravennae,  contulissent ; 
Caesar,  iis  maxime  auctoribus,  trajecto  Rubicone, 
Ariminum,  quod  erat  extra  provinciam  illius,  cum 
venisset,  tantus  pavor  repente  Urbem  invasit,  ut  pas- 
sim  fuga  turpissima  facta  sit.  Continent  autem  epi- 
stolae  priores,  a  prima  usque  ad  decimam,  quae  inci- 
pit,  "  Subito  consilium  cepi,"  haesitationem,  solli- 
citudinemque  Ciceronis  animi,  quonam  modo  cum 
Caesare  Pompeioque  se  gereret,  cum  utrique  esset 
amicus,  et  illum  uterque  suis  annumeraret.  Posteri- 
ores,  usque  ad  tinem  libri,  cum  multa  alia,  tum  que- 
relam  de  Pompeio ;  tum  sine  ratione  gesta  esse  om- 
nia  ab  illo  atque  geri;  accusationem  impudentiae 
Caesaris;  legationem  L,  Caesaris  ad  Pompeium  et 
eonsules,  C  Cnesaris  nomine :  et  quae  illi  ad  haec  re- 
sponderint.  Reliqua  privata  sunt.  Scriptae  porro  sunt 
illae  L.  Paulo,  C.  Marcello,  Coss.  Illudctiam  scien- 
dum,  abfuisse  Ciceronem  annum  et  menses  circiter 
octo.  Profectus  est  enim  in  provinciam  ineunte 
Maio,  Ser.  Sulpicio  et  M.  Marcello  Coss.  in  eaque 
et  in  itinere  L.  Pauli  et  C.  Marcelli  consulatu  con- 
sumto,  ad  Urbem  fuit,  prid.  Non.  Januarias,  con- 
sulatum  L.  Lentulo  et  C.  Marcello  ineuntibus. 


( 1.)  CICERO  ATTICO  S. 

Dederam  equidem  L.  Saufeio  literas,  et  dederam 
ad  te  unum ;  quod,  cum  non  esset  temporis  mihi  ad 
scribendum  satis,  tamen  hominem  tibi  tam  familia- 
rem  sine  meis  literis  ad  te  venire  nolebam.  Sed,  ut 
philosophi  ambulant,  has  tibi  rcdditum  iri  putabam 
prius.  Sin  jam  illas  accepisti,  scis,  me  Athenas  ve- 
nisse  pridie  Idus  Octobres  ;  e  navi  egressum  in  Pi- 
raeeum,  tuas  ab  Acasto  nostro  literas  accepisse ;  con- 
turbatum,  quod  cum  febre  Romam  venisses;  bono 
tamen  animo  esse  ccepisse,  quod  Acastus  ea,  quae  vel- 
lem,  -de  allevato  corpore  tuo  nuntiaret ;  cohorruisse 

autem  me,  quod  tuae  literae  de  legionibus  Caesaris  af- 
ferrent ;  et  egisse  tecum,  ut  videres,  ne  quid  $i\o- 
rtjuioc  ejus,  quem  nosti,  nobis  noceret;  de  quo  jam 
pridem  ad  te  scripseram.  Turannius  autem  secus  tibi 
Brundisii  dixerat ;  quod  ex  iis  literis  cognovi,  quas 
a  Xenone,  optimo  viro,  accepi.  Cur  fratrem  provin- 
ciae  non  praefecissem,  exposui  breviter.  Haec  fere  sunt 
in  illa  epistola.  Nunc  audi  reliqua. 

Per  fortunas,  omnem  tuum  amorem,  quo  me  es 
amplexus,  omnemque  tuam  prudentiam,  quam  (me- 
hercule)  in  omni  generejudico  singularem,  confer  [te] 
jam  ad  eam  curam,  ut  de  omni  statu  meo  cogites. 
Videre  enim  mihi  videor  tantam  dimicationem  (nisi 
idem  Deus,  qui  nos  melius,  quam  optare  auderemus, 
Parthico  bello  liberavit,  respexerit  rempublicam)  sed 
tantam,  quanta  nunquam  fuit. 

Age,  hoc  malum  mihi  commune  est  cum  omni- 
bus.  Nihil  tibi  mando,  ut  de  eo  cogites.  111  ud  meum 
proprium  TrpogAyj/xa,  quaeso,  suscipe.  Videsne,  ut  te 
auctore  sim  utrumque  complexus?  Ac  vellem  a  prin- 
cipio  te  audisse  amicissime  monentem : 

AXX'  £,U0V  0U7T0T6  SujULOV  6V<  (7T^£Cr (TIV   i7Tzfo£S* 

TlotTfiSog 

Sed  aliquando  tamen  persuasisti,  ut  alterum  com- 
plecterer,  quia  de  me  erat  optime  meritus ;  alterum, 
quia  tantum  valebat.  Feci  igitur  :  ita-que  effeci  om- 
ni  obsequio,  ut  neutri  illorum  quisquam  esset  me 
carior.  Haec  enim  cogitabamus  ;  necmihi,  conjuncto 
cum  Pompeio,  fore  necesse  peccare  in  re  publica  ali- 
quando ;  nec,  cum  Caesare  sentienti,  pugnandum 
esse  cum  Pompeio :  tanta  erat  illorum  conjunctio. 
Nunc  impendet  (ut  et  tu  ostendis,  et  ego  video)  sum- 
ma  inter  eos  contentio.  Me  autem  uterque  numerat 
suum,  nisi  forte  simulat  alter  :  nam  Pompeius  non 
dubitat  (vere  enim  judicat)  ea,  quae  de  re  publica 
nunc  sentiat,  mihi  valde  probari.  Utriusque  autem 
accepi  ejusmodi  literas  eodem  tempore,  quo  tuas,  ut 

neuter  quemquam  omnium  pluris  facere,  quam  me, 
videretur. 

Verum  quid  agam  ?  non  quaero  illa  ultima,  (si 
enim  castris  res  geretur,  video  cum  altero  vinci  sa- 
tius  esse,  quam  cum  altero  vincere)  sed  illa,  quae  tum 
agentur,  cum  venero  :  ne  ratio  absentis  habeatur ;  ut 
exercitum  dimittat.  "  Dic,  M.  Tulli."  Quid  dicam  ? 
Exspecta  (amabo  te),  dum  Atticum  conveniam  ?  Non 
est  locus  ad  tergiversandum.  Contra  Caesarem  ?  Ubi 
illae  sunt  densaa  dexterae?  nam,  ut  illi  hoc  liceret, 
adjuvi,  rogatus  ab  ipso  Ravennae  de  Ccelio  tribuno 
plebis.  Ab  ipso  autem  ?  etiam  a  Cnaeo  nostro,  in  illo 
divino  tertio  consulatu.  Aliter  sensero  ?  a.ioeojuou,  non 
Pompeium  modo,  sed  Tpwac,  xa<  Tpwa§a$'  ; 

TlovKvBocjuiot.;  juoi  TrpwTog  eXsy^e^v  xy.TaSnqaei. 

Quis  ?  tu  ipse  scilicet,  laudator  et  factorum  et  scrip- 
torum  meorum.  Hanc  ergo  plagam  efFugi  per  duos 
superiores  Marcellorum  consulatus,  cum  est  actum 
de  provincia,  Caesaris.  Nunc  incido  in  discrimen  ip- 
sum.  Itaque,  ut  stultus  primus  suam  sententiam 
dicat,  mihi  valde  placet,  de  triumpho  nos  moliri  ali- 
quid :  extra  Urbem  esse  cum  justissima  causa.  Ta- 
men  dabunt  operam,  ut  eliciant  sententiam  meam. 

Ridebis  hoc  loco  fortasse.  Quam  vellem  etiam 
nunc  in  provincia  morari !  Plane  opus  fuit,  si  hoc 
impendebat;  etsi  nil  miserius:  nam,  6§ov  Trapepyov, 
volo  te  hoc  scire ;  omnia  illa  prima,  quae  etiam  tuis 
literis  in  ccelum  ferebas,  e7riTr)XT<x.  fuerunt.  Quam 
non  est  facilis  virtus  !  quam  vero  difficilis  ejus  diu- 
turna  simulatio  ■!  Cum  enim  hoc  rectum  et  gloriosum 
putarem,  ex  annuo  sumtu,  qui  mihi  decretus  esset, 
me  C.  Ccelio  quaestori  relinquere  annuum,  referre  in 
aerarium  ad  HS  M ;  ingemuit  nostra  cohors,  omne 
illud  putans  distribui  sibi  oportere ;  ut  ego  amicior 
invenirer  Phrygum  et  Cilicum  aerariis,  quam  nostro. 
Sed  me  non  moverunt :  nam  et  mea  laus  apud  me 

plurimum  valuit :  nec  tamen  quidquam  honorifice  in 
quemquam  fieri  potuit,  quod  praetermiserim. 

Sed  haec  fuerit,  ut  ait  Thucydides,  sx/3oXrj  Xoyou 
non  inutilis.  Tu  autem  de  nostro  statu  cogitabis : 
primum,  quo  artificio  tueamur  benevolentiam  Caesa- 
ris ;  deinde  de  ipso  triumpho,  quem  video,  nisi  rei- 
publicae  tempora  impedient,  ewnopia-Tov.  Judico  au- 
tem,  cum  ex  literis  amicorum,  tum  ex  supplicatione ; 
quam  qui  non  decrevit,  plus  decrevit,  quam  si  omnes 
decresset  triumphos.  Ei  porro  assensus  est  unus, 
familiaris  meus,  Favonius,  alter  iratus,  Hirrus.  Cato 
autem  et  scribendo  aflfuit,  et  ad  me  de  sententia  sua 
jucundissimas  literas  misit.  Sed  tamen  gratulans  mihi 
Caesar  de  supplicatione,  triumphat  de  sententia  Ca- 
tonis :  nec  scribit,  quid  ille  sententiae  dixerit,  sed 
tantum,  supplicationem  eum  mihi  non  decrevisse. 

Redeo  ad  Hirrum.  Cceperas  eum  mihi  placare : 
perfice.  Habes  Scrofam,  habes  Silium.  Ad  eos  ego 
etiam  antea  scripsi,  et  ad  ipsum  Hirrum.  Locutus 
enim  erat  cum  iis  commode,  se  potuisse  impedire, 
sed  noluisse  :  assensum  tamen  esse  Catoni,  amicissi- 
mo  meo ;  cum  is  honorificentissimam  in  me  senten- 
tiam  dixisset ;  nec  me  ad  se  ullas  literas  misisse, 
cum  ad  omnes  mitterem.  Verum  dicebat.  Ad  eum 
enim  solum,  et  ad  Crassipedem,  non  scripseram. 

Atque  haec  de  rebus  forensibus.  Redeamus  do- 
mum.  Disjungere  meabillo  volo.  Mirus  est  <pupoLT>is9 
germanus  Lartidius. 

AAXa  t«  jm.ev7rpQTSTV)(^at  s<xo-oy.ev9  (x-^vvjuevoi  7rep. 

Reliqua  expediamus.  Hoc  primum,  quo  accessit 
cura  dolori  meo  :  sed  hoc  tamen  (quidquid  est)  Prae- 
cianum,  cum  iis  rationibus,  quas  ille  meas  tractat, 
admisceri  nolo.  Scripsi  ad  Terentiam,  scripsi  etiam 
ad  ipsum,  me,  quidquid  possem  nummorum,  ad  ap- 
paratum  sperati  triumphi  ad  te  redacturum.  Ista 
puto  <x.y.etu7TToctbrc:  veruni,  ut  lubebit.  Ilancquoque 

suscipc  curam,  quemadmodum  experiamur.  Id  et 
ostendisti  quibusdam  literis,  ex  Epiro  an  Athenis  da- 
tis ;  et  in  eo  ego  te  adjuvabo. 


(2.)  CICERO  ATTICO  S. 

Brundisium  venimus  VII  Calend.  Decembres, 
usi  tua  felicitate  navigandi :  ita  belle  nobis  flavit  ab 
Epiro  lenissimus  Onchesmites.  (Hunc  <77rovBsia^oyrtx, 
si  cuivolesTwv  vswrspwv,  pro  tuo,  vendita.) 

Invaletudo  tua  me  valde  conturbat:  significant 
enim  tuae  literae,  te  prorsus  laborare.  Ego  autem, 
cum  sciam,  quam  sis  fortis,  vehementius  esse  quid- 
dam  suspicor,  quod  te  cogat  cedere,  et  propemodum 
infringat ;  etsi  alteram  quartanam  Pamphilus  tuus 
mihi  dixit  decessisse,  et  alteram  leviorem  accedere. 
Terentia  vero,  quae  quidem  eodem  tempore  ad  por- 
tam  Brundisinam  venit,  quo  ego  in  portum,  mihi- 
que  obvia  in  foro  fuit,  L.  Pontium  sibi  in  Trebulano 
dixisse  narrabat,  etiam  eam  decessisse.  Quod  si  ita 
est,  est  quod  maxime  (mehercule)  opto ;  idque  spero 
tua  prudentia  et  temperantia  te  consecutum. 

Venio  ad  epistolas  tuas,  quas  ego  sexcentas  uno 
tempore  accepi,  aliam  alia  jucundiorem,  quae  quidem 
erant  tua  manu  :  nam  Alexidis  manum  amabam, 
quod  tam  prope  accedebat  ad  similitudinem  tuae  li- 
terae ;  non  amabam,  quod  indicabat  te  non  valere. 
Cujus  quoniam  mentio  facta  est;  Tironem  Patris 
aegrum  reliqui,  adolescentem,  ut  nosti,  (et  adde,  si 
quid  vis)  probum :  nihil  vidi  melius :  itaque  careo 
aegre.  Quamquam  videbatur  se  non  graviter  habere ; 
tamen  sum  sollicitus,  maximamque  spem  habeo  in 
M'  Curii  diligentia,  de  qua  ad  me  scripsit  Tiro,  et 
multi  nuntiarunt.  Curius  autem  ipse  sensit,  quam  tu 
velles  se  a  me  diligi ;  et  eo  sum  admodum  delecta- 
tus :  ct  (mehcrcule)  est,  quam  facile  diligas,  avroySwv 
in  hominc  urbanitas.  Ejus  testamcntum  dcporto  Ro- 

niam,  Ciceronum  signis  obsignatum,  cohortisque 
praetoriae :  fecit  palam  te  ex  libella,  me  ex  teruncio. 

In  Actio  Corcyras  Alexio  me  opipare  muneratus 
est.  Quinto  Ciceroni  obsisti  non  potuit,  quominus 
Thyamim  videret.  Filiola.  tua  te  delectari  lzetor,  et 
probari  tibi  Qvo-ntw  esse,  t*j>  7rpo;  rtx.  rey.^y.  Etenim, 
st  haec  non  est,  nulla  potest  homini  esse  ad  hominem 
naturae  adjunctio  ;  qua,  sublata,  vitae  societas  tollitur. 
ujBene  eveniat,"  inquit  Carneades,  spurce;  sed  tamen 
prudentius,  quam  Lucius  noster  et  Patron ;  qui,  cum 
omnia  ad  se  referant,  nec  quidquam  alterius  causa 
fieri  putent,  et  cum  ea  re  bonum  virum  oportere  esse 
dicant,  ne  malum  habeat,  non  quo  id  natura.  rectum 
sit ;  non  intelligunt,  se  de  callido  homine  loqui,  non 
de  bono  viro.  Sed  haec,  opinor,  sunt  in  iis  libris,  quos 
tu  laudando,  animos  mihi  addidisti. 

Redeo  ad  rem.  Commodo  exspectabam  epistolam, 
quam  Philoxeno  dedisses :  scripseras  enim,  in  ea  esse 
de  sermone  Pompeii  Neapolitano.  Eam  mihi  Patron 
Brundisii  reddidit:  Corcyra?,  ut  opinor,  acceperat. 
Nihil  potuit  esse  jucundius  :  erat  enim  de  re  publi- 
ca,  de  opinione,  quam  is  vir  haberet,  integritatis 
meae ;  de  benevolentia,  quam  ostendit  eo  sermone, 
quem  habuit  de  triumpho.  Sed  tamen  hoc  jucundis- 
simum,  quod  intellexi,  te  ad  eum  venisse,  ut  ejus 
animum  erga  me  perspiceres.  Hoc  mihi,  inquam, 
accidit  jucundissimum.  De  triumpho  autem  nulla  me 
cupiditas  unquam  tenuit  ante  Bibuli  impudentissi- 
mas  literas,  quas  [amplissima]  supplicatio  consecuta 
est  A  quo  si  ea  gesta  essent,  quae  scripsit ;  gaude- 
rem,  ethonori  faverem:  nunc  illum,  qui  pedempor- 
ta,  quoad  hostis  cis  Euphraten  fuit,  non  extulerit, 
honore  augeri ;  me,  in  cujus  exercitu  spem  illius 
exercitus  habuit,  idem  non  assequi,  dedecus  est  nos- 
trum,  nostrum,  inquam,  te  conjungens.  Itaque  om- 
nia  experiar ;  et  (ut  spero)  assequar.  Quod  si  tu 
valeres,  jam  milii  qusedam  explorata  essent :  sed,  ut 
^pero,  valebis. 

De  raudusculo  Numeriano  multum  te  amo.  Hor- 
tensius  quid  egerit,  aveo  scire ;  Cato  quid  agat ;  qui 
quidem  in  me  turpiter  fuit  malevolus.  Dedit  integri- 
tatis,  justitiae,  clementiae,  fidei,  mihi  testirnonium, 
quod  non  quaerebam ;  quod  postulabam,  id  negavit. 
Itaque  Caesar,  iis  literis,  quibus  mihi  gratulatur,  et 
omnia  pollicetur,  quo  modo  exsultat  Catonis,  in  me 
ingratissimi,  injuria  !  At  hic  idem  Bibulo  dierum 
XX.  Ignosce  mihi :  non  possum  haec  ferre,  nec  fe- 
ram. 

Cupio  ad  omnes  tuas  epistolas;  sed  nihil  ne- 
cesse  est :  jam  enim  te  videbo.  Illud  tamen  de 
Chrysippo :  nam  de  altero  illo  minus  sum  admira- 
tus,  operario  homine :  sed  tamen  ne  illo  quidem 
quidquam  improbius.  Chrysippum  vero  (quem  ego, 
propter  literularum  nescio  quid,  libenter  vidi,  in  ho- 
nore  habui)  discedere  a  puero,  insciente  me  ?  Mitto 
alia,  quae  audio,  multa:  mitto  furta:  fugam  non 
fero,  qua.  mihi  nihil  visum  est  sceleratius.  Itaque 
usurpavi  vetus  illud  Drusi,  ut  ferunt,  praetoris,  in 
eo  qui  eadem  liber  non  juraret;  me  istos  liberos  non 
addixisse;  praesertim  cum  adesset  nemo,  a  quo  recte 
vindicarentur.  Id  tu,  ut  videbitur,  ita  accipies :  ego 
tibi  assentiar. 

Uni  tuae  disertissimae  epistolae  non  rescripsi,  in 
qua  est  de  periculis  reipublicae.  Quid  rescriberem  ? 
Valde  eram  perturbatus  :  sed,  ut  nihil  magnopere 
metuam,  Parthi  faciunt,  qui  repente  Bibulum  semi- 
vivum  reliquerunt. 


(3.)  CICERO  ATTICO  S. 

A.  d.  VIII  Idus  Decembres,  Herculanum  veni,  ct 
ibi  tuas  literas  legi,  quas  Philotimus  mihi  reddidit : 
e  quibus  hanc  primo  adspectu  voluptatem  cepi,  quod 
erant  a  te  ipso  scriptae :  deinde  earum  accuratissima, 
diligentia  sum  mirum  in  modum  delectatus.  Ac  pri- 

mum  illud,  in  quo  te  Dicaearcho  assentiri  negas,  etsi 
cupidissime  expetitum  a  me  sit,  et  approbante  te,  ne 
diutius  anno  in  provincia  essem,  tamen  non  est 
nostra  contentione  perfectum.  Sic  enim  scito,  ver- 
bum  in  senatu  factum  esse  nunquam  de  ullo  nos- 
trum,  qui  provincias  obtinuimus,  quo  in  his  diutius, 
quam  ex  senatus-consulto,  maneremus :  ut  jam  ne 
istius  quidem  rei  culpam  sustineam,  quod  minus 
diu  fuerim  in  provincia,  quam  fortasse  fuerit  utile. 
Sed,  a  Quid  si  hoc  melius  ?"  saepe  opportune  dici 
videtur,  ut  in  hoc  ipso.  Sive  enim  ad  concordiam  res 
adduci  potest,  sive  ad  bonorum  victoriam ;  utriusvis 
rei  me  aut  adjutorem  velim  esse,  aut  certe  non  ex- 
pertem.  Sin  vincunturboni ;  ubicumque  essem,  una. 
cum  iis  victus  essem.  Quare  celeritas  nostri  reditus 
ajueToijusK^To;  debet  esse. 

Quod  si  ista  nobis  cogitatio  de  triumpho  injecta 
non  esset,  quam  tu  quoque  approbabas,  nae,  tu  haud 
multum  requireres  illum  virum,  qui  in  sexto  libro 
informatus  est.  Quid  enim  tibi  faciam,  qui  illos  li- 
bros  devorasti  ?  Quin  nunc  ipsum  non  dubitabo  rem 
tantam  abjicere,  si  id  erit  rectius.  Utrumque  vero 
simul  agi  non  potest,  et  de  triumpho  ambitiose,  et  de 
re  publica  libere.  Sed  ne  dubitaris,  quin,  quod  hones- 
tius,  id  mihi  futurum  sit  antiquius.  Nam,  quod  pu- 
tas  utilius  esse,  vel  mihi  quod  tutius  sit,  vel  etiam  ut 
reipublicac  prodesse  possim,  me  esse  cum  imperio ; 
id  coram  considerabimus  quale  sit :  habet  enim  res 
deliberationem  ;  etsi  ex  parte  magna.  tibi  assentio. 

De  animo  autem  meo  erga  rempublicam,  bene 
facis,  quod  non  dubitas  :  et  illud  probe  judicas,  ne- 
quaquam  satis,  pro  meis  officiis,  pro  ipsius  in  alios 
effusione,  illum  in  me  liberalem  fuisse  :  ejusque  rei 
causam  vere  explicas ;  et  eis,  quae  de  Fabio  Cani- 
nioque  acta  scribis,  valde  consentiunt :  quae  si  secus 
essent,  totumque  se  ille  in  me  profudisset;  tamen 
illa,  quam  scribis,  custos  urbis,  me  praeclarae  inscrip- 
tionis  memorem  esse  cogeret ;  nec  mihi  concederet, 

ut  imitarer  Volcatium,  aut  Servium,  quibus  tu  es 
eontentus ;  sed  aliquid  nos  vellet  nobis  dignum  et 
sentire  et  defendere.  Quod  quidem  agerem,  si  lice- 
ret,  alio  modo,  ac  nunc  agendum  est. 

De  sua  potentia  dimicant  homines  hoc  tempore,» 
periculo  civitatis.  Nam,  si  respublica  defenditur ; 
cur  ea,  consule  isto  ipso,  defensa  non  est  ?  cur  ego, 
in  cujus  causa  reipublicae  salus  consistebat,  defensus 
postero  anno  non  sum  ?  cur  imperium  illi,  aut  cur 
illo  modo,  prorogatum  est  ?  cur  tantopere  pugnatum 
est,  ut  de  ejus  absentis  ratione  habenda  decem  tri- 
buni  plebis  ferrent  ?  His  ille  rebus  ita  convaluit,  ut 
nunc  in  uno  civi  spes  ad  resistendum  sit :  qui  mal- 
lem  tantas  ei  vires  non  dedisset,  quam  nunc  tam 
valenti  resisteret. 

Sed,  quoniam  res  eo  deducta  est,  non  quaeram, 
(ut  scribis)  7rov  cxa(pog  to  twj  At  pei$u))>  ;  mihi  ay.atpog 
unum  erit,  qucd  a  Pompeio  gubernabitur.  Illud 
ipsum,  quod  ais,  Quid  fiet,  cum  erit  dictum,  u  Dic, 
M.  Tulli?"  <7uvto{jl7.,  "  Cn.  Pompeio  assentior." 
Ipsum  tamen  Pompeium  separatim  ad  concordiam 
hortabor.  Sic  enim  sentio  ;  maximo  in  periculo  rem 
esse.  Vos  scilicet  plura,  qui  in  Urbe  estis :  verum- 
tamen  hoc  video,  cum  homine  audacissimo  paratis- 
simoque  negotium  esse  ;  omnes  damnatos,  omnes 
ignominia  affectos,  omnes  damnatione  ignominiaque 
dignos,  illuc  facere,  omnem  fere  juventutem,  om- 
nem  illam  urbanam  ac  perditam  plebem,  tribunos 
valentes,  addito  C.  Cassio,  omnes,  qui  aere  alieno 
premantur ;  quos  plures  esse  intelligo,  quam  puta- 
ram.  Causam  solum  illa  causa  non  habet;  caeteris 
rebus  abundat.  Hic  omnia  facere  omnes,  ne  armis 
decernatur ;  quorum  exitus  semper  incerti,  nunc 
vero  in  alteram  partem  magis  timendi. 

Bibulus  de  provincia  decessit ;  Veientonem  prae- 
fecit.  In  decedendo  erit,  ut  audio,  tardior :  quem 
cum  ornavit  Cato,  declaravit,  iis  se  solis  non  invi- 

dere,  quibus  nihil  aut  non  multum  ad  dignitatem 
posset  accedere. 

Nunc  venio  ad  privata :  fere  enim  respondi  tui9 
literis  de  re  publica,  et  iis  quas  in  suburbano,  et  iis 
quas  postea,  scripsisti.  Ad  privata  venio.  Unum 
etiam  de  Ccelio.  Tantum  abest,  ut  meam  ille  sen- 
tentiam  moveat,  ut  valde  ego  ipsi,  quod  de  sua.  sen- 
tentia  decesserit,  poenitendum  putem.  Sed  quid  est, 
quod  ei  vici  Lucceii  sint  addicti?  Hoc  te  praeter- 
misisse  miror. 

De  Philotimo  faciam  equidem,  ut  mones.  Sed 
ego  mihi  ab  illo,  hoc  tempore,  non  rationes  exspec- 
tabam,  quas  tibi  edidit,  verum  id  reliquum,  quod 
ipse  in  Tusculano  me  referre  in  commentarium  mea, 
manu  voluit,  quodque  idem  in  Asia  mihi  sua  manu 
scriptum  dedit.  Id  si  praestaret,  quantum  mihi  aeris 
alieni  esse  ibi  edidit,  tantum,  et  plus  etiam,  ipse 
mihi  deberet.  Sed  in  hoc  genere,  si  modo  per  rem 
publicam  licebit,  non  accusabimur  posthac :  neque 
(hercule)  antea  negligentes  fuimus,  sed  amicorum 
multitudine  occupati.  Ergo  utemur  (ut  polliceris) 
et  opera.  et  consifio  tuo  :  nec  tibi  erimus  (ut  spero) 
in  eo  molesti. 

De  serperastris  cohortis  meae,  nihil  est,  quod  do- 
leas :  ipsi  enim  se  collegerunt  admiratione  integri- 
tatis  meae.  Sed  me  moverat  nemo  magis,  quam  is, 
quem  tu  neminem  putas.  Idem  et  initio  fuerat,  et 
nunc  est  egregius  :  sed,  in  ipsa  decessione,  signifi- 
cavit,  sperasse  se  aliquid ;  et  id,  quod  animum  in- 
duxerat  paulisper,  non  tenuit :  sed  cito  ad  se  rediit ; 
meisque  honorificentissimis  erga  se  officiis  victus, 
pluris  ea  duxit,  quam  omnem  pecuniam. 

Ego  a  Curio  tabulas  accepi,  quas  mecum  porto. 
Hortensii  legata  cognovi.  Nunc  aveo  scire,  quid  ho- 
minis  sit,  et  quarum  rerum  auctionem  instituat. 
Nescio  enim,  cur,  cum  portam  Flumentanam  Coe- 
lius  occuparit,  ego  Puteolos  non  meos  faciam. 

Venio  ad  u  Pirceea"  in  quo  magis  reprehenden- 
dus  sum,  quod,  homo  Romanus,  Piraca  scripserim, 
non  Pir&eum  (sic  enim  omnes  nostri  locuti  sunt), 
quam  quod  "  inn  addiderim.  Non  enim  hoc,  ut 
oppido,  praeposui,  sed  ut  loco  :  et  tamen  Dionysius 
noster,  qui  est  nobiscum,  et  Nicias  Cous,  non  reba- 
tur  oppidum  esse  Piraeea.  Sed  de  re  videro.  Nos- 
trum  quidem  si  est  peccatum,  in  eo  est,  quod  non, 
ut  de  oppido,  locutus  sum,  sed  ut  de  loco ;  secutus- 
que  sum,  non  dico  Caecilium,  M  Mane  ut  ex  portu  in 
Piraeeum,"  (malus  enim  auctor  Latinitatis  est),  sed 
Terentium,  cujus  fabellae,  propter  elegantiam  ser- 
monis,  putabantur  a  C  Laelio  scribi : 

M  Heri  aliquot  adolescentuli  coimus  in  Piraeeum." 

Et  idem,  M  Mercator  hoc  addebat,  captam  e  Sunio." 
Quod  si  Srifxovg  oppida  volumus  esse  ;  tam  est  oppi- 
dum  Sunium,  quam  Piraeeus.  Sed,  quoniam  gram- 
maticus  es,  si  hoc  mihi  #jtij/a«  persolveris,  magna 
me  molestia,  liberaris. 

Ille  mihi  literas  blandas  mittit :  facit  idem  pro 
eo  Balbus.  Mihi  certum  est,  ab  honestissima  sen- 
tentia  digitum  nusquam.  Sed  scis,  illi  reliquum 
quantum  sit.  Putasne  igitur  verendum  esse,  ne^ut 
objiciat  id  nobis  aliquis,  si  languidius,  aut  repetat, 
si  fortius  ?  Quid  ad  haec  reperis  ?  Solvamus,  inquis. 
Age,  a  Coelio  mutuabimur.  Hoc  tu  tamen  conside- 
res,  Velim.  Puto  enim,  in  senatu  si  quando  praeclare 
pro  re  publica  dixero,  Tartessium  istum  tuum  mihi 
exeunti,  M  Jube,  sodes,  nummos  curare." 

Quid  superest?  etiam.  Gener  est  suavis  mihi, 
Tulliae,  Terentiae :  quantumvis  vel  ingenii,  vel  hu- 
manitatis :  satis :  reliqua,  quae  nosti,  ferenda.  Scis 
enim,  quos  aperuerimus  :  qui  omnes,  praeter  eum, 
de  quo  per  te  egimus,  rem  me  facere  rentur :  ipsis 
enim  expensum  nemo  ferret.  Sed  haec  coram  :  nam 
multi  sermonis  sunt. 

Tironis  reficiendi  spes  est  in  M'  Curio  :  cui  ego 

scripsi,  tibi  eum  gratissimum  facturum.  Dat.  V  Id. 
Decembr.  a  Pontio  ex  Trebulano. 


(4.)  CICERO  ATTICO  S. 

Dionysium,  flagrantem  desiderio  tui,  misi  ad  te, 
nec  (mehercule)  aequo  animo ;  sed  fuit  conceden- 
-dum :  quem  quidem  cognovi  cum  doctum  (quod 
mihi  jam  ante  erat  notum),  tum  sanctum,  plenum 
officii,  studiosum  etiam  meae  laudis,  frugi  hominem, 
ac,  ne  libertinum  laudare  videar,  plane  virum  bo- 
num. 

Pompeium  vidi  IV  Id.  Decembres  :  fuimus  una 
horas  duas  fortasse.  Magna,  laetitia  mihi  visus  est 
affici  meo  adventu :  de  triumpho  hortari,  suscipere 
partes  suas ;  monere,  ne  ante  in  senatum  accederem, 
quani  rem  confecissem  ;  ne,  dicendis  sententiis,  ali- 
quem  tribunum  alienarem.  Quid  quaeris  ?  In  hoc 
officio  sermonis  nihil  potuit  esse  prolixius. 

De  re  publica  autem  ita  mecum  locutus  est,  quasi 
non  dubium  bellum  haberemus.  Nihil  ad  spem  con- 
cordiae  :  plane  illum  ab  se  alienatum,  cum  ante  in- 
telligeret,  tum  vero  proxime  judicasse  :  venisse  Hir- 
tium  a  Caesare,  qui  esset  illi  familiarissimus ;  ad  se 
non  accessisse :  et,  cum  ille  a.  d.  VIII  Idus  De- 
cemb.  vesperi  venisset,  Balbus  de  tota  re  constitu- 
isset  a.  d.  VII  ad  Scipionem  ante  lucem  venire ; 
multa  de  nocte  eum  profectum  esse  ad  Caesarem. 
Hoc  illi  rsxar^iwleg  videbatur  esse  alienationis.  Quid 
multa  ?  nihil  me  aliud  consolatur,  nisi  quod  illum, 
cui  etiam  inimici  alterum  consulatum,  fortuna  sum- 
mam  potentiam  dederat,  non  arbitror  fore  tam  amen- 
tem,  ut  haec  in  discrimen  adducat.  Quod  si  ruere 
coeperit ;  na»,  ego  multa  timeo,  quae  non  audeo  scri- 
bere.  Sed,  ut  nunc  est,  a.  d.  III  Nonas  Jan.  ad 
Urbem  cogito. 

(5.)  CICERO  ATTICO  S. 

Multas  uno  tempore  accepi  epistolas  tuas:  quas 
mihi,  quamquam  recentiora  audiebam  ex  iis  qui  ad 
me  veniebant,  tamen  erant  jucundae :  studium  enim 
et  benevolentiam  declarabant.  Invaletudine  tua  mo- 
veor:  et,  Piliam  in  idem  genus  morbi  delapsam, 
curam  tibi  afferre  majorem  sentio.  Date  igitur  ope- 
ram  ut  valeatis. 

De  Tirone,  video  tibi  curae  esse ;  quem  quidem 
ego,  etsi  mirabiles  utilitates  mihi  praebet,  cum  valet, 
in  omni  genere  vel  negotiorum  vel  studiorum  meo- 
rum,  tamen,  propter  humanitatem  et  modestiam, 
malo  salvum,  quam  propter  usum  meum. 

Philogenes  mecum  nihil  unquam  de  Luscieno 
locutus  est :  de  caeteris  rebus  habes  Dionysium.  So- 
rorem  tuam  non  venisse  in  Arcanum,  miror.  De 
Chrysippo,  meum  consilium  probari  tibi,  non  mo- 
leste  fero. 

Ego  in  Tusculanum  nihil  sane  hoc  tempore :  de- 
vium  est  roig  a7ravTo»cr^,  ethabetalia  Svo^prjcTa.  Sed 
de  Formiano  Tarracinam  pridie  Cal.  Januarias : 
inde  Pomtinam  summam  :  inde  Albanum  Pompeii : 
ita  ad  Urbem  III  Nonas,  natali  meo. 

De  republica.  quotidie  magis  timeo.  Non  enim 
boni,  ut  putant,  consentiunt.  Quos  ego  equites  Ro- 
manos,  quos  senatores,  vidi  ?  qui  acerrime  cum 
caetera,  tum  hoc  iter  Pompeii,  vituperarent.  Pace 
opus  est.  Ex  victoria  cum  multa  mala,  tum  certe 
tyrannus  exsistet.  Sed  haec  propediem  coram. 

Jam  plane  mihi  deest,  quod  ad  te  scribam  :  nec 
enim  de  re  publica,  quod  uterque  nostrum  scit 
eadem  :  et  domestica  nota  sunt  ambobus.  Reliquum 
est  jocari,  si  hic  sinat :  nam  ego  is  sum,  qui,  illi 
concedi,  putem  utilius  esse,  quod  postulat,  quam 
signa  conferri.  Sero  enim  resistimus  ei,  quem  per 
annos  decem  aluimus  contra  nos.  Quid  sentis  igitur  ? 
inquis.    Nihil  scilicet,   nisi  de   sententia   tua;  nec 

prius  quidem,  quam  nostrum  negotium  aut  confe- 
cerimus,  aut  deposuerimus.  Cura  igitur  ut  valeas. 
Aliquando  airoTpi-J/ou  quartanam  istam  diligentia, 
quae  in  te  summa  est. 


(6.)  CICERO  ATTICO  S. 

Plane  deest,  quod  ad  te  scribam  :  nota  omnia  tibi 
sunt :  nec  ipse  habeo  a  te  quod  exspectem.  Tantum 
igitur  nostrum  illud  sollenne  servemus,  ut  ne  quem 
istuc  euntem  sine  literis  dimittamus.  De  republica 
valde  timeo :  nec  adhuc  fere  inveni,  qui  non  conce- 
dendum  putaret  Czesari,  quod  postularet,  potius, 
quam  depugnandum.  Est  illa  quidem  postulatio  opi- 
nione  valentior.  Cur  autem  nunc  primum  ei  resista- 
mus  ?  cv  yap  av  to§£  /uei%ov  £7ret  xaxov,  quam  cum 
quinquennium  prorogabamus  ;  aut  cum,  ut  absentis 
ratio  haberetur,  ferebamus  :  nisi  forte  haec  illi  tum 
arma  dedimus,  ut  nunc  cum  bene  parato  pugnare- 
mus. 

Dices,  quid  tu  igitur  sensurus  es  ?  Non  idem, 
quod  dicturus.  Sentiam  enim  omnia  facienda,  ne  ar- 
mis  decertetur ;  dicam  idem,  quod  Pompeius :  neque 
id  faciam  humili  animo.  Sed  rursus  hoc  permagnum 
reipublicas  malum  est :  at  quodam  modo  mihi  prse- 
ter  casteros  non  rectum,  me  in  tantis  rebus  a  Pom- 
peio  dissidere. 


(7.)  CICERO  ATTICO  S. 

"  Dionysius,  vir  optimus  (ut  mihi  quoque  est  per- 
spectus),  et  doctissimus,  tuique  amantissimus,  Ro- 
mam  venit  XV  Cal.  Jan.  et  literas  a  te  mihi  reddi- 
dit :"  tot  enim  verba  sunt  de  Dionysio  in  epistola. 
tua.  Illud,  [puto,]  non  adscribis ;  u  et  tibi  gratias 
egit."   Atqui  certe  ille  agere  debuit :  et,  si  esset 

factum,  (qu£E  tua  est  humanitas)  adscripsisses.  Mihi 
autem  nulla  de  eo  7rc*\tvwdt<x  datur  propter  supe- 
rioris  epistolse  testimonium.  Sit  igitur  sane  bonus 
vir :  hoc  enim  ipsum  bene  fecit,  quod  mihi  sui  co- 
gnoscendi  penitus  etiam  istam  facultatem  dedit. 

Philogenes  recte  ad  te  scripsit.  Curavit  enim, 
quod  debuit.  Eum  ego  uti  ea.  pecunia  volui,  quoad 
liceret.  Itaque  usus  est  menses  XIII.  Pomtinum 
cupio  valere :  et,  quod  scribis  in  Urbem  introisse, 
vereor,  quid  sit :  nam  id,  nisi  gravi  de  causa,  non 
fecisset.  Ego,  quoniam  IV  Nonas  Januarias  Com- 
pitalicius  dies  est,  nolo  eo  die  in  Albanum  venire, 
ne  molestus  sim  familia?.  Veniam  III  Nonas  igitur : 
inde  ad  Urbem  pridie  Nonas.  Tua  K^ig  quem  in 
diem  incurrat,  nescio ;  sed  prorsus  te  commoveri  in- 
commodo  valetudinis  tuas  nolo. 

De  honore  nostro,  nisi  quid  occulte  Caesar  per  suos 
tribunos  molitus  erit,  caetera  videntur  esse  tranquilla  : 
tranquillissimus  autem  animus  meus,  qui  totum  istuc 
a?qui  boni  facit ;  et  eo  magis,  quod  jam  a  multis 
audio  constitutum  esse  Pompeio  et  ejus  consilio,  in 
Siciliam  me  mittere,  quod  imperium  habeam.  Id  est 
A$%r,piTixov.  Nec  enim  senatus  decrevit,  nec  populus 
jussit,  me  imperium  in  Sicilia,  habere.  Sin  hoc  res- 
publica  ad  Pompeium  defert ;  qui  me  magis,  quam 
privatum  aliquem,  mittat  ?  Itaque,  si  hoc  imperium 
mihi  molestum  erit,  utar  ea  porta,  quam  primum 
videro. 

Nam,  quod  scribis,  mirificam  exspectationem  esse 
mei,  neque  tamen  quemquam  bonorum,  aut  satis 
bonorum,  dubitare,  quid  sensuius  sim  ;  ego,  quos 
tu  bonos  esse  dicas,  non  intelligo  :  ipse  nullos  novi ; 
sed  ita,  si  ordines  bonorum  qua?rimus :  nam  singu- 
lares  sunt  boni  viri.  Verum,  in  dissensionibus,  ordi- 
nes  bonorum  et  genera  quasrenda  sunt.  Senatum  bo- 
num  putas,  per  quem  sine  imperio  provinciae  sunt? 
Nunquam  enim  Curio  sustinuisset,  si  cum  eo  agi 
coeptum  esset  ;  quazn  sentcntiam  senatus  sequi  no- 

luit :  ex  quo  factum  est,  ut  Caesari  non  succedere- 
tur.  An  publicanos  ?  qui  nunquam  firmi ;  sed  nunc 
Caesari  sunt  amicissimi.  An  fceneratores  ?  an  agrico- 
las  ?  quibus  optatissimum  est  otium  :  nisi  eos  timere 
putas,  ne  sub  regno  sint,  qui  id  nunquam,  dum 
modo  otiosi  essent,  recusarunt. 

Quid  ergo  ?  Exercitum  retinentis,  cum  legis  dies 
transierit,  rationem  haberi  placet  ?  mihi  vero  ne  abs- 
entis  quidem.  Sed,  cum  id  datum  est,  illud  una 
datum  est.  Annorum  enim  decem  imperium,  et  ita 
latum,  placet  ?  Placet  igitur  etiam  me  expulsum,  et 
agrum  Campanum  periisse,  et  adoptatum  patricium 
a  plebeio,  Gaditanum  a  Mitylenaeo  :  et  Labieni  di- 
vitiae,  et  Mamurrae,  placent,  et  Balbi  horti  et  Tus- 
culanum.  Sed  horum  omnium  fons  unus  est.  Imbe- 
cillo  resistendum  fuit :  et  id  erat  facile.  Nunc  legio- 
nes  XI,  equitatus  tantus,  quantum  volet ;  Transpa- 
dani,  plebes  urbana,  tot  tribuni  plebis,  tam  perdita 
juventus,  tanta  auctoritate  dux,  tanta  audacia.  Cum 
hoc  aut  depugnandum  est,  aut  habenda  e  lege  ratio. 
Depugna,  inquis,  potius,  quam  servias :  ut  quid  ? 
si  victus  eris,  proscribare  ?  si  viceris,  tamen  servias  ? 
Quid  ergo,  inquis,  acturus  es  ?  Idem  quod  pecudes, 
quae,  dispulsae,  sui  generis  sequuntur  greges.  Ut  bos 
armenta,  sic  ego  bonos  viros,  aut  eos,  quicumque 
dicentur  boni,  sequar,  etiam  si  ruent. 

Quid  sit  optimum  male  contractis  rebus,  plane 
video.  Nemini  est  enim  exploratum,  cum  ad  arma 
ventum  est,  quid  futurum  sit :  at  illud  omnibus,  si 
boni  victi  sunt,  nec  in  caede  principum  clementiorem 
hunc  fore,  quam  Cinna  fuerit,  nec  moderatiorem, 
quam  Sulla,  in  pecuniis  locupletium.  E/u7roKiTevo/uai 
coi  jamdudum  :  et  facerem  diutius,  nisi  me  lucerna 
desereret.  Ad  summam,  M  Dic,  M.  Tulli."  Assen- 
tior  Cn.  Pompeio,  id  est  T.  Pomponio. 

Alexim,  humanissimum  puerum,  nisi  forte,  dum 
ego  absum,  adolesccns  factus  est,  (id  enim  agerc 
vidcbatur)  salvcre  jubeas,  velim. 

Quid  opus  est  de  Dionysio  tam  valde  affirmare  ?  an 
mihi  nutus  tuus  non  faceret  fidem  ?  Suspicionem 
autem  eo  mihi  majorem  tua  taciturnitas  attulerat, 
quod  et  tu  soles  conglutinare  amicitias  testimoniis 
tuis  ;  et  illum  aliter  cum  aliis  de  nobis  locutum  au- 
diebam.  Sed  prorsus  ita  esse,  ut  scribis,  mihi  per- 
suades.  Itaque  ego  is  in  illum  sum,  quem  tu  me 
esse  vis. 

Diem  tuum  ego  quoque  ex  epistola  quadam  tua, 
quam  incipiente  febricula  scripseras,  mihi  notave- 
ram  ;  et  animadverteram,  posse,  pro  re  nata,  te  non 
incommode  ad  me  in  Albanum  venire  III  Nonas 
Januarias:  sed  (amabo  te)  nihil  incommodo  vale- 
tudinis  feceris.  Quid  enim  est  tantum  in  uno  aut 
altero  die  ? 

Dolabellam  video,  Livise  testamento,  cum  duo- 
bus  cohaeredibus  esse  in  triente ;  sed  juberi  mutare 
nomen.  Est  7roX<-nxov  o-xgyu^a,  rectumne  sit  nobili 
adolescenti  mutare  nomen  mulieris  testamento.  Sed 
id  tpihoaotywTepov  8«uxp/v*jo-oyu6v,  cum  sciemus,  quan- 
tum  quasi  sit  in  trientis  triente. 

Quod  putasti  fore,  ut,  ante  quam  istuc  venirern, 
Pompeium  viderem  ;  factum  est  ita  :  nam  VI  Cal. 
ad  Lavernium  me  consecutus  est.  Una  Formias  ve- 
nimus  ;  et  ab  hora  octava  ad  vesperum  secreto  col- 
locuti  sumus. 

Quod  quaeris,  ecqua  spes  pacificationis  sit ;  quan- 
tum  ex  Pompeii  multo  et  accurato  sermone  perspexi, 
ne  voluntas  quidem  est.  Sic  enim  existimat,  si  ille, 
vel  dimisso  exercitu,  consul  factus  sit,  avyyyatv  rr,g 
TtoKirnug  fore.  Atque  etiam  putat,  eum,  cum  audie- 
rit  contra  se  diligenter  parari,  consulatum  hoc  anno 
neglecturum,  ac  potius  exercitum  provinciamque  re- 
tcnturum.  Sin  autem  ille  fureret ;  vehementer  homi- 
ncm  contemnebat;  et  suis  et  reipublicas  copiis  conii- 
dcbat.  Quid  quaeris  ?  Etsi  mihi  crebro  fuvof  \uwa\iog 

occurrebat ;  tamen  levabar  cura,  virum  fortem  et 
peritum,  et  plurimum  auctoritate  valentem,  audiens, 
7roKtTix<i>g  de  pacis  simulatae  periculis  disserentem. 
Habebamus  autem  in  manibus  Antonii  concionem, 
habitam  X  Cal.  Januarias,  in  qua  erat  accusatio 
Pompeii  usque  a  toga  pura,  querela  de  damnatis, 
terror  armorum  :  in  quibus  ille,  Quid  censes,  aiebat, 
facturum  esse  ipsum,  si  in  possessionem  reipublicae 
venerit,  cum  haec  quaestor  ejus,  infirmus  et  inops, 
audeat  dicere  ?  Quid  multa  ?  non  modo  non  ex- 
petere  pacem  istam,  sed  etiam  timere,  visus  est. 
[Ex  illa  autem  sententia,  ira  relinquendae  urbis] 
movet  hominem,  ut  puto.  Mihi  autem  illud  moles- 
tissimum  est,  quod  solvendi  sunt  nummi  Caesari,  et 
instrumentum  triumphi  eo  conferendum :  est  enim 
apoptyov,  avTt7ro\tTevoju.E'>ov  y^peo^eiKeTYjV  esse.  Sed 
haec,  et  multa  alia,  coram. 


(9.)  CICERO  ATTICO  S. 

Quotidiene,  inquis,  a  te  accipiendae  literae  sunt? 
Si  habebo,  cui  dem,  quotidie.  At  jam  ipse  ades. 
Tum  igitur,  cum  venero,  desinam.  Unas  video  mihi 
a  te  non  esse  redditas  ;  quas  L.  Quintius,  familiaris 
meus,  cum  ferret,  ad  bustum  Basili  vulneratus  et 
despoliatus  est.  Videbis  igitur,  numquid  fuerit  in 
his,  quod  me  scire  opus  sit :  et  simul  tu  hoc  8<svxpv>j- 
ceig  TrpoSXrjaa  sane  nohiTixov :  Cum  sit  necesse,  aut 
haberi  Caesaris  rationem,  illo  exercitum,  vel  per  se- 
natum  vel  per  tribunos  plebis,  obtinente,  aut  per- 
suadere  Caesari,  ut  tradat  provinciam  atque  exerci- 
tum,  et  ita  consul  fiat ;  aut,  si  id  non  persuadeatur, 
haberi  comitia  sine  illius  ratione,  illo  patiente,  atque 
obtinente  provinciam ;  aut,  si  per  tribunos  plebis 
non  patiatur,  tamen  quiescat,  rem  adduci  ad  inter- 
regnum ;  aut,  .si  ob  eam  causam,  quod  ratio  ejus 
non  habeatur,  exerckum  adducat,  armis  cumcocon. 

tendere ;  illum  auiem  initium  facere  armorum,  aut 
statim,  nobis  minus  paratis,  aut  tum,  cum  comitiis, 
amicis  ejus  postulantibus,  ut  e  lege  ratio  habeatur, 
impetratum  non  sit :  ire  autem  ad  arma,  aut  hanc 
unam  ob  causam,  quod  ratio  non  habeatur,  aut  ad- 
dita  causa,  si  forte  tribunus  plebis,  senatum  impe- 
diens,  aut  populum  incitans,  notatus,  aut  senatus- 
consulto  circumscriptus,  aut  sublatus,  aut  expulsus 
sit,  dicensve  se  expulsum,  ad  illum  confugerit :  sus- 
cepto  autem  bello,  aut  tennnda  sit  Urbs,  aut,  ea  re- 
licta,  ille  commeatu  et  reliquis  copiis  intercludendus  : 
quod  horum  malorum,  quorum  aliquod  certe  sub- 
eundum  est,  minimum  putes. 

Dices,  profecto,  persuaderi  illi,  ut  tradat  exerci- 
tum,  et  ita  consul  fiat.  Est  omnino  id  ejusmodi,  ut, 
si  ille  eo  descendat,  contra  dici  nihil  possit :  idque 
eum,  si  non  obtinet  ut  ratio  habeatur  retinentis  ex- 
ercitum,  non  facere  miror.  Nobis  autem,  ut  quidam 
[putat,]  nihilest  timendum  magis,  quam  ille  consul. 
At  sic  malo,  inquies,  quam  cum  exercitu.  Certe: 
sed  istud  ipsum,  ["  Sic"]  magnum  malum  putet 
aliquis :  neque  ei  remedium  est  ullum :  cedendum 
est,  si  id  volet.  Vide  consulem  illum  iterum,  quem. 
vidisti  consulatu  priore.  At  tum,  imbecillus,  plus, 
inquis,  valuit,  quam  tota  respublica.  Quid  nunc 
putas  ?  et,  eo  consule,  Pompeio  certum  est  esse  in 
Hispania. 

O  rem  miseram  !  si  quidem  id  ipsum  deterrimum 
est,  quod  recusari  non  potest ;  et  quod  ille  si  faciat, 
jam  jam  a  bonis  omnibus  summam  ineat  gratiam. 
Tollamus  igitur  hoc,  quo  illum  posse  adduci  ne- 
gant :  de  reliquis  quid  est  deterrimum  ?  concedere 
illi,  quod  (ut  idem  dicit)  impudentissime  postulat. 
Nam  quid  impudentius?  Tenuisti  provinciam  per 
decem  annos,  non  tibi  a  senatu,  sed  a  te  ipso  per 
vim  ets  per  factionem,  datos.  Prasteriit  tempus,  non 
legis,  sed  libidinis  tuae :  fac  tamen,  legis.  Ut  succe- 
datur,  decernitur :  impedis ;  et  ais,  Habe  mei  ratio- 

nem.  Habe  tu  nostrhm.  Exercitum  tu  habeas  diu- 
tius,  quam  populus  jussit,  invito  senatu  ?  Depugnes, 
oportet,  nisi  concedis.  Cum  bona  quidem  spe,  ut  ait 
idem,  vel  vincendi,  vel  in  libertate  moriendi.  Jam 
si  pugnandum  est ;  quo  tempore,  in  casu  ;  quo  con- 
silio,  in  temporibus,  situm  est.  Itaque  te  in  ea  qua?- 
stione  non  exerceo.  Ad  ea,  quse  dixi,  affer,  si  quid 
habes.  Equidem  dies  noctesque  torqueor. 


( 10.)  CICERO  ATTICO  S. 

Subito  consilium  cepi,  ut,  antequam  luceret,  ex- 
irem  ;  ne  qui  conspectus  fieret,  aut  sermo,  lictoribus 
praesertim  laureatis.  De  reliquo,  neque  (hercule) 
quid  agam,  nec  quid  acturus  sim,  scio  :  ita  sum  per- 
turbatus  temeritate  nostri  amentissimi  consilii.  Tibi 
vero  quid  suadeam,  cujus  ipse  consilium  exspecto  ? 
Cnaeus  noster  quid  consilii  ceperit,  capiatve,  nescio, 
adhuc  in  oppidis  coarctatus  et  stupens.  Omnes,  si  in 
Italia  consistat,  erimus  una :  sin  cedet,  consilii  res 
est.  Adhuc  certe,  nisi  ego  insanio,  stulte  omnia  et 
incaute.  Tu,  quaeso,  crebro  ad  me  scribe,  vel  quod  in 
buccam  venerit. 


(11.)  CICERO  ATTICO  S. 

Quseso,  quid  hoc  est  ?  aut  quid  agitur  ?  mihi 
enim  tenebras  sunt.  "  Cingulum,"  inquis,  u  nos 
tenemus  :  Anconem  amisimus.  Labienus  discessit 
ab  Caesare."  Utrum  de  imperatore  populi  Romani, 
an  de  Hannibale,  loquimur  ?  O  hominem  amentem 
et  miserum,  qui  ne  umbram  quidem  unquam  tou 
xahou  viderit !  Atque,  haec,  ait,  omnia  facere  se  dig- 
nitatis  causa.  Ubi  est  autem  dignitas,  nisi  ubi  ho- 
nestas?  Num  honestum  igitur,  habere  exercitum 
nullo    publico   consilio  ?    occupare    urbes   civium, 

quo  facilior  sit  aditus  ad  patriam  ?  XPSWV  a7roxo7ra;, 
<puya8wv  xa9o5ou?,  sexcenta  alia  scelera,  moliri,  t>jv 
Ssojv  /ueyiaTYiV  ojct   eysiv  Tvpctvviocn  ? 

Sibi  habeat  suam  fortunam.  Unam  (mehercule) 
tecum  apricationem  in  illo  Lucretino  tuo  sole  ma- 
lim,  quam  omnia  istiusmodi  regna ;  vel  potius  mori 
millies,  quam  semel  istiusmodi  quidquam  cogitare. 
Quid  si  tu  velis  ?  inquis.  Age  quis  est,  cui  velle  non 
liceat  ?  Sed  ego  hoc  ipsum  velle  miserius  esse  duco, 
quam  in  crucem  tolli.  Una  res  est  ea  miserior,  adi- 
pisci,  quod  ita  volueris.  Sed  haec  hactenus :  libenter 
enim  in  his  molestiis  «vo-^oAa^cu  aot.  Redeamus  ad 
nostrum. 

Per  fortunas  !  quale  tibi  consilium  Pompeii  vide- 
tur  ?  hoc,  quaero,  quod  Urbem  reliquerit :  ego  enim 
a7ropoo :  tum  nihil  absurdius.  Urbem  tu  relinquas  ? 
Ergo  idem,  si  Galli  venirent.  Non  est,  inquit,  in 
parietibus  respublica.  At  in  aris  et  focis.  Fecit  idem 
Themistocles.  Fluctum  enim  totius  barbariae  ferre 
urbs  una  non  poterat.  At  idem  Pericles  non  fecit, 
annum  fere  post  quinquagesimum,  cum,  praeter  mce- 
nia  nihil  teneret.  Nostri  olim,  Urbe  reliqua.  capta, 
arcem  tamcn  retinuerunt. 

Ovtoj  7ro*j  tojv  7rpocr%ev  eitev^oye^ct  xXsa  avopoov. 

Rursus  autem,  ex  dolore  municipali,  sermonibus- 
que  eorum  quos  convenio,  videtur  hoc  confcihum  ex- 
itum  habiturum.  Mirahominumquerela  est,  (nescio 
istic :  sed  facies  ut  sciam)  sine  magistratibus  Urbem 
esse,  sine  senatu.  Fugiens  denique  Pompeius  mira- 
biliter  homines  movet.  Quid  quaeris  ?  alia  causa 
facta  est :  nihil  jam  concedendum  putant  Caesari. 
Haec,  tu  mihi  explica,  qualia  sint.  Ego  negotio  prae- 
sum  non  turbulento.  Vult  enim  me  Pompeius  esse, 
quem  tota  haec  Campana  et  maritima  ora  habeat 
«7r<9-xo7rov,  ad  quem  delectus  et  summa  negotii  refe- 
ratur.  Itaque  vagus  esse  cogitabam. 

Te  puro  jam  videre,  quae  sit  \:y-\  Cfrsaris.  qui 

populus,  qui  totius  negotii  status  :  ea,  velim,  scribas 
ad  me,  et  quidem,  quoniam  mutabilia  sunt,  quam 
ssepissime.  Acquiesco  enim  et  scribens  ad  te,  et  le- 
gens  tua. 


( 12.)  CICERO  ATTICO  S. 

Unam  adhuc  a  te  epistolam  acceperam,  datam 
XII  Cal.  in  qua  significabatur,  aliam  te  ante  de- 
disse,  quam  non  acceperam.  Sed  quaeso,  ut  scribas 
quam  saepissime,  non  modo  si  quid  scies  aut  audie- 
ris,  sed  etiam  si  quid  suspicabere,  maximeque,  quid 
nobis  faciendum  aut  non  faciendum  putes.  Nam, 
quod  rogas,  curem  ut  scias  quid  Ponpeius  agat, 
ne  ipsum  quidem  scire  puto  ;  nostrum  quidem  nemo. 

Vidi  Lentulum  consulem  Formiis  X  Cal.  vidi  Li- 
bonem:  plena  timoris  et  erroris  omma.  Ille  iter 
Larinum :  ibi  enim  cohortes,  et  Luceris,  et  Theani, 
reliquaque  in  Apulia.  Inde  utrum  consistere  uspiam 
velit,  an  mare  transire,  nescitur.  Si  manet ;  vereor, 
ne  exercitum  firmum  habere  non  possit.  Sin  disce- 
dit ;  quo,  aut  qua,  aut  quid  nobis  agendum  sit, 
nescio.  Nam  istum  quidem,  cujus  tpahapic-fxov  times, 
omnia  teterrime  facturum  puto :  nec  eum  rerum 
prolatio,  nec  senatus  magistratuumque  discessus,  nec 
aerarium  clausum,  tardabit. 

Sed  haec  (ut  scribis)  cito  sciemus.  Interim  velim 
mihi  ignoscas,  quod  ad  te  scribo  tam  multa  toties. 
Acquiesco  enim,  et  tuas  volo  elicere  literas,  maxi- 
meque  consilium.  quid  agam,  aut  quo  me  pacto  ge- 
ram  ;  demittamne  me  penitus  in  causam  ?  Non  de- 
terreor  periculo,  sed  dirumpor  dolore.  Tam  nullo 
consilio,  aut  tam  contra  meum  consilium,  gesta  esse 
omnia  !  An  cuncter  et  tergiverser,  et  iis  me  dem,  qui 
tenent,  qui  potiuntur?  Ai$eojjL<xi  Tpwa^:  nec  solum 
civis,  sed  etiam  amici,  ofiicio  revocor;  etsi  frangor 
saepe  misericordia  puerorum. 

Ut  igitur  ita  perturbato,  etsi  te  eadem  sollicitant, 
scribe  aliquid,  et  maxime,  si  Pompeius  Italia  cedet, 
quid  nobis  agendum  putes.  M'  quidem  Lepidus 
(nam  fuimus  una)  eum  finem  statuit,  L.  Torquatus 
eumdem.  Me  cum  multa,  tum  etiam  lictores  impe- 
diunt :  nihil  vidi  unquam,  quod  minus  explicari 
posset.  Itaque  a  te  nihil  dum  certi  exquiro,  sed  quid 
videatur.  Denique  ipsam  anopiav  tuam  cupio  cognos- 
cere. 

Labienum  ab  illo  discessisse,  propemodum  con- 
stat.  Si  ita  factum  esset,  ut  ille  Romam  veniens  ma- 
gistratum  et  senatum  Romse  offenderet,  magno  usui 
causae  nostrae  fuisset.  Damnasse  enim  sceleris  homi- 
nem  amicum,  reipublicae  causa,  videretur ;  quod 
nunc  quoque  videtur  ;  sed  minus  prodest :  non  enim 
habet,  cui  prosit:  eumque  arbitror  poenitere:  nisi 
forte  id  ipsum  est  falsum,  discessisse  illum:  nos 
quidem  pro  certo  habebamus.  Et  velim,  (quam- 
quam,  ut  scribis,  domesticis  te  finibus  tenes)  formam 
mihi  Urbis  exponas  ;  ecquod  Pompeii  desiderium, 
ecqua  Caesaris  invidia,  appareat :  etiam  quid  censeas 
de  Terentia  et  Tullia,  Romae  eas  esse,  an  mecum, 
an  aliquo  tuto  loco.  Et  haec,  et  si  quid  aliud,  ad  me 
scribas,  velim,  vel  potius  scriptites. 


(  13.)  CICERO  ATTICO  S. 

De  Vennonianis  rebus  tibi  assentior.  Labienum 
ypuxx.  judico.  Facinus  jamdiu  nullum  civile  praecla- 
rius  :  qui,  ut  aliud  nihil,  hoc  tamen  profecit ;  dedit 
illi  dolorem.  Sed  etiam  ad  summam  profectum  ali- 
quid  puto.  Amo  etiam  Pisonem ;  cujus  judicium 
dc  genero  suspicor  visum  iri  grave.  Quamquam, 
genus  belli  quod  sit,  vides.  Ita  civile  est,  ut  non  ex 
civium  dissensione,  sed  ex  unius  perditi  civis  au- 
•dacia,  natum  sit.  Is  autem  valet  exercitu  ;  tenet 
multos  spe  et  promissis  ;  omnia  omnium  concupivit. 

(Epht.)  VOL.  II.  2  n 

Huic  tradita  Urbs  est,  nuda  praesidio,  referta  copiis. 
Quid  est,  quod  ab  eo  non  metuas,  qui  illa  templa  et 
tecta,  non  patriam,  sed  praedam,  putet  ?  Quid  autem 
sit  acturus,  aut  quo  modo,  nescio,  sine  senatu,  sine 
magistratu.  Ne  simulare  quidem  poterit  quidquam 
7T0Kitikw;. 

Nos  autem  ubi  exsurgere  poterimus  ?  aut  quando  ? 
quorum  dux  quam  ao-rp  aTijyfTo;,  tu  quoque  animad- 
vertis ;  cui  ne  Picena  quidem  nota  fuerint ;  quam 
autem  sine  consilio,  res  testis.  Ut  enim  alia  omit- 
tam  decem  annorum  peccata,  quae  conditio  non  huic 
fugae  praestitit  ?  Nec  vero,  nunc  quid  cogitet,  scio  : 
ac  non  desino  per  literas  sciscitari.  Nihil  esse  timi- 
dius  constat,  nihil  perturbatius.  Itaque  nec  praesi- 
dium  (cujus  parandi  causa  ad  Urbem  retentus  est), 
nec  locum  acsedem  praesidii  ullam,  video.  Spes  om- 
nis  in  duabus,  invidiose  retentis,  paene  alienis  legio- 
nibus.  Nam  delectus  adhuc  quidem  invitorum  est, 
et  a  pugnando  abhorrentium  :  conditionum  autem 
amissum  tempus  est. 

Quid  futurum  sit,  non  video.  Commissum  qui- 
dem  a  nobis  certe  est,  sive  a  nostro  duce,  ut,  e  portu 
sine  gubernaculis  egressi,  tempestati  nos  tradere- 
mus.  Itaque  de  Ciceronibus  nostris  dubito  quid 
agam.  Nam  mihi  interdum  amandandi  videntur  in 
Graeciam.  De  Tullia  autem  et  Terentia,  cum  mihi 
barbarorum  adventus  proponitur,  omnia  timeo  :  cum 
autem  Dolabellae  venit  in  mentem,  paulum  respiro. 
Sed  velim  consideres,  quid  faciendum  putes  :  pri- 
mum  7rcog  to  <xa(po>.Xe;  (aliter  enim  mihi  de  illis,  acde 
me  ipso,  consulendum  est) ;  deinde  ad  opiniones ; 
ne  reprehendamur,  quod  eas  Romae  velimus  esse  in 
communi  bonorum  fuga. 

Quin  etiam  tibi  et  Peducaeo,  (scripsit  enim  ad 
me)  quid  faciatis,  videndum  est.  Is  enim  splendor 
est  vestrum,  ut  eadem  postulentur  a  vobis,  quae  ab 
amplissimis  civibus.  Sed  de  hoc  tu  videbis,  quippe 
cum  de  me  ipso  ac  de  meis  te  considerare  velim. 

Reliquum  est,  ut,  et  quid  agatur,  quoad  poteris, 
explores,  scribasque  ad  me,  et  quid  ipse  conjectura 
assequare ;  quod  etiam  a  te  magis  exspecto  :  nam, 
acta  omnibus  nuntiantibus,  a  te  exspecto  futura. 
Mavrig  8'  apiarog  ...  Loquacitati ignosces,  quae  et  me 
levat,  ad  te  quidem  scribentem,  et  elicit  tuas  literas. 

iEnigma  Oppiorum  ex  Velia,  plane  non  intellexi : 
est  enim  numero  Platonis  obscurius.  Jam  intellexi 
tuum.  Oppios  enim  de  Velia  succones  dicis.  In  eo 
aestuavi  diu  :  quo  aperto,  reliqua  patebant,  et  cum 
Terentiae  summa  congruebant. 

L.  Caesarem  vidi  Minturnis  a.  d.  VIII  Cal.  Febr. 
mane,  cum  absurdissimis  mandatis,  non  hominem, 
sed  scopas  solutas  :  ut  id  ipsum  mihi  ilie  videatur 
irridendi  causa  fecisse,  qui  tantis  de  rebus  huic  man- 
data  dederit ;  nisi  forte  non  dedit,  et  hic,  sermone 
aliquo  arrepto,  pro  mandatis  abusus  est.  Labienus, 
vir  mea  sententia  magnus,  Theanum  venit  a.  d.  IX 
Calendas :  ibi  Pompeium  consulesque  convenit.  Qui 
sermo  fuerit,  et  quid  actum  sit,  scribam  ad  te, 
cum  certum  sciam.  Pompeius  ab  Theano  Larinum 
versus  profectus  est  a.  d.  VIII  Cal.  Eo  die  mansit 
Venafri. 

Aliquantum  animi  videtur  nobis  attulisse  Labie- 
nus.  Sed  ego  nondum  habeo,  quod  ad  te  ex  his  locis 
scribam.  Ista  magis  exspecto  :  quid  illinc  afferatur  ; 
quo  pacto  de  Labieno  ferat ;  quid  agat  Domitius  in 
Marsis,  Iguvii  Thermus,  P.  Attius  Cinguli ;  quae 
sit  populi  urbani  voluntas ;  quae  tua  conjectura  de 
rebus  futuris  :  haec,  velim,  crebro,  et  quid  tibi  de 
muiieribus  nostris  placeat,  et  quid  acturus  ipse  sis, 
scribas.  Si  scriberem  ipse,  longior  epistola  fuisset ; 
sed  dictavi  propter  lippitudinem. 

( 14.)  CICERO  ATTICO  S. 

A.  d.  VI  Cal.  Febr.  Capuam  Calibus  proficis- 
cens,  cum  leviter  lippirem,  has  Hteras  dedi.  L.  Cae- 

sar  mandata  Caesaris  detulit  ad  Pompeium  a.  d.  VIII 
Cal.  cum  is  esset  cum  consulibus  Theani.  Probata 
conditio  est,  sed  ita,  ut  ille,  de  iis  oppidis  quae  extra 
suam  provinciam  occupavisset,  prassidia  deduceret 
Id  si  fecisset,  responsum  est,  ad  Urbem  nos  reditu- 
ros  esse,  et  rem  per  senatum  confecturos.  Spero 
[etiam]  in  praesentia  pacem  nos  habere:  nam  et 
Ulum  furoris,  et  hunc  nostrum  copiarum,  suppoe- 
nitet. 

Me  Pompeius  Capuam  venire  voluit,  et  adjuvare 
delectum  ;  in  quo  parum  prolixe  respondent  Cam- 
pani  coloni.  Gladiatores  Caesaris,  qui  Capuae  sunt, 
de  quibus  ante  ad  te  falsum  ex  Torquati  literis 
scripseram,  sane  commode  Pompeius  distribuit,  bi- 
nos  singulis  patribus-familiarum.  Scutorum  in  ludo 
IOO  fuerunt :  eruptionem  facturi  fuisse  dicebantur. 
Sane  multum  in  eo  rei  publicae  provisum  est. 

De  mulieribus  nostris,  in  quibus  est  tua  soror, 
quaeso,  videas,  ut  satis  honestum  nobis  sit,  eas  Ro- 
mae  esse,  cum  caeterae  ulla  dignitate  discesserint. 
Hoc  scripsi  ad  eas,  et  ad  te  ipsum  antea.  Velim,  eas 
cohortere,  ut  exeant ;  praesertim  cum  ea  praedia  in 
ora  maritima  habeamus,  cui  ego  praesum,  ut  in  his 
pro  re  nata  non  incommode  possint  esse.  Nam,  si 
quid  offendimus,  in  genero  nostro ;  quod  quidem 
ego  praestare  non  debeo.  Sed  id  fit  majus,  quod  mu- 
lieres  nostrae,  praeter  caeteras,  Romae  remanserunt. 
Tu  ipse  cum  Sexto,  scire  velim,  quid  cogites  de 
exeundo,  de  totaque  re  quid  existimes.  Equidem  ad 
pacem  hortari  non  desino  ;  quae,  vel  injusta,  utilior 
est  quam  justissimum  bellum.  Sed  haec,  ut  fors 
tulerit. 


(15.)  CICERO  ATTICO  S. 

Ut  ab  Urbe  discessi,  nullum  adhuc  intermisi  diem, 
quin  aliquid  ad  te  literarum  darem  :  non  quo  habe- 

rem  magnopere,  quod  scriberem  ;  sed  ut  loquerer 
tecum  absens  ;  quo  mihi,  cum  coram  id  non  licet, 
nihil  est  jucundius. 

Capuam  cum  venissem  a.  d.  VI  Calendas,  pridie 
quam  has  literas  dedi,  consules  conveni,  multosque 
nostri  ordinis.  Omnes  cupiebant  Caesarem,  abductis 
praesidiis,  stare  conditionibus  iis,  quas  tulisset.  Uni 
Favonio,  leges  ab  illo  nobis  imponi,  non  placebat : 
sed  is  haud  auditus  in  consilio.  Cato  enim  ipse  jam 
servire,  quam  pugnare,  mavult.  Sed  tamen  ait,  in 
senatu  se  adesse  velle,  cum  de  conditionibus  agatur, 
si  Caesar  adductus  sit,  ut  praesidia  deducat.  Jta, 
quod  maxime  opus  est,  in  Siciliam  ire  non  curat: 
quod  metuo  ne  obsit,  in  senatu  esse  vult.  Postumus 
autem,  de  quo  nominatim  senatus  decrevit,  ut  sta- 
tim  in  Siciliam  iret,  Furfanoque  succederet,  negat 
se  sine  Catone  iturum :  et  suam  in  senatu  operam 
auctoritatemque  quam  magni  aestimat.  Ita  res  ad 
Fannium  pervenit.  Is  cum  imperio  in  Siciliam  prae- 
mittitur. 

In  disputationibus  nostris  summa  varietas  est. 
Plerique  negant,  Cassarem  in  conditione  mansurum  ; 
postulataque  haec  ab  eo  interposita  esse,  quo  minus, 
quod  opus  esset  ad  bellum,  a  nobis  pararetur.  Ego 
autem  eum  puto  facturum  ut  praesidia  deducat.  Vi- 
cerit  enim,  si  consul  factus  erit ;  et  minore  scelere 
vicerit,  quam  quo  ingressus  est.  Sed  accipienda  plaga 
est.  Sumus  enim  flagitiose  imparati,  cum  a  militi- 
bus,  tum  a  pecunia;  quam  quidem  omnem,  non 
modo  privatam,  quae  in  Urbe  est,  sed  etiam  publi- 
cam,  quae  in  aerario  est,  illi  reliquimus. 

Pompeius  ad  legiones  Attianas  est  profectus: 
Labienum  secum  habet.  Ego  tuas  opiniones  de  his 
rebus  exspecto.  Formias  me  continuo  recipere  cogi- 
tabam. 

Omnes  arbitror  mihi  tuas  literas  redditas  esse, 
sed  primas  praepostere,  reliquas  ordine,  quo  sunt 
missae,  per  Terentiam.  De  mandatis  Caesaris,  ad- 
ventuque  Labieni,  et  responsis  consulum  ac  Pom- 
peii,  scripsi  ad  te  literis  iis  quas  a.  d.  V  Cal.  Capua 
dedi :  pluraque  praeterea  in  eamdem  epistolam  con- 
jeci.  Nunc  has  exspectationes  habemus  duas:  unam, 
quid  Caesar  acturus  sit,  cum  acceperit  ea,  quae  refe- 
renda  ad  illum  data  sunt  L.  Caesari ;  alteram,  quid 
Pompeius  agat :  qui  quidem  ad  me  scribit,  paucis 
diebus  se  firmum  exercitum  habiturum ;  spemque 
affert,  si  in  Picenum  agrum  ipse  venerit,  nos  Romam 
redituros  esse.  Labienum  secum  habet,  non  dubitan- 
tem  de  imbecillitate  Caesaris  copiarum :  cujus  adven- 
tu  Cnaeus  noster  multo  animi  plus  habet. 

Nos  a  consulibus  Capuam  venire  jussi  sumus  ad 
Nonas  Februarias.  Capua  profectus  sum  Formias 
a.  d.  III  Calendas.  Eo  die  cum  Calibus  tuas  literas 
hora  fere  nona  accepissem,  has  statim  dedi. 

De  Terentia  et  Tullia  tibi  assentior;  ad  quas 
scripseram,  ad  te  ut  referrent.  Si  nondum  profectae 
sunt,  nihil  est  quod  se  moveant,  quoad  perspiciamus, 
quo  loci  sit  res. 


( 17.)  CICERO  ATTICO  S. 

Tuae  literae  mihi  gratae  jucundaeque  sunt.  De  pue- 
ris  in  Graeciam  transportandis  tum  cogitabam,  cum 
fuga  ex  Italia  quaeri  videbatur :  nos  enim  Hispani- 
am  peteremus  :  illis  hoc  aeque  commodum  non  erat. 
Tu  ipse  cum  Sexto  etiam  nunc  mihi  videris  Romae 
recte  esse  posse.  Etenim  minime  amici  Pompeio  nos- 
tro  esse  debetis :  nemo  enim  unquam  tantum  de 
urbanis  praesidiis  detraxit.  Videsne  me  etiam  jocari  ? 
Scire  jam  te  oportet,  L.  Caesar  qua:  rcsponsa  referat 

a  Pompeio,  quas  ab  eodem  ad  Caesarem  ferat  literas. 
Scriptae  enim  et  datae  ita  sunt,  ut  proponerentur  in 
publico :  in  quo  accusavi  mecum  ipse  Pompeium, 
qui,  cum  scriptor  luculentus  esset,  tantas  res,  atque 
eas  quae  in  omnium  manus  venturae  essent,  Sextio 
nostro  scribendas  dederit.  Itaque  nihil  unquam  legi 
SCriptum  c-Yio-TiwBeo-Tepov. 

Perspici  tamen  ex  literis  Pompeii  potest,  nihil 
Caesari  negari,  omniaque  et  cumulate,  quae  postulet, 
dari,  quae  ille,  amentissimus  fuerit,  nisi  acceperit, 
prassertim  cum  impudentissime  postulaverit.  Quis 
enim  tu  es,  qui  dicas,  si  in  Hispaniam  profectus  erit, 
si  praesidia  dimiserit?  Tamen  conceditur;  minus 
honeste  nunc  quidem,  violata  jam  ab  illo  republica, 
illatoque  bello,  quam  si  olim  de  ratione  habenda  im- 
petrasset :  et  tamen  vereor,  ut  his  ipsis  contentus  sit. 
Nam,  cum  ista  mandata  dedisset  L.  Caesari,  debuit 
esse  paulo  quietior,  dum  responsa  referrentur.  Dici- 
tur  autem  nunc  esse  acerrimus. 

Trebatius  quidem  scribit,  se  ab  illo  IX  Cal. 
Febr.  rogatum  esse,  ut  scriberet  ad  me,  ut  essem  ad 
Urbem :  nihil  ei  me  gratius  facere  posse.  Hasc  verbis 
plurimis.  Intellexi,  ex  dierum  ratione,  ut  primum 
de  discessu  nostro  Caesar  audisset,  laborare  eum  coe- 
pisse,  ne  omnes  abessemus.  Itaque  non  dubito,  quin 
ad  Pisonem,  quin  ad  Servium,  scripserit.  Illud  ad- 
miror,  non  ipsum  ad  me  scripsisse ;  non  per  Dolabel- 
lam,  non  per  Ccelium,  egisse :  quamquam  non  ad- 
spernor  Trebatii  literas,  a  quo  me  unice  diligi  scio. 

Rescripsi  ad  Trebatium,  (nam  ad  ipsum  Caesarem, 
qui  milii  nihil  scripsisset,  nolui)  quam  illud  hoc  tem- 
pore  esset  difficile  :  me  tamen  in  praediis  meis  esse, 
neque  delectum  ullum,  neque  negotium,  suscepisse. 
In  quo  quidem  manebo,  dum  spes  pacis  erit :  sin 
bellum  geretur,  non  deero  officio,  nec  dignitati  meae, 
■p\ierosv7rex$efxevo;  in  Graeciam.  Totamenim  Italiam 
flagraturam  bello  intelligo:  tantum  mali  excita- 
tum  partim  ex  improbis,  partim  ex  invidis  civibus. 

Sed  hasc,  paucis  diebus,  ex  illius  ad  nostra  responsa 
responsis,  intelligentur,  quorsum  evasura  sint.  Tum 
ad  te  scribam  plura,  si  erit  bellum  :  sin  autem  etiam 
inducia%  te  ipsum,  ut  spero,  videbo. 

Ego  IV  Non.  Febr.  quo  die  has  literas  dedi,  in 
Formiano,  quo  Capua.  redieram,  mulieres  exspecta- 
bam :  quibus  quidem  scripseram,  tuis  literis  admo- 
nitus,  ut  Romae  manerent :  sed  audio  majorem 
quemdam  in  Urbe  timorem  esse.  Capuze  Non.  Febr. 
esse  volebam,  quia  consules  jusserant.  Quidquid  huc 
erit  a  Pompeio  allatum,  statim  ad  te  scribam:  tuas- 
que  de  istis  rebus  literas  exspectabo. 


( 18.)   CICERO  ATTICO  S. 

Quarto  Non  Febr.  mulieres  nostras  Formias  vene- 
runt :  tuaque  erga  se  ofHcia,  plena  tui  suavissimi 
studii,  attulerunt.  Eas  ego,  quoad  sciremus  utrum 
turpi  pace  nobis  an  misero  bello  esset  utendum,  in 
Formi.ino  esse  volui,  et  una  Cicerone».  Ipse  cum 
fratre  Capuam  ad  consules  (Nonis  enim  adesse 
jussi  sumus)  III  Non.  profectus  sum,  cum  has  lite- 
ras  dedi. 

Responsa  Pompeii  grata  populo,  et  probata  con- 
cioni  esse  dicuntur.  Ita  putaram.  Quae  quidem  ille 
si  repudiarit,  jacebit.  Si  acceperit....  Utrum  igitur, 
inquies,  mavis?  Responderem,  si,  quemadmodum 
parati  essemus,  scirem.  Cassium,  erat  hic  auditum, 
expulsum  Ancone,  eamque  urbem  a  nobis  teneri. 
Si  bellum  futurum  est,  negotium  utile. 

Cassarem  quidern,  L.  Caesare  cum  mandatis  de 
pace  misso,  tamen  aiunt  acerrime  delectum  habere, 
loca  occupare,  vincire  pra?»idiis.  O  perditum  latro- 
nem  !  o  vix  ullo  otio  compensandam  hanc  reipubli- 
coe  turpitudinem  !  Sed  stomachari  desinamus  ;  tem- 
pori  pareamus;  cum  Pompeio  in  JHspaniam  eamu>. 
HiEC  opto  in  malis ;  quoniam  illius  alterum  consula- 

tum  a  republica,  ne  data  quidem  occasione,  repuli- 
mus.  Sed  haec  hactenus. 

De  Dionysio,  fugit  me  ad  te  antea  scribere  :  sed 
ita  constitui ;  exspectare  responsa  Ca&saris,  ut,  si  ad 
Urbem  rediremus,  ibi  nos  exspectaret ;  sin  tardius 
id  fieret,  tum  eum  arcesseremus.  Omnino  quid  ille 
facere  debuerit  in  nostra  illa  fuga,  quid  docto  homine 
et  amico  dignum  fuerit,  cum  praesertim  rogatus  esset, 
scio.  Sed  haec  non  nimis  exquiro  a  Graecis.  Tu  ta- 
men  videbis,  si  erit  (quod  nolim)  arcessendus,  ne 
molesti  simus  invito. 

Quintus  frater  laborat,  ut  tibi,  quod  debet,  ab  Eg- 
natio  solvat :  nec  Egnatio  voluntas  deest :  nec  pa- 
rum  locuples  est :  sed,  cum  tale  tempus  sit,  ut  Q. 
Titinius  (multum  enim  est  nobiscum)  viaticum  se 
neget  habere  ;  idemque  debitoribus  suis  denuntiarit, 
ut  eodem  foenore  uterentur ;  atque  hoc  idem  etiam 
L.  Ligus  fecisse  dicatur  ;  nec  hoc  tempore  aut  domi 
nummos  Quintus  habeat,  aut  exigere  ab  Egnatio, 
aut  versuram  usquam  facere,  possit ;  miratur,  te  non 
habuisse  rationem  hujus  publicae  difficultatis.  Ego 
autem,  etsiillud  \J/etiS>j<7*o3e<ov  (ita  enim  putatur)  ob- 
servo,  NlrjSeBixriv ....  praesertim  in  te,  a  quo  nihil  un- 
quam  vidi  temere  fieri ;  tamen  illius  querela  move- 
bar.  Hoc,  quidquid  est,  te  scire  volui. 


(19.)  CICERO  ATTICO  S. 

Nihil  habeo,  quod  ad  te  scribam.  Quin  etiam 
epistolam,  quam  eram  elucubratus,  ad  te  non  dedi. 
Erat  enim  plena  spei  bonae ;  quod  et  concionis  vo- 
luntatem  audieram,  et  illum  conditionibus  usurum 
putabam,  praesertim  suis.  Ecce  tibi  pridie  Non. 
Febr.  mane  accepi  literas  tuas,  Philotimi,  Furnii, 
Curionis  ad  Furnium,  quibus  irridet  L.  Caesaris  le- 
gationem.  Plane  oppressi  videmur ;  nec,  quid  con- 
silii  capiam,  scio.  Nec  (mehercule)  de  me  laboro :  de 

pueris  quid  agam,  non  habeo.    Capuam  tamen  pro- 
ficiscebar  haec  scribens,  quo  facilius  de  Pompeii  rebus 


cognoscerem 


( 20.)  CICERO  ATTICO  S. 

Breviloquentem  jam  me  tempus  ipsum  facit.  Pa- 
cem  enim  desperavi :  bellum  nostri  nullum  adminis- 
trant.  Cave  enim  putes,  quidquam  esse  minoris  his 
consulibus  :  quorum  ego  spe  audiendi,  et  cognoscendi 
nostri  apparatus,  maximo  imbri  Capuam  veni  pridie 
Nonas,  ut  eram  jussus.  Illi  autem  nondum  venerant ; 
sed  erant  venturi,  inanes,  imparati.  Cnaeus  autem 
Luceria?  dicebatur  esse,  et  adire  cohortes  legionum 
Attianarum,  non  firmissimarum.  At  illum  ruere 
nuntiant,  et  jam  jamque  adesse,  non  ut  manum 
conserat,  (quicum  enim  ?)  sed  ut  fugam  intercludat. 

Ego  autein  in  Italia  xxi  a-j-jomohxv&iv :  nec  te  id 
consulo.  Sin  extra,  quid  ago?  Ad  manendum  hiems, 
lictores,  improvidi  et  negligentes  duces ;  ad  fugam 
hortatur  amicitia  Cnaci,  causa  bonorum,  turpitudo 
conjungendi  cum  tyranno ;  qui  quidem,  incertum 
est,  Phalarimne  an  Pisistratum  sit  imitaturus. 

Ha?c,  velim,  explices,  et  me  juves  consilio :  etsi  te 
ipsum  istic  jam  caiere  puto :  sed  tamen,  quantum 
poteris.  Ego  si  quid  hic  hodie  novi  cognoro,  scies : 
jam  enim  aderunt  consules  ad  suas  Nonas.  Tuas 
quotidie  literas  exspectabo.  Ad  has  autem,  cum  po- 
teris,  rescribes.  Mulieres  et  Ciceror.es  in  Formiano 
reliqui. 


(21.)  CICERO  ATTICO  S. 

De  malis  r.ostris  tu  prius  audis,  quani  ego  :  istinc 
enim  emanant.  Boni  autem,  hinc  quod  exspectes,  ni- 
hil  est.  Veni  Capuam  ad  Nonas  Febr.  ita  ut  jusse- 

rant  consules.  Eo  die  Lentulus  venit  sero :  alter  con- 
sul  omnino  non  venerat  VII  Idus.  Eo  enim  die  ego 
Capua.  discessi,  et  mansi  Calibus.  Inde  has  literas 
postridie  ante  lucem  dedi. 

Haec,  Capuae  dum  fui,  cognovi :  nihil  in  consuli- 
bus,  nullum  usquam  delectum.  Nec  enim  conquisi- 
tores  <pouvo7rpoo-ji7reiv  audent ;  cum  ille  adsit  contra; 
cum  noster  dux  nusquam  sit,  nihil  agat :  nec  nomina 
dant :  deficit  enim,  non  voluntas,  sed  spes.  Cnaeus 
autem  noster  (o  rem  miseram  et  incredibilem  !)  ut 
totus  jacet !  Non  animus  est,  non  consilium,  non  co- 
piae,  non  diligentia.  Mittam  illa,  fugam  ab  Urbe  tur- 
pissimam,  timidissimas  in  oppidis  conciones,  ignora- 
tionem  non  solum  adversarii,  sed  etiam  suarum  co- 
piarum.  Hoc  cujusmodi  est  ?  VII  Id.  Febr.  Capu- 
am  C.  Cassius  tribunus  plebis  venit ;  attulit  man- 
data  ad  consules,  ut  Romam  venirent ;  pecuniam  de 
sanctiore  aerario  auferrent,  statim  exirentUrbe  relicta. 
Redeant;  quo  praesidio?  deinde  exeant;  quis  sinat? 
Consul  ei  rescripsit,  ut  prius  ipse  in  Picenum.  At 
illud  totum  erat  amissum  :  sciebat  nemo,  praeter  me 
ex  literis  Dolabellae.  Mihi  dubium  non  erat,  quin 
ille  jam  jamque  foret  in  Apulia ;  Cnaeus  noster  in 
navi. 

Ego  quid  agam,  <rxs/ujua  magnum  ;  neque  (me- 
hercule)  mihi  quidem  ullum,  nisi  omnia  essent  acta 
turpissime,  neque  ego  ullius  consilii  particeps :  sed 
tamen,  quod  me  deceat.  Ipse  me  Caesar  ad  pacem 
hortatur  :  sed  antiquiores  literae,  quam  ruere  coepit. 
Dolabella,  Ccelius,  me  illi  valde  satisfacere.  Mira  me 
etTropKx.  torquet.  Juva  me  consilio,  si  potes  :  et  tamen 
ista,  quantum  potes,  provide.  Nihil  habeo,  tanta 
rerum  perturbatione,  quod  scribam.  Tuas  literas  ex- 
specto. 

Pedem  in  Italia  video  nullum  esse,  qui  non  in  is- 
tius  potestate  sit.  De  Pompeio  scio  nihil ;  eumque, 
nisi  in  navim  se  contulerit,  exceptum  iri  puto.  O  ce- 
leritatem  incredibilem  !  Hujus  autem  nostri ....  Sed 
non  possum  sine  dolore  accusare  eum,  de  quo  angor 
et  crucior. 

Tu  caedem  non  sine  causa  times ;  non  quo  minus 
quidquam  Caesari  expediat  ad  diuturnitatem  victoriae 
et  dominationis :  sed  video,  quorum  arbitrio  sit  actu- 
rus.  Recte  sit.  Censeo  cedendum  de  oppidis  his. 
Egeo  consilii.  Quod  optimum  factu  videbitur,  facies. 
Cum  Philotimo  loquere :  atque  adeo  Terentiam  ha- 
bebis  Idibus.  Ego  quid  agam  ?  qua  aut  terra  aut 
mari  persequar  eum,  qui  ubi  sit,  nescio  ?  Etsi  terra 
quidem  qui  possum  ?  mari,  quo  ?  Tradam  igitur  isti 
me  ?  fac  posse  tuto  (multi  enim  hortantur) ;  num 
etiam  honeste  ?  nullo  modo.  Quid  ?  a  te  petam  con- 
silium,  ut  soleo  ?  Explicari  res  non  potest.  Sed  ta- 
men,  si  quid  in  mentem  venit,  velim  scribas,  et  ipse 
quid  sis  acturus. 

(23.)  CICERO  ATTICO  S. 

Quinto  Id.  Feb.  vesperi  a  Philotimo  literas  acce- 
pi,  Domitium  exercitum  firmum  habere;  cohortes 
ex  Piceno,  Lentulo  et  Thermo  ducentibus,  cum  Do- 
mitii  exercitu  conjunctas  esse ;  Caesarem  intercludi 
posse,  eumque  id  timere ;  bonorum  animos  recreatos 
Romae,  improbos  quasi  perculsos. 

Haec,  metuo  equidem,  ne  sint  somnia :  sed  ta- 
men  M'  Lepidum,  L.  Torquatum,  C.  Cassium  tri- 
bunum  plebis,  (hi  enim  sunt  nobiscum,  id  est,  in 
Formiano)  Philotimi  literae  ad  vitam  revocaverunt. 
Ego  autem  illa  metuo  ne  veriora  sint,  nos  omnes 
paene  jam  captos  esse,  Pompeium   Italia  cedere : 

quem  quidem  (o  rem  acerbam  !)  persequi  Caesar  di- 
citur.  Persequi  Caesar  Pompeium  ?  quid?  ut  inter- 
ficiat  ?  o  me  miserum  !  et  non  omnes  nostra  corpora 
opponimus  ?  in  quo  tu  quoque  ingemiscis.  Sed  quid 
faciamus  ?  victi,  oppressi,  capti  plane  sumus. 

Ego  tamen,  Philotimi  literis  lectis,  mutavi  consili- 
um  de  mulieribus ;  quas,  ut  scripseram  ad  te,  Ro- 
mam  remittebam :  sed  mihi  venit  in  mentem,  mul- 
tum  fore  sermonem,  me  judicium  jam  de  causa  pu- 
blica  fecisse ;  qua.  desperata,  quasi  hunc  gradum  mei 
reditus  esse,  quod  mulieres  revertissent.  De  me  autem 
ipso  tibi  assentior,  ne  me  dem  incertae  et  periculosae 
fugae ;  cum  reipublicae  nihil  prosim,  nihil  Pompeio, 
pro  quo  emori  cum  pie  possum,  tum  lubenter.  Ma- 
nebo  igitur :   etsi  vivere 

Quod  quaeris,  hic  quid  agatur;  tota  Capua,  et 
omnis  hic  delectus,  jacet.  Desperata  res  est;  in  fuga 
omnes  sunt ;  nisi  quid  ejusmodi  fuerit,  ut  Pompeius 
istas  Domitii  copias  cum  suis  conjungat.  Sed  videba- 
mur  omnia  biduo  triduove  scituri.  Caesaris  literarum 
exemplum  tibi  misi :  rogaras  enim ;  cui  nos  valde 
satisfacere,  multi  ad  me  scripserunt :  quod  patior  fa- 
cile,  dum  (ut  adhuc)  nihil  faciam  turpiter. 


(  24.)  CICERO  ATTICO  S. 

Philotimi  literae  me  quidem  non  nimis,  sed  eos  qui 
in  his  locis  erant,  admodum  delectarunt.  Ecce  pos- 
tridie  Cassio  literas  Capua,  a  Lucretio,  familiari 
ejus,  Nigidium  a  Domitio  Capuam  venisse ;  eum  di- 
cere,  Vibullium  cum  paucis  militibus  a  Piceno  cur- 
rere  ad  Cnaeum  ;  confestim  sequi  Caesarem ;  Domi- 
tium  non  habere  militum  III  millia.  Idem  scripsit, 
consules  Capua  discessisse.  Non  dubito,  quin  Cnaeus 
in  fuga  sit ;  modo  effugiat.  A  consilio  fugiendi,  ut 
tu  censes,  absum. 

(Epist.)  vol.  ii.  2  t 

( 25.)  CICERO  ATTICO  S. 

Cum  declissem  ad  te  literas  tristes,  et  metuo  ne 
veras,  de  Lucretii  ad  Cassium  literis  Capua  missis  ; 
Cephalio  venit  a  vobis  :  attulit  etiam  a  te  literas  hi- 
lariores,  nec  tamen  firmas,  ut  soles.  Omnia  facilius 
credere  possum,  quam  quod  scribitis,  Pompeium  ex- 
ercitum  habere.  Nemo  huc  ita  affert;  omniaque, 
quae  nolim.  O  rem  miseram  !  malas  causas  semper 
obtinuit,  itl  optima  concidit.  Quid  dicam  ?  nisi,  il- 
lud  eum  scisse ;  neque  enim  erat  difticile :  hoc  ne- 
scisse.  Erat  enim  ars  difficilis,  recte  rempublicam  re- 
gere.  Sed  jam  jamque  omnia  sciemus,  et  scribemus 
ad  te  statim. 

(  20.)  CICERO  ATTICO  S. 

Non  venit  idem  usu  mihi,  quod  tu  tibi  scribis, 
"  quoties  exorior  ?"  Ego  enim  nunc  paulum  exori- 
or,  et  maxime  quidem  iis  literis  quse  Roma.  afferun- 
tur,  de  Domitio,  de  Picentium  cohortibus.  Omnia 
erant  facta  hoc  biduo  lsetiora.  Itaque  fuga,  qua?  pa- 
rabatur,  repressa  est.  Caesaris  interdicta, 

"  Si  te  secundo  lumine  hic  offendero," 

respuuntur.  Bona  de  Domitio,  praeclara  de  Afranio, 
fama  est. 

Quod  me  amicissime  admones,  ut  me  integrum, 
quoad  possim,  servem ;  gratum  est.  Quod  addis,  ne 
propensior  ad  turpem  causam  videar;  certe  videri 
possum.  Ego  me  ducem  in  civili  bello,  quoad  de  pace 
ageretur,  negavi  esse :  non  quin  rectum  esset ;  sed 
quia,  quod  multo  rectius  fuit,  id  mihi  fraudem  tulit. 
Plane  eum,  cui  Cnaeus  noster  alterum  consulatum 
deferret  et  triumphum,  (at  quibus  verbis !  u  pro  suis 
rebus  gestis  amplissimis")  inimicum  habere  nolue- 

ram.  Ego  scio,  et  qucm  metuam,  et  quam  ob  rem. 
Sin  erit  bellum,  ut  vicleo  fore  ;  partes  meae  non  desi- 
derabuntur. 

De  HS  millibus  XX  Terentia  tibi  rcscripsit. 
Dionysio,  dum  existimabam  vagos  nos  fore,  nolui 
molestus  esse.  Tibi  autem,  crebro  ad  me  scribenti  de 
ejus  officio,  nihil  rescripsi ;  quod  diem  ex  die  exspec- 
tabam,  ut  statuerem,  quid  esset  faciendum.  Nunc, 
ut  video,  pueri  certe  in  Formiano  videntur  hiematu- 
ri :  num  et  ego,  nescio.  Si  enim  erit  bellum,  cum 
Pompeio  esse  constitui.  Quod  habebo  certi,  faciam 
ut  scias.  Ego  bellum  fcedissimum  futurum  puto ; 
nisi  qui  (ut  tu  scis)  Parthicus  casus  exstiterit. 

Script^:  sunt  lifyri  hujus  epistolae,  consulibus  L. 
Cornelio  Lentulo  et  C.  Claudio  IMarcello ;  continent- 
que  historiam  dierum  XVI,  Pompeii  videlicet  Pom- 
peianorumque  trepidationem  :  curam  in  delectu  ha- 
bendo  :  gesta  a  Caesare  in  Piceno,  et  in  Pelignis  ad 
Corfinium  ;  Domitii,  Domitianorumque  deditionem ; 
sollicitudinem  Ciceronis,  aut  potius  aestum,  Atticum 
consulentis,  si  Pompeius  Italia  excedat,  quid  sibi  fa- 
ciendum  sit,  navigandumne  cum  illo,  an  in  suis  prae- 
diis  manendum  ;  et  multa  in  utramque  partem  dis- 
putantis. 

(  l.)   CICERO  ATTICO  S. 

Cum  ad  te  literas  dedissem,  redditae  mihi  literae 
sunt  a  Pompeio.  Caetera  de  rebus  in  Piceno  gestis, 
quae  ad  se  Vibullius  scripsisset ;  de  delectu  Domitii ; 
quae  sunt  vobis  nota  ;  nec  tamen  tam  laeta  erant  in 

his  literis,  quam  ad  me  Philotimus  scripserat :  (ip- 
sam  tibi  epistolam  misissem  ;  sed  subito  fratris  puer 
proficiscebatur :  cras  igitur  mittam :)  sed,  in  ea, 
Pompeii  epistola,  erat  in  extremo,  ipsius  mariu  : 
"  Tu,  censeo,  Luceriam  venias :  nusquam  eris  tu- 
tius."  Id  ego  in  eam  partem  accepi ;  haec  oppida 
atque  oram  maritimam  illum  pro  derelicto  habere  : 
nec  sum  miratus,  eum,  qui  caput  ipsum  reliquisset, 
reliquis  membris  non  parcere. 

Ei  statim  rescripsi,  hominemque  certum  misi  de 
comitibus  meis,  non  me  quaerere,  ubi  tutissime  es- 
sem  :  si  me  vellet,  sua  aut  reipublicae  causa,  Luce- 
riam  venire,  statim  esse  venturum :  hortatusque 
sum,  ut  oram  maritimam  retineret,  si  rem  frumenta- 
riam  sibi  ex  provinciis  suppeditari  vellet. 

Hoc  me  frustra  scribere  videbam.  Sed,  uti  in 
Urbe  retinenda  tunc,  sic  nunc  in  Italia.  non  relin- 
quenda,  testificabar  sententiam  meam.  Sic  enim  pa- 
rari  video,  ut  Luceriam  omnes  copiae  contrahantur  : 
et  ne  is  quidem  locus  stabilis,  sed  ex  eo  ipso,  si  ur- 
geamur,  paretur  fuga.  Quo  minus  mirere,  si  invitus 
in  eam  causam  descendo,  in  qua  neque  pacis  neque 
victoriae  ratio  quaesita  sit  unquam,  sed  semper  fia- 
gitiosae  et  calamitosae  fugae. 

Eundum  ;  ut,  quemcumque  fors  tulerit  casum, 
subeam  potius  cum  iis  qui  dicuntur  esse  boni,  quam 
videar  a  bonis  dissentire  :  etsi  propediem  video  bo- 
norum,  id  est,  lautorum  et  locupletium,  Urbem  re- 
fertam  fore,  municipiis  vero  his  relictis,  refertissi- 
mam.  Quo  ego  in  nuinero  essem,  si  hos  lictores  mo- 
lestissimos  non  haberem.  Nec  me  M'  Lepidi,  L. 
Volcatii,  Ser.  Sulpicii,  comitum  poeniteret ;  quorum 
nemo  nec  stultior  est  quam  L.  Domitius,  nec  incon- 
stantior  quam  App.  Claudius. 

Unus  Pompeius  me  movet,  beneficio,  non  aucto- 
ritate.  Quam  enim  ille  habeat  auctoritatem  in  hac 
causa,  qui,  cum  omnes  Caesarem  metucbamus,  ipsc 
eum  diligebat  ?  postquam  ipse  metuerc  ccqnt,  putat 

omnes  hostes  illi  oportere  esse  ?  Ibimus  tamen  Luce- 
riam  :  nec  eum  fortasse  delectabit  noster  adventus. 
Dissimulare  enim  non  potero,  mihi,  quae  adhuc  acta 
sunt,  displicere. 

Ego,  si  somnum  capere  possem,  tam  longis  te 
epistolis  non  obtunderem.  Tu,  si  tibi  eadem  causa 
est,  me  remunerere  sane  velim. 

(2.)  CICERO  ATTICO  S. 

Mihi  vero  omnia  grata  ;  et  quod  scripsisti  ad  me, 
quae  audieras ;  et  quod  non  credidisti,  quae  digna 
diligentia  mea  non  erant ;  et  quod  monuisti,  quod 
sentiebas.  Ego  ad  Caesarem  unas  Capua  literas  dedi, 
quibus  ad  ea  rescripsi,  quae  mecum  ille  de  gladiatori- 
bus  suis  egerat,  breves,  sed  benevolentiam  significan- 
tes,  non  modo  sine  contumelia,  sed  etiam  cum  max- 
ima  laude,  Pompeii :  id  enim  illa  sententia  postula- 
bat,  qua  illum  ad  concordiam  hortabar.  Eas  si  quo 
ille  misit,  in  publico  proponat,  velim.  Alteras  eodem 
die  dedi,  quo  has  ad  te.  Non  potui  non  dare,  cum 
et  ipse  ad  me  scripsisset,  et  Balbus.  Earum  exem- 
plum  ad  te  misi.  Nihil  arbitror  fore,  quod  reprehen- 
das.  Si  qua  erunt,  doce  me,  quo  modo  ea  effugere 
possim.  Nihil,  inquies,  omnino  scripseris.  Qui  ma- 
gis  effugias  eos  qui  volent  fingere  ?  Verumtamen  ita 
faciam,  quoad  fieri  poterit.  Nam,  quod  me  hortaris 
ad  memoriam  factorum,  dictorum,  scriptorum  etiam 
meorum  ;  facis  amice  tu  quidem,  mihique  gratissi- 
mum  :  sed  mihi  videris  aliud  tu  honestum  meque  dig- 
num  in  hac  causa  judicare,  atque  ego  existimem. 
Mihi  enim  nihil  ulla  in  gente  unquam,  ab  ullo  auc- 
tore  reipublicae  ac  duce,  turpius  factum  esse  videtur, 
quam  a  nostro  amico  factum  est :  cujus  ego  vicem 
doleo  :  qui  Urbem  reliquit,  id  est,  patriam  ;  pro  qua 
et  in  qua  mori  praeclarum  fuit. 

Ignorare  mihi  videris,  haec  quanta  sit  clades :  es 
unim  etiam  nunc  domi  tuse.  Sed,  invitis  perditissimis 

hominibus,  esse  diutius  non  potes.  Hoc  miserius, 
hoc  turpius  quidquam  ?  Vagamur  egentes  cum  con- 
jugibus  et  liberis.  In  unius  hominis,  quotannis  peri- 
culose  aegrotantis,  anima  positas  omnes  nostras  spes 
habemus,  non  expulsi,  sed  evocati  e  patria. ;  quam, 
non  servandam  ad  reditum  nostrum,  sed  diripiendam 
et  inflammandam,  reliquimus  :  ita  multi  nobiscum 
sunt,  non  in  suburbanis,  non  in  hortis,  non  in  ipsa 
urbe ;  et,  si  nunc  sunt,  non  erunt.  Nos  interea,  ne 
Capuae  quidem,  -jed  Luceriae :  et  oram  quidem  ma- 
ritimam  jam  relinquemus  ;  Afranium  exspectabi- 
mus,  et  Petreium :  nam  in  Labieno  parum  est  digni- 
tatis. 

Hic  tu  in  me  illud  ;  "  Des,  id  feras."  Nihil  de 
me  dico ;  alii  viderint.  Hic  quidem  quas  est  ?  Domi 
vestrae  estis,  et  eritis,  omnes  boni.  Quis  tum  se  mihi 
non  ostendit  ?  quis  nunc  adest  hoc  bello  ?  sic  enim 
jam  appellandum  est.  Vibullii  res  gestae  sunt  adhuc 
maximae :  id  ex  Pompeii  literis  cognosces  :  in  qui- 
bus  animadvertito  illum  locum,  ubi  erit  8^X77.  Vi- 
debis,  de  Cnaeo  nostro  ipse  Vibullius  quid  existimet. 

Quo  igitur  haec  spectat  oratio  ?  Ego  pro  Pom- 
peio  lubenter  emori  possum.  Facio  pluris  omnium 
hominum  neminem  :  sed  non  ita  uno  in  eo  judico 
spem  de  salute  reipublicae.  Significas  enim  aliquanto 
secus,  quam  solebas :  ut  etiam  Italia,  si  ille  cedat, 
putes  cedendum.  Quod  ego  nec  reipublicae  puto  esse 
utile,  nec  liberis  meis ;  praeterea  neque  rectum  ne- 
que  honestum.  Sed  cur  ?  Poterisne  igitur  videre  ty- 
rannum  ?  quasi  intersit,  audiam  an  videam,  aut  lo- 
cupletior  mihi  sit  quaerendus  auctor,  quam  Socrates; 
qui,  cum  XXX  tyranni  essent,  pedem  porta  non  ex- 
tulit.  Est  mihi  praeterea  praecipua  causa  manendi; 
de  qua  utinam  aliquando  tecum  loquar  !  Ego,  XIII 
Calendas,  cum  eadem  lucerna  hac  epistolam  scrip- 
sissem,  qua  inflammaram  tuam,  Formiis  ad  Pom- 
peium,  si  de  pacc  ageretur,  profecturus  eram  ;  si  de 
bello,  [videro.  ] 

Maximis  et  miserrimis  rebus  perturbatus,  cum  co- 
ram  tecum  mihi  potestas  deliberandi  non  esset,  uti 
tamen  tuo  consilio  volui.  Deliberatio  autem  omnis 
haec  est :  si  Pompeius  Italia  cedat  (quod  eum  factu- 
rum  esse  suspicor),  quid  mihi  agendum  putes :  et, 
quo  facilius  consilium  dare  possis ;  quid  in  utram- 
que  partem  milii  in  mentem  veniat,  explicabo  brevi. 

Cum  merita  Pompeii  summa  er^ja  salutem  meam, 
familiaritasque,  quas  mihi  cum  eo  est,  tum  ipsa  rei- 
publicas  causa  me  adducit,  ut  mihi  vel  consilium 
meum  cum  illius  consilio,  vel  fortuna  [cum  fortuna] 
conjungenda  esse  videatur.  Accedit  illud:  si  maneo, 
et  illum  comitatum  optimorum  et  clarissimorum  ci- 
vium  desero,  cadendum  est  in  unius  potestatem ; 
qui  etsi  multis  rebus  signiflcat  se  nobis  esse  amicum, 
et,  ut  esset,  a  me  est  (tute  scis)  propter  suspicionem 
hujus  impendentis  tempestatis,  multo  ante  provisum ; 
tamen  utrumque  considerandum  est,  et  quanta  iides 
ei  sit  habenda  ;  et,  si  maxime  exploratum  eum  no- 
bis  amicum  fore,  sitne  viri  fortis  et  boni  civis,  esse  in 
ea  Urbe,  in  qua.  cum  summis  honoribus  imperiisque 
usus  sit,  res  maximas  gesserit,  sacerdotio  sit  amplis- 
simo  prasditus,  non  futurus  sit  sui  juris :  subeun- 
dumque  periculum  sit,  cum  aliquo  forte  dedecore, 
quando  Pompeius  rempublicam  recuperarit.  In  hac 
parte  haec  sunt.  Vide  nunc,  quac  sint  in  altera. 

Nihil  aetum  est  a  Pompcio  nostro  sapienter,  nihil 
fortiter ;  addo  etiam,  nihil  nisi  contra  consilium 
auctoritatemque  meam.  Omitto  illa  vetera,  quod  is- 
tum  in  rempublicam  ille  aluit,  auxit,  armavit :  ille 
legibus  per  vim  et  contra  auspicia  ferendis  auctor : 
ille  Gallia?  ulterioris  adjunctor  :  ille  gener  :  ille,  in 
adoptando  P.  Clodio,  augur :  ille  restituendi  mei, 
quam  retinendi,  studiosior  :  ille  provincia?  propaga- 
tor :  ille  absentis  in  omnibus  adjutor :  idein  etiam 
tertio  consulatu,  postquam  esse  defensor  reipublic* 

ccepit,  contendit,  ut  decem  tribuni  plebis  ferrent,  ut 
absentis  ratio  haberetur  ;  quod  idem  ipse  sanxit  lege 
quadam  sua ;  Marcoque  Marcello  consuli,  finienti 
[provinciis  Galliis]  Cal.  Mart.  restitit. 

Sed,  ut  haec  omittam,  quid  fcedius,  quid  perturba- 
tius  hoc  ab  Urbe  discessu,  sive  potius  turpissima 
fuga  ?  Quee  conditio  non  accipienda  fuit  potius, 
quam  relinquenda  patria  ?  Malae  conditiones  erant, 
fateor :  sed  num  quid  hoc  pejus  ?  At  recuperabit 
rempublicam.  Quando  ?  aut  quid  ad  eam  spem  est 
parati  ?  Non  ager  Picenus  amissus  ?  non  patefactum 
iter  ad  Urbem  ?  Non  pecunia  omnis  et  publica  et 
privata  adversario  tradita  ?  denique  nulla  causa,  nul- 
lae  vires,  nulla  sedes,  quo  concurrant,  qui  rempubli- 
cam  defensam  velint.  Apulia  delecta  est,  inanissima 
pnrs  Italiae,  et  ab  impetu  hujus  belli  remotissima : 
fuga  et  maritima  opportunitas  visa  quaeri  despera- 
tione. 

lnvite  cepi  Capuam,  non  quo  munus  illud  defu- 
gerem,  sed  sic  ne  causam,  in  qua  nullus  esset  ordi- 
num,  nullus  apertus  privatorum  dolor ;  bonorum 
autem  esset  aliquis,  sed  hebes,  ut  solet ;  et  (ut  ipse 
sensissem)  multitudo  et  infirmus  quisque  propensus 
in  alteram  partem  ;  multi  mutationis  rerum  cupidi. 

Dixi  ipsi,  me  nihil  suscepturum  sine  praesidio  et 
sine  pecunia.  Itaque  habui  nihil  omnino  negotii ; 
quod  ab  initio  vidi,  nihil  quaeri  praeter  fugam.  Eam 
si  nunc  sequor,  quonam  ?  Cum  illo  non :  ad  quem 
cum  essem  profectus,  cognovi  in  iis  locis  esse  Caesa- 
rem,  ut  tuto  Luceriam  venire  non  possem.  Infero 
Mari  nobis,  incerto  cursu,  hieme  maxima  navigan- 
dum  est.  Age  jam,  cum  fratre,  an  sine  ?  cum  filio, 
aut  quomodo  ?  in  utraque  enim  re  summa  difficul- 
tas  erit,  summus  animi  dolor.  Qui  autem  impetus 
illius  erit  in  nos  absentes  fortunasque  nostras  ?  acri- 
or,  quam  in  caeterorum ;  quod  putabit  fortasse,  in 
nobis  violandis  aliquid  se  habere  populare.  Age  jam, 
has  compedes,  fasces,  inquam,  hos  laureatos,  efferre 


370         AD  ATTICUM.  Lib.  VIII.  & 

ex  Italia,  quam  molestum  cst !  Qui  autem  locus 
erit  nobis  tutus,  (ut  jam  placatis  utamur  fluctibus) 
antequam  ad  illum  venerimus  ?  qua  autem,  aut  quo, 
nihil  scimus. 

At,  si  restitero,  et  fuerit  nobis  in  hac  parte  locus  ; 
idem  fecero,  quod  in  Cinnae  dominatione  Philippus, 
quod  L.  Flaccus,  quod  Q.  Mucius,  quoquo  modo  ea 
res  huic  quidem  cecidit ;  qui  tamen  ita  dicere  sole- 
bat,  se,  id  fore,  videre,  quod  factum  est ;  sed  malle, 
quam  armatum  ad  patriae  mcenia  accedere.  Aliter 
Thrasybulus,  et  fortasse  melius.  Sed  est  certa  quae- 
dam  illa  Mucii  ratio  atque  sententia ;  est  illa  etiam 
Thrasybuli ;  et,  cum  sit  necesse,  servire  tempori,  et 
non  amittere  tempus,  cum  sit  datum.  Sed  in  hoc 
ipso  habent  tamen  iidem  fasces  molestiam.  Sit  enim 
nobis  amicus,  quod  incertum  est :  sed  sit ;  deferet 
triumphum.  Non  accipere-ne  periculosum  sit,  an 
accipere  invidiosum  ad  bonos  ? 

O  rem,  inquis,  difficilem  et  inexplicabilem  !  At- 
qui  explicanda  est :  qui  enim  lieri  potest  ?  Ac  ne 
me  existimaris  ad  manendum  esse  propensiorem, 
quod  plura  in  eam  partcm  verba  fccerim;  potest 
fieri,  quod  fit  in  multis  quaestionibus,  ut  res  verbo- 
sior  haec  fuerit,  illa  verior :  quamobrem,  ut  maxima 
de  re  aequo  animo  deliberanti,  ita  mihi  des  consi- 
lium,  velim. 

Navis  et  in  Caieta  est  parata  nobis,  et  Brundisii. 
Sed  ecce  nuntii,  scribente  me  haec  ipsa  noctu  in  Ca- 
leno,  ecce  literae,  Caesarem  ad  Corfinium,  Domitium 
Corfinii  cum  firmo  exercitu,  et  pugnare  cupiente. 
Non  puto  etiam  hoc  Cnaeum  nostrum  commissurum, 
ut  Domitium  relinquat :  etsi  Brundisium  Scipionem 
cum  cohortibus  duabus  pramiiserat ;  legionem,  a  Fau- 
sto  conscriptam,  in  Siciliam  sibi  placere  a  consule 
duci,  scripserat  ad  consules.  Sed  turpe  Domitium 
deserere  erit,  implorantem  ejus  auxilium. 

Est  quaedam  spes,  mihi  quidem  non  magna,  sed 
in  his  locis  firma,  Afranium  in  Pirena?o  cum  Trebo- 

nio  pugnasse,  pulsum  Trebonium,  etiam  Fabium 
tuum  transisse  cum  cohortibus :  summa  autem, 
Afranium  cum  magnis  copiis  adventare.  Id  si  est,  in 
Italia  fortasse  manebitur.  Ego  autem,  cum  esset  in- 
certum  iter  Caesaris,  quod  vel  ad  Capuam  vel  ad 
Luceriam  iturus  putabatur,  Leptam  ad  Pompeium 
misi  et  literas ;  ipse,  ne  quo  inciderem,  reverti  For- 
mias.  Ha?c  te  scire  volui,  scripsique  sedatiore  animo, 
quam  proxime  scripseram,  nullum  meum  judicium 
interponens,  sed  exquirens  tuum. 


(4.)  CICERO  ATTICO  S. 

Dionysius  quidem  tuus  potius,  quam  noster  (cu- 
jus  ego  cum  satis  cognossem  mores,  tuo  tamen  po- 
tius  stabam  judicio,  quam  meo),  ne  tui  quidem  tes- 
timonii,  quod  ei  saepe  apud  me  dederas,  veritus, 
superbum  se  praebuit  in  fortuna,  quam  putavit  nos- 
tram  fore:  cujus  fortuna?  nos,  quantum  humano 
consilio  effici  poterit,  motum  ratione  quadam  guber- 
nabimus.  Cui  qui  noster  honos,  qucd  obsequium, 
quae  etiam  ad  caeteros  contemti  cujusdam  hominis 
commendatio,  defuit  ?  ut  meum  judicium  reprehendi 
a  Quinto  fratre,  vulgoque  ab  omnibus,  mallem,  quam 
illum  non  efferre  laudibus;  Ciceronesque  nostros 
meo  potius  labore  subdoceri,  quam  me  alium  iis  ma- 
gistrum  quasrere.  Ad  quem  ego  quas  literas,  Dii  im- 
mortales  !  miseram  !  quantum  honoris  significantes  ! 
quantum  amoris  !  Dicaearehum  ( mehercule )  aut 
Aristoxenum  diceres  arcessi,  non  unum  omnium 
loquacissimum  et  minime  aptum  ad  docendum.  Sed 
est  memoria  bona.  Me  dicet  esse  meliore.  Quibus 
literis  ita  respondit,  ut  ego  nemini,  cujus  causam 
non  reciperem.  Semper  enim,  u  Si  potero ;  si  ante 
suscepta  causa  non  impediar."  Nunquam  reo  cui- 
quam,  tam  humili,  tam  sordido,  tam  nocenti,  tam 
alieno,  tam  praecise  negavi,  quam  hic  niihi.    Plane 

sine  ulla  exceptione  praacidit.  Nihil  cognovi  ingra- 
tius  :  in  quo  vitio  nihil  mali  non  inest  Sed  de  hoc 
nimis  multa. 

Ego  navem  paravi :  tuas  literas  tamen  exspecto  ; 
ut  sciam,  quid  respondeant  consultationi  mese.  Sul- 
mone  C.  Attium  Pelignum  aperuisse  Antonio  por- 
tas,  cum  essent  cohortes  quinque,  Q.  Lucretium  inde 
effugisse,  scis ;  Cnaeum  ire  Brundisium  ;  Domitium 
desertum.  Confecta  res  est. 


( 5.)  CICERO  ATTICO  S. 

Cum  ante  lucem  VIII  Cal.  literas  ad  te  de  Dio- 
nysio  dedissem,  vesperi  ad  nos  eodem  die  venit  ipse 
Dionysius,  auctoritate  tua  permotus,  ut  suspicor  : 
quid  enim  putem  aliud  ?  etsi  solet  eum,  cum  aliquid 
furiose  fecit,  pcenitere.  Nunquam  autem  certior  fuit, 
quam  in  hoc  negotio.  Nam  (quod  ad  te  non  scripse- 
ram)  postea  audivi,  a  tertio  milliario  tum  eum 

multa,  inquam,  mala  eum  dixisse;  suo  capiti,  ut 
aiunt.  Sed  (o  meam  mansuetudinem  !)  conjeceram 
in  fasciculum  una  cum  tua  vehementem  ad  illum 
epistolam  :  hanc  ad  me  referri  volo ;  nec  ullam  ob 
aliam  causam  Pollicem,  servum  a  pedibus  meis,  Ro- 
mam  misi.  Eo  autem  ad  te  scripsi,  ut,  si  tibi  forte 
reddita  esset,  mihi  curares  referendam  ;  ne  in  illius 
manus  perveniret. 

Novi  si  quid  esset,  scripsissem.  Pendeo  animi  ex- 
spectatione  Corfiniensi ;  in  qua  de  salute  reipublicae 
decernitur.  Tu  fasciculum,  qui  est  "  Des  M'  Curio" 
inscriptus,  velim,  cures  ad  eum  perferendum  ;  Tiro- 
nemque  Curio  commendes ;  ut  ei,  ut  petii,  si  quid 
opus  erit  in  sumtum,  eroget 

(6.)  CICERO  ATTICO  & 

Obsignata  jam  epistola,  quam  de  nocte  daturus 
eram,  sicut  dedi,  (nam  eam  vesperi  scripseram)  C 
Sosius  praetor  in  Formianum  venit  ad  M'  Lepidum, 
vicinum  nostrum,  cujus  quaestor  fuit ;  Pompeii  lite- 
rarum  ad  consulem  exemplum  attulit. 

"  Literae  mihi  a  L.  Domitio  a.  d.  XIII  Calend. 
Mart.  allatae  sunt:  earum  exemplum  infra  scripsi. 
Nunc,  ut  ego  non  scribam,  tua  sponte  te  intelligere 
scio,  quanti  reipublicae  intersit,  omnes  copias  in 
unum  locum  primo  quoque  tempore  convenire.  Tu, 
si  tibi  videbitur,  dabis  operam,  quamprimum  ad  nos 
venias.  Praesidii  Capuae,  quantum  constitueritis  esse 
satis,  relinquas." 

Deinde  supposuit  exemplum  epistolae  Domitii, 
quod  ego  ad  te  pridie  miseram.  Dii  immortales  !  qui 
me  horror  perfudit !  quam  sum  sollicitus,  quidnam 
futurum  sit !  Hoc  tamen  spero,  magnum  nomen  im- 

peratoris  fore,  magnum  in  adventu  terrorem 

Spero  etiam,  quoniam  adhuc  nihil  nobis  obfuit, 
nihil  mutasse :  nec  tegentia  hoc,  quod  cum  fortiter 
et  diligenter,  tum  etiam,hercule  ....  Modo  enim  au- 
divi,  quartanam  a  te  discessisse.  Moriar,  si  magis 
gauderem,  si  id  mihi  accidisset.  Piliae  dic,  non  esse 
aequum,  eam  diutius  habere,  nec  id  esse  vestrae  con- 
cordiae.  Tironem  nostrum  ab  altera  relictum  audio. 
Sed  eum  video  in  sumtum  ab  aliis  mutuatum  :  ego 
autem  Curium  nostrum,  si  quid  opus  esset,  rogaram. 
Malo  Tironis  verecundiam  in  culpa  esse,  quam  illi- 
beralitatem  Curii. 

(70  CICERO  ATTICO  S. 

Unum  etiam  restat  amico  nostro  ad  omne  dede- 
cus,  ut  Domitio  non  subveniat.    At  nemo  dubitat, 
(Episi.)  vol.  ti.  2  K 

quin  subsidio  venturus  sit.  Ego  non  puto.  Deseret 
igitur  talem  civem,  et  eos,  quos  una  scis  esse  ?  cum 
habeat  praesertim  et  ipse  cohortes  XXX  ?  Nisi  me 
omnia  fallunt,  deseret.  Incredibiliter  pertimuit :  ni- 
hil  spectat,  nisi  fugam :  cui  tu  (video  enim  quid 
sentias)  me  comitem  putas  debere  esse.  Ego  vero, 
quem  fugiam,  habeo ;  quem  sequar,  non  habeo. 
Quod  enim  tu  meum  laudas,  et  memorandum  dicis, 
malle  quod  dixerim  me  cum  Pompeio  vinci,  quam 
cum  istis  vincere ;  ego  vero  malo,  sed  cum  illo  Pom- 
peio,  qui  tum  erat,  aut  qui  mihi  esse  videbatur; 
cum  hoc  vero,  qui  ante  fugit,  quam  scit,  aut  quem 
fugiat,  aut  quo,  qui  nostra  tradidit,  qui  patriam  re- 
liquit,  Italiam  relinquit,  si  malui ;  contigit ;  victus 
sum. 

Quod  superest,  nec  ista  videre  possum,  quae  nun- 
quam  timui  ne  viderem ;  nec  .  (mehercule)  istum, 
propter  quem  milii  non  modo  meis,  sed  memet  ipso, 
carendum  est. 

Ad  Philotimum  scripsi  de  viatico,  sive  a  Moneta, 
(nemo  enim  solvit)  sive  ab  Oppiis,  tuis  contubernali- 
bus.  Caetera  apposita  tibi  mandabo. 


(  8.)  CICERO  ATTICO  S. 

O  rem  turpem,  et  ea  re  miseram  !  sic  enim  sentio, 
id  demum,  aut  potius  id  solum,  esse  miserum,  quod 
turpe  sit.  Aluerat  Caesarem :  eumdem  repente  ti- 
mere  cceperat :  conditionem  pacis  nullam  probarat : 
nihil  ad  bellum  pararat :  Urbem  reliquerat :  Pice- 
num  amiserat  culpa  :  in  Apuliam  se  compegerat : 
ibat  in  Graeciam  :  omnes  nos  x-:z7Xo)vy,tov;,  exper- 
tes  sui  tanti,  tam  inusitati  consilii,  relinquebat.  Ecce 
subito  literae  Domitii  ad  illum,  ipsius  ad  consules. 
Fulsisse  mihi  videbatur  tj  xxXav  ad  oculos  ejus,  et 
exclamasse  ille  vir,  qui  esse  debuit, 

At  ille  tibi,  7ro\Xa  yjxtpetv  too  xakco  dicens,  pergit 
Brundisium.  Domitium  autem  aiunt,  re  audita,  et 
eos  qui  una  essent,  se  tradidisse.  O  rem  lugubrem  ! 
Itaque  intercludor  dolore,  quominus  ad  te  plura  scri- 
bam.  Tuas  literas  exspecto. 


(9.)  CICERO  ATTICO  S. 

Epistolam  meam  quod  pervulgatam  scribis  esse, 
non  fero  moleste.  Quin  etiam  ipse  multis  dedi  descri- 
bendam.  Ea  enim  et  acciderunt  jam  et  impendent, 
ut  testatum  esse  velim,  de  pace  quid  senserim.  Cum 
autem  ad  eam  hortarer,  eum  prEesertim  hominem, 
non  videbar  ullo  modo  facilius  moturus,  quam  si  id, 
quod  eum  hortarer,  convenire  ejus  sapientiae  dice- 
rem.  Eam  si  "  admirabilcm"  dixi,  cum  eum  ad 
salutem  patriae  hortabar  ;  non  sum  veritus,  ne  vide- 
rer  assentari;  cui  tali  in  re  lubenter  me  ad  pedes 
abjecissem.  Qua  autem  est,  M  aliquid  impertias  tem- 
poris  ;"  non  est  de  pace,  sed  de  me  ipso,  et  de  meo 
officio,  ut  aliquid  cogitet.  Nam,  quod  testiiicor,  me 
expertem  belli  fuisse ;  etsi  id  re  perspectum  est,  ta- 
men  eo  scripsi,  quo  in  suadendo  plus  auctoritatis 
haberem ;  eodemque  pertinet,  quod  causam  ejus 
probo. 

Sed  quid  haac  nunc?  Utinam  aliquid  profectum 
esset !  nae  ego  istas  literas  in  concione  recitari  velim  ; 
si  quidem  ille  ipse,  ad  eumdem  scribens,  in  publico 
proposuit  epistolam  illam,  in  qua  est,  "  pro  tuis  re- 
bus  gestis  amplissimis  :"  amplioribusne,  quam  suis, 
quam  Africani  ?  Ita  tempestas  ferebat.  Si  quidem 
etiam  vos  duo  tales  ad  quintum  milliarium  :  quid, 
nunc  ipsum,  unde  se  recipienti  ?  quid  agenti  ?  quid 

acturo  ?  Quanto  autem  ferocius  ille  causae  suae  con- 
fldet,  cum  vos,  cum  vestri  similes,  non  modo  fre- 
quentes,  sed  laeto  vultu  gratulantes,  viderit !  Num 
igitur  peccamus  ?  Minime  vos  quidem,  Sed  tamen 
signa  conturbantur,  quibus  voluntas  a  simulatione 
distingui  posset.  Quae  vero  senatus-consulta  video  ? 
sed  apertius,  quam  proposueram. 

Ego  Arpini  volo  esse  pridie  Calendas ;  deinde  cir- 
cum  villulas  nostras  errare,  quas  visurum  me  postea 
desperavi.  Evyevr)  tua  consilia,  et  tamen  pro  tempori- 
bus  non  incauta,  mihi  valde  probantur.  Lepido  qui- 
dem  (nam  fere  awltrifxepevofxev :  quod  gratissimum 
illi  est)  nunquam  placuit  ex  Italia  exire,  Tullo  multo 
minus  :  crebro  enim  illius  literae  ab  aliis  ad  nos 
commeant.  Sed  me  illorum  sententiae  minus  move- 
bant :  minus  multa  dederant  illi  reipublicae  pignora. 
Tua  (mehercule)  auctoritas  vehementer  movet :  af- 
fert  enim  et  reliqui  temporis  recuperandi  rationem, 
et  praesentis  tuendi. 

Sed,  obsecro  te,  quid  hoc  miserius,  quam  alterum 
plausus  in  foedissima  causa  quaerere,  alterum  offen- 
siones  in  optima  ?  alterum  existimari  conservatorem 
inimicorum,  alterum  desertorem  amicorum  ?  Et  (me- 
hercule) ,  quamvis  amemus  Cnaeum  nostrnm,  utet  fa- 
cimus,  et  debemus ;  tamen  hoc,  quod  talibus  viris 
non  subvenit,  laudare  non  possum.  Nam,  sive  ti- 
muit ;  quid  ignavius  ?  sive,  ut  quidam  putant,  me- 
liorem  suam  causam  illorum  caede  fore  putavit; 
quid  injustius  ? 

Sed  haec  omittamus ;  augemus  enim  dolorem  re- 
tractando.  VI  Cal.  vesperi  Balbus  minor  ad  me  ve- 
nit,  occulta  via  currens  ad  Lentulum  consulem,  mis- 
su  Caesaris,  cum  literis,  cum  mandatis,  cum  promis- 
sione  provinciae,  Romam  ut  redeat ;  cui  persuaderi 
posse  non  arbitror,  nisi  erit  conventus.  Idem  aiebat, 
nihil  malle  Caesarem,  quam  ut  Fompeium  asseque- 
retur  ;  id  credo :  et  rediret  in  gratiam  ;  id  non  credo ; 
<et  .metuo,  ne  omnis  haec  clementia  ad  unam  illam 

crudelitatem  colligatur.  Balbus  quidem  major  ad 
me  scribit,  nihil  malle  Caesarem,  quam,  principe 
Pompeio,  sine  metu  vivere.  Tu  (puto)  haec  credis : 
sed,  cum  haec  scribebam  V  Calendas,  Pompeius  jam 
Brundisium  venisse  poterat.  Expeditus  enim  ante- 
cesserat  legiones  Luceria.  Sed  hoc  rep«s  horribili 
vigilantia,  celeritate,  diligentia  est.  Plane,  quid  fu- 
turum  sit,  nescio. 


(  10.)  CICERO  ATTICO  S. 

Dionysius  cum  ad  me  praeter  opinionem  meani 
venisset,  locutus  sum  cum  eo  liberalissime ;  tempora 
exposui :  rogavi,  ut  diceret,  quid  haberet  in  animo  : 
me  nihil  ab  ipso  invito  contendere.  Respondit,  se, 
quod  in  nummis  haberet,  nescire  quo  loci  esset : 
alios  non  solvere,  aliorum  diem  nondum  esse,  dixit : 
etiam  alia  quaedam  de  servulis  suis,  quare  nobiscum 
esse  non  posset.  Morem  gessi :  dimisi  a  me,  ut  magi- 
strum  Ciceronum,  non  lubenter  ;  ut  hominem  ingra- 
tum,  non  invitus.  Volui  te  scire,  quid  ego  de  ejus 
facto  judicarem. 


(11.)  CICERO  ATTICO  S. 

Quod  me  magno  animi  motu  perturbatum  putas ; 
sum  equidem,  sed  non  tam  magno,  quam  tibi  fortassc 
videor.  Levatur  enim  omnis  cura,  cum  aut  constitit 
consilium,  aut  cogitando  nihil  explicatur ;  lamentari 
autemlicet :  illud  tamen,  totosdies,  vereor,  ne,  nihil 
cum  proficiam,  etiam  dedecori  sit  studiis  ac  literis 
nostris.  Consumo  igitur  omne  tempus,  considerans, 
quanta  vis  sit  illius  viri,  quem  nostris  libris  satis 
diligenter,  ut  tibi  quidem  videmur,  cxpressimus. 

Tenesne  igitur,  modcralorcm  illum  reipublicae,  quo 
referre  vclimus  omnia  ?   Nam  sic  quinto  (ut  opinor) 

2  k  3 


378       AD  ATTICUM.  Lib.  VIII.  II. 

in  libro  loquitur  Scipio :  M  Ut  enim  gubernatori  cur- 
sus  secundus,  medico  salus,  imperatori  victoria ;  sic 
huic  moderatori  reipublicae  beata  civium  vita  propo- 
sita  est ;  ut  opibus  firma,  copiis  locuples,  gloria.  am- 
pla,  virtute  honesta  sit.  Hujus  enim  operis,  max- 
imi  inter  homines  atque  optimi,  illum  esse  perfecto- 
rem  volo." 

Hoc  Cnaeus  noster  cum  antea  nunquam,  tum  in 
hac  causa  minime,  cogitavit.  Dominatio  quaesita  ab 
utroque  est ;  non  id  actum,  beata  et  honesta  civitas 
ut  esset.  Nec  vero  ille  Urbem  reliquit,  quod  eam 
tueri  non  posset ;  nec  Italiam,  quod  ea,  pelleretur : 
sed  hoc  a  primo  cogitavit,  omnes  terras,  omnia  maria 
movere,  reges  barbaros  incitare,  gentes  feras  arma- 
tas  in  Italiam  adducere,  exercitus  conficere  maxi- 
mos.  Genus  illud  Sullani  regni  jampridem  appetitur, 
multis,  qui  una  sunt,  cupientibus.  An  censes,  nihil 
inter  eos  convenire,  nullam  pactionem  fieri  potuisse  ? 
Hodie  potest:  sed  neutri  erxo7rog  est  ille,  ut  nos 
beati  simus  ;  uterque  regnare  vult. 

Haec,  a  te  invitatus,  breviter  exposui.  Voluisti 
enim  me,  quid  de  his  malis  sentirem,  ostendere. 
n p o% e a n- i %oj  igitur,  noster  Attice,  non  ariolans,  utilla, 
cui  nemo  credidit,  sed  conjectura  prospiciens ; 

M  Jamque  mari  magno",... 

Non  multo  (inquam)  secus  possem  vaticinari :  tanta 
malorum  impendet  IXiag.  Atque  hoc  nostra  gravior 
est  causa,  qui  domi  sumus,  quam  illorum  qui  una. 
transierunt,  quod  illi  quidem  alterum  metuunt,  nos 
utrumque.  Cur  igitur,  inquis,  remansimus  ?  Vel 
tibi  paruimus  ;  vel  non  occurrimus  ;  vel  hoc  fuit  rec- 
tius.  Conculcari  (inquam)  miseram  Italiam  videbis 
proxima  aestate,  et  quati  utriusque  vi,  mancipiis  ex 
omni  genere  collectis  :  nec  tam  [proscriptio]  perti- 
mescenda,  quae  Luceriae  multis  sermonibus  denunti- 
ata  est,  quam  [universus]  interitus  :  tantas,  in  confli- 
gendo,  utriusque  vires  video  futuras. 

Habes  conjecturam  meam :  tu  autem  consolationis 
fortasse  aliquid  exspectasti.  Nihil  invenio  ;  nihil  fieri 
potest  miserius,  nihil  perditius,  nihil  fcedius.  Quod 
quaeris,  quid  Caesar  ad  me  scripserit ;  quod  saepe  : 
gratissimum  sibi  esse,  quod  quierim :  oratque,  in  eo 
ut  perseverem.  Balbus  minor  haec  eadem  mandata. 
Iter  autem  ejus  erat  ad  Lentulum  consulem  cum  lite- 
ris  Caesaris,  praemiorumque  promissis,  si  Romam 
revertisset.  Verum,  cum  habeo  rationem  dierum, 
ante  puto  transmissurum,  quam  potuerit  conveniri. 

Epistolarum  Pompeii  duarum,  quas  ad  me  misit, 
negligentiam,  meamque  in  rescribendo  diligentiam, 
volui  tibi  notam  esse.  Earum  exempla  ad  te  misi. 
Caesaris  hic  per  Apuliam  ad  Brundisium  cursus 
quid  efficiat,  exspecto.  Utinam  aliquid  simile  Par- 
thicis  rebus ! 

Simul  aliquid  audiero,  scribam  ad  te  :  tu  ad  me, 
velim,  bonorum  sermones.  Romas  frequentes  esse  di- 
cuntur.  Scio  equidem  te  in  publicum  non  prodire : 
sed  tamen,  audire  te  multa,  necesse  est.  Memini  li- 
brum  tibi  afferri  a  Demetrio  Magnete  (ad  te  missum 
scio)  Tie pi  'Ofiovoia;.  Eum  mihi,  velim,  mittas.  Vides, 
quam  causam  mediter. 

M  Cn.  Magnns,  Procos.  S.  D.  M.  Ciceroni,  Imp, 

"  Quintus  Fabius  ad  me  venit  a.  d.  IV  Calend. 
Febr.  Is  nuntiat  L.  Domitium  cum  suis  cohortibus 
XI,  et  cohortibus  XIV  quas  Vibullius  adduxit,  ad 
me  iter  habere :  habuisse  in  animo  proficisci  Corfi- 
nio,  a.  d.  V  Id.  Februarias :  C.  Hirrum  cum  V  co- 
hortibus  subsequi.  Censeo,  ad  nos  Luceriam  venias  : 
nam  te  hic  tutissime  puto  fore." 

"  il/.  Ciccro,  Imp.  S,  D.  Cti.  Magno,  Procos. 

"  A.  d.  XV  Calend.  Mavtias,  Formiis  accepi  tuas 

literas ;  ex  quibus  ea,  quae  in  agro  Piceno  gesta  erant, 
cognovi  commodiora  esse  multo,  quam  ut  erat  nobis 
nuntiatum ;  Vibulliique  virtutem  industriamque  li- 
benter  agnovi.  Nos  adhuc  in  ea  ora,  ubi  praspositi 
sumus,  ita  fuimus,  ut  navem  paratam  haberemus. 
Ea  enim  audiebamus,  et  ea  verebamur,  ut,  quod- 
cumque  tu  consilium  prsecepisses,  id  nobis  perse- 
quendum  putaremus. 

"  Nunc,  quoniam  auctoritate  et  consilio  tuo  in 
spe  firmiore  sumus ;  si  teneri  posse  putas  Tarraci- 
nam,  et  oram  maritimam,  in  ea  manebo :  etsi  prassi- 
dia  in  oppidis  nulla  sunt.  Nemo  enim  nostri  ordinis 
in  his  locis  est,  praeter  M.  Eppium,  quem  ego  Min- 
turnis  esse  volui,  vigilantem  hominem  et  industrium. 
Nam  L.  Torquatum,  virum  fortem  et  cum  auctori- 
tate,  Formiis  non  habemus :  ad  te  profectum  arbitra- 
mur. 

"  Ego  omnino  (ut  proxime  tibi  placuerat)  Capu- 
am  veni  eo  ipso  die,  quo  tu  Teano  Sidicino  es  pro- 
fectus.  Volueras  enim  me,  cum  M.  Considio  proprae- 
tore,  illa  negotia  tueri.  Cum  eo  venissem,  vidi  T. 
Ampium  delectum  habere  diligentissime,  ab  eo  ac- 
cipere  Libonem,  summa  item  diligentia,  et  in  illa 
colonia  auctoritate.  Fui  Capuse,  quoad  consules, 
Iterum,  ut  erat  dictum  ab  consulibus,  veni  Capuam 
ad  Nonas  Februarias.  Cum  fuissem  triduum,  recepi 
me  Formias. 

"  Nunc  quod  tuum  consilium,  aut  qua?  ratio 
belli  sit,  ignoro.  Si  tenendam  hanc  oram  putas,  quae 
et  opportunitatem  et  dignitatem  habet,  et  egregios 
cives,  et  (ut  arbitror)  teneri  potest ;  opus  est  esse, 
qui  praesit.  Sin  omnia  in  unum  locum  contrahenda 
sunt ;  non  dubito,  quin  ad  te  statim  veniam :  quo 
mihi  nihil  optatius  est :  idque  tecum,  quo  die  ab 
Urbe  discessimus,  locutus  sum.  Ego,  si  cui  adhuc 
videor  segnior  fuisse,  dum  ne  tibi  videar,  non  laboro : 
et  tamen,  si  (ut  video)  bellum  gercndum  est,  conlido 
me  omnibus  facile  satisfacturum. 

"  M.  Tullium,  meum  necessarium,  ad  te  misi : 
cui  tu,  si  tibi  videretur,  ad  me  literas  dares." 

"  Cn.  MagnuSy  Procos.  S.  D.  M.  Ciceroni,  Imp. 

u  S.  V.  B.  E.  Tuas  literas  libenter  legi.  Reco- 
gnovi  enim  tuam  pristinam  virtutem  etiam  in  salute 
communi.  Consules  ad  eum  exercitum,  quem  in 
Apulia  habui,  venerunt.  Magnopere  te  hortor,  pro 
tuo  singulari  perpetuoque  studio  in  rempublicam,  ut 
te  ad  nos  conferas ;  ut  communi  consilio  reipublicae 
afflictae  opem  atque  auxilium  feramus.  Censeo,  via 
Appia  iter  facias,  et  celeriter  Brundisium  venias," 

"  M.  Cicero,  Imjp.  S.  D.  Cn.  Magno,  Procos. 

"  Cum  ad  te  literas  misissem,  quae  tibi  Canusii 
redditae  sunt,  suspicionem  nullam  habebam,  te  rei- 
publicae  causa  mare  transiturum ;  eramque  in  spe 
magna,  fore,  ut  in  Italia.  possemus  aut  concordiam 
constituere  (qua,  mihi  nihil  utilius  videbatur),  aut 
rempublicam  summa  cum  dignitate  defendere.  In- 
terim,  nondum  meis  literis  ad  te  perlatis,  ex  his  man- 
datis  quae  D.  Laelio  ad  consules  dederas,  certior  tui 
consilii  factus,  non  exspectavi,  dum  mihi  a  te  literae 
redderentur;  confestimque,  cum  Quinto  fratre,  et 
cum  liberis  nostris,  iter  ad  te  in  Apuliam  facere  ccepi. 
Cum  Teanum  Sidicinum  venissem,  C.  Messius,  fa- 
miliaris  tuus,  mihi  dixit,  aliique  complures,  Caesarem 
iter  habere  Capuam,  et  eo  ipso  die  mansurum  esse 
yEserniae. 

"  Sane  sum  commotus  ;  quod,  si  ita  esset,  non 
modo  iter  meum  interclusum,  sed  me  ipsum  plane 
exceptum,  putabam.  Itaque  tum  Cales  processi,  ut 
ibi  potissimum  consisterem,  dum  certum  nobis  ab 
iEsernia,  de  eo  quod  audieram,  referretur.  At  milii, 
cum  Calibus  essem,  afYertur  literarum  tuarum  ex- 
emplum,  quas  tu  ad  Lentulum  consulem  misisses. 

Hae  scriptae  sic  erant :  Literas  tibi  a  L.  Domitio  a.d. 
XIII  Cal.  Mart.  allatas  esse  (earumque  exemplum 
subscripseras) :  magnique  interesse  reipublicae  scrip- 
seras,  omnes  copias  primo  quoque  tempore  in  unum 
locum  convenire ;  et  ut,  praesidii  quod  satis  esset, 
Capuae  relinqueret. 

a  Kis  ego  literis  lectis,  in  eadem  opinione  fui,  qua 
reliqui  omnes,  te  cum  omnibus  copiis  ad  Corfinium 
esse  venturum :  quo  mihi,  cum  Caesar  ad  oppidum 
castra  haberet,  tutum  iter  esse  non  arbitrabar. 

"  Cum  ~res  in  summa  exspectatione  esset,  utrum- 
que  simul  audimus,  et  quae  Corfinii  acta  essent,  et  te 
iter  Brundisium  facere  ccepisse :  cumque  nec  mihi 
nec  fratri  meo  dubium  esset,  quin  Brundisium  con- 
tenderemus  ;  a  multis,  qui  e  Samnio  Apuliaque  ve- 
niebant,  admoniti  sumus,  ut  caveremus,  ne  excipere- 
mur  a  Cassare ;  quod  is,  in  eadem  loca,  quae  nos  pe- 
tebamus,  profectus,  celerius  etiam,  quam  nos  posse- 
mus,  eo,  quo  intenderet,  venturus  esset.  Quod  cum 
ita  esset ;  nec  mihi  nec  fratri  meo,  nec  cuiquam  ami- 
corum,  placuit  committere,  ut  temeritas  nostra  non 
solum  nobis,  sed  etiam  reipublicae,  noceret;  cum 
praesertim  non  dubitaremus,  quin,  si  etiam  tutum 
nobis  iter  fuisset,  te  tamen  jam  consequi  non  posse- 
mus. 

"  Interim  accepimus  tuas  literas,  Canusio  a.  d. 
X  Calend.  Mart.  datas,  quibus  nos  hortaris,  ut  ce- 
lerius  Brundisium  veniamus ;  quas  cum  accepisse- 
mus  a.  d.  III  Calend.  Martias,  non  dubitabamus, 
quin  tu  jam  Brundisium  pervenisses  :  nobisque  iter 
illud  omnino  interclusum  videbatur,  neque  minus  nos 
esse  captos,  quam  qui  Corfinium  venissent.  Neque 
enim  eos  solos  arbitrabamur  capi,  qui  in  armatorum 
manus  incidissent,  sed  eos  nihilo  minus,  qui,  regioni- 
bus  exclusi,  intra  praesidia,  atque  intra  arma  aliena, 
venissent. 

"  Quod  cum  ita  sit,  maxime  vellem,  primum, 
c?emper  tecum  fuisse ;  quod  quidem  tibi  ostenderam, 

cum  a  me  Capuam  rejiciebam :  quocl  feci,  non  vi- 
tandi  oneris  causa,  sed  quod  videbam,  teneri  illam 
urbem  sine  exercitu  non  posse :  accidere  autem  mihi 
nolebam,  quod  doleo  viris  fortissimis  accidisse.  Quo- 
niam  autem,  tecum  ut  essem,  non  contigit ;  utinam 
tui  consilii  certior  factus  essem  !  Nam  suspicione  as- 
sequi  non  potui ;  quod  omnia  prius  arbitratus  sum 
fore,  quam  ut  haec  reipublicae  causa  in  Italia  non 
posset,  duce  te,  consistere. 

"  Neque  vero  nunc  consilium  tuum  reprehendo  ; 
eed  fortunam  reipublieae  lugeo  :  nec,  si  ego,  quid  tu 
sis  secutus,  non  perspicio,  idcirco  minus  existimo,  te 
nihil  nisi  summa  ratione  fecisse. 

iC  Mea  quae  semper  fuerit  sententia,  primum  de 
pace  vel  iniqua  conditione  retinenda,  deinde  de  Urbe, 
(nam  de  Italia  quidem  nihil  mihi  unquam  ostende- 
ras)  meminisse  te  arbitror.  Sed  mihi  non  sumo,  ut 
meum  consilium  valere  debuerit :  secutus  sum  tuum ; 
neque  id  reipublicae  causa,  de  qua  desperavi,  quae  et 
nunc  afflicta  est,  nec  excitari  sine  civili  perniciosissi- 
mo  bello  potest :  sed  te  quasrebam  :  tecum  esse  cu- 
piebam  :  neque  ejus  rei  facultatem,  si  qua  erit,  prae- 
termittam. 

"  Ego  me,  in  hac  omni  causa,  facile  intelligebam 
pugnandi  cupidis  hominibus  non  satisfacere.  Pri- 
mum  enim  prae  me  tuli,  me  nihil  malle,  quam  pa- 
cem;  non  quin  eadem  timerem,  quae  illi:  sed  ea 
bello  civili  leviora  ducebam.  Inde,  suscepto  bello, 
cum  pacis  conditiones  ad  te  afferri,  a  teque  ad  ea 
honorifice  et  large  responderi  viderem  ;  duxi  meam 
rationem  ;  quam  tibi  facile  me  probaturum,  pro  tuo 
in  me  beneficio,  arbitrabar. 

"  Memineram  me  esse  unum,  qui,  pro  meis  maxi- 
mis  in  rempublicam  meritis,  supplicia  miserrima  et 
crudelissima  pertulissem  :  me  esse  unum,  qui,  si  of- 
fendissem  ejus  animum,  cui  tum,  cum  jam  in  armis 
essemus,  consulatus  tamen  alter,  et  triumphus  am- 
plkshnus  deferebatur,  subjicerer  eisdem  [pro?liis ;]  ut 

mea  persona  semper  ad  improborum  civium  impetus 
aliquid  videretur  habere  populare. 

"  Atque  haec  non  ego  prius  sum  suspicatus,  quam 
mihi  palam  denuntiata  sunt :  neque  ea  tam  pertimui, 
si  subeunda  essent,  quam  declinanda  putavi,  si  ho- 
neste  vitare  possem.  Quam  brevem  illius  temporis, 
dum  in  spe  pax  fuit,  rationem  nostram  vides  ;  reli- 
qui  facultatem  res  ademit. 

u  Iis  autem,  quibus  non  satisfacio,  facile  respon- 
deo.  Neque  enim  ego  amicior  C.  Caesari  unquam 
fui,  quam  illi;  neque  illi  amiciores  reipublicse, 
quam  ego.  Hoc  inter  me  et  illos  interest;  quod,  cum 
et  iUi  cives  optimi  sint,  et  ego  ab  ista  laude  non  ab~ 
sim,  ego  conditionibus  (quod  idem  te  intellexeram 
velle),  illi  armis,  disceptari  maluerunt.  Quae  quoniam 
ratio  vicit ;  perficiam  profecto,  ut  neque  respublica 
civis  a  me  animum,  neque  tu  amici,  desideres." 


( 12.)  CICERO  ATTICO  S. 

Mihi  molestior  lippitudo  erat  etiam,  quam  ante 
fuerat.  Dictare  tamen  hanc  epistolam  malui,  quam 
Gallo  Fabio,  amantissimo  utriusque  nostrum,  nihil 
ad  te  literarum  dare  :  nam  pridie  quidem,  quoquo 
modo  potueram,  scripseram  ipse  eas  literas,  quarum 
vaticinationem  falsam  esse  cupio.  Hujus  autem  epi- 
stolae  non  solum  ea  causa  est,  ut  ne  quis  a  me  dies 
intermittatur,  quin  dem  ad  te  literas ;  sed  etiam  haec 
justior,  ut  a  te  impetrarem,  ut  sumeres  aliquid  tem- 
poris ;  quo  quia  'tibi  perexiguo  opus  est,  explicari 
mihi  tuum  consilium  plane  volo,  ut  penitus  intelli- 
gam. 

Omnia  sunt  integra  nobis.  Nihil  praetermissum 
est,  quod  non  habeat  sapientem  excusationem,  non 
modo  probabilem.  Nam  certe  fneque  tum  peccavi. 
cum  imparatam  jam  Capuam  (non  solum  ignaviae 
delectus,  sed  etiam  perfidiae,   suspicionem    fugiens) 

accipere  nolui ;  neque  cum,  post  conditiones  pacis 
per  L.  Caesarern  et  Fabatum  allatas,  cavi,  ne  ani- 
mum  ejus  ofFenderem,  cui  Pompeius  jam  armatus 
armato  consulatum  triumphumque  deferret. 

Nec  vero  haec  extrema  quisquam  potest  jure  re- 
prehendere,  quod  mare  non  transierim  :  id  enim,  etsi 
erat  deliberationis,  tamen  obire  non  potui :  neque 
enim  suspicari  debui ;  praesertim  cum,  ex  ipsius 
Pompen  hteris,  (idem,  quod  video  te  existimasse) 
non  dubitanm,  quin  is  Domitio  subventurus  esset. 
Lt  plane,  quid  rectum,  et  quid  faciendum  mihi  esset, 
aiutius  cogitare  malui. 

Primum  igitur,  haec  qualia  tibi  esse  videantur, 
etsi  sigmficata  sunt  a  te,  tamen  accuratius  mihi  per- 
scnbas,  vehm  :  deinde  aliquid  etiam  in  posterum 
prospicias;  fingasque,  quem  me  esse  deceat,  et  ubi 
me  plunmum  prodesse  reipublicaa  sentias;  ecqua» 
pacihca  persona  desideretur;    an   in   bellatore  sint 


omnia. 


Atque  ego,  qui  omnia  officio  metior,  recordor  ta- 
men  tua  consilia ;  quibus  si  paruissem,  tristitiam  il- 
lorum  temporum  non  subiissem.  Memini,  quidmihi 
tum  suaseris  per  Theophanem,  per  Culleonem  :  id- 
que  saepe  mgemiscens  sum  recordatus.  Quare,  nunc 
saltem  ad  lllos  calculos  revertamur,  quos  tum  abjeci- 
mus ;  ut  non  solum  gloriosis  consiliis  utamur,  sed 
etiam  paulo  [salubiibus.]  Sed  nihil  praascribo.  Ac- 
curate,  vehm,  perscribas  tuam  ad  me  sententiam. 

Volo  etiam  exquiras,  quam  diligentissime  poteris, 
(habebis  autem,  per  quos  possis)  quid  Lentulusnos- 
ter,  quid  Domitius,  agat ;  quid  acturus  sit,  quemad- 
modum  nunc  se  gerant ;  num  quem  accusent,  num 
cui  succenseant.  Quid  dico,  num  cui  ?  num  Pom- 
peio .  Omnmo  culpam  omnem  Pompeius  in  Domi- 
tium  confert:  quod  ipsius  literis  cognosci  potest : 
quarum  exemplum  ad  te  mitto.  Hac  igitur  videbis  ; 
et  (quod  ad  te  ante  scripsi)  Demetrii  Magnetis  li- 

brum,  quem  ad  te  misit,  de  Concordia,  velim,  mihi 
mittas. 

"  Cn.  Magnus,  Procos.  C.  Marccllo^  L.  Leniulo, 
Coss.  S.D. 

u  Ego,  quod  existimabam,  dispersos  nos,  neque 
reipublicae  utiles,  neque  nobis  praesidio  esse  posse, 
idcirco  ad  L.  Domitium  literas  misi,  primum  uti  ipse 
cum  omni  copiii  ad  nos  veniret :  si  de  se  dubitaret, 
ut  cohortes  XIX,  quae  ex  Piceno  ad  me  iter  habe- 
bant,  ad  nos  mitteret.  Quod  veritus  sum,  factum  est, 
ut  Domitius  implicaretur ;  neque  ipse  satis  firmus 
esset  ad  castra  facienda,  quod  meas  XIX  et  suas  XII 
cohortes  tribus  in  oppidis  distributas  haberet  (nam 
partim  Albae,  partim  Sulmone,  collocavit) ;  neque 
se,  si  vcllet,  expedire  posset. 

"  Nunc  scitote,  me  esse  in  summa  sollicitudine. 
Nam  et  tot  et  tales  viros  periculo  obsidionis  liberare 
cupio  :  neque  subsidio  ire  possum ;  quod  his  duabus 
legionibus  non  puto  esse  committendum,  ut  illuc  du« 
cantur ;  ex  quibus  tamen  non  amplius  XIV  cohortes 
contrahere  potui,  quod  Brundisium  praesidium  misi ; 
neque  Canusium  sine  praesidio,  dum  abessem,  putavi 
esse  dimittendum. 

"  D.  Laelio  mandaram  (quod  majores  copias 
sperabam  nos  habituros),  ut,  si  vobis  videretur,  al- 
teruter  vestrum  ad  me  veniret;  alter  in  Siciliam  cum 
ea  copia,  quam  Capuae  et  circum  Capuam  compa- 
rastis ;  et  cum  iis  militibus,  quos  Faustus  legit,  pro- 
ficisceretur :  Domitius  cum  XII  suis  cohortibus  eo- 
dem  adjungeretur ;  reliquae  copiae  omnes  Brundi- 
sium  cogerentur,  et  inde  navibus  Dyrrhachium 
transportarentur. 

"  Nunc,  cum  hoc  tempore  nihilo  magis  ego,  quam 
vos,  subsidio  Domitio  ire  possim,  [se  per  montes  ex- 
plicare ;]  non  est  nobis  committendum,  ut  ad  has 

XIV  cohortes,  quas  ego  dubio  animo  habeo,  hostis 
accedere,  aut  in  itinere  me  consequi,  possit.  Quamob- 
rem,  placitum  est  mihi,  (ac  ita  video  censeri  Mar- 
cello,  et  caeteris  nostri  ordinis  qui  hic  sunt)  ut  Brun- 
disium  ducerem  hanc  copiam,  quam  mecum  habeo. 

"  Vos  hortor,  ut,  quodcumque  militum  contrahere 
poteritis,  contrahatis,  et  eodem  veniatis  quampri- 
mum.  Arma  quae  ad  me  missuri  eratis,  iis,  censeo, 
armetis  milites,  quos  vobiscum  habetis.  Quae  arma 
superabunt,  ea  si  Brundisium  jumentis  deportaritis, 
vehementer  reipublicae  profueritis.  De  hac  re  velirn 
nostros  certiores  faciatis  :  ego  ad  P.  Lupum  et  C. 
Coponium,  prastores,  misi,  ut  se  nobis  conjungerent, 
et,  militum  quod  haberent,  ad  vos  deducerent." 

"  Cn.  Magnvs,  Procos.  S.  D.  L.  Domiiio,  Procos. 

"  Miror,  te  ad  me  nihil  scribere,  et  potius  ab  aliis, 
quam  a  te,  de  re  publica  me  certiorem  fieri.  Nos, 
disjecta  manu,  pares  adversariis  esse  non  possumus. 
Conjunctis  nostris  copiis,  spero  nos  et  reipublicae  et 
communi  saluti  prodesse.  Quamobrem  cum  consti- 
tuisses  (ut  Vibullius  mihi  scripserat)  a.  d.  V  Id. 
Februarias  Corfinio  proficisci  cum  exercitu,  et  ad  me 
venire;  miror,  quid  causa?  fuerit,  quare  consilium 
mutaris.  Nam  illa  causa,  quam  milii  Vibullius  scri- 
bit,  levis  est,  te  propterea  moratum  esse,  quod  audie- 
ris,  Caesarem,  Firmo  progressum,  in  Castrum  Tru- 
entinum  venisse.  Quanto  enim  magis  appropinquare 
adversarius  coopit,  eo  tibi  celerius  agendum  erat,  ut 
te  mecum  conjungeres,  priusquam  Ca^sar  aut  tuum 
iter  impedire,  aut  me  abs  te  excludere,  posset. 

u  Quamobrem,  etiam  et  etiam  te  rogo  et  hortor, 
(id,  quod  non  destiti  superioribus  literis  a  te  petere) 
ut  primo  quoque  die  Luceriam  advenias,  antequam 
copia?,  quas  mstituit  Caesar  contrahere,  in  unum  lo- 
cum  coactae,  nos  a  nobis  distrahant.  Sed,  si  erunt, 
qui  te  impediant,  ut  [villas]  suas  servent,  aequum  est 

me  a  te  impetrare,  ut  cohortes  quae  ex  Piceno  et  Ca- 
merino  venerunt,  quae  fortunas  suas  reliquerunt,  ad 
me  missum  facias." 

"  Cn.  Magntis,  Procos.  S.  D.  L.  Domitio,  Procos. 

"  Literas  abs  te  M.  Calenius  ad  me  attulit  a.  d. 
XIV  Cal.  Mart.  in  quibus  literis  scribis,  tibi  in  ani- 
mo  esse,  observare  Caesarem  ;  et,  si  secundum  mare 
ad  me  ire  ccepisset,  confestim  in  Samnium  ad  me 
venturum;  sin  autem  ille  circum  isteec  loca  com- 
moraretur,  te  ei,  si  propius  accessisset,  resistere  velle. 

u  Te  animo  magno  et  forti  istam  rem  agere  exis- 
timo :  sed  diligentius  nobis  est  videndum,  ne,  dis- 
tracti,  pares  esse  adversario  non  possimus  ;  cum  ille 
magnas  copias  habeat,  etmajores  brevi  habiturus  sit. 
Non  enim,  pro  tua  prudentia,  debes  illud  solum  ani- 
madvertere,  quot  in  praesentia  cohortes  contra  te  ha- 
beat  Caesar,  sed  quantas  brevi  tempore  equitum  et 
peditum  copias  contracturus  sit :  cui  rei  testimonio 
sunt  literae,  quas  Bussenius  ad  me  misit ;  in  quibus 
scribit  (id,  quod  ab  aliis  quoque  mihi  scribitur)  prae- 
sidia  Curionem,  quae  in  Umbris  et  Tuscis  erant,  con- 
trahere,  et  ad  Caesarem  iter  facere.  Quae  si  copiae  in 
unum  locum  fuerint  coactae,  utpars  exercitus  ad  Al- 
bam  mittatur,  pars  ad  te  accedat ;  ut  non  pugnet, 
sed  locis  suis  repugnet,  haerebis :  neque  solus  cum 
ista  copia  tantam  multitudinem  sustinere  poteris,  ut 
frumentatum  eas.  Quamobrem  te  magnopere  hortor, 
ut  quamprimum  cum  omni  copia  huc  venias.  Con- 
sules  constituerunt  idem  facere. 

"  Ego  Metuscilio  ad  te  mandata  dedi,  providen- 
dum  esse,  ne  duae  legiones  sine  Picentinis  cohortibus 
in  conspectum  Caesaris  committerentur.  Quamob- 
rem  nolito  commoveri,  si  audieris  me  regredi,  si 
forte  Caesar  ad  me  veniet.  Cavendum  enim  puto  esse, 
ne  implicatus  haeream.  Nam  neque  castra,  propter 
anni  tempus  et  militum  animos,  facere  possum ;  ne- 

convenerunt.  Quare  da  operam,  si  ulla  ratione  etiam 
nunc  efficere  potes,  ut  te  explices,  huc  quamprimum 
venias,  antequam  omnes  copiae  adversariorum  con- 
veniant.  Neque  enim  celeriter  ex  delectibus  huc  ho- 
mines  convenire  possunt :  et,  si  convenirent,  quan- 
tum  iis  committendum  sit  (quod  inter  se  ne  noti 
quidem  sunt)  contra  veteranas  legiones,  non  te  prae- 
terit.', 


( 13.)  CICERO  ATTICO  S. 

Lippitudinis  meae  signum  tibi  sit  librarii  manus, 
et  eadem  causa  brevitatis  :  etsi  nunc  quidem,  quod 
scriberem,  nihil  erat.  Omnis  exspectatio  nostra  erat 
in  nuntiis  Brundisinis.  Si  nactus  hic  esset  Cnaeum 
nostrum,  spes  dubia  pacis :  sin  ille  ante  transmisis- 
set,  exitiosi  belli  metus.  Sed  videsne,  in  quem  ho- 
minem  inciderit  respublica  ?  quam  acutum,  quam 
vigilantem,  quam  paratum  ?  Si  (mehercule)  nemi- 
nem  occiderit,  nec  cuiquam  quidquam  ademerit, 
ab  his,  qui  eum  maxime  timuerant,  maxime  dilige- 
tur. 

Multum  mecum  municipales  homines  loquuntur, 
multum  rusticani.  Nihil  prorsus  aliud  curant,  nisi 
agros,  nisi  villulas,  nisi  nummulos  suos.  Et  vide, 
quam  conversa  res  est.  Illum,  quo  antea  confidebant, 
metuunt ;  hunc  amant,  quem  timebant.  Id  quantis 
nostris  peccatis  vitiisque  evenerit,  non  possum  sine 
molestia  cogitare.  Quae  autem  impendere  putarem, 
scripseram  ad  te ;  et  jam  tuas  literas  exspectabam. 


(  14.)  CICERO  ATTICO  S. 

Non  dubito,  quin  tibi  odiosae  sint  epistolae  quoti- 
dianae,  cum  praesertim  ncquc  nova  de  re  aliqua  cer- 

tiorem  te  faciam,  neque  novam  denique ,  jam  reperi- 
am  scribendi  ullam  sententiam.  Sed,  si  dedita  opera, 
cum  causanulla  esset,  tabellarios  ad  te  cuminanibus 
epistolis  mitterem  ;  facerem  inepte.  Euntibus  vero, 
domesticis  praesertim,  ut  nihil  ad  te  dem  literarum, 
facere  non  possum  :  et  simul  (crede  mihi)  requiesco 
paulum  in  his  miseriis,  cum  quasi  tecum  loquor ; 
cum  vero  tuas  epistolas  lego,  multo  etiam  magis. 

Omnino  inteliigo,  nullum  fuisse  tempus  post  has 
fugas  et  formidines,  quod  magis  debuerit  mutum  esse 
a  literis ;  propterea  quod  neque  Romas  quidquam 
auditur  novi ;  nec  in  his  locis,  quae  a  Brundisio  ab- 
sunt  propius,  quam  tu,  biduum  aut  triduum.  Brun- 
disii  autem  omne  certamen  vertitur  hujus  primi 
temporis  :  qua  quidem  exspectatione  torqueor.  Sed 
omnia  ante  nos  sciemus.  Eodem  enim  die  video  Cae- 
sarem  a  Corfinio  post  meridiem  profectum  esse,  id 
est,  Feralibus,  quo  Canusio  mane  Pompeium.  Eo 
modo  autem  ambulat  Caesar,  et  iis  diariis  militum 
celeritatem  incitat,  ut  timeam,  ne  citius  ad  Brundi- 
sium,  quam  opus  sit,  accesserit. 

Dices,  Quid  igitur  proficis,  qui  anticipes  ejus  rei 
molestiam,  quam  triduo  sciturus  sis  ?  Nihil  equi- 
dem.  Sed  (ut  supra  dixi)  tecum  perlibenter  loquor  : 
et  simul  scito,  labare  meum  consilium  illud,  quod 
satis  jam  fixum  videbatur.  Non  mihi  satis  idonei 
sunt  auctores  ii,  qui  a  te  probantur :  quod  enim 
unquam  eorum  in  re  publica  forte  factum  exstitit  ? 
aut  quis  ab  his  ullam  rem  laude  dignam  desiderat  ? 
Nec  (mehercule)  laudandos  existimo,  qui  trans  mare, 
belli  parandi  causa,  profecti  sunt ;  (quamquam  haec 
ferendanon  erant :)  video  enim,  quantum  id  bellum, 
et  quam  pestiferum,  futurum  sit :  sed  me  movet  unus 
vir;  cujus  fugientis  comes,  rempublicam  recuperan- 
tis  socius,  videor  esse  debere. 

Totiesne  igitur  sententiam  mutas  ?  Ego  tecum, 
tamquam  mecum,  loquor.    Quis  autem  cst,    tanta 

quidem  de  re,  quin  varie  secum  ipse  dispuiet  ?  Si- 
mul  et  elicere  cupio  sententiam  tuam  ;  si  manet,  ut 
firmior  sim  ;  si  mutata  est,  ut  tibi  assentiar. 

Omnino  ad  id,  de  quo  dubito,  pertinet,  me  scire, 
quid  Domitius  acturus  sit,  quid  noster  Lentulus.  De 
Domitio  varia  audimus,  modo  esse  [in  Tiburtino 
Lepidi ;  modo  cum  Lepido  accessisse  ad  Urbem  ;] 
quod  item  falsum  video  esse :  ait  enim  Lepidus,  eum 
nescio  quo  penetrasse  itineribus;  occultandi  sui 
causa,  an  maris  apiscendi,  ne  id  quidem  scit :  igno- 
rat  enim  de  filio.  Addit  illud,  sane  molestum ;  pe- 
cuniam  Domitio  satis  grandem,  quam  is  Corfinii  ha- 
buerit,  non  esse  redditam.  De  Lentulo  autem  ni- 
hil  audimus.  Ha?c,  velim,  exquiras,  ad  meque  per- 
scribas. 


(  15.)  CICERO  ATTICO  S. 

A.  d.  V  Non.  Mart.  epistolas  mihi  tuas  JEgypta 
reddidit,  unam  veterem  IV  Cal.  quam  te  scribis  de- 
disse  Pinario,  quem  non  vidimus  ;  in  qua  exspec- 
tas,  quidnam  prannissus  agat  Vibullius  ;  qui  omni- 
no  non  est  visus  a  Ca?sare ;  (in  altera  epistola,  vi- 
deo,  te  scire,  ita  esse)  et  quemadmodum  redeun- 
tem  excipiam  Caesarem ;  quem  omnino  vitare  cogi- 
to;  et,  aut  [Haemonis  fugam  intendis,]  commutatio- 
nemque  vitas  tua? ;  quodtibi  puto  esse  faciendum:  et 
ignoras,  Domitius  cum  fascibusne  sit ;  quod  cum 
seies,  facies  ut  sciamus. 

Habes  ad  primam  epistolam.  Secutae  sunt  dua?, 
pridie  Cal.  ambae  datas,  quae  me  convellerunt  de 
pristino  statu,  jam  tamen  (ut  ante  ad  te  scripsi)  la- 
bantem.  Nec  me  movet,  quod  scribis,  "  Jovi  ipsi 
iniquum  :"  nam  periculum  in  utriusque  iracundia 
positum  est :  victoria  autem  ita  incerta,  ut  deterior 
causa  paratior  mihi  esse  videatur.   Nec  me  consuleb 

movent,  qui  ipsi  pluma  aut  folio  facilius  moventur. 
Officii  me  deliberatio  cruciat,  cruciavitque  adhuc. 
Cautior  certe  est  mansio :  honestior  existimatur  tra- 
jectio.  Malo  interdum,  multi  me  non  caute,  quam 
pauci  non  honeste,  fecisse  existiment. 

De  Lepidoj  et  Tullo  quod  quaeris ;  illi  vero  non 
dubitant,  quin  Csesari  praesto  futuri,  in  senatumque 
venturi  sint. 

Recentissima  tua  est  epistola  Cal.  data ;  in  qua 
optas  congressum,  pacemque  non  desperas.  Sed  ego, 
cum  hasc  scribebam,  nec  illos  congressuros,  nec,  si 
congressi  essent,  Pompeium  ad  uUam  conditionem 
accessurum,  putabam. 

Quod  videris  non  dubitare,  si  consules  transeant, 
quid  nos  facere  oporteat ;  certe  transeunt,  vel,  quo 
modo  nunc  est,  transierunt.  Sed  memento,  praeter 
Appium,  neminem  esse  fere,  qui  non  jus  habeat 
transeundi.  Nam  aut  cum  imperio  sunt,  ut  Pompei- 
us,  ut  Scipio,  Setenas,  Fannius,  Voconius,  Sexti- 
us,  ipsi  consules,  quibus  more  majorum  concessum 
est,  vel  omnes  adire  provincias ;  aut  legati  sunt 
eorum.  Sed  nihil  dissero.  Quid  placeat  tibi,  et  quid 
propemodum  rectum  sit,  intelligo. 

Plura  scriberem,  si  ipse  possem.  Sed,  ut  mihi 
videor,  potero  biduo.  Balbi  Cornelii  literarum  ex- 
emplum  (quas  eodem  die  accepi,  quo  tuas)  misi  ad 
te,  ut  meam  vicem  doleres,  cum  me  derideri  vi- 
deres. 

"  Balbus  Ciceroni,  Imp.  S. 

"  Obsecro  te,  Cicero,  suscipe  curam  et  cogitatio- 
nem  dignissimam  tuae  virtutis,utCaesaremetPompei- 
um,  perfidia,  hominum  distractos,  nirsus  in  pristi- 
nam  concordiam  reducas.  Crede  mihi,  Caesarem  non 
solum  fore  in  tua  potestate,  sed  etiam  maximum  be- 
neficium  te  sibi  dedisse  judicaturum,  si  huC  te  rejicis. 
Velim,  idem  Pompeius  faciat ;  qui  ut  adduci  tali 

tempore  ad  ullam  conditionem  possit,  magis  opto, 
quam  spero.  Sed,  cum  constiterit,  et  timere  desierit, 
tum  incipiam  non  desperare  tuam  auctoritatem  plu- 
rimum  apud  eum  valituram. 

"  Quod  Lentulum  meum,  consulem,  voluisti  hic 
remanere,  Caesari  gratum,  mihi  vero  gratissimum 
(medius  fidius)  fecisti.  Nam  illum  tanti  facio,  [qui] 
non  Caesarem  magis  diligam  :  qui  si  passus  esset  nos 
secum,  ut  consueramus,  loqui,  et  non  se  totum  etiam 
et  etiam  ab  sermone  nostro  avertisset,  minus  miser, 
quam  sum,  essem.  Nam  cave  putes,  hoc  tempore 
plus  me  quemquam  cruciari ;  quod  eum,  quem  ante 
me  diligo,  video  in  consulatu  quidvis  potius  esse, 
quam  consulem.  Quod  si  voluerit  tibi  obtemperare, 
et  nobis  de  Caesare  credere,  et  consulatum  reliquum 
Romae  peragere,  incipiam  sperare,  etiam  consilio  se- 
natus,  auctore  te,  illo  relatore,  Pompeium  et  Caesa- 
rem  conjungi  posse.  Quod  si  factum  erit,  me  satis 
vixisse  putabo. 

"  Factum  Caesaris  de  Corfinio  totum  te  probatu- 
rum  scio :  quomodo,  in  hujusmodi  re,  commodius 
cadere  non  potuit,  quam  ut  res  sine  sanguine  confie- 
ret.  Balbi  mei  tuique  adventu  delectatum  te,  valde 
gaudeo.  Is  quaecumque  tibi  de  Caesare  dixit,  quaeque 
Caesar  scripsit,  scio,  re  tibi  probabit,  quaecumque 
fortuna  ejus  fuerit,  verissime  scripsisse." 


( 16.)   CICERO  ATTICO  S. 

Omnia  mihi  provisa  sunt,  praeter  occultum  et  tu- 
tum  iter  ad  Mare  Superum :  hoc  enim  mari  uti  non 
possumus  hoc  tempore  anni.  Illuc  autem,  quo  spec- 
tat  animus,  et  quo  res  vocat,  qua  veniam  ?  cedendum 
enim  est  celeriter ;  ne  forte  qua  re  impediar  atque  al- 
liger.  Nec  vero  ille  me  ducit,  qui  videtur ;  quem  ego 
hominem  (xttoKitixootoctgv  omnium  jam  ante  cogno- 
ram  ;  nunc  vero  etiam  a<TTpuTYiyiy.u)T<x7ov.    Non  me 

igitur  is  ducit,  sed  sermo  hominum,  qui  ad  me  a 
Philotimo  scribitur.  Is  enim  me  ab  optimatibus  ait 
conscindi.  Quibus  optimatibus,  Dii  boni  ?  qui  nunc 
quo  modo  occurrunt !  quo  modo  autem  se  venditant 
Caesari !  Municipia  vero  Deum  :  nec  simulant,  ut 
cum  de  illo  aegroto  vota  faciebant.  Sed  plane,  quid- 
quid  mali  hic  Pisistratus  non  fecerit,  tam  gratum 
est,  quam  si  alium  facere  prohibuerit.  Hunc  propi- 
tium  sperant ;  illum  iratum  putant.  Quas  fieri  cen- 
ses  unoLvrriaeig  exoppidis?  quoshonores?  Metuunt, 
inquies.  Credo  :  sed  (mehercule)  illum  magis.  Hu- 
jus  insidiosa  clementia  delectantur :  illius  iracundiam 
formidant. 

Judices  DCCCL,  qui  prascipue  Cnaeo  nostro  de- 
lectabantur,  ex  quibus  quotidie  aliquem  video,  ne- 
scio  quas  ejus  Lucerias  horrent.  Itaque  quaero,  qui 
sint  isti  optimates,  qui  me  exturbent,  cum  ipsi  domi 
maneant.  Sed  tamen,  quicumque  sunt,  aitisojuai 
Tpwxs:  etsi,  qua,  spe  proficiscar,  video;  conjungoque 
me  cum  homine,  magis  ad  vastandam  Italiam,  quam 
ad  vincendum,  parato  :  demum,  quem  exspecto ... Et 
quidem,  cum  haec  scribebam,  IV  Nonas,  jam  exspec- 
tabam  aliquid  a  Brurtdisio.  Quid  autem  aliquid? 
quam  inde  turpiter  fugisset,  et  victor  hic  qua,  se  re- 
ferret,  et  quo.  Quod  ubi  audissem,  si  ille  Appia  ve- 
niret,  ego  Arpinum  cogitabam. 


EPISTOLARUM    TOTVII    SECUNDI    FINIS. 


EXCUDIT    T.    DAVISON,    LONDINI. 

